
O Baltų lankų leidyba, 2012 


Sofijai 


Judėjai, krikščionys ir musulmonai išpažįsta nemirtingumą, 
bet garbinimas, kurį jie skiria šiam pasauliui, rodo, kad jie tiki 
tiktai jį, nes visus kitus nesuskaičiuojamus pasaulius jie laiko 
šio pasaulio dovana arba bausme. Man kur kas priimtinesnė 
atrodo tam tikrų Indostano pusiasalio religijų grupė. 


- Jorge Luisas Borgesas, Nemirtingasis (The Immortal) 


O gal, nepaisant visų „šiuolaikinių idėjų“ ir demokratizmu 
atsiduodančių prietarų, optimizmo pergalė, įsigalėjęs protin- 
gumas, praktinis ir teorinis utilitarizmas, kartu ir pati demo- 
kratija, einanti su juo koja kojon, - galėtų būti senkančių jėgų, 
artėjančios senatvės, fiziologinio nuovargio simptomas? <...> 
Ką reiškia, žvelgiant gyvenimo akimis, - moralė?.. 

„visi daiktai juda dvigubomis trajektorijomis; visa, ką 
dabar vadiname kultūra, išsilavinimu, civilizacija, turės vieną 
kartą stoti prieš neklystančio teisėjo Dioniso teismą. 


- Friedrichas Nietzsche, Tragedijos gimimas* 


* Friedrich Nietzsche, Tragedijos gimimas, arba Helenizmas ir pesimizmas, iš vo- 
kiečių k. vertė A. Tekorius, Vilnius: Pradai, 1997, p. 25 ir p. 140. (Čia ir toliau — 
vert. past.) 

SENIŲ KLUBAS 

— Klientų žudymas nėra naudingas dalykas verslui. 

Mano motinos Nong balso tonas atspindi nusivylimą, kurį 
patiria visi, kai nusamdyta žvaigždė ima nebepateisinti lūkesčių. 
Ar nieko negalima padaryti? Ar teks susitaikyti su brangiosios 
Čanijos praradimu? Į šį klausimą tegali atsakyti policijos pulki- 
ninkas Vikornas, kuriam priklauso didžioji dalis „Senių klubo“ 
akcijų ir kuris šiuo metu savo bentliu važiuoja pas mus. 

— Ne, - sutinku aš. 

Mano žvilgsnis, kaip ir mano motinos, nuolat šaudo link kėdės 
kitame tuščio baro kampe, ant kurios numesta varva įmirku- 
si plonutė sidabriško audinio Čanijos suknelė (medžiagos vos 
užtenka speneliams ir užpakaliukui pridengti). Na, varvėjimas 
buvo nestiprus ir iš esmės jau liovėsi (ruda dėmė ant grindų džiū- 
dama patamsėjo ir pakeitė spalvą į beveik juodą), bet, daugiau 
nei dešimt metų dirbdamas Karališkojoje Tailando policijoje, aš 
niekuomet nemačiau šitaip krauju permirkusio drabužio. Čanijos 
liemenėlė, taip pat baisiai aptaškyta krauju, guli į viršų vedančių 
laiptų pusiaukelėje, o kelnaitės - vienintelis likęs jos drabužis — 
drykso ant grindų šalia antrame aukšte esančio kambario, kur ji 
ilsėjosi rūkydama opijaus pypkę - tai ekscentriška pramoga netgi 
Tailando kekšei. 


- Ji visiškai nieko nepasakė? Netgi nepaaiškino kodėl? 

- Ne, kiek kartų galiu kartoti. Ji aiškiai apsvaigusi įbėgo pro 
duris, nešdamasi opijaus pypkę, pažvelgė į mane ir pasakė: „Aš jį 
nudėjau“, - nusiplėšė suknelę ir užbėgo laiptais aukštyn. Laimė, 
tuomet bare buvo tik pora farangųy, o jų merginos buvo fantastiš- 
kos. Jos tepasakė: „A, Čanija, ji kartais tokia būna“, - ir švelniai 
išsivedė juos pro duris. Žinoma, aš pasistengiau nekelti skandalo 
ir pas ją neskubėjau, o kai galiausiai nuėjau į jos kambarį, ji buvo 
jau visiškai apkvaitusi. 

- Ką ji pasakė tada? 

- Ji buvo visiškai pakvaišusi nuo opijaus ir klejojo. Kai pradėjo 
kalbėtis su Buda, aš išėjau ir paskambinau tau ir pulkininkui. 
Tuomet dar nežinojau, ar ji tikrai jį nužudė, ar tik sapaliojo pri- 
sprogusi jabos ar ko nors panašaus. 

Bet netrukus paaiškėjo, kad ji iš tikrųjų jį sudorojo, ir sudo- 
rojo kaip reikiant. Aš nuėjau į farango viešbutį, kuris yra vos už 
poros gatvių nuo Kaubojų gatvės, ir, parodęs savąją policininko 
kortelę, pareikalavau rakto nuo jo kambario. Ir ką gi - išvydau 
gulintį negyvą didelį raumeningą nuogą amerikietį farangą, ma- 
tyt, neseniai pradėjusį ketvirtą dešimtį. Jo penis buvo nurėžtas; 
lova buvo permirkusi krauju nuo didžiulės peiliu padarytos žaiz- 
dos, prasidedančios papilvėje ir pasibaigiančios palei krūtinės 
ląstą. Čanija, iš esmės padori ir labai daili tajė, jo penį paliko ant 
naktinio stalelio prie lovos. Ant kito stalelio krašto plastikinėje 
stiklinėje su vandeniu stovėjo pamerkta vieniša rožė. 

Man beliko užantspauduoti kambarį, kol atvyks kriminalistikos 
ekspertai, palikti dosnių arbatpinigių viešbučio registratoriui — 
kuris dabar yra daugiau ar mažiau įpareigotas sakyti tai, ką aš jam 
liepsiu sakyti (įprastinė procedūra pulkininko Vikorno vadovau- 
jamame Aštuntajame rajone) - ir laukti tolesnių nurodymų. Vi- 
kornas, žinoma, tuo metu lėbavo viename iš savo klubų, apsuptas 
jį nuoširdžiai arba apsimestinai garbinančių nuogų jaunų moterų, 

ir neturėjo nė menkiausio noro jas palikti ir grūstis į nusikaltimo 
vietą, ir man tik vargais negalais pavyko įkalti jam į girtą makaulę, 
jog reikalas susijęs ne su tyrimu kaip tokiu, bet su nepalyginamai 
didesniu iššūkiu, kuris, lengvabūdiškai šnekant, vadinamas siūlų 
galų suslapstymu. Netgi tuomet jis neatrodė nusiteikęs keisti 
veiklos pobūdžio, kol suvokė, kad kalbama apie Čaniją (ne kaip 
apie auką, bet kaip apie nusikaltimo vykdytoją). 

— Iš kur, velniai griebtų, ji gaudavo opijaus? - balsu svarsto 
mano motina. - Nuo savo paauglystės neprisimenu, kad Krung- 
tepe būtų buvę opijaus. 

Iš jos akių matau, su kokiu pasididžiavimu ji prisimena Vietna- 
mo karą, kai pati buvo „dirbanti mergina“ Bankoke ir daugybė 
Amerikos kareivių iš karo zonos atsigabendavo mažų opijaus 
rutuliukų (vienas iš tų kareivių yra mano beveik anoniminis tė- 
vas, apie kurį išsamiau pakalbėsime vėliau). Opijaus prisivaišinęs 
vyras yra daugiau ar mažiau impotentas - o tai gerokai suma- 
žina darbinio inventoriaus dėvėjimąsi - ir nelinkęs derėtis dėl 
kainos. Nong ir jos kolegės visuomet rodydavo išskirtinį dėmesį 
kiekvienam Amerikos kariškiui, pakuždėjusiam į ausį, kad savo 
viešbutyje jis turi opijaus. Būdamos uolios budistės, merginos 
niekuomet nevartodavo narkotikų pačios, bet skatindavo klientą 
apkvaišti iki visiško apdujimo, o tada iš jo piniginės savarankiš- 
kai ištraukdavo tiksliai sutarto dydžio atlygį ir dar arbatpinigius, 
kurių pasistengdavo nepamažinti - nedera pamiršti rizikos, su- 
sijusios su kvaišalų mėgėjais, - ir dar mokestį už taksi ir grįždavo 
atgal į savo darbo vietą. Moraliniai principai Nong pasaulėžiūroje 
visuomet buvo labai svarbūs, todėl ji ir jautėsi tokia prislėgta dėl 
Čanijos poelgio. 

Mes abu žinome, kad pulkininkas su savo limuzinu nebetoli, 
nes prakeikta jo mėgstamiausia melodija „Valkirijų skrydis“ jau 
iš tolo bumbsi iš automobilio stereostiprintuvų. Aš nueinu prie 
įėjimo ir stebiu, kaip vairuotojas atidaro galines dureles ir, galima 

sakyti, ištraukia Vikorną iš automobilio (puikus kašmyro audi- 
nio Zegnos sportinis švarkas, gelsvai rudos spalvos ir šiek tiek 
pasiglamžęs, „Eddy Monetti“ kelnės, pirktos Romoje, Condotti 
gatvėje, ir jo tradiciniai tamsūs aviatoriaus akiniai „Wayfarer“). 

Vairuotojas svirduliuodamas artinasi durų link, permetęs Vi- 
korno ranką sau per pečius. 

— Suknistas suknisto šeštadienio vakaras, - skundžiasi vairuo- 
tojas, žiūrėdamas į mane taip, tarytum aš būčiau dėl visko kaltas. 
(Čia, Aštuntajame rajone, šeštadienio vakarais mes nesame linkę 
pulti netgi prie mirties bausme kvepiančių kriminalinių įvykių 
tyrimo.) Budisto kelias kartais labai primena krikščionio kelią tuo 
požiūriu, kad neretai kitų karma staiga tarytum iš niekur nieko 
nukrinta tau ant pečių. 

- Žinau, - atsakau jam, pasitraukdamas ir leisdamas įeiti, ir 
Vikornas, madingai, nors ir šiek tiek kreivokai pasikėlęs ant kak- 
tos tamsius akinius, kad šie dengtų plaukų augimo liniją, taip pat 
nužvelgia mane blausiomis akimis. 

Palei tolimąją klubo sieną išrikiuotose jaukiose mažose nišose 
stovi minkštasuoliai, ant vieno vairuotojas ir patupdo Vikorną; 
aš tuo tarpu iš šaldytuvo ištraukiu mineralinio vandens butelį ir 
paduodu jį savo pulkininkui, o šis ištuština jį keliais gurkšniais. 
Su palengvėjimu stebiu, kaip į tas nuoširdžias, nemirksinčias 
akis sugrįžta žiurkiškas gudrumas. Aš jam dar kartą išdėstau visą 
situaciją, įterpdamas keletą komercinio turinio replikų, nugirstų 
iš savo motinos („Ji mums uždirba daugiau pinigų nei visos kitos 
merginos kartu paėmus"), ir matau, kad galvoje jis jau turi planą, 
kaip maksimaliai padidinti alibi, jei reikalai pakryptų nepagei- 
daujama linkme. 

Po dešimties minučių pulkininkas jau beveik visiškai blaivus 
ir liepia savo vairuotojui išnykti drauge su limuzinu (jis visiškai 
nenori afišuotis esąs čia); tada atsigręžia į mane. 

— Ką gi, eime į viršų ir paimkime jos parodymus. Surask pa- 
spaudę su dažais ir A4 formato popieriaus lapą. 

Aš surandu paspaudę su dažais, kurią naudojame padažyti 
savo verslo antspaudui („Senių klubas - geležiniai kotai“), ir iš 
fakso aparato (kurį Nong įtaisė dėl to nedaugelio mūsų klientų 
iš užjūrio, kurie nesinaudoja elektroniniu paštu) išimu keletą 
popieriaus lapų. (Mes norėjome sau rezervuoti „hooker.com“ ar 
panašų domeno pavadinimą, bet visi jau buvo išsidalyti, įskaitant 
ir „oldman.com“; „whore.org“, žinoma, buvo užimtas nuo pat 
virtualiosios erdvės gimimo dienos, taigi mums teko tenkin- 
tis domenu „omcroi.com“.) Nešdamasis paspaudę ir popierius, 
nužingsniuoju paskui Vikorną skersai baro salę. Jis pažvelgia į 
Čanijos suknelę ant kėdės ir klausiamai dirsteli į mane. 

— Versačės. 

— Tikra ar klastotė? 

Aš atsargiai paimu suknelę į rankas, baisėdamasis į ją susigė- 
rusio kraujo kiekiu. | 

— Neaišku. 

Jis suniurna labai panašiai, kaip mėgdavo daryti televizijos 
serialo detektyvas Megrė, tarytum gromuliuodamas dalykus, per- 
nelyg subtilius mano primityviam suvokimui. Mes kylame laiptais 
aukštyn; netardami nė žodžio, praeiname pro gulinčią liemenėlę. 
Aš pakeliu prie kambario durų ant grindų gulinčias kelnaites 
(beveik besvores ir akivaizdžiai neturinčias kraujo dėmių - jos 
yra daugiau seksualinių žaidimų objektas nei apatinis drabužis: 
užpakalinėje dalyje faktiškai yra tik batraištis, skiriantis sėdmenų 
puses vieną nuo kitos). Kol kas, neturėdamas kur dėti, pakabinu 
jas ant pasipainiojusio elektros laido. Čanija buvo per daug apdu- 
jusi, kad užrakintų duris; įėjusius mus ji pasitinka entuziastinga 
tų nuostabiai gražių lūpų šypsena, o tada vėl iškeliauja į kažkurį 
Budos rojaus kampelį, kuriame buvo iki mums ateinant. 

Ji visiškai nuoga, išsitiesusi ant lovos ir pražergusi pėdomis 
suglaustas kojas; jos pilnos standžios krūtys stirkso tiesiai į lubas 
(virš kairiojo spenelio šuolyje išsilenkęs nepakartojamas mėlynas 
delfinas), ilgi plaukai išsidraikę ant baltos pagalvės tarytum švieži 
juodų dažų potėpiai. Gaktiplaukiai kruopščiai nuskusti, palikta tik 
plonytė juoda juostelė, tarytum rodanti tiesiai į jos klitorį, galbūt 
atliekanti kelio ženklo vaidmenį girtam ir nesusigrabaliojančiam 
farangui. Šalimais guli opijaus pypkė, klasikinis trijų pėdų ilgio 
bambuko strypas su kaušeliu, pritaisytu trečdalio atstumu nuo 
galo. Pulkininkas pauosto ir nusišypso - kaip ir mano motinai, 
gruzdančių aguonų sulčių aromatas jam kelia malonius prisimi- 
nimus, nors ir visiškai kitokio pobūdžio. (Jis opijų vartojo Laose, 
auksiniais bombonešių B-52 laikais.) Kambarėlis yra mažytis ir 
vargiai sutalpina ant lovos gulinčią Čaniją ir mus, sėdinčius ant 
kėdžių, mano atneštų ir pastatytų priešingose lovos pusėse. Sekso 
dievaitė, gulinti tarp mūsų, ima knarkti, o Vikornas ima už ją 
diktuoti parodymus. 

- Farangas atėjo į mano klubą jau girtas. Jis šūktelėjo man, kad 
prisėsčiau prie jo staliuko, ir pasisiūlė nupirkti man gėrimo. Aš 
sutikau, kad jis man nupirktų kokakolos, o jis gėrė kaip reikiant — 
na, sakykime, - išgėrė beveik visą butelį „Mekongo“ viskio. Atro- 
do, jo organizmas nelabai priėmė alkoholį ir jis atrodė sutrikęs ir 
be nuovokos. Kai jis pareiškė norą sumokėti mano baro baudą ir 
vežtis mane į viešbutį, aš atsakiau, kad jis per daug girtas, bet jis 
laikėsi savo, ir mano globėjas, toks Sončajus Džitpličipas, paprašė 
manęs padaryti farangui ypatingą paslaugą ir vykti su juo, nes jis 
buvo labai didelis ir raumeningas ir galėjo pridaryti nemalonumų, 
jei aš atsisakyčiau vykdyti jo pageidavimus. 

— Dėkui, - pertariu aš. 

- Jis man sudarė daug problemų turinčio žmogaus įspūdį ir gana 
įžeidžiamai kalbėjo apie moteris, ypač Amerikos moteris, kurias 
vadino putėmis. Manau, jog jis buvo užmezgęs santykius, kurie 

labai prastai susiklostė, ir tai jam įtvirtino labai stiprias neigiamas 
nuostatas ir kartėlį visų moterų atžvilgiu, nors jis ir tvirtino, jog 
jam patinka Azijos moterys, kurios, jo teigimu, yra daug geresnės, 
švelnesnės ir moteriškesnės nei farangy moterys. Kai atvykome į 
jo kambarį, aš užsiminiau, jog jis, mano nuomone, yra per daug 
girtas, kad galėtų mylėtis, ir gal būtų geriausia, jei jis leistų man 
grįžti atgal į savo klubą. Aš netgi pasiūliau jam sugrąžinti savo 
baro baudą, bet jis pradėjo pykti ir pasakė, kad gali dulkintis visą 
naktį, ir įsitraukė mane į kambarį. Jis liepė man nusirengti, ir aš 
paklusau. Dabar aš jau buvau gerokai įsibaiminusi, nes mačiau 
gulintį didelį peilį, - ar mes turime žmogžudystės įrankį? 

— Didelis peilis, tikrai didelis - panašu, kad kariškas, su maž- 
daug dvylikos colių storo plieno ašmenimis. Kol kas palikau jį 
viešbučio kambaryje. 

- „milžinišką karišką peilį, gulintį ant stalelio prie lovos. Jis 
pradėjo man pasakoti, ką padarys mano kūnui, jei netenkinsiu jo 
pageidavimų. Nusirengęs nuogas jis bloškė mane į lovą, bet neat- 
rodė, kad jam sektųsi sužadinti erekciją. Jis pradėjo masturbuotis, 
norėdamas pakelti savo įnagį, paskui liepė man apsiversti ant 
pilvo. Supratau, kad jis ketina su manimi užsiimti analiniu seksu. 
Maldavau jį šito nedaryti, nes tokiais dalykais niekuomet neužsi- 
iminėju, o jo įnagis atrodė toks didelis, kad man buvo akivaizdu, 
jogjis mane sužalos. Tačiau jis laikėsi savo, be to, nenorėjo naudoti 
prezervatyvo ar lubrikanto, taigi man taip smarkiai skaudėjo, kad 
pradėjau rėkti. Jis labai supyko ir nutvėręs pagalvę stengėsi ja nu- 
slopinti mano riksmus, ir aš tuomet visiškai praradau savitvardą, 
nes neabejojau, jog jis mane nužudys. Laimė, man pavyko pasiekti 
peilį, smeigiau jį atbuliniu judesiu, kai jo penis dar tebebuvo ma- 
nyje. Taip atsitiko, kad pataikiau jam tiesiai į penį ir jį nukirtau. 
Iš pradžių jis patyrė šoką ir atsistojo, vargiai galėdamas patikėti 
tuo, kas įvyko. Jis vis žiūrėjo į savo penį, gulintį ant grindų netoli 
lovos (jis šaute iššovė iš manęs ir tikriausiai galutinai atkrito nuo 

jo, jam stojantis); tada jam iš gerklės išsiveržė baisus gyvuliškas 
kriokimas ir jis šoko ant manęs. Aš jau buvau apsivertusi ant nuga- 
ros ir, deja, abiem rankomis vertikaliai tebelaikiau peilį, kuris, jam 
krintant ant manęs, įsmigo jam į pilvo apačią. Jo blaškymasis tik 
didino žaizdą. Dariau, ką galėjau, kad išgelbėčiau jo gyvybę, bet 
man prireikė laiko, kad nuversčiau jį nuo savęs, nes jis buvo labai 
sunkus. Buvau apimta per stipraus šoko, kad kviesčiau pagalbą, o 
kai supratau, kad jis nebegyvas, jau buvo per vėlu. Visa pagarba, 
kurią begalėjau jam parodyti - tai paimti jo penį ir padėti jį ant 
stalelio šalia lovos. Mano suknelė ir liemenėlė gulėjo ant lovos, 
todėl kiaurai permirko krauju. Man teko jas apsivilkti, kad galė- 
čiau išeiti iš kambario. Sugrįžusi į barą, nusiplėšiau drabužius ir 
nubėgau į poilsio kambarius, kur išgėriau stiprių raminamųjų ir 
netekau sąmonės. 

Šiuos parodymus paėmė policijos pulkininkas Vikornas ir de- 
tektyvas Džitpličipas iš Karališkosios Tailando policijos Aštuntojo 
rajono. Duodama parodymus aš buvau blaivi ir sveiko proto. Tai 
yra tiesa, remiantis visu tuo, ką žinau ir kuo tikiu; savo žodžius 
aš sutvirtinu savo dešiniosios rankos nykščio atspaudu. 

Aš atidarau paspaudę su dažais ir prispaudžiu Čanijos nykštį 
prie dažančio paviršiaus, o paskui - parengto dokumento apa- 
čioje. Vikornas, įgudęs profesionalas, jos parodymus sutalpino 
viename vieninteliame lape. 

— Ar ko nors nepamiršome? 

— Ne, - susižavėjęs atsakau aš. 

Vikorno sukurti parodymai yra meistriška mozaika, sukompi- 
liuota iš kelių tradicinių kriminalinių scenarijų, tobulai suderintų 
su kalbos „ekonomija“. Dar įspūdingiau, kad faras, kurio teisinis 
išsilavinimas yra labai paviršutiniškas, sukūrė prielaidas neįvei- 
kiamai gynybai nuo kaltinimų žmogžudyste ar netgi netyčiniu 
nužudymu: mergina naudojo tik tokią jėgą, kokia buvo būtina 
jos gyvybei apginti, ir neketino suduoti mirtino smūgio; kai su- 


16 


prato, kaip sunkiai jis sužeistas, ji nesėkmingai stengėsi išgelbėti 
jo gyvybę, sielojosi ir parodė jam pagarbą, nupjautą organą padė- 
dama garbingoje vietoje. Pasitelktas tradiciškai eksploatuojamas 
agresijos ir iškreiptų seksualinių preferencijų motyvas - farango 
neapykanta priešingai lyčiai, kylanti iš karčios asmeninės patirties 
santykiuose su savosios šalies moterimis. 

— Aš manau, čia yra viskas, ko reikia. 

- Gerai. Kaiji atsibus, duok jai jos parodymų kopiją ir padaryk 
viską, kad ji gerai įsimintų tai, kas čia parašyta. Jei ji norės ką nors 
pakeisti, pasakyk, kad negalima. 

— Ar nenorėtumėte aplankyti nusikaltimo vietos? 

— Nelabai. Šiaip ar taip, tai nebuvo nusikaltimas, taigi nerodyk 
išankstinio nusistatymo ir visažiniškumo vadindamas tai nusikal- 
timu. Savigyna nėra nusikaltimas, ypač jei kalbama apie moterį 
šeštadienio vakarą Krungtepe. 

— Vis dėlto manau, kad jums vertėtų tenai nueiti, - sakau aš. 

Jis irzliai suniurna, bet vis dėlto atsistoja ir smakru kinkteli 
gatvės pusėn. 

Registratorius, visas spinduliuojantis palankumu dėl penkių tūks- 
tančių batų, kuriuos aš jam prieš valandą įteikiau, ima mikčioti 
išvydęs Vikorną, kuris tam tikra prasme yra visų šių gatvelių val- 
dovas. Pulkininkas įjungia savo penkių tūkstančių kilovatų galios 
žavesio generatorių ir duoda jam užuominą, kokia pelninga ateitis 
laukia tų, kurie tokiais momentais kaip šis moka laikyti liežuvį už 
dantų. (Registratoriaus mikčiojimas įgyja pozityvų pobūdį.) Aš 
vėl paimu iš jo raktą, ir mes užlipame laiptais aukštyn. 

Dvokas kambaryje, visuomet lydintis kriminalinius atvejus, 
kai prideramai paleidžiami viduriai, nuo mano pirmojo vizito 

sustiprėjo. Įjungiu oro kondicionierių, tačiau jis tik atšaldo smar- 
vę, nesumažindamas jos smarkumo. Pastebiu, jog Vikornas ima 
siusti, kad jį čia atitempiau. 

— Žiūrėkite, - sakau aš. 

Tada iš stalčiaus paimu negyvo farango pasą, kurį pastebėjau 
per savo ankstesnįjį apsilankymą. Aš nesu mūsų mistinės imig- 
acijos politikos ekspertas, bet vizos forma man sukelia nerimą. 
Pasas priklauso kažkokiam Mičui Turneriui. 

Atrodo, tai, ką išvysta, sukelia nerimą ir pulkininkui, nes jo 
veidas pamažu išblykšta. 

— Kodėl apie tai neužsiminei anksčiau? 

- Nežinojau, ar tai svarbu, ar ne. Nežinojau, kas tai yra. Ir 
dabar nežinau. 

— Tai viza. 

— Tiek suprantu. 

- Galioja dvejus metus ir suteikia daugkartinio įvažiavimo 
leidimą. 

— Štai kaip? 

- Jie niekada neišduoda vizų dvejiems metams. Niekada. Ypač 
suteikiančių daugkartinio įvažiavimo leidimą. Išskyrus ypatingus 
atvejus. | 

— Ir aš taip pamaniau. 

Viza mums sustiprino tragedijos pojūtį, ir šiaip jau stiprų, ma- 
tant smurtinę palyginti jauno žmogaus mirtį toli nuo namų. 

— CŽV ar FTB? 

— CŽV. Po Rugsėjo vienuoliktosios mes jų įsileidome apie du 
šimtus. Jie pageidavo sekti musulmonus, gyvenančius palei pietinę 
sieną su Malaizija. Jie yra rakštis mums pašonėje, nes nekalba ta- 
jiškai ir turi naudotis vertėjų paslaugomis. - Jis pažvelgė į tysantį 
kūną. - Įsivaizduok steroidinį šešių pėdų baltą farangą drauge su 
vertėju, besistengiantį išlikti nepastebimą kur nors Hatjajuje šeš- 

tadienio vakarą tarp mūsų mažų rudų žmogiukų. Velniai griebtų. 
Kažin, tai negalėjo būti „Al Kaidos“ darbas? 

— Bet mes jau turime žmogžudystės vykdytojos parodymus? 

— Galima ją įtikinti jų atsisakyti. Ar šį vakarą nepastebėjai bent 
vienos ilgos juodos barzdos? 

Ar jis kalba rimtai? Kartais mano pulkininko supersmegenys 
pranoksta mano varganas suvokimo galimybes. 

— Aš išties nesuprantu, kuo čia dėta juoda barzda? 

— Nesupranti? Klausyk, jis iš CŽV - jie čia atvažiuos, mus 
tardys, baugins ir gąsdins. Visa mano nugara bus išmarginta jų 
batų atspaudais, jau nekalbant apie tavąją. Jie pareikalaus, kad jų 
daktarai ištirtų Čaniją — jei neras smurto pėdsakų, mes būsime 
įklimpę šūde iki ausų. Galime prarasti savo našiausią darbuotoją, 
galbūt netgi teks kuriam laikui uždaryti klubą. 

— Kokia būtų nauda, jei su šiuo įvykiu būtų galima susieti „Al 
Kaidą“? 

— Tokia, kad šia versija jie bus linkę noriai patikėti. Juk jie net 
dėl prastų orų linkę kaltinti „Al Kaidą“. Tik pasakyk, kad tai „Al 
Kaidos“ darbas, ir jie vėl valgys mums iš saujos. 

Mes persimetame žvilgsniais. Ne, tai beviltiškas reikalas. Tai 
tiesiog nepanašu į teroristinį iškastravimą / žmogžudystę. Taigi 
kodėl abejoju, kad koks nors vyras išdrįstų prieš ją smurtauti. 
Jei leisite pasakyti savo asmeninę nuomonę, Čanija tvirta kaip 
ernis, o užspeista į kampą - lygiai tokia pat narti. Iš Vikorno 
veido išraiškos matau, kad jį kamuoja tos pačios abejonės. Kad 
ir kas šiandien prieš kurį laiką atsitiko šiame kambaryje, nepa- 
našu, kad tikroji istorija sklandžiai atitiktų Čanijos „liudijimo“ 
medžiagą, kurios ji dar nė neperskaitė. Mes abu spoksome į 
farango veidą. 

— Bjaurus snukis, netgi farangui, ar ne? 

Aš galvoju tą patį, bet mano liežuvis ne toks aštrus ir miklus 
kaip pulkininko: nužudytasis buvo nenormaliai trumpu kaklu, 
beveik tokiu pat plačiu kaip ir galva, besmakris, maža atgrasia 
burna - galbūt ji nužudė jį dėl estetinių sumetimų? 

Vikorno akys kuriam laikui apsistoja prie rožės, įmerktos į 
plastikinę stiklinę. Aš žinau, ką jis galvoja. 

— Viskas ne itin atitinka jos parodymus, ar ne? 

Vikornas mąsliai pasuka galvą į šoną. 

- Ne, bet dabar ne apie tai. Klastotės sėkmės raktas yra suge- 
bėti atsiriboti nuo įrodymų ir akcentuoti siužetą. Leisti siužetui 
atlikti savo darbą. Bet kurią siužeto detalę galima interpretuoti 
įvairiai, - atsidusdamas užbaigia jis. 

— Kūnai tropikų kraštuose greitai genda, - perspėju aš. 

— Visuomenės sveikatos labui palaikus reikia kuo greičiau su- 
deginti. 

— Užfiksavus veikos vykdytojos parodymus ir taip surinkus 
visą įmanomą medžiagą, reikia sunaikinti šio asmens tapatybės 
dokumentus - mums teks pamesti jo pasą. 

— Gerai, - sako Vikornas. - Paliksiu tai tau. 

Mudu pagerbiame negyvėlį dar kartą jį apžiūrėdami. 

— Matote, ant grindų driekiasi telefono laidas - telefonas guli 
ant lovos kampo. Pagalbos skambutis paskutinę akimirką? 

— Išsiaiškink su viešbučio operatoriumi. 

— Ką daryti su šituo? - parodau aš. 

Jausdamiesi įgudusiais specialistais, mes neskiriame perdėto 
dėmesio žmogžudystės įrankiui, kuris guli lovos viduryje, lygiai 
ten, kur ir būtų galima tikėtis jį surasti, jei Čanija būtų nužudžiusi 
farangą taip, kaip sugalvojo Vikornas kurdamas jos „parodymus“. 
Aš tai įvertinu kaip laimingą ženklą ir aiškų įrodymą, kad Buda ma- 
loningai žvelgia į mūsų pastangas, bet Vikornas pasikaso galvą. 

— Paimkime jį. Juk ji nudūrė farangą, ar ne? Taigi ant peilio bus 
pilna jos pirštų atspaudų. Ką daugiau jie gali rasti ant jo, išskyrus 

farango kraują ir jos pirštų atspaudus? Visa tai rodo, kad jos liu- 
" dijimas yra teisingas. Pateiksime jiems peilį kaip jos parodymus 
patvirtinantį daiktinį įrodymą. - Atodūsis. - Jai teks kuriam lai- 
kui pranykti. Kadangi tai buvo savigyna, mes neturime teisės jos 
sulaikyti. Pasakyk jai, kad pasikeistų šukuoseną. 

— Gal reikėtų ir plastinės nosies operacijos? 

- Nepersistenkime - vis viena mes visi jiems atrodome vie- 
nodi. - Pauzė. - Gerai, grįžkime atgal į klubą. Geriau man pa- 
pasakok, kas čia iš tikrųjų šį vakarą įvyko, kad galėčiau apsi- 
drausti. 

Mano ankstesės kronikos skaitytojai (transseksualė tailandietė — 
vyras į moterį - nužudo juodaodį Amerikos jūrų pėstininką pasi- 
telkusi nuo narkotikų apkvaišusias kobras - standartinis siužetas 
Aštuntajame rajone) prisimins, kad mano motinos komercinis 
talentas „Senių klubo“ koncepciją išrutuliojo kaip būdą versle 
išnaudoti slaptas „Viagros“ galimybes. Jos idėja, kuria dar ir dabar 
sūniškai žaviuosi, buvo tokia: kiekvieną raudono kraujo turintį 
per penkiasdešimt perkopusį vakarietį vyrą (ypač tuos, kurie labai 
nepatenkinti pasirinkimo galimybėmis, kurias jiems paliko jų 
postindustrinė utopija) užversti elektroniniais kvietimais padūkti 
palaimingoje klubo atmosferoje, priderintoje prie jo kartos skonio 
ir įpročių. Mūsų sienas tebepuošia Elvio, Sinatros, Monro, „Ihe 
Mamas and the Papas , „Ihe Grateful Dead", netgi ankstyvųjų „Ihe 
Beatles“, „Rolling Stones“ ir „Cream“ nuotraukos, o mūsų muzika 
tariamai sklinda iš netikro patefono (chromo ir tamsiai mėlynos 
spalvų, išdabinto milijardų mirguliuojančių žvaigždučių). Tikrasis 
garso šaltinis yra kietasis „Sony“ audiodiskas, sumontuotas vieno- 
je iš geriausių sistemų, kokias tik galima nupirkti už pinigus. 

Nuo laikų pradžios egzistavusios ir verslą nuodijusios proble- 
mos, susijusios su sunkumais prognozuojant vyriškos erekcijos 
laiką, sprendimą mano motina siejo su „Viagra“. Štai jos verslo 
planas: senyvo amžiaus vyriškis bare ima šaudyti akimis į mer- 
ginas, pasirenka tą, kuri jam patinka, tada, jau prarijęs „Viagros“ 
tabletę, užsisako merginą telefonu iš savo viešbučio kambario. 
Efektyviausiai veikti vaistas ima beveik tiksliai po valandos ir 
taip išsprendžia gamtos nulemtą logistikos problemą. Pasitelkus 
paprastutę kompiuterio programą nesunku minutės tikslumu 
sudaryti kiekvienos merginos tvarkaraštį. (Apimti entuziazmo 
mes netgi svarstėme galimybę įsigyti kompiuterinę veiklos admi- 
nistravimo programą, tačiau kol kas ji dar nėra įdiegta.) Ir žinote 
ką? Mūsų veiklos schema veikė kaip laikrodis, išskyrus vieną 
smulkų trūkumą, kurio negalėjo numatyti nė vienas iš mūsų, 
netgi Nong. 

Mes neįvertinome, kad tie šešiasdešimtmečiai, septyniasdešimt- 
mečiai, aštuoniasdešimtmečiai ir netgi devyniasdešimtmečiai 
nėra ramūs, kuklūs ir nukaršę senukai, kokius mes pripratę matyti 
besivystančiame pasaulyje. Ne, pone, tai buvę rokeriai ir baikeriai, 
svingeriai ir narkomanai, veteranai ekshipiai iš Narkomanų gatvės 
Katmandu, San Fransisko (kai žmonės ten dar buvo gražūs), Ma- 
rakešo, Goa (prieš jai subanalėjant iki masinės kultūros), Puketo 
(kai ten permiegoti buvo galima tik A formos pašiūrėse), iš pa- 
saulio, kuris dar buvo jaunas ir LSD augo ant medžių drauge su 
magiškaisiais grybais bei tūkstančiu marihuanos rūšių. Sudžiūvę 
Barouzo ir Keruako, Ginsbergo, Kizio ir Džagerio (jau nekalbant 
apie Keitą Ričardsą) bendraamžiai, šie vaikinai, nors iš pažiūros 
krioštelėję, kadaise davė „genties priesaiką“ niekada nepamažinti. 
Eunkcionalumui pagerinti užtenka pusės „Viagros“ tabletės, bet 
argi jie klausys? Nė velnio. Kai kurie į burną įsimesdavo po tris 
ar keturias. Tik koks pustuzinis patyrė širdies smūgį, nors ant 
buteliukų puikavosi šiurpūs persergėjimai, ir iš tų tiktai trys iš- 

keliavo į aną pasaulį. (Tai buvo liūdnas laikas, kai Vikorno bentlį 
teko naudoti ir kaip greitosios pagalbos automobilį, nepaisant 
keiksmažodžiais pasodrintų jo ūmaus vairuotojo prieštaravimų — 
šis abejojo, ar didelė budistinė dorybė yra saugoti nusenusių fa- 
rangų gyvybes.) Kiti vienu balsu kalbėjo, kad nė nemirę jie spėjo 
pabuvoti danguje. 

Taigi kas čia blogo? Aš jums pasakysiu kas. Džentelmenai, 
išgerkite visą „Viagros“ tabletę (arba daugiau) ir aštuonioms va- 
landoms, o gal ir ilgesniam laikui galite atsisveikinti su savo 
natūraliu glebumu. (Visai parai užmirškite šlapinimąsi; iškyla 
keblumų, kaip atlikti įprastinius buities darbus su tuo šluotkočiu, 
styrančiu tarp kojų. Daugelis užsimena apie užplūstantį atoslūgio 
ilgesį. Poetiška tiesa: nėra ką daugiau daryti, tik kruštis, nori tu 
to ar nenori.) 

Jie taip nustekendavo merginas, kad jos ėmė pulkais bėgti iš 
mūsų klubo. Mano motina, priimdama jas į darbą, garantavo 
joms visišką nuostolių kompensavimą ir labai nenorėjo jų nuvilti, 
taigi mes likome be jokių išteklių, tegu ir su efektyviai veikiančia 
sistema. Vienas kietas seniokas galėdavo pereiti per penkias ar 
šešias sveikas jaunas merginas, kol vaisto poveikis imdavo silpti 
irjis leisdavosi nunešamas į savo viešbutį, būdamas tokios būklės, 
kurią geriausia būtų apibūdinti kaip ekstazišką katatoniją (arba 
džiaugsmingą lavono sąstingį). Pelnas sumenko iki mikroskopi- 
nio dydžio. 

Kažką reikėjo daryti. Nepaprastajame tarybos susirinkime buvo 
nuspręsta iš darbo sąlygų skilties išbraukti nuostolių kompensa- 
cijos garantiją ir persiorientuoti į platesnę rinką, pirmenybę tei- 
kiant persidirbusiems jauniems vyrams, kenčiantiems dėl streso 
sukeltos impotencijos. Išlikome patrauklūs į pensiją išėjusiems 
vakariečiams reiveriams, taip pat mus pamėgo ir įprastesni klien- 
tai (daugiausia į pensiją dar neišėję vakariečiai reiveriai) - tačiau 
praradome savo rinkos nišą. Dabar mažai kuo skyrėmės nuo visų 

kitų barų ir todėl kentėjome nuo sezoninių atoslūgių, jau nekal- 
bant apie bendrą Vakarų ekonomikos nuosmukį. Rinka staiga 
apsnūdo, krito akcijų kursai ir mes ėmėme dirbti nuostolingai. 
Labiausiai kentėjo Nong, nes klubas buvo jos džiaugsmas ir pasi- 
didžiavimas, jos proto kūrinys ir priemonė įrodyti pasauliui, kad 
ji yra ne tik išskirtinai sėkmingą karjerą padariusi kekšė (išėjusi 
į pensiją), bet ir visavertė tarptautinio lygio dvidešimt pirmo 
amžiaus verslininkė. Ji pasidarė neįprastai religinga, kiekvieną 
dieną medituodavo vietinėje šventykloje ir pažadėjo Atsišlieju- 
siam Budai iš Vat Po šventyklos du tūkstančius virtų kiaušinių ir 
meitėlio galvą, jei jis išgelbės jos verslą. Netgi Vikornas sudegino 
šiek tiek smilkalų, o aš nugrimzdavau į meditaciją giliau nei kada 
nors anksčiau. Tokiai mistinei smegenų galybei dirbant mūsų 
naudai, neišvengiamai turėjo nutikti stebuklas. 

To stebuklo vardas buvo Čanija - dar prisimenu tą dieną, kai 
ji atėjo į mūsų barą ieškodama darbo. Ji laisvai kalbėjo angliškai 
šiek tiek teksasietiškai grebluodama (ir sykiu su pakankamai jun- 
tamu tajišku akcentu, kad išliktų egzotiška). Beveik dvejus metus 
ji praleido Jungtinėse Valstijose, bet po Rugsėjo vienuoliktosios 
buvo priversta išvykti namo - laikas po tų įvykių buvo labai 
netinkamas gyventi Amerikoje su suklastotu pasu. Patyrusiam 
mūsų srities verslininkui buvo nesunku suvokti jos nepaprastą 
talentą. Mudu su motina įžvelgėme jį akimirksniu, o Vikornui 
susigaudyti prireikė šiek tiek laiko. Po savaitės mes jau lyg pamišę 
virėme kiaušinius ir termpėme juos ir keptą kiaulės galvą į Vat Po 
šventyklą, kur vienuoliai juos valgė arba dalijo vargšams. Leiskite 
man paaiškinti smulkiau. 

Visų pirma, farange, prašyčiau išmesti iš galvos visas tas savo 
vaikiškas nuostatas apie tai, kad mūsų dirbančios merginos yra 
paniekintos sekso vergės ir mūsų šovinistinės vyriškosios kultū- 
ros aukos; patikėkite mano žodžiais: nėra nieko, ko jūsų masinės 
informacijos priemonės nepadarytų, kad paguostų jus, apimtą 

postindustrinės nevilties, ir įtikintų, jog jūsų kultūra yra prana- 
šesnė už mūsiškę. (Kokius niekus jie šneka - aš esu buvęs Slau, 
Anglijoje, šeštadienio vakarą - ir žinau, kokie beprotiški lėbauto- 
jai jūs esate.) Visos mūsų darbuotojos yra kaimo merginos, tvir- 
tos kaip vandeniniai buivolai, laisvos kaip gulbės, ir joms sunku 
patikėti, kiek daug jos gali uždirbti teikdamos savo paslaugas 
mandagiems, geranoriškiems, kaltės jausmo kamuojamiems, tur- 
tingiems, prezervatyvais naudotis pratusiems farangams - lygiai 
tas pačias paslaugas, kurias kitu atveju turėtų nemokamai ir be 
apsaugos teikti šiurkščiam girtam kekšinėti pratusiam savo vyrui 
gimtajame kaime. Neblogas biznis, tiesa? Verčiau jau patikėkite 
manimi. (Nežiūrėk taip į mane, farange, kai giliai širdyje Žinai, jog 
kapitalizmas visus mus paverčia kekšėmis.) Dauguma tų merginų 
yra vienintelės šeimos maitintojos ir kartu matriarchės; visus 
giminės darbus ir reikalus jos tvarko mobiliuoju telefonu (daž- 
niausiai mūsų personalo tualete, persirengdamos darbiniais dra- 
bužiais) - pradedant ligonių globa ir baigiant nuomos sutartimis, 
pradedant bausmėmis nusikaltusiesiems ir baigiant sprendimais, 
kiek šiais metais pirkti vandeninių buivolų, pradedant vestuvėmis 
ir baigiant abortais, religinėmis apeigomis bei nurodymais, už ką 
balsuoti vietiniuose ir nacionaliniuose rinkimuose. 

Bet asmeninis žavesys komerciniame sekse yra galbūt net svar- 
besnis nei labiau į meną orientuotose kontaktavimo su publika 
srityse, tokiose kaip varjetė. Taigi čia taip pat būtina daryti takos- 
kyrą tarp superžvaigždžių ir antraeilių veikėjų. Štai kur paslaptis: 
jūsų superžvaigždė kuria jūsų įstaigos aurą. Ji yra tantros mėistrė 
su siaurikėmis, burtininkė be liemenėlės, šokanti dervišė, kupina 
žavesio, kuriam neįmanoma atsispirti. Ji žino, kaip paversti save 
veidrodžiu, atspindinčiu daugelį įvairiausių jos viliojamų vyrų 
fantazijų. Spėkite, kiek vyrų, bendraudami su manimi, prisipaži- 
no, kad pagaliau po ilgų ieškojimų surado ją, savo svajonių moterį, 
merginą, kurios laukė pusę gyvenimo, tą, kurią jie neabejotinai 

rytoj ves, jei tik ji sutiks, dieviškoji Čanija? Atsakymas: apytikriai 
pusė Čanijos klientų. Mes netgi priėmėme apsaugininką (pravarde 
Monitorius; kaip ir aš, dieną jis dirba policininku), kad saugo- 
tų mus nuo „sudaužytaširdžių“ atakų. Trumpai tariant, Čanija 
išgelbėjo mūsų verslą, ir mes sunkią valandą nesirengiame nuo 
jos nusigręžti. Visi genijai turi savo tamsiąją pusę. Mūsų indivi- 
dualistinėje visuomenėje ištikimybė tebėra svarbi sąvoka, todėl 
netgi pulkininkas Vikornas ryžosi nutraukti savo šeštadienio va- 
karo pasilinksminimą Bankoke (kaip sakoma dainoje, ištikimybė 
išdidų žmogų padaro nuolankų - o kartais net atneša mirtį), kai 
suprato, kad mūsų superžvaigždei iškilo grėsmė. Taigi štai kas iš 
tikrųjų atsitiko. 


Pastebėjau jį tą pačią akimirką, kai jis įžengė pro duris. Da- 
bar esu atsidūręs tarp mamasan - apgailėtina nuolatinė šiame 
versle besisukančio žmogaus būklė, - mat aš, kaip jaunesnysis 
akcininkas, tapau papasanu, kol mano reiklioji motina nuspręs 
mane pakeisti. (Kaip ir visos buvusios kekšės, ji pasižymi įsise- 
nėjusia neapykanta mamasan ir niekaip negali atrasti tobulos. 
Aš įtariu, kad ji užsiima manipuliacijomis laikydama mane kaip 
papasaną.) 

Jau apibūdinau jo veidą, ne kažin ką gražesnį ir tuomet, kai 
jame dar gyveno siela. Bjaurus snukis, „padailintas“ idiotiška 
raumenų kalno arogancija. Visos merginos susidarė apie jį bend- 
rą nuomonę ir stengėsi laikytis nuo jo atokiai, paliko jį vieną 
sėdėti už kampinio stalelio, kur jis vis labiau niršo stebėdamas, 
kaip merginos teikia pirmenybę vyresniems ir ne tokiems rau- 
meningiems vyrams kaip jis. Gėrė saikingai („Budweiserio alus, 
o ne „Mekongo“ viskis, bet tokios smulkmenos nesumenkina 
puikių Vikorno sugebėjimų kurti siužetus). Man labai nesino- 
rėjo švaistyti subtilaus Čanijos talento šiam tuščiam puodui 
ir aš tenorėjau vieno - kad ji išviliotų jį po velnių iš šio baro 

į kurį nors kitą. Mudu, Čanija ir aš, didžiuojamės vienas kitu 
ir vienas kitą puikiai suprantame. Jai tereikėjo pastebėti mano 
akimis duotą ženklą - ir išsyk suvokė, ko aš noriu. Bent jau (ši 
pasakojimo vieta reikalauja preciziško tikslumo) aš manau, kad 
Čanija nuėjo prie jo stalelio kaip tik todėl, kad aš akimis daviau 
ženklą. Maždaug po minutės jo bjauri maža burnytė jau buvo 
išsiviepusi į šypseną ar kažką panašaus, jos ranka tingiai ilsėjosi 
ant jo akmeninės šlaunies, o kai ji pasilenkė sriubtelėti „damų 
gėrimo („Margarita“ su papildoma tekilos porcija), jo akys lipte 
prilipo prie jos krūtų. Dar vienas išdiduoklis buvo suvyniotas 
kaip šilta vilna. 

Tai buvo tipas, kurio libido būdinga slapto intensyvumo fazė, 
kol jis pagaliau prasiveržia į paviršių visa jėga. Čanija akimirksniu 
prisitaikė prie situacijos ir dabar jie slapčia (ir karštai) kalbėjosi 
beveik surėmę kaktas. O blogiausia tai, kad Erikas Klaptonas tuo 
metu iš netikro patefono dainavo „Beautiful tonight“. Ši nuosta- 
biai romantiška daina buvo galutinis lašas. Raumenų kalno ranka 
surado kelią prie Čanijos šlaunies. Aš dirstelėjau į fakso aparato 
laikrodį. Praėjo mažiau nei penkios minutės ir Geležinis Žmogus 
ištirpo - kažkas panašaus į rekordą netgi Čanijai. Aš nuspren- 
džiau jai padėti ir dar kartą paleidau Klaptono dainą - o gal man 
tiesiog buvo smalsu, kokį poveikį turės dainos pakartojimas? Jo 
nenormaliai mėlynose akyse pasirodė mažos ašarėlės, jis sunkiai 
nurijo seiles ir iš jo bjaurių lūpų judesių buvo galima nutuokti 
žodžius: „Aš esu toks pasiutiškai vienišas“, - po kurių sekė nejti- 
kėtinai prie jų nederanti frazė: „Tu šį vakarą tokia nuostabi.“ 

- Ačiū, - atsakė Čanija, kukliai nuleisdama akis. 

Tą akimirką pro duris įėjo rožių pardavėjas. Galima žavėtis šio 
žmogaus ir jo kolegų - riešutų ir žiebtuvėlių pardavėjų - donki- 
chotiška drąsa. (Kiekviename bare jie pakenčiami su sąlyga, kad 
elgsis diskretiškai ir neužsibus per ilgai.) Ar gali būti didesnis 
optimizmas nei visą gyvenimą stengtis parduoti rožes prostitučių 

klientams? Aš niekuomet iki tol nebuvau matęs, kad jam pavyktų 
parduoti bent vieną gėlę. Tai laibas kaip virbas pusamžis žmogus 
su auglio deformuotu žandikaulių - auglio, kuriam pašalinti jis 
neturi ir niekada neturės lėšų. Geležinis Žmogus droviai pakvietė 
jį prieiti, nupirko vieną rožę, už kurią sumokėjo gerokai daugiau, 
nei priklauso, ir įteikė ją Čanijai. 

— Manau, neprieštarausi, jei aš sumokėsiu už tavo gėrimus? 

Priimdama rožę ir demonstruodama apsimestinę nuostabą, 
sumišusią su dėkingumu (visos merginos, esant reikalui, moka 
imituoti Rytietišką Nuolankumą), ji atsakė: 

— Štai kaip? Na, kaip nori. 

Praėjo lygiai septynios minutės (pagal fakso aparato laikrodį), 
ir ji jau pasirengusi įsirašyti dar vieną pergalę. Užuot atsakęs jis 
išsitraukė iš piniginės penkių šimtų batų banknotą ir įteikė jai. Ji 
sudėjo delnus, grakščiai nusilenkė ir atėjo pas mane susimokėti 
baro baudos, kad užregistruočiau, kaip pamenu, jos antrą pergalę 
tą vakarą. Šiaip ar taip, tai buvo šeštadienio vakaras, o ji buvo 
Čanija. Ankstesnysis jos klientas buvo jaunuolis, akivaizdžiai 
stokojantis ištvermės, nes nepraėjus nė keturiasdešimčiai minučių 
ji sugrįžo iš jo viešbučio į barą. 

Vienintelė neįprasta sandėrio su Geležiniu Žmogumi detalė 
buvo ta, kad atidavusi man pinigus Čanija nežiūrėjo man į akis, 
kol aš spausdinau kvitą. Devynis kartus iš dešimties ji man mirk- 
teli ar šypteli, pasinaudodama momentu, kai jos nugara atgręžta 
į klientą. Dar po minutės jie jau buvo už durų. Man nė į galvą 
nedingtelėjo, kad reikėtų baimintis dėl jos saugumo - juk vis 
dėlto ji jau buvo jį „prisijaukinusi“ - ir, be to, juk tai buvo ne šiaip 
mergina, o Čanija. 

— Taigi buvo šitaip, daugiau nieko negaliu pasakyti, - paaiškinu 
Vikornui ir savo motinai, sugrįžęs į klubą. Dabar fakso aparato 
laikrodis rodo tris valandas trylika minučių nakties, bet nė vienas 
iš mūsų nenorime miego. 

— Ji nežiūrėjo tau į akis, mokėdama baro baudą? Keista. Aš ją 
pažįstu, ji tave mėgsta, ji visuomet žiūri tau į akis ir paprastai 
mirkteli. Manau, ji jaučia tau tam tikrų sentimentų. 

Mano mama pabrėžė šią gana moterišką detalę. Vikornas nea- 
bejotinai vėl persijungė į „Megrė režimą“, kuria sudėtingas stra- 
tegijas, nepasiekiamas mūsų ribotam protui. Nong ir aš laukiame 
ištarmės. Jis pasitrina apatinį žandikaulį. 

- Šiąnakt nieko nenuveiksime. Rytoj atsiųsime ekspertų ko- 
mandą, kad padarytų įvykio fotonuotraukas - tačiau tegu vengia 
pernelyg smulkių detalių. Sončajus pasirūpins kūno sunaikinimu. 
Jis gaus įgaliojimą tučtuojau sudeginti kūną iš... na, aš tuo pasirū- 
pinsiu. Farangas pames savo pasą. Jis tikriausiai yra savavališkai 
atvykęs į sostinę iš kurio nors nykaus pietų miestelio, kur privalėjo 
ieškoti vyrų juodomis barzdomis, vilkinčių Bin Ladeno marški- 
nėlius, taigi labai tikėtina, kad niekas nežino jo buvimo vietos. 
Opijų, kaip ir pypkę, Čanija tikriausiai gavo iš jo, taigi jis, ko gero, 
yra buvęs Kambodžoje. Tačiau panašu, kad jis buvo ne vien tik 
bukaprotis sunkumų kilnotojas, koksai apsimetė. Bent jau turėjo 
pakankamai vaizduotės, kad pamėgintų šiek tiek aguonyčių sun- 
kos. Gali praeiti kelios savaitės, kol jo paieškos atves čionai, tačiau 
manau, kad anksčiau ar vėliau sulauksime jy skambučio. Tačiau 
nematau jokio realaus pavojaus, jei laikysimės tykiai, o Čanija 
kokiam mėnesiui prapuls ir pasikeis šukuoseną. Aš nenoriu, kad 
jie pradėtų ją tardyti. Nežinia, į ką ji gali būti įsivėlusi Ameriko- 
je. - Vikornas atsigręžia į Nong: - Tu geriau pakalbėk su ja kaip 
moteris su moterimi, išsiaiškink, kas guli jai ant širdies. - Jis vėl 
atsigręžia į mane: - Arba gal verčiau tai padaryk tu, nes, atrodo, 
judu puikiai sutariate. Pasistenk išsklaidyti jos blogą nuotaiką. 
Mes nenorėtume, kad ir tave iškastruotų. 

Mano motina mandagiai nusijuokia iš šito be galo neskoningo 
sąmojo - vis dėlto Vikornas yra pagrindinis akcininkas. Aš išeinu 
į gatvę sustabdyti jam taksi, nes jis nenori, kad jo limuzinas šią 

naktį vėl šmėžuotų Kaubojų gatvėje. Visi barai jau uždaryti, bet 
gatvė pilna maisto prekystalių, visuomet atsirandančių po antros 
valandos nakties, po komendanto valandos, ir pripildančių gatvę 
malonių aromatų, kuriuos skleidžia vien tajiški patiekalai, skir- 
ti tūkstančiams alkanų kekšių, plepančių tarpusavyje apie šios 
nakties nuotykius. Šis taikingas vaizdelis man nuo seno mielas, 
nepaisant rimtų neigiamų religinių nuostatų dėl prekybos kūnu 
ir pelnymosi iš moterų tokiais būdais, kurie vienareikšmiškai 
uždrausti Budos. Kartais mūsų nuodėmės kyla iš neįveikiamo 
karminio potraukio: Buda trina mūsų veidą į tą patį mėšlą, kol 
mums taip pakyri kartoti tą pačią klaidą, kad verčiau nusiteikiame 
mirti nei vėl eiti įprastu klaidų keliu. (Bet jei taip yra iš tiesų, kodėl 
man taip gera ir malonu? Ar taisyklės pasikeitė? Ar monogamija 
tėra nepasisekęs eksperimentas, panašiai kaip komunizmas?) 

Tikėsite ar ne, bet aš visai neleidžiu tų pinigų. Vikorno sąskaiti- 
ninkė kas ketvirtį perveda kuklius dešimt procentų pelno į mano 
sąskaitą Tailando ūkininkų banke, o aš palieku juos ramiai kauptis 
ir gyvenu vien iš policininko algos savo irštvoje prie upės, kai nak- 
tis leidžiu ne klube. Atvirai kalbant, aš pažadėjau Budai, kad kai 
tik turėsiu progą, nuveiksiu su šiais pinigais ką nors naudingo. Ar 
tai tau skamba apgailėtinai, farange? Man - taip, bet nieko negaliu 
šiuo klausimu pakeisti. Kai mėginau paimti šiek tiek pinigų iš savo 
sąskaitos ir už juos prekybos centre „Emporium“ nusipirkti fan- 
tastišką „Baker-Benjes“ batų porą (tik už 500 dolerių), kažkokia 
mistinė jėga užkirto kelią šiam mano veiksmui. 

Palydėjęs pulkininką į taksi automobilį, aš nužingsniuoju gat- 
ve, kur šiuo metu nematyti nė vieno farango. Kai kurie maisto 
prekystaliai gali pasigirti elektros lemputėmis, nelegaliai prijung- 
tomis prie nelegalių kabelių, lyg juodi vijokliai besiraizgančių ant 
pastatų sienų, bet dauguma naudoja šnypščiančias dujines lempas 
su skaisčiai žėrinčiais kaitinimo tinkleliais. Šiame šviesos ir še- 
šėlių Žaisme matau išnyrant ir vėl pranykstant daug nuostabių ir 

pažįstamų veidų; visos merginos išbadėjusios po nakties darbo. 
Tarp prekystalių daug kur įsitaisiusios būrėjos, apsiribojančios 
minimalia biuro įranga: staleliu ir dviem kėdėmis turtingiesiems 
ir kilimėliu ant šaligatvio visiems kitiems. 

Kiekvienas taro kortų atvertimas verčia moters širdį krūpčioti iš 
džiaugsmo ar nerimo: santuoka, sveikata, pinigai, kūdikis, kelionė 
į užjūrius su perspektyviu farangu? Niekas nepasikeitė nuo mano 
vaikystės. Papildydamas šią šventinę atmosferą aklas dainininkas 
su mikrofonu rankoje traukia graudžią tajų laidotuvių giesmę, 
vieną ranką uždėjęs partneriui ant peties, o šis ant diržo pasiri- 
šęs nešasi garsiakalbį, ir juodu abu didingai žingsniuoja gatve. 
Aš įmetu jiems į dėžutę šimto batų banknotą, o tada, prisiminęs 
Čaniją ir jai dabar taip reikalingą sėkmę, pridedu dar tūkstantį. 

Mane visi pažįsta. 

— Sončajau, kaip reikalai? 

— Sveikas, Sončajau, gal turite man darbo? 

— Papa Sončajau, mano mylimas papasanai, - pasigirsta Žais- 
mingai ironiškas balsas. - Kada vėl mums pašoksi, detektyve? 

Esu labai laimingas, kad Vikornas pasirūpino apsaugoti Čaniją 
nuo tos žiaurios ir abejingos Amerikos teisėsaugos sistemos, kur, 
jei būtų įvykdyta jos ekstradicija, niekas nedarytų jokių nuolaidų 
dėljos jaunystės ir grožio, streso, būdingo jos profesijai, arba bjau- 
raus aukos elgesio. Neturėtų ji ir galimybės išsipirkti, egzistuo- 
jančios lankstesnėje mūsų sistemoje. Tačiau pastaba, kad nežinia, 
į ką ji gali būti įsivėlusi Jungtinėse Valstijose, aiškiai rodo platų 
Vikorno mąstymo užmojį, jei nepavadinsime to paranoja - šioji 
yra jo masto gangsterio profesinė liga. Paimkime kad ir mane: aš 
nė karto nė akimirkos nesvarsčiau, ką ji veikė Amerikoje. Argi ji 
nedirbo kokiame nors masažo salone, kaip ir visos kitos? 

Staiga mano mintys sulėtėja, po ilgo įtampos laikotarpio ima 
stigti energijos. Pasijuntu visiškai išsekęs, faktiškai ties žlugimo 
riba. Iš lėto grįžtu į barą ir laiptais užlipu prigulti į vieną kambarį 

trečiame aukšte. Dabar aštuonios minutės po penktos ryto, ir vie- 
nas po kito pasigirsta artėjančios dienos garsai: netolimoje mečetė- 
je užgieda muedzinas, pradeda čiulbėti paukščiai, svirpti nemigos 
kamuojama cikada, o rytuose ima šviesėti dangaus pakraštys. 

Mes, tajai, turime savo mėgstamą vaistą nuo emocinio išseki-, 
mo. Tai ne piliulės, ne alkoholis, ne narkotikai, ne psichoterapijos 
„seansas - ne, mes paprasčiausiai smingame veidu į pagalvę. Atrodo 
labai paprasta, bet veiksminga. Beje, daugybė gyventojų apklausų 
parodė, kad miegas yra pats didžiausias mano tautos pomėgis. 
(Mes žinome, kad anoje pusėje yra šis tas geresnio nei šioje.) 

Tačiau, regis, Mičo Turnerio byla mane sukrėtė labai giliai, 
nes sapne mane aplanko mano velionis partneris ir sielos brolis 
Pičajus — tiksliau, aš apsilankau pas jį. Jis sėdi medituojančių 
vienuolių rate; vienuoliai skleidžia medaus spalvos švytėjimą. Iš 
pradžių jis nenori būti trikdomas. Tačiau aš atkaklus, ir jis pamažu 
nubunda iš savo dieviško transo. „Ar nenorėtum man padėti?“ — 
klausiu aš. „Ieškok don buri“, - atsako Pičajus ir vėl prisijungia 
prie medituojančių vienuolių. 

Atsibundu baisiai sutrikęs, nes žodis buri tajiškai reiškia ciga- 
retę. Don, galvoju aš, ispaniškai reiškia poną. Tai mįslingiausias 
ir šiaip jau mįslingos Pičajaus kalbėjimo manieros pavyzdys. 
Taigi teks remtis įprastesniais informacijos šaltiniais. Bet vis vien 
sapnas kaip klausimas niekaip nepalieka mano minčių. „Kas, po 
galais, yra tas don buri?“ 

Kai galų gale atsikeliu, jau yra ankstyvas vakaras ir aš jaučiu są- 
žinės graužatį, kad šiandien nepasimačiau su Leku. 

Lekas yra mano naujasis auklėtinis, priskirtas man paties Vi- 
korno. Jis jau daugiau nei mėnesį treniruojasi mano vadovauja- 

mas, ir aš stengiuosi rimtai žiūrėti į man patikėtas pareigas. Tačiau 
Nong laiko jį daugiau šeimos vergu ir reikalauja, kad aš mokyčiau 
jį patarnavimo namuose subtilybių. Stengdamasis surasti sveiką 
pusiausvyrą šioje srityje, bet vis dėlto paisydamas jos spaudimo 
(yra priežasčių, kodėl jam reikia gerai su ja sutarti), aš paskambinu 
jam į mobilųjį ir liepiu atvažiuoti taksi ir paimti mane iš klubo. 

Dabar šešios valandos trisdešimt penkios minutės, miestas 
sukaustytas piko valandos grūsčių. Lekas ir aš sėdime ant gali- 
nės taksi sėdynės. Vairuotojas nuolatos laiko įjungtą radijo stotį 
FM97, kurią mes, bankokiečiai, vadiname „Kietojo Papo FM“ 
arba „Transporto grūsčių FM“. Visame mieste žmonės sėdi įkalinti 
savo automobiliuose be teisės į malonę ir be atvangos skambina 
savo mobiliaisiais telefonais į Pisito vadovaujamą radijo pokal- 
bių tiesioginiame eteryje laidą. Šio vakaro pokalbio tema yra 
skandalas, kilęs, kai trys jauni farai pateikė įtikinamus įrodymus, 
jog trys jaunos moterys užsiėmė su jais prostitucija, už pinigus 
parduodamos jiems sekso paslaugas. „Turint tokius nuostabius 
policininkus, kam dar reikia kriminalų? Skambinkite man, skam- 
binkite tučtuojau, bematant, nė sekundės nedelsdami.“ Iškart 
pasipila grūstyse įstrigusių automobilių vairuotojų skambučiai, 
daugiausia kupini sąmojo ir pakilios nuotaikos. Tačiau Lekas, 
kuriam tik aštuoniolika metų ir kuris tik prieš tris mėnesius baigė 
akademiją, suraukia nosį. 

— Ar jau kalbėjotės su savo motina? 

Jis sugebėjo nuleisti galvą žemiau už manąją, ir jo dailus veidas 
atsigręžęs į mane kaip gėlės žiedas, o šviesiai rudos akys tiesiog 
spinduliuoja žavesiu. Feodalinėje visuomenėje viskas yra feoda- 
liška, o tai reiškia - asmeniška. Aš esu ne tik jo viršininkas, bet 
ir ponas bei valdovas, ir jo likimas yra mano rankose. Jam reikia, 
kad aš jį mylėčiau. 

— Duok man laiko, - sakau aš. - Moterims nuotaika reiškia 
viską. Ypač kalbant apie Nong. 

— Ar ketinate pasikalbėti su pulkininku Vikornu? 

— Dar nežinau. Sunku pasakyti, ar geriau skambinti, ar ne. 

Paprašau taksi vairuotoją sustoti 4-osios gatvelės ir Sukumvito 
gatvės sankryžoje. 

Kadaise, iš tiesų vos prieš penkerius metus, kiekviena Sukum- 
vito gatvelė turėjo bent po vieną prekystalį, prekiaujantį keptais 
skėriais, tačiau mūsų kultūrą negailestingai bombarduojant jū- 
siškei, farange, mes tam tikra prašme įvertinome šį savo keistą 
pomėgį kaip silpnybę ir to padarinys - bent jau Krungtepe - yra 
mūsų vabzdžių virtuvės pasitraukimas į pogrindį. Tačiau tuo 
pačiu metu kai kurie avangardistiškai nusiteikę farangai su gur- 
manišku entuziazmu metėsi prie šios mūsų kulinarinės egzotikos, 
taigi dabar vienintelė vieta, kur galima nusipirkti keptų skėrių, 
yra beveik vien farangųy apgyventa Nanos aikštė. 

Atvykstame į Naną kaip tik tada, kai įvairiausi „medžiotojų 
bokšteliai“, dar žinomi kaip barai su pusnuogėmis šokėjomis, 
įjungia aukščiausią pavarą. 

— Gražusis vyre, aš noriu eiti su tavimmmm, - užsuokia 
man mergina juodais marškinėliais-liemenėle, sėdinti už vieno 
alaus baro tvorelės, bet Leko žvaigždė yra nepalyginamai skais- 
tesnė nei mano. Nei merginos, nei katojai (tavo kalba kalbant, 
transseksualai, farange) negali atplėšti nuo jo akių, kol mes 
braunamės pro galingus baltaodžius vyrus prakaituotais trum- 
parankoviais marškinėliais ir šortais, apdujusius labiau nuo 
seksualinių galimybių nei nuo alkoholio, nors visi jie kliukina 
iš butelių šaltą kaip ledas alų. Šį vakarą kiekvienas televizorius — 
o jų yra tikriausiai apie penkis šimtus - rodo teniso mačą tarp 
mūsų numylėto Paradorno ir jo varžovo, kurio tapatybė niekam 
nerūpi, Prancūzijos atvirajame teniso čempionate. Tačiau ko- 
mentarų negirdėti jokių, nes dešimt tūkstančių audiosistemų, 
kaip visuomet, drebina orą įprastu tailandietiško popso ir Robio 
Viljamso muzikos mišiniu. 

Galiausiai mes pasiekiame tolimąjį aikštės pakraštį, kuriame 
vyrauja katojai, alpstantys vien nuo Leko žvilgsnio. Gerokai nusi- 
žengdamas autentikai, aikštės gale stovinčio prekystalio savininkas 
įvairius savo parduodamus produktus įvardijo angliškai: tarakonas, 
šilkverpis, kurklys, jų mišinys, džiovinta varlė, bambukinės musės 
lerva, skorpionas, skėrys. Aš paprašau skėrių sau ir bambukinių 
musių lervų, šilkverpių bei skruzdėlių mišinio ir džiovintų varlių 
mamai. Kol pardavėjas pila skruzdėles į popierinį maišelį, Lekas ir 
aš stebime ritualą, kuris yra nepalyginamai senesnis nei budizmas. 
Merginos trumpomis puošniomis suknelėmis - čia netiesiogiai ir 
miglotai provokuojamos fantazijos apie mokinukes - stovi išsiri- 
kiavusios viena už kitos pražergtomis kojomis, o mergina eilutės 
priešakyje dideliu mediniu falu piešia ant žemės sudėtingas figūras. 
Kai prišaukiamas sėkmės dievas, ji pastūmėja falą slysti grindimis 
merginoms tarp kojų, o tada garsiai pabeldžia į klubo duris. Išsi- 
tiesusi, kupina išdidumo dėl gerai atlikto darbo (jei tai neprišauks 
klientų, nežinau, kas dar galėtų juos prišaukti), ji nuveda merginas 
atgal į barą ir į dvidešimt pirmą amžių. 

Sugrįžęs į klubą, aš pasirūpinu, kad Lekas nuneštų ir įteiktų 
maišelius su vabzdžiais mano motinai, dar nepradėjusiai darbo, 
mat tebelaukė vakarienės. Visi mes susėdame bare valgyti to, kas, 
mano supratimu, yra pusryčiai, ir dvidešimt minučių vyrauja tyla, 
kurią drumsčia tik vabzdžių kojelių traškėjimas ir gurguliavimas 
mūsų pilvuose. Baigęs valgyti palieku Leką su savo motina ir ne- 
šinas paskutiniu maišeliu su skėriais užlipu laiptais aukštyn. 

Po ilgai trukusios viešnagės Morfėjo valdose Čanija jau išsi- 
blaiviusi ir gundančiai įsitaisiusi. Ji apsivilkusi milžiniško dydžio 
trumparankovius marškinėlius ir nieko daugiau; sėdi pusiau loto- 
so poza ant lovos, nugara atsirėmusi į sieną. Pasiūlau jai praimtą 
maišelį su skėriais, o ji delikačiai paima vieną riebų vabzdį ir 
rūpestingai sukramto. Šypteli man draugiška šypsena, kurią ga- 
dina tik plaukuotos skėrio kojelės liekanos jos lūpų kamputyje. 

Akivaizdu, kad po savo žudikiško šėlsmo ji nepatiria jokių pagirių, 
jei neminėsime nervingumo akyse, šmėstelėjusio tą akimirką, kai 
įteikiau jai jos parodymus. (Gėdos kultūros pranašumas prieš 
kaltės kultūrą yra tas, kad tu nesijauti blogai tol, kol mėšlo gabalas 
nepataiko tau į kaktą.) 

Čanija atidžiai perskaito, kas parašyta, tada pažvelgia į mane. 

— Čia tu parašei? Tavo braižas. 

— Pulkininkas padiktavo. Aš tik užrašiau. 

— Pulkininkas Vikornas? Jis tikriausiai genijus. Lygiai taip vis- 
kas ir įvyko. 

— Tikrai? 

- Visos detalės teisingos, išskyrus tai, kad jis gėrė „Budweiserio“ 
alų, o ne „Mekongo“ viskį. 

— Na, tai smulkmena. Gal nesivarginkime ir jos nekeiskime. 
Jei reikės, patvirtinsiu, kad jis užsisakė „Mekongo“ viskio. Šiaip 
ar taip, aš buvau už prekystalio. 

Ta geležį išlydanti šypsena. 

— Ką gi, tada puiku. 

Aš atsikrenkščiu ir pasistengiu pernelyg liūdnai nežiūrėti į jos 
ilgus juodus plaukus. 

— Tik vienas dalykas - tau reikės nusikirpti plaukus ir kuriam 
laikui pradingti. Pakeisk dar ką nors, pabūk porą mėnesių kuo 
nors kitu, iki vanduo nusistovės ir viskas nurims. 

Ji gūžteli pečiais ir nusišypso. 

— Gerai, padarysiu viską, ko pulkininkas pageidauja. 

— Mes sugrąžinsime tave į darbą, kai tik galėsime. Mums reikia 
išsiaiškinti, ką amerikiečiai darys, kai sužinos, kad toks ir toks jų 
pilietis negyvas. Kaip kietai jie imsis šio reikalo? Kiek svarbus jis 
jiems buvo? Supranti problemos esmę? 

- Žinoma. Aš tikriausiai nusiskusiu beveik plikai - juk visuo- 
met norėjau medituoti vienuolyne. Galbūt atliksiu meditacijos 
kursą kur nors šalies gilumoje. 


36 


— Būtų puiku, - sakau aš, nors mintis, kad jai teks likti be 
plaukų, kone priveda mane prie ašarų. Įsivyrauja kvailoka tyla. - 
Čanija, tu neprivalai man sakyti, jeigu nenori, bet jei būdama 
Jungtinėse Valstijose užsiėmei kokiais nors dalykais, apie kuriuos, 
tavo nuomone, mes turėtume žinoti... 

Ji pažiūri man tiesiai į akis. Jos žvilgsnyje matau vien nekal- 
tybę. 

- Žinoma, aš dirbau. Pinigai buvo fantastiški, ypač Las Vegase. 
Tai nuostabi šalis, bet truputį nuobodi. Po kurio laiko man tenai 
atsibodo. Planavau grįžti namo, kai tik būsiu sukaupusi pakan- 
kamai pinigėlių, kad galėčiau pasistatyti namą Sarine ir daugiau 
nebedirbti, bet Rugsėjo vienuoliktoji sugriovė mano planus. Su- 
grįžau namo anksčiau, nei planavau, ir dėl šeimos man reikia 
daugiau pinigų. Pasilikau čia, nes tu esi geras papasanas, o tavo 
mama yra gera viršininkė. Čia malonu. Man patinka jūsų klube. 

Pagunda paklausti jos, kas iš tiesų atsitiko praėjusią naktį, labai 
stipri, bet profesinė drausmė, išsiugdyta tarnaujant mano ponui 
Vikornui, padeda man atsispirti. Vis dėlto tai pasiutiškai sunku. 
Netgi kaip tajei jos šaltakraujiškumas yra truputį neįprastas, jei ne- 
sakysime - tiesiog bauginantis. Bijau, kad mano šypsena, paliekant 
ją vieną su parodymų lapu ir keptų skėrių maišeliu, buvo nenatūrali 
ir vaikiška. Netgi nepasiteiravau jos apie opijų, kadangi oficialiai jis 
neegzistavo. Beje, pastebėjau, kad pypkės jau niekur nebematyti. 


Apačioje mano motina pristačiusi Leką šluostyti taurių. Pa- 
žiūriu į laikrodį, tada įsijungiu audiosistemos radijo imtuvą ir 
imu klausytis radijo stoties „Kietojo Papo FM". Kiekvienas faras 
iš Aštuntojo rajono šiuo metu tikriausiai klausosi radijo, nes 
Pisitas pasakoja apie tai, kaip įdėmiai jis seka amžiną ir plačiai 
pagarsėjusią kovą tarp mūsų mylimo pulkininko Vikorno ir to 
piktadario generolo Zinos, kuris ką tik laisvas ir sveikas paliko 
tribunolo salę, kur turėjo gintis nuo įtarimų dėl didelio masto 

heroino ir morfino kontrabandos. Jo teiginį, kad visa istorija 
buvo policijos, konkrečiai - Vikorno surežisuota klastotė, teismas 
tylomis pripažino kaip rimtą pagrindą jį paleisti. 

Pradžioje Pisitas primena, kad ši konkurencija dėl narkotikų 
tarp armijos ir policijos nėra naujas dalykas. Kiekvienas tailan- 
dietis yra girdėjęs, o kai kurie dar atsimena, apie didžiąją kon- 
frontaciją Čiangmajaus provincijoje šeštajame dešimtmetyje, kai 
atrodė, jog ginčas tarp šių dviejų tarnybų dėl to, kam iš tikrųjų 
priklauso didžiulė opijaus siunta, kurią Gomindanas (slapčia tal- 
kininkaujant CŽV) traukiniu atgabeno į Tailandą, tuoj tuoj.sukels 
pilietinį karą. Ši konfrontacija tęsėsi tris dienas, kol buvo pasiektas 
kompromisas ir nutarta, kad visą siuntą reikia suversti į jūrą. 
Sklinda gandai, kad kelių tonų opijaus išmetimo į jūrą operaciją 
organizavo policijos departamento direktorius, slapta pasiuntęs 
laivą, turintį paimti lėktuvo išmestą krovinį. Dabar amžinoji po- 
licijos ir kariuomenės konfrontacija, regis, persikėlė ant Vikorno 
ir Zinos pečių. Tačiau Pisitas klausytojų iš anksto neperspėjo, kad 
jo pašnekovas šiandien yra ne kas kitas, kaip pats Zina. 


Pisitas: Generole Zina, man didelė garbė kalbinti jus šioje laidoje. 
Nors tikriausiai esate pavargęs, matyt, patiriate palengvėjimą 
po išbandymo? 

Zina: Kokio išbandymo? 

Pisitas: Generole, aš turėjau omenyje tribunolą, kuris apgynė jūsų 
garbę. 

Zina: Ai, tą. Mane apšmeižė vienas policijos pulkininkas, visi tai 
žino. 

Pisitas: Bet, generole, jei tai tiesa, tai tikra sensacija. Ar negalė- 
tumėte įvardyti kokios nors priežasties, dėl kurios šis policijos 
pulkininkas, kurio vardo dabar neminėsime, ar faktiškai bet 
kuris policininkas galėtų trokšti jus sužlugdyti? 

Zina: Paprastas dalykas - jie bijo išviešinimo. Šiuo metu Tailandą 
valdo policija. Peržvelkime bet kurios dienos laikraščius - ir ką 
juose rasime? Rasime daugybę atvirų reportažų apie policijos 
korupciją įvairiausiose šalies vietose ir visuose policijos sistemos 
lygmenyse, bet nieko ničnieko šiuo klausimu nedaroma. Kodėl? 
Todėl, kad pati vyriausybė bijo policijos. Policija tapo vienin- 
tele realią galią turinčia struktūra šalyje. Ir tai yra vadinama 
demokratija. Tas konkretus policijos pulkininkas, kurį mes jau 
minėjome, visuomet mėgsta papostringauti apie demokratiją. 
Tačiau, žinoma, viskas tėra tik galios žaidimas. Požiūris į de- 
mokratiją yra Vakarų problema, jie yra vaikiškai paviršutiniški. 
Įdiek savo šalyje valdymo sistemą, panašią į jų, kad ir kokia ji 
būtų sugedusi ir korumpuota, ir jie tave liaupsina. Sukurk kitokią 
sistemą - ir jie visais įmanomais būdais ims tau kenkti. Taigi tai, 
ką policininkai taip gudriai sumeistravo, yra policinė valstybė, 
kuri išoriškai atrodo kaip demokratija. Nieko nuostabaus, kad 
farangai mus mėgsta. Tai lygiai tokia pati sistema kaip ir jų. 

Pisitas: O policija bijo armijos, nes tai yra vienintelė reali alterna- 
tyva jos valdžiai? 

Zina: Be abejo. Ir vienintelė organizacija, turinti pakankamai ga- 
lios, kad juos demaskuotų ir išliktų. 

Pisitas: Ar tai neturi nieko bendra su konkurencija dėl pajamų 
šaltinių? 

Zina: Kur link jūs sukate? 

Pisitas: Generole, jūs ką tik paminėjote straipsnius apie policijos 
korupciją. Esu linkęs spėti, kad mažiausiai penkiasdešimt pro- 
centų šių korupcijos atvejų yra susiję su narkotikais. 

Zina: Žinoma. Policininkai turi turėti motyvą valdyti šalį. Prisi- 
dengdami demokratija, žinoma. 

Pisitas: O jei armija vėl perimtų šalies valdymą? 

Zina: Tai labai provokacinis klausimas. 

Pisitas: Ką jūs norėtumėte padaryti tam policijos pulkininkui, kuris 
jus apšmeižė? 
Zina: Tai asmeninis mano ir jo reikalas. 


Lekas, pasižymintis ribotomis galimybėmis ilgam sutelkti dė- 
mesį, stengiasi sekti pokalbį, bet stokoja žinių, kurios jam padėtų 
suvokti šio pokalbio esmę. 

— Ar negalėtumėte man paaiškinti, apie ką visa tai? 

Mudu su motina susižvalgome. 

— Pulkininkas labai pasikeitė, kai mirė jo sūnus Reivis, - sako 
Nong. 

Nieko nesupratęs Lekas atgręžia į mane savo plačias akis. 

— Armija nušovė Reivį per 1992-ųjų gegužės neramumus, — 
paaiškinu aš. 

Suskamba laidinis telefonas. Skambina teismo ekspertų komanda, 
iš visko sprendžiant, ganėtinai susijaudinusi. Jie pageidauja mane 
tučtuojau pamatyti viešbutyje, kur ką tik mirė Mičas Turneris. 
Man dingteli mintis drauge pasiimti ir Leką, bet jis vykdo savo 
profesines pareigas — taip, kaip jis jas supranta, siekdamas įgyti 
mano motinos palankumą (juodu aptarinėja blakstienų tušo nau- 
dojimo subtilybes), - taigi išvykstu vienas. 

Atvykęs suvokiu jų nerimo priežastį. Apimti profesinio uolumo, 
jie apvertė kūną ant pilvo ir taip paliko. Dabar jie visi žiūri į mane, 
o aš spoksau į negyvėlį. Nežinau, ar vemti, ar paprasčiausiai kasy- 
tis galvą. Tačiau esu pernelyg priblokštas, kad daryčiau tiek viena, 
tiek kita. Mano mintys akimoju nuskrieja prie Čanijos, kokia ji 
buvo šį rytą: rami ir giedros nuotaikos, linksma kaip vyturys. 
Purtydamas galvą pakeliu viešbučio telefono ragelį ir paprašau 

operatorių sujungti mane su policijos nuovada, jos viršininku 
Vikornu. Bent kartą jį surandu darbo vietoje. 

— Vaikinai iš teismo ekspertizės apvertė jį ant pilvo. 

— Ir? 

— Jam nulupta oda. Nuo pečių iki pat sėdmenų viršaus. Ant 
visos nugaros odos nėra. Visa nugara - ištisa kruvina masė. 

Ilga pauzė, per kurią man dingteli, kad šį kartą netgi Vikornas 
yra priblokštas. Tada išgirstu: 

— Liepk jiems apversti jį taip, kaip rado. Ar jie nufotografavo 
jo nugarą“ 

— Manau, kad taip. 

— Liepk sunaikinti tas nuotraukas. 

Telefono ragelyje pasigirsta pypsėjimas. 

Žiūrint, kaip jie verčia auką atgal ant nugaros, man galvoje 
sukasi žodis farangas. Galvoju apie Prancūziją, Vokietiją, Angliją, 
Japoniją, Jungtines Valstijas, G-8, galvoju apie dekadansą. Vienu 
akimirksniu ši byla palieka tajiškos psichologijos ribas ir man 
belieka remtis tik tomis kultūrinėmis įžvalgomis, kurias įgijau 
užsienyje. Suprantate, vargšai ir kenčiantieji žudo iš nuoširdaus 
pykčio, aistros ar prietarų, dėl žemės ar pinigų, taigi šis žiaurus 
paskerdimas ir kastracija iš pradžių man pasirodė pakankamai 
natūrali pykčio, baimės ar godumo išraiška, būdinga bet kurios 
trečiojo pasaulio šalies prastuomenei. (Tiesą pasakius, nupjautas 
penis man pasirodė nė kiek ne mažiau tajiškas nei torm-jum sriu- 
ba.) Tačiau sumanymas nulupti odą, šis bereikalingas priedas, 
gali kilti tik visuomenėje su didele, turtinga ir nuobodžiaujančia 
viduriniąja klase. (Per visą farango nugarą nematomomis, bet 
didelėmis raidėmis šviečia užrašytas žodis „nuobodulys“.) Taigi 
kas gi, velniai griebtų, atsitiko Čanijai Amerikoje? 


Visą kitą dieną mudu su Leku vykdome nuobodžią kūno sunai- 
kinimo procedūrą. Nors Vikornas jau apdorojo morgo darbuotojus 


4] 


ir dėl viso pikto suorganizavo žaibišką autopsiją (asmuo mirė 
netekęs kraujo dėl nepaprastai didelės durtinės žaizdos apatinėje 
bei vidurinėje pilvo dalyje ir nupjauto penio - tik pagalvokite, 
ir nė žodžio apie nudirtą jo nugaros odą), reikia dar užpildyti 
šūsnis formų, dalykiškai pasikalbėti su daugeliu darbuotojų, juos 
-paskubinant greičiau atlikti darbą, atremti begalę įtarių žvilgsnių, 
o krematoriumo vaikinai sukelia tikrą galvos skausmą. Jie kažkaip 
suuodė, kad ši kremacija ne itin dera su teisinėmis normomis, 
ir nori tokio didelio kyšio, kokio aš neišgaliu duoti, taigi tenka 
mobiliuoju telefonu susisiekti su Vikornu. Jaučiu tam tikrą malo- 
numą žiūrėdamas į besikeičiančią jų veidų išraišką bendraujant su 
Vikornu, nes šis bemat numaldo jų nenorą bendradarbiauti, bet 
vis dėlto tai yra sekinanti diena ir pasimatyti su Čanija galiu tik 
ankstyvą vakarą, prieš pat atidarydamas mūsų barą. Ją išvydus, 
man dingteli, kad iš tikrųjų ji turėjo būti aktorė, nes aš ją vargiai 
beatpažįstu. Ne tik jos plaukai trumpai nukirpti, sušukuoti ežiuku 
ir nudažyti rausvai violetine spalva, ne tik jos makiažas visiškai 
kitoks - atrodo, ji sugebėjo pakeisti pačią savo prigimtį. Ji dėvi ilgą 
juodą sijoną, kokių 1955-ųjų stiliaus baltą palaidinukę su nėriniais 
ir plokščiapadžius batelius. Vaidina rimtą taję mokytoją (su mies- 
tietiško susvetimėjimo priemaiša). Visos smulkmenos apmąstytos 
su pribloškiančiu kruopštumu. Kai ji nusiima nemadingus kariško 
tipo akinius, aš papurtau galvą iš susižavėjimo. Ji atėjo su manimi 
atsisveikinti. Akimirkai susiimame už rankų ir mūsų žvilgsniai 
susitinka. Manęs nenustebina, kad ji vėl pademonstruoja sugebė- 
jimą skaityti mano mintis. 

— Yra ne taip, kaip tu galvoji, Sončajau. Noriu, kad tai žino- 
tum. 

— Gerai. 

Po trumpos tylos ji priduria: 

- Visą laiką, kol buvau Jungtinėse Valstijose, aš rašiau dieno- 
raštį. Galbūt kada nors duosiu tau paskaityti. 

Ji santūriai pakšteli man į skruostą, mirkteli paskutinį sykį ir 
nueina, pažadėjusi kartkartėmis paskambinti, kad sužinotų, ar 
jau saugu grįžti atgal. 

Taip jau atsitinka, kad mano motina pasirodo bare tepraėjus 
vos kelioms minutėms po Čanijos išvykimo. Iš vitrinos-šaldytuvo 
ji pasiima butelį alaus ir mudu prisėdame prie vieno stalelio. Ji 
užsidega raudono „Marlboro“ cigaretę, o aš jai papasakoju apie 
situaciją. Baigdamas pasakau: 

— Mama, tu geriau nei kas nors kitas išmanai tokius dalykus — 
kas tokią merginą kaip Čanija gali paskatinti šitaip beprotiškai 
pasielgti? 

Ji mąsliai prisimerkia, užsitraukia dūmo, tada gūžteli pečiais. 

— Gali būti įvairiausių priežasčių. Mergina darbe pereina daug 
psichologinės raidos fazių. Iš pradžių ji tiki tuo, ką jai sako kli- 
entai, ir kuriam laikui apsvaigsta nuo savojo ego narkotiko, kol 
vieną dieną jai staiga kyla įtarimas, jog klientai, užuot kalbėję 
nuoširdžiai, ja paprasčiausiai naudojasi. Kaip ir bet kurioje pas- 
laugų verslo šakoje, taip ir šiame žaidime niekas gerai nežino, 
kas ką mausto. Įveikusi šią fazę mergina įgyja profesinį pasidi- 
džiavimą savo veikla - ji nori tapti žvaigžde, nes nėra jokio kito 
tikslo, kurio būtų galima siekti. - Mano motina mąsliai išpučia 
dūmus. - Vėliau ji suvokia, kad laikas bėga, jaunos moterys susi- 
laukia daugiau dėmesio nei ji, jos bare į darbą priimama didesnė 
žvaigždė nei ji. Tolesnis psichologinės raidos etapas, kurį jai tenka 
atlaikyti - kažkas panašaus į depresiją, o tada ji susitaiko su tokia 
tikrove, kokia yra. 

Aš suraukiu kaktą. 

- Bet nepanašu, kad kas nors iš to tiktų Čanijai. 

- Ne, aš tai suprantu. Šiuos etapus ji jau įveikė prieš daugelį 
metų. Dar niekuomet neteko matyti tokios profesionalės. Taigi 
tai, kas įvyko, tikriausiai yra perdegimas. Kartą taip atsitiko ir 
man. Tu tampi savo pačios sėkmės auka. Pamiršti vieną mažą 

dalykėlį: visa, kuo tu užsiimi, yra krušimasis už pinigus. Visas 
tavo gyvenimas skirtas tam, kad pakeltų vyrišką organą - tave 
šitas dalykas apsėda taip pat kaip ir vyrus. Kažkur viduje ima 
kauptis pasipriešinimas, maištas prieš tokį gyvenimą. Kai kurios 
moterys iš tikrųjų pakvaišta. Aš pati, kai tau buvo dešimt, turėjau 
padaryti ištisų metų pertrauką - gal prisimeni, tuos metus mes 
praleidome kaime su senele? Galiausiai mums baigėsi pinigai, 
taigi turėjau grįžti į darbą, bet po šios pertraukos viskas jau buvo 
kitaip, nei iki tol. Aš matau, kaip Čanija jau kurį laiką artėja ir 
artėja prie šios ribos. 

Kodėl man norėtųsi, kad ji kalbėtų ne taip dalykiškai? Mano 
mintys sukasi ratu ir niekaip negali iš jo ištrūkti. Kartais darosi 
sunku kvėpuoti. Čanija?.. 

— Vadinasi, tu manai, kad jai paprasčiausiai pasimaišė protas? 

— Taip, aš manau kaip tik taip. Galbūt jis elgėsi itin bjauriai, bet 
ji tikrai išmanė, kaip elgtis tokiais atvejais. Reikalas tas, kad vieną 
sykį mergina paprasčiausiai pavargsta apsimetinėti. Ir ima trokšti 
pilnakraujo atlygio. Manau, tai buvo jo peilis, ne jos; ir manau, kad 
kaip tik peilis ir suveikė kaip postūmis. Ji pamatė jį kambaryje ir ją 
užvaldė kažkoks demonas. Štai kaip, mano akimis, viskas įvyko. 

- Jei tai buvo jo peilis, ypač turint omenyje, kad farangas buvo 
labai didelis ir raumeningas, niekam neturėtų kilti abejonių, kad 
tai buvo savigyna... galbūt nereikėtų netgi Vikorno pagalbos? 

— Taigi. Štai kodėl aš dar tebepykstu ant jos. Tai reiškia, kad 
ji viską apmąstė, netgi apskaičiavo. Ji galėjo susivaldyti. Ji galėjo 
pasielgti taip, kaip kitados pasielgiau aš - kuriam laikui padaryti 
atokvėpį. Juk vis dėlto ji turtinga ir neturi vaikų, kuriais reikėtų 
rūpintis, taigi tikrai būtų išgalėjusi dar kartą išeiti atostogų. Bet 
ji jaučia priklausomybę nuo savo darbo ir tai matyti. Taip gali 
atsitikti bet kurios profesijos atstovui - kai žmogus suvokia, kad 
turi išskirtinį talentą, nebegali sustoti. Jam reikia vis naujų ir naujų 
pergalių. Jis vaikosi pergalių, o ne pinigų. 

- O kaip tada jai pavyko padaryti tai, ką padarė? Juk klientas 
buvo stambus vaikinas. 

Motina nusišypso. 

- Ji gudri ir stipri... ir nepalyginamai greitesnė už jį. Jis buvo 
gremėzdiškas ir sukaustytas raumenų kalnas. Be to, ji veikė netikė- 
tai. - Motina greitosiomis dirsteli į mane. - Aš manau, ji nupjovė 
jį po to, kai jį nužudė. Kaip savotišką trofėjų. 

— O kaip dėl nudirtos odos? 

Mama pažiūri į mane ir gestu parodo nesuprantanti, apie ką 
kalbama. Abu pakeliame akis, nes iš kiemo, kur Nong liepė su- 
tvarkyti tuščias alaus dėžes, į barą įeina Lekas ir viltingai pažvelgia 
į mane. 

Man gerokai stinga energijos, bet vis dėlto palydžiu Leką į 
šventyklą netoli policijos nuovados. Padėkite po mikroskopu bet 
kurį tają ir kiekvienoje jo ląstelėje išvysite ištisą prietarų enciklo- 
pediją - bet Leko atvejis netgi tarp tajų yra išskirtinis, ir jis tiesiog 
nenustygsta iš nekantrumo po dienos, praleistos šalia negyvėlio: 
pernelyg daug valandų paeiliui jis rizikavo savo sėkme ir dvasine 
gerove. Mes sparčiai nužingsniuojame į šventyklą ir iš ją supančių 
gatvės prekeivių nusiperkame lotoso pumpurų, vaisių ir žvakių. 
Lekas su pedantišku grakštumu atlieka aukojimo ritualą, tada 
atsisėda ant kulnų, užsimerkia, suglaudžia prie kaktos delnus ir 
sustingsta - greičiau meldžiasi nei medituoja, dingteli man. 

Visa tai trunka taip ilgai, kad palieku Leką šventykloje ir sugrįž- 
tu į nuovadą, kur man pranešama, kad su manimi nori pasikalbėti 
Vikornas. Spėju, kad pokalbis bus apie Mičo Turnerio nužudy- 
mą, bet ne - šis pokalbis apie Leką. Vikornas sėdi savo kabinete 
po Karaliaus nuotrauka ir Nusikalstamumo mažinimo skyriaus 
išleistu žemėlapiu, iliustruojančiu šimtą ir vieną policijos atrastą 
būdą papildyti savo pajamas. 

— Arjis pederastas? - tiesiai šviesiai rėžia Vikornas. 

- Ne. 

- Jis labai moteriškas. Aš gaunu skundų iš kai kurių vyrų. Jei jis 
pederastas, išspirsiu jį lauk. Nenoriu, kad man meluotum jį ginda- 
mas. Dabar ne laikas tavosioms kraujuojančių širdžių istorijoms. 

— Jis nėra pederastas. Jo apskritai nedomina seksas. - Vikornas 
atsilošia savo krėsle ir įsmeigia į mane veriantį žvilgsnį, mėgin- 
damas priversti kapituliuoti. Nesijaučiu pasirengęs pasakoti Leko 
istorijos, bet įtariu, kad neturiu kito pasirinkimo. - Jis kilęs iš 
Isano, Napo kaimo Buriramo provincijoje, netoli tos vietos, kur 
augote jūs. - Jis linkteli galvą. - Būdamas penkerių metų, jis patyrė 
nelaimingą atsitikimą. Jis šokinėjo buivolui ant užpakalinių kojų, 
stengdamasis atsispirti ir užšokti gyvuliui ant nugaros - sportas, 
taip mėgstamas kaimo žmonių, - tačiau sykį, jam bešokant, bui- 
volas staigiai mestelėjo kojas aukštyn ir išsviedė Leką aukštai į 
orą. Laimė, jis nenusileido gyvuliui ant ragų ir nebuvo mirtinai 
perdurtas, tačiau nukritęs ant žemės prasiskėlė į akmenį galvą. 
Ten nebuvo jokių medicininių priemonių, visiškai jokių. Taigi 
visi manė, kad vaikas neišgyvens. Jis ir atrodė lyg negyvas. Kodėl 
mane kamuoja nuojauta, kad jūs žinote, kas buvo toliau? 

Vikorno veido išraiška iš esmės pasikeitė. Žvilgančiomis aki- 
mis jis atsistoja ir neskubėdamas ima žingsniuoti po kabinetą. Jo 
žodžiuose justi pasimėgavimas. | 

- Jie pasikvietė šamaną, o šis vaikui prie galvos užkūrė anglies 
laužą ir ėmė pūsti dūmus virš vaiko, kad praskaidrintų regėjimus. 
Netrukus šamanas pašaukė vaiko tėvus ir pasakė, kad vaikas iš 
tiesų miręs. Likusi viena vienintelė viltis ir galimybė - pasiūlyti 
vaiko kūną kitai dvasiai, kad ji užimtų jį ir sugrąžintų atgal į gy- 
venimą. Bet tokiu būdu sugrįžęs į gyvenimą vaikas priklausys tai 
dvasiai, o ne tėvams, - Vikornas klausiamai pakelia antakius ir 
reikšmingai pažvelgia į mane. 

— Taip. Tai padėjo, bet lazda turėjo antrą galą, - pasufleruoju 
aš jam. 

Vikornas iškelia pirštą. 

— Dvasia buvo moteriškos lyties. 

Aš sudedu delnus ir kilsteliu juos prie akių, išreikšdamas prita- 
rimą ir pripažindamas jo suvokimo aštrumą. Tuo tarpu jis grįžta 
į savo vietą už didelio stalo. 

— Ar jam padėsite? 

Pulkininkas plačiai skėsteli rankomis. 

— Pederastai yra Vakarų importas. O katojai yra tokie pat tajiški 
kaip ir citrinžolės. Ginsiu jį, kiek galėsiu, bet mes turime surasti 
jam tinkamesnį darbą. 

— Jis ruošiasi pradėti estrogeno kursą. Jam gali būti sunkus 
laikotarpis. 

Vikornas nusišiepia. 

— Faras su papais? O gal jis ketina darytis visą lyties keitimo 
operaciją? 

- Jis dar gerai nežino. Šiuo metu jis vis tiek neturi tam pinigų. 

— Tai kodėl, velniai griebtų, jis tapo faru? 

— Dėl tos pačios priežasties kaip ir aš. Nenorėjo tapti kekše 
arba gangsteriu. 

Vikornas linkteli galvą. 

— Suprantu. Ar jis jau susirado „vyresniąją seserį ? 

— Ne. Jis manęs prašė, kad pasikalbėčiau apie tai su motina. 

Vikornas trumpam susimąsto. 

— Nenoriu, kad jis dirbtų baruose. Ar jis ketina šokti? 

— Kaip tik tuo jis ir ketina užsiimti. Ieško finansinės paramos. 
Ir be paliovos treniruojasi. Jam labai patinka tailandietiško šokio 
klasika, Ramakien. 

Vikornas pakraipo galvą. 

- Aš turėjau pusbrolį, kuris buvo katojus. Mirė nuo AIDS. Ne- 
buvo itin pasileidęs, bet tai buvo devintojo dešimtmečio pradžia, 
kai dar niekas nežinojo apie šią ligą. Manau, jam tiesiog nepasi- 
sekė. Duok jaunajam Lekui vieną trumpą patarimą. Jei nesidarys 
operacijos, pasakyk jam, kad nesinaudotų lipnia juosta. Tai nieko 

gero neduoda ir per ilgą laiką sukelia baisius sopulius. Austas 
elastinis pleistras, naudojamas ligoninėse, yra daug geresnis da- 
lykas. Gerai, gali eiti. 

Atsistodamas aš dar paklausiu: 

— Ar yra kokia nors sritis, kur jūs ko nors nežinotumėte? 

Išeinantį mane jis apdovanoja žavinga šypsena. 


Grįžęs į barą pastebiu, kad mano motina - ojos niekur nema- 
tyti - patikėjo muziką vienai iš merginų: 


Aš žnybt tau į sėdynę 
Aš žnybt tau į sėdynę 
Tu žnybt man į sėdynę 
Tu žnybt man į sėdynę 


Įkvepiantis gabalas. Skubiai pakeičiu muzikinį foną Šopeno 
noktiurnais ir kone žiopteliu iš palengvėjimo. Prielankumą tik- 
rai muzikai išsiugdžiau globojamas vokiečio, kuris, kai buvau 
dar nedidelis, buvo nusamdęs mano motiną keletui mėnesių 
Miunchene... ir kuris galiausiai atsidūrė mūsų garsiajame Ban- 
koko griežtojo režimo kalėjime, Bangkvane. Lemiami man buvo 
vienuoliktieji ir dvyliktieji gyvenimo metai. Motinos darbas buvo 
neįprastai klajokliškas ir beveik visą laiką mes praleisdavome 
užsienyje, dažniausiai Paryžiuje ir Miunchene, kur jos rafinuoti 
klientai bandydavo atstoti man tėvą. (Aš pamėgau prancūzišką 
virtuvę, Prustą, Bethoveną ir Nyčę, Ermenegildą Zegną ir Versačę, 
ragelius „Les Deux Magots“ kavinėje ir vidurvasario saulėlydžius 
virš Naujojo tilto, Štrausą, atliekamą vyrų odiniais bridžiais, kai 
Miuncheno Biergartene iš bokalų geriamas alus.) Kitaip nei mano 
motina, kuri dievina roko grupę „Doors“ (dėl sentimentalių ir 
istorinių priežasčių: „Apokalipsė šiandien“ yra vienintelis legalus 
jos turimas DVD filmas), aš nelabai mėgstu roką ar popsą. 

Prigulu ant vieno suolo ir beveik snūduriuoju, kol duryse pa- 
sirodo mano motina, skaisti kaip rožė. Mudu atsisėdame prie 
vieno stalelio ir ji rūkydama cigaretę klausosi mano pasakojimo 
apie pokalbį su Vikornu dėl jaunojo Leko. 

— Arjis pats nepažįsta jokio vyresnio katojaus? 

— Ne. Jis atėjo tiesiai iš Policijos akademijos, o iki jos niekada 
nebuvo išvykęs iš Isano. Visa, ką jis žino apie katojus, yra tai, ką 
matė per televiziją, ir jo paties jausmai. 

Nong papurto galvą. 

— Vargšas vaikas. Katojaus kelias yra sunkus. Jis neišgyvens, jei 
neturės geros „vyresniosios sesers“, ko nors, kas jį supažindintų, 
papasakotų apie visas subtilybes ir užkulisius, perspėtų. Be kita 
ko, jis toks gražus berniukas, - ji atsidūsta. - Katojams labiau- 
siai pakenkė AIDS epidemija. Aš pažinojau jų tūkstančius. Mes, 
merginos, anais laikais gerdavom su jais po darbo - jie gali būti 
nežmoniškai linksmi ir pašėlę, bet siaubingai neorganizuoti. Jokio 
sugebėjimo sutelkti dėmesį, blogiau nei merginos. Lekui reikia į 
pensiją išėjusio katojaus, einančio ketvirtą dešimtį ar vyresnio, 
kuriam pavyko pasinaudoti savo statusu ir tapti žvaigžde. Norė- 
tųsi, kad jo naująjį vaidmenį lydėtų didelė finansinė sėkmė - tai 
būtų vienintelis būdas išgelbėti jį nuo to, kas ateina pasibaigus 
pradinei euforijai. Mes turime apsaugoti jį nuo amžiaus vidurio 
krizės. Katojai retai sulaukia vyresnio amžiaus neturėdami daug 
pinigėlių. 

Motinos ir sūnaus žvilgsniai susitinka. 

Man atkąra žandikaulis. 

— Nejaugi kalbi rimtai? 

— Kodėl jam negalėtų padėti Fatima? 

— Ji žudikė. 

Motina sumirksi. 

— Ką tai turi bendro su mūsų aptariama tema? 

— Bet juk kaip tik taip ji įgijo savo turtus, savo šlovę - nužudy- 
dama savo meilužį. 

— Nužudydama savo meilužį ir tuo pačiu metu naudodamasi 
savo smegenimis. Darydama būtent tai, ko tavo mažajam angelui 
reikia, kad sėkmingai nusileistų ant žemės. 

Pusryčių metas: gatvė pilna rytmetinių karšto maisto prekystalių. 
Aš labai alkanas, taigi užsisakau kvaijapos, tirštos kiniškų grybų ir 
kiaulienos sriubos, tiesiog spinduliuojančios sotumu, kai prekeivis 
panardina ir iškelia savo samtį, taip pat didžiulį susiraizgiusį tu- 
mulą vadinamųjų kvaitija fat ki mao (išvertus - „kepti girtuoklio 
makaronai“, tai kepinti ryžių makaronai su bazilikais, vištiena ir 
gausybe smulkiai pjaustytų raudonųjų aitriųjų paprikų), vieną 
keptą upėtakį su nam pla (nežemiško aštrumo žuvies padažu iš 
fermentuotų ančiuvių - tai mano mėgstamiausias skonis, farange), 
stiklą šalto, skaidraus, negazuoto vandens iš visame pasaulyje 
garsių Krungtepo versmių, „7-Up“ limonado skardinę, - štai ir 
visi mano pusryčiai. (Visa tai kainuoja net penkiasdešimt dolerių, 
vanduo ir ledas nemokamai.) 

Sugrįžęs į barą mūsų kompiuterio dienyne pamatau, kad tu- 
rėsime priimti turistų grupę. Bent jau mes nusprendėme taip 
pavadinti šią klientų kategoriją. Daugiau nepriimame klientų gau- 
jomis, bet yra maždaug šimtas senstančių pankų, kurie naudojasi 
anksčiau gautomis privilegijomis ir atvyksta pulkeliais maždaug 
kas tris mėnesius. Šias išskirtines personas aš puikiai prisimenu, 
nes jie atstovauja ypatingai pensininkų rinkos daliai. 

Skambutis iš Bankoko tarptautinio oro uosto Imigracijos sky- 
riaus: vienas pareigūnas nori gauti patvirtinimą, kad esu užsakęs 
viešbučio kambarius dvidešimčiai pagyvenusių vyrų, kurie pas- 

tarąsias penkiolika valandų kelia didelių keblumų Tailando oro 
linijų stiuardesėms. Jie visi girti kaip pėdai. 

— Taip, - patvirtinu aš. 

- Jūs įsitikinęs, kad pajėgsite juos suvaldyti? O gal pageidaujate, 
kad mes atšauktume leidimą įvažiuoti į šalį? 

— Viskas su jais bus gerai. 

Pasigirsta nepatiklus krenkštelėjimas, bet pareigūnas visgi iš- 
leidžia juos iš patikros skyriaus. Po poros valandų pro mūsų 
stumdomąsias duris įgriūva plikagalvis pakumpęs septintą de- 
šimtį einantis milžinas juoda kaubojiška skrybėle su sidabrinėmis 
kniedėmis, prigludusiais nutrintais džinsais ir nenuneigiamai 
tikros žaliaminės odos batais, o jam įkandin seka panašių farangų 
visuomenės marginalų minia. 

Nugriaudi entuziazmo kupinas šūksnis. 

— Sončajau, mano bičiuli! Ei, vaikinai, štai jis, pats Misteris 
Viagra. Duok man šalčiausio alaus, kokio tik turi, vaikuti. - Pasi- 
lenkęs į priekį jis paskubom man sušnibžda: - Suveikei narkotikų, 
kaip prašiau elektroniniame laiške? - Tuomet lūpų kampučiu 
savo artimiausiems palydovams: - Kaip manote, vaikinai, gal 
po keletą alaus prieš pereinant prie žolės? Sončajus mums neleis 
rūkyti bendrose patalpose, todėl ją teks neštis į viešbutį... arba gal 
duokime jam kyšį, kad leistų rūkyti viršuje. 

— O, jis ima kyšius? Visai kaip farai senais laikais Narkotikų 
gatvėje. 

— Aš neimu kyšių, - pasakau. 

- Ir puiku, elkis padoriai, čia juk budistinė šalis, o Sončajus yra 
jogas - jis medituoja kiekvieną dieną. - Pasisukdamas į mane: - 
Tai gavai, ko prašiau? 

Aš pakišu ranką po baru ir ištraukęs paduodu jam rudo po- 
pieriaus pakelį, trijų colių ilgumo, dviejų platumo ir vieno colio 
storumo. Mudu abu su motina nutarėme, kad bare nieku gyvu 
nepardavinėsime narkotikų, netgi marihuanos, bet pulkininkas 

Vikornas vos tik pamatęs šią bandą nusprendė, kad bet kokie ra- 
minamieji šiems žmonėms bus geriau už beatodairišką seniokišką 
girtuoklystę, dėl kurios čia gali nelikti akmens ant akmens. Senis 
milžinas man paduoda du tūkstančius batų (šioje srityje kaino- 
darą perėmė Nong - tai maždaug tūkstančio procentų antkainis), 
tada stveria pakelį ir dingsta už vyrų tualeto durų drauge su keletu 
kitų, žinančių, kas ir kaip. Prisimenu, kad ši grupė nepaprastai 
mėgsta Lu Ridą, ir per audiosistemą visu smarkumu paleidžiu 
„Transformerį“. Mažiau nei po dešimties minučių didysis kau- 
bojus ir jo bičiuliai pradeda lįsti iš tualetų. Ką tik atvykusi Lalita 
atpažįsta gaują iš praėjusio karto, bet negali prisiminti nė vieno 
vardo. Gyvai pamojavusi ranka, ji šūkteli: 

— Sveiki, vaikinai, sabai dee mai? 

— Sveika, Lalita, pasiutusiai malonu tave matyti. Po perkūnais, 
ir kodėl tu tokia nežmoniškai graži? - Nutaisęs maldaujančias 
akis: - Aš čia dūstu, La, visi mes dūstame. Būti senam ir ligotam 
yra blogai, bet įsivaizduok, ką reiškia, kai esi sveikas, kai kiekviena 
tavo kūno ląstelė veikia kaip laikrodis, bet marmūzė tapo tokia 
kampuota ir atgrasi, kad žmonės žiūri į tave kaip į T modelio 
fordą? 

Dabar atvyksta ir Om su Nat, viena su džinsais, kita su juoda 
suknele, papuošta arabeskomis ir su tokia gilia iškirpte nugaroje, 
kad aiškiai matyti, jog ji be apatinių drabužių. | 

Nat suknelė išsyk perkelia turistų grupę į seksualinių fantazijų 
šalį. 

— Ei, vaikinai, ar ne laikas nusipirkti „Viagros ? 

Pagaliau pasirodo ir kitos merginos. 

Kiekviena iš jų peržengdama slenkstį nusilenkia Budos statu- 
lai, stovinčiai kampe virš kasos stalelio. Tai nedidelis žmogelis, 
ne aukštesnis nei dviejų pėdų, pasižymintis, jei remsimės mano 
motinos budizmo samprata, Gargantiua apetitu serenčiams ir 

smilkalams ir galintis bematant nukreipti sėkmę į šalį, jei tik mes 
leisime jam išalkti. 

Visos merginos jau yra dirbusios su šia gauja ir irdamosi savo 
persirengimo kambarėlių link meistriškai manevruoja tarp gra- 
binėjančių seniokų rankų. Visos jos pagauna mano siunčiamus 
ženklus, kad vakaras neturi prasidėti pernelyg anksti. Po atsitiki- 
mo su Čanija gatvėje sustiprintas policijos patruliavimas. Žinoma, 
visi farai kontroliuojami Vikorno, bet dabartiniu metu svarbus 
pats jų pasirodymas. 

Plikagalvis milžinas šūkteli man: 

— Kaip dėl mėlynųjų piliulių, Sončajau? Turite? 

— Ne, neturime. Jų galite gauti vaistinėje. Bet kurioje vaisti- 
nėje. 

— Ką gi, vaikinai, atrodo, pasikeitė politika. Turime eiti ir patys 
nusipirkti „Viagros“. O jei nusipirkę tablečių ir įsikrovę baterijas 
aptuštintume minibarus, surūkytume po keletą suktinukių ir 
grįžtume atgal pasirengę rokenrolui? 

Šią magišką frazę palydi džiaugsmo šūksniai. Tik tada, kai visa 
kompanija išsigrūda pro duris, aš pastebiu nepažįstamąjį, kuris 
tikriausiai įslydo į vidų tuomet, kai aš buvau nusigręžęs. Jam 
ne ką daugiau kaip dvidešimt, jis aukštas, plačiapetis, ilgomis 
juodomis kelnėmis, nublizgintais juodais batais, baltais kaip 
sniegas marškiniais, žiūri be galo įdėmiu žvilgsniu, o gal tiesiog 
turi įprotį nuolat raukti kaktą. Ne itin tipiškas mūsų klientas, 
ypač turint omenyje jo juodus plaukus, lyg pieštuku nupieštus 
ūsiukus ir rusvą odą. 

Dabar, išėjus gaujai, visos merginos užsidarė savo kamba- 
rėliuose. Atvykėlis ir aš esame vieninteliai žmonės bare. Aš vėl 
ijungiu Šopeną. 

Atvykėlis, regis, nepastebi genijaus muzikos grožio, sklindan- 
čio iš audiosistemos banguojančiais ir tolydžio intensyvėjančiais 

fortepijono pasažais. Jis paprašo skardinės kokakolos ir atsisėda 
ant kėdės prie baro. Jis žiūri į mane, tajas į tają. 

— Tu suteneris? - su nuostaba paklausia nepažįstamasis; jo 
klausimas nuskamba pernelyg nekaltai, kad būtų įžeidžiantis. 

Aš nesivarginu jam aiškinti techninių skirtumų tarp to, kuo 
užsiimu aš ir kuo užsiima suteneris. 

Nors ir suraukęs kaktą, jis yra dailus vaikinas, tikras tajiškų 
genų koncentratas. Neslepia savo neapykantos tiems senstantiems 
pankams - o galbūt man. Su pašaipa akyse jis dirsčioja į Elvio, 
Sinatros ir panašių asmenybių nuotraukas. Man sunku atlaikyti 
jo žvilgsnio tyrumą. 

— Amerikietiška, — ištaria neutraliu tonu. Žino, kad suprasiu, 
ką jis nori pasakyti. 

Atsakau šypsena ir rankų skėstelėjimu: ką padarysi? 

Jo akys užkliūva už Budos statulėlės virš kasos stalelio ir žvilgs- 
niu žaibiškai susieja ją su manimi. 

— Teko girdėti, kad jūs budistas... aš turiu omenyje - tikras 
budistas, o ne prietaringas valstietis. 

— Tikrai? 

Jis turėtų pasakyti ką nors daugiau (galbūt jis tiesiog jaunai 
atrodo - jo tipo žmonės dažnai tokie būna), bet jo tyla pakanka- 
mai iškalbinga. Tiesą pasakius, aš jaučiuosi užkluptas netikėtai. 
Paskutinį kartą tokį religinį įkarštį mačiau vienuolyne, bet šis 
žmogus nėra budistų vienuolis. Beveik tuščiame bare aš pasijuntu 
besidairąs nebe savo, o jo akimis. Ne itin dvasiškai pakylėjantis 
užsiėmimas, manau, truputėlį per žemiškas tokiai tyrai sielai. (Bet 
nedera pamiršti, kad didelei daugybei tyrų sielų yra tekę murkdy- 
tis po žemišką purvą, primenu sau.) Atmetu tiesiogiai neišreikštą 
kvietimą atgailauti ir mes atsiduriame tylioje aklavietėje, kurioje, 
mano požiūriu, jis neturi galimybių laimėti (mano baras, mano 
gatvė, mano šalis, mano religija - aš priklausau mane supančiai 
daugumai). Tuo tarpu jis pasirausia kelnių kišenėje ir išsitraukia 

keturlinką A4 formato lapą. Jį išlanksto ir padeda ant baro, atidžiai 
stebėdamas mano veido išraišką. Tai skaitmeninė Čanijos nužu- 
dyto farango nuotrauka. Man nepavyksta nuslėpti paranojos, jos 
šešėlis perbėga mano veidu. Musulmonas pastebi ir įsidėmi mano 
paklaikusias akis, bet galimybių pasiaiškinti ar diskutuoti nelieka, 
nes viena po kitos pradeda rodytis likusios merginos. 

Homeras turėjo įprotį aprašyti visus laivus. Ar man nereikėtų 
panašiai pagerbti mūsų išgelbėjimo laivų audringoje rinkos jėgų 
jūroje? 

Nat: Dauguma merginų darbo drabužius laiko savo kambarė- 
liuose baro gale, o štai Nat mėgsta jais apsirengti prieš atvykdama. 
Ji tvirtina, jog taip elgiasi dėl to, kad jai reikia laiko įsijausti į 
vaidmenį, bet Čanija kartą man užsiminė, kad taip Nat stengiasi 
susirasti klientų antžeminiame traukinyje pakeliui į darbą. Ir 
išties, ji dažniau nei kitos paskambina ir pasiima laisvadienį 
skųsdamasi pykinimu, paprastai vos įsėdusi į traukinį važiuoti į 
darbą. Tai nieko baisaus, kiekviena mergina turi savo išskirtinių 
savybių, dėl kurių tikriausiai netinka daugeliui kitų profesijų. 
Paimkime kad ir Čaniją. Esant tokioms aplinkybėms, koks kitas 
darbdavys būtų jai toks atlaidus? 

Merlė: Būdama dvidešimt septynerių, Merlė yra viena šau- 
niausių mūsų darbuotojų. Kaip ir dauguma tikrų profesionalių, 
nuolatinius kontaktus su klientais ji laiko geriausiu būdu išvengti 
smarkaus darbo krūvio svyravimo, taigi orientuojasi į pusamžius 
ir vyresnius klientus. Jaunesnių vyrų žavesį su kaupu atperka 
vyresnių klientų švelnumas, dosnumas, tėviškas gerumas, turtin- 
gumas ir polinkis anksti eiti miegoti, taigi ji turi galimybę dar šiek 
tiek panaktinėti su kitais, jei jaučia pinigėlių trūkumą. 

Lalita apsirengusi suklastota asimetriška Ivo Sen Lorano suknele 
su gilia iškirpte nugaroje ir smailia iškirpte priekyje, išryškinančia 
jos puikiai patobulintą krūtinę - krūtys skoningai pakoreguotos 
įgudusio chirurgo, nieko perdėto. Ji labai talentinga ir jau spėjo 
pasistatyti puikų dviaukštį namą su atviru garažu ir įsigyti žemės 
sklypą gimtajame kaime. Praėjusią savaitę ji nupirko tėvams dar du 
vandeninius buivolus, kad jie galėtų juos nuomoti kitiems. Jos pir- 
masis sakinys visiems potencialiems klientams: „Aš tave įsimylėjau 
vos tik pamačiusi įeinantį pro duris.“ Mane ima juokas prisiminus, 
kaip dažnai ši frazė yra visa, ko reikia rezultatui pasiekti. 

Ven ir Pet, artimos draugės, dėvi vienodus trumpus šortukus, 
tampriai prigludusius marškinėlius ir aukštakulnius batelius. Jos 
kilusios ne iš Isano, esančio šiaurės rytuose, bet iš Čiangmajaus 
provincijos pačiuose šiaurės vakaruose, kur oras vėsesnis ir opi- 
jus geresnis. Jos atvyko iš kalnų kaimelio, priklausančio hmongų 
genčiai, kur augdamos tapo tikromis aguonų auginimo specialis- 
tėmis. Priverstinai užsėjus aguonų laukus kitomis kultūromis jų 
patirtis tapo nereikalinga, tad vieną nuodėmę jos grakščiai pakeitė 
kita ir taip padėjo savo giminei išvengti skurdo dėl sumažėjusių 
pajamų. Kai bus sukaupusios pakankamai pinigėlių, jos ketina 
Čiangmajaus provincijoje atidaryti grožio saloną. 

Om, pasižyminti iš prigimties berniukiška figūra, yra nusikir- 
pusi savo džinsus ties pat šakumu ir visur, kur tik atsisėda, palieka 
medvilnės gijų draiskanų. Kilusi iš Puketo, kur visi gyventojai 
praturtėjo iš turizmo. Ji augo nieko nestokodama, bet jai papras- 
čiausiai pabodo dirbti šeimos krautuvėlėje ir ji atvyko į Krung- 
tepą ieškodama nuotykių. Prostitucija jai yra daugiau sportas, 
kuriame medžiotoja naudoja žavesį, vylių ir sekso galią. Pergalės 
momentas - aktas, kai klientas savanoriškai perkelia pinigus iš 
savo piniginės į jos rankinę, nesuvokdamas, koks mulkis jis yra. 

Ei mėgsta būti su bikiniu ir aukštakulniais bateliais ir demonst- 
ruoti sidabrinį auskarą, įvertą bamboje plokščio rudo pilvo vidu- 

ryje, ir, žinoma, šuolį atliekančią kardžuvę, kurios kardas siekia 
jos kelnaičių kraštelį. Ji yra, tikra Isano dukra, beraštė, kaip ir 
daugelis iš ten kilusių merginų. Kaip dažnai pasitaiko neraštin- 
giems Žmonėms, ji pasižymi fotografine atmintimi ir niekuomet 
nepamiršta kliento vardo, netgi jei jo nematė ištisus metus: šioje 
verslo srityje tai didžiulis pranašumas. 

Dabar Bon. Ji platesnių pažiūrų už kitas merginas. Mes jai 
tarnaujame kaip atraminė bazė, bet labiau ji mėgsta svečiuotis 
pelningesnėse zonose, pavyzdžiui, Tokijuje, Singapūre ir Honkon- 
ge. Ji yra vizų ekspertė ir dalija nemokamus patarimus kiekvienai 
merginai, galvojančiai perkelti veiklą į užsienį. Jos anglų kalba 
tobula, ir teko girdėti, kad ir japoniškai ji kalba ne ką prasčiau. 
Turi asmeninę interneto svetainę, kuri užtikrina tam tikrą dalį 
klientūros ir padeda palaikyti ryšius su užsienio klientais. Ji jau 
gerokai prasigyvenusi ir turi nedidelį verslą savo gimtajame kai- 
me, vadovaujamą jos motinos. 

O štai ir viena iš mano favoričių. Urn yra iš pačios skurdžiau- 
sios Isano dalies, esančios palei Kambodžos sieną, tikra kaimo 
mergaitė, kuri nesistengia paslėpti savosios prigimties mokyda- 
masi skaityti ir rašyti arba mokydamasi anglų kalbos subtilybių, 
peržengiančių šios kalbos „griaučius“, būtinus darbui. Ji truputį 
plokščiapadė, nes vaikystę praleido ryžių laukuose, ir mėgsta at- 
raitoti kelnes iki pusės blauzdų, tarytum brisdama per klampynę. 
Ji užaugo prietaringa ir įeidama į barą niekuomet nepamiršta 
nusilenkti Budai ir nusiauti batelių - dėl to kitos merginos be 
paliovos ją traukia per dantį. Ji kalba tajiškai su kaimiška tarsena 
ir nepaprastai vulgariai. Taip pat turi neeilinę figūrą ir išskirtinę 
šypseną, taigi klientų nestokoja. 

Su: pažiūrėti nieko ypatingo, bet mano motina ir aš nepaliau- 
jame žavėtis jos tikru tajišku tingumu. Vieną dieną aš sugalvojau 
ją išbandyti ir nusiunčiau pas ją misionierių. (Kartais mes jų 
čia sulaukiame: balti marškiniai, juodas kaklaraištis su mažyčiu 

mazgeliu, apgailėtinas profesionalaus nuodėmių demaskuotojo 
mandagumas, Biblija lengvai atsegamame per petį permetamame 
krepšelyje — visi jie man atrodo vienodi, tiek vyrai, tiek mote- 
rys.) 

Misionierius sako Su: 

— Aš mokėsiu jums tiek pat, kiek gaunate čia, jei kas rytą va- 
lysite mano būstą. 

Su (išsigandusi, priešiškai nusiteikusi ir įsitempusi): 

— Ar negalėtume verčiau tiesiog pasidulkinti? 

Farange, pasakyk savo Evangelijos skelbėjams, kad nesietų išga- 
nymo su darbo etika. Šis metodas tropikuose tikrai nėra pelningas. 
Netgi musulmonai ir katalikai nėra tokie kvaili, kad negalėtų to su- 
prasti, o mes, budistai, esame užkariavę devyniasdešimt procentų 
rinkos du su puse tūkstančio metų propaguodami inerciją. 

Sonia: Ji jau nebėra mūsų darbuotoja, bet savo laikais buvo 
gražiausia mergina gatvėje, nors ant kairiojo skruosto turėjo 
mažą žvaigždės formos randelį. (Nesėkminga kelionė motocik- 
lų - devyniasdešimt procentų randų ant tailandiečių kūno yra 
gauti bandant pernelyg dideliu greičiu įveikti posūkį padauginus 
alkoholio.) Jos gyvenimas pasikeitė, kai ji pamatė antrarūšį kino 
filmą su Ronaldu Reiganu; pagrindinė filmo herojė, taip pat turinti 
randą, pasakė nemirtingą frazę, kurią Sonia tučtuojau įsirašė į 
atmintį: „Ak, ir kaip mane galėtų mylėti koks nors vyras, kai esu 
šitaip bjauriai sudarkyta?“ Ši gudrybė pasirodė tokia efektyvi, kad 
Soniai netgi teko sudaryti kandidatų į jos ranką ir širdį sąrašą, 
susidedantį iš anglo, amerikiečio ir kino. 

Anglas: „Betgi, brangioji, tai mane tik skatina mylėti tave dar 
stipriau.“ 

Amerikietis: „Važiuojam su manimi į Jungtines Valstijas, aš 
surasiu, kas išspręstų tavo problemą.“ 

Kinas: „Aš pageidauju dešimties procentų nuolaidos.“ 

Suprantama, ištreniruota mano motinos, Sonia pasirinko vyrą, 
turintį didžiausią tikimybę per gyvenimą sukaupti kapitalą, ir 
išvyko ilgai ir laimingai gyventi su kinu į Šanchajų. (Tai jūsų 
sistema, farange.) 

Ir taip toliau. Nėra nė vienos, kurios apsukrumo ir naivumo 
derinys negalėtų nurungti kiečiausio iš kiečiausių - nebent tas 
kiečiausias iš kiečiausių būtų pats Dievas, žinoma. Tamsiaodis 
jaunas nepažįstamasis, sugrįžus merginoms, be paliovos muistosi 
ir ironiškai vaiposi ant savo kėdės. Situaciją išgelbsti australas, 
kuris, ačiū Budai, įžengia per slenkstį su tos šalies gyventojams 
būdingu keiksmu lūpose. 

Laibas ir gyslotas, maždaug trisdešimt šešerių metų, jis vardu 
Gregas, nuolatinis mūsų baro lankytojas per pastaruosius du 
mėnesius. Jis atsisėda šalia Ei, o ši išsyk meistriškai pakeičia savo 
padėtį ant kėdės taip, kad vieną koją galėtų permesti Gregui per 
šortus. Gregas apsimeta, kad to nepastebi. 

— Duok man „Fosterio, Sončajau, - sako jis užlošdamas gal- 
vą. - Troškus orelis, bičiuli. 

— Nupirk atsigerti ir man, - paprašo Ei. 

— Ar aš tave pažįstu? 

— Taip. 

— Gal įpilk ir jai vieną, Sončajau. 

Jaunasis musulmonas viską įdėmiai stebi. 

Ei vienu gurkšniu išmaukia savo tekilą, tada ima čiulpti druska 
aplipusią citrinos skiltelę. Niekas nežino, kas buvo tas tamsaus 
gymio vaikinas su sombreru, pirmą sykį supažindinęs mūsų mer- 
ginas su tekila (na, tikriausiai tai buvo koks Kinijos verslininkas), 

bet vėlesnė istorija parodė, koks šlovingas buvo šis rinkodaros 
genijaus poelgis. 

— Ar tu moki už gėrimus? - teiraujasi Ei, masažuodama Grego 
organą, kuris po šortais pradėjo pastebimai augti. Tamsaus gy- 
mio nepažįstamasis su instinktyviu pasibjaurėjimu nusigręžia į 
sieną. 

— Važiuokime į mano viešbutį - ten bent jau yra daugiau vietos 
nei čia. - Jis išsitraukia iš piniginės penkių šimtų batų banknotą 
ir pakelia jį prieš šviesą. - O gal išgerkime dar po keletą, kaip 
manai“ 

Ei stulbinančiu greičiu ištraukia banknotą jam iš rankų ir pa- 
duoda man. Aš klausiamai pakeliu antakius žiūrėdamas į Gre- 
£3. 

— Na, gal ir taip, mergytė teisi, paskui tik apsinešiu kaip kiaulė 
ir liks iš manęs vien bezdalas, nieko daugiau. - Žiūrėdamas į savo 
šakumą: - Dėl Dievo, Ei, ką tu ten darai, kol aš čia intelektualiai 
šnekučiuojuosi su Sončajumi? 

Turint omenyje jo liesą figūrą, naujai susiformavęs atsišakoji- 
mas atrodo ganėtinai įspūdingai, tad pritraukia ir kitų merginų 
dėmesį - visos jos nori išmatuoti jo apimtį ir patikrinti kie- 
tumą. 

- Didelis bananas, - pareiškia Lalita tarp kitų ūkčiojimų ir 
aikčiojimų. - Tikiuosi, būsi su ja švelnus. 

Musulmonas trinasi smakrą. 

— Ką čia apie mane šnekėti? Aš tik vargšas mažas Australijos 
farangas jūsų dideliame kietame mieste. 

— Kietas esi tu, o ne miestas. 

Gregas prapliumpa juoku. 

— Na, palauk, aš nepasiduosiu, - jis greitosiomis dirsteli į mu- 
sulmoną, tada nusigręžia ir žvilgteli man į akis; aš papurtau galvą. 
Įsivyrauja tyla. 

— Einu, persirengsiu, - sako Ei. 

Kol ji stypčioja per barą su savo aukštakulniais bateliais, mes 
visi žiūrime į jos sėdmenis po bikinio kelnaitėmis. Visi, išskyrus 
musulmoną. Atmosfera patalpoje ima darytis nejauki. 

Laimė, Ei „persirengimas“ buvo tik sijono ir trumparankovių 
marškinėlių užsitempimas. Štai ji jau grįžo, o Gregas per tą laiką 
sumokėjo už gėrimus ir jos baro baudą. 

— Iki rytojaus, - šūkteli jis. 

Musulmonas su išskirtiniu pasibjaurėjimu stebi, kaip porelė 
išeina pro duris. 

Dabar pro tas pačias duris vidun įgriūva plikasis milžinas ir 
jo gauja, ir baras bemat prisipildo šurmulio. Manau, kad Alacho 
požiūriu tai vargu ar galima laikyti geresniu dalyku. 

— Ei, Sončajau, ką padarei iš garsiakalbio sklindantiems gar- 
sams, žmogau? Šitas gabalas jau maždaug tūkstančio metų se- 
numo. 

Aš perjungiu į „Moody Blues“ dainą „Nights in White Satin“. 

— Va, jau geriau. 

Sutelkiu dėmesį, kad galėčiau prižiūrėti šią gaują. Kol kas jų 
būklė patenkinama, bet su šios padermės seniais būtinas nuolati- 
nis budrumas. Laimė, atvyksta vis daugiau ir daugiau merginų — 
Metė, Ket, Pinung ir kitos, kol kiekvienam seniui jų tenka po 
vieną ir jiems visiems pabunda vyriškas garbės supratimas - jie 
rodo merginoms dėmesį, giria ir liaupsina kiekvieną jų kūno 
išlinkimą. Merginos per juokus ir grabinėjimus vargiai ištaiko 
akimirką išsprūsti persirengti. Kai grįžta iš savo kambarėlių, jų 
jau laukia gėrimai, ir aš turiu paskambinti tiekėjams ir užsakyti 
daugiau tekilos. 

Visi kliukina savo gėrimus, išskyrus mane ir nepažįstamąjį, 
kuris sėdi kietai sučiaupęs lūpas. Jis vėl sulankstęs nuotrauką, ir 
aš stebiuosi, kodėl tebekiurkso čia, nors visi tie seniai taip aki- 
vaizdžiai gadina jam nervus. Esu labai sunerimęs, mane kamuoja 
tam tikra negera nuojauta. 

Reikia paaiškinti, ką turiu omenyje. Kai buvome paaugliai, 
mano geriausias draugas ir sielos brolis Pičajus nužudė mūsų 
jabos tiekėją. Motinos skubiai įtaisė mus metams į vienuolyną 
šiauriniame šalies pakraštyje; vienuolynui vadovavo labai gerbia- 
mas abatas, kuris, taip jau atsitiko, yra vyresnysis Vikorno brolis. 
Beje, Pičajus praėjusiais metais žuvo nuo kobros nuodų (apie jų 
panaudojimą jau kalbėjau anksčiau). 

Dvylika intensyvios meditacijos mėnesių šiame miškuose 
dunksančiame vienuolyne mus abu pakeitė taip, kad nemedituo- 
jantis Žmogus vargiai pajėgs suprasti. Nuo tada aš pradėjau patirti 
įžvalgas į praėjusius kitų žmonių gyvenimus. Kartais informacija 
yra tiksli ir ją nesunku suprasti, tačiau dažniausiai tai būna gana 
neapibrėžti fantasmagoriniai vaizdiniai, ateinantys iš kito žmo- 
gaus vidinio pasaulio. Šis musulmonas yra toks kitoniškas, toks 
retas tipas Bankoke, kad jaučiuosi tiesiog sukrėstas. Bet beveik 
neabejoju štai kuo: mes esame susitikę didžiajame Nalandos bu- 
distų universitete, Indijoje, dar prieš septynis šimtus metų. Turiu 
pripažinti, kad jis tebešvyti. 

Akies krašteliu matau, kaip ant prekystalio po savo tuščia koka- 
kolos skardine jis padeda šiek tiek pinigų ir išnyksta pro duris. 

Staiga plikajam milžinui kai kas topteli. Jis prisimena, kad Lalita 
moka šokti džaivą. 

— „Jailhouse Rock“, - užriaumoja jis. 

Visos merginos nuo praeito karto prisimena, ką jis turi ome- 
nyje. 

— Taip, taip, Sončajau, paleisk jam Elvį. 

Mes pradedame nuo „Blue Suede Shoes, po kurios seka „Jail- 
house Rock“, „Nothing but a Hound Dog“ ir daugelis kitų dainų. 
Keli seniai stveria savo partneres ir ima šokti džaivą. Mes visi 
plojame jiems į taktą, ritmą papildydami daugybe emocingų 
jaustukų. Dabar plikasis milžinas surinka, kad jis ir visa senių 
gauja maždaug prieš pusvalandį maktelėjo po porą „Viagros“ 

tablečių. Pasigirsta entuziastingi merginų šūksniai - jos jau kurį 
laiką aptarinėja paslaptingus ir vis didėjančius iškilumus tiek su 
jų savininkais, tiek viena su kita. Senių atostogos pasiekė viršūnę: 
„Štai kur tikras gyvenimas!“ — švieste šviečia tuose gyvenimo 
mačiusiuose šiurkščių bruožų veiduose. 

Kai sugrįžtu į tą vietą, kur sėdėjo musulmonas, pamatau, kad 
jis paliko pinigų lygiai tiek, kiek kainuoja kokakolos skardinė, taip 
pat kortelę su telefono numeriu ir adresu ir dailiai sulankstytą 
Čanijos aukos nuotrauką. 

— Jai dum, - prataria Merlė, praeidama pro tuščią kėdę, ant 
kurios sėdėjo nepažįstamasis, ir įsistebeilija į ją. Juoda širdis. 

Grojaraštis pasiekė ramių melodijų grupę. Elvis dainuoja „Love 
Me Tender“, ir ekshipiai prispaudžia savo partneres prie savęs, 
labiau laikydamiesi ant jų nei laikydami jas. 

— Seniai, - tajiškai sušnibžda man Merlė. - Tuoj bus lavonai. 

Šios kalpos pradžioje trys žmonės keliavo drauge - krikščionis, 
musulmonas ir budistas. Jie buvo geri draugai ir, šnekučiuodamie- 
si apie dvasinius dalykus, visais klausimais sutardavo. Tik tada, 
kai dėmesį sutelkdavo į išorinį pasaulį, jų nuomonės išsiskirdavo. 
Vieną dieną, perkopę kalno keterą, po kojomis jie išvydo derlingą 
ir gausiai apgyvendintą slėnį. 

- Kaip keista, - pasakė krikščionis. - Žiūrėkite, pirmame kaime 
žmonės kietai miega, o antrame kaime štai ten jie skęsta pasibjau- 
rėtinose nuodėmingose orgijose. 

- Tu smarkiai klysti, - užginčijo musulmonas. - Pirmame kai- 
me visi apimti nuolatinės ekstazės, o antrame kaime visi miega. 

— Kvailiai, - įsiterpė budistas. - Tėra vienas kaimas ir tie patys 
kaimiečiai. Jie visi per sapną įžengia į būtį ir iš jos išeina. 

Adresas, nurodytas musulmono kortelėje, yra daugiabučio namo 
vos už poros minučių pėsčiomis, bet aš negaliu palikti klubo, kol 
sčniai laukia medicinos mokslo stebuklo, išgelbėsiančio juos nuo 
impotencijos - šį laiko tarpsnį merginos išnaudoja įtikinėdamos 
vis aistringiau nusiteikusius klientus nupirkti joms dar po keletą 
taurių „damų gėrimo“. (Baras ir merginos pelną už parduotus gė- 
rimus pasiskirsto po lygiai - kai kurios merginos teikia pirmenybę 
būtent šiam pinigų užsidirbimo būdui.) Vienas po kito seniai ima 
savo meilužes ir vedasi į kambarius viršuje (mes imame penkis 
šimtus batų už dvi valandas) arba vežasi į savo viešbutį. 

Visą mano dėmesį nūnai yra prikausčiusi nepažįstamojo vi- 
zitinė kortelė ir Mičo Turnerio nuotrauka, todėl negaliu galvoti 
apie nieką daugiau. Dabar fakso aparato laikrodis rodo dešimt 
minučių po pusiaunakčio, bet aš nusprendžiu vis dėlto išmėginti 
kortelėje nurodytą numerį. Kažkas pakelia ragelį po pirmojo 
šaukimo signalo. Pasigirsta tylus, beveik pašnibždomis tariamas 
pasisveikinimas pietinio šalies pakraščio tarme. Tai nėra jaunasis 
nepažįstamasis: mano girdimas balsas yra vyresnio Žmogaus, 
turinčio galią ir įpratusio valdyti. 

— Čia skambina... 

Jis išsyk pereina į literatūrinę tajų kalbą: 

- Taip, mes žinome, kas čia skambina. Tikėjomės, kad suteiksite 
mums garbę ir apsilankysite pas mus. 

— Aš bijau, - patylėjęs pasakau aš. 

— Suprantu, - atsako senis, kažkaip sugebėdamas telefonu per- 
teikti užuojautos gaidelę. - Kokias garantijas galėtume pasiūlyti, 
kad jus padrąsintume? - Nors akivaizdžiai vyresnis už mane, jis 
vartoja mandagų kreipinį, kuriuo paprastai jaunimas kreipiasi į 
vyresnio amžiaus žmones. Kitais žodžiais tariant, jis žino, kad aš 
esu faras. Įdomu ir, turint galvoje pakvietimo aplinkybes, baugi- 

namai subtilu. Kažkodėl manęs neapleidžia jausmas, kad jis už 
mane gudresnis. - Gal norėtumėte atvažiuoti su kolega? Žinoma, 
galite paskambinti pulkininkui Vikornui ir pranešti, kur vyksta- 
te. Mes neprieštaraujame, bet vis dėlto pageidautume, kad šito 
nedarytumėte. 

Jaučiuosi kaip žmogus užrištomis akimis: ar, žengęs kitą žings- 
nį, prasmegsiu į bedugnę, ar stosiu ant lygios žemės? Prieš atsa- 
kydamas ilgokai dvejoju: 

— Ne, viskas gerai. Ateinu dabar. Ar ateiti kortelėje nurodytu 
adresu? 

— Taip, jeigu jums tinka. Ir dėkui jums. 

Paskambinu motinai ir paprašau kurį laiką prižiūrėti vietoj 
manęs barą. Ji įsitraukusi į muilo operą (burtininkų šeima, gy- 
venanti paslaptingoje erdvėje virš žemės, kartkartėmis įsikiša 
į žemiškuosius reikalus, ypač į pirmosios Žemės poros meilės 
reikalus - šią porą nuolatos persekioja šviesos greičiu judantis 
žmogaus skeletas: ką čia ir kalbėti, mes mėgstame tikroviškas pra- 
mogas...). Tačiau mano argumentai yra įtikinantys, ir ji atvyksta 
per penkiolika minučių, apsirengusi savuoju dalykiniu „Chanel“ 
kostiumėliu ir pasikvėpinusi diskretiškais „Van Cleef X Arpels“ 
kvepalais, mirguliuodama auksiniais papuošalais. Merginos viena 
po kitos sugrįžta iš savo romantinių pasimatymų ir išvydusios už 
baro pačią matriarchę jai žemai ir pagarbiai nusilenkia. 

Butas, į kurį einu, yra netoli Kaubojų gatvės ir kelionė teuž- 
trunka vos dešimt minučių. Namas yra 23-iojoje gatvelėje, gar- 
sioje savo restoranais, pasirengusiais patenkinti visus įmanomus 
gurmaniškus skonius (ekstravagantiškų prancūzų, kuoktelėjusių 
kinų, vietnamiečių, britų, vokiečių, amerikiečių, japonų - šią 
gatvę mes vadiname „alkanų prostitučių klientų gatve“). Žings- 
niuodamas ja neretai turiu nulipti nuo šaligatvio į važiuojamąją 
dalį, kad neatsitrenkčiau į romantiškai nusiteikusias poreles, 
kurių dauguma susideda iš pusamžio baltojo vyriškio ir trečią 

dešimtmetį einančios tajės. (Kultūrinė pastaba: atidžiai įsižiūrė- 
kite ir pamatysite, kad merginos stengiasi išsisukti nuo glamonių, 
nepaisydamos to, ką rengiasi daryti arba ką tik darė privačioje 
aplinkoje: jos saugo savo reputaciją, farange.) 

Pastatas kuklus, saugomas keleto vaikinų apsaugininkų uni- 
formomis, su antrankiais ir guminėmis lazdomis, kabalduojan- 
čiomis prie diržų. Du iš jų sėdi prie improvizuoto stalelio ir 
žaidžia tajiškomis šaškėmis, tik vietoj figūrėlių naudoja butelių 
kamštelius. Parodau policininko pažymėjimą ir liftu pakylu į 
reikiamą aukštą. 

Už niekuo neišsiskiriančių durų, pro kurias mane įleidžia 
bare apsilankęs jaunasis vyriškis, atsiveria visiškai kitas pasaulis. 
Suskaičiuoju aštuonis maldos kilimėlius (gausiai išdabintus žalia 
ir auksine spalvomis, sudarančiomis vien tik geometrinius orna- 
mentus), išdėliotus palei prieškambario sieną tam tikru kampu, 
tarytum rodančius kambario link. Vyro manierose šiek tiek atsi- 
spindi senovinė arabų vaišingumo tradicija (dabar jis nesisvaido 
kategoriškais nuosprendžiais, o pavirto į malonų šeimininką); 
jis netgi įstengia man nusilenkti, o aš atsakau tuo pačiu. Tačiau 
mano dėmesį prikausto kitas kambaryje esantis žmogus, sep- 
tintą dešimtį einantis vyras ilgu drabužiu ir aukšto dvasininko 
kepuraite; jis pakyla nuo kėdės ir rūpestingai man nusilenkia, aš 
taip pat jam nusilenkiu. Toks nusilenkimas yra daugiau nei tik 
rankų suglaudimas ir jų pakylėjimas prie veido - tai tikras soci- 
alinis semaforas, turintis daugybę reikšminių niuansų. Leiskite 
man pasakyti atvirai — tie, kurie eina dvasinio tobulėjimo keliu, 
sugeba atpažinti vienas kito lygį, ir šis imamas man išsyk padaro 
įspūdį - aukštas ir tiesus, giliomis ir ugningomis juodomis kaip 
anglis akimis. Aš pakeliu suglaustus delnus iki pat kaktos ir kurį 
laiką palaikau juos tokioje padėtyje, išreikšdamas pagarbą, o tai 
maloniai nuteikia jaunąjį vyriškį ir taip pat padaro jam įspūdį. 

(Pagal taisykles budistų faras neprivalo rodyti tokios pagarbos 
musulmonui iš pietų, kad ir koks būtų jo rangas ar amžius.) 

— Sveikas atvykęs, nepažįstamasis. Mūsų namai yra tavo na- 
mai, - senasis vyriškis ištaria tradicinį pasisveikinimą tuo pačiu 
galios kupinu šnabždesiu, kurį atpažįstu iš mudviejų pokalbio 
telefonu. Jis linkteli galva jaunesniojo vyriškio link. 

— Aš esu Mustafa Džaema, - prisistato šis. - O čia mano tėvas, 
dvasininkas Nasi Džaema. 

Negaliu nuslėpti nuostabos. Nors retai fotografuojamas, Nasi 
Džaema šiomis dienomis dažnai figūruoja naujienų puslapiuose 
kaip taikdariškas balsas sprendžiant pietinę šalies dalį kamuojan- 
čius konfliktus, jis gerbiamas tiek budistų, tiek ir savo pasekėjų 
musulmonų. Yra tokių, kurie tiki, kad tik jis vienas sugeba nu- 
maldyti sukilimo grėsmę - bent jau kol kas. Žinau, kad jis gyvena 
pietinio šalies pakraščio mieste Sungai Koloke. 

- Aš detektyvas Sončajus Džitpličipas, - prisistatau aš. - Bet 
jūs, aišku, tai jau žinote. 

— Sėskimės, - pasiūlo imamas, grakščiai nusileisdamas ant 
vieno maldos kilimėlio ir pariesdamas po savimi kojas. 

Jo sūnus ir aš pasielgiame taip pat. 

— Prašau nesibaiminti, - sako Mustafa. 

Imamas pakelia ranką. 

- Atleiskite mano sūnui, jam kelia įtampą mintys apie amerikietį 
poną Mičą Turnerį. - Atsigręžęs į Mustafą: - Garbusis detektyvas 
nesibaimina, jo intuicija pernelyg gera, ir apskritai mes juk esame 
tik trise. - Kreipdamasis į mane: - Mes paprašėme kitų leisti mums 
susitikti konfidencialiai. Bijau, kad pernelyg daug musulmonų 
vienoje patalpoje šiais laikais budistams kelia šiurpulį. Argi ne 
taip, detektyve? - Aš gūžteliu pečiais. Jis kurį laiką žvilgsniu tyri- 
nėja mane. - Dėkoju Alachui, kad jis šį vakarą pas mus atsiuntė 
žmogų. - Imamas greitosiomis susižvelgia su sūnumi. - Eikime 

prie reikalo, kaip mėgsta sakyti amerikiečiai. Kodėl mes čia? Kodėl 
pakvietėme jus? Mustafa, papasakok jam viską. | 

Šalia tėvo Mustafa tapo drovus ir sunkiai renka žodžius. 

— Kaip žinote, Sungai Kolokas yra pasienyje su Malaizija, kur 
pagaminama pusė pasaulio kompiuterių komponentų. - Jis trum- 
pai dirsteli į senį. - Mes slapta klausėmės to amerikiečio. Sekėme 
kiekvieną jo žingsnį. 

Pasigirsta senojo vyriškio atodūsis. 

- Tokia jau jaunimo prigimtis - pradėti nuo pabaigos ir judėti 
atgal. Nuo pradžios, Mustafa, jei malonėtum. 

Stebiu, kaip Mustafa stengiasi susikaupti. 

- Mes pažinojome Mičą Turnerį. Jį Sungai Koloke pažinojo 
kiekvienas. Tai buvo jo bėda. Taip pat ir mūsų bėda. - Šiek tiek 
tikiuosi, kad senis vėl pertrauks sūnų, bet abu dabar įdėmiai stebi 
mane. Ar suprantu, ką jie nori pasakyti? Kiek aš išmintingas? Ar 
pakankamai, kad būtų galima manimi pasitikėti? 

Senasis vyriškis atsikrenkščia. 

- Aš manau, nebūtina tokio įžvalgaus žmogaus kaip jūs apkrau- 
ti bereikalingomis detalėmis. Tikriausiai užteks, jei pasakysiu, kad 
mūsų žmonės atkreipė mano dėmesį į jo buvimą tą pačią minutę, 
kai tik jis atvyko į mūsų miestą. 

— Mano tėvas suorganizavo žvalgybos tinklą, - išdidžiai pareiš- 
kia Mustafa. - Tai būtinybė. 

- Jūs atspėjote amerikiečio profesiją, - įsiterpiu aš. - Tikriausiai 
ne visi jūsų miesto gyventojai buvo svetingai nusiteikę farango 
šnipo atžvilgiu? 

— Taigi, - su pastebimu palengvėjimu balse atsako imamas. — 
Man ir mano rėmėjams jis sukėlė daug nerimo. Ar nutuokiate, 
kur link suku? 

— Iš pradžių informacija pasklinda vietoje, paskui nuteka į 
Malaiziją? Galbūt net pasiekia Indoneziją? 

Į mano žodžius imamas sureaguoja smarkiai linktelėdamas 
galvą. 

— Aš negaliu suvaldyti visų jaunų vyrų Pietryčių Azijoje. Mes 
gavome daug reikalavimų imtis prieš jį veiksmų, vieni buvo man- 
dagesni, kiti mažiau mandagūs, kai kuriuose justi menkai slepiami 
grasinimai... 

— Jūsų prašė jį likviduoti? 

— Taip. O mūsiškėje šalies dalyje stiprėjant smurtui - ir vy- 
riausybei į jį reaguojant kietos rankos politika - man darėsi vis 
sunkiau jį apsaugoti. 

- Jūs saugojote jį? 

Senio balsas rūškanas: 

— O kas gi daugiau jį saugos? Jo žmonės nesugebėjo apsaugoti 
netgi savo pačių dangoraižių. 

Jo aštri ironija man netikėta. Nustebęs pažvelgiu į senį. 

- Jūs bijojote Amerikos vyriausybės keršto, jei jis būtų nužu- 
dytas? 

- Būkime atviri, jis buvo iš CŽV ir puikiai įkūnijo kiekvieno 
jauno fanatiko susikurtą arogantiško Amerikos plėšrūno įvaizdį. 
Jei jis būtų buvęs nužudytas pietinėje šalies dalyje, Vašingtonas 
neabejotinai dar padidintų spaudimą Tailandui. Mes labiausiai 
bijojome internetinio galvos nukirsdinimo. Tokiu atveju būtų 
dar daugiau spaudimo, dar daugiau keršto, ir blogio ratas suktųsi 
tol, kol visi mes būtume sukišti į koncentracijos stovyklas. Toks 
scenarijus mane labiausiai baugino. Kai vakar mums pranešė, kad 
jis nužudytas - nejūs vienintelis galite papirkti registratorių, detek- 
tyve, - aš supratau, kad turiu vykti į Krungtepą ištirti situacijos. 

Mano žvilgsnis peršoka prie Mustaios: rimtas, susikaupęs jau- 
nas žmogus, vykdantis misiją be jokių svyravimų ir dvejonių. 
Vargu ar žmonės gali labiau skirtis nei šis jaunuolis ir jo subtilus 
tėvas. Senis be vargo skaito mano mintis. 

— O taip, mano sūnus taip pat jaučia pagundą pasaulį matyti 
tik balta ir juoda spalvomis. Žinoma, kiekvienas, kuris atsiduria 
šiame dvispalviame pasaulyje, yra įsitikinęs, kad priklauso baltajai 
jo daliai. Ar ne taip, Mustafa? 

— Aš visuomet jūsų klausiau, tėve. 

- Klausei, bet nemąstydamas. O kai aš numirsiu, ar atsiminsi 
mano išmintį? 

Mustafa pažvelgia į šalį, paskui jo žvilgsnis sugrįžta prie ma- 
nęs. Pagarba tėvui tikriausiai yra pats žmogiškiausias šio griežto 
jaunuolio bruožas. 

- Ar žinote, kaip baisiai dauguma musulmonų nenorėjo, kad 
Jungtinės Valstijos savo kvailais veiksmais pradėtų skatinti radi- 
kalus? Mano tėvo padėtis yra labai kebli. 

Aš atsakau: 

— Ko jūs iš manęs tikitės? Tikriausiai turėčiau jus iškviesti į 
apklausą. Šiaip ar taip, jūs, regis, daug žinote apie nužudytąjį. 

Mustafos veido raumenys įsitempia, bet imamas anaiptol ne- 
atrodo sutrikęs. Jo juodose akyse žybteli žiburėliai. 

- Bet tada į viešumą iškiltų slapta jūsų pulkininko veikla, ar 
ne? Kaip suprantame, čia įsipainiojusi viena iš jūsų... taip sakant... 
darbuotojų. 

Aš linkteliu galvą. 

- Suprantu. Jūs norite, jog aš užtikrinčiau, kad niekas dėl to 
nekaltintų musulmonų? 

— Ar tai nėra ir teisingas, ir garbingas tikslas? 

Man knieti žaisti kiekvieno faro mėgstamą žaidimą, kuris va- 
dinasi „klausimus uždavinėju aš, bet šiuo atveju suvokiu, kad 
susidūriau su aukštesniais dalykais. Priimu senio mestą iššūkį ir 
pažvelgiu jam į akis. 

- Taip. 

- Vadinasi, toks sąžiningas žmogus kaip jūs turėtų siekti, kad 
reikalas būtų ištirtas vadovaujantis teisingumu, ar ne taip? 

Kilsteliu rankas ir ekstravagantiškai gūžteliu pečiais. 

— Turėtumėte suprasti, kad tai priklauso ne nuo manęs. 

Mustafa pasimuisto ant savo kilimėlio. 

- Jūsų pulkininkas gerai žinomas visoje šalyje. Jis labai suktas. 
Jei reikalai ims klostytis ne taip, kaip jis planuoja, jis neabejotinai 
ims kaltinti mus. Tai žmogus, nepripažįstantis jokios moralės. 

— Jei taip atsitiks, ką aš galiu padaryti? 

— Perspėti mus, - atsako Mustafa. - Kad spėtume pasiruošti. 

Po jo žodžių stoja ilga tyla. Imamas su neblėstančiu dėmesiu 
žiūri į mane. 

— Mes norime, kad atvyktumėte į pietus susitikti su mumis, — 
jis dešiniąja ranka padaro keistą gestą, tarytum glostytų kokią 
nematomą būtybę. - Suprantate, mes labai gerai pažinojome poną 
Turnerį. Žinoma, jis čia buvo tam, kad šnipinėtų musulmonus. 
Dabar jis negyvas, nužudytas. Šis faktas savaime yra pakankamas, 
kad amerikiečiai jaustųsi teisūs išsiveždami kai kuriuos mano 
žmones į slaptus kalėjimus, ten juos tardydami, galbūt kankin- 
dami, atimdami iš nekaltų žmonių daugelį gyvenimo metų... iš 
vyrų ir tėvų, nuo kurių priklauso jų šeimų gyvenimas. Negaliu 

"paprasčiausiai sėdėti rankas sudėjęs. - Jis įdėmiai stebi mane. 

- Štai kaip. Štai dėl ko jūs atvykote? Jūs galvojate, kad jums 
pakanka pasirodyti Krungtepe, pasikviesti mane į savo būstą ir 
pervilioti į savo pusę vardan Dievo, kurio aš netikiu? 

Senis vyriškis susiraukia. 

— Ne vardan Alacho - argi svarbu, kokiu vardu Dievą vadina- 
te? Aš matau, kad, kalbant jūsų pranašo Budos žodžiais, jūs esate 
bundanti būtybė. Jūs negalite sau leisti būti didelio masto blogio, 
galinčio kainuoti daug gyvybių, instrumentu. Jums tai būtų ne- 
įmanoma. Turint omenyje jūsų tikėjimo sistemą, argi galėtumėte 
ramiai mąstyti apie begalinę kankinančių reinkarnacijų grandinę, 
kurią jums tektų patirti? Mes norime, kad atvyktumėte pasimatyti 
su mumis Sungai Koloke - esu tikras, kad jūsų pulkininkas tam 

neprieštaraus. Beje, tam tikras papildomos informacijos kiekis 
jums padės geriau pasirengti CŽV atstovų atvykimui, ar ne taip? 

— Bet kas jums iš to? 

- Jūs doras. Mums patiems tikrai nepavyks įtikinti amerikiečių, 
jog, užuot nužudę poną Mičą Turnerį, mes stengėmės išsaugoti 
jo gyvybę. Bet jei tai tvirtins budistas policininkas, kuris atliko 
tyrimą ir pateikė rašytinę ataskaitą... 

— Taigi turėčiau parašyti kažką tokio, kuo būtų galima pamo- 
juoti prieš žurnalistus ar teisėją? 

Imamas mane nustebina plačia šypsena. 

- Argi ne tokiu būdu šiuolaikiniame pasaulyje laimimi karai? Ir, 
žinoma, nedera pamiršti apie tai, kiek nuopelnų užsitarnausite. 

- Atrodo, jūs daug išmanote apie budizmą. 

— Aš tajas. Mano motina buvo budistė, kol, spaudžiama mano 
tėvo, atsivertė į islamą. Nesu fanatikas. Išsilavinę dvasininkai žino, 
kad islamas neatsirado staiga ir iš niekur. Formuodamasis jis paty- 
rė daug įtakų, tarp jų neabejotinai ir budizmo bei brahmanizmo. 
Tai jauniausia iš didžiųjų religijų, todėl mes žiūrime į ją kaip į 
tobuliausią seno kaip žmonija dvasinio kelio formą. 

Argi galima išlikti nesujaudintam šio sauso kaip šakalys vyro, 
kuris turėtų nekęsti Bankoko ir visko, ką šis simbolizuoja, bet vis 
dėlto išsirengė į kelionę su savo sūnumi ir mokinių grupe taikos 
labui; ar galima nesižavėti jo gudrumu suvokiant politines Mičo 
Turnerio mirties implikacijas ir jo naivumu visas kortas statant 
ant penkias minutes tetrukusio mano charakterio tyrimo. Tačiau 
mūsų pokalbis dar nesibaigė. 

- Kaip susipažinote su Miču Turneriu? 

Mustafa atsigręžia į tėvą. Tai klausimas, kurio jie laukė. 

— Kartą mes jo paprašėme palikti pietinę šalies dalį, - atsidūsta 
senis. - Deja, mūsų apsilankymas jo namuose turėjo priešingą po- 
veikį. Vakarietiškas protas yra spontaniškas ir neprognozuojamas, 
stokojantis ašies. Paskui jis dar keletą kartų apsilankė pas mane ir 

aš kaip įmanydamas stengiausi jį nuraminti, kiek tik galima nura- 
minti netikintįjį. Jūs, budistai, turite nirvaną, mes turime Alachą, 
netgi krikščionys turi tam tikrą kelią, nors ir trikdomą vaikiškų 
stebuklų. Bet ką kalbėti apie tokius kapitalizmo produktus kaip 
ponas Turneris? Tai sielos, amžiams atsitvėrusios nuo Dievo. 
Netgi tada, kai jie meta savo bombas, galima girdėti jų sielvarto 
klyksmą - tų jaunų žmonių, kurie neturi jokio supratimo, kas jie 
yra. Jie galvoja, kad žudo kitus. Iš tiesų jie žudo save. Aš perspėjau 
jį, kad jis ieško mirties, bet dalis jo asmenybės jau buvo sunaikinta. 
Jis buvo laikraščių vedamųjų straipsnių rinkinys. 

Po ilgos pauzės pratariu: 

— Dabar jus suprantu geriau. Bet koks tyrimas atskleistų, kad 
jį pažinojote, kad jis pas jus lankėsi ir kad jūs galėjote jį sekti. Jūs 
teisus, jūsų atžvilgiu tai atrodytų nekaip. 

— Atvažiuokite, - sako Mustafa su tokiu įkarščiu, kad akimirką 
pamanau, jog ketina mane pagrobti tiesiai iš šio kambario. - At- 
važiuokite į Sungai Koloką. Mes žinome apie jus. Jūs sudėtingas 
žmogus, bet teisingas. Rimtai žiūrite į budizmą. Jei mus išteisi- 
nančią ataskaitą parašysite pakankamai anksti, vėliau kam nors 
bus keblu prieštarauti jūsų išvadoms. 

— Bet kaip galėčiau pateisinti savo ataskaitą, kai bylos tyrimas 
laikomas baigtu? 

Pasigirsta nekantrus atsakymas: 

- Jūsų pulkininkas neapkvailins CŽV. Mes nežinome visų de- 
talių, kaip jis sumanė užglaistyti šį įvykį, bet neabejotina, kad tai 
ištisinis melo kratinys. Amerikiečiai labai greitai atsiųs čionai 
savo agentus, ir niekam ne paslaptis, kokie negarbingi jie yra. Ar 
žmones, suklastotais motyvais įsiveržiančius į suverenias šalis, gali 
kas nors sustabdyti? Vakaruose yra daug interesų grupių, turinčių 
didelės naudos iš karų su islamu. | 

Papurtau galvą ir paeiliui pažvelgiu į abu savo pašnekovus. 

- Taigi dabar jūs tai norite padaryti mano rūpesčiu? 

Galbūt man tik pasirodė, bet man regisi, kad senio lūpose 
šmėkštelėjo šypsena. 

Per ausines klausausi „Kietojo Papo FM“ ir svarstau, kaip elgtis 
su kilniaširdžiu imamu ir jo sūnumi. Man knieti paskambinti 
Vikornui, kuris keletui dienų išskridęs į savo dvarą Čiangma- 
jaus provincijoje. Tai, kas tiesiogiai neįvardijama: pabūti su savo 
ketvirtąja mia noi, arba mažąja Žmona, drąsia jauna moterimi, 
kuri nebenori klausyti jokių gangsterio pažadų... ir turėti nuo jo 
vaikų, - revoliucinė maišto forma, su kuria Vikornui niekuomet 
anksčiau neteko susidurti. Mano mintys peršoka prie Pisito, kuris 
tarškia man į ausį, kokie tajai tebėra prietaringi. Savo pyktį Pisitas 
išlieja ant mordu, profesionalaus aiškiaregio ir astrologo, kurį jis 
akivaizdžiai niekina. 


Pisitas: Paimkime kad ir dabartinę madą pirkti loterijų prana- 
šystes. 

Aiškiaregys: Na, ir? 

Pisitas: Noriu pasakyti, kad tai apgailėtina. Tajai išleidžia daugiau 
pinigų šioms smulkioms brošiūriūkštėms, kurių prikimšti spau- 
dos kioskai, nei pornografijai. 

Aiškiaregys: Ar jūs norite pasakyti, kad pornografija turėtų būti 
prioritetinis prietaras? 

Pisitas: Aš noriu pasakyti, kad pornografija visiškai nėra prieta- 
ras. Kitose šalyse kioskai uždirba pinigus iš atvirai išreiškiamų 
geidulių, o ne iš viduramžiškų burtų. Ar ir jūs esate susijęs su 
šiomis pranašystėmis? 

Aiškiaregys: Ne, šioje srityje aš neturiu kvalifikacijos. 

Pisitas: Ak, tai egzistuoja atskira jūsų profesijos atšaka, kuriai 
reikalinga speciali kvalifikacija, leidžianti numatyti laimingus 
ateinančios savaitės loterijos skaičius? 

Aiškiaregys: Galima pasakyti ir taip. 

Pisitas: Gal galėtumėte mums pasakyti, koks tų prognozių pasitei- 
sinimo procentas? 

Aiškiaregys: Tai priklauso nuo aiškiaregio. Kai kurie pasižymi di- 
deliu tikslumu - jie kliento sėkmės tikimybę gali padidinti netgi 
penkiasdešimčia procentų. 

Pisitas: Sėkmės tikimybę gali padidinti tokie kaip jūs, spoksantys į 
krištolinį rutulį? 

Aiškiaregys: Nevisiškai taip. Suprantate, tam tikri žmonės duoda 
kyšį loterijos organizatoriui, o tada pasidaro pinigėlių parduoda- 
mi informaciją pranašysčių brošiūrų kūrėjams. Jie turi apsimesti, 
kad čia kažkokie burtai, kaip jūs sakote, ir gerokai praskiesti 
sėkmės tikimybę, nes ant jų gali kristi įtarimas. Tai nėra taip 
rizikinga kaip papirkti loterijos organizatorių ir čia pat išlošti 
prizą. Einant šitokiu keliu, galima lengvai įkliūti. 


Galiausiai sukaupiu drąsą ir paskambinu Vikornui, nors jis 
negali pakęsti, kai jį Čiangmajuje trukdo darbo reikalais. Tačiau 
jis teikiasi manęs išklausyti, ir išgirstu susidomėjimą balse, kai 
jis klausia: 

— Su tuo susijęs Nasi Džaema? Ar tu tuo tikras? 

— Taip. Jūs jį pažįstate“ 

— Žinoma. Jis ten pats įtakingiausias tarpininkas. Jis įkūrė 
tinklą, kuriam vadovauja jo sūnus. Nuolat vaikšto ant bedugnės 
krašto. Jei jis bendradarbiaus su mumis, jo žmonės gali pradėti 
laikyti jį išdaviku. Jei nebendradarbiaus, bus traktuojamas kaip 
agresyvus islamistas. 

— Kokį tinklą? 


75 


- Žvalgybos. Žinai, gal iš tiesų vyk tenai ir pasistenk kuo dau- 
giau sužinoti. 


Atrodo, neturiu kito pasirinkimo kaip tik keliauti į tamsuoliš- 
kus pietus. Tačiau kitą rytą, sugrįžus į barą, mano dėmesį - jau ne 
pirmą kartą - prikausto pranešimas kompiuterio ekrane: 


Maiklas Džeimsas Smitas, gimęs Niujorko mieste, Kvinso rajone, 
socialinės identifikacijos numeris: 873 97 4506, profesija: advo- 
katas; šeimos statusas: išsiskyręs (penkis kartus); vaikų skaičius: 
trys; finansinė padėtis: turtingas; kriminalinė praeitis: neturi, 
daug kartų, nusamdęs brangų teisininką, sėkmingai išvengė kal- 
tinimų dėl piktnaudžiavimo narkotinėmis medžiagomis. Karinė 
tarnyba: 1969-1970 metais buvo majoro laipsniu įregistruotas 
Indokinijos kare; gavo pasižymėjimo ženklų (Bronzinę žvaigždę 
ir Purpurinę širdį); manoma, kad 1988 metų kovo-balandžio 
mėnesiais lankė detoksikacijos programą alkoholikams; aktyvus 
organizacijos „Veteranai prieš karą“ narys. 


Žinutės autorė yra Kimberlė Džouns, specialioji FTB agentė, 
drauge su manimi tyrusi „kobrų bylą . Karminis atlygis, kuriuo aš 
iki šiol džiaugiuosi, už tai, kad atsisakiau su ja miegoti, nepaisyda- 
mas grasinimų kampanijos, kyšių, gundymo ir įniršio priepuolių 
iš jos pusės, yra tas, kad ji tapo mano drauge visam gyvenimui. 
(Tačiau karminė kaina yra ta, kad ji vis dar nepasiduoda - šis 
konkretus pranešimas unikalus tuo, kad jame visiškai nėra sek- 
sualinio pobūdžio užuominų, pareiškimų apie neblėstančią ais- 
trą ar legendinio įtūžusios moters šėlsmo.) Jaučiuosi jai be galo 
skolingas, nes dėl manęs ji įsisavino Tailando santykių principus, 
tarp jų netgi principą asmeninius jausmus iškelti virš abstrakčios 
pareigos, ir man nelegaliai nutekino iš FTB duomenų bazės šiuos 
brangius duomenis apie Maiklą Džeimsą Smitą, advokatą, Vietna- 

mo karo veteraną, buvusį Tailando prostitučių klientą (bent jau 
vieną kartą), mažiausiai keturių, o ne trijų, vaikų tėvą. Man dar 
tebežiūrint į ekraną, suskamba mano mobilusis telefonas. 

— Gavai? 

— Taip. 

— Dabar skaitai, tiesa? 

— Taip. Iš kur žinai? 

— Įsimylėjėlės intuicija. Kaip jautiesi? 

— Nepakartojamai. 

— Ketini su juo susisiekti? 

— Nežinau. 

- Pasakysi savo mamai? 

— Nežinau. 

— Nori pasakyti, kad aš vėliausi į visą šitą reikalą ir rizikavau 
karjera tiktai tam, kad tu tajišku stiliumi galvotum apie tai tris 
artimiausius savo gyvenimus? 

— Aš nuoširdžiai tau dėkoju. Padarei tai, ko negalėjo padaryti 
niekas kitas. 

— Verčiau padėkok man savo kūnu, kai kitą kartą būsiu čia. 

- Gerai. 

Kurį laiką ragelyje tylu. 

— Ar tai reiškia - taip? 

— Taip. Argi galėčiau atsisakyti? 

— Bet tu iš tiesų šito nenori“ 

— Nebūk tokia farangė. Aš tau skolingas, sumokėsiu, ir tau bus 
malonu. 

Pakuždomis: 

— Pažadi? 

— Pažadu. 

— Ar supranti, kaip mane visa tai sujaudino? Kaip man dabar 
grįžti į lovą ir užmigti? 

— Dėkui. 

— Baigiu pokalbį, Sončajau. Visa tai kažką daro su mano galva, 
net nežinau ką. 

— Manau, gali pasakyti, kad ne su galva, o su širdimi. 

— Taip. Teisingai. Su širdimi. Aš tai pasakiau. Iki. 

Ji padeda ragelį. Dabar mes vėl vienu du su Maiklu Džeimsu 
Smitu, supermenu, kuris vieną gražų vakarą tiesiai iš karo užėjo 
į vieną Patpongo barą ir tenai už prekystalio rado jo laukiantį 
likimą. Tai žmogus, kuris man buvo mitas dar prieš sužinant jo 
vardą. Bastūnas, kurio išpera esu aš. 

Esu priblokštas, kad jo vardas iš tiesų yra Maikas Smitas. Išga- 
vau jį iš motinos po trijų dešimtmečių maldavimų ir meilikavi- 
mų, bet buvau įsitikinęs, kad ji meluoja. Vardas, Vietnamo karo 
patirtis bei apytikris amžius buvo viskas, ką Kimberlė Džouns 
žinojo pradėdama jo paieškas, ir dar tam tikra tikimybė, jog jis 
turi teisininko diplomą ir yra gimęs Kvinse. Aš jos neprašiau to 
daryti. Ji tikriausiai mąstė apie tai ištisus mėnesius, kol ryžosi 
kompromisui su savo profesine etika. Manau, tai daug ką reiškia 
farangų krašte, tiesa? 

Ką man daryti su šia informacija? Kol svarstau šį keblų kebliau- 
sią klausimą, ekrane pasirodo pranešimas apie ką tik gautą naują 
elektroninį laišką. Patikrinu - jis vėl iš Kimberlės: 


Žinai, tu mane kaip reikiant sukrėtei. Manau, aš iki šiol kaip rei- 
kiant neįvertinau, ką tai tau galėtų reikšti. Nepasakiau tau vieno 
dalyko, bet manau, kad jei būsime meilužiai, man nebederėtų 
to nutylėti. Tik naudokis juo atsargiai ir pasistenk nuslėpti savo 
pėdsakus: mikesmithoGravelSpearsandBailey.com. 


Ak, ta šiuolaikinės komunikacijos sparta! Manau, man labiau 
patiktų burlaivių laikai, kai laiškai iš vieno žemyno į kitą keliau- 
davo mėnesių mėnesius ir laiško gavėjas lengvai galėdavo numirti 
nuo choleros ar širdies smūgio taip ir nesužinojęs, ką jam jaučia 

ypatingasis bičiulis kitame pasaulio krašte. Bet, šiaip ar taip, da- 
bar dvidešimt pirmas amžius ir, jeigu jau esame Babilone, turime 
ir elgtis kaip babiloniečiai. Pora spustelėjimų pele - ir ekrane 
pasirodo standartinė mūsų „Senių klubo“ vizitinė kortelė, kuri 
automatiškai įkeliama į kiekvieno elektroninio laiško pradžią. 
Prie jos aš priduriu vieną vienintelę eilutę: „Sveikinimai nuo 
Nong Džitpličip ir tavo mylinčio sūnaus Sončajaus“ ir zvimbteliu 
laišką Supermenui - savo biologiniam tėvui. Spėju, kad jam tai 
bus viena iš tų ankstyvo ryto žinučių, kurių mažiausiai pageidauja 
kiekvienas pusamžis vyriškis, turintis tokią turiningą gyvenimo 
istoriją. Atsakymo tikėtis vargu ar verta, tiesa? 

Paskambinu motinai ir papasakoju apie Kimberlės elektroninį 
laišką, kuriam laikui nutylėdamas faktą, kad ką tik padariau ne- 
atšaukiamą žingsnį ir nusiunčiau jam žinutę. 

Telefono ragelyje ilga tyla. Tada kuždesys: 

— Ji tuos duomenis tikrai gavo iš FTB? 

— Taip. 

— Tai buvo prieš trisdešimt trejus metus, Sončajau. Nežinau, ar 
galėsiu šitai pakelti, - ragelyje pasigirsta prislopintas garsas, ga- 
lintis reikšti bet ką - tikiuosi, tai nėra nesuvaldoma rauda? Tačiau 
ji tučtuojau padeda ragelį - tai jai visiškai nebūdinga. 

Dabar ir vėl mes esame vienu du su juo. Didvyris ir žmogus, 
priklausomas nuo narkotinių medžiagų, klestintis teisininkas, 
nevykęs šeimos vyras, nusišalinęs tėvas (bent jau mano atveju). 
Pasiklydusi siela? 

Vėl suskamba mano mobilusis. 

— Gal paaiškintum, ką ketini daryti? 

Prisipažįstu, kad pasiunčiau Supermenui kibernetinę „Sveikas, 
jūreivi!“ versiją su mūsų šeimos pavarde. Motinai užkanda žadą. 

— Tu tikriausiai pametei savo stebuklingąjį vėžliuką? Sončajau, 
galėjai prieš tai bent jau pasitarti su manimi. Ar manęs nė kiek 
nebegerbi? 

— Jis mano tėvas. 

Ji vėl padeda ragelį. Aš gūžteliu pečiais. Paskambinu į Bankoko 
oro linijas, kur man praneša, kad į Hatjajų yra devyni skrydžiai 
per dieną, o į Sungai Koloką - tik du per savaitę. Užsisakau bilietą 
į artimiausią lėktuvą, skrendantį į Hatjajų. 

Jūsų Žiniai: 

Apytikriai išvertus, visas mūsų sostinės pavadinimas reiškia: 
„Didis angelų miestas, dieviškųjų brangakmenių saugykla, didysis 
neįveikiamasis kraštas, didingoji ir įžymioji karalystė, žavingoji 
karališkoji sostinė, pripildyta devynių prakilniųjų brangakmenių, 
aukščiausioji karališkoji buveinė ir didieji rūmai, dieviškasis prie- 
globstis ir įsikūnijusių dvasių gyvenamoji vieta.“ 

Fonetiškai šis pavadinimas skamba taip: Krungtep mahanakon 
bovon ratanakosin mahintara ajutaja mahadilok popnoparat rača- 
tani burirom udomračanivet mahasatan amonpiman avatansatri 
sakatatitijavisnumanprazi. 

Žodžio „Bankokas“ šiame pavadinime nėra. 

Antra dalis 


PIETŪS 


13 


Skrisdamas į pietinį šalies pakraštį sėdžiu šalia dviejų jaunų sekso 
turistų, kurie kikendami dalijasi savo asmeninės patirties perliu- 
kais. 

- Taigi aš sumokėjau jos baro baudą ir pasiėmiau į savo kambarį 
visai nakčiai, o kai iš ryto nuėjau į vonią, tikėk netikėk, užtikau ją 
tupinčią ant klozeto - ant kraštų liko jos batų atspaudai. 

Prisiminęs šią konkrečią istoriją visuomet suirztu. Manau, ji 
puikiai atspindi kultūrinę prarają, skiriančią mus nuo vakariečių, 
ir ne dėl to, kad mūsų merginos pratusios tupėti, o ne sėdėti, bet 
dėl to, kad vakariečiai tuos dalykus taip sureikšmina ir tupėjimas 
juos taip šokiruoja. Galima spėti, kad tualetas yra pačiame farangų 
sąmonės centre, lygiai kaip mums Buda? Tąsyk tiesiog negalėjau 
susilaikyti neįsiterpęs. 

- Neseniai atlikti tyrimai rodo, kad žmonės, kurie atlieka gam- 
tinius reikalus tupėdami, beveik niekada neserga tiesiosios žarnos 
vėžiu, - sakau šalia manęs sėdinčiam jaunuoliui (apsirengusiam 
bridžiais ir trumparankoviais marškinėliais, skarele apsirišusiam 
plaukus ir su auskaru nosyje). 

Ironiškas žvilgsnis. 

— Tikrai? 

— Taip, greitai ir jūs visi tupėsite kaip pasamdyti. Pasivyti mus 
prireiks kurio laiko, atsiras tupyklos, kiekvienam teks lankyti 
tupėjimo kursus, atsiras iliustruoti tupėjimo vadovėliai, kurie bus 
graibstyte graibstomi, pokalbių šou vedėjai demonstruos, kaip tai 
daroma, į dar neapsišvietusius kraštus bus siunčiami tupėjimo 
misionieriai. 

— Nesupratau. 

Argi platus išsilavinimas nėra puikus dalykas? Aš nusigręžiu 
ir imu žiūrėti pro langą į besvores baltų debesų pagalvėles, vis 
dar suirzęs, kol prisimenu garbųjį mesjė Triufo, kuris, kai buvau 
vaikas, kelis mėnesius samdė mano motiną Paryžiuje. Netgi jo 
cinguiėme arrondissement apartamentuose buvo tupimasis tua- 
letas. Už tai mano motina jį visada gerbė - ir ne tik jį, bet visus 
prancūzus. Ir mano motina, ir aš teikiame pirmenybę tupėjimui, 
o ne sėdėjimui. Beje, farange, nė vienas iš mūsų gyvenime niekuo- 
met nesiskundėme jokiais virškinimo sistemos sutrikimais. 

Atskridęs į Hatjajų susistabdau taksi ir paprašau nuvežti mane 
į geležinkelio stotį. 

Traukinys: manau, kad šitą riedantį laužą mes tikriausiai nusi- 
pirkome iš Britanijos jos imperijos klestėjimo laikais; įsivaizduoju 
karaliaus Edvardo laikų kapitalistą šukuotinės vilnos kostiumu, 
skaičiuojantį, jog pašalinus suolų paminkštinimus ant kiekvieno 
suolo galima sutalpinti dar po vieną čiabuvį. Po pusvalandžio 
lentjuostės jau neabejotinai yra palikusios savo atspaudus ant 
mano sėdynės, kuri dabar tikriausiai panaši į vartelius. 

Peizažas: maži juodi smuiko pavidalo paukšteliai unisonu čiul- 
ba ant telefono laidų, lauku klampoja sidabriškai pilkas buivolas 
ilgais ragais, upelyje žaidžia nuogi vaikai, pievų žolė žalia kaip 
kortų stalelis; užtvindytuose laukuose kalasi pirmi trapūs antrojo 
šių metų ryžių derliaus daigeliai; erdvė raibuliuote raibuliuoja nuo 
kaitros. Važiuojant nuo Hatjajaus į pietus kraštovaizdis ryškiai 
keičiasi, bet ne dėl kokios nors geografinės priežasties, o dėl lau- 

kuose dirbančių moterų aprangos - čia jos dėvi musulmoniškus 
galvos gobtuvus ir segi ilgus sijonus. Vyrai nuo galvos iki kojų 
apsitaisę juodai. Mūsų moterims iš prigimties nėra būdinga slėpti 
veidą ar demonstruoti didelį drovumą, tad įspūdis, žvelgiant pro 
langą, vienareikšmiškas: čia visai kita šalis. Vyrai taip pat dėvi 
musulmoniškus galvos apdangalus - arba šlikes, tokias panašias 
į broliškojo judaizmo išpažinėjų, arba gėlių vazoną primenančius 
daiktus, tampriai apspaudžiančius galvą iš šonų. Dabar ankstyvas 
vakaras, prieš pat saulėlydį, ir besileidžiančias sutemas drumsčia 
nematomų muedzinų šūksniai, kviečiantys tikinčiuosius į nema- 
tomas kaimo mečetes. Mano pečius pamažu užgula nerimo našta. 
Šioje išvykoje gali atsitikti bet kas. 

Jau tamsu, kai traukinys pasiekia Sungai Koloką, ir instinktas 
man pakužda pirmiau patikrinti miestą ir tik tada susisiekti su 
Mustafa. 

Regis, maždaug kas antras pastatas pagrindinėje gatvėje yra 
nuomojamas. Man kirba mintis išsinuomoti būstą viename iš 
labiau aptriušusių namų ir taip atiduoti duoklę savo vaikystei 
(galėčiau parašyti visą enciklopediją apie užuobėgas, kuriose mu- 
dviem su mama teko gyventi buvojant užsienyje, kai ji manevravo 
tarp skirtingų klientų), bet vis dėlto šiai pagundai nepasiduodu. 
Vis dėlto turėsiu priimti musulmonų lyderį, taigi pasirenku patį 
didžiausią ir išvaizdžiausią pastatą. Jo pavadinimas - Prabangieji 
rūmai, užrašytas tajų, malajiečių ir anglų kalbomis. Pastatas vienu 
metu atrodo didelis, prabangus, pernelyg ryškiai apšviestas ir 
apleistas. Priimamajame gaunu rankšluostį, muilo gabalėlį ir tris 
prezervatyvus. Na, negalima sakyti, kad čia nerimtai žiūrima į 
ŽIV problemą. 

Po pusės valandos, jau nusiprausęs po dušu ir pasikeitęs dra- 
bužius (į akis nekrintantys juodi batai, juodos kelnės ir balti 
marškiniai, kaip įprasta šiame regione), žirglioju per miestą ir po 
truputį susidarau bendrą įspūdį. Labiausiai man patinka policijos 

nuovada. Tai didelis, netgi didingas pastatas, visas apjuostas mūro 
siena, prie kurios šliejasi kokie trys šimtai mažų bambukinių 
pašiūrių, kurių kiekvienoje sėdi po merginą ar dvi. Žinoma, šios 
pašiūrės nėra viešnamiai - jos tam per mažos. Merginos apsime- 
ta, kad pardavinėja maistą ir gėrimus, kai kurios iš jų netgi turi 
mažus šaldytuvėlius su alumi, bet išmanančiam žmogui iš karto 
aišku, kuo jos užsiima. 

Šios merginos paprastai nėra musulmonės, jos daugiausia 
budistės, suvažiavusios iš įvairiausių Tailando regionų, ypač iš 
skurdžios šiaurės, ir apsisprendusios specializuotis šioje rinkos 
nišoje. Pelnas čia nė iš tolo neprilygsta farangų rinkai Bankoke, bet 
yra nepalyginamai patikimesnis. Kiekvieną savaitgalį ir daugelį 
šiokiadienių didžiulės minios pamaldžių jaunų musulmonų iš 
Malaizijos čia kerta sieną, palikę savo pamaldumą anoje pusėje. Jie 
atvažiuoja brangiais visureigiais ar pigiais motoroleriais „Honda“, 
autobusais ar mikroautobusiukais. Kai kurie netgi dviračiais. Būna 
ir tokių, kurie ateina pėsčiomis. Šiuo metu, pavyzdžiui, jie tiesiog 
užtvindę miestą. Visos merginos išmokusios malajiečių kalbą, o 
ringitas yra čia galiojanti valiuta. Jauni vyrai stoviniuoja ar sėdi 
lūšnelėse ir murkia iš pasitenkinimo šalia juos gundančių mergi- 
nų. Tam tikra prasme jie gali būti labiau civilizuoti nei farangai. 
Jie atvažiuoja ne vien tam, kad sugultų su mergina į lovą - jie nori 
kaip reikiant pasilinksminti - su alkoholiu ir galinga duslia disko 
muzika su karaoke. Seksas yra tik vakaro pabaiga, jei vaikinas 
išlieka pakankamai blaivus. 

Aš profesionaliu žvilgsniu nužiūriu vieną gražuolę, pasižymin- 
čią elegancija, kokios paprastai nerasi niekur kitur, tik Krungtepe. 
Ji žaibiškai užmeta akį - neprofesionalas to nė nepastebėtų - ir 
mane įvertina, pamato mano tajišką aprangos stilių ir iš karto 
išbraukia mane iš galimų kandidatų sąrašo. Tai, kad tokia moteris 
dirba tokį darbą, yra iškalbinga detalė, apibūdinanti čionykštę 
situaciją. Tačiau nepalyginamai iškalbingesnė yra policijos nuo- 

vada. Nė vienam, kiek nors pažįstančiam Aziją, nekils abejonė, 
kad farai ima iš merginų nuomą už tai, kad jos savo pašiūrėmis 
ramsto nuovados sienas palei visą jų perimetrą. 

Sulig kiekvienu žingsniu mano pastabumas vis aštrėja. Prekyba 
kūnu vyksta visur, tai šio miesto ekonomikos šerdis, be jos, čia 
faktiškai nėra jokios kitos ūkinės veiklos. Mano mintys nuklysta 
prie Mustafos: koks jam turėtų būti iššūkis, kokia kankynė jo tyrai 
sielai kasdien vaikštinėti po šį miestą. Kiekvieno viešbučio vesti- 
biulyje, kiekvienoje kavinėje, restorane ir užkaboryje stoviniuoja 
pulkelis moterų tarp dvidešimties ir trisdešimties metų. Paprastai 
jų žvilgsnis praslysta pro mane, nes jos įprato orientuotis į mala- 
jiečius klientus, bet dauguma atrodo pasirengusios įjungti savo 
viliones, jei tik aš susvyruočiau. Nepanašu, jog tai būtų islamiš- 
kojo fanatizmo lopšys: manau, kad „Al Kaidos“ emisaras turėtų 
išjuoktas palikti šį miestą. Pats Mahometas negalėtų įkvėpti vietos 
vaikinų džihadui: jie jau dabar yra islamiškame rojuje. 

Mėginu įsivaizduoti farangą Mičą Turnerį, mėnuo po mėnesio 
slampinėjantį šio miesto gatvėmis. Na, manau, bent jau kartą kitą 
jis tikrai turėjo išsprukti iš čia į sostinės Kaubojų gatvę. Ir nesunku 
suprasti kodėl. Jei eliminuosime prostituciją, Sungai Kolokas yra 
mažas ir klaustrofobiškas miestelis. 

Akies krašteliu pastebiu, kaip netoliese žingsniuojantis jau- 
nas musulmonas išsitraukia mobilųjį telefoną ir ima su kažkuo 
kalbėti. Ar man tik pasirodė, ar iš tiesų jis nevalingai kinktelėjo 
smakru mano pusėn? Jam dar nebaigus pokalbio, aš išsitraukiu 
savo mobilųjį ir surenku Mustafos numerį: užimta. Tai nieko 
neįrodytų profesionalų išsilavinimą turinčiam policininkui, bet 
trečiojo pasaulio farui, daugiausia besiremiančiam intuicija, tai 
labai iškalbinga detalė. 

Kai tik jaunuolis baigia pokalbį, aš vėl paskambinu Mustafai: 
šįsyk girdėti šaukimo signalas. 

- Sončajau, kur jūs esate? 

— Jūs žinote, kur aš esu. 

Pauzė. 

— Aš tuoj ateisiu. 

Jis atžingsniuoja pėsčiomis mažiau nei per dešimt minučių. 
Dabar jį matau jo fone - šį rimtą jauną islamo išpažinėją. Man 
norėtųsi išvysti jo reakciją į prostitutes, kurių dėka laikosi viso 
miesto ekonomika: jo miesto, jo ekonomika. Bet jis, regis, jų nė 
nepastebi. Visą jo dėmesį užvaldžiusi kažkokia misija. Niūriai 
žvelgdamas pirmyn, jis eina tiesus ir aukštai iškėlęs galvą, kaip 
ir jo tėvas. Nėra ko neigti, kad jo atsidavimas Alachui yra gra- 
žus - šitai patvirtintų kiekvienas rimtai meditacija užsiiminėjantis 
žmogus, - bet Buda mums davė vidurio kelią, o Mustafos kelyje 
aš nematau jokio aukso vidurio. Be suvaldančios tėvo rankos 
jis galėtų atomine bomba sulyginti miestą su Žeme ir vargu ar 
susimąstytų, ką padarė. Mes nenusilenkiame vienas kitam; be 
senio mūsų pažintis yra neutrali, kaip priešų, trumpam suvienytų 
bendro tikslo iki sugrįžtant į senosios nesantaikos apkasus. 

- Aš turiu raktą, - sako jis, nežiūrėdamas į mane ir žvejodamas 
savo kišenėse. L 

— Ne gatvėje, Mustafa, - sakau aš jam. 

Nusivedu jį į kavinę, kur užsisakau „7-Up limonado, o jis pa- 
prašo vandens. Jam čia nejauku, nors kavinėje ir.neprekiaujama 
alkoholiu. Manau, jog jam būtų nejauku bet kokioje aplinkoje, 
skirtoje intymiai atmosferai kurti. Šis mano teiginys remiasi kan- 
kinamai blausiais ir sunkiai apčiuopiamais daugelio šimtmečių 
senumo prisiminimais: netgi tais senais laikais jis buvo kaustomas 
to paties kategoriško mąstymo, atspindinčio tam tikrą pažiūrų 
siaurumą. Budizmas jam tuomet buvo per subtilus - lygiai kaip 
ir dabar. Pažengusiai Gautamos Budos sąmonei bet koks troški- 
mas yra pasibjaurėtina deformacija, netgi jei tai Dievo troškimas. 
Mustafa yra viena iš tų aistringų sielų, kurios sutvertos islamui, 
karių religijai. 

— Atsipalaiduokite, - sakau jam. - Atverkite savo sąmonę. Man 
reikia informacijos. 

— Kokios informacijos? - jis įsitempęs ir nusiteikęs gintis. Mūsų 
susitikimas čia jam atrodo labai aiškiai apibrėžtas - pradžia, 
vidurys ir pabaiga. Jis nė nenujaučia, koks vakarietiškas yra šis 
polinkis supaprastinti tikrovę. 

— Na, turiu omenyje Mičo Turnerio adresą. 

Jis sumirksi: 

— Aš ketinau jus tenai nuvesti, bet jūs pareikalavote, kad užei- 
tume čionai. 

— Gerai. Po minutės jūs man parodysite, kur gyveno ponas 
Mičas Turneris. Tai ateitis, Mustafa. Kol kas pasilikime dabartyje. 
Ar jums čia nepatinka? 

Jis apsidairo aplinkui ir gūžteli pečiais. 

— Tai tiesiog kavinė ir tiek. 

Negaliu prasiskverbti po šia geležine kaukole. Bet kadaise aš 
buvau jo mokytojas, ir jis mane mylėjo taip pat beatodairiškai ir 
aistringai, ir taip pat aklai kaip ir savo tėvą. 

— Mustafa, noriu jums pasakyti, kad puikiai atliekate tai, kuo 
užsiimate. Išties nėra lengva, netgi tokiame mažame miestelyje 
kaip šis, nuolatos sekti žmogų, žinoti, kur jis yra kiekvieną minutę. 
Jūsų tinklas neišleido manęs iš akių nuo pat tos akimirkos, kai 
atvykau. Nepastebėjau tol, kol nepamačiau vieno iš jūsų žmonių 
su mobiliuoju telefonu, ir netgi tada tai buvo greičiau vien nuo- 
jauta. 

- Na, tai kas? Mano tėvas visą laiką turi žinoti, kas vyksta. 
Sakiau jums tai Krungtepe. Tai jo tinklas, ne mano. Jis sako... — 
staiga jis nutyla, išsigandęs, kad pasakė per daug. 

— Ką? Ką jūsų tėvas sako? 

— Jis sako, kad šiame pasaulyje nėra nieko pavojingesnio nei 
riboti musulmonai. Fanatikai mūsų nekenčia, nes mano, kad 
esame eretikai ir bailiai, o vakariečiai mūsų nekenčia dėl to, kad 

laikomės moralės principų, kuriuos jie jau seniai prarado - daug 
farangųy atsiverčia į mūsų tikėjimą, ypač Amerikoje. Turiu saugoti 
savo tėvą. 

— Tai jūs vadovaujate tinklui, kurį jis sukūrė? 

— Taip. 

- Tai jūs tikriausiai žinote apie Mičą Turnerį daugiau nei bet 
kas kitas pasaulyje. Bent jau apie tą Mičą Turnerį, kuris kažkiek 
mėnesių gyveno čia, Sungai Koloke. 

— Čia jis gyveno daugiau kaip aštuonis mėnesius. - Jis dirsteli 
man į akis ir jo akyse šmėkšteli kažkas panašaus į šypseną. - Aš- 
tuonis mėnesius ir dvi savaites. 

— Jūsų žmonės sekė kiekvieną jo žingsnį, ar ne? 

- Mano tėvas jums sakė, kad mes stengėmės išsaugoti jo gyvybę. 
Vienintelis būdas tai padaryti buvo nuolatos jį sekti. 

— Arjis tai žinojo? 

Mustafa papurto galvą. 

— Jis buvo labai bukas. - Jis pažvelgia man į akis. - Ne, tas 
žodis čia ne visai tinka, bet jis buvo tipiškas farangas, pasimetęs, 
sutrikęs, blaškomas į tūkstančius priešingų pusių, kaip demonų 
apsėstas žmogus. Jis gyveno savo vizijose ir turėjo labai menką 
ryšį su išoriniu pasauliu. Aš galėjau pasiųsti dešimt žmonių, kad 
jį sektų išsirikiavę vorele, ir jis nebūtų jų pastebėjęs. Žinoma, 
kaip farangas, jis galvojo, kad tik jis vienas yra tas, kuris užsiima 
šnipinėjimu. Jau po mėnesio pradėjo degraduoti. Kartkartėmis 
iš Bankoko pas jį atvykdavo kekšė. Jis vartojo narkotikus. Jam 
užėjo juodos dienos ir jam atrodė, kad patiria religinį atsivertimą. 
Kaip tik tada jis pradėjo lankytis pas mano tėvą. Bet tai tebuvo 
vakarietiška psichozė. Kodėl farangams atrodo, kad Dievas myli 
bepročius? Alachas myli geležinės valios žmones. 

— O kaip dėl kekšės? Ar ją pažįstate? 

— Ne. Ji niekuomet nepasilikdavo pakankamai ilgai, kad suspė- 
tume apie ją ką nors išsiaiškinti. 

— Jūs jos nenufotografavote? 

— Ne. 

— Kodėl? 

— Nebuvo būtina. Savo bute jis laikė jos nuotrauką. Jei nebū- 
tumėte spaudęs, kad užeitume į šią kavinę, šiuo metu būtumėte 

„O, Mustafa, - norisi man pasakyti. - Tu nė kiek nepasikei- 
tei.“ 

— Jūs reguliariai tikrinote jo būstą? 

— Ne, ne reguliariai, - šis klausimas jį pastebimai sutrikdo. 

— Mustafa, - sakau aš. Jis pažvelgia man į akis. - Jeigu norite, 
kad aš atlikčiau išsamų tyrimą ir pateikčiau įtikinančią ataskaitą, 
turite man papasakoti viską. 

Jis nenoriai atsako: 

- Vienas mūsų elektronikos specialistas iš užsienio davė mums 
prietaisą, daiktelį, kuris įrašinėja kiekvieną jo kompiuterio klavišo 

paspaudimą. Suprantama, turėjome įsigauti į jo būstą, kad jį ten 
pritvirtintume, ir paskui dar kartą, kad jį išimtume. 

Aš vargiai galiu suvaldyti šypseną ir mane guodžia tik tai, kad 
Mustafos šypsena nepalyginamai platesnė. Tačiau jis tučtuojau 
susivaldo. 

Kalbėdamas stengiuosi šypsotis ir rodyti susižavėjimą. 

— Prietaisas įrašydavo pirmuosius klavišų paspaudimus, kai tik 
jis prisijungdavo prie interneto, tiesa? Kitais žodžiais tariant, jo 
prieigos kodą. Štai kodėl jums nebuvo būtina, kad prietaisas ilgai 
būtų jo bute. Jūs prasiskverbėte į CŽV duomenų bazę? 

- Ne į visus įmanomus lygmenis. Prisijungus ten yra daug 
papildomų tikrinimo filtrų. Mes niekuomet neprasismelkėme 
giliau gandų lygmens. - Pamatęs mano pakeltus antakius, jis 
priduria: - Taip mes jį pavadinome, nes iš esmės ne kas kita tai 
ir buvo. Begalė šlamšto, visokių paskalų ir apkalbų, po kurias jie 
mėgsta knaisiotis. 

Buvau nusprendęs Turnerio būste apsilankyti rytoj ryte, bet, iš- 
skyrus krušimąsi, šiame mieste faktiškai nėra ką daugiau veikti, o ir 
apskritai situacija pradėjo mane intriguoti. Prisimenu savo erdvų, 
bet nykų viešbučio kambarį ir nusprendžiu likti su Mustafa. 

Mičo Turnerio nuomotas būstas pasirodo besąs vos už kampo 
nuo kavinės, kurioje sėdime. Tai šešių aukštų daugiabutis pastatas 
prie pat policijos nuovados. Kai įžengiame į vidų, durininkas, 
gyvenantis ir dirbantis mažame kambarėlyje su viena lova, te- 
levizoriumi ir langeliu, žiūrinčiu į vestibiulį, akmeniniu veidu 
nusigręžia nuo Mustatos. 

— Budistas. Vienas iš jūsų, - paaiškina Mustafa. 

- Jūs jį bauginote, kad gautumėte raktą? 

— Aš ničnieko nedariau. - Pauzė. - Man neprireikė imtis prie- 
monių. 

Kai pasiekiame viršutinį aukštą, man trūksta kvapo. Esu išpiltas 
prakaito nuo nakties tvankumos. O Mustafos lipimas, regis, nė 
kiek nepaveikia. Kai įžengiame į butą, mano dėmesį tučtuojau 
patraukia tai, kad iš kambario kaip ant delno matyti policijos 
nuovada, visa tirštai apgulta jaunų vyrų bei moterų ir kakofoniš- 
kai gaudžianti nuo tūkstančio pigių stereosistemų, kurios visos 
skleidžia Tailando ir Malaizijos popso mišinį. 

Aš žiūriu į Mustafą, o šis kinkteli galva pagrindinio miegamojo 
link. Pirmiausia pamatau mažą knygų krūvelę, o tada... Ką gi, 
garbingoje vietoje prie viengulės lovos sidabriniuose rėmeliuose 
stovi Čanijos nuotrauka. 

Tikriausiai ji nufotografuota Jungtinėse Valstijose, nes dėvi 
apsiaustą su pamušalu ir gobtuvu ir atrodo tokia sušalusi, kaip 
sušalti gali tik tajas tuose šiauriniuose kraštuose. Tačiau ji atrodo 
pakankamai laiminga, ir ta jos žavi šypsena nušviečia visą nuo- 
trauką. Nors per apsiaustą nematyti figūros, žiūrint į ją tiesiog 
neįmanoma suabejoti tuo, kad į fotoaparato objektyvą žvelgia 
nepaprastai patraukli moteris. Reikia pripažinti, kad šioje nuo- 

traukoje yra šis bei tas ypatingo. Mano nuomone, jos autorius 
turėjo būti įsimylėjęs šią moterį. 

Patiriu sudėtingą įžvalgą, lyg tai būtų kažkas iš budizmo va- 
dovėlio. Atmintyje atgaivinu tą akimirką bare, kai Čanija viliojo 
paniurusį buką raumeningą kekšinėtoją, ir jo vietoje įsivaizduoju 
aukšto intelekto, išsilavinusį, jautrų vyriškį, kuris ją jau pažinojo ir 
neabejotinai garbino. „Aš esu toks pasiutiškai vienišas, - kalbėjo 
jis jai. - Tu šį vakarą tokia nuostabi.“ Jei taip, kodėl ji jį nužudė? 
Kodėl išmėsinėjo? Kodėl nudyrė jam odą? Aš stebiu Mustafos 
akis, bet jos neįžvelgiamos. Jokio susidomėjimo farango meilės 
reikalais. Aš svarstau, kas vyksta Mustafos sąmonėje tomis liūdnos 
vienatvės akimirkomis, kurias patiria netgi fanatikai. Ar jie visi 
paprasčiausiai atideda bet kokį intymumą ateičiai, kai atsidurs 
rojuje? 

- Jūs žinote, kas ji tokia? - klausiu. 

Jis gūžteli pečiais. Koks skirtumas? Ji tiesiog kekšė iš miesto, 
jam ne svarbesnė už pakulų gniūžtę. Ji nesusijusi su jį dominan- 
čiu karu. Aš leidžiu sau keletą akimirkų mėgautis jos veidu (ta 
įstabi šypsena): Mustafa jokiu būdu nesugebės perskaityti mano 
širdies, o ją, turiu pripažinti, išvydus šią nuotrauką ėmė truputėlį 
mausti. Atidarau nuotraukos rėmelį ir išsiėmęs.Čanijos nuotrauką 
įsidedu į kišenę. 

Nepajėgdamas dabar gvildenti nuotraukos paslapčių, apžiū- 
riu mažą knygų krūvelę ant stalelio šalia lovos. Heklberio Fino 
nuotykiai, juodai įrišta Biblija, Normeno Mailerio ir Lorenso 
Šilerio parašyta FTB šnipo Roberto Hanseno biografija, Dantės 
Pragaro vertimas į anglų kalbą, angliškas Korano egzempliorius, 
Voragyvių enciklopedija, Profesionalaus vorų augintojo vadovėlis, 
Azijos voragyvių atpažinimo ir klasifikavimo problemos. Probėgš- 
mais peržvelgiu spalvotas knygų apie voragyvius iliustracijas: 
švytintys skorpionai, apšviesti ultravioletinė šviesa. Pakeliu akis 
į Mustafą. 

- Jis juos kolekcionavo, pamiršau jums apie tai pasakyti. Iš pra- 
džių galvojome, kad jis kaip reikiant pamišęs. Mes stebėdavome, 
kaip jis pritūpęs gūžinėja tamsiomis gatvelėmis su kažkokiu mažu 
tinkleliu ir buteliu. 

Kitos jo knygos buvo japoniškais hieroglifais, nesuprantamais 
nė vienam iš mūsų. Tiesa, vienoje buvo iliustracijų - litografinių 
atspaudų, vaizduojančių samurajus, besikaunančius savo gar- 
siaisiais lenktais kardais. Vartydamas knygą susigaudau, kad tai 
kažkas panašaus į vadovėlį. Joje yra samurajų kardų nuotraukų ir 
schemų, kurios, regis, vaizduoja, kaip jie padaryti. 

- Jis laisvai kalbėjo japoniškai, - paaiškina Mustafa. - Mes 
manome, kad tai buvo pagrindinis jo privalumas, leidęs jam įsi- 
darbinti CŽV. Jis turėjo draugų japonų. 

Galiausiai Mustafa duoda laisvę emocijoms, kurios kaupėsi nuo 
tos akimirkos, kai mes įžengėme į butą. 

- Ir kaip tokie vaikai užsigeidžia vadovauti pasauliui? Pažvelkite 
į knygas, įjo gyvenimą. Tai buvo trisdešimtmetis paauglys, vaikas 
vartotojas, šluojantis kultūrą nuo lentynų prekybos centruose: 
samurajiška literatūra iš Japonijos, kekšė iš Bankoko, krikščio- 
nybės trupinėlis šen, islamo trupinėlis ten - visa tai skirta toms 
trumpoms valandėlėms, kai jis nemedžiodavo vorų ir nerūkydavo 
opijaus, - jis apsidairo, ieškodamas, kur nusispjauti. 

— Rūkydavo opijų? 

Mustafa krenkšteli, nenorėdamas daugiau apie tai kalbėti. 

Aš seku jam įkandin į kitus kambarius, kur jis kairėn dešinėn 
mėto neapykantos kupinus žvilgsnius. Antrojo miegamojo gale 
randame lentyną, ant kurios stovi terariumas. Mustafa dirsteli į 
jį ir atsitraukęs papurto galvą: 

— Niekas jų nešėrė. 

Aš taip pat pažvelgiu į stačiakampę stiklo dėžę: ten matyti su- 
džiūvusios plaukuotų tarantulų gaišenos, skorpionė su jaunikliais 

„ant nugaros, kiti negyvi vorai savo voratinkliuose, tarytum ištikti 
kažkokio baisaus kataklizmo. 

Atidaręs bufetą Mustafa suranda pigų teleskopą, kokių galima 
nusipirkti daugelyje universalinių parduotuvių. Mūsų susižval- 
gymas yra klasikinis telepatijos pavyzdys. Jei Mičui Turneriui 
būtų reikėję gero teleskopo, jis tikrai būtų įtikinęs CŽV pristatyti 
jam aukščiausio lygio modelį. Kokiam reikalui jis galėjo naudoti 
šitą? 

— Matyt, stebėjo, kas vyksta aplink policijos nuovadą, - su- 
murma Mustafa. 

Neatrodo, kad bute būtų daugiau kas reikšmingesnio - bent 
jau nieko tokio, kas galėtų užvesti ant kelio aiškinantis smurtinės 
Mičo Turnerio mirties priežastis. Pastebiu, kad niekur nematyti 
nešiojamojo kompiuterio, bet Mustafa sako, kad Turneris bet 
kuriam laikui išvykdamas pasiimdavo kompiuterį, tikriausiai pai- 
.sydamas griežto nurodymo padėti jį į banko saugyklą arba seifą. 
Ką gi, nepanašu, kad šį vakarą mums pavyktų nuveikti kažin ką 
daugiau, taigi paliekame būstą ir Mustafa užrakina duris. 

Gatvėje vakaras pačiame smarkume. Visas miestas sklidinas 
disko muzikos ir žybsinčių neono reklamų, kabančių ant pigių 
viešbučių sienų. Aukštas ir labai tvirto sudėjimo malajietis lydi 
į viešbutį tris merginas. Tris išsyk? Aš dirsteliu į Mustafą, bet jis 
persikėlęs į kažkokią kitą erdvę, kurioje gelbstisi nuo jam nepri- 
imtinų tikrovės aspektų. Abejoju, ar apskritai jas pastebėjo, tas 
tris itin patrauklias merginas, kurios, regis, buvo labai patenkintos 
savimi. Manau, kad jo radikalių pažiūrų visumoje šios moterys 
būtų grynasis blogis, gundančios Šėtono pasiuntinės. Atrodo, kad 
malajietis ir šios merginos nusiteikę artimiausias keletą valandų 
palaimingai leisti laiką mėgaudamiesi kūniškais malonumais, 0 
paskui visi orgijos dalyviai išsiskirstys pasisotinę iki valios ir mie- 
gos teisuolių miegu. Aš nepasakoju Mustafai, kad moterys neretai 


95 


yra linkusios dalytis savo darbu su kolegėmis - jos kartais žiūri į 
tai kaip į privalumą, nes gali reikalauti daugiau pačios darydamos 
mažiau. Be to, ir darbas žymiai malonesnis, kai aptarnaudama 
klientą gali savąja kalba paplepėti su drauge. Kaimo merginoms 
tai primena ryžių derliaus nuėmimą, kai kiekvienas paeiliui turi 
atlikti savo veiksmą, ir tuomet, kad greičiau bėgtų laikas, darbe 
tvyro nevaržomas klegesys ir flirtavimas, sklando juokeliai, vargiai 
pastebint, ką veikia tavo rankos ar kojos. Aš nesunkiai įsivaiz- 
duoju didelį tamsaus gymio malajietį, tysantį kaip ryžių laukas, 
o merginos darbuojasi prie jo ir per jo erekciją diskutuoja apie 
dolerio ir bato kurso svyravimus. Man gaila Mustafos, kuris taip 
beatodairiškai atmeta natūralų gyvenimo šokį, atmeta humorą. 
Tuo pačiu metu mėginu suvokti, kaip visa tai vertino Mičas Tur- 
neris, gyvenimo kryžkelėse susipainiojęs Amerikos šnipas. 

Neatrodo, kad aplinkui būtų kokia nors kavinė, kurioje būtų 
galima rasti laisvų staliukų ar krėslų, bent jau norint nors minima- 
laus privatumo, taigi mūsų kelias baigiasi viešbučio vestibiulyje, 
kuris paverstas savotišku milžiniško viešnamio prieškambariu. 
Antvisų minkštasuolių sėdi merginos, ir mūsų akyse tamsiaodžiai 
jaunuoliai siaurais kaip pieštukas ūsiukais prisiartina tai prie 
vienos, tai prie kitos. Nuo farangy jie skiriasi tuo, kad sandėris 
yra sudaromas labai greitai, dažniausiai greičiau nei per penkias 
minutes. Jokių romantiškų įžangų, vyrauja azijietiškas verslo daly- 
kiškumas. Moterį tokia bendravimo maniera visiškai tenkina, nes 
tai reiškia, kad galbūt šį vakarą ji suspės aptarnauti daugiau nei 
vieną klientą. Kai kurios porelės nedelsdamos pasuka lifto link, 
bet dauguma išsliūkina į gatvę paieškoti disko baro, kur jaunasis 
galantas galėtų pademonstruoti savo sugebėjimus karaokės srity- 
je, o dama kupinomis susižavėjimo akimis jam paplotų. 

Mustafa neturi jokio noro visa tai stebėti, taigi mudu susiran- 
dame tuščią stalelį kampe. Jis dar turi man kažką paaiškinti, taigi 
tyliu ir leidžiu jam pradėti pirmam. 

— Jums tikriausiai keista, kodėl mes taip domėjomės vienu 
asmeniu, kai į jį panašių Tailande yra šimtai? 

- Taip. 

— Išsamaus paaiškinimo turėtumėte teirautis mano tėvo. Jo 
teigimu, farangas Mičas Turneris buvo įstabus Vakarų produktas. 
Jis aiškino, kad lygiai kaip žvalgybos agentūros mėgsta ardyti 
teroristų bombas, kad išsiaiškintų jų konstrukciją, taip ir mums 
naudinga pažvelgti į šio nepažįstamo tipo, šios žmogiškos bom- 
bos sielą, kad suvoktume jos struktūrą. Šiaip ar taip, jis pats savęs 
nesukūrė - jis buvo savo kultūros kūrinys. 

— Turite galvoje jo naivumą, sutrikimą, gyvenimo ašies netu- 
rėjimą“ 

— Taip, visus šiuos dalykus, bet labiausiai mano tėvą domino 
jo dvasinė agonija. Jūs turite suprasti, kad nors mano tėvas labai 
išsilavinęs, jis retai kada susiduria su farangais, ypač su Amerikos 
šnipais. Mano tėvas yra didis imamas, o tai reiškia - sielų žinovas. 
Mičas Turneris jį labai domino asmeniškai. Iki susitikdamas su 
Turneriu, manau, jis apskritai abejojo, kad farangai turi sielą. Pa- 
matęs, kokioje pelkėje įklimpęs Turneris - jis ją pavadino „didžiu 
agonijos klyksmu"“ šio žmogaus esybės centre, - jis pajuto, kad pra- 
deda suvokti, kodėl Vakarai yra tokie, kokie yra. - Mustafos lūpose 
šmėkšteli šypsenėlė. - Jis jautėsi tarytum atspėjęs slaptažodį ir taip 
įgijęs galimybę skaityti vakariečių mintis, - Mustafa pažvelgia man į 
akis. - Jis man sakė, kad niekada nebūtų patikėjęs, jog žmogui įma- 
noma šitaip kentėti ir dar tebebūti gyvam, dar egzistuoti. - Mustafą 
užvaldo temperamentas; pirmą kartą jo susijaudinimas persiduoda 
ir man. - Dar tėvas sakė, kad be karo Amerika nugrimztų į visiš- 
ką chaosą ir siekdama išgyventi turėtų evoliucionuoti į policinę 
valstybę, nes jos visuomenė nebeturėtų jokios vidinės struktūros. 
Amerikiečių negalima nugalėti karu. Jie nepakelia būtent taikos. 

— Ir savąsias išvadas jis grindė vienu vieninteliu egzemplio- 
riumi“ 

— Kodėl gi ne? Tikrasis pažinimas kyla iš Alacho. Jam nereika- 
lingas mokslinis pažinimo principas, jam pakanka rakto, užuo- 
minos, paskui kurią galėtų sekti dvasia. 

Jam bekalbant, aš pastebiu, kad į vyksmą aplinkui jis žiūri be 
jokio susidomėjimo, kaip į spektaklį, vaidinamą jam nesupranta- 
ma kalba. O aš tiesiog nepajėgiu nerodyti profesinio smalsumo, 
stebėdamas tai, kas vyksta likusioje vestibiulio dalyje: štai jauni 
vyrai artinasi prie merginų, kurių veiduose šviečia plati ironiška 
šypsena; galima įžvelgti sudėtingą žmogiškų savybių ir emocijų 
mišinį - drovumą, drąsą, aroganciją, skubrumą, nekantrą, tyrinė- 
jančias akis, derybų metu mėginančias įvertinti, kokios rūšies bus 
šis meilužis; abipusį palengvėjimą, beveik prilygstantį orgazmui, 
kai pasiekiamas susitarimas, staigų kūno kalbos pokytį, kai jie 
apsikabina ir pasuka lifto link arba drauge išeina į naktinę gatvę. 
Aš žinau, kad Mustafa, jeigu jis apskritai ką nors savo aplinkoje 
mato, mato tik nuodėmę, kurią, be abejonės, anksčiau ar vėliau 
sunaikins Alachas - drauge su daugybe tokios ir kitokios veiklos, 
kurią aš laikau ne nuodėminga, o tiesiog žmogiška, 

Kai pasakau, kad jau ketinu eiti miegoti, jis tučtuojau atsisto- 
ja - kaip Žmogus, pagaliau atleistas nuo nemalonaus ir purvino 


darbo. 


14 


Sugrįžęs į savo kambarį, padariau klaidą ir išsitraukęs iš minibaro 
išgėriau porą butelių „Singhos“ alaus. Jie mane keletui valandų 
išvertė iš koto, o dabar atsibudau kamuojamas stipraus troškulio 
ir šiokio tokio galvos skausmo. (Farange, kai atvyksi atostogų, 
gerk verčiau „Kloster“ ar „Heineken“ — tai švaresni alūs.) Blo- 
giausia tai, kad visiškai nebesinori miego, ir kai distanciniu pultu 
įsijungiu televizorių, informacijos juostelė ekrano apačioje rodo, 

kad dabar yra trylika minučių po keturių ryto. Gulėdamas lovoje 
mąstau apie savo sapną, kuriame mane aplankė Čanija. Graži 
šviesa, jos veido išraiška, visa sapno atmosfera man byloja, kad 
tai buvo tikras jos dvasinio bendravimo su manimi epizodas, 
nors ir negaliu iššifruoti jos pranešimo esmės. Mudu su ja kartais 
šnekūčiuodavomės apie budizmą. Ji pati buvo uoli medituotoja, ir 
mūsų pasaulėjauta buvo tokia panaši, kad kartais spėliodavome, 
jog galbūt pažinojome vienas kitą ankstesniuose gyvenimuose, 
gal netgi daugelyje jų. Drovumas mums neleido to įvardyti vienas 
kitam, bet abu svarstėme, ar nesame sielos dvyniai, susitinkantys 
kiekviename iš savo įsikūnijimų. Bet tik esant labai palankiai 
karmai tokiems sielos dvyniams pavyksta įtvirtinti pilnakraujus 
santykius; šiaip ar taip, tai būtų antras geriausias iš gyvenime 
įmanomų dalykų po paties nušvitimo. Kur kas dažniau sielos 
dvyniai žiūri vienas į kitą per atstumą, kaip vienas kito angelai 
sargai. Šiuo metu aš jaučiuosi jos angelu sargu, bet sapne viskas 
ntrodė atvirkščiai. Negalėdamas daugiau išgulėti lovoje, apsivelku 
Ir išeinu į vestibiulį. 

Beveik visos merginos jau išėjusios, išskyrus penkias, kurios sė- 
dinėja ant poros minkštasuolių. Iš nugirstų jų pokalbio nuotrupų 
suprantu, kad tik dvi iš jų šį vakarą turėjo klientų; kitoms trims 
nepasisekė ir jos aimanuoja, jog mieste yra moterų perteklius. 
Tiesiog trūksta vyrų, kuriuos būtų galima suvilioti. Klerkas už 
registracijos staliuko miega savo krėsle, užkniaubęs galvą ant 
sunertų rankų, padėtų ant stalo. Mano žadinamas jis krūpteli ir 
Irzliai papurto galvą, kai pasiteirauju, kaip rasti kokį nors verslo 
centrą, kuriame būtų interneto prieiga. Pasiūlau pinigų, bet jis 
vis vien muistosi. Esą verslo centras atidaromas tik devintą ryto. 
Al nelinkęs nusileisti ir netgi svarstau galimybę pagrasinti, kad 
Kloje lindynėje bus atlikta krata, bet vargu ar toks žaidimas man 
būtų naudingas. Užuot elgęsis taip ar panašiai, aš imu meilikauti, 
prajuokinu jį, vėl pasiūlau šiek tiek pinigų ir šį kartą jis sutinka 

leisti man pasinaudoti viešbučio interneto prieiga prie registra- 
toriaus stalelio. 

Savo elektroninį paštą aš taip nekantrauju patikrinti todėl, kad 
noriu žinoti, ar gavau atsakymą iš Supermeno. Peržiūrėjęs naujų 
žinučių sąrašą širdyje pajuntu buką peršulį, nes nėra nieko iš 
Maiko Smito, nors dėl vienuolikos valandų skirtumo tuo vargu 
ar reikėtų stebėtis. Porą minučių tikrinu įprastinę darbinę kores- 
pondenciją (dar viena nežabotų senių banda, puikiai praleidusi 
laiką pas mus prieš pusmetį, vėl nori apsilankyti per Kalėdas), kol 
pagaliau pastebiu naują adresatą: canijamyahoo.com. 

Jos žinutė labai trumpa: „Sončajau, štai tas dienoraštis, apie 
kurį pasakojau. Čanija.“ 

Tačiau priedas yra daugiau nei penkių šimtų kilobaitų, beveik 
romano apimties, ir, žinoma, parašytas tajų rašmenimis. Pradėjęs 
skaityti nustembu, kaip aiškiai ir paprastai ji reiškia mintis. Taip 
gali rašyti tik kilnios sielos žmogus. Nejučia visa galva pasineriu į 
tekstą. Kai klerkas vėl ima nerimauti, aš duodu jam dar vieną kyšį 
ir paprašau, kad leistų man atsispausdinti visą jos dienoraštį, tada 
užsinešu jį laiptais aukštyn į savo kambarį ir likusią nakties dalį 
praleidžiu skaitydamas. Kai ryte viešbučio vestibiulyje susitinku 
su Mustafa, man iš nuovargio peršti akys. 

Gatvėje, mums žingsniuojant Turnerio būsto link, suskamba 
Mustafos mobilusis. Na, jis neskleidžia garso, tik vibruoja kiše- 
nėje, ir Mustafa akimirksniu jį sužvejoja. Keletas žodžių vietiniu 
dialektu - ir jis uždaręs telefoną įsikiša jį atgal. 

— Jie jau tenai. 

— Kas? 

— O kaip jūs manote? 

Kai pasukame už kampo ir atsiduriame gatvėje, kurioje gyveno 
Turneris, Mustafa kinkteli galva pastato link. Du farangai dalyki- 
niais kreminiais tropikų stiliaus kostiumais, su baltais marškiniais 
ir kaklaraiščiais, rengiasi eiti į vidų. 

— Dabar matote, ką aš turiu omenyje? - sako Mustafa. - Tai 
daugiau arogancija nei kvailumas. Jie galėtų išsyk prisisiūti CŽV 
ženklelius ant kostiumų, bet niekaip negali patikėti, jog mes pa- 
kankamai įžvalgūs, kad suprastume, kas jie tokie. 

Galjis ir teisus, bet dabar akivaizdu, kad mums teks atidėti buto 
tyrimą. Neišmanydami, kuo užsiimti, mes prieiname šiek tiek 
arčiau prie pastato ir susirandame kavinę, iš kurios gerai matyti 
gatvė. Aš užsisakau limonado „7-Up, o Mustafa, kaip visuo- 
met, - vandens. Mums įdomu, kaip dviem farangams dalykiniais 
kostiumais pavyks įveikti tokią kliūtį kaip durininkas. 

Po kelių minučių paaiškėja, kad ši kliūtis ne tokia jau paprasta - 
farangai palieka pastatą surauktomis kaktomis. Man atrodo, kad 
jie pakankamai susirūpinę. Mustafa žiūri į manė, O jo žvilgsnis 
įžūliai klausia: „Nagi, fare, ką darysi dabar?“ 

- Žiūrėkite, - sakau aš ir atsistojęs nužingsniuoju prie kavinės 
durų, tada angliškai šūkteliu tiedviem pro šalį einantiems vyriš- 
kiams: - Gal galėčiau jums padėti? 

Jie sustoja kaip įbesti, šiek tiek nustebę, bet patenkinti, kad 
šiame užkampyje rado laisvai angliškai kalbantį žmogų. 

— Jūs, vaikinai, atrodote truputį sutrikę, - pradedu aš, nutai- 
sęs šypsenėlę, kuri paprastai lydi tokius ir panašius pasakymus. 
(Negaliu nuspręsti, su kokiu akcentu kalbėti - britišku ar ameri- 
kietišku. Paprastai, kalbant su amerikiečiais, griebiamasi britiško 
akcento, ir atvirkščiai: šios dvi kultūros, regis, viena kitą gerokai 
baugina. Vis dėlto instinktyviai pasirenku amerikietiškąjį ak- 
centą su Entuziastingo Imigranto atspalviu, ir jie akies mirksniu 
nusprendžia, kad aš, be abejo, esu Žalioji Kortelė su kojomis, 
taigi geriausias pagalbininko variantas, kokio jie gali tikėtis šioje 
skylėje. | 

Jie leidžiasi į kalbas. Dabar mes visi vaidiname Bičiulius Ame- 
rikiečius Užsienyje, specializuotą žanrą, kuriame instinktyviai 
pabrėžiamas farangų kultūros pranašumas, čiabuvių kvailumas, 

žemi sveikatos apsaugos standartai ir pasibaisėtina santechninių 
įrenginių būklė, meistriškai išvengiant bet kokių politiškai ne- 
teisingų formuluočių. Pasitelkęs universalią užuominų kalbą aš 
jiems sudarau vietinio vaikino įvaizdį - budisto, ne musulmono, - 
kuris sugrįžo atostogų iš Jungtinių Valstijų ir su panieka žiūri į 
savo gimtąjį miestą. Mustafa į pokalbį nesikiša ir kartkartėmis 
priešiškai dėbčioja į mane. 

Kol žarstomės tuščiomis frazėmis, aš neleidžiu laiko veltui ir 
tyrinėju abu amerikiečius. Vyresnysis bus įpusėjęs šeštą dešimtį, 
laibas ir gyslotas, geros fizinės būklės, bylojančios apie kariškas 
treniruotes, trumpais ežiuku nukirptais plaukais ir plonomis lū- 
pomis, liudijančiomis apie įvairiapusišką intelektą. Ir dar jis turi 
kažką tokio, ko niekaip negaliu tiksliai įvardyti. Kažką ne visai 
amerikietiško. Ar netgi ne visiškai žmogiško. Ar tave nustebins, 
farange, jei pasakysiu, kad geri dešimt procentų žmogišką pavidalą 
turinčių būtybių, su kuriomis kasdien susiduriame, yra apskritai 
ne žmonės? Tas reiškinys pastebimas jau kelis šimtus metų: tai 
ateiviai iš už Išorinių Ribų, atliekantys mums nesuvokiamą misiją. 
Jei norite, galite juos pavadinti Specialiomis Pajėgomis iš Anapus. 
Jie užtikrins, kad galutinis pasaulių konfliktas nebūtų ilgas. 

Antrasis vyriškis yra jaunas, nors galbūt ne toks jaunas, kaip 
atrodo. Tropinio tipo žmogui, tokiam kaip aš, šviesūs plaukai ir 
supaprastintų bruožų skandinaviškas veidas pieštinėms karika- 
tūroms būdingu smakru visuomet atrodo priklausąs septynio- 
likmečiui, bet manau, kad išties jis yra įpusėjęs arba bebaigiąs 
trečią dešimtį. 

Staiga aš tampu esminiu kintamuoju amerikiečių laimės lygtyje. 
Jų veidus nušviečia plačios šypsenos ir įvyksta kvaila rytietiško 
kuklumo bei pagarbos parodija, kai jie mandagiai prisistato ir 
paspaudžia man ranką, o tada mes įeiname į kavinę ir prisėdame 
prie stalelio. Na, jie bent jau yra pakankamai protingi, kad būtų 
mandagūs. 

— Kaip minėjau, - sakau aš, tebesišypsodamas dirbtine šypse- 
na, - atvykau čionai ieškoti savo šaknų. Aš čia gimiau, bet mama 
ir tėtis pabėgo į Valstijas, kai dar buvau vaikas, ačiū Dievui. 

Negalėdamas atsispirti šiam manojo patriotizmo proveržiui, 
jaunesnysis vyriškis nuoširdžiai nusišypso, o vyresnysis kukliai 
linkteli galvą. 

Abu užsisako po skardinę kokakolos. Jų kūno kalba byloja, kad 
mielai atsikratytų Mustafos, kuris tyli lyg apsisiautęs nematoma 
čadra ir aiškiai verčia juos nervintis. 

Aš toliau improvizuoju: 

— Manau, kad vertėtų nuvažiuoti į pietus tuo džiunglių trauki- 
niu, apie kurį rašoma knygose. Turėtų būti kažkas ypatingo. 

— Tikrai? - mandagiai klausia ir reikšmingai susižvalgo vienas 
su kitu. 

— Aha. O ką jūs, bičiuliai, čia veikiate? Gal ir patys vykstate į 
pietus, o gal ką tik iš ten sugrįžote? 

Juodu ir vėl susižvalgo. 

— Na, mes čia lyg ir verslo reikalais. 

— Tikrai? Tokiame mieste kaip šis? Na, aš nesirengiu lįsti į jūsų 
reikalus, bet negaliu įsivaizduoti, kokiu verslu čia galėtų užsiimti 
amerikiečiai. Čia juk vieni musulmonai. Žinoma, išskyrus naktis, 
kai čia vien seksas, cha cha. 

Aviniškos šypsenos. 

— Na, tiesą pasakius, mes čia atsidūrėme tik vakar vakare. Iš Ban- 
koko atskridome į Hatjajų, paskui keturių valandų kelionė taksi. 
Po teisybei, nežinojome, ko tikėtis. Nė vienas iš mūsų čia anksčiau 
nesame buvęs. Galima sakyti, mes ieškome pagalbininko. 

- Štai kaip? Amerikiečio? 

— Taigi. Tačiau abejoju, ar galime laisvai šnekėtis, hmm... — 
užuomina skirta Mustafai, bet jis nesusipranta. Dar vienas su- 
sižvalgymas ir abipusis palinkčiojimas galvomis. - Na, tiesą pa- 
sakius, mes šiek tiek sunerimę dėl vieno draugo. Jau visą savaitę 

neturime iš jo jokių žinių; matote, jis iš pažiūros atrodo labai 
amerikietiškas, o juk šis miestas labai musulmoniškas. 

— O, tai nieko gero, - didžiai susirūpinęs papurtau galvą. - Kaip 
baisu. 

— Na, mes dar nežinome, baisu tai ar ne, bet norėtume išsi- 
aiškinti... - Matyti, jog kol už stalelio sėdi Mustafa, jiems sunku 
įvardyti, ką būtent jie nori išsiaiškinti. 

— Ar teisingai supratau, kad jūsų kolega gyvena štai šiame dau- 
giabutyje? Tame, iš kurio jus ką tik mačiau išeinant? 

- Teisingai. Štai apie ką mes galvojome - ar negalėtų būti koks 
nors neformalus būdas dirstelėti į tą butą, neįtraukiant į šį reikalą 
policijos - tiesiog kad įsitikintume, jog čia nesama kokių nešvarų 
žaidimų. 

— Neformalus? - aš suraukiu kaktą ir krypteliu galvą. 

Jie krenkšteli. | 

— Na, suprantate, mes visiškai nepažįstame jūsų šalies ir ma- 
žiausia, ko pageidaujame, tai nusižengti čia galiojančioms teisės 
normoms, bet jei koks nors įtakingas žmogus galėtų pasikalbėti 
su tuo durininku... Jūs kilęs iš šių vietų, kalbate čionykšte kalba. 
Galbūt jis turi raktus nuo visų butų? Mes tiesiog norime įsitikinti, 
ar mūsų draugui viskas gerai. 

Aš vis dar nenuovokiai raukiu kaktą, bet dabar tam nenuo- 
vokumui suteikiu ypatingo godaus švytėjimo, būdingo trečiajam 
pasauliui. 

— O, mes mielai sumokėsime jums už sugaištą laiką, būtinai, - 
sako vienas iš jų. 

— Be mažiausios abejonės, - priduria antrasis. - Galimybė 
trumpai dirstelėti į jo būstą mums būtų, sakyčiau, labai vertin- 
gas dalykas. - Aš pakeliu antakius. - O, garantuojame, kad jūsų 
pastangos bus deramai atlygintos. 

— Pasilaikykite savo pinigus sau, - nusišypsau aš. - Verčiau 
eime ir pažiūrėkime, gal ir pavyks ką nors nuveikti? - Suraukiu 

kaktą ir vaidinu labai susikaupusį. - Bet, jeigu į šį reikalą įsikištų 
pareigūnai ir man reikėtų su jais aiškintis, kas ir kaip, turiu tiksliai 
žinoti, kas jūs tokie. Ar turite su savimi pasus? 

— Pasus? Žinoma. 

— Ar galėčiau užmesti akį į jūsų vizas? 

Priešais mane kaipmat atsiranda du mėlyni pasai su ereliais 
ant viršelių. Matau, kad abiejuose įdėtos verslo vizos. Vyresniojo 
pavardė Hadsonas, o jaunesniojo blondino - Braitas. Grąžinu 
pasus. 

— O kuo verčiatės? Dirbate Tailande? 

Jų bendrai išmokta priedangos istorija išties ganėtinai sklandi. 
Jie tvirtina, kad yra telekomunikacijų firmos vadovai; jų firma 
specializuojasi daugiau infrastruktūros nei rinkodaros srityje. 
Mičas Turneris čia atsiųstas tam, kad padėtų kompanijai susida- 
ryti bendrą įspūdį apie politinę situaciją šalies pasienyje. Niekas 
nenori sukišti didelių pinigų į technologijas ir galiausiai sužinoti, 
jog vidaus konfliktai ar terorizmas tapo projekto duobkasiais. 

— Taigi jis lyg ir pramoninis šnipas? - teiraujuosi aš. 

Šis žodis jų visiškai nesutrikdo. Ne, ne šnipas, tai jau būtų per 
stipriai pasakyta, gal geriau vadinti jį galimybių studijos anali- 
tiku. 

- Štai kaip, - sakau aš. - Ir jūs spėjate, kad jis galėjo užsitraukti 
vietinių musulmonų nemalonę? 

Jų kaktose išsyk atsiranda raukšlės. Matau, kad pataikiau į 
jautrią vietą. 

- Tai būtų blogiausias atvejis. Žinoma, gali būti visaip. Galbūt 
jis dabar guli lovoje, ištiktas kokios nors ligos ar priepuolio. Gal 
pakliuvo po sunkvežimio ratais. Kol mums nepavyks patekti į jo 
butą, keblu netgi spėlioti. 

Mes visi keturi drauge pereiname skersai gatvę. Mustafa mano 
nurodymu įeina į durininko kambarėlį ir po kurio laiko išlenda 
pergalinga veido išraiška, rankoje laikydamas raktą. 

— Pinigai čia atrakina bet kurias duris, - paaiškinu aš. 

Užkopę tris laiptatakius ir šlapi nuo tropinio karščio, mes at- 
siduriame Turnerio bute. Nereikia ilgai dairytis, kad suprastum, 
jog Mičo Turnerio čia nėra. Atrodo, jie ieško kažko labai konk- 
retaus - spėju, jog tai nešiojamasis Turnerio kompiuteris - ir ne 
itin domisi kitais dalykais. Mudu su Mustafa stebime, kaip jie 
rausiasi drabužių spintoje. Jų dėmesį trumpam patraukia tuščias 
sidabrinis nuotraukos rėmelis, bet netrukus gūžtelėję pečiais nuo 
jo nusigręžia. Galiausiai vyresnysis, Hadsonas, pažvelgia į mane 
ir trumpai šypteli: 

— Na, akivaizdu, kad čia jo nėra, ir neatrodo, kad būtų išvykęs 
paskubomis. 

Tačiau Mustafa atsistoja prie išėjimo, užtverdamas jį savo pla- 
čiais pečiais. Jo atšiauri laikysena tapo dar priešiškesnė. 

— Jie kažką pasiėmė, - šnibžteli jis man tajiškai. - Kažką iš tos 
spintos miegamajame. 

Vaidindamas nusivylusį ir pasipiktinusį aš atsistoju šalia Mus- 
tafos ir įsistebeiliju Hadsonui į akis. 

— Klausykite, vaikinai, mes matėme, kaip jūs kažką paėmėte. 

Juodu paskubomis susižvalgo. 

- Bijau, kad mums negalima šito daryti, - prataria Braitas, 
jaunesnysis, nutaisydamas nusivylusį vaiko, iš kurio atimtas pa- 
vogtas saldainis, veidą. Supermenas nuplėšta skraiste. Hadsonas 
neatrodo toks sutrikęs. Įtariu, kad jis mane permatė, bent jau tiek, 
kad pasidarytų atsargesnis. 

- Ašjus čia atvedžiau pasitikėdamas jūsų sąžiningumu, - sakau 
jiems. - Negaliu leisti, kad ką nors iš čia išneštumėte. 

— Na, suprantate... - pradeda Braitas, bet Hadsonas gestu jį 
nutildo. 

— Mes esame čia valstybės reikalu, - reikšmingu tonu sako 
Hadsonas. - Jungtinių Valstijų valstybės reikalu. 

Braitas tyrinėja mano veidą: negi šito dar nepakanka? 

— Kaip tai įrodytumėte? 

— Niekaip, - atsako Braitas. - Turite pasitikėti mūsų žodžiu. 

- Štai kaip? Ką gi, Karališkoji Tailando policija gali būti kitos 
nuomonės, - išsitraukiu policininko pažymėjimą ir parodau jiems. 
Braitas kaip tikras baltasis nesugeba nuslėpti sumišimo ir emocijų 
antplūdžio: jo veidą išmuša raudonis, lūpos ima keistai trūkčioti, 
jis vis dirsčioja į Hadsoną, o šis rūpestingai studijuoja manąjį po- 
licininko pažymėjimą. - Niekas iš šio kambario nebus išnešta. 

Hadsonas ir Braitas reikšmingai primerkia akis, duodami su- 
prasti, jog aš nežinau, su kuo turiu reikalą (suprask, su pačiais 
galingiausiais ir visomis kitomis prasmėmis pačiais pačiausiais); 
į tai atsakydamas aš imuosi Piktojo Tajo vaidmens. Mano veido 
išraiška staiga tampa ciniška ir byloja, kad šią akimirką prasideda 
trečiojo pasaulio kerštas: taip, jūs galite prasiskverbti čionai, bet 
kas toliau? Šis tamsaus gymio vaikis darosi vis kietesnis ir kietesnis, 
taigi verčiau gerai pagalvoti, ar verta savaitei, o galbūt ir metams, 
atsidurti Tailando kalėjime - tokią žinią jiems stengiuosi perteikti. 
Perspektyva įklimpti į šią pelkę pažadina Hadsoną, jis kumšteli 
Braitą, o šis savo ruožtu sužvejoja kažką kišenėje ir paduoda man. 
(Mes atgausime šitą daiktą, kai tik jums subines išspardys tas, kas 
žino, kas mes tokie.) Iš pradžių nesuprantu, kas čia per daiktas. Tai 
švelnaus pilko plastiko elipsoidas, kokių šešių septynių centimetrų 
ilgio, bemaž dviejų centimetrų pločio ir daugiau kaip centimetro 
storio. Viename jo gale įspaustas užrašas: SONY MICRO VAULT. 

Tvyrant įtemptai atmosferai aš išlydžiu CŽV agentus iš buto ir 
leidžiu jiems stebėti, kaip tamsiaodis musulmonas Mustafa už- 
rakina Turnerio namų duris ir su savininkišku išdidumu įsideda 
raktą į kišenę. Man dingteli, kad šis moraliai abejotinas žingsnis 
būtų sukėlęs didelį jo tėvo nepasitenkinimą, bet jis regimai sutrik- 
dė abu šnipus. Atsiduriame gatvėje, kur negailestingas karštis ir 
musulmoniški žmonių apdarai šnipams dar labiau apsuka galvas. 
Juodu neatsisveikinę nueina šalin. 

Dabar priešpiečių metas, bet mudviejų su Mustafa skirtingi sko- 
niai. Jis palieka mane ir nueina į musulmonų restoraną, o aš 
susirandu tajišką valgyklą, pagarsėjusią savo grata ron, keptomis 
aštriomis įvairiausiomis jūrų gėrybėmis. Galėjau, žinoma, su- 
valgyti ir ėrienos drauge su Mustafa, bet man norėjosi kurį laiką 
pabūti vienam. Laukdamas savosios grata ron porcijos išsitraukiu 
Čanijos nuotrauką. Nūnai man bemaž norėtųsi, kad visas šis įvy- 
kis būtų toks, kokiu iš pradžių jį ir palaikiau - iracionaliu įtampos 
išsekintos kekšės smurto proveržiu. Dabar situacija atrodo be galo 
sudėtinga ir visiškai neperprantama. Aš išties nė nenutuokiu, kas 
vyksta arba kur visa tai nuves. 

Esu ganėtinai niūriai nusiteikęs, kai į restoraną atvyksta Mus- 
tafa. Jis atvažiuoja galinga tojota, visureigiu sunkvežimiu, kurio 
atvirame kėbule ant suolų sėdi trys jauni vyrai. Iš išsipūtusių 
kišenių sprendžiu, kad tai ginkluoti apsaugininkai. Mustafa ir aš 
atsisėdame priekyje šalia vairuotojo, o apsaugininkai, skraistė- 
mis apsimuturiavę galvas ir veidus nuo dulkių, kratosi atvirame 
visureigio kėbule ant kietų suolų. 

Kelias iš miesto veda į šiaurės rytus; netrukus asfaltuotas plen- 
tas pavirsta duobėtu šunkeliu. Kabinoje nėra oro kondicionie- 
riaus, taigi važiuojame atidarytais langais. Čia visuomet keliais 
laipsniais karščiau nei Bankoke; iš pažiūros tai atrodo nedaug, 
bet kai gyveni ties viršutine žmogaus organizmo galimybių riba, 
šis skirtumas labai reikšmingas. Kai sulėtiname greitį, kad pri- 
sitaikytume prie duobėto reljefo, jaučiuosi taip, lyg sėdėtume 
krosnyje ant ratų. Tačiau augmenija čia vešli, netgi pagal Tailando 
standartus, mat lyja čia žymiai daugiau nei kitose šalies dalyse. 
Kai vairuotojas pagaliau sustabdo sunkvežimį ir mes išlipame, 
mane pribloškia staiga užgriuvusi tyla. Daugiau kaip pusvalandį 
kratėmės triukšmingame automobilyje, ir štai dabar tik vieniša 

cikada svirpia tolumoje, nes kažkaip sugebėjo rasti jėgų trinti 
kojeles vieną į kitą. 

Mustafa duoda man ženklą, ir aš nuseku jam įkandin takeliu 
į ramų slėnį, kuriame matyti tik didelis medinis namas ant stat- 
ramsčių ir mažytė mečetė, irgi suręsta iš medžio - nežinia kokiais 
būdais sugebėta iš jo pagaminti kupolą. Mustafa man liepia pasi- 
likti lauke su sargybiniais, o pats užeina į namą pasikalbėti su savo 
tėvu. Neilgai trukus pasirodo švytinčiu veidu ir pamoja man lipti 
laiptais aukštyn. Įžengęs į vidų išvystu senąjį imamą su ugnelėmis 
juodose akyse; jis pasitinka mane su jam įprastu svetingumu. 
Susėdame ant kilimėlių ir geriame mėtų arbatą. Mano liudijimas 
trumpas, bet priimamas palankiai. Žinoma, turėdamas omenyje 
Čanijos nuotrauką Mičo Turnerio miegamajame Sungai Koloke, 
kiekvienas blaiviai mąstantis faras neišvengiamai padarytų išvadą, 
kad Mičą Turnerį nužudė būtent Čanija, kad ir kokia būtų buvusi 
to priežastis. Juodu jau seniai pažinojo vienas kitą; jam atvykus į 
Bankoką, ji drauge su juo išėjo į jo viešbutį. Kad ir kas atsitiko tą 
naktį viešbučio kambaryje, po to iš jųdviejų gyva liko tik ji. 

Man kalbant imamas įdėmiai stebi mano veidą. 

- Bet jūsų pulkininkas kažkodėl uoliai gina šią prostitutę. 
Kažin kodėl? 

- Ji - pati svarbiausia darbuotoja. Tokių dalykų retkarčiais 
pasitaiko. Manau, jam rūpi apsaugoti klubą ir jo reputaciją. 

— Ar pateiksite ataskaitą raštu? 

— Negaliu šito daryti be leidimo. 

Įsivyrauja tyla. Mustafos veido išraiška atrodo pikta. 

Senis sako: 

- Jei pulkininkas Vikornas amerikiečių spaudžiamas pakeistų 
savo nuomonę, ar jūs mus perspėsite“ 

- Taip, - atsakau aš. - Perspėsiu. - Man dingteli viena mintis. 
Droviuosi klausti, suvokdamas mistinę to klausimo kilmę, bet 
galiausiai ryžtuosi: - Ar žodis donburi jums ką nors reiškia? 

Jie žiūri į mane nieko nesakančiais Žvilgsniais. 

Pokalbis baigtas ir aš drauge su Mustafa visureigiu grįžtu į 
miestą; Mustafa galynėjasi su kažkokia karmine įkyrybe ir per visą 
kelionę neprataria nė žodžio. Jis netgi vargiai išspaudžia „sudie“. 

Sugrįžęs į viešbutį, neramiai besidaužančia širdimi paskambinu 
Vikornui. 

— Ką tik iš esmės baigiau aiškintis situaciją, - pasakau jam ir 
papasakoju apie Hadsoną ir Braitą ir apie Čanijos nuotrauką. 

— Na, ir? 

- Esu įsitikinęs, kad tai padarė Čanija. 

Jo balse pasigirsta nekantri gaidelė. 

— Gerai, kas dar naujo? 

- Taigi tai nebuvo musulmonų organizuota žmogžudystė. 

Pauzė. 

- Tikiuosi, tu nemėgini reanimuoti tos savo kraujuojančios 
širdies? | 

— Tai anaiptol ne kraujuojanti širdis, tai pragmatiška politika. 
Jei mėginsime apkaltinti „Al Kaidą', tai gali atsiliepti čia gyve- 
nantiems musulmonams. 

Jo balsas dar nekantresnis: 

— Niekas ir nekaltina „Al Kaidos“. Juk tu pats parašei jos su- 
knistą liudijimą. Čanijos motyvas buvo savigyna. 

- Ji pažinojo Turnerį Jungtinėse Valstijose. Jis laikė jos nuotrau- 
ką savo bute. Ji man atsiuntė savo elektroninį dienoraštį, kurį rašė 
būdama Jungtinėse Valstijose. Jie buvo seni meilužiai. 

Jis tyli dar ilgiau. 

— Tu geriau greičiau grįžk čionai. 

— Manau, turėčiau jiems pateikti rašytinę ataskaitą... 

= Ne: 

- Jei CŽV sužinos, kad ji jį pažinojo, istorija apie savigyną 
mums nepadės ir jūs imsite kaltinti musulmonus. Tai jūsų planas 
B, tiesa“ 

— Grįžk atgal. 

— Jei amerikiečiai ims mus spausti, o mūsų vyriausybė ims 
ožiuotis, čia gali kilti karas. 

— Karas ar ne karas, žmonės vis vien miršta. Žmonės pietuose 
visuomet kelia problemų. Argi nenori išgelbėti Čanijos? 

— Nenoriu būti atsakingas už sukilimą. 

- Tada pasakyk Budai, kad dėl to, kas gali įvykti, kaltas aš. 
Paklusnumas yra Aštuonialypio kelio dalis; tu esi linkęs kartkar- 
tėmis tai pamiršti. Įdėmiai klausyk ir dėkis į galvą: jokių rašytinių 
ataskaitų. 

Atgimimas, farange (jei nesupranti, apie ką kalbama): tu drybsai 
ant šezlongo įspūdingoje terasoje, žvelgdamas į žvaigždėtą dangų; 
skamba dieviška muzika, atliekama taip tobulai, kad vargiai gali 
sulaikyti ašaras, tačiau staiga atsitinka kažkas baisaus: stebuklin- 
gieji garsai nutrūksta ir per garsiakalbius prapliumpa pasibjau- 
rėtina kakofonija. Kas vyksta? Ar tu miršti? Galima pasakyti ir 
taip. Tas baisus garsas yra pirmasis kūdikio klyksmas: tai tu. Tu 
gimsti žmogiškame kūne, susietame su visai visomis nuodėmėmis, 
paveldėtomis iš praėjusio gyvenimo, ir artimiausius septyniasde- 
šimt metų turėsi dantimis ir nagais skintis kelią atgal dieviškosios 
muzikos link. Nieko nuostabaus, kad gimę mes verkiame. 

Trečia dalis 


ZINA 

Farange, aš nuolankiai prašau atleidimo. Pakeliui į Krungtepą 
ketinau dar kartą perskaityti Čanijos dienoraštį ir pasidalyti juo 
su tavimi (kalbu nuoširdžiai!), bet pareiga - ir ambicijos - verčia 
mane šį dalyką atidėti. Ką tik, maždaug šeštą ryto (skrydis iš pietų 
buvo atidėtas ir į lėktuvą pagaliau įsėdau jau po vidurnakčio), 
iškraudamas daiktus savo lindynėje prie upės sulaukiau telefono 
skambučio. Tai buvo grėsmingoji Vikorno asistentė, policijos 
leitenantė Manhatsirikit, sutrumpintai vadinama Mene*. 

- Pulkininko niekur negirdėti, ir man nepavyksta su juo susi- 
siekti, taigi tau teks pačiam tvarkyti šį reikalą. Regis, senas mielas 
„Transiukas 808“ „Sheraton viešbučio Sukumvite apartamentuose. 
Generalinis direktorius visuomet deda į kelnes dėl viešumo, taigi 
verčiau kuo greičiau varyk tenai. Paimk ką nors su savimi. 

— Kodėl aš? 

— Manau, kad tai susiję su byla X. 

— Zina? 

— Ar negali prikąsti liežuvio kalbėdamas telefonu? 

Paskambinu Lekui, šiaip ne taip pribakinu jį iš kietų kiečiausio 
miego daugybę kartų atkakliai skambindamas į jo mobilųjį telefoną. 


* Manny - vyrukas. (Angl.) 

Tačiau išsiblaivęs jis kalba labai pagarbiai, ir aš jam liepiu laukti 
prie savo būsto, kad galėčiau pakeliui paimti važiuodamas taksi. 

Prie „Sheraton“ viešbučio mūsų laukia generalinis direktorius, 
elegantiškas, bet irzlus austras (vienas iš tų europiečių vyrų, ku- 
rie didelę dalį laiko dabartiniame kūne praleidžia stengdamiesi 
įtikinti skystučius plaukus pridengti plikę ant viršugalvio - anks- 
tesniame gyvenime jis buvo moteris - lėkšta snobė prancūzė; kaip 
neretai atsitinka keičiant lytį tarp įsikūnijimų, jam labai sunku 
adaptuotis: plikumas praėjusiame gyvenime niekuomet nebuvo 
problema; priešingai - jis (tiksliau - ji) iki pat mirties ant galvos 
turėjo įspūdingą plaukų kupetą). | 

Jis pakviečia mus į liftą, ir mes pakylame į penthauzo apar- 
tamentus. Prie 2506-0 kambario direktorius išsitraukia raktą ir 
įleidžia mus vidun. 

— Viešbučio tarnautojai rado jį paryčiais, užėję paimti padėklo 
su vakarykštės vakarienės indais. Į beldimą niekas nereagavo, 
taigi jie nusprendė, kad apartamentai tušti. Nuo to laiko niekas 
daugiau čionai užėjęs nebuvo. 

Kambaryje Lekas vos pamatęs kūną parpuola ant kelių, pagar- 
biai nusilenkia Budai ir pasimeldžia, prašydamas padėti mums 
išvengti mirties ar blogos lemties. Direktorius apstulbęs žiūri į jį. 
Aš paprašau jį palūkėti už durų. 

Japonas, vilkintis prašmatniais poilsio drabužiais, guli ant so- 
fos nuvirtęs ant šono su iškalbinga „profesionalia skyle“ kaktoje. 
Pastebiu, kad lavonas jau sustingęs, bet pamirštu, ką tai reiškia 
apskaičiuojant mirties laiką. Lekas, nors ką tik baigęs akademiją, 
šito taip pat neprisimena. Atsegu lavono marškinių sagas, for- 
maliai patikrinu, ar nėra daugiau žaizdų, tačiau nė nepradėjęs 
apžiūros žinau, kad jų tikrai nebus. 

— Ant kūno nė žaizdelės, - patvirtinu daugiau sau nei Lekui. 

Aišku, nebus ir jokių kitų ženklų, kad galėjo būti kokia kita 
mirties priežastis, taigi kam gaišti laiką jų ieškant? Pakviečiu 
direktorių vėl užeiti į vidų. 


116 


- Labai profesionalus šūvis. Vienintelė mažo kalibro kulka į 
tarpuakį. Kiek laiko jis čia gyveno? 

- Jis netgi nebuvo prisiregistravęs. Tikriausiai jį pasikvietė koks 
nors viešbučio klientas, kuris, žinoma, paskui išgaravo. Ir kažin 
kodėl, velniai griebtų, jis tam pasirinko mūsų viešbutį? 

Suskamba mano mobilusis. Vikornas. 

— Kuo užsiimi? 

— Aš viešbutyje, T808 atvejis... 

— Žinau, kur tu. Dink iš ten. 

— Bet Menė sakė, kad tai byla X. Zina. 

- Kaip tik todėl ir noriu, kad iš ten dingtum. Čia kabliukas, 
gryna provokacija, ir aš nesiruošiu ant jo užkibti. Tegu su juo ter- 
liojasi tie šūdžiai kariškiai. Nenoriu, kad būtų kur nors užfiksuota, 
jog apskritai ten buvai. Kol kas paerzinsiu jį tyla, kol sugalvosiu 
ką nors geresnio, - pamiršęs įprastinį santūrumą Vikornas kun- 
kuliuoja pykčiu. 

- Štai kaip, - šiek tiek nusiminęs dar kartą dirsteliu į kūną. - Tai 
generolo vizitinė kortelė? 

- Jis tiesiog duoda mums suprasti, kad jau atsigavo po tribu- 
nolo. 

Akies krašteliu stebiu, kaip Lekas staiposi prieš ilgą veidrodį, 
pritaisytą ant sienos priešais sofą. Jis gali ilgai stovėti ant vienos 
kojos ir su begaline elegancija demonstruoti įsivaizduojamą nu- 
silenkimą publikai. Gailiuosi, kad leidau direktoriui sugrįžti į 
kambarį. 

— Tai kas per vienas yra tas negyvėlis? 

Vikornas suniurna. 

- Auka yra tiriamosios žurnalistikos atstovas, reziduojantis čia ir 
dirbantis kažkokiai Japonijos aplinkosaugininkų grupei, pasišovu- 
siai neleisti japonams niokoti miškingų Azijos teritorijų. Jis rinko 
medžiagą apie Tailando-Japonijos korporaciją, kuri bauginimais 

išvaro valstiečius iš jų žemių Isano provincijoje, kad galėtų jas 
užsodinti eukaliptais. Eukaliptai išsiurbia iš žemės visą drėgmę ir 
sunaikina visas kitas augmenijos rūšis, jie visiškai nualina žemę 
ištisoms kartoms, bet auga jie sparčiai, taigi japams niekada nepri- 
trūksta vienkartinių valgymo lazdelių. Niekaip nesuprantu, kodėl, 
po velnių, jie negali naudotis plastikinėmis valgymo lazdelėmis? 
Jei kinai naudotų vienkartinius medinius įrankius, visoje planetoje 
nebūtų likę nė vieno medžio. 

— O kuo čia dėtas Zina? 

— Brangusis generolas turi trisdešimt penkis procentus Tailan- 
do-Japonijos Isano provincijos apželdinimo ir aplinkotvarkos 
korporacijos akcijų. Jo žmonės užsiima gyventojų bauginimu. 

— Iki šiol jis niekada šito nedarė jūsų teritorijoje. 

— Tas šunsnukis laužo visas taisykles, kad mane paerzintų. Jis 
sveikas išėjo iš tribunolo ir dabar nori mane įmurkdyti į mėšlą, - 
pulkininkas vos pajėgia kalbėti iš apmaudo. 

- Ir paliksite jį nenubaustą? 

— Ar verta suremti ragus su Zina dėl vieno menko T808, ką? Juk 
būtent to jis ir siekia. - Pauzė, kurią drumsčia tik jo drakoniškas 
alsavimas. - Nudirti odą gyvatei galima ne vienu būdu. 

— Ką pasakyti viešbučio direktoriui? 

— Kad viešumo gali nesibaiminti. Tai viskas, ką jam reikia 
žinoti. 

Baigiu pokalbį ir pažvelgiu nekantraujančiam direktoriui į 
akis. 

- Šituo reikalu pasirūpinta, - sakau. 

Jis stebi mano veido išraišką, stengdamasis suvokti, ar aš noriu 
pasakyti tai, ką jis nori iš manęs išgirsti, tada su palengvėjimu 
krenkšteli. 

— Kaip dėl kūno? 

— Dar šiandien juo pasirūpins kariuomenės specialistai. 

— Kariuomenės specialistai? Kodėl jie turėtų tvarkyti tokius 
reikalus? 

— Todėl, kad mes šiuo reikalu neužsiimsime, o kariškiai pa- 
prasčiausiai negali jo čia palikti. Kas nors iš mūsiškių jiems pa- 
skambins ir praneš. Nesijaudinkite dėl viso šito - tai vienas iš tų 
specifinių Tailando ypatumų. 

— Kiek aš jums skolingas? 

— Aš neimu pinigų. Pataupykite juos kariškiams. 

- Žiūrėkite, - sako Lekas, kai jau rengiamės išeiti. Aš buvau 
palikęs lavono marškinius neužsagstytus. Lekas vėl praskleidė jų 
skvernus. - Argi tai nėra pats nuostabiausias drugelis iš visų, kada 
nors regėtų? Jis tiesiog fantastiškas, ar ne? 

Aš kurį laiką tylėdamas tyrinėju tatuiruotę, į kurią per skubėji- 
mą tiesiog neatkreipiau dėmesio. Tikra tiesa, tatuiruotė atlikta ne- 
paprastai meistriškai; spalvos sykiu ir gyvos, ir subtilios. Atidžiau 
pažiūrėjus galima drąsiai tvirtinti, kad tai mažytis šedevras. 

— Tokios gražios dar niekada nebuvau matęs, - sako Lekas. 


Kai taksi automobiliu važiuojame į nuovadą ir pakliūvame 
į didžiulę grūstį Petburio kelio ir 39-osios gatvelės sankryžoje 
(už automobilio stiklo - sunkiai apibrėžiamo santykio anglies 
monoksido ir oro mišinys), Lekas sako: 

— Ar žinote, kad, pagal budizmą, pasaulio pradžioje buvo trys 
žmogiškos būtybės? 

— Taip. 

— Vyras, moteris ir katojus? 

— Teisingai. 

- Ir kiekvienas iš mūsų per dešimtis tūkstančių metų po daugelį 
kartų esame buvę jais visais? 

— Taip. 

— Bet katojai visuomet yra vienišiai. 

— Katojus yra sunkioji gyvenimo ciklo dalis, - pasakau aš kaip 
galėdamas švelniau. 

— Ką reiškia „Transas 808“? 

- Žmogžudystę, mielasis. Šis terminas kyla iš standartinės 
žmogžudystės aprašymo formos kodo - T808. Vikornas kartą jį 
pavadino „Transu 808", ir tas pavadinimas prilipo. 


Sugrįžus į nuovadą, Menė (ji vos penkių pėdų ūgio ir tokio 
tamsaus gymio, kad beveik juoda, tačiau energinga ir dygi lyg 
skorpionas) griežčiausiu savo tonu man liepia eiti tiesiai pas 
Vikorną. 

— Nesivesk jo, - sako nesikeldama iš vietos, vien smakru kink- 
telėdama Leko pusėn. Reikšmingai pažvelgusi į mane priduria: — 
Senis Žiūrinėja Reivio nuotraukas. 

Išblykštu, bet nieko neatsakau. 

Užlipęs į viršų, kurį laiką stoviu vienas ant plikų medinių grin- 
dų prie Vikorno kabineto durų, nedrįsdamas užeiti į vidų. Paga- 
liau pasibeldžiu; pasigirsta jo urgztelėjimas: 

— Ko? 

— Tai aš. 

— Tempk savo suknistą subinę čionai. | 

Įeinu atsargiai, jei kartais jis laikytų rankoje pistoletą - įprastą 
vikorniško įniršio atributą. Na, jis iš tikrųjų yra išsitraukęs pis- 
toletą, šis guli ant stalo, bet yra ir kur kas blogesnių ženklų. Vos 
dirstelėjęs jam į akis suprantu, kad jis vėl su mazochistiniu pasi- 
tenkinimu rausiasi po senus atminties archyvus. Šalia ginklo stovi 
beveik tuščias butelis „Mekongo“ ryžių viskio ir guli nuotraukų 
albumas dideliame plastikiniame dėkle, tose nuotraukose užfik- 
suotos svarbiausios jo sūnaus Reivio trumpo gyvenimo akimirkos. 
Tačiau daugumoje nuotraukų matyti nužudyto Reivio kūnas. 

Kiekvienas Aštuntojo rajono faras žino, kad šia istorija pagrįsta 
mūsų mitologija. Niekas iš mūsų tuo metu nebuvome vyksmo 

vietoje, bet visi išgyvenome kiekvieną šio istorijos epizodo aki- 
mirką. Pakaks kelis kartus dirstelėti į nuotraukų albumą, kad tavo 
nuovokus protas viską suprastų, farange: 

Pirmoji nuotrauka: Reivis ką tik gimęs. Vikornas, keturių žmo- 
nų vyras, aštuonių mergaičių tėvas, laiko savo vienintelį sūnų taip, 
tarytum rankose laikytų pačią gyvenimo prasmę. 

Antroji nuotrauka: penkiametis Reivis skaisčiai žalioje pievelėje 
žaidžia vaikišką golfą su iš meilės susileidusiu pulkininku. 

Trečioji nuotrauka: Reiviui šešiolika; jis demonstruoja rim- 
tai sugadinto vaikėzo požymius (pasitenkinimo šypsena veide, 
auksinis „Rolex“ laikrodis, „Yamaha V MAX“ motociklas, graži 
draugužė, kurią Reivis jau spėjo pripratinti prie kokaino, sekso ir 
alkoholio; o trejybę užbaigia gašliai išsiviepęs senis. 

Ketvirtoji nuotrauka: Reivis, pradėjęs trečią dešimtį, apsirengęs 
„Gucci“ firmos kasdieniais drabužiais, stovi šalia savo raudono 
ferario Vikorno užmiesčio dvare Čiangmajaus provincijoje. 

Penktoji nuotrauka: Reivis guli negyvas su žaizda krūtinėje; 
jo marškiniai permirkę skaisčiai raudonu krauju, srūvančiu iš 
plaučių. 

1992 metų gegužės riaušės visus užklupo netikėtai. Buvo ma- 
noma, kad tai bus eilinis armijos pučas (jų nuo pirmosios mūsų 
konstitucijos priėmimo 1932 metais mes matėme trylika, devyni 
iš jų buvo sėkmingi), bet kažkas paprastų žmonių sąmonėje buvo 
pasikeitę. Generolas Suchinda, tą mėnesį ėjęs ministro pirmininko 
pareigas, žiauriai apsiriko: prispaustieji išėjo į gatves, reikalauda- 
mi ne gerovės, o demokratijos. Kariškiai manė, kad keletas kulkų 
turėtų nutildyti bruzdėjimus. Buvo gautas atitinkamas vadovybės 
įsakymas. Zina, tuo metu dar tik pulkininkas, buvo vienas iš ka- 
riškių, tikinčių asmeninio pavyzdžio galia. (Galbūt jis abejojo, kad 
jo Žmonės atidengs ugnį į savo bendrapiliečius?) Jis pakėlė savo 
ginklą — didelį pistoletą — ir šovė, taip duodamas įsakymą savo 
žmonėms sekti jo pavyzdžiu. Per visiškai nebudistines skerdynes 

žuvo penkiasdešimt žmonių. Tai sukėlė didžiulį visuomenės įtūžį, 
kuris paskatino skubias demokratines reformas (vienintelė alterna- 
tyva joms buvo pilietinis karas). Beje, Reivis, atrodo, nė neketino 
prisidėti prie demonstracijų; jis tiesiog buvo priverstas išlipti iš 
savo ferario, nes demonstrantai buvo užblokavę gatvę ir jis buvo 
tapęs jų įniršio kaliniu. (Autopsija atskleidė, kad balti milteliai 
buvo praktiškai užkimšę Reivio nosies ertmes; jis mirė kairėje 
rankoje laikydamas pustuštį „Johnnie Walker Black Label“ butelį, 
o kraujyje buvo labai daug alkoholio.) 

Riaušes tiriančios komisijos galutinėje ataskaitoje apie Reivį 
neužsimenama, bet kiekvienas tailandietis suvokė, kas dėjosi 
Zinos galvoje, kai jis pasirinko vieną ir vienintelį taikinį. Su- 
prantate, Reivis atrodė kaip turtingo žmogaus sūnus, netgi iš 
toli. Galbūt Zina nežinojo, kas jis buvo, bet labai gerai matė, koks 
jis buvo, ir toks žmogus pagal visas feodalizmo taisykles turėjo 
nešiotis šaunamąjį ginklą. Bet Zina, sparčiai karjeros laiptais 
kylantis plebėjiškos kilmės kareivis-gangsteris, pasirengęs iki 
galo kovoti už save, nematė reikalo imtis kokių nors perspėjimo 
priemonių ir sąmoningai šovė į arogantišką, sugedusį, girtą, nuo 
narkotikų apkvaitusį savosios sistemos produktą. O gal Zina iš 
tiesų atpažino savo didžiausio varžovo sūnų? Tuo Vikornas tvir- 
tai įsitikinęs, nes Zina, kaip ir Vikornas, savo tarnybinę karjerą 
rėmė pinigais, gautais iš jo paties organizuotos stambaus masto 
narkotikų kontrabandos. Kad ir kaip ten buvo, tiktai pats Zina 
žino, kas dėjosi jo galvoje, kai jis spaudė gaiduką, bet neabejotina 
viena - šiuo lemtingu šūviu jis pradėjo visą gyvenimą truksiančią 
mirtiną nesantaiką. Netikėta šio įvykio pasekmė buvo aistringas 
Vikorno atsivertimas į demokratiją. Jis suvokė, kad liaudis yra 
vienintelis vėzdas, pakankamai didelis, kad juo būtų galima nu- 
galėti kariuomenę. 

Šiame kare buvo daug žiaurių grumtynių, nes Zina nėra eili- 
nis priešininkas. Galiausiai Vikornas, kaip ir visi didieji dema- 

gogai, nusprendė, kad tiesą geriausiai išreiškia melas, ir vieną 
praėjusių metų dieną nusiuntė morfino prikrautą sunkvežimį 
į Zinos Čiangmajaus provincijos dvaro teritoriją, kur krovi- 
nys ir buvo išpiltas, o tada papirko vietos policijos viršininką. 
Skandalas generolo vos nepaskandino, bet jis gynėsi aistringai 
ir su jam būdingu atkaklumu, be kita ko, pateikė slapta kame- 
ra nufilmuotus vaizdo įrašus. Juose buvo matyti sunkvežimis, 
neaišku kodėl atvažiuojantis skersai lauką, tada iš jo iššoka du 
jauni vyrai, apsiavę juodais suvarstomais batais, atidaro galinę 
kėbulo užtvarą ir išverčia ant žemės pilkus plytų dydžio luitus. 
Padidinus vaizdą matyti, kad batai priklauso ne prie armijos, 
bet prie policijos uniformos. 

Vos supratęs, kad Zina atlaikys teismo procesą, Vikornas ėmėsi 
naujos taktikos. Užuot pats įvairiomis gudrybėmis organizavęs 
Zinos žlugimą, jis pažadėjo paaukštinimą ir šimto tūkstančių 
dolerių atlygį bet kuriam Aštuntojo rajono policininkui, kuriam 
pavyks parklupdyti generolą. Be to, jis paskyrė patikimą pavaldinį 
atsakingą už Zinos bylą (jei ją galima taip pavadinti, nes kol kas 
jos medžiagoje nėra įrašyta nė žodžio) ir įsakmiai nurodė dirbti 
šia linkme, kai tik nėra kitų neatidėliotinų darbų. Pasirinkdamas 
pavaldinį šiam reikalui Vikornas buvo įžvalgus iki kraštutinumo: 
ir kaip jis atspėjo, kad giliai giliai po mano pačiomis slapčiausio- 
mis nuodėmėmis slypi troškimas būti paaukštintam? 


- Jis pridergė mano teritorijoje, - nertėja Vikornas, žvelgdamas 
į mane. 

— Ne pačios geriausios aukštuomenės manieros. 

— Nekišk man to savo sušikto pasipūtėliško farangiško žargo- 
no. 

— Atleiskite. 

— Ar tu supranti, ką tai reiškia? 

— Galbūt kai kurių subtilių momentų ir nesuprantu. 

— Galbūt nesupranti paties pagrindinio sušikto momento. Ar 
tu drįstum ateiti į mano namus ir nudrėbti dramblio šūdą ant 
mano persiško kilimo? 

— Jūsų ko tokio? 

— Būtent toks yra šito įžeidimo mastas. Negali būti nieko blo- 
gesnio. Niekas, tikrąja to žodžio prasme niekas, netgi armijos 
krušliai, šitaip nesielgia. Tai pagrindinė taisyklė. Be jos mes tu- 
rėtume... Mes turėtume... 

— Anarchiją? 

Jis žiūri į mane, tačiau manęs nemato. Šiuo atveju aklas įniršis 
nėra jokia metafora. Staiga jis liaujasi vaikščiojęs po kabinetą, 
prieina prie stalo ir paėmęs pistoletą ima jį smalsiai tyrinėti, ta- 
rytum svarstydamas, kokie nusikaltimai bus atlikti šiuo ginklu, 
tada labai rūpestingai vėl padeda jį šalia nuotraukų. Aš su paleng- 
vėjimu patyliukais atsidūstu, nes tokią jo emocijų kaitą man jau 
ne kartą teko stebėti: kunkuliuote kunkuliuojantį įniršį lėtai, bet 
užtikrintai nuslopina nežabotas ryžtas atkeršyti pasitelkiant ne 
emocijas, bet savo neeilinį intelektą. Jis vėl pažvelgia į mane; jo 
akys dar šiek tiek žaibuoja, bet jau šviesesnės. 

— Taip, anarchija. Nejaugi farangai tikrai mano, kad mūsų vi- 
suomenė bent vieną minutę galėtų išgyventi be taisyklių? Vien dėl 
to, kad nesilaikome popieriuje parašytų taisyklių, dar netampame 
trečiojo pasaulio valkatomis. Joks tikras tajas nenudrėbs mėšlo 
gabalo kito tikro tajo teritorijoje. Tokių dalykų paprasčiausiai 
nebūna. Tai mus sugrąžintų atgal į akmens amžių. 

- Suprantu. 

- Puiku. Tu supranti. Po velnių, juk tai vienintelis svarbus da- 
lykas, ar ne? Visoje sušiktoje visatoje žvaigždės šviečia ir planetos 
sukasi tik dėl to, kad Sončajus Džitpličipas kažką supranta arba 
nesupranta. 

— Aš ne... 

— Ką ne? Tu esi atsakingas už bylą X - ir turėjai mane nuo šitos 
situacijos apsaugoti. 

— Ką? Jūs niekada man neužsiminėte, kad turėčiau jus saugoti 
nuo Zinos provokacijų. Jūs man nurodėte stebėti ir ieškoti gali- 
mybių... 

Riksmas: 

— Ar nesupranti, kad aš privalau reaguoti? Ir kad tai turi būti 
netgi blogiau už tai, ką jis padarė man?! 

Susilaikau nepasakęs: „Ne itin budistiškas požiūris.“ 

Dar vis putodamas, bet pamažu atgaudamas savikontrolę, Vi- 
kornas liepia: 

— Parašyk man ataskaitą. Kiek stambių narkotikų siuntų sulai- 
kyta nuo tos dienos, kai Zina buvo paleistas? 

— Tiktai dvi. Abiem atvejais buvo bandoma išvežti narkotikus 
į Europą. 

— Ir? 

— Pirmoji buvo smulki žuvelė, iešmininkė. Ji prisipažino kalta. 
Akivaizdžių sąsajų su Zina nėra - tai buvo heroinas, ne morfinas. 

— O kitas atvejis? 

Nuo jo žvilgsnio man susuka pilvą. 

— Atleiskite, šituo pamiršau pasidomėti. 

— Ką? 

— Buvau užsivertęs kitais darbais. Jis buvo ištrauktas į dienos 
šviesą prieš kelias dienas; atrodo, kad tai stambus laimikis, bet 
mes buvome užsiėmę farangu, kurį nugalabijo Čanija, o paskui 
važiavau į pietus. 

Pulkininkas rūsčiai žvelgia į mane. 

— Mes dar tebeturime jo krovinį? 

— Jis pas teismo ekspertus. 

— Morfinas ar heroinas? 

- Atrodo, kad morfinas. 

— Daryk, kas tau priklauso. Aš noriu žinoti, iš kur tas morfinas. 
Aš žinau, kad po to karo lauko teismo jis atsiėmė iš armijos mano 
kvaišalus. 

Prieš išeidamas uoliai suglaudžiu delnus prie kaktos ir žemai 
nusilenkiu: 

— Taip, pone. 

Koridoriuje aš skubiai imuosi remontuoti savo sielą po Vikorno 
atakos. Juk akivaizdu viena: norint atspėti, ko imsis Zina, pulki- 
ninkui tereikia įsigilinti į savo paties psichologiją. Jei Zina būtų 
nudrėbęs šimtą kilogramų morfino Vikorno žemėje, ką būtų daręs 
Vikornas? Ar man ausyse skamba, ar aš iš tiesų girdžiu žodžius: 
„Žinoma, būčiau pardavęs kvaišalus.“ Dabar, kai Zina (išaiškėjus 
visoms detalėms, tai ne taip jau ir netikėtai) sugebėjo išsikaps- 
tyti iš beužsiveriančios belangės, argi jis nusispjaus į galimybę 
pasidaryti apie dvidešimt milijonų dolerių iš produkto, kurį jo 
didžiausias priešas taip geranoriškai jam įteikė - dovanai, pačiam 
nė piršto nepajudinus? Argi tai nėra toks pat natūralus dalykas 
kaip agresyvi sužeisto buliaus reakcija į raudoną skudurą? 

Sugrįžęs prie savo darbo stalo pirmiausia paskambinu seržantui 
Ruamsantijui. 

— Tas farangas su morfinu, įkliuvęs praėjusią savaitę - kokia 
jo pavardė? 

- Baklis. Čarlzas, bet pats save vadina Čazu. 

— Pulkininkas labai domisi šia byla. 

— O kodėl jam taip rūpi? 

— Todėl, kad tai morfinas: Kaip dažnai pastaruoju metu mes 
susiduriame su morfinu? 

— Beveik niekada. Jis susintetinamas į heroiną dar prieš išvežant 
iš Auksinio trikampio. 

— Taigi. 

Kelios tylos akimirkos, o tada... 

— Tai bent! Vikornas, tas gudrus senas lapinas! Jis žinojo, kad 
Zina gali išsisukti nuo apkaltinimo, įtikinti savo armijos bičiulius, 
kad perparduotų jam konfiskuotus kvaišalus, ir tada juos ekspor- 
tuoti, tiesa? Taigi dabar Zina turi skubiai atsikratyti daugiau nei 
šimtu kilogramų morfino, kol niekas nesuuodė, kad narkotikai 
pas jį. Visos heroino gamybos laboratorijos geografiškai nepato- 
giai išsidėsčiusios šiaurinėje šalies dalyje, taigi jis vargu ar ryšis 
užsiimti heroino sintetinimu. 

Aš nutyliu. 

— Taigi labai tikėtina, kad kiekvienas, šiuo metu įkliuvęs su 
morfinu, yra Zinos kurjeris? 

— Teisingai. 

— Nuostabu. Niekuomet nebūčiau apie tai pagalvojęs. - Pauzė. - 
Ne veltui sakoma: iš pulkininko visuomet reikia laukti plano B. 

— Tu labai supratingas. 

Dabar jis visas trykšta entuziazmu, jo kalba tiesiog kunkuliuoja 
įkarščio burbuliukais. 

— Einu, pats apklausiu Baklį - jis laikomas vienoje iš kamerų 
apačioje. Paskambinsiu tau penktą valandą. 

- Puiku. 

Kol mes laukiame gerojo seržanto skambučio, farange, leisk 
man drauge su tavimi prisiminti Baklio areštą. Jis įvyko likus 
maždaug dienai iki Čanijai nužudant Mičą Turnerį. 

Prisimenu: tai buvo ramus rytas dykinėjant „Senių klube“. Staiga 
suskambo mano mobilusis telefonas. Skambino leitenantė Man- 
hatsirikit, nė nesistengdama būti maloni. 

- Varyk čionai, staigiai. 


127 


Aš paskubomis nusiskutau ir susistabdęs taksi atlėkiau į nuova- 
dą, o atvykęs viso labo sužinojau, jog tai ne susišaudymas ar Nu- 
sikalstamumo mažinimo skyriaus tyrimas (turėti reikalų su mūsų 
antikorupcijos biuru - blogiausia, kas tik gali nutikti), tiesiog 
jiems prireikė vertėjo. Aš vienintelis visoje nuovadoje padoriai 
kalbu angliškai, taigi mane visada kviečiasi, kai tik pakliūva koks 
farangas, kurį reikia įbauginti. (Sunku naudotis verbalinio baugi- 
nimo subtilybėmis, kai nusikaltėlis nesupranta nė vieno žodžio.) 
Tačiau tas vaikinas buvo kitoks nei daugelis: plikai nuskusta galva, 
primenanti rausvą kokoso riešutą tvoklės gale; riebus raudonas 
veidas, kunkuliuojantis akmens amžiaus įniršiu; mėsingos ausys, 
visos privarstytos geležies dirbinių; trumpos ir neįtikėtinai raume- 
ningos rankos ir kojos; suraukti antakiai, būdingi žemo intelekto 
individams; tatuiruotės ant abiejų dilbių, rėkte rėkiančios apie jo 
neblėstančią meilę Motinai (ant kairiojo dilbio) ir Denisei (ant 
dešiniojo dilbio, indigo spalvos, nuo pat alkūnės iki riešo); ant 
visų didžiųjų venų - adatų dūrių žymės. Ant pliko medinio stalo 
tuščiame tardymo kambaryje - du atidaryti lagaminai, prikrauti 
plastiku apvilktų pilkų blokelių, maždaug penkiolikos centimetrų 
ilgio ir dešimties pločio. Ruamsantijas man padavė Didžiosios Bri- 
tanijos piliečio pasą: Čarlzas Valentinas Baklis. Seržantas paaiš- 
kino, kad Baklis buvo sučiuptas viešbutyje po jungtinės policijos 
ir muitinės tarnybų operacijos, ką tik supakavęs savo krovinį, su 
akivaizdžiais įkalčiais. 

— Sakyk, ar jis iš tikrųjų toks kvailas, kaip atrodo? - paklausė 
seržantas Ruamsantijas. 

— Gal toks ir yra? 

— Tada verčiau ieškokim Denisės. 

Ruamsantijo nuojauta siekiant įstatymo triumfo pagarsėjusi 
visoje nuovadoje. Aš pats būčiau atlikęs kur kas išsamesnį tyrimą 
su daugeliu etapų, bet jo išvadas, kad šis testosterono maišas... 

l. ...yra per daug kvailas, kad savarankiškai galėtų organizuoti 
pusės milijono dolerių vertės morfino pirkimą, transportavimą 
ir eksportą; 

2. ...todėl turi būti kontroliuojamas kito asmens, kuris pasižymi 
aukštesniu intelektu ir, kaip liudija jo tatuiruotės ir vergiška patino 
laikysena, tikriausiai yra moteris; 

3. ..o jos vardas, pasvėrus tikimybes, turėtų būti Denisė; 

„atremti yra sunku. Žavėdamasis Ruamsantijo įžvalgumu at- 
kreipiau dėmesį, kad Denisei skirta tatuiruotė tamsesnė ir švie- 
žesnė už kitą, o tai-iš tiesų patvirtino Ruamsantijo hipotezę. 
Tikrai, kuo ilgiau aš jį stebėjau, tuo labiau įsitikinau - kaip ir 
Ruamsantijas, - kad jis nė piršto nepajudintų be Denisės. Taip, 
jo rankomis veikia Denisė. 

— Kur jo mobilusis? 

Iš stalo stalčiaus Ruamsantijas ištraukė apysenio modelio „Sie- 
mens“ telefoną ir padavė man. Telefono SIM kortelėje aš puikuo- 
damasis meistriškai suradau adresų knygutę ir paskutinių rinktų 
numerių ir priimtų skambučių sąrašą. (Su kekšėmis nepadirbsi 
neišmanydamas mobiliųjų telefonų, farange.) Tarp skambučių 
vyravo vienas ir tas pats numeris, atrodo, kito mobiliojo telefono. 
Patikrinęs adresų knygutę, nustačiau, kad jis atitinka joje esan- 
tį numerį, įvardytą viena vienintele raide D. Rausvasis kokoso 
riešutas žiūrėjo į mane su vis didėjančiu įniršiu, kuris reiškėsi 
periodiškais prakaitavimo priepuoliais - jo veidas ir nuskustas 
viršugalvis išrasodavo taip, tarytum jis būtų čia patekęs tiesiai 
iš tropinės liūties. (Jis periodiškai gadino orą; kvapas buvo labai 
nemalonus - akivaizdu, kad jis vartoja daug pieno produktų; toks 
dvokas nebūdingas tiems, kurie mėgsta citrinžolę.) 

- Dreiškia Denisę, taip? - staiga paklausiau aš. 

Man pačiam neatrodė, kad tai būtų genialus tardytojo žingsnis, 
bet Čarlzui Bakliui šis klausimas aiškiai padarė įspūdį. 

— Taip, - pasakė jis ir staiga keistai užsičiaupė, bijodamas, kad 
nebūtų pasakęs per daug. 

— Pažiūrėkime, ar ji nemiega, gerai? 

Naudodamasis automatinio rinkimo funkcija, aš suaktyvinau 
numerį, pažymėtą raide D. Teko laukti ištisus dvylika šaukimo 
signalų, kol pagaliau su britišku akcentu atsiliepė moteris, paža- 
dinta iš bedugnės miego gilybės. 

— Dėl Dievo, Čazai, ko tu dabar iš manęs nori? 

— Labas rytas, - pasisveikinau aš. - Čia Karališkosios Tailando 
policijos pareigūnas; Čazui likusią gyvenimo dalį tikriausiai teks 
praleisti už grotų - žinoma, jeigu pavyks išvengti mirties bausmės. 
Norėtume užduoti jums keletą klausimų, susijusių su... 

Nei aš, nei seržantas nebuvome pasiruošę tam, kas tuomet įvy- 
ko. Areštuoti asmenys Tailande retai kada, jei apskritai kada nors 
griebiasi smurto. Taip yra dėl kultūrinių priežasčių: farai bemat 
juos nušautų. Ir išties - kai Čazas puolė ant manęs, nepaisydamas 
mus skiriančio medinio stalo, Ruamsantijas tučtuojau pašoko ant 
kojų ir stvėrėsi tarnybinio revolverio, kybančio prie diržo jam ant 
strėnų, bet Čazas, įniršęs kaip laukinis, šoko per kliūtį, beviltiškai, 
bet riteriškai pasiryžęs apginti ant jo dešiniojo dilbio nurodytą 
asmenį nuo kaltinimų tarptautine narkotikų kontrabanda. Tačiau 
stalas netikėtai ėmė slysti grindimis drauge su juo (aš su visa 
kėde parvirtau ir atsidūriau po stalu) - tarytum koks sausumos 
plaustas su keturiomis kojomis, ant kurio vienišas jūreivis išsiren- 
gė į nuotykingą kelionę po tardymo kambarį. Ruamsantijas tuo 
tarpu nusitaikė į Čazą ir aš pasiridenau į šalį; „Siemens“ telefonas 
išsprūdo man iš rankų ir krisdamas subyrėjo į dalis. Ant grindų 
paskui mane nulėkė ir lagaminai; keletas paketų iškrito ir pažiro, 
padidindami mano rusvai žalsvų atvirakaklių marškinių ir juodų 
kelnių bendrąją vertę kokiais 50 000 dolerių, nes aš išsivoliojau 
jų turinyje. Manau, Ruamsantijas nebūtų atsispyręs pagundai 
suvaryti kulką į tą rausvą kokoso riešutą ir taip užbaigti bylą, 

jei tas kokoso riešutas pats nebūtų visa jėga trenkęsis į priešingą 
kambario sieną, sudribęs tarp stalo nuolaužų ir ėmęs aimanuoti. 
Nuo smūgio į sieną kiužus trečiojo pasaulio baldelis subyrėjo į ši- 
pulius, o kieta pirmojo pasaulio makaulė praktiškai nenukentėjo, 
jei nekreipsime dėmesio į gerokai patamsėjusią avietinę spalvą. 
Vis dėlto ir dabar Ruamsantijas kankinosi svarstydamas dilemą — 
ar šiomis palankiomis aplinkybėmis nudėti bjaurybę, ar pakaks 
jį apdoroti, iki ant kūno neliks sveikos vietos? 

Nenoriai, bet tikriausiai turėdamas omenyje tą kalną popie- 
rių, kurį neišvengiamai tektų užpildyti belangėje mirus farangui, 
Ruamsantijas atidarė tardymo kambario duris ir pašaukė pastip- 
rinimą. Bematant kambarys prisipildė smarkių ir entuziazmu 
trykštančių vyrukų juodais suvarstomais batais, nekantriai lau- 
kiančių vaistų nuoboduliui išsklaidyti. Kokosui ėmus žviegti ne 
savo balsu, aš išėjau iš patalpos, rankoje nešdamasis pasaulinės 
klasės narkotikų kontrabandininko telefono likučius. 

Man teko nueiti į išvietę išdulkinti marškinių ir kelnių, ten 
turėjau progą apmąstyti žmogiškųjų vertybių trapumą: šie pilki 
nuodai, dėl kurių žmonės rizikuoja gyvybe ir laisve, dabar yra 
beverčiai milteliai ant nušiurusios policijos išvietės grindų. Nėra 
tokio dalyko kaip gyvenimo pastovumas - viskas kinta. Taip pat 
man dingtelėjo į galvą klausimas, kas atsitiktų, jei iki nusigau- 
damas namo ir nusiprausdamas po dušu susidurčiau su vienu iš 
Kovos su narkotikais skyriaus šunų. Šuniui, be abejo, heroinas 
bet kuriuo atveju bus vertingiausias daiktas pasaulyje, nes jei ne 
kvaišalai, jis būtų vienas iš daugelio niekam nereikalingų šunpa- 
laikių, be paliovos pakampėmis šniukštinėjančių atliekamo mais- 
to kąsnio: niekas entuziastingiau nepalaiko karo su narkotikais 
už mūsų Kovos su narkotikais skyriaus šunis. 

Apačioje Teismo ekspertizės padalinio vaikinai buvo pernelyg 
įsitraukę į savo MP3 projektą (WAV formatą konvertuoti į MP3 yra 
paprasta, bet „Windows Media Player“ formatą paversti į MP3 

yra tikra problema, paaiškino jie man), kad nedelsiant imtųsi tik- 
rinti SIM kortelę. Jie pabrėžė, kad, turint omenyje riksmus, sklin- 
dančius iš tardymo kambario, galima numanyti, jog prisipažinimas 
neišvengiamas, tai ko skubėti? Jie vėliau užeisią pas mane. 

Kol valgykloje sušlemščiau itin aštrius pusryčius, užgerdamas 
juos „7-Up limonadu, ir sugrįžau į savo kabinetą trečiame aukšte, 
riksmai tardymo kambaryje jau buvo nutilę. 

Laiptatakio viršuje prie manęs priėjo vienas jaunas faras sun- 
kiais juodais batais ir pasakė, kad Kokosas nori prisipažinti. Bent 
jau taip jie supratę jo pageidavimą. Įėjęs į tardymo kambarį ma- 
loniai nustebau neišvydęs nei kraujo, nei mėlynių, nei išdaužytų 
dantų. Tačiau kad ir kokie buvo tų vyrukų veiksmai Kokoso 
atžvilgiu, jie buvo nuostabiai efektyvūs. Pirmykštis įniršis buvo 
visiškai dingęs iš jo veido; veidas atrodė suglebęs, jame atsispin- 
dėjo pasidavimo ir išsekimo išraiška, atskleisdama turbūt mamos 
besiilginčio penkiamečio sielą. Kokosas aukštielninkas gulėjo ant 
grindų; jam po galva apdairiai buvo pakišta pagalvė, atremta į 
sieną. Kadangi dauguma jo marškinių sagų buvo prasegtos, galėjai 
matyti, kuo jį per daugybę metų išdabino kūno dailininkai - vieni 
talentingesni, kiti mažiau talentingi, tačiau visi tradiciškai prisi- 
rišę prie indigo spalvos. 

Kai paklausiau, ar nori prisipažinti, Kokosas apsilaižė lūpas ir 
linktelėjo galvą. Mes pakėlėme jį ir nuvilkome prie kėdės. Toje 
vietoje, kur jis gulėjo, liko telefonų knyga. Telefonų knyga šiuose 
kraštuose yra geriausia tardytojo draugė. Įkišta tarp bato ir nusi- 
kaltėlio, ji padeda paslėpti bet kokius fizinio smurto požymius, o 
štai besimankštinantieji praranda ne kažin kiek malonumo. 

Ruamsantijas su nuostaba papurtė galvą. 

— Jis kietas, reikia pripažinti. Visą laiką, kol tu pusryčiavai, 
vyrai dirbo išsijuosę ir palaužė jį visai neseniai. Dar niekada to 
nemačiau - neįtikėtinas atsparumas skausmui. Bjaurybė tikriau- 
siai nudrėbtas iš cemento. 

Jam tai pasakius, aš atkreipiau dėmesį, kad visi vyrukai supra- 
kaitavę, o kai kurie vis dar sunkiai alsuoja. 

Kažkas atnešė diktofoną, kad Čazo prisipažinimas anglų kalba 
ir mano momentinis vertimas į tajų kalbą būtų įrašyti. Čazas buvo 
pagirtinai lakoniškas (Jis: „Aš tai padariau.“ Aš: „Ką padarei?“ 
Jis: „Gabenau narkotikus.“), toks lakoniškas, kad Ruamsantijas 
paprašė mane jį perspėti, kad jeigu nesugalvos kelių įtikinančių 
detalių, paklius į antrąjį tardymo raundą, šįsyk be telefonų knygos. 
Atrodo, jog Čazas norėjo atitikti jam keliamus reikalavimus, bet jį 
stabdė kažkokia paslaptinga jėga, turinti galią pranokti baimę. 

Ruamsantijas: 

— Kas atsitiko to idioto mobiliajam? 

Aš paaiškinau, kad gali prireikti šiek tiek laiko, kol mūsų mu- 
zikalieji vaikinai iškrapštys Denisės telefono numerį iš jo SIM 
kortelės. 

- Pasiimsiu jį pats, - pareiškė seržantas, sukdamas durų link. 

Koks tuzinas vyrukų bemat apsilaižė. Nebuvau tikras, ar ilgam 
įstengsiu juos sulaikyti, nė nebuvau tikras, ar turėčiau stengtis 
juos sulaikyti. Galbūt, jei jie dabar, kol Čazas Baklis dar neatsi- 
gavęs po pirmojo mušimo, kaip reikiant iškarštų jam kailį, jam 
prašviesėtų protas ir suteikęs mums informaciją apie Denisės 
kontrabandininkų kompaniją jis gautų švelnesnę bausmę. Bet 
jeigu aš, pasitelkęs savo įtaką, išgelbėčiau jį nuo tolesnio mušimo, 
jis beveik neabejotinai susilauktų mirties bausmės. Žmogus, ku- 
rio pagrindinis nusikaltimas yra ne ką už beždžionės aukštesnis 
intelekto koeficientas, pūtų kalėjime laukdamas egzekucijos, o 
gudruolė kontrabandos organizatorė Denisė vaikštinėtų laisva. 
Teisingai suprastas karmos mechanizmas yra sudėtingesnis nei 
atmosferos reiškinių sistema, bet, laimė, aš buvau išvaduotas nuo 
būtinybės kištis į šio žmogaus likimą, nes triumfuojančia veido 
išraiška grįžo Ruamsantijas; jis pareiškė, jog nuėjo pas ekspertus, 
susižėrė telefono detales ir iš jų paprasčiausiai surinko telefoną. 

Atrodo, jis puikiausiai veikia, nes tą pačią minutę atėjo teksto 


Aš patvirtinau, kad žinutė iš to paties numerio - Denisės mo- 
biliojo. Ruamsantijo akys ėmė šaudyti nuo Čazo prie mobiliojo. 
Galiausiai jis linktelėjo man ir aš paspaudžiau automatinio nume- 
rio rinkimo mygtuką. Šį kartą prireikė tik poros šaukimo signalų. 
Pasigirdo atsargus: 

— Klausau? 

— Čia vėl aš. Čazas Bankoko policijos nuovadoje, kuliamas, 
nes buvo sučiuptas su dviem lagaminais, pilnais devyniasdešimt 
devynių procentų grynumo morfino, kurį prisipažino ketinęs 
išvežti iš šalies. Jis įvardijo jus kaip savo bendrininkę... 

Čazas subliuvo kaip jautis; jis vėl bandė mane pulti, bet šį 
kartą visi buvo pasirengę. Du farai užšoko ant jo, o kiti užlaužė 
rankas. | 

Per telefoną pasigirdo neapykantos kupinas Denisės balsas: 

— Užsičiaupk, vaikeli. Mano Čazas neįduotų manęs už visą 
Kinijos arbatą. Kas tu per suknistas diletantas? 

Ji išjungė telefoną, o aš likau piktas ir suglumęs. Kai mėginau 
jai vėl paskambinti, pasigirdo užimtumo signalas. 

Aš mąsliai pažvelgiau į Čazą. Jei ir turėjau tam tikrų abejonių 
dėl gana skubotos Ruamsantijo išvados, jog užkulisiuose stovi 
Denisė, dabar jos galutinai ištirpo. Bet nors remiantis intuicija 
mūsų įkalčiai jos atžvilgiu ir atrodė įtikinantys, brangus advokatas 
juos sumaišytų su žemėmis. Faktiškai juos lengvai išjuoktų netgi 
pigus advokatas, nes jie pagrįsti tik viena tatuiruote ant dešiniojo 
Čazo dilbio. Net Tailando teismas, ko gero, pasidrovėtų skirti jai 
mirties bausmę, neturėdamas svaresnių įkalčių. 

Seržantas ir aš žvelgdami vienas į kitą gūžtelėjome pečiais. 
Ruamsantijas, regis, pajuto užuojautą šitam dideliam avietiniam 
vaikinui, kuris tikriausiai nesulauks mirties bausmės (kadangi jis 
avietinis, o ne rudas, Karalius galiausiai suteiks jam malonę, kai 


134 


jis kelis dešimtmečius praleis mirtininkų eilėje), bet tuomet jis 
jau bus taip sumaltas mūsų kalėjimų sistemos, kad iš jo bus likęs 
tik bedantis šešėlis, nešiojantis kalinių naktipuodžius. Na, šiaip 
ar taip, dabar nebebuvo ką daugiau daryti. 

— Mums turbūt reikėtų patikrinti, ar tuose lagaminuose iš tik- 
rųjų morfinas, - pasakiau aš Ruamsantijui, o šis tik sumirksėjo: 
kas gi daugiau ten gali būti? 

Ir štai šioje vietoje, farange, man teko mesti šią bylą, nes kitą 
dieną, man dar nespėjus apmąstyti, kaip tas morfinas galėtų būti 
susijęs su Zina, iškilo neatidėliotina Mičo Turnerio problema, o 
paskui gavau keliauti į Sungai Koloką. 

Prisiminimų pabaiga, farange. 

Man perskambina Ruamsantijas, vis dar susižavėjęs niekšišku 
Vikorno gudrumu. Jis šiek tiek uždusęs. 

— Aš ką tik buvau pas jį kameroje. 

— Kaip jis laikosi? 

— Prastai. Tikrai prastai. Prižiūrėtojas turėjo uždėti antran- 
kius. 

— Abstinencijos sindromas? 

— Taip, ir ne bet koks. Jis stiprus kaip velnias ir be paliovos 
daužė galvą į grotas. 

— Ar jis tardomas? 

— Su šiokia tokia pagalba galėtų būti tardomas. Tuo užsiimti 
teks tau - bjaurybė vargiai išlemena bent žodį tajiškai. 

— Tuoj nusileisiu į apačią. Beje, ar gavote informaciją apie jo 
teistumą iš Skotland Jardo? 

— Gavau faksą, bet nemoku perskaityti, nes jis angliškai. At- 
siųsiu tau. 

Seržantas netrukus atsiunčia jauną konsteblį, šis atsineša lapą 
su Baklio duomenimis iš Britanijos. Mokslus jis išėjo pataisos 
mokykloje, kurią baigęs, pradėjo penkerius metus trukusią vidu- 
tiniškai sėkmingą įsilaužėlio karjerą, paskui sekė karjera kalėjime, 
tada jis įjjunko į heroiną ir ėmė mokytis smulkaus narkotikų kont- 
rabandininko amato. Po pirmo rimto arešto už šiuos nusikaltimūs 
jis ėmė darytis vis gudresnis ir dabar įtariamas priklausymu prie 
gerai organizuotos grupuotės, per Amsterdamą vykdančios stam- 
baus masto kontrabandą iš Pietryčių Azijos į Jungtinę Karalystę. 
Kaip teigiama, anaiptol nenori sugrįžti į kalėjimą, todėl veikia kur 
kas atsargiau. Nepaisant daugelio detoksikacijos programų, jam 
taip ir nepavyko atsikratyti priklausomybės nuo heroino. 

Susitikau Ruamsantiją laiptinėje pakeliui į kameras; lydimi pri- 
žiūrėtojo mudu nueiname iki ketvirtosios kameros. Prižiūrėtojas 
parodė kaliniui bent jau tokią malonę, kad uždėjo jam ligoninės 
tipo antrankius su pamušalu vietoj įprastinių geležinių žiedų. Mes 
pažvelgiame pro virbus. Čazas aiškiai prastos būklės, dreba ir ai- 
manuoja, jam ant kaktos matyti keli bjaurūs įkirčiai ir mėlynės. 

— Pats įsistatė, - besiginančiojo tonu pareiškia prižiūrėtojas. 

— Ar gavo dozę? 

- Tik raminamųjų. 

Prižiūrėtojas atrenka vieną iš begalinės daugybės raktų, ka- 
bančių ant ilgos spindinčios grandinės, tada atidaro duris. Ruam- 
santijas ir aš įeiname į celę, kurioje jau vien nuo visiškos kalinio 
nevilties darosi šalta. 

— Čazai, - pašaukiu aš. 

Jis vargiai sureaguoja ir vėl ima nevalingai drebėti. 

— Galbūt mes galime tau padėti. 

Ir vėl trumpa reakcijos prošvaistė, bet tai nėra tas pats žmogus, 
kurį tardžiau praėjusią savaitę. Nerealizuoti potraukiai atskleidžia 
mums mūsų tamsiausias kertes, mūsų didžiausias baimes ir mūsų 
prigimties bailumą. 

— Tai Denisė neištraukė tavęs iš čia, kaip buvo žadėjusi, ką, 
Čazai? — aš vaidinu Susirūpinusį Globėją, turintį pilnas kišenes 
sacharino ir tik menką krislelį grėslumo. 

Jis pažvelgia į mane, tada vėl nuleidžia galvą, krūpčioja ir tirta. 

— Tu nebuvai šiaip sau eilinis kurjeris, tiesa? Juk tu profesiona- 
las, Čazai. Aš mačiau tavo dosjė - tu nesi vienas iš kvailų mulų, 
tokių kaip dauguma nevykėlių, slampinėjančių po Samujį ir Patają 
ir lūkuriuojančių, bene bus pasamdyti; tu nesi iš tų kity bjaurių 
bukų tatuiruotų galvijų, kurie rizikuos bet kuo, kad tik gautų dozę. 
Tu buvai kapitonas, jos meilužis, tiesa? Tau nereikėjo baimintis to- 
kių smulkmenų kaip areštas, nes bosė yra tokia turtinga ir įtakinga 
ir turi tokių pasiutiškai gerų ryšių, kad galėtų tave bet kada ir iš 
bet kur ištraukti. Štai kodėl išdrįsai šokti ant manęs, pameni? Tai 
juk Tailandas, ir visa, ką jai reikia padaryti, tai duoti kyšį teismo 
ekspertams - mesti pinigus šiam reikalui, kaip jie mėgsta sakyti, — 
ir tu vėl laisvas vaikščioji gatvėmis, dairydamasis geriausių dalykų, 
kokius tik galima nusipirkti už pinigus, ar ne? Tuo ir buvo grįstas 
jųdviejų bendradarbiavimas, jūs apie tai daug kartų kalbėjotės, 
ji tave tikindavo, koks tu esi ypatingas ir kokia ji galinga, tiesa? 
Bet tu pernelyg patyręs, kad būtum šiaip patikėjęs jos žodžiais. 
Turėjo būti kas nors daugiau, ji turėjo tau pademonstruoti savo 
įtaką. Savo ryšius. Tu pakankamai daug kartų buvęs Rytuose, 
kad suprastum, ką čia reiškia ryšiai. Tavo pasas byloja, kad per 
pastaruosius penkerius metus buvai čia dvidešimt penkis kartūs. 
Ryšiai yra turtas, galia, laimė - ryšiai yra viskas. Ir netgi Denisė 
būtų tik eilinė žiopla farangė, jei neturėtų ryšių. Taigi pasakyk 
mums, kas yra jos pagrindinis žmogus? 

Šį kartą jis netgi nepasivargina pakelti galvos. Aš linkteliu 
Ruamsantijui, ir šis iš kišenės išsitraukia mažą blizgantį paketėlį 
su baltais milteliais. 

— Čazai, - švelniai sakau aš. Jo žvilgsnis staigiai šokteli prie pake- 
lio kairėje Ruamsantijo rankoje ir kurį laiką sustingsta, paskui galva 

vėl nusvyra žemyn, o žvilgsnis įsminga į bambą. - Aš galiu palen- 
gvinti tavo kančias, Čazai. - Pagaliau man pavyksta prikaustyti jo 
dėmesį. Jo žvilgsnis bemat pasidaro maldaujantis. - Viskas gerai, 
Čazai, tu gali pasitikėti manimi, aš juk faras, cha cha. Ne, iš tiesų, 
duodu žodį. Mes palengva nuleisime tave ant žemės, kiekvieną 
kartą po truputėlį mažindami dozę, kol liksi švarus, galbūt netgi 
suorganizuosime tau metadono programą. Tai juk humaniškas 
bendravimo stilius, ar ne? 

Jis nuryja seiles, išsižioja, kurį laiką žiūri į paketą, užsičiaupia. 
Sušnabžda: 

— Aš negaliu būti be dozės, tai mane žudo. 

Mūsų akys susitinka. Tai prisipažinimas iš pačių sielos gelmių. 
Jis negali būti be dozės. Jis iš tiesų negali būti be dozės. O, kaip jis 
norėtų suvaidinti kankinį, atsparų bet kokioms silpnybėms, bet 
narkotikų drakonas yra pernelyg galingas. 

- Žinoma, už tai turėsi mums padėti prigriebti tą kalę ir jos 
tiekėją. 

Skubrus žvilgsnis į mane; linktelėjimas galva; tada jis puola į 
ašaras. Trūkčiojančiu nuo kūkčiojimo balsu pralemena: 

— Duokite man dozę, ir pasakysiu viską, ką norite Žinoti. 

Mudu su Ruamsantiju susižvalgome. 

- Gal duokime jam šiek tiek dopingo, - sakau aš seržantui. — 
Pasirūpink, kad švirkštas būtų sterilizuotas. 

Kol seržantas išėjęs ieškoti švirkšto, aliejinės lempelės ir kitų 
būtinų reikmenų, aš imuosi Įtikinėjančio Balso vaidmens: 

— Tu esi smulki žuvelė, Čazai, mulas, žaliukas. Ji tavimi pasi- 
naudojo, o tada paleido kaip lapelį pleventi vėjyje. Bet iš tiesų ir 
ji nėra jau tokia didelė žuvis, tikrai ne. Ji tik viena iš tų suknistų 
pusamžių farangų, besistengiančių pasidžiaugti gyvenimu, kol yra 
galimybių, tiesa? Ji nieko pati nevežioja ir dėl nieko nedreba, tik 
trainiojasi aplink stalą iškorusi liežuvį. Jai nubyra daugiau negu 
tau, bet galų gale tai vis vien yra tik trupiniai. Juk tikrieji verslo 

rykliai čia yra vietiniai, ar ne? Nėra farangų jao por, Čazai, nėra 
farangųy didelių viršininkų, visi jie tajai - bet tai tu ir pats žinai. O 
dabar sakyk, kaip Denisė tave įtikino, kad ji turi ryšių, užtikrin- 
siančių tavo saugumą? Juk jūsų žaidime išmintingas vaikinas, toks 
kaip tu, būtinai apsidraudžia, netgi jei su ja dulkintysi. Ji turėjo 
pateikti įrodymus, ką? 

Ruamsantijas jau sugrįžo nešinas vienkartiniu plastikiniu 
švirkštu, tebesančiu sterilioje pakuotėje, maža aliejine lempele 
ir trupučiu aliuminio folijos. Jis visa tai išdėlioja ant grubaus 
medinio stalo kameros gale; Čazas stebi jį nenuleisdamas akių. 
Ruamsantijas padeda narkotikų pakelį šalia švirkšto. Dabar mudu 
su seržantu atsigręžiame į Čazą. 

— Tai Tailando armijos generolas, - sako jis trūkinėjančiu 
balsu. 

— Pavardė? 

- Zina. 

— Papasakok mums daugiau apie generolą Ziną. Kiek kartų 
buvai su juo susitikęs? 

— Vieną. 

- Ji tau parodė jį tiktai tam, kad tave įtikintų, jog nemeluoja? - 
Jis linkteli galvą. - Tai tau tikriausiai padarė įspūdį? 

- Jis atėjo uniformuotas, su kareiviais. 

— Kur tu su juo susitikai? 

- Iš kur man žinoti? Ji mane kažkur nusivežė, aš nekreipiau 
dėmesio, kur važiuoju. 

— Apibūdink tą vietą. 

— Didelis namas, trijų aukštų, daug žemės, šunų, beždžionių. 

Kai aš išverčiu, Ruamsantijas įsistebeilija į mane. 

— Jis kalba apie khunę Mu. 

Čazas Baklis atpažįsta vardą. 

— Taip, Mu, tikrai. 

Aš linkteliu galvą. 

— Ar sugebėsi išsivirti pats, Čazai, ar pakviesti ką nors į pa- 
galbą? | 

— Nereikia, viską pasidarysiu pats. 

Aš stebiu, kaip seržantas pritraukia stalą prie tos vietos, kur 
Čazas per kulkšnis ir riešus prirakintas prie geležinių strypų, 
ir atrakina antrankius. Čazas nedelsdamas pasilenkia virš stalo, 
atplėšia aliuminio folijos juostelę ir iškrato ant jos pakelio turinį, 
visiškai atsiribojęs nuo bet kokių žmogiškų emocijų, įskaitant savo 
paties gėdą. Aš išeinu, palikdamas jį su Ruamsantiju. 

Mes sėdime įstrigę transporto grūstyje Asoko ir Sukumvito gatvių 
sankryžoje - juodojoje skylėje, suryjančioje laiką. Aš paprašau 
vairuotoją išjungti kompaktinių diskų grotuvą, iš kurio plyšauja 
Tailando popsas, kad mudu su Leku galėtume pasiklausyti „Kieto- 
jo Papo FM“ laidos. Šį kartą Pisitas į savo radijo laidą pakvietė ne 
ką kitą, o mano motiną - kaip pačią įžymiausią ir populiariausią 
Tailando eksprostitutę. 

Šie laikai yra prasti ištvirkėliams, farange. Mūsų vyriausybė 
dabar pasiekė vieną iš puritoniškų savo raidos fazių ir nusprendė 
paankstinti komendanto valandą. Nuo kito mėnesio visi barai 
turės būti uždaromi vidurnaktį. Suprantama, kūno prekybos in- 
dustrija dėl to niršta, visa Kaubojų gatvė yra mobilizuota; nė vie- 
nam farangui neleidžiama praeiti nepasirašius peticijos. Pirmasis 
Pisito svečias yra katojus, aptarnaujantis barus. Lekas susijaudinęs 
klausosi. 

Katojus žemu balsu tvirtina, kad ketina paduoti į teismą vy- 
riausybę dėl operacijos išlaidų ir sugriauto gyvenimo. Grynai dėl 
komercinių priežasčių ji atsisakė viso savo vyriškų instrumentų 
rinkinio. Ji užaugo kaip berniukas Isikierte, viename iš skur- 

džiausių ir taip jau skurdžios šiaurrytinės šalies dalies regionų, 
drauge su penkiomis seserimis ir vienu broliu. Jos motina neteko 
regėjimo dėl kataraktos, tėvo sveikatą palaužė sunkus darbas ry- 
žių laukuose tropiniame karštyje po dvylika valandų per dieną; 
visos jos seserys susilaukusios vaikų nuo Tailando girtuoklių, 
kurie jų visiškai neremia, ir nė viena iš jų dėl estetinių priežasčių 
neturi perspektyvų susikrauti kapitalo Bankoko kūno rinkoje. Jos 
vienintelis brolis turi Dauno sindromą ir jam būtina nuolatinė 
globa. Kaip dailiausias iš visos šeimos, jis buvo vieningai paskirtas 
gelbėtoju, turinčiu dideliame mieste išspręsti finansines giminės 
problemas. Susiskolinę, kiek tik įmanoma, ir sukaupę viską, ką tik 
turėjo, jie šiaip ne taip sukrapštė operacijai reikalingus pinigus — 
operacijai, kuri ją padarė viena iš seksualiausiai atrodančių kekšių 
šiame verslo segmente. Tai buvo vienkartinė ir labai rizikinga 
kapitalo investicija, kuri po skausmingo pradinio laikotarpio 
pagaliau pradeda nešti solidžias pajamas, ir kaip tik dabar vos 
apsiplunksnavusią viešnamių industriją vyriausybė ima gniaužti, 
savo absurdiškais potvarkiais nustatydama ankstyvą darbo pabai- 
gos laiką. Kiekvienas žino, kad dauguma šio verslo sandorių su- 
daromi tarp dvyliktos ir antros valandos nakties, kai psichologinį 
klientų atsparumą palaužia alkoholis ir pusnuogių jaunų moterų 
(ar katojų) dėmesys. Kokiam vyriausybės maniakui šovė į galvą 
tokia „šviesi idėja? Akivaizdu, kad jiems visiškai nerūpi žmonių 
skurdas. Jei ji neturės pinigų nusiųsti alkstantiems namiškiams, 
ar vidaus reikalų ministras pasirūpins jos artimaisiais? 

Tada Pisitas kreipiasi į mano motiną, kuri neieško žodžio ki- 
šenėje: 


Nong: Vyriausybė ne tik nori nusukti galvą vištai, kuri deda auk- 
sinius kiaušinius, - ji griauna vienintelę gerovės paskirstymo 
sistemą, kurią mes turime šioje feodalinėje visuomenėje. Ši vy- 
riausybė visiškai neturi sveiko proto. Nejaugi jie rimtai galvoja, 

kad mes praturtėsime tapę tokie pat sterilūs kaip Vakarai? Man 
teko buvoti Paryžiuje, Floridoje, Miunchene, Londone - tos vietos 
yra vaiduoklių apgyventi muziejai. Reikalas tas, kad daugiau nei 
tris dešimtmečius Isano provincijos žmonių gyvybę palaiko tik 
jų dukterų pinigėliai, kuriuos jos uždirba Bankoke ir parsiunčia 
namo. Daugybė miestų, kelių, parduotuvių, ūkių, vandeninių 
buivolų, automobilių, motorolerių, garažų pastatoma ar įgy- 
jama už jų pinigus - ištisos pramonės šakos gyvuoja tik mūsų 
dirbančių merginų dėka. Šios drąsios jaunos moterys išreiškia 
pačią moteriškumo esmę, palaikydamos, globodamos ir pašlo- 
vindamos gyvenimą savo pačių gyvenimu. Savo nesavanaudišku 
atsidavimu ir pasiaukojimu jos įkūnija visus pozityvius ir didžius 
Tailando dvasios aspektus. Jos nei siekia pagalbos, nei prašo 
dėkingumo, jos nesitiki, kad jomis bus žavimasi, jos jau prieš 
dešimtmečius atsisakė pastangų siekti respektabilaus statuso, bet 
vis dėlto jos yra mūsų šalies širdis. 

Pisitas: Kaip jūs manote, kokiu mastu mūsų vyriausybės požiūrį 
veikia Vakarų žiniasklaida? | 

Nong: Na, turiu pasakyti, kad nežinau, kuo užsiimtų vakariečių 
televizijos kanalai ir kur link jie kreiptų savo kameras, jei nebūtų 
Pietryčių Azijos viešnamių. Žinoma, mūsų vyriausybę veikia 
vakariečių nuomonė, bet ta nuomonė - tai tik televizijos kanalų 
pastangos gerinti savo reitingus. Jie niekada nesivargina mūsų 
iš tikrųjų suprasti. Ir ką čia padarysi? Tokia jau prisitaikėliška 
ir daugiaveidė yra Vakarų moralė. 

Pisitas: Ar šis sąlygų sugriežtinimas ženklina sekso industrijos 
Tailande saulėlydį? 

Nong: Aš taip nemanau. Juk vis dėlto beveik šimtą metų šis verslas 
buvo nelegalus, ir pažiūrėkite, ko mes pasiekėme. Be to, šiais 
laikais vakariečiai daug investuoja į mūsų šalį, nes pelnas in- 
vestavus į gerai valdomą barą su šokėjomis, mano nuomone, 
yra daug didesnis nei tuos pačius pinigus investavus, sakysime, 

į „General Motors“ kompaniją. Mūsų merginos už valandą prašo 
daug mažiau nei daugelyje kitų šalių, tačiau yra vienos iš labiau- 
siai pageidaujamų moterų pasaulyje. Situacija nepasikeitė nuo 
tų dienų, kai aš pati dirbau šioje srityje. 


Mano širdis netelpa krūtinėje iš pasididžiavimo savo motinos 
retoriniais sugebėjimais, paprastai rezervuotais valdančiosioms 
klasėms. Taksi vairuotojas atsigręžia į mane. 

— Tai jūsų mama? Jaunystėje ji turėjo būti tikra pasileidėlė. 

— Dabar galite vėl uždėti Tailando popso diskelį, - pareiškiu 


v 


as. 


Kai grūstis gatvėje pagaliau ima pamažu sklaidytis, Lekas man 
sako: 

— Ar matėte naująją YSL kolekciją? Ji demonstruojama „Em- 
poriume'; kai kurios suknelės išties nuostabios. 

— Šiemet aš ne itin seku madą. 

— Vis dėlto geriausios spalvos tebepriklauso „Armani“ ir „Ver- 
sace“ firmoms. 

— Italai subtiliausiai jaučia spalvas. 

— Na, man labiau patinka Japonijos dizaineriai. Džiunijos Va- 
tanabės šio sezono kolekcija yra tiesiog ne iš šio pasaulio. Dulkių 
pilkumo atspalvių satino ir aksomo deriniai. Suprantat, iš pradžių 
ištinka šokas, o paskui pagalvoji: tobulybė. Tai ar pasikalbėjote 
su savo motina? 

Aš nuryju seiles, tada dirsteliu į jo juodus kaip rašalas plaukus, 
jo odą, dar nepraradusią jaunystės gaivumo, švelnų aukštų skruos- 
tikaulių spindesį, nekaltybę, dar tebešviečiančią jo akyse. Daug 
dienų aš svarsčiau, nejaugi mano motiną gyvenimo pusiaukelėje 
išties apleido išmintis. Man atrodo, jog šį angelą supažindinti su 
Fatima būtų beveik antihumaniška. Tačiau po kurio laiko viskas 
mano galvoje stoja į savo vietas. Iniciacija. Mano motina, kaip 

paprastai, yra teisi. Fatima jam ne tik tinka - ji yra būtent tai, ko 
jam reikia, kad sukauptų reikiamą patirtį ir išgyvenimo įgūdžius. 
Be to, Fatima labai turtinga. Jei ji nuspręs jį priimti, jis atsidurs 
gerose rankose. 

- Taip, ir ji pasiūlė vieną mano draugę, apie kurią aš kažkaip 
nepagalvojau. Nemačiau jos daugiau kaip metus, tačiau nebus 
sunku ją surasti. Pasistengsiu pajudinti šį reikalą. 

Lekas palaimingai nusišypso ir apdovanoja mane tuo ypatingu 
dėkingo susižavėjimo kupinu žvilgsniu. | 

— Priminkite man dar kartą, kur mes važiuojame? 

— Mes važiuojame pas khunę Mu, Lekai. 

Paimkite vargšę Tailando merginą iš trečiojo pasaulio kaimelio, 
užverskite ją pinigais - ir ko ji dar užsimanys vos gavusi triaukštį 
vestuvinio torto formos dvarą ir galingą mersedesą? Ogi beveik 
visada - ryškių spalvų Liudviko XV stiliaus baldų. Netgi rami 
smėlio spalva šiame fone ima rėžti akį, o žalias kilimas primena 
teniso aikštės dangą, bet khunei Mu toks dekoras kažkaip tinka. 

Keletas žodžių apie Mu. Kitados jos vyras Savianas „Džo“ Son- 
kanas, vėliau nušautas Vikorno, mėgdavo girtis, kad žmonos 
kūnui tobulinti išleido daugiau pinigų nei statydamas rūmus ir 
garažą penkioms mašinoms, bet Mu pradėjo drožinėti savo kūną 
dar prieš jį sutikdama. Ji, taip sakant, vėlai subrendo. Dauguma jos 
draugių, sulaukusios maždaug aštuoniolikos metų, išvyko iš Isano 
kaimo dirbti dideliame mieste; daugelis jų šventėms sugrįždavo 
į namus ir girdavosi pinigais, kuriuos gaudavo iš bukų farangų, 
nuomojančių jų kūnus už absurdiškai aukštą kainą. (Už tai, ką tie 
vaikinai išleidžia per naktį baruose, esą galima nusipirkti visiškai 
suaugusį buivolą.) Metų metus tos istorijos, regis, ne taip jau labai 

veikė Mu, kol vieną dieną ji pavogė iš po tėvų lovos visas šeimos 
santaupas ir visas jas investavo į silikoninius krūtų implantus ir 
naujus drabužius, o tada išskrido į Krungtepą susigrąžinti pinigų. 
Taip jau atsitiko, kad savo likimą ji atrado ne tarp vakariečių vyrų 
(kietos, kad net aidi, krūtys ir raudonos žaizdų siūlės laikėsi gero- 
kai ilgiau, nei žadėjo jos konsultantai), bet su vietinės kilmės jao 
por - jaunu narkotikų baronu, kuriam patiko moteris, pasižyminti 
tokiu pat prastu skoniu kaip ir jo. 

Džo ne tik prekiavo narkotikais - jis gyveno su jais. Kai pulki- 
ninkas jį nupylė, mes suradome ištisas spintas prikimštas jabos, 
vedybinį čiužinį prigrūstą heroino, o garaže - marihuanos pa- 
ketus. Vikornas, jau atpratęs nuo susišaudymų su užkietėjusiais 
banditais, būtų buvęs visiškai patenkintas taikiu susitarimu (sa- 
kysime, kukliais septyniasdešimčia procentų nuo bendrojo Džo 
pelno) ir visiškai nenorėjo jo nužudyti, bet, be narkotikų ir žmo- 
nos kūno perdirbinėjimo, kita Džo aistra buvo veiksmo filmai, 
ir kuo brutalesni, tuo geriau. Jis norėjo mirti kaip Alas Pačinas 
filme „Žmogus su randu“, ir po ilgamečių provokacijų Vikornas 
pagaliau patenkino šį jo troškimą. 

Mano velionis partneris Pičajus dalyvavo tame reide, kaip 
ir aš bei pusė Aštuntojo rajono policininkų, jau nekalbant apie 
visų televizijos kanalų reporterius. Džo pasirodė neginkluotas 
savo miegamojo balkone, įžeidinėdamas Vikorno vyriškumą ir 
kviesdamas jį į dvikovą, o Vikornas tuo tarpu lindėjo už vieno iš 
policijos furgonų, laikydamas medžioklinį šautuvą su infraraudo- 
nųjų spindulių taikikliu, ir nupylė Džo šiam dar nespėjus baigti 
savo pasiūlymo dėl dvikovos sąlygų. Galbūt Džo tikėjosi tokio 
negarbingo žaidimo, nes kalbėdamas atsistojo ant paties balkono 
kraštelio, kad jo kritimas būtų kuo telegeniškesnis, įskaitant apsi- 
vertimą ant nugaros prieš teškiantis ant žemės. Po kelių minučių 
balkone pasirodė Mu, mojuodama balta nėriniuota Liudviko XV 
stiliaus nosinaite ir šypsodamasi televizijos kameroms. Ji niekam 

nejaučianti pagiežos, plačiai šypsodama kalbėjo ji. Visgi namas ir 
automobiliai nuo šiol priklausė jai, jau nekalbant apie baldus. Po 
poros valandų policijos nuovadoje mes, savo nuostabai, suvokė- 
me, kad ta buka kekšė, vargiai tesugebanti skaityti ir rašyti, turi 
absoliučią atmintį. Be to, ji pademonstravo visišką bebaimiškumą 
ir išvardijo iš viso tris šimtus dvidešimt vieną savo vyro verslo 
partnerį (sąrašas dargi selektyvus - jame nėra nė vieno faro), be 
paliovos šypsodamasi įsiteikiančia šypsena ir demonstratyviai 
atkišusi mums stačias krūtis. Teprireikė labai nedidelio paskati- 
nimo (na, kalbant konkrečiai, užtikrinti imunitetą nuo teisinio 
persekiojimo), kad ji patvirtintų, jog, nepaisant taikaus įspūdžio, 
Džo slapčia turėjo ginklą ir Vikornas buvo teisus teigdamas, jog jį 
nušovė savigynos sumetimais - taip buvo nutildyti pasipiktinimo 
balsai žiniasklaidoje. Mu derybiniai sugebėjimai taip pat pasirodė 
esą geresni nei jos žuvusio vyro. Prieš palikdama policijos nuo- 
vadą ji Vikornui pabrėžė, kad jos gyvybė dabar nė bato neverta 
ir kad jei ji iki gyvenimo pabaigos neturės nuolatinės apsaugos, 
ji, suteikusi policijai tokį išsamų įtariamųjų sąrašą, faktiškai gali 
save laikyti savižude. 

— Jums reikia pinigų, - susiprato Vikornas. 

— Taip. 

— Gerai, - atsakė Vikornas. 

Šį jo vienintelį žodį Mu suvokė kaip leidimą ir toliau bendra- 
darbiauti su armija narkotikų prekybos srityje. Pulkininkas taip 
pat leido jai apie dešimt procentų narkotikų pasilikti namuose. 
Šiaip ar taip, likusių devyniasdešimties procentų daugiau negu 
pakako ritualinei fotosesijai su Vikornu, pasipuošusiu visa poli- 
cijos pulkininko uniforma ir besišypsančiu priešais stalą, kraute 
nukrautą heroinu, morfinu, metamfetaminu ir marihuana, už 
kuriuos gatvėje gautum tiek, kad pakaktų keleivinių oro lainerių 
flotilei įsigyti. 

Visa tai buvo prieš keletą metų. Mes ir dabar tarpais apklau- 
siame Mu. Vikornas ir pats nėra prastas derybininkas, taigi jie 
susiderėjo ir dėl to, kad ji turi išlikti policijos informatore - ypač 
prieš Ziną, kuris buvo pagrindinis Džo tiekėjas. Siekdami išsaugo- 
ti jos gyvybę, apsilankome pas ją ne dažniau nei kartą per metus, 
garantuodami visišką anonimiškumą. 

Pinigai ir laikas parodė, kad iš prigimties Mu nėra nei kekšė, 
nei apgavikė, bet tikra ekscentrikė. Nepaisydama grėsmės savo 
saugumui, ji atsisakė palikti dvarą ir pavertė jo teritoriją prie- 
glauda paklydusiems šunims ir beždžionėms, kuriuos pati šeria 
tris kartus per dieną, dažniausiai dėvėdama akinamai rausvą 
chalatą, išskyrus savo vyro mirties metines, kai ji apsivelka rausvai 
violetinius - velionio vyro mėgstamos spalvos - drabužius. (To- 
kios spalvos yra ir vienas iš jos rolsroisų.) Visur pilna ginkluotų 
sargybinių rausvai violetinėmis uniformomis, nuolat patruliuo- 
jančių palei teritorijos ribas. Yra netgi sargybos būdelė, kurioje aš 
turiu parodyti policininko pažymėjimą, ir skaitmeninė kamera, 
leidžianti jai iš arti apžiūrėti mano ir Leko veidus prieš įleidžiant 
mus vidun. 

Dabar mes stovime ant teniso aikštės spalvos kilimo pagrin- 
diniame priimamajame, o Mu sėdi ant blizgančios odinės pen- 
kiavietės smėlio spalvos sofos, kasydama jauną ir labai mieguistą 
dalmatinę. Kadangi Vikornas mėgsta sekti žmones, aš žinau, kad 
ji neturi nuolatinio meilužio, nebent tai būtų vienas iš sargybinių, 
o tai mažai tikėtina. Ji panaši į milijardierę vienuolę, turinčią silp- 
nybę gyvūnams. Vienatvės metai visiškai išsklaidė Mu drovumą, ir 
nežabotas emocijų žaismas jos veide, nuo liūdesio iki džiaugsmo 
ir atgal, primena vaiko. 

Lekas akivaizdžiai priblokštas neskoningo dekoro ir stovi vie- 
toje kaip įkastas. 

Mu sako: 

— Aš tave pažįstu. Tu esi tas skersarūšis, kuris dalyvavo susi- 
šaudyme. Ar tu nušovei mano vyrą? 

— Jūs labai gerai žinote, kad tai padarė pulkininkas Vikornas. 

- A, taip. Bent jau prisiėmė šią garbę žiniasklaidoje, bet jis labai 
gudrus žmogus. Galbūt gaiduką nuspaudei tu ar kuris nors iš tavo 
kolegų. - Aš tyliu. - Ar norėtumėte jį pamatyti? - Aš krenkšte- 

liu. - Nagi, užeikite, esu tikra, kad jam bus malonu. - Ji paguldo 
| dalmatinę ant vieno fotelio ir dirsteli į Leką. - Ar gražusis vaikinas 
taip pat eis su mumis? 

Kambaryje, esančiame tuojau už priimamojo, jam būdinga 
poza direktoriaus kėdėje sėdi lamėricaine stiliumi išbalzamuotas 
Džo, prie ausies glaudžia mobilųjį telefoną, o kitoje rankoje laiko 
cigarą, apvilktas atvirakakliais „Gucci“ marškinėliais ir švarku, 
prašmatniomis YSL kelnėmis ir apautas spalvingais įsispiriamais 
batais. Jo plati akinančiai ryški šypsena puikiai tinka prie namų 
kolorito. Subtiliai suliedama skirtingas kultūras, Mu apsupo jį 
auksinėmis įvairių pozų Budos statulėlėmis ir mirgančiomis elek- 
trinėmis įžadinių žvakių imitacijomis. Kambario dekoras atitinka 
visą namą, o vyraujanti spalva - manau, patys atspėjote. Prieš 
įeidama į „šventyklą“, ji apsivilko rausvai violetinį apsiaustą. 
Mane kankina nerami nuojauta, kad po juo nėra nieko daugiau, 
tik modifikuotas nuogas jos kūnas. 

Ji išpuoselėta ranka prisidengia burną. 

— Žinote, kai tik prisimenu tą dieną, pasijuntu siaubingai. 

— Mes tikrai nenorėjome jo žudyti, - aiškinu jai. - Vikornas 
būtų sudaręs su juo sandėrį, jei Džo nebūtų norėjęs mirti. 

- Žinau. Bet paskui. Nuovadoje. Jūs tikriausiai laikėte mane 
tokia kvaila, tokia naivia, tokia tipiška mergaite iš kaimo gilumos, 
atsidūrusia vidury didelio miesto. 

— Anaiptol. Tiesą pasakius, jūs mums palikote didelį įspūdį. 

— Tikrai? - ji ironiškai nusijuokia. - Nesaldžialiežuvaukite su 
manimi, detektyve. Visi šaipėtės man už nugaros. 

— Kodėl būtume turėję iš jūsų šaipytis? 

— Dėl silikono, žinoma. Džo visuomet buvo toks užsiėmęs pi- 
nigų darymu, kad niekada nesidomėjo patobulinimų technika. 
Žiūrėkite. 

Ji praskleidžia apsiaustą, ir štai viskas man prieš akis. Pirmą 
kartą ir Lekas parodo tam tikrą susidomėjimą šia byla. Nujaučiu, 
kad jai būtų labai malonu, jei sureaguočiau į tai, ką ji rodo, ir pats 
viską apčiupinėčiau, tačiau aš jau supratau, apie ką ji kalba. Stan- 
dus silikonas pašalintas, pakeistas, be abejo, fiziologinio tirpalo 
ar kolageno maišeliais, kurie, galiu patvirtinti, malonūs palytėti, 
stangrūs ir elastingi — iš esmės susidaro įspūdis, kad tai natūra- 
lus audinys, nors tikslumo mėgėjas pareikštų, jog šios krūtys yra 
dešimčia metų jaunesnės moters. 

— Ar galėčiau?.. - nedrąsiai pasiteirauja Lekas. Mu nusišypso 
ir linkteli galva. Su didžiule pagarba jis delnais lyti abi krūtis, 
tarytum tyrinėdamas meno objektus, kuriuos netrukus turės ir 
pats. - Jos nuostabios. 

— Taip, - patvirtinu ir aš. - Puikios. Jūs tikrai turite pagrindo 
didžiuotis. 

— Taip, - atsako ji, vėl užsimesdama apsiaustą ir paskubomis 
dirstelėdama į Džo. - Taigi ką jūs norite sužinoti? Maždaug kartą 
per metus Vikornas ką nors pas mane atsiunčia, bet šiuo metu aš 
iš tiesų labai menkai informuota. 

— Džo akivaizdoje? 

- Žinoma, ne. Lipkime į viršų - aš mėgstu matyti savo gyvu- 
lėlius. 

Miegamasis toks milžiniškas, kad primena didelės parduotuvės 
miegamojo baldų skyrių. Visi šiame kambaryje esantys daiktai yra 
blizgantis šlamštas. Akimirkai mano iškankintos akys su optimiz- 
mu užkliūva už kuklios lentynų sistemos. Man padaro įspūdį tai, 
kad visos knygos budistinio turinio. Tačiau nustėrstu išvydęs, kad 
tai daugybė vienos ir tos pačios knygos egzempliorių. 

Mes visi trys kukliai susėdame ant sofos priešais langą — tai, 
mano nuomone, tikriausiai yra jos mėgstamiausia vieta visuose 
namuose - ir sužiūrame į kiemą, kur beždžionė joja ant danų dogo, 
lygiai kaip žokėjus, netgi savo ilga ranka pliaukši jam per šoną, 
ragindama šuoliuoti greičiau. Viskas vyksta geranoriškai — netgi 
šuo, regis, džiaugiasi privilegija nešioti aukštesnės rūšies padarą iš 
vietos į vietą, tuo tarpu kita beždžionė, turbūt šimpanzė, pastebi- 
mai vyresnė ir gudresnė, kėsinasi šį pasismaginimą sukliudyti. 

— Tai Vikornas, - paaiškina Mu. 

Pirmasis Vikorno manevras yra trūktelėti šunį už uodegos - šis 
akimirksniu sustoja kaip įbestas. Dabar Vikornas šoka šuniui ant 
nugaros, prisidėdamas prie savo kolegės; o kitos beždžionės su- 
sispiečia ratu aplink. Mu kartkartėmis švelniai prataria tai vieno, 
tai kito gyvulėlio vardą. Atrodo, čia susirinkęs visas Aštuntasis 
policijos rajonas. 

Vieną po kito Mu išvardija šunų vardus. Visi jie yra gerai žino- 
mų narkotikų prekybos agentų. 

— Taip aš įsimenu žmones. Duodama šuniui vardą galvoju, į 
kurį jis panašiausias. O policininkų vardus duodu beždžionėms. 
Beždžionės yra gudresnės, tačiau jos nėra itin laimingos. Su jo- 
mis visuomet kyla rūpesčių, bet šunys visiškai patenkinti, nebent 
beždžionės užkurtų jiems tikrą pirtį. 

— Ar yra šuo vardu Denisė? 

Ji greitosiomis dirsteli į mane. 

— Denisė? - ji parodo pirštu į buldogę. - Taip, štai ji. Ar tai apie 
ją norite sužinoti“ 

- Jei jūs nieko prieš. 

Ji kurį laiką svyruoja. 

— Ar tai suderinta su Vikornu? Jis įsipareigojo saugoti mano 
gyvybę. 

— Mes ėmėmės atsargumo priemonių, atvykome taksi; esu 
tikras, kad mūsų niekas neseka. 

Susijaudinusi ji atsikelia ir atsineša „Chanel“ rankinę ir didelį 
rankinį veidrodėlį sidabriniu rėmeliu. Nėmaž nesivaržydama 
atidaro rankinę, išsiima sidabrinę dėžutę, kokiose dažnai laiko- 
mi uostomieji narkotikai, paberia ant veidrodėlio juostelę baltų 
miltelius, skustuvo ašmenimis sužeria juos į krūvelę, pasilenkia, 
kairės rankos rodomuoju pirštu užspaudžia sau kairiąją šnervę, 
o dešiniąja įkvepia miltelių, paskui tą patį padaro kairiąja šnerve. 
Baigusi procedūrą ji nuneša ir padeda rankinę ir veidrodėlį ant 
netoliese stovinčio stalelio - visa tai, galima sakyti, atlieka vienu 
nenutrūkstamu judesiu. 

— Visa tai tam, kad aprimtų nervai, - pasako ji, pagavusi Leko 
žvilgsnį. 

Dar kartą dirstelėjusi į mane atsidūsta. 

— Dabar versle sukasi daugiau farangių, nei būdavo anksčiau. 
Denisė, galima sakyti, senbuvė. Iš pradžių ji buvo smulki žaidėja, 
gana lengvabūdiška. Britų žvalgyba, MI6, sekė jos veiklą Samujyje 
ir Pukete. Ji niekuomet negabendavo narkotikų pati, bet kaip mu- 
lus pasitelkdavo vyrus - tai buvo įprasto metodo variacija. Nešikai 
visuomet būdavo degradavę baltaodžiai, daugiausia besmegeniai 
britai ir australai, paplūdimio šikniai, priklausomi nuo narkoti- 
kų. Daugiau kaip pusė jų būdavo pagaunama, taigi jos reputacija 
nukentėjo ir visi, kurie ją pažinojo, ėmė bijoti jai dirbti. Tada 
ji kažkaip užmezgė kontaktus su armija ir iš naujo atrado save. 
Tačiau jai teko įtikinti savo mulus, kad turi gerų ryšių Tailande. 
Vienas iš Zinos vyrų supažindino ją su manimi. 

- Jūs organizuojate jai patikimumo įrodymo seansus? 

Mu nusišypso. 

— Galima pasakyti ir taip. Ji ėmė labai rūpestingai atsirinkinėti 
vyrus savo siuntoms gabenti. Ir toliau rinkdavosi kvailus, bet kur 
kas labiau patyrusius. Jie nebebuvo eiliniai šikniai iš gatvės, bet 
savo šalių narkotikų verslo sraigteliai, paprastai atsėdėję kalėjime, 
tačiau bent jau perpratę darbo principus. Paskutinysis iš jų, Čazas 

Baklis, daug išmanė apie Tailandą ir apie tai, kaip veikia čionykštė 
sistema. Jis žinojo, kad geriausias būdas sėkmingai palikti šalį su 
pilnu lagaminu narkotikų - tai turėti garantuotą vienos iš šalies 
jėgos struktūrų paramą. Policijos arba armijos. 

— Jis buvo jos meilužis? 

— Taip. Dažniausiai jie būna jos meilužiai. Ji tam naudoja sek- 
są — Manau, tai jos būdas pasiekti tai, ko nori. 

— Jos vardas buvo ištatuiruotas ant jo rankos. 

Mu gūžteli pečiais. 

— Tatuiruotės... juk tai mažmožis, kaip vasariniai marškinėliai. 
Bet galbūt tarp jų tikrai kažkas buvo. Visgi ji pristatė jį pačiam 
Zinai. 

— Kodėl Zina sutiko? 

Ji įremia žvilgsnį į mane. 

— Todėl, kad jo rankose staiga atsidūrė daugiau nei šimtas ki- 
logramų morfino, kuriuo jis turėjo skubiai atsikratyti. Manau, jūs 
žinote, kaip jam pakliuvo tas morfinas. Tai tas pats krovinys, kuriuo 
pasinaudodamas Vikornas bandė jį prigriebti tribunole. Zina no- 
rėjo juo kuo greičiau atsikratyti, nes žinojo, kad Vikornas nesiliaus 
jo persekiojęs. Jam reikėjo, kad gabentojai paimtų po dvidešimt, 
trisdešimt kilogramų iš sykio — šito nepadarysi su mėgėjais, turi 
naudoti žmones, kurie žino, ką daro. O tokie žmonės nori saugumo 
garantijų. Jie nori žinoti, jog koks nors didelis Tailando šulas yra jų 
pusėje ir padarys viską, kad užtikrintų jų sklandų išvykimą iš šalies. 
Jie dažnai yra pakankamai gudrūs ir kaip masalą pakiša policijai 
kokią smulkmę, o pagrindinis siuntinys praslysta nepastebėtas. 

- Susitikimas įvyko čia? 

- Taip. Aš esu neutrali teritorija. 

— Zina atėjo su savo žmonėmis? 

- Žinoma. Tai buvo gryniausias šou. Farangui nešikui Bakliui 
tai padarė didelį įspūdį, - Mu pažvelgia pro langą, tada vėl į 
mane. 

— Dėkui, - sakau aš. - Tai viskas, ką man reikėjo žinoti. 

Ji mandagiai nusišypso ir atsikėlusi palydi mus laiptais žemyn. 
Akivaizdu, kad tai maksimali rizika, kurią ji gali sau leisti. Pokal- 
bis baigtas. Išėjusi pro duris, stovėdama didingame prieangyje su 
kolonomis, ji ilgokai žiūri į Leką. 

— Ar galite jį pagloboti? Jis per daug gražus ir per daug ne- 
kaltas, - ištiesusi ranką ji pakedena jam plaukus, lyg jis būtų 
šuo. - Vargšas mielas vaikinas dar nėra sužeistas. Labai tikiuosi, 
kad tu susidorosi. 

Važiuojant taksi Lekas kaip galėdamas ilgiau valdosi, tačiau 
galiausiai neištvėręs burbteli: 

— Tai kada aš galėsiu pasimatyti su Fatima? 

— Aš turiu ją paruošti. Ji gali nenorėti prisiimti atsakomybės 
už tave. Duok man kokią savaitę. - Sušvelnindamas savo žodžius 
šypsena, priduriu: - Aš labai užsiėmęs, pats supranti. 

Aš jaučiuosi labai gerai, farange. Faktiškai aš jaučiuosi kaip faran- 
gas. Tiesą pasakius, negaliu prisiminti, kad kada nors būčiau vienas 
pats be sutrikimų parengęs visą įtikinančiais įkalčiais paremtą 
bylos medžiagą. Turiu pripažinti, kad nenorėčiau šituo užsiimti 
pernelyg dažnai, tai suėda be galo daug laiko (turiu omenyje, 
devynis kartus iš dešimties tu žinai, kas tai padarė, ir atitinkamai 
kaupi įrodymus - tai viena iš tų efektyvių azijietiškų metodikų, 
kurias ir tau teks pritaikyti, kaistant tarptautinės konkurencijos 
katilui - juk negali leisti, kad tavo teisėsaugos sistemoje vienam po- 
licininkui tektų mažiau pasodintų nusikaltėlių nei pas mus, tiesa?), 
bet Vikornas nori, kad šį kartą viskas būtų atlikta preciziškai. Mes 
ketiname nutekinti įrodymus žiniasklaidai ir paskleisti medžiagą 
internete, taigi teisėjai turės imti Ziną į nagą arba rizikuoti savo 

karjera - šį sykį nebus jokių užkulisinių pokštų. Taigi aš sėdžiu 
už savo darbo stalo ir rengiu įkalčių sąrašą - darau darbą, kuriuo 
mano rango policininkai niekada neužsiima: 

Įkalčiai 

1. Narkotikai. Ką gi, Baklis tikrai gabeno morfiną, mūsų eks- 
pertai atliko visus testus, ir kai Ruamsantijas jiems šį rytą paskam- 
bino, jie išpyškino: „Žinoma, kad tai morfinas - taip pat, kaip 
tai, jog Dalai Lama budistas.“ Dabar jie su pasitenkinimu renka 
kompiuteriu ataskaitą, kuri iki vakaro bus gatava. 

2. Čazas Baklis, gavęs šiokį tokį cheminį paskatinimą, yra 
pasirengęs padėti parašą ant savo vis išsamesnio liudijimo apie 
Denisės veiklą ir jos ryšius su Zina. 

3. Khunė Mu, turėdama Vikorno saugumo garantijas ir gavusi 
pinigų sumą, kurios mes čia neįvardysime (bet pakankamą, kad 
galėtų įsigyti naujus tapatybės dokumentus ir susikurti naują gy- 
venimą neaukodama jokių įprastų patogumų, - manau, gerokai 
daugiau kaip milijoną dolerių), paliudys, kad Zinos, Denisės ir 
Čazo Baklio susitikimas tikrai įvyko jos valdose. 

Taigi man telieka surasti Denisę ir kulti ją kokią savaitę ar pana- 
šiai, kol ji sutiks iškloti viską, ką žino apie Ziną, mainais į didžiulį 
bausmės - o jai neabejotinai grėstų mirties bausmė - sušvelnini- 
mą. Tačiau mūsų kalėjimai ne ką geresni už mirties bausmę, ir aš 
esu pasirengęs pripažinti, kad kai kuriais aspektais jūsų sistema 
turi privalumų, farange. (Na, tebūnie tai reklama.) 

Mane jau buvo beaplankanti viena iš mano miglotų artimiau- 
sios ateities vizijų, tačiau staiga suskambo mano mobilusis. Tele- 
fono ekrane pamatau, kad skambina Ruamsantijas. 

Jo tonas prislėgtas. 

— Mums teko paleisti farangą Čazą Baklį. 

— Kodėl? 

— Mūsų teismo ekspertai galų gale nustatė, kad medžiaga, kurią 
jis gabeno, buvo viso labo cukraus pudra. Jų tvirtinimu, pirmie- 

siems mėginiams paimti buvo naudojami užteršti instrumentai 
ir tai juos suklaidino. 

— Zina juos papirko? 

— O kas dar gali būti? Generolas atsiuntė kažkokį aukštas parei- 
gas einantį teisininką, kuris mums paaiškino, kad neturime teisės 
laikyti Baklio už grotų. Paskui Vikornui paskambino Policijos 
departamento direktorius ir liepė Baklį paleisti. 

— Kaip į tai reaguoja Vikornas? 

— Jis savo kabinete, švaistosi su pistoletu. 

Aš baigiu pokalbį su Ruamsantiju ir giliai atsikvėpęs paskam- 
binu Vikornui į mobilųjį. 

Vikornas: 

— Tu jau girdėjai? 

— Taip. Mums teko jį paleisti. 

— Ar bent nutuoki, kaip aš pažemintas? 

— Taip. 

— Aš būsiu visų pajuokos objektu. 

— Nebūtinai. Mes galime pareikalauti pakartoti tyrimą, o galbūt 
išsiųsti mėginius į farangų agentūrą užsienyje. 

— Tada turėsime dvi viena kitai prieštaraujančias teismo eksper- 
tizės ataskaitas. Erdvė tarp šių ataskaitų yra viskas, ko jam reikia, 
kad galėtų manevruoti. | 

— Negalite dabar pasiduoti. 

- Tajai mėgsta juoktis iš nevykėlių. Dabar aš atrodau kaip nevy- 
kėlis. Įkišu jį į teismą, o jis išsisuka. Nutveriu vieną iš jo kurjerių, 
o jis jį ištraukia. 

Ką aš galiu atsakyti? Visa tai tiesa. 

— Būk atsargus - darbo jis dar nebaigė, - liūdnu balsu pasako 
Vikornas ir baigia pokalbį. 

Vakare aš sėdžiu savo bare. Vakaras gan vangus, ir jau galvoju, 
jog barą tikriausiai reikės uždaryti anksčiau nei paprastai, kai 

staiga ima skambėti mano mobilusis. Tai Klongtujo rajono po- 
licijos pulkininkas. Jis praneša, kad upėje rastas negyvas žemo 
ūgio, drūtas, raumeningas, neįprastai bjaurios išvaizdos ir išsita- 
tuiravęs farangas. Kažkas jam pasakęs, kad aš galįs šį bei tą apie 
jį žinoti. Paskambinu Lekui ir liepiu, kad nedelsdamas imtų taksi 
ir važiuotų pas mane. 

Račadapiseko ir Ramos IV gatvių sankryžoje Lekas teiraujasi: 

— Aš niekuomet nesu buvęs Klongtujo rajone. Ar jis toks baisus, 
kaip apie jį kalbama? 

— Ganėtinai. 

— Nebijote, jog mudu vienu du tenai vykstame naktį? 

— Mes farai, Lekai. 

- Žinau. Klausiu ne dėl savęs. Su jumis jaučiuosi be galo sau- 
gus. Jūs man lyg savotiškas Buda - vien jau buvimas su jumis 
nuslopina baimę. 

— Liaukis. 

— Nes vyriškam farui nedera taip kalbėti? Bet aš jus myliu už 
tai, ką jūs dėl manęs darote - negaliu neigti to, kas mano širdy- 
je. - Aš atsidūstu. - Sakykit, kada važiuosime susitikti sa mano 
Vyresniąja Seserimi? 

— Kai būsime pasirengę. Ir tu, ir aš. 

Tiesa ta, kad aš paprasčiausiai dar nesukaupiau drąsos prista- 
tyti Leką Fatimai. Kiekvieną kartą, kai tik pakeliu telefono ragelį, 
mane aplanko vizija, jog ji suėda šį vaiką gyvą. 

— Klausyk, Lekai, prisimeni, kaip kažkada man sakei, jog ka- 
tojaus kelias yra sunkiausias ir vienišiausias kelias, kokį tik gali 
pasirinkti žmogiška būtybė? 

— Aš jo nepasirinkau. Jį pasirinko dvasia, kuri išgelbėjo man 
gyvybę. 

— Teisingai. Ir galbūt ta dvasia pasirinko Fatimą - bet man reikia 
tuo įsitikinti. Dabar jaučiu, tavo gyvenimas - mano rankose. 

Lekas ištiesia ranką ir kurį laiką laiko uždėjęs delną man ant 
kelio. 

— Buda atsiųs jums už tai nušvitimą. Jūs taip toli pažengęs, jog 
esate jau beveik ten. 

— Aš nesijaučiu pažengęs. Jaučiuosi taip, tarytum gadinčiau 
tau jaunystę. | 

Lekas nusišypso. 

- Vien tai rodo, koks jūs šventas. Bet aš turiu eiti savo keliu, 
tiesa? Mes kalbame apie mano likimą. Mano karmą. 

— Teisingai. 

— Ar paskolinsite man pinigų sėdmenų ir krūtinės kolageno 
implantams ? 

Aš suaimanuoju. 

— Manau, taip. 


Klongtujas - bene pati poetiškiausia vieta sunkiems nusikal- 
timams. Talat (turgus) yra emocinis rajono centras - kvadrati- 
nis akras žalių skėčių ir brezentinių palapinių, po kuriomis ant 
vargingų moterų patiestų skarų guli trumpos ir aštrios paprikos, 
vienoje ir toje pačioje dėžėje tupi ar tyso drauge sugrūstos gyvos 
ir negyvos vištos, mediniuose narvuose klega antys; įvairiausių 
rūšių krabai (sūriavandeniai ir gėlavandeniai, minkštašarviai ir 
kietašarviai) galuojasi mirtimi plastikiniuose dubenyse ar dūsta 
saulės kaitroje; mėsininkai atvirame ore kapoja į gabalus buivolą; 
visur kalnai ananasų, apelsinų, durijų, greipfrutų ir kitų tropinių 
vaisių; rikiuojasi pigios medvilnės ritiniai, įvairiausi įrankiai, 
skirti trečiojo pasaulio meistrams (dažniausiai tokio prasto plieno, 

kad atsako jau per pirmą darbo valandą - mielai kaip nors atker- 
šyčiau mūsų atsuktuvams, kurie lankstosi lyg alaviniai - jie tave 
išvestų iš proto, farange); ir taip toliau. Stovi netgi kelios gofruotos 
skardos pašiūrės, suręstos pagal pačias šiurpiausias architektūros 
tradicijas, o jų link driekiasi labai nesaugiai ir nepatikimai atro- 
dantys takeliai, taip ir besišaukiantys kriminalinės scenos. Tačiau 
dauguma aikštę juosiančių pastatų yra kiniškos architektūros 
triaukščiai namai, kuriuose įrengtos parduotuvės. Ant šaligatvių 
palei parduotuves taip pat verda intensyvi prekyba: iš variklių, 
sukrautų prie automobilių remonto dirbtuvių, ant grindinio varva 
juodas tepalas, vienas šalia kito išdidžiai kyšo įvairiausių gabaritų 
oro kondicionierių vamzdžiai; ant prekystalių sukrautos nelegalių 
kompaktinių diskų stirtos; palei muzikinės aparatūros parduo- 
tuvę neįmanoma praeiti per naujausių firmų grotuvus. Čia nėra 
farangųy (arba jie nežino šios vietos, arba, jei žino, čionai neina); 
šios lėtai judančios rudų žmonių minios yra tokios pat vietinės 
kaip ir žaliųjų papajų salotos arba ryžiai. Klongtujo rajone yra 
pagrindinis Čaoprajos upės uostas, kuriame turbūt nuo pasaulio 
sukūrimo iškraunami laivai. (Senose nuotraukose matyti mūsų 
protėviai tradicinėmis trijų ketvirčių ilgumo juodomis kelnėmis, 
nuogi iki juosmens, ilgus juodus plaukus pakaušyje susirišę į 
dailias „arklio uodegas“ ir atidengę savo puikias kaktas, nepakelia- 
"mame karštyje rankomis kraunantys krovinius, daugelis nualinti 
tavo opijaus, farange.) Už poros gatvių stūkso didžiulis puošnus 
muitinės pastatas ir statinių kompleksas, priklausantis Tailando 
uostų valdybai. Per pačią upę galima persviesti akmenį, o daugelis 
senųjų šio knibždančio rajono gyventojų gyvena pašiūrėse ant 
polių kitoje upės pusėje. Viduramžiškai atrodantys keltininkai už 
dvidešimt batų kelia vargšus iš vieno kranto į kitą savo pavargu- 
siomis savadarbėmis kanojomis (už borto - „Yamahos“ varikliai, o 
pirmagaliai kelia didžiules bangas). Trumpai tariant, visi žino, kad 
pagrindinė pramonės šaka čia yra medikamentai, nes tikriausiai 

daugiau niekur Tailande nėra tokios vietos, kur kvaišalų platinto- 
jai, jų bosai, narkomanai, policininkai ir muitinės struktūros būtų 
taip taikiai ir draugiškai išsidėstę vienoje kvadratinėje mylioje 
palei upės pakrantę. Neišvengiamai savo būstines čia įsisteigė ir 
šalutinės verslo šakos, tokios kaip kontraktų nutraukimo, paskolų 
išviliojimo ir skolų išmušimo tarnybos. Mane šiek tiek stebina, 
kad pulkininkas Bumgradas taip rūpinasi dėl kažkokio vieno 
„Transo 808“. Baiminausi, kad žiūrės į mane atšiauriai, nes jis 
yra vienas iš daugelio Vikorno priešų, bet jis lyg tikras žavesio 
įsikūnijimas maloniai pasisveikina, kai mudu su Leku išlipame 
iš taksi automobilio. 

Čazo Baklio kūną jie paguldę doko krantinėje ir užkloję ant- 
klode. Policijos kateris supasi pririštas prie suktuvo tarp dviejų 
didžiulių konteinerinių laivų. Perspektyvą visomis kryptimis 
užstoja stūksančių laivų pirmagaliai, aprūdiję laivagaliai ir geleži- 
niai trapai. Neperžvelgiami tamsiai mėlyni šešėliai dengia prastai 
apšviestus takelius. Bumgradas linkteli man galva, ir aš pakeliu 
antklodę: Baklis nužudytas vieninteliu šūviu į pakaušį; išeidama 
kulka išrovė jam kairiąją akį. Kūnas išbrinkęs nuo buvimo van- 
denyje, bet akivaizdu, kad žmogžudystė įvykdyta neseniai. Netgi 
jei būčiau neatpažinęs jo sudarkyto veido, nustatyti nužudytojo 
tapatybę būtų padėjusios tatuiruotės. 

— Mes dar netikrinome jo kišenių, - sumurma Bumgradas. — 
Pagalvojome, galbūt norėsite tai padaryti pats. 

Aš pasilenkiu virš kūno ir staiga atšoku atgal, nes jam iš burnos 
išsirango maža miksina. Baklio kišenės išsipūtusios. Lekas, įdė- 
miai stebintis lavoną, ranka prisidengia burną. Perplėšęs Baklio 
marškinius matau, kad jo pilvas be paliovos juda. Pasigirsta silpnas 
„pop, ir iš bambos angos išlenda balta akla galvutė, pilna smulkių 
dantukų. Aš staiga atsigręžiu atgal - gal čia koks pokštas? - bet 
Bumgradas su savo vyrais dingęs, pranykęs tamsioje doko maka- 
lynėje. Lekas žengteli atgal, iš paskutiniųjų gniauždamas klyksmą. 

Miksinos skuba išsigraužti iš kūno ir nušliaužti atgal į upę. Aš taip 
pat žengiu dešimt žingsnių atgal. 

Pasigirsta kekšės klyksmas iš konteinerinio laivo pirmagalio — 
jūreiviai yra specializuota rinka, su kuria mano motina ir aš ne- 
prasidedame, - tada stoja tyla, drumsčiama tik geležimi kaustytų 
užkulnių kaukšėjimo. Iš tamsos išnyra trumpa drūta uniformuota 
figūra tiesia kaip kuolas nugara ir išpūsta krūtine; ji žingsniuoja 
mūsų link, kol atsiduria šviesos rate, kurį meta maža lempelė, 
kybanti ant laivo elektros kabelio. Aš iš lėto atsistoju, suglaudžiu 
delnus ir pakelių sau prie lūpų. 

— Labas vakaras, generole Zina, - sveikinuosi, rūpestingai lai- 
kydamas suglaustus delnus. 

Nieko neatsakęs generolas iš lėto prisiartina prie manęs ir 
nukreipia akis į kūną. 

— Kažkas jo pasigailėjo, - tyliu baritonu pareiškia jis. - Nužudė 
prieš sukišdami miksinas jam į subinę. Jis taip ir nepajuto, kaip 
jos ėda jo vidurius. Abejoju, ar būčiau toks gailestingas tam, kuris 
mane kaip reikiant suerzintų. Žinai, ką turiu omenyje? - jis iškelia 
ranką ir kartą spragteli pirštais. Pasigirsta batų trepsėjimas ir iš 
prieblandos ristele išnyra daugiau kaip tuzinas jaunų vyrų juodais 
treningais ir kariškai kirptais plaukais. Sustoja priešais generolą 
kariškai išsirikiavę. Jis linkteli dviem iš jų. Tuodu žengia prie Čazo 
ir prožektoriumi apšviečia jo pilvą - matyti, kad jis visas išėstas 
baltų besirangančių miksinų. Generolas prieina prie kūno, paima 
vieną miksiną iš Čazo vidurių, mitriai sutraiško jos galvą į suktuvą 
ir grįžta prie manęs. 

Kišdamas negyvą miksiną man į kelnių kišenę, sumurma: 

— Pasakyk pulkininkui Vikornui, kad nuėjo per toli. Jis mane 
uždarė, aš išlindau, dabar narkotikai priklauso man. Jis negaus 
progos mėginti dar kartą. Užkursiu jam pirtį, vienaip ar kitaip. - 
Jis meta neapykantos kupiną žvilgsnį į Leką: - Prigriebsiu ir šitą 
tavo rūriką. 

Generolas su savo kareiviais apsisuka ir išnyksta tamsoje. Lie- 
kame vieni uosto sutemose šalia kūno, kuriame knibždėte knibžda 
alkanų miksinų. Tarytum pajutusi, kad krantas vėl tuščias, mer- 
gina laivo pirmagalyje dar kartą surinka ir nusijuokia, ji daro tai 
su įstabiu profesionalumu, skirtu tam, kad jos jūreivis pasijustų 
galingas, plėšrus, neprilygstamas, žavingas ir kietas. Matyt, laive 
vyksta slaptas vakarėlis, nes surinka ir nusijuokia dar pora mer- 
ginų, be to, jos laido ir vulgarius juokelius tajų kalba, o jų vyrai 
šūkauja kiniškai. Virš borto pasirodo trys moterų veidai, tačiau 
tuojau vėl pranyksta. 

Staiga įsivyrauja tokia tyla, kad išgirstum ir tylų žiurkės ko- 
jyčių tipenimą. Tolumoje kažkas ilga valtimi iriasi per upę. Nu- 
sprendžiu apsaugoti savo kadaise tardytą žmogų nuo tolesnio 
niekinimo, bet tai nėra lengva. Jis sunkus ir nepaslankus kaip ir 
visi lavonai. Suimu jį už riešų ir duodu Lekui ženklą, kad man 
padėtų, tada nuvelku prie doko pakraščio, apverčiu kniūbsčią ir 
pamėginu įstumti į vandenį. Lekas pasilenkia prie jo strėnų, de- 
monstruodamas elegantišką nesugebėjimą suimti lavono kojų. Aš 
prakaituoju nakties tvankumoje ir jaučiu nepaaiškinamą nenorą 
prisiliesti prie vis dar puotaujančių miksinų. Įrėmęs koją ties vie- 
nu petimi prie kaklo, iš visų jėgų pastumiu kūną. Baklio rankos 
lieka plačiai išskėstos ir paskutinis dalykas, kurį matau dingstant 
už molo krašto, yra tatuiruotės „Motina“ ir „Denisė“ Pasigirsta 
banalių banaliausias pliumptelėjimas ir kūnas nugrimzta upės 
vandenyje. 

Įkišu ranką į kišenę ir lavonui įkandin išmetu Zinos man įbruk- 
tą negyvą miksiną. Kur Lekas? Akimirką mane apima panika 
(man regisi, kad matau jį prievartaujamą ir žeminamą Zinos 
vyrukų), bet netrukus išvystu jį šiek tiek tolėliau ant doko, žibinto 
šviesos rate. 

Labiausiai klasikinis iš visų klasikinių mūsų šokių kildinamas 
iš induistų Ramajanos, kur dievas Višnus įsikūnija kaip Rama 


161 


ir stoja į kovą su blogiu dėl savo nuotakos Sitos gyvybės. Lekas 
vaidina Sitą, atsiklaupusią ant kelių ir maldaujančią savo viešpatį 
bei valdovą patikėti jos amžina ištikimybe. 

Apkabinu jį per pečius ir nusivedu į šalį. 

- Jis mane pavadino rūriku. 

— Nekreipk dėmesio. 

— Aš ne rūrikas, aš šokėjas. 

- Žinau. 

Jis atgręžia į mane savo dideles šviesiai rudas akis, kuriose 
negailestingai atsispindi pasitikėjimas, meilė ir lūkestis. 

Praeinant pro tą vietą, kur įmetėme Čazo kūną, girdėti įnirtin- 
gas žuvų ir miksinų, besimaitinančių „T808“ likučiais, pliauške- 
sys. Akimirką mane aplanko kankinantis regėjimas, kaip Baklio 
gyvybė vėl išsiskaido į daugybę dalelių, kurios tolsta viena nuo 
kitos nakties tamsoje. Sudėtinga problema, kuri vadinosi Čazas 
Baklis, dabar išspręsta. 

Regis, daug kas šią smurtingą naktį nusiteikę virsti dulkėmis ir 
dvasiomis. Vos tik paleidžiu Leką prie jo būsto, man į mobilųjį 
paskambina leitenantė Manhatsirikit. 

— Pulkininkas yra khunės Mu namuose. Greičiau lėk tenai. 

Nėra ko daug pasakoti, farange, ko dar nebūtum atspėjęs. Visi 
šunys ir beždžionės khunės Mu namuose yra negyvi (paskersti), 
sargybiniai išžudyti, daugiausia kulkomis į galvą. Khunė Mu 
irgi negyva, perrėžta gerkle, nuoga, nešvankia poza apkabinusi 
išbalzamuotą Džo kūną. Ant karališko dydžio lovos didžiajame 
miegamajame guli stora negyva farangė, įpusėjusi penktą dešimtį, 
vienais šortais, paskersta nuo pat pilvo apačios iki krūtinės. 

— Denisė? - pasiteirauju Vikorno. 

Jis linkteli galvą. 

— Ji gyveno Pukete, prabangiame dvare, žvelgiančiame į An- 
damanų jūrą. Jis pagrobė ją ir atvežė čionai, vien kad parodytų, 
jog gali tai padaryti. - Purtydamas galvą: - Kad visi suprastų. - 
Pažvelgia į mane: - Visi mūsų liudininkai negyvi. 

Vikornas nužingsniuoja prie sofos, stovinčios prie lango, ir 
sunkiai atsisėda. Niekuomet nesu matęs jo tokio prislėgto. 

— Mes su juo stengiamės elgtis proporcingai, - sumurma jis. — 
Tai mūsų klaida. Mes negalime jo nugalėti jėga. Jis yra armija, dėl 
Budos meilės, - jis trumpai dirsteli į mane. - Atleisk, Sončajau. 
Aš nušalinu tave nuo šios bylos. 

— Turite ką nors geresnį į mano vietą? 

— Čia reikia subtilumo, moteriškos intuicijos. 

— Menė? Vargu ar ją galima pavadinti subtilia. 

Vikornas gūžteli pečiais ir nieko neatsako. Sėdi susigūžęs ant 
sofos - tikras pralaimėjimo įsikūnijimas; jo akyse netgi matyti 
ašaros. Mane užplūsta didžiulė užuojautos banga - bet pala! Ši 
neviltis, kančia, galima sakyti, dvasinės senatvės apraiškos .man 
regisi pernelyg pažįstamos. 

— Galbūt kas nors pasiūlė planą C? 

Jis bereikšmiu žvilgsniu spokso į mane, tarytum nesusigaudytų, 
apie ką aš kalbu. 


o dieną atėjusį į aus mane E gandai, kad MO 
naujienas, nors šiaip jau jis paprastai žiūri tik Tailando biliardo 
varžybas. (Jis yra stambiausios lažybų bendrovės akcininkas.) Nu- 
ėjęs pas jį randu jį prilipusį prie televizoriaus ekrano. Kažkokiame 
atokiame Javos kaimelyje Indonezijoje teroristai susprogdino 
bombą, penki Indonezijos induistai žuvo, dar apie dvidešimt 
paguldyta į ligoninę. Niekas neabejoja, kad dėl šio išpuolio kalti 
musulmonų radikalai, ypač todėl, kad vienas iš jų per sprogimą 

žuvo. Rasti jo šlikės ir barzdos skutai, keli pirštai, koja ir kai kurios 
kitos kūno dalys. Manoma, kad greitai bus nustatyta jo tapatybė 
ir grupuotė, prie kurios jis priklausė. Suprantama, Vakarų žval- 
gybos agentūros suinteresuotos ištirti šį reikalą ir įkyriai perša 
savo pagalbą. 

Nė nenumanau, kodėl Vikornas, kuris vargu ar laikytinas glo- 
balizuoto pasaulio piliečiu (esu tikras, kad jis negalėtų žemėlapyje 
parodyti Prancūzijos), taip susidomėjęs tais dalykais, bet kai 
krenkšteliu, norėdamas atkreipti jo dėmesį, jis kilsteli ranką. Kai 
naujienų programa baigia tiesioginį reportažą iš įvykio vietos, jis 
pakelia telefono ragelį ir - mano nuostabai - nurodo leitenan- 
tei Manhatsirikit užsakyti jam bilietą artimiausiam skrydžiui į 
Džakartą. Kol jis vyks į oro uostą, ji turinti jam suorganizuoti 
susitikimą su kažkokiu aukštu Indonezijos policijos pareigūnu 
„abipusiškai naudingo pasidalijimo informacija“ tikslu. Prasi- 
žiojęs žiūriu, kaip jis įnirtingai rausiasi stalčiuose. Per visą savo 
karjerą Aštuntajame rajone mano pulkininkas nė karto nebuvo 
palikęs šventos Tailando žemės. Netrukus kabinete pasirodo Menė 
ir rūsčiai pažvelgusi į mane Vikornui praneša, kad surastas ver- 
tėjas, laisvai kalbantis visomis tenykštėmis kalbomis (Vikornas 
nuolatos mini indoneziečių kalbą, bet ir leitenantė Manhatsirikit, 
ir aš tuo abejojame), rytoj jis pasitiksiąs Vikorną oro uoste. Jai 
išėjus Vikornas dirsteli į savo rankinį laikrodį. Septinta valanda 
vakaro. 

- Važiuokime pavalgyti, - sako jis man ir mobiliuoju telefonu 
iškviečia savo vairuotoją. Sėdėdamas ant jo bentlio galinės sėdy- 
nės, klausausi iš stiprintuvų griaudžiančio „Valkirijų skrydžio“. Jo 
vairuotojo marmūzės išraiška, kaip visuomet, arogantiška. Mano 
pulkininkas staiga uždeda ranką man ant peties. 

— Pamiršk praėjusią naktį. Susitelk į Mičo Turnerio bylą. 

— Bent jau pasakykite, koks yra jūsų planas C. 

- Tau geriau šito nežinoti. Šiaip ar taip, jis egzistuoja. 

Man sunku patikėti savo paties didžiadvasiškumu. Aš faktiškai 
džiaugiuosi, kad jis vis dar kovoja su Zina, - ojuk ką tik praradau 
paaukštinimo galimybę (ir šimtą tūkstančių dolerių). Vis dėlto 
nenoriu pernelyg lengvai pamiršti šios bylos; tai man didelis nu- 
sivylimas, kurį teks kažkaip įveikti. Pažvelgęs pro bentlio langą, 
mums švilpiant Ramos IV gatve, pareiškiu: 

- Vienu metu man pasirodė, kad jūs pasenote. 

Jis nužvelgia mane tulžingu žvilgsniu. 

— Manai, kad viską supranti? Galvoji, kad tai tik primityvi 
vendeta tarp dviejų senių? - Pasisvėręs manęs link, jis baksteli 
pirštu man į pilvą. - Mano pastangos prigriebti Ziną yra ne tik dėl 
Reivio, bet ir dėl visos šalies. Jei leisime armijai laisvai užsiimi- 
nėti narkotikų prekyba, turėsime turtingus generolus. O turtingi 
generolai pradės puoselėti dideles idėjas ir valstybės perversmų 
vizijas — štai kur problema su opijaus prekyba. Nespėsime nė 
apsidairyti ir vėl įsigalės karinė diktatūra. O ką Tailando armi- 
jos generolai išmano apie pasaulinę ekonomiką, žmogaus teises, 
įstatymo valdžią, moterų gerovę, apie dvidešimt pirmą amžių 
apskritai? Kai kitą kartą balsuosi daugiau ar mažiau tiesioginiuose 
demokratiškuose rinkimuose, pagalvok apie tai. Tailando policija 
galbūt ir nėra geriausia pasaulyje, bet mes nesame kariškiai. Prie 
mūsų egzistuoja laisvi rinkimai. Joks farangas šito nesuprastų, bet 
iš tavęs tikiuosi daugiau. 

Jis dar nebaigė. Tikriausiai nori prakišti pirštą man tarp šon- 
kaulių. 

— Kas žino, galbūt demokratijos sąlygomis šalis gali klestėti, jei 
čia bus pakankamai daug tokių kultūringų žmonių kaip tu. Bet jei 
taip atsitiks, tai atsitiks.tokių blogiečių kaip aš dėka, kurie prilaikė 
armijos snukį, kad tas per daug neapžiotų, o ne dėl kokio nupe- 
zusio vienuolio, globojančio keletą nušašusių gatvės šunėkų. 

Iš nuostabos papurtau galvą. Jis turi atsakymą į visus klausimus. 
Mane ypač suerzina jo arogantiškas apibūdinimas „nupezęs“ - tiesą 

pasakius, aš irgi vartoju panašią leksiką, kai noriu suerzinti jį. Nejau 
jis galvoja, kad gali švaistytis tokiais žodžiais ir likti nenubaustas? 

Ilgokai tyliu ir mąstau. Vairuotojas sustoja Patpongo - mūsų 
žymiausio ir labiausiai gerbiamo raudonųjų žibintų kvartalo - pri- 
eigose. Limuzinas tokiu vakaro metu neturi jokių galimybių pra- 
sisprausti sausakimša gatvele. Vikornas ir aš išlipame ir nueiname 
pėsčiomis, tuo tarpu vairuotojas nuvairuoja automobilį šalin. 
Pulkininkas vienmarškinis ir atrodo kaip eilinis tajas, vakariečių 
akimis, šiek tiek žemokas, niekuo nesiskiriantis nuo kitų gatve 
žingsniuojančių pusamžių tajų, kurie beveik visi yra suteneriai. 
Vikornas, regis, nė kiek nesuglumsta, kai jauna baltoji turistė itin 
giliai iškirpta palaidinuke ir šortais, su privalomu žiedeliu nosyje 
ir smeigtuku antakyje jį paklausia, kur yra pingpongo šou. Jis aki- 
mirksniu stabteli ir su šypsenėle, išreiškiančia sykiu geidulingumą 
ir lipšnumą, parodo į mažą ženkliuką viršutinėje pastato terasoje 
su užrašu: „Merginos, nežaboti šokiai, pingpongas, bananai...“ 

- Puiku, - sako jauna farangė, šypsena atsakydama į Vikorno 
šypseną. 

— Pislutė, pislutė, - kvailai išsiviepęs įvertina Vikornas, žiūrė- 
damas jai įkandin. 

Gatvė prisikimšusi ne vien sekso ištroškusių baltųjų vyrų, bet 
ir godžių baltųjų moterų, nes ant prekystalių, užpildžiusių gatvės 
vidurį, pardavinėjami geriausio Azijos dizaino drabužiai ir akse- 
suarai. Nuplėškime konvencinės moralės skraistę - pažvelkime į 
viską medituotojo akimis - ir pamatysime, kad moterų žvilgsniai 
ne kažin ką skiriasi nuo vyrų. 

— Tiktai du šimtai batų už „Tommy Bahama“ džinsus - tai tik 
vos daugiau nei trys svarai. - Išpūstomis akimis: - Stok Niuing- 
tone už tiek nė džino su toniku negausi. 

— Matote šią „Rolex“ kopiją? Pažiūrėkite, sekundžių rodyklė 
sukasi tolygiai, be jokių trūkčiojimų, lygiai kaip originalo. Ir tik 
dešimt svarų. 

Klientas, su nuostaba vartydamas laikrodį rankose: 

— Galėtume nusipirkti keletą ir paskui parduoti - netgi už šimtą 
svarų, vis vien bus labai pigu. 

Jo draugas: 

— Ar sakytume, kad tai kopijos? 

Pirmasis, pasvarstęs: 

— Faktiškai tektų pasakyti, vis tiek visi sužinos, kad atvežėme 
juos iš čia. 

— Bet jie nežino, kiek jie kainuoja Patponge, ar ne? Pavyzdžiui, 
mes galime tvirtinti, kad pirkome juos už devyniasdešimt ir sau 
užsidedame tik dešimties procentų antkainį? 

Pirmasis, mąsliai linktelėdamas galvą: 

— Taip, šito jie nesužinos. 


„Princesės“ klubas yra šoninėje gatvelėje - akligatvyje, kimšte 
prisikimšusiame žmonių. Tarpduryje mums tenka spraustis pro 
stambius baltaodžius; bare taip pat panyrame į žmonių minią. 
Mamasan tučtuojau pastebi Vikorną ir jos veide išsyk randasi vi- 
siškai kita išraiška, nė iš tolo neprimenanti tos užsispyrusiai bukos 
minos, kuria ji pasitinka eilinius klientus. Pulkininkas ne tik be 
galo turtingas ir dar šio klubo savininkas, jis taip pat jos viešpats, 
suteikiantis jai, jos senyvai motinai ir paaugliui sūnui maistą, 
pastogę ir orų gyvenimo lygį. Jų santykiai sudėtingi ir pranoksta 
piniginius reikalus. (Netgi jai baigus dirbti klube jis užtikrins, kad 
jai niekada netrūktų pinigų maistui ir oriam pragyvenimui - jų 
ryšys pakankamai gilus.) Ji suglaudžia delnus, nusilenkia ir lengvai 
tūpteli; jis linkteli ir nusišypso, žvelgdamas į ją per jūrą rausvų 
girtų fizionomijų, kurių dauguma stebi ant scenos besistaipančias 
merginas. 

Ar merginoms konkrečiame klube leidžiama šokti be liemenėlių 
(arba nuogoms), ar ne, priklauso vien nuo gatvę kontroliuojančio 
policijos pulkininko įgeidžių. Tai nėra Vikorno gatvė, bet niekas 

nesirengia kištis į šio dvaro reikalus, taigi čia visos merginos be 
liemenėlių. Jos nesirūpina segėti liemenėlių nė tuomet, kai nusilei- 
džia nuo pakylos pabendrauti su klientais, tačiau, ko gero, visada 
puikiai kontroliuoja situaciją. Keista, kaip šie iš pažiūros laukiniai 
jauni farangai, kurie su savo tatuiruotėmis, auskarais ir apgirtimu 
atrodo niekuo nesiskiriantys nuo senovės Romą plėšusių barbarų, 
nedrįsta paliesti nė vienos iš tų oi kaip gundančių jaunų pieno 
liaukų, siūbuojančių jiems prieš akis - bent jau be jų savininkių 
leidimo, kuris visuomet kainuoja porą taurių gėrimo. 

Mamasan parodo į aukštyn vedančius laiptus; mes vargais 
negalais prasispraudžiame pro laukinių gaujas iki baro galo, 
tada pakylame du laiptatakius iki svečių kambario, kur Vikornui 
paruošta vakarienė. Sukryžiavę kojas susėdame ant grindų, kaip 
esame išmokyti nuo vaikystės; žemas suolą primenantis stalas 
jau nukrautas valgiais: jam met mamuang himapan (dioskorėjų 
ir anakardžių salotos), nam prik num (šiaurietiškas padažas iš 
aitriųjų paprikų ir baklažanų), miang kam (imbieras, askaloni- 
niai česnakai, žemės riešutai, kokosų drožlės, citrina ir džiovin- 
tos krevetės), „Mekongo“ viskis su čiut (ledo gabalėliai, citrinų 
griežinėliai ir įvairūs limonadai) bei truputis pat pet (aštrus 
troškinys). 

Vos mums spėjus atsisėsti, prisistato dvi scenos šokėjos, dabar 
jau užsisegusios liemenėles ir apsirengusios trumpus marškinė- 
lius, ir paklausia, ko, be „Mekongo“ viskio, dar norėtume išgerti. 
Vikornas užsisako du butelius alaus, o po jų - šalto baltojo vyno 
iš Naujosios Zelandijos. (Visa tai mano kaltė. Aš prieš keletą 
metų pradėjau jį pratinti prie baltojo vyno, o dabar jis be jo negali 
valgyti savo žaliojo kario.) Kimšdamas maistą, pasiteirauju, ar 
jis įsivaizduoja, kokiomis konkrečiai aplinkybėmis mirė Mičas 
Turneris. 

Jis pažvelgia į mane taip, tarytum aš būčiau beviltiškas silpna- 
protis, reikalingas nuolatinės globos. 

— Koks skirtumas, kaip jis mirė? Juk turime reikalą su teatrų, 
o ne su realybe. Farangai prarado ryšį su realybe, kai išrado de- 
mokratiją, o paskui prie jos dar pridūrė televiziją. Svarbu ne tai, 
kas yra, o tai, ką mes sakome pasauliui. Tereikia teisingai tai pa- 
naudoti, ir gyvensime ilgai ir laimingai. Panaudok tai neteisingai, 
ir... - jis išskečia rankas, rodydamas, koks tragiškai neprogno- 
zuojamas gali būti gyvenimas tų, kurie nelinkę būti manipulia- 
toriais. Merginos jam atneša žalios spalvos troškinio, papildomai 
pagardinto aitriosiomis paprikomis, ir vyno butelį aliuminio 
kibirėlyje su ledu, pakepintų daržovių mišinio, tom-jumn, kiniškų 
lapinių kopūstų, aštrių salotų su antiena, pelių kakučių: ir truputį 
pjaustyto kai jang (kepto viščiuko). 

— O kaip reikėtų visa tai teisingai panaudoti? - klausiu aš, pa- 
žemintas ir suerzintas, tačiau sykiu mėgaudamasis vaišėmis. 

Kairiąja ranka Vikornas padaro gestą, kuris žmogui, neži- 
nančiam šios šalies tradicijų, gali pasirodyti nešvankus. Bet iš 
tiesų jis rodo, kaip kutenant gaudomi upėtakiai - šis užsiėmimas 
vaikystėje buvo jo mėgstamiausias sportas. Jis reikalauja nejįti- 
kėtinos kantrybės - turi prisiartinti prie pat žuvies, kad galė- 
tum pakutenti jai papilvę, ir tai tik pradžia, nes žiopliai tuomet 
karštligiškai stveria ir praranda laimikį. Tik patys kantriausieji 
iškenčia pakankamai ilgai, kad užhipnotizuotų žuvį, ir tik tuomet 
ją stveria. Visa, ko reikia tokiai žvejybai, yra širdis, tokia pat šalta 
kaip žuvies. 

— Ką man daryti? 

— Tiesiog susikaupk. Labai greitai apsireikš mūsų draugai iš 
CŽV. Sek kelio ženklus ir laikyk liežuvį už dantų. O gal nori nu- 
tempti Čaniją į Gvantanamą? 

— Jie to nepadarytų. 


* Tailando virtuvėje dažniausiai naudojami patys mažiausi ir aštriausi aitrieji pipirai prik kee noo. 
Išvertus pažodžiui, tai reiškia pelių kakučių pipirai. 

- Kodėl ne? Turneris buvo iš CŽV ir šnipinėjo musulmonus. 
Jis buvo nužudytas. Ir tai padarė ji. Jie gali pūdyti ją kalėjime iki 
jos dienų pabaigos arba kol ji visiškai išprotės. 

Vikornas kiaurai perveria mane žvilgsniu. Aš žinau, kad min- 
tyse jis visą laiką Žaidžia trimates šachmatų partijas ir tikriausiai 
yra paskelbęs man matą visais lygiais, bet jam kažko iš manęs 

reikia, todėl ir atsivedė mane čionai pavakarieniauti. 

— Jei būsi geras berniukas ir susitelksi į Mičo Turnerio bylą, 
paaiškinsiu, kaip mano kelionė į Indoneziją apsaugos Čaniją. - Jo 
žiaurumas man užgniaužia kvapą. Jis pasilenkia į priekį. - Ma- 
nai, kad esi labai gudrus? Tu įsimylėjęs tą kekšę nuo tos dienos, 
kai ji atėjo pas mus dirbti. Aš tai Žinau, tai žino tavo motina, tai 
neabejotinai žino ir ji, tą patį galima pasakyti ir apie visas kitas 
merginas. 

Aš padarau strateginę pauzę ir nusprendęs, kad prabėgo pakan- 
kamai laiko ir dabar mano kirtis bus pakankamai įtaigus, sakau: 

— O kaip laikosi mia noi? 

Jis, su apsimestiniu abejingumu: 

— Kuri būtent? 

- Ketvirtoji, kuri gyvena jūsų dvare Čiangmajuje. 

— A, šita. - Suraukdamas antakius: - Su ja viskas gerai. - Kurį 
laiką aš esu pakankamai naivus ir galvoju, jog pataikiau jam į 
nervą, bet tai juk policijos pulkininkas Vikornas - nepanašu, 
kad jis apskritai turėtų nervus. Plačiai man nusišypsojęs, jis ima 
tobulai parodijuoti savo meilužę, puikiai pamėgdžiodamas jos 
isteriškai trūkčiojantį spiegimą: - Tu šūde, aš tau atiduodu geriau- 
sius savo gyvenimo metus, o tu to nevertini, laikai mane uždarytą 
šitame provincijos užkampyje, kai galėčiau būti Bankoke, kas aš 
tau, trofėjus koks, ar ką? Tu manęs nedulkinai visą mėnesį, mano 
kūnas eina perniek, verčiau jau būčiau prostitutė nei tavo asmeni- 
nė nuosavybė. Gal manai, kad dabar suknisti viduramžiai? Kodėl 

neduodi bent jau padoresnių pinigų? Vien todėl, kad nenoriu nuo 
tavęs vaikų, baudi mane tremtimi, neleidi mėgautis tuo, ką myliu 
ir mėgstu, lyg neturėtum pakankamai babkių. Bet tu turi daugiau 
babkių nei dvidešimt Kinijos turtuolių, žinau. Aš tikrai užmegsiu 
romaną su kuriuo nors sargybiniu, pamatysi. Aš jauna moteris, o 
tu apgailėtinas senas pirdyla, kuriam nebestovi. Aš išsitatuiruosiu 
didžiausią tatuiruotę sau ant subinės ir įsiversiu sidabrinį žiedą į 
putę, kad ir ką tu galvotum ar sakytum. Aš galėčiau sau prie kojų 
turėti krūvas vyrų, aš galėčiau... 

Ką man belieka daryti? Aš suriestas į ožio ragą ir kosėdamas 
leipėju nuo pašėlusio kvatojimo. Toks įspūdis, tarytum jo mia noi 
sėdėtų už stalo drauge su mumis. 


Važiuodamas bentliu atgal į nuovadą, Vikornas neįprastai švel- 
niai patapšnoja man per petį. Įkišęs ranką į savosios pusės durelių 
daiktadėžę jis ištraukia mažą maišelį ir paduoda man. Dirsteliu 
į vidų. Tai „Heckles and Koch“ automatinis pistoletas. Nuryju 
seiles. 

— Tik dėl viso pikto. Kada tik galėsi, laikyk jį prie savęs, ypač 
naktimis. Paimk ir šitą. - Tai popieriaus gabalėlis su telefono 
numeriu. - Įtrauk į trumpųjų numerių sąrašą, kad galėtum 
paskambinti paspaudęs tik vieną mygtuką. Aš neatsiliepsiu, 
bet išsiųsiu keletą vaikinų, kad tave surastų, taigi pasistenk 
būti arba namie, arba klube. Kol grįšiu iš Indonezijos, nieko 
neturėtų atsitikti. 

— Zina? 

— Tai susiję su tavo vadinamuoju planu C - bijau, jam tai gali 
ne itin patikti. 

Vikornas turi susitelkti, kad nuslopintų veide beįsižiebiančią 
šypseną. Veidrodėlyje jis pagauna vairuotojo žvilgsnį. Vairuotojas 
kaip įmanydamas tramdo juoką. 

Štai ką aš girdėjau: ištikimasis Anandas vieną dieną paklausė Iš- 
mintingiausiąjį iš Žmonių: Viešpatie, kaip čia yra, kad gyvūnuose 
mes matome visų dievų atspindžius - deivės Kali nuožmumas 
įkūnytas tigre, Ganešo jėga ir ištvermė - dramblyje, Hanumano 
gudrumas ir strateginis mąstymas - beždžionėje, bet niekur ne- 
"matome gyvūno, kuris atspindėtų Budą? Linktelėjęs galva, Tat- 
hagata nukreipė savo visa permatantį žvilgsnį virš pasaulio kalnų 
ir lygumų, o tada Anandui papasakojo apie gyvūną, gyvenantį 
kitame žemyne: gyvūnas yra beždžionės dydžio, ant kiekvienos 
kojos turi tik po tris pirštus ir gali ištisas savaites kabėti žemyn 
galva ant šakos medžio viršūnėje. Jis minta tik lapais, kurių neėda 
kiti gyvūnai; jo medžiagų apykaita tokia lėta, kad kiekvienai por- 
cijai suvirškinti jam reikia savaitės; jis kantriai pakelia skausmą ir 
nepatogumus ir pati prigimtis jam neleidžia skubėti. 

Pasakyk man, farange, ar gali būti geresnis nušvitimo įrodymas 
nei tai, kad žmogus, turintis sau po kojų visą visatą, tobulybės 
modeliu pasirenka tripirštį tinginį? Jei jis taip tobulai nuslopino 
savo ego, kodėl to negaliu padaryti aš? 

Kitais žodžiais tariant, staiga pasijuntu visiškai apsivalęs nuo 
ambicijų dumblo. Dirbau šia linkme visą savaitgalį, meditavau tol, 
kol pasiekiau ramybę; kaip įmanydamas ilgiau plaukiau bekraš- 
čiame tuštumos vandenyne ir surūkiau porą cigarečių su mari- 
huana. Buvo sunku, bet man pavyko. Ne, aš daugiau nebenoriu 
paaukštinimo, nebenoriu šimto tūkstančių dolerių, tegu juos turi 
ji (toji kalė). Jei ji nori užteršti savo sielą tarnaudama niekingam 
(ir didžiąja dalimi iracionaliam) Vikorno keršto planui, tebūnie, 
bet tegu ji pagalvoja apie savo karmą. Kitame gyvenime leitenantė 
Manhatsirikit bus auksinė žuvelė mano akvariume. (Man vis dar 
skaudu, kad ji artimesnė jam... ir gudresnė už mane: kokia gi 
galėtų būti plano C esmė?) 

Sugrįžęs į klubą ir neturėdamas ką daugiau veikti, paskambinu 
Fatimai. Po kelių akimirkų ji atsiliepia, kaip paprastai, šiek tiek 
tęsdama žodžius: 

— Brangusis, šitiek laiko prabėgo. 

— Atleisk. 

— Jau ėmiau galvoti, kad manęs vengi. 

— Anaiptol. Tiesiog buvau užsivertęs darbais. Aš jaučiu neri- 
mą. | 

— Nemeluok, brangusis. Niekas tavęs nebaugina. Bet tu tikriau- 
siai kažko nori, ką? 

Išdėstau jai savo apmąstymus apie Leką. Mane labai maloniai 
nuteikia, kad ji trumpam sutrinka. 

- Vyresnioji Sesuo? Aš? Žinai, niekada ja nebuvau. Ir niekada 
nenorėjau būti. Tai sunkus kelias, - ji sukikena. - Bet padarysiu, 
jei manęs maldausi. Noriu matyti tave priešais save ant kelių, 
apsirengusį moteriškais drabužiais. 

- Aš negaliu maldauti. Nežinau, ar tai jam teisingas kelias, ar ne. 

— Brangusis, nepradėk kalbėti kaip farangas. Nėra tokio dalyko 
kaip teisingas ar neteisingas kelias: arba jaunasis Lekas yra toks iš 
prigimties, arba ne. Jei jis toks iš prigimties, o labai panašu, kad 
taip ir yra, tai ir visa armija jo nesulaikys. Vesk jį pas mane. Tą 
pačią minutę, kai jį pamatysiu, žinosiu, ką daryti toliau. 

— Kada? 

— Dabar. 

— Bet jau po vidurnakčio. 

— Ar gali būti geresnis metas? 

Paskambinu Lekui, ir šis sunkiai atgauna kvapą iš pagarbos, 
susižavėjimo ir baimės. Mes paimame taksi ir nuvažiuojame į 39- 
ąją gatvelę, kur Fatima turi trijų aukštų butą penthauze viename 
iš prestižiškiausių miesto kvartalų. Važiuodamas mėginu žvelgti 
į Leką Fatimos akimis; jis tiesiog per gražus, kad gyvenime būtų 
laimingas. 

Baro šokėjos ir juodaodžio amerikiečių kareivio, kurio niekada 
nėra mačiusi, duktė Fatima yra aukšta, rudos kaip šokoladas odos. 
Žinoma, ji žavingai atrodo su savo mėgstamu kimono (tamsiai 
raudonu, sujuostu plačiu baltu kaspinu), ilgu tragišku veidu, lygiu 
lyg skalbimo lenta pilvu, ilgomis, dailiai išpuoselėtomis rankomis, 
pailgintomis blakstienomis ir akimis, regis, žvelgiančiomis į pa- 
čią liūdesio gelmę. Ji stovi tarpduryje, laikydama Leką per savo 
ištiestos rankos ilgį. Aš šią akimirką jau esu tik nereikšmingas 
stebėtojas. Kaip dvasiškai akliems žmonėms paaiškinti šį nepa- 
prastą įvykį, kai Leko angelas sargas atpažįsta nuo neatmenamų 
laikų artimą sielą? Fatima atsišlieja į durų staktą; už jos matyti 
butas, pilnutėlis retų meno kūrinių, daugiausia ant pjedestalų 
stovinčių neįkainojamų nefrito skulptūrų, už jų - panoraminis 
langas nuo grindų iki lubų, o anapus jo tvieskia miesto šviesos ir 
švyti geltonas mėnulis. 

— O Buda, - sako ji, tebelaikydama Leką už rankos. Aš krenkšte- 
liu. - Tu jau gali eiti, - kimiu balsu sukužda ji man, nenuleisdama 
akių nuo Leko. 

Sugrįžęs namo į savo lindynę, aš niekaip negaliu užmigti. Visą 
savo gyvenimą gyvenau ir dirbau heteroseksualiame sekso pre- 
kybos padalinyje, mačiau viską, ką tik vyrai ir moterys gali daryti 
vieni kitiems — ir niekas iš viso to intensyvumu nė iš tolo nepri- 
lygsta katojaus darbui. Neketinu daugiau jaudintis dėl Leko ar dėl 
to, ką jam gali padaryti Fatima. Jis turės paisyti sudėtingų savo 
naujojo pasaulio taisyklių. Ir priešingai, Mičo Turnerio nužudy- 
mas dabar atrodo kur kas paprastesnė paslaptis - beveik kasdie- 
niškas dalykas, bet dėl to ne mažiau įdomus. Aš išsitraukiu storą 
A4 formato popieriaus lapų pluoštą ir dar kartą įninku skaityti 
Sungai Koloke atsispausdintą Čanijos dienoraštį. 


174 


Ketvirta dalis 


ČANIJOS DIENORAŠTIS 

Savo dienoraštį Čanija pradeda tokiais žodžiais: Yra dvi Čanijos. 
Pirmoji Čanija yra kilni, tyra ir spindinti lyg auksas. Antroji Čanija 
dulkinasi už pinigus. Štai kodėl kekšės išeina iš proto. 

Ji rašo apie save trečiuoju asmeniu - leistina forma tiek ra- 
šytinėje, tiek šnekamojoje tajų kalboje, beje, gana populiari že- 
mesniuosiuose sluoksniuose: Čanija visuomet troško nuvažiuoti 
į Saharat Amerika. 


Aš rimtai svarsčiau, farange, jog galbūt reikėtų tau viską išversti 
žodis žodin, bet Čanijos pasakojimo stilius neatitinka manojo, 
o aš žinau, kad tu mėgsti vientisumą (mane taip pat erzino tai, 
kad tokiu atveju nebūčiau galėjęs kaišioti savo komentarų), taigi 
nusprendžiau verčiau impresionistiškai atpasakoti Čanijos tekstą, 
kaip elgiasi visi tikri mokslažmogiai, gerai? 

Svajonėmis apie Ameriką ji užsikrėtė per televizorių dar bū- 
dama vaikas. Pradedant „Empire State Building“ ir Didžiuoju 
Kanjonu, jos sąmonėje susikaupė begalė įspūdingų vaizdinių, 
susijusių su nacija, paženklinta veržlumo ir nuolatinės pažangos 
aureole. Vieną gražią dieną, sutaupiusi pakankamai pinigų, kad 
tėvai galėtų išsilaikyti keletą mėnesių, sumokėjusi už savo sesers 

studijas koledže artimiausią semestrą ir nusipirkusi žemės sklypą 
gimtajame kaime netoli Sarino, kur sugrįžusi ketino pasistatyti 
savo svajonių namą, Čanija įsigijo nešiojamąjį kompiuterį su ta- 
jiška automatinio koregavimo programa ir susisiekė su grupuote, 
turinčia sąžiningos ir patikimos gaujos reputaciją. Jie užsiprašė 
daug - beveik penkiolikos tūkstančių dolerių, bet užtikrino visas 
paslaugas, įskaitant tikrą tailandietišką pasą ir tikrą įvažiavimo į 
Jungtines Valstijas vizą, atgalinį lėktuvo bilietą, galiojantį vienus 
metus, asmens sargybinį, turintį ją lydėti iki pat Niujorko imigra- 
cijos centro ir užtikrinti, kad ji nesukluptų svarbiausiu momentu 
ir nesužlugdytų visos operacijos, taip pat kambarį ir darbą masažo 
salone Teksaso valstijoje. 

Mainais už šešių mėnesių nemokamą darbą masažo salone 
gauja sumažino mokestį penkiais tūkstančiais dolerių. Žinoma, 
ji nuostolius kompensuos pasiimdama pinigus, Čanijos uždirbtus 
masažo salone. O pačiai Čanijai tuos pirmuosius mėnesius teks 
verstis iš kišenpinigių ir pasitelkti įvairias profesines gudrybes, 
bet ji jas išmanė ir neturėjo tuščių iliuzijų. Tą pusmetį Čanija taip 
pat ketino panaudoti savo anglų kalbai tobulinti, amerikiečiams 
vyrams perprasti ir išsiaiškinti, kuriame mieste jai geriausia už- 
siimti savo darbu siekiant maksimalaus pelno. 

Ji tikėjosi prasimušti į savo profesijos viršūnes šalyje, kurioje 
mokama geriau nei bet kurioje kitoje. Po poros metų, baigusi 
karjerą, ji dar neturės trisdešimties. Sugrįš ir pasistatys naujutė- 
laitį namą su pastoge automobiliui ir milžinišku plačiaekraniu 
televizoriumi, o namo sienas išpuoš nuotraukomis „Čanija Ame- 
rikoje . Visas kaimas ja didžiuosis ir ją gerbs. Ji bus kaip karalienė 
ir niekas nepasakys nė vieno blogo žodžio apie tai, kokiu būdu ji 
užtikrino savo giminės gerovę. Galbūt ji susilauks kūdikio? Kitaip 
nei dauguma jos draugių, ji nepastojo nuo tajo meilužio būdama 
kokių aštuoniolikos metų. Ji buvo bevaikė, taigi atitiko naujausias 
mados tendencijas. Jai patiko mintis turėti vaiką nuo farango, nes 

jų šviesesnė oda ir, bent jau pagal naujausią mados klyksmą, jie 
laikomi gražesniais už grynakraujus tajus. Čanija ne itin troško 
ištekėti, nors ir neatmetė budistinės santuokos ceremonijos ga- 
limybės. Ji pakankamai gerai pažinojo farangus ir suprato, kad 
jos vaiko tėvas vargu ar ilgai išbus šalia jos. Faktiškai egzistavo 
nemenka tikimybė, kad jis pasipustys padus tą pačią dieną, kai 
sužinos, jog ji nėščia, ir toks scenarijus ją visiškai tenkino. Vyro 
pareiga - aprūpinti pinigais. Jei moteris jų turi, kam jai reikalingas 
vyras? Savo seksualinius poreikius ji galės tenkinti kada panorėju- 
si, ir šis moralinis kompromisas jai nekliudė jaustis uolia budiste: 
Čanija tolydžio medituodavo, o išėjusi į pensiją tikėjosi tapti dar 
pamaldesnė. Baigusi savo profesinę veiklą, ji ketino apskritai atsi- 
sakyti sekso. Jau labai seniai seksas jai neteikė jokio malonumo ir 
apskritai ji apie jį galvodavo beveik vien tik kaip apie darbą. Tiesą 
pasakius, ji netgi abejojo, ar išvis kada nors jautė vyrui tikrą aistrą. 
Seksas jai buvo nuobodus. Tik įspraudžiami į delną banknotai 
akimirkai priversdavo jos širdį smarkiau plakti. 

Čanija pasirūpino gauti vietą prie lango Tailando oro linijų 
lėktuve „Boeing 747“, tad pirmą kartą pažvelgusi į Ameriką išvydo 
Naujosios Anglijos pakrantę iš paukščio skrydžio. Gauja jai parin- 
ko maršrutą per vakarinį pusrutulį, trumpam sustojant Hitrou oro 
uoste Londone, taigi didžiąją kelionės dalį už iliuminatorių vyravo 
juoda tamsa, nes lėktuvas skrido tolyn nuo jį besivejančios saulės. 
Tačiau skrydžiui baigiantis saulė visgi prisivijo lėktuvą, ir aštuonių 
tūkstančių pėdų ilgio Naujosios Anglijos pakrantė jos žvilgsniui 
atsivėrė tokia pat tyra ir laukinė kaip ir atvykstant pirmiesiems 
kolonistams. Ji nė neįsivaizdavo, kad Amerikoje dar yra vietų, 
alsuojančių savo pirmykščiu grožiu, taigi ją pribloškė tos akva- 
marino bangos, tingiai skalaujančios dantytas uolas, lyg deimantai 
atspindinčias ryto saulės spindulius. Ji niekada iki tol nebuvo pali- 
kusi Tailando, niekada nebuvo mačiusi šiaurietiško kraštovaizdžio, 
kuris štai dabar jai regėjosi toks tyras ir nesugadintas. 


179 


Didžioji akimirka ateina tada, kai ji žengia prie imigracijos kon- 
trolieriaus būdelės ir aukštas, griežtas farangas su uniforma ima 
atidžiai tyrinėti jos pasą. Palydovas iš gaujos stovi lygiagrečioje 
eilėje ir įdėmiai stebi, pasirengęs įsiterpti, jei nervai ją išduotų. 
(„Oi, atreiskit, atreiskit, misteli, mano sesutė labai jautlių nelvų, 
aš nuvešiu ją pasėdėti štai ten.) 

Bet nervai jos neišduoda. Čanija yra pažabojusi drakoną. Ča- 
nija didžiuojasi galingais kiaušais. 

Štai kodėl reikia pasirinkti tinkamą mafiozą ir apskritai žinoti, 
ką darai. Daugybė merginų suklumpa šioje vietoje, nes jų pasai 
būna prastai padirbti arba kažkas būna ne taip su viza. Tačiau su 
šiais vaikinais viskas einasi kaip iš pypkės. Nors imigracijos parei- 
gūnas, atrodo, stengiasi kaip reikiant (kai perveria ją savo šaltomis 
mėlynomis akimis, yra akivaizdu, kad kiaurai ją permato, bet 
Čanija išlaiko nervų dvikovą ir nenudelbia žvilgsnio), jis negali 
aptikti jos popieriuose jokios kliaudos ir turi ją praleisti. Dabar 
muitininkas uoliai apieško jos bagažą, nes ji atvyko iš Bankoko. 
Čia vėl daug merginų pakliūva į spąstus, nes stengdamasi nušauti 
du zuikius iš karto gauja būna kai ko prikišusi į jų bagažą, tačiau 
ši grupuotė taip nesielgia. Tad muitininkui belieka itin atidžiai 
apžiūrėti nenaują nešiojamąjį kompiuterį, kurį Čanija pirko Ban- 
koke daugiausia tam, kad galėtų elektroniniu paštu bendrauti su 
visais savo draugais ir šeima, ypač seserimi, studijuojančia Čula- 
lonkorno universitete, bet taip pat ir todėl, kad Amerikoje ketino 
rašyti dienoraštį. Galiausiai ji praleidžiama ir atsiduria šalyje. 
Šiame pagoniškame krašte nematyti nė vienos Budos statulos, 
prieš kurią būtų galima pagarbiai nusilenkti, taigi ji suglaudžia 
delnus prie kaktos atsigręžusi į Tailando pusę. Pažodžiui išvertus 
iš tajų kalbos, ji ištaria: Sakyk labas rytas Čanijai, Amerika. 


Ji ir jos palydovas sėda į maršrutinį autobusą, kad suspėtų į lėk- 
tuvą, skrendantį į El Pasą. Jis stebi ją tol, kol ji atlieka registracijos 

formalumus oro uoste, tada dingsta. Kitas palydovas, ne tajas, bet 
teksasietis, pasitinka ją išlipusią iš lėktuvo El Pase. Jis raudono 
veido, žilstelėjęs, nesveikai atrodančia oda. Nuo jo kūno sklinda 
rūgštus kvapas, bet Čanija turi pripažinti, kad jis profesionalas — 
mat visiškai ignoruoja jos žavesį ir išsyk pereina prie reikalo. 
Pakeliui į masažo saloną jis jai paaiškina, kad skrydžio sindromas 
turi privalumų - viduryje nakties ji bus energinga ir budri, taigi po 
keleto valandų galės pradėti dirbti naktinėje pamainoje. Dabar jai 
vertėtų šiek tiek pamiegoti. Jis prasitaria, kad Čanija bus pirmoji 
azijietė, dirbsianti šioje konkrečioje įstaigoje. 


Pirmas ispaniškas žodis, kurį ji išmoksta, yra coAo. Jis reiškia 
putę, šį žodį jos profesijos moterys vartoja itin dažnai, taip pat 
ir Tailande, bet meksikietėms masažo salone jis nenueina nuo 
lūpų. Jis skamba kiekviename jų sakinyje, ir skamba siaubingai 
nešvankiai. Dauguma moterų kalba ir ispaniškai, ir angliškai, bet 
pirmenybę teikia ispanų kalbai. Paprastai jos turi šeimas anapus 
sienos, Meksikoje, ir pažįsta viena kitą nuo Siudad Chuareso 
laikų - ten gyvena jų partneriai ir vyrai, dirbantys narkotikų kur- 
jeriais. Čanija psichologiškai pasirengė, kad būsimasis darbdavys 
amerikietis gali būti ir ne šilkinio charakterio, - tačiau nepagal- 
vojo, kad tikroji problema bus ne darbdavys, o kitos moterys. Ji 
iš karto suvokia, kad tai kultūriniai skirtumai, bet nenumano, ką 
daryti. Ji augo apsupta meilės neturtingų, bet pamaldžių budistų 
šeimoje ir įprato niekada neperžengti jokių apribojimų, išskyrus 
vieną. Buda reikalauja, kad jo pasekėjai susirastų sau „prideramą 
užsiėmimą“. Čanija nusprendė atidėti šio reikalavimo vykdymą 
vėlesniam laikui, nes prostitucija teikia galimybių uždirbti dau- 
giau pinigų nei bet kuris kitas darbas ir palengvina jos galimybes 
atitikti kai kuriuos kitus budistinius reikalavimus, ypač tuos, 
kuriuose kalbama apie pagarbą tėvams. Tajiška pagarbos tėvams 
samprata apima ir pareigą jais pasirūpinti, jei jie yra pernelyg 

seni ar neturtingi, kad galėtų patys deramai pasirūpinti savimi. 
Taip pat tai reiškia pagalbą broliams ir seserims, kol jie sulauks 
darbingo amžiaus - šią datą galima atidėlioti iki begalybės. Čanija 
niekuomet nevagiliauja, vargu ar kada meluoja, praktikuoja pozi- 
tyvias mintis ir meilingą atjautą, niekuomet nevartoja narkotikų, 
bent jau šiuo savo gyvenimo tarpsniu nepiktnaudžiauja alkoholiu, 
stengiasi įžvelgti gerąsias Žmonių - taip pat ir savo klientų - pu- 
ses, O svarbiausia, stengiasi neįsileisti į sąmonę purvinų minčių. 
Visa tai, taip pat jos išskirtinė išvaizda ir fantastiška figūra be 
galo siutina jos koleges, nes vis daugiau vyrų pageidauja būtent 
jos paslaugų. 

Po savaitės Čanija padarė savo pirmą svarbią išvadą. Visos 
čionykštės kekšės yra demonų įsikūnijimai. 

Kitais žodžiais tariant, joms visiškai svetima užuojauta ar bet 
koks kitas budistinis išganymo kelias. Kai mirs, jos sugrįš į praga- 
rus, iš kurių ir atėjo, ir ten pasiliks dešimtis tūkstančių metų, kol 
vėl gaus progą atgimti žmogumi, bet tikriausiai ir vėl beviltiškai 
susimaus. „Užuojauta idiotams“ yra pradinis budistinio kelio eta- 
pas. Čanija jį įveikė jau prieš daugelį metų. Ji apsigaubusi nepra- 
mušamu mentaliniu skydu, kuris jai sukuria atsiskyrėlės aureolę, 
bet sykiu ir pelno tam tikrą aplinkinių pagarbą. Iš pradžių demo- 
nai ją laikė kažkuo trapiu ir apgailėtinu, skaniu pyragaičiu sočių 
vaišių pabaigoje. Dabar jos žiūri į ją kaip į kažką nepažįstamo, 
visai kitos rūšies padarą. Cožo. Čanija nesidomi jų religija, kuri 
joms iš pažiūros svarbi, bet jai atrodo kaip akivaizdus ir šiurpiai 
žiaurus vieno iš žemesniųjų pragarų kūrinys, pilnas niekur neve- 
dančios kančios ir sielvarto: Čanija dėjo ant demonų. 

Mažiau nei po mėnesio ji pradeda gauti pirmuosius pasiūlymus 
tekėti. Ją stebina, kad teksasiečių vyrų merginimosi stilius visiškai 
toks pats kaip Rytuose. Jie aiškina, kokie jie pinigingi, puikuojasi 
savo valdomomis žemėmis, lygiai kaip paukščio patinėliai, kede- 
nantys plunksnas prieš patelę, ir elgiasi su tavimi kaip su įkalinta 

princese. Kai kurie netgi vaidindavo kuklius: „Et, žinai, kiek čia 
tos žemės, nesu aš jau toks turtingas - bet, aišku, ta moteris, 
kuri man skirs visą savo laiką, anksčiau ar vėliau gaus pusę. Na, 
supranti, man jau laikas galvoti apie šeimą.“ 

Takoskyra tarp santuokos ir prostitucijos Jungtinėse Valstijose, 
matyt, taip pat sunkiai apibrėžiama kaip ir Tailande. Kai kurių kli- 
entų rančos, kaip būdinga Teksasui, buvo milžiniškos, bet Čanija 
abejojo, ar jų savininkai nuoširdžiai ketina jomis dalytis. Jos šlovė 
augo, ir vis daugiau raudonveidžių vyrų iš džiunglių (Čanija vis 
dar mąsto labai tajiškai; visa, kas nėra miestas arba priemiesčiai, 
jai yra džiunglės) savo dideliais visureigiais atvažiuodavo į ma- 
sažo saloną. Bosas padvigubino jos įkainį ir pasakė, kad penki 
tūkstančiai dolerių bus išmokėti ne per šešis, o per tris mėnesius 
ir tada ji bus laisva vykti kur nori. Jis buvo patyręs profesionalas 
ir suvokė, jog Čanija paprasčiausiai per graži, kad būtų galima ją 
čia išlaikyti. Be to, anksčiau ar vėliau čionai atvyks FTB agentai 
ir panorės atidžiau patyrinėti jos pasą, galbūt patikrinti Tailan- 
do asmens tapatybės duomenų bazę, kurioje figūruoja ir pirštų 
atspaudai. 

Santuoka, dabar nusprendžia ji, nėra nesvarstytinas dalykas, 
bet, deja, ji kiaurai permato jos siekiančius vyrus. Ji pastebi, kad jų 
žavesys pridengia niekingumą, troškimą besąlygiškai dominuoti 
partnerystėje, nes juk ji azijietė, iš prigimties romi ir visuomet 
pasirengusi teikti malonumą. O ji jei ir turi kokių nors reikalavi- 
mų partneriui, tai pirmiausia - kad jis atitiktų tajišką malonumo 
sampratą. Pinigai svarbu, bet be malonumo tiesiog neverta gy- 
venti. Nors jai visai smagu pajuokauti ir papokštauti su kai kuriais 
klientais, dabartinė padėtis neteikia didelio džiaugsmo, daugiau- 
sia dėl meksikiečių moterų, kurios įmanytų jai perkąsti gerklę. 
Bosas tai irgi mato ir duoda suprasti, kad Čanijai vertėtų palikti 
šią vietą vos tik sueis trys mėnesiai - šios moterys turi ryšių su 
nedorais žmonėmis. El Pase gali atsitikti bet kas. Galbūt ji galėtų 

išvykti dar greičiau - jis dar kartą padidina jos valandinį įkainį. 
Prabėgus rekordiškai trumpam laikui - dviem mėnesiams - nuo 
atvykimo Čanija gali keliauti kur tinkama. 


Las Vegasas yra pati ta vieta tokiai moteriai kaip ji. Čanija 
tai žinojo dar būdama Bankoke. Pirmąkart išvydusi miestą pro 
„Greyhound“ autobuso langą, ji atpažįsta jo virpesius. Pasinau- 
dojusi ryšiais su Amerikos tajų mafija, ji nesunkiai susiranda 
darbą vienoje iš didžiausių miesto agentūrų. Agentūra taip gerai 
organizuota, tokia amerikietiška, kad čia netgi skaitomos įvadinės 
paskaitos naujokėms. Čanija sėdi krėsle didelio viešbučio kon- 
ferencijų salėje drauge su maždaug penkiasdešimčia kitų jaunų 
moterų, kurių dauguma yra ne baltaodės. 

Ji daug kartų girdėjo kalbant apie prostituciją kaip apie in- 
dustriją, bet iki šiol niekada nebuvo su tuo susidūrusi. O dabar 
priešais ją ir kitas naujas „rekrūtes“ stovi platininė blondinė, tikras 
šiuolaikinės chirurgijos šedevras: ištobulintos krūtys, sumažinta 
pilvo apimtis, pakoreguota nosis, patempta veido oda - viskas, 
ką tik įmanoma sugalvoti. Vyresnė nei keturiasdešimties - taigi 
akivaizdžiai „pensinis“ amžius, todėl, be abejo, sistema ją nukreipė 
į žmogiškųjų išteklių valdymo padalinį. Deja, jokia chirurgija ne- 
galėjo padėti jos balsui, kuris skamba taip, lyg švitrinis popierius 
trintųsi į plieną. 

— Viskas vyksta štai taip ir tokia tvarka. Nė iš vienos nenoriu 
girdėti, kad mane neteisingai supratote, taigi jei turite informaci- 
jos suvokimo problemų ar prastai mokate angliškai, užsirašykite. 
Ant kiekvieno stalo padėjau popieriaus ir rašiklį. 

1. Klientas atvyksta į Las Vegasą. Jis girdėjęs apie mūsų paslau- 
gas ir važiuodamas iš oro uosto teiraujasi taksi vairuotojo, kaip 
galėtų su mumis susisiekti. 

2. Taksi vairuotojas turi mūsų kortelę, štai tokią. [Vienoje korte- 
lės pusėje yra azijietės merginos didžiulėmis krūtimis nuotrauka, 

kitoje - telefono numeris.] Atkreipkite dėmesį, kad ant kortelės 
užrašytas kodas. Kiekviena kortelė turi savo unikalų kodą. 

3. Klientas paskambina nurodytu telefono numeriu, ir operato- 
rė jo pasiteirauja kortelės kodo. Tai padeda užtikrinti, jog skam- 
bina tikras klientas, o ne faras. Taip pat tai reiškia papildomas 
pajamas taksi vairuotojui. 

4,.Klientas išvardija savo pageidavimus, t. y. partnerės rasė, 
krūtų dydis, ūgis, tik oralinis seksas, tik stimuliavimas ranka, 
vaginalinė sueitis, analinė sueitis, ypatingos paslaugos, visa tai 
kartu ir t. t. 

5. Operatorė užsirašo jo viešbučio adresą ir paskambina jam į 
kambarį, kad įsitikintų, jog jis iš tiesų yra ten. 

6. Jei jis tikrai yra ten, kur tvirtina esąs, operatorė pasako jam jo 
pageidaujamų paslaugų kainą ir paprastai priduria, kad mergina 
atvyks per dvidešimt minučių. 

7. Operatorė paskambina merginai į mobilųjį ir nurodo, kur va- 
žiuoti. Taip pat ji paskambina vienam iš asmens sargybinių - šis turi 
pasitikti merginą kliento viešbučio vestibiulyje. Tai svarbu. Jokiu 
būdu neikite į kliento kambarį ir netgi jam neskambinkite, kol nėra 
apsaugininko. Jo telefono numerį įsiveskite į savo greitųjų numerių 
sąrašą. Jei bet kuriuo metu iškiltų problemų, paspauskite greitąjį 
numerį ir apsaugininkas žaibiškai atsidurs jūsų kambaryje. 

8. Susitikusi su apsaugininku, paskambinate klientui viešbučio 
telefonu ir paprašote, kad jis nusileistų žemyn jūsų pasitikti. Taigi 
neinate tiesiai į jo kambarį. | 

9. Klientas jums pasako, kaip jis apsirengęs. Jūs su apsaugininku 
abu matote klientą, bet jis apsaugininko nemato. Prieinate prie 
kliento ir pasisveikinate, galite jį pavadinti mažučiu arba meilučiu, 
bet nevartokite jokių kitų malonybinių žodelių. 

10. Klientas nusiveda jus į savo kambarį. Dabar jis turi jums 
sumokėti bazinį dviejų šimtų dolerių mokestį. Jūs nieko nedarote 
tol, kol pinigai neatsiduria jūsų kišenėje. 

11. Dabar jam liepiate išsitraukti pimpalą. Tai svarbu. Jei jis 
užsimaskavęs faras, pimpalo neišsitrauks. Jei jis atsisako, jūs pa- 
liekate kambarį. Jei jis nėra faras, jis išsitraukia pimpalą, o jūs 
kelias sekundes jį glamonėjate. 

12. Dabar jam liepiate atsigulti ant lovos, kol nusirengsite. Kai 
jau esate nusirengusi, o jis iki soties paganęs į jus akis, paaiškinate 
jam, kad kaina, nurodyta agentūros, yra tik už jūsų atvykimą ir 
nusirengimą. Jei jis nori daugiau, turi mokėti papildomai. Jūs 
pačios turite nusistatyti įkainius už paslaugas, pradedant nuo 
stimuliacijos ranka ir baigiant analiniu pasidulkinimu. Kaina 
šiame etape yra jūsų reikalas - suprantama, jaunos ir įspūdingos 
išvaizdos merginos užsiprašys daugiausia. Šiaip ar taip, patariu 
nepradėti teikti paslaugų, kol negavote savo babkių. 

13. Visais kitais klausimais elkitės kūrybiškai ir savo nuožiūra, 
bet užsiimdamos oraliniu, vaginaliniu ar analiniu seksu visuomet 
naudokite prezervatyvą. Retkarčiais mes pakišame jums vyrus, 
kad patikrintų jūsų darbo kokybę. Bet kuri mergina, kuri neuž- 
raitos klientui prezervatyvo, bus atleista. 

14. Verta pasistengti išeiti elegantiškai. Visąlaik būkite man- 
dagios, bet elegantiška susitikimo pabaiga suteikia galimybę už- 
megzti pakartotinį kontaktą. Nuolatinis klientas supaprastina 
darbo procesą, nes jau žinote, kad jis nėra faras. 


Čanija čia iš karto pasijunta žymiai mažiau izoliuota nei El 
Pase. Čia dirba daug moterų iš Azijos - japonės, korėjietės, viet- 
namietės, kinės, tajės, filipinietės, malajietės, indės, pakistanietės: 
daugiau ar mažiau atstovaujamos praktiškai visos Azijos tautos. 
Nors jos ne tokios populiarios kaip blondinės, neatrodo, kad tai 
turėtų reikšmės, nes čia niekada netrūksta darbo. Visi klientai 
yra turistai iš kitų valstijų - visa Nevada yra besisukančios durys, 
milijonai žmonių kiekvieną savaitę čionai atvyksta ir išvyksta lėk- 
tuvais ir autobusais. Kiekvieno kliento akys išsprogusios, drėgnos, 

kupinos lūkesčių - kaip žmogaus, kuris savaitei ar dviem pabėgo 
iš kalėjimo... o gal tik dienai ar tik valandai. 

Beje, beveik visos dirbančios moterys yra Amerikos pilietės. 
Daugelis čia gimė, kitos imigravo ir Valstijose išgyveno pakanka- 
mai ilgai, kad galėtų duoti ištikimybės priesaiką, ir apskritai visos 
elgiasi kaip tikros amerikietės. Vos ne visos vartoja narkotikus. 
Baltaodės moterys tvirtina, ir tikriausiai pagrįstai, kad būtent 
narkotikai (daugiausia kokainas, krekas ir metamfetaminas, o 
kartais heroinas) jas ir pastūmėjo į prostitucijos verslą. Brangiems 
polinkiams tenkinti joms buvo reikalingi dideli pinigai. Azijietės 
ir tamsiaodės neretai teigia priešingai - kad būtent per prostituciją 
jos įjunko į kvaišalus. Tačiau visos sutinka, kad, norint išsilaikyti 
prostitucijos versle Amerikoje, tenka griebtis vienokių ar kitokių 
psichikos stimuliatorių. Labai greitai Čanija suvokia tokio teiginio 
priežastį. Vyrai čia retai kada pasivargina pasiteirauti jos vardo, 
nėra jokių pokštų, jokių juokų - netgi mažiau nei Teksase. Tačiau 
jai tas visiškai nesvarbu, nes darbo nuobodybė nė kiek nemažina 
šio verslo populiarumo. Jo populiarumą lemia vyrai, kuriuos ta 
pati puritoniška darbo savaitės nuobodybė skatina ieškoti atgai- 
vos Las Vegase: čia jie labiau primena ne šėlstančius jaučius, bet 
karves, laukiančias, kada bus pamelžtos. 

Čanija dirba kaip prie konvejerio, nors uždirba labai gerai. Bū- 
tent to iš jos vyrai ir tikisi. Jie beveik trokšta būti nuvilti - Čanija 
jauste jaučia, kaip jie jau maudamiesi kelnes ima save įtikinėti, 
kad apgailestauja dėl savo poelgio, kad nuo šiol mėgins pradėti 
gyventi padoriau ir kad nupirks žmonai naują suknelę. Jos puiki 
išvaizda ir įspūdinga figūra tėra nedideli privalumai - dauguma 
šių vyrų per daug skuba ir yra per daug susirūpinę slaptumu, kad 
kreiptų į visa tai dėmesį. 

Siekdama palaikyti patenkinamą emocinę būseną, Čanija pra- 
deda tolydžio išgėrinėti, paprastai po porą taurių tekilos po kiek- 
vieno seanso. Las Vegase ji išbūna daugiau nei pusmetį, per tą 

laiką sugeba sutaupyti trisdešimt tūkstančių dolerių, o tada au- 
tobusu išvyksta į Vašingtoną, kur ją pakviečia viena jos draugė iš 
Bankoko laikų. Van atvyko į Ameriką Čanijai įkandin ir susirado 
darbą Vašingtone, Kolumbijos apygardoje, viešbutyje, kuriame 
prostitucijos verslas labai gerai organizuotas. Prie viešbučio yra 
sauna ir spa / masažo salonas ir Čanija gali čia dirbti. 


Vašingtone Čanijai teprireikia savaitės, kad suvoktų, jog pakliu- 
vo į tikrą kekšių rojų. Viešbutis, kuriame dirba Van, yra penkių 
žvaigždučių, o tai reiškia, kad čia apsistoja diplomatai, aukštas 
pareigas užimantys pareigūnai, saugumo šulai ir kitos svarbios 
figūros. Bet Čanijai dar nė nespėjus kreiptis dėl darbo jos draugė 
pristato ją Tailando diplomatui Taniui, šviesiaodžiam vyriškiui, 
įpusėjusiam penktą dešimtį, su labai aiškiais kiniškais genais, 
priklausančiam vienai iš kokio tuzino labai turtingų giminių, 
faktiškai valdančių Tailandą. Čanija yra girdėjusi apie šią giminę, 
nes jos narių pavardės dažnai šmėsčioja Bankoko naujienose. 
Patriarchas, dabar vos krutantis seneliukas, didžiąją savo turto 
dalį susikrovė iš opijaus prekybos, kol ji tebebuvo legali ar pusiau 
legali, bet jo vyriausiasis sūnus pademonstravo tikrą komercijos 
talentą, kai savąją šeimos kapitalo dalį investavo iš pradžių į bui- 
tinės elektronikos, o vėliau į telekomunikacijų sektorių. Tanis yra 
antrasis-anūkas, jis nerodė susidomėjimo verslu, bet pasižymėjo 
diplomatiniais sugebėjimais. Turint omenyje jo ryšius, buvo tie- 
siog neišvengiama, kad anksčiau ar vėliau jis įsitrins į šiltą vietelę 
Vašingtone. Jis priklauso prie nuolatinės lobistinės Vašingtono 
grupės, atstovaujančios Tailando ekonomikos interesams — na, 
Tailando patricijų interesams, jei jau kalbėsime gryną tiesą. 

Derybos labai trumpos - sandėriui sudaryti jam ir Čanijai 
praktiškai pakanka vienos šypsenos. Van randa pretekstą ir maž- 
daug po penkių minučių palieka juos vienu du. Kalbėti savo kalba 
ir būti su žmogumi, puikiai suprantančiu, kas ji ir iš kur, yra taip 

malonu, kad Čanija vos geba išlaikyti profesionalumą ir nepasi- 
rodyti per daug familiari. 

Jis neskuba jos pasiguldyti į lovą. Nusivedęs į tajų restoraną 
netoli kinų kvartalo, ragina rinktis, ko tik geidžia širdis. Galiau- 
siai užsako butelį baltojo vyno prie šviežių krevečių salotų ir 
butelį raudonojo vyno prie anties. Jis be paliovos ją linksmina 
tajiškais sąmojais, bet tuo pat metu stulbina ir savo rafinuotumu. 
Ne tik puikiai kalba angliškai, bet ir moka taip laisvai elgtis, kad 
daro įspūdį padavėjams ir netgi juos baugina. Jis abiejų kultūrų 
virtuozas, žmogus, kurio žavesys jai kone atima žadą. O visų 
svarbiausia tai, kad juodu vienas kitą supranta iš pusės žodžio: su 
šiuo žmogumi jai neteks patirti nepageidaujamų aistros prover- 
žių, nebus pasiūlymų tuoktis ir panašių dalykų. Juodu neskubriu 
tajišku žingsniu nužingsniuos iki jo būsto; jų privatus vakarėlis 
prasidės nuo to, kad ji lėtai įtrins jo kūną kvapiaisiais aliejais, 
pamažu skleisis intymumo aureolė; jis neskubės prie reikalo, bet 
lauks jos ženklo, kad ji pasirengusi. Ji pasiliks su juo visai nakčiai, 
juodu drauge papusryčiaus, galbūt dar kartą pasimylės, o tada 
jis dosniai jai atsilygins. Ji leis sau jį įsimylėti, tegu ir labai tvirtai 
kontroliuodama savo jausmus. Klasinėje Tailando visuomenėje 
jie taip toli vienas nuo kito, kaip tik begali būti, taigi nė vienas 
iš jų nepuoselėja tuščių vilčių. Tačiau susitikę kitą kartą jie abu 
apdovanos vienas kitą švelnumu ir palengvėjimo atodūsiu. Ji 
beveik neabejotinai taps viena iš jo Vašingtono mia noi, arba 
mažųjų Žmonų. 

Būtent taip viskas ir atsitinka, maža to - ji netrukus tampa 
jo pagrindine mia noi. Van iš tiesų jai papasakoja, kad tą pačią 
savaitę, kai susipažino su Čanija, Tanis metė visas kitas. 

Tanio pirmoji žmona, khunė Toi, pati matriarchė, didumą laiko 
praleidžia Tailande su dviem jų vaikais ir tik retkarčiais atvyksta 
į Vašingtoną. Suprantama, ji Žino apie įvairias Tanio mia noi. 
Ji balsu nusikvatotų, jei kas nors jai pasakytų, kad jos vyras jai 

ištikimas. Ji pati, gavusi puikų išsilavinimą Vakaruose, tik, kaip 
bet kuri tajų moteris, numojusi į jį ranka, turi nuolatinį meilužį 
Bankoke, o Tanis žino apie jį viską iki panagių. Visiškai galimas 
daiktas, kad per kitą jos apsilankymą Vašingtone Tanis supa- 
žindins ją su Čanija. Taisyklės bus visiems aiškios: Čanija rodys 
didžiulę pagarbą khunei Toi, o khunė Toi savo ruožtu išsiugdys 
prielankumą Čanijai. 

Lygiai taip viskas ir atsitinka. Khunė Toi pasilieka dešimčiai 
dienų; jiedvi su Čanija puikiai sutaria ir drauge vaikšto po 
parduotuves. Khunė Toi nuperka Čanijai keletą nuostabių nau- 
jų suknelių ir sijonų su žymiausių dizainerių ženklais; Čanija 
tempia jųdviejų krepšius iš parduotuvių į jų laukiantį limuziną. 
Dešimčiai dienų einant į pabaigą khunė Toi paaiškina vyrui, kaip 
viskas turi būti: Čanija akivaizdžiai per daug graži ir per daug 
vertinga, kad ją būtų galima palikti maltis tarp vietinės sekso 
industrijos girnų. Tanis turįs mokėti jai kasmėnesinę algą, ku- 
rios pakaktų ištaigingai gyventi bei rengtis ir kartkartėmis būti 
Tanio palydove jam atliekant tą nedaugelį socialinių funkcijų, 
kai amerikiečiai pernelyg nesistebeilija į šalia tavęs esančias 
pobūvius. Juodu kartu negyvens, o Čanija, ateidama į Tanio 
apartamentus penthauze ir juos palikdama, laikysis diskretiš- 
kumo. Tanis turįs duoti jai būsto raktus, kad jos apsilankymai ir 
išėjimai būtų kuo sklandesni ir mažiau pastebimi. Čanija savo 
ruožtu paskirsianti save tik Taniui ir neturėsianti daugiau jokių 
kitų klientų. Tai leisią išvengti užkrečiamų ligų grėsmės, kuri 
jau senokai neduodanti ramybės khunei Toi. Nepasakysi, kad ji 
su Taniu dabar dažnai mylėtųsi, bet ji visiškai nenorinti, kad jis 
susirgtų ir numirtų. 

— Trys ketvirtadaliai mano pinigų sugrįš mano tėvams, - pa- 
aiškina Tanis Čanijai khunės Toi akivaizdoje. Visi nusikvatoja iš 
šio tajiško sąmojo. 

Čanija spėja, kad galbūt khunė Toi, organizuodama pasileidė- 
liškus savo vyro pasidulkinimus, jaučia malonumą. Aš galėjau 
užuosti jos mintis, kai ji šį vakarą mane apkabino. Dabar, kai 
rašau šiuos žodžius, ji verčia jį kruštis. Paskui privers jį papa- 
sakoti, kokia yra Čanija lovoje, ką jis liepia man daryti. Ką gi, 
mes darome viską, brangusis. 


Iš pradžių Tanis pernelyg apdairus, kad bent kiek plačiau at- 
vertų Čanijai duris į savo profesinį gyvenimą, o tas plyšelis - tai 
galimybė klausytis, kaip jos naujas mylimasis lengvai ir pavir- 
šutiniškai šnekučiuojasi su savo draugais tajais. Bet nors Čanija 
paliko mokyklą būdama dvylikos ir per visą gyvenimą nė minutės 
nekvaršino sau galvos geopolitiniais klausimais, ji greitai susigau- 
do šioje srityje. Ją pribloškia ir net šiek tiek papiktina neoficialus 
Saharat Amerika paveikslas - tos Amerikos, kuriai pasiekti ji 
skyrė tiek daug laiko ir jėgų. Kaip teigia Tanis ir jo draugai kinai, 
vienintelė pasaulio supergalybė ir didžiausia ekonomika yra pase- 
nusi, įstrigusi aklavietėje, pernelyg apmokestinta, pernelyg admi- 
nistruojama, ginkluota labiau nei Tyrannosaurus rex ir pernelyg 
inertiška bet kokiam ryškesniam šuoliui. O štai šiuolaikinė Kinija 
yra jauna šalis, gyvuojanti nuo 1949 metų. Ji ką tik įžengė į didingą 
vystymosi fazę su laukiniais verslininkais ir plėšriais magnatais, 
ji gali džiaugtis idealia korupcijos, teisės ir tvarkos pusiausvy- 
ra, leidžiančia stipriausiems ir įnirtingiausiems verslo rykliams 
peržengti raudonas linijas, o štai visa smulkmė yra efektyviai 
kontroliuojama. Šis laikotarpis atitinka Amerikos aukso amžių 
su Rokfelerių dinastija, Džozefu Kenedžiu ir Alu Kapone. Be to, 
Kinija yra labai arti Tailando. Kai Laose bus užbaigtas dabartinis 
kelių tiesybos etapas, Bankokui atsivers tiesioginiai greitkeliai į 
Pekiną ir Šanchajų. Tai, regis, džiugina Tanį ir jo artimiausius 
bičiulius, tiek kinus, tiek tajus. Kinija jau dabar yra neabejotina 
Pietryčių Azijos ekonomikos lyderė. Po dvidešimties metų ji bus 

didžiausia pasaulio ekonomika ir svarbiausia pasaulyje šalis vi- 
siems, gyvenantiems Tailande. Turint du milijardus kapitalistų iš 
prigimties, jos plėtros potencialas yra neišmatuojamas. 

Pagavusi slaptą jo žodžių prasmę, Čanija suvokia, kad ji yra pas- 
kutinis Tanio malonumas Vašingtone. Jis pastebi, kad ji suprato. 
Galbūt jis sąmoningai leido jai nugirsti tam tikras savo pokalbio 
nuotrupas - juk jis tikrai pakankamai gudrus ir rafinuotas. 

Karjeros pokyčiai reikalauja kruopštaus planavimo, o azijie- 
čiams - dar ir daugybės vyno bei pokalbių prie valgiais nukrauto 
stalo. Vakarais Tanis dažnai kažkur išeina apsivilkęs smokingu. 
Progų, kai gali ją pasiimti kartu, pasitaiko retai, bet dėl viso pikto 
jis nuperka jai tris vakarines sukneles. Su savo ilgomis sukniomis, 
spindinčiais juodais plaukais, supintais, susuktais į kuodą ir per- 
smeigtais smeige, su Tanio nupirkta auksine antkakle, blizgančia 
ant jos rudos odos, ir didžiuliais auksu įrėmintais perlais ausyse 
Čanija sukelia tikrą sensaciją. Ji mato, kad daug kinų ir tajų 
trokšta ją „paveldėti“ išvykus Taniui. Taip ir būtų atsitikę, jei ne 
nestandartinis paties Tanio ėjimas. 


Čanija galvoja, jog visą likusį gyvenimą bergždžiai svarstys, 
kodėl Tanis ją pristatė tam farangui. Ilgokai apie aukštą, raume- 
ningą ir gana nepatrauklų vyriškį ji galvos tiktai kaip apie farangą, 
tikriausiai dėl to, kad nuo tada, kai suviliojo Tanį, ji apskritai 
vargiai kada susitikdavo su baltaodžiais vyrais. Kodėl Tanis tą 
pačią dieną, kai pribloškė ją žinia, jog yra paskirtas į Pekiną ir 
po dviejų mėnesių išvyks, pakvietė ją priešpiečių su tuo farangu 
restorane „7 antys Masačusetso aveniu (interjeras - pinti baldai 
su pagalvėlėmis, o cilindriniai makaronai su jūros gėrybėmis būtų 
daug skanesni, jei būtų įdėta daugiau aitriųjų paprikų)? Kartais jai 
dingteli, kad tai galėjo būti tam tikras kerštas - ne jai, bet farangui. 
Subtilus kerštas Azijos diplomato, kuriam nepraslydo pro akis, 
kad netgi jo rafinuotumas, žavesys, inteligencija ir tobula anglų 


192 


kalba taip ir nesulygino jo su amerikiečiais, įsitikinusiais, jog tik 
jie valdo pasaulį? Jei yra kaip tik taip, tai Tanis pasielgė kaip tikras 
kipšas, nes buvo nesunku numatyti, kaip skaudžiai farangas gali 
kristi ir susikulti. 

Per visus priešpiečius Mičas Turneris negali atitraukti nuo 
jos akių - jis stebeilijasi į ją taip atkakliai, kad tai ima erzinti ir 
Tanis ima rodyti nepasitenkinimo ženklus, tačiau jie per daug 
subtilūs, kad Turneris juos pastebėtų. Čanija turi nuolatos laikyti 
nuleidusi akis, kad nesusidurtų su desperatišku farango žvilgsniu. 
Kartkartėmis ji gana įžūliai pereina į tajų kalbą tikėdamasi įžeisti 
amerikietį, bet jis, regisi, to nė nepastebi. Jo mėlynos akys gręžte 
gręžiasi į jos odą. Jis tiesiog nepajėgia liautis spoksojęs. 
“Nieko nuostabaus. Ji Vašingtone praleido jau penkis mėnesius, 
ir didžiąją to laiko dalį ją globojo Tanis, o jis nėra iš tų vyrų, 
kurie gailėtų moteriai pinigų drabužiams ir kosmetikai. Čanija 
vilki dalykinį smėlio spalvos „Chanel“ kostiumėlį, o jos kakavos 
rudumo oda išpuoselėta per daugybę apsilankymų geriausiuose 
grožio salonuose, kuriuose, be kita ko, puikiai sugebama pa- 
brėžti rytietiškų akių paslaptingumą - bet svarbiausia, kad dėl 
jos įgimto žavesio visi įsitikinę, jog ji pati yra jauna diplomatė, 
turinti geriausią už pinigus prieinamą išsilavinimą. Juk nė viena 
valstietė mergina, pradėjusi savo darbinę veiklą basa vadeliodama 
vandeninį buivolą ryžių laukuose, tikrai nemokėtų šitaip grakščiai 
sėdėti? Ir būti tokia atsipalaidavusi, kad net baugu? Būtent šį žodį 
Mičas Turneris jai pasakys vėliau, kai juodu geriau pažins vienas 
kitą. Pasirodo, per visus priešpiečius jis jos bijojo! 

Vis dėlto tądien Čaniją išgelbsti neopuritonizmas. Paprastai 
Mičas Turneris priešpiečiams skiria tik pusvalandį, tačiau šįkart 
jie trunka ištisas septyniasdešimt minučių. Vos ne vos atplėšęs 
nuo jos akis, jis įsitraukia į paslaptingą pokalbį su Taniu, ir Ča- 
nija nesugeba to pokalbio sekti. Pagaliau Turneriui laikas grįžti 


į darbą. 

Kai tik jis pasišalina, Tanis ir Čanija apsikeičia netajams nepas- 
tebimais palengvėjimo gestais, užsisako šampano (žinoma, Mičas 
Turneris niekuomet negeria per priešpiečius - o ir šiaip jis beveik 
negeria) ir gal jau tūkstantąjį kartą ima lėtai gundyti vienas kitą. 
Kai juodu galiausiai atvyksta į Tanio apartamentus, ji iš įpratimo 
pasuka į vonios kambarį, kur persirengia chalatu ir pasirengia 
masažuoti. Išėjusi randa jį sėdintį ant sofos, irgi apsirengusį cha- 
latu. Jis įteikia Čanijai dėžutę, apmuštą tamsiai raudonu aksomu. 
Joje guli sunki auksinė grandinėlė su Budos pakabučiu. Išimdama 
dovaną iš dėžutės Čanija pastebi, kad grandinėlė labai masyvi 
ir ne itin daili. Ji nukalta iš dvidešimt trijų karatų aukso ir pati 
savaime verta kokių penkių tūkstančių dolerių. Budos pakabutis 
yra iš aukso ir nefrito ir vertas dukart tiek. Grandinėlė jai nela- 
bai tinka, ji per sunki ir per pretenzinga, bet Čanija žino, kad ne 
tai svarbiausia. Tai tajiška Tanio rūpesčio apraiška. Auksas - jos 
saugumo garantas Jungtinėse Valstijose... ir bet kur kitur, supran- 
tama. Jei ištiks bėda, ji galės jį parduoti ar užstatyti. Taigi šiuo 
gestu Tanis netiesiogiai jai sako sudie. Pirmą kartą gyvenime 
Čanija prapliumpa ašaromis dėl vyro. Tačiau ji greitai susitvardo 
ir tik įtempti veido raumenys apie apatinį žandikaulį rodo, kaip 
jai sunku susivaldyti. 

Tanis guodžia ją kaip mokėdamas ir mylisi su ja taip, kaip 
niekada iki tol. Jo švelnumas labai iškalbingas. Jis irgi ją myli, 
labiau nei Čanija būtų drįsusi tikėtis, bet nė vienas iš jų nėra toks 
kvailas, kad svaičiotų apie pabėgimą į kokią nors negyvenamą 
salą. Tailando feodalinės piramidės taisyklės augte įaugusios jiems 
į kraują. Jis negali jos pasiimti ir į Pekiną, nes tai paviešintų jų 
intymius santykius ir pažemintų jo žmonos garbę, o Rytuose nėra 
nieko svarbesnio nei garbė. Visa, ką jie gali padaryti, tai paskutinį 
kartą pasimėgauti vienas kitu, ir jie iki galo išnaudoja šią progą. 
Jis uždraudžia jai ateiti į oro uostą jo išlydėti. Čanija jį supranta. 
Naujiena apie jo paskyrimą į Pekiną jau prasiskverbė į viešumą 

ir į jį tikrai bus nukreiptas žiniasklaidos dėmesys. Oro uoste ne 
vieta mia not. 

Mes, tajai, ne itin žavimės nevalingu emocijų demonstravimu 
perkreipiant veidą, kuris taip mėgstamas Vakaruose. Paskutinį 
kartą juodu pasako vienas kitam sudie Tanio daugiabučio auto- 
mobilių stovėjimo aikštelėje. Jo vairuotojas, tajas, parveš ją namo. 
Abu paskutinį kartą pasibučiuoja - santūriai ir be ašarų. Abu žino, 
kad niekada daugiau nesusitiks. 

Lygiai tą akimirką, kai Tanio lėktuvas atsiplėšia nuo žemės, 
Čanijai į namus, kur ji žiūri televizorių, paskambina Mičas Tur- 
neris. 

— Sveiki, - sako jis sausu ir keistai aukštu balsu. - Tikiuosi, 
nesupyksite, kad paskambinau. Spėju, kad nesitikėjote sulaukti 
mano skambučio, bet... eee... slaptais kanalais išgirdau, kad Tanis 
ką tik išskrido, ir baiminausi, kad jūs... eee... jūs galite jaustis šiek 
tiek prislėgta. Galbūt turite krūvą reikalų, bet jei ne, pagalvojau, 
galbūt galėčiau pavaišinti jus gėrimu ar užkandžiu? Man tikrai 
būtų labai malonu. 

— Eik velniop, - atšauna Čanija ir padeda ragelį. 

Ji vėl grįžta prie televizoriaus žiūrėti „Simpsonų“, serialo su 
subtiliu humoru, kurį tik neseniai pradėjo suprasti. 


Akivaizdu, kad farangas yra atkaklus. Nepasakysi, kad atvirai 
ją persekiotų, jis nėra toks kvailas, ne, jis rūpestingai parenka 
momentus ir lyg niekur nieko vis išdygsta kaip iš po žemių. Tanis 
jai minėjo, kad Mičas Turneris yra slaptasis CŽV agentas, jis esąs 
vienas iš Vašingtono aparato darbuotojų, šnipinėjančių lobistines 
grupes ir čia besilankančius svarbius asmenis. Čanija svarsto, 
ar tik jis nepiktnaudžiauja savo profesinėmis privilegijomis — 
tokiomis keistomis aplinkybėmis jie nuolat bemaž kaktomuša 
atsitrenkia vienas į kitą. Tajas, apimtas tokio štataus geidulio (tai 
jos žodis; ji abejoja, ar Turneris savo būseną apibūdintų būtent 

taip), tikrai anksčiau ar vėliau pradėtų grasinti; Turneris galėtų 
lengvai patikrinti jos pasą ir vizą CŽV duomenų bazėje ir pradėti 
bauginti deportacija, jei ji neduos to, ko jis nori. Čanija skiria jam 
šiek tiek balų už tai, kad neužsiima tokiais nešvariais žaidimais. 
Jis iš tiesų elgiasi kaip įsimylėjęs džentelmenas. Tolygus ramus 
atkaklumas, tarytum atsitiktiniai susitikimai einant šaligatviu, 
taikliai pasirinkti staliukai jos mėgstamose kavinėse, retkarčiais 
telefono skambučiai: 

— Tiesiog norėjau patikrinti, ar jums viskas gerai, prašau nebi- 
joti. Norite, kad eičiau po velnių? 

— Ne, viskas gerai. Atleiskite, kad taip pasakiau, tada labai ne 
laiku pataikėte. Ačiū, kad paskambinote. 

— Gal užsukti kada nors, kai sielvartas atlėgs? 

— Gal. 

Ji padeda telefono ragelį su blausia šypsena lūpose. Romantiš- 
kasis farangas galvoja, kad ji ilgisi Tanio. Na, tam tikra prasme 
taip ir yra, bet ilgesys turi daug pusių. Kai esi užaugusi skurdžioje 
ūkininkų šeimoje, meilės kančios kartais gali būti neleistina pra- 
banga, o Čanija turi rūpestį. Tanis sumokėjo jos nedidelio buto 
nuomą už tris mėnesius į priekį ir paliko ją su dešimčia tūkstančių 
dolerių, neskaičiuojant aukso ir brangių drabužių. Be to, ji tebeturi 
tuos trisdešimt tūkstančių dolerių, kuriuos susitaupė Las Vegase. 
Bet kai nuoma ir kiti dalykai iščiulps pinigus, ji vėl liks plika kaip 
tilvikas, o juk Saharat Amerikoje ketino susikrauti kapitalą. Praėjus 
savaitei po Tanio išvykimo, ji paskambina Van ir pasiteirauja, ar 
nėra laisvų darbo vietų viešbučio, kuriame ji dirba, saunoje. 

Van suveda ją su bosu, Honkongo kinu, o šis akimirksniu 
suvokia jos potencialą. Samsonas Ipas pirmiausia pasistengia 
išsiaiškinti, ar Čanija supranta, kad tai Jungtinės Valstijos, o ne 
Azija, juo labiau ne Tailandas: čia visur pilna FTB agentų. Jie 
ypač domisi moterimis iš Azijos, dirbančiomis masažo salonuo- 
se ir saunose. Kai kurie vyrai, ateinantys masažo paslaugų, yra 

FTB agentai, kurie tikisi užčiuopti nelegalių dalykų pėdsakus. 
Jei Čanija bent puse lūpų užsimintų apie papildomas paslaugas, 
tai būtų katastrofa ne tik jai, bet ir jam, Samsonui Ipui. Ipas yra 
trumpas ir drūtas ir, kitaip nei Čanija, nesidrovi demonstruoti 
didelių kiekių aukso. Jo auksinė grandinėlė netgi masyvesnė už 
Čanijos ir nepalyginamai bjauresnė. Būdama tajė Čanija supranta, 
kaip mąsto kinai. Jis negailestingas ir godus, bet sąžiningas. Jis 
nemėginsiąs jos apgauti. Savo ruožtu ji taip pat tegu nebando jo 
apgaudinėti, jei nori pasilikti Amerikoje. Suprasta? Puiku, taigi 
štai kokia pas mus tvarka. 

Daugiau nei pusė vyrų, besilankančių masažo salone ar saunoje, 
yra užsieniečiai. Kai kurie - intelektualūs europiečiai, dažniausiai 
ypač japonų ir kinų, kurie iš esmės žino žaidimo taisykles. Samso- 
nas Ipas paaiškina Čanijai, kad tokiais atvejais ji turinti tam tikrą 
labai ribotą veiksmų laisvę. Tačiau amerikiečiai į šią kategoriją 
jokiu būdu neįeina, nebent jis pats asmeniškai duotų jai leidimą 
užsiimti vienu ar kitu klientu. 

Po savaitės Ipas suvokia, kad tuščiai aušino burną. Čanija per 
daug gudri, kad darytų klaidų. Ipas liepia jai niekada nesivesti 
klientų į savo butą. Duoda jai kambarį viešbutyje. Tas kambarys 
bus kas dieną, kartais netgi kas valandą, keičiamas, kad ji pernelyg 
nekristų į akis. Aišku, kai kurie viešbučio darbuotojai žino, kas 
vyksta. Jiems užčiaupti Ipas skiria dalį savo pelno. 

Po dviejų savaičių Ipas padvigubina Čanijos valandinį įkainį. 
Po mėnesio ji tampa žvaigžde tarp jo darbuotojų. Ir ne vien dėl 
puikios išvaizdos bei fizinio patrauklumo - tie trys mėnesiai, 
praleisti su Taniu, nugludino jos įgimtus talentus. Klientai diplo- 
matai ypač vertina rafinuotą jos elgesį, naujai išryškėjus; gebėjimą 
maloniai bendrauti. Visiems vyrams patinka, kad ji kiekvienam 
padeda pasijusti ypatingam. Tai visai nepanašu į parsidavinėji- 
mą - atrodo, jog saunoje sutikai savo svajonių moterį. 

Taigi kai salone apsilanko Mičas Turneris ir užsiprašo viso kūno 
masažo, Čanija patiria didžiausią sukrėtimą gyvenime. Įeidama į 
viešbutį ir iš jo išeidama ji rūpestingai stengdavosi įsitikinti, kad 
jis jos neseka. Ji nelabai žino, kuo skiriasi FTB ir CŽV. Turneris 
neskambino ir nesirodė daugiau nei tris savaites, taigi Čanija 
buvo nusprendusi, kad jo aistra atvėso, o mintys nevalingai ir 
neatsakingai, kaip būdinga amerikiečiams vyrams, peršoko prie 
kokios nors kitos manijos. Tačiau štai ir jis, baltu rankšluosčiu 
susijuosęs strėnas, guli ant masažo kušetės ir laukia jos. 

Ji niekuo neišsiduoda, kad jį pažino, masažuoja kaip ir bet kūrį 
kitą klientą, tik kruopščiai vengia bet kokio judesio, kuris galėtų 
būti neteisingai suprastas. Jos masažo technika pastaruoju metu 
šiek tiek patobulėjo, tačiau, tiesą pasakius, ji niekuomet neprilygo 
profesionalioms masažuotojoms. Masažuodama Turnerį ji rūpes- 
tingai aplenkia viršutinę šlaunų dalį ir sėdmenis. Turi pripažinti, 
kad jo puikūs raumenys, kuriuos, be abejo, užsiaugino valandų 
valandas kilodamas svarmenis. Nė vienas iš jų nepasako vienas 
kitam nieko asmeniško ir neparodo, kad vienas kitą pažįsta, kol 
praėjus maždaug pusvalandžiui nuo masažo pradžios Čanija pa- 
prašo jį apsiversti ant nugaros ir jų žvilgsniai susiduria. Čanija 
nusuka akis ir taria sienai: 

— Kodėl jūs čia? 

— Todėl, kad vedate mane iš proto. 

— Nenoriu, kad vėl čia ateitumėte. 

— Kaip galiu susivaldyti? 

— Aš išeisiu, išvyksiu į kitą miestą. 

— Aš jus surasių. 

— Aš sugrįšiu į Tailandą. 

— Aš jus surasiu. 

— Aš nupjausiu jums pimpalą, kol miegosite. 

— Tai tajiškiausias pasakymas, kokį tik esu girdėjęs iš jūsų 
lūpų. 

Ji nė nepagalvojo, kad jis gali būti pažįstamas su Pietryčių 
Azija. 


Kai Čanija baigia masažuoti ir Turneris išeina, jai paskambina 
Samsonas Ipas ir liepia užeiti pas jį į kabinetą. Pasiteirauja apie ką 
tik buvusį klientą. Čanija nuoširdžiai papasakoja viską, ką žino. 
Ipas atrodo niūrus, galima sakyti, beveik persigandęs. 

— Jis žino viską. Kiekvieną šūdiną smulkmeną. Netgi tavo nau- 
dojamų kambarių numerius. Jis tikriausiai iš FTB arba CŽV. 
Uždarys mano viešbutį, jei jam nenusileisi. Elkis, kaip išmanai - 
gali pabėgti, gali užmegzti su juo santykius. Jis teigia, kad tenori 
su tavim artimiau susipažinti, keletą sykių kartu pavakarieniauti, 
be jokio sekso, tiesiog prašo, kad duotum jam šansą. Jis ganėtinai 
keistas, kad būtų galima tikėti jo nuoširdumu. Ką darysi? 

— Pasakykite jam, kad sutinku kartą su juo pavakarieniauti. Tai 
viskas. Jokio sekso. Jei užsimanys daugiau, aš pabėgsiu. Arba gali 
mane deportuoti, tegu. Jo valia. 

Ipas linkteli galva, jo didelis apvalainas veidas su keliais pagurk- 
liais tampa mąslus. 

— Tik pasakyk man vieną dalyką. Jis atrodo doras, tvarkingai 
gyvenantis amerikietis, sėkmingai darantis karjerą - vienas iš 
vyrų, už kurių ištekėti tokios moterys kaip tu ir plūsta į šią šalį. 
Kodėl jį nuolatos atstumi? 

Čanija pažvelgia Ipui į veidą ir mato jame tik pinigus, godumą 
ir bukumą. 

— Todėl, kad aš esu kekšė. 

Ipas vėl linkteli galva. Jis nėra toks kvailas, kaip atrodo. Jis tik 
tyrinėja, kiek protinga yra ji. 

— Tu teisi. Tokio sukirpimo amerikiečiai nemoka pamiršti ar 
atleisti. Pirmieji aistros mėnesiai praeitų ir jis visą likusį gyvenimą 
kankintų tave dėl to, kuo užsiėmei anksčiau. 

— Dar blogiau, jis kankintų ir save patį. 

Kinas krenkšteli. Jis visą gyvenimą dirbo su kekšėmis. Tačiau 
jį kartkartėmis ir dabar dar pribloškia jų sugebėjimas permatyti 
vyrus. 


Mičas Turneris nusiveža ją į tajišką restoraną Adams Morgane 
prie Kolumbijos greitkelio. Čanijai padaro įspūdį jo nuovoku- 
mas - jis nesiveda jos į kokį nors prabangų tajišką restoraną, kur 
aitriųjų paprikų padažas praskiestas ir maistas, galima sakyti, be- 
skonis. Šis restoranas mėgstamas tajų ir skirtas turintiems riboto 
storio pinigines. Maistas, nors ir ne visiškai atitinkantis Bankoko 
užkandinių standartus, yra visai neblogas. Viena padavėja yra 
jauna japonė, ir visą vakarą Čanijos neapleidžia įspūdis, kad Mičas 
Turneris ją čionai atsivežė norėdamas pasipuikuoti prieš tą mergi- 
ną. Susipažinusi su juo artimiau, ji pakeis savo nuomonę, tačiau ir 
dabar jis daro jai įspūdį. Iš pažiūros jis atrodo grynas amerikietis, 
bet jo laisvumas ir akivaizdžiai puikus japoniškų manierų išma- 
nymas priverčia Čaniją galvoti apie jį šiek tiek geriau. Labiausiai 
jai patinka jo pagarba jaunosios padavėjos kultūrinei tradicijai, 
imtinai iki nusilenkimų. Labai retas farangas randa reikalą rodyti 
tokią pagarbą. Už tai Čanija jį maloningai apdovanoja viena iš 
gražesnių savo šypsenų. Jis laimingas kaip mokinukas. Su šiuo 
žmogumi nereikia permiegoti, kad laikytum jį savo rankose - jis 
jau dabar ten, suvystytas iki pat ausų. 

Jis negeria, ir tai ją šiek tiek nuvilia. Tanis ją įpratino per vaka- 
rienę pasimėgauti buteliu vyno, o dabar ore tiesiog tvyro įtampa, 
kurią lengvai išsklaidytų keli gurkšniai alkoholio. Deja, Turneris, 
matyt, baidosi svaigalų. Čanija užsisako vieną taurę raudonojo 
vyno; Turneris geria mineralinį vandenį. 

Dar vienas netikėtumas: su juo galima smagiai pasišnekučiuo- 
ti. Žinoma, ne taip smagiai kaip su Taniu, gebančiu žaismingai 
plepėti apie įvairiausius niekniekius - Turneris pasakoja apie 
Vašingtoną gana santūriai ir droviai, bet jis nė iš tolo nėra toks 

nuobodus, kaip ji baiminosi. Paskatinta jo atvirumo, Čanija su 
neseniai atsivertusiosios įkarščiu pasipasakoja, kaip pamėgusi 
serialą „Simpsonai“. Jis šypsosi. Tačiau nieko nekalbėti apie savo 
profesiją, matyt, yra įaugę jam į kraują. Vakarienei einant į pabaigą 
jis prabyla rimtai. 

- Atleiskite, kad prigąsdinau Ipą. Buvau apimtas nevilties. Da- 
bar jūs padarėte tai, ko aš troškau - pavakarieniavote su manimi. 
Aš esu žodžio žmogus - visi, kas mane pažįsta, tai patvirtins, - tai- 
gi daugiau jūsų nebetrikdysiu. Jei pareikalausite, kad nebelįsčiau 
į akis, nesiginčydamas įvykdysiu jūsų pageidavimą. Tik prašau 
dėl manęs padaryti vieną mažą dalykėlį. Perskaitykite šitą, - jis 
ištiesia jai knygos dydžio paketą, kurį ji jau buvo pastebėjusi anks- 
čiau. - Parašyta tajų kalba. Jei nelabai turite laiko, perskaitykite 
tik Naująjį Testamentą, ypač keturias evangelijas. 

Čanija apstulbusi žiūri į paketą. 

Prieš išsiskirdamas su ja jos daugiabučio kieme, jis sako: 

— Neketinu miegoti su jumis. Tol, kol mudu nesame susituo- 
kę. Tiesiog norėčiau su jumis retkarčiais pasimatyti, - jo lūpas 
iškreipia skausminga šypsena. - Aš noriu jus merginti. Esu labai 
senamadiškas. 

Ji žiūri į jį, vienoje rankoje laikydama knygą, kitoje - savo 
„Chanel“ rankinę. Turi sau pripažinti, kad ištisą minutę ją gun- 
dė paprasto, saugaus, švaraus, skrupulingai moralaus gyvenimo 
perspektyva su stipriu, sąžiningu, religingu vyru, kuris jos niekada 
neišduos, kuris rūpinsis ja ir jų vaikais ir apskritai įgyvendins jos 
„gyveno ilgai ir laimingai“ scenarijų. Tačiau tuomet ji suvokia, 
kad galvoja ne apie gyvenimą, o apie muilo operą. Nerealumo 
įspūdį dar labiau sustiprino jo sparta. Nejau Amerikoje įprasta 
pasipiršti jau per patį pirmą pasimatymą? 

Čanija susidarė įspūdį, kad šie santykiai vienam iš jų gali baig- 
tis prastai. Kaip nelegali imigrantė, ji turi pagrindo manyti, kad 
auka gali būti tik ji. Juk vis dėlto reikia pripažinti, kad šį raundą 

laimėjo jis. Ji neatsisakys su juo susitikti dar kartą. Bet yra vienas 
dalykas, kurį jis turi suprasti: 

— Jokiu būdu nebūsiu jums artima be sekso. Kad ir ką jūsų 
Dievas apie tai galvotų, verčiau jam pasakykite: tajės merginos 
neįmanoma merginti be sekso. Turi būti daugybė sekso, tonos 
sekso, kol jis pradės sunktis pro ausis. 

Ji nekreipia dėmesio į skausmingą išraišką jo veide ir nusi- 
gręžusi patraukia prie liftų, nusprendusi neatsisukti atgal ir jam 
nepamojuoti; netrukus jį užstoja betoninė kolona. Tačiau pasie- 
kusi lifto duris ji sustingsta lyg įkasta. Jai už nugaros pasigirsta 
Homerio Simpsono balsas: 

— Čanija, ei, Čanija, ateinančiam šeštadieniui gavau bilietus į 
„Springfildo izotopų“ rungtynes, nori eiti? 

Ji žaibiškai atsisuka ir pamėgina žvilgsniu susirasti jį stovėjimo 
aikštelėje, bet jo nebėra. Ji net prasižioja iš nuostabos. Tai nebuvo 
šiaip sau talentingo mėgėjo pamėgdžiojimas, tai buvo tobula, 
profesionali imitacija, nuo kurios ant galvos pasišiaušia plaukai. 
Kildama į savo butą, ji galvoja: 


Čanijai šį sykį užkibo keista žuvis. Dvidešimt minučių lovoje 
su juo, ir Čanija žinos viską. Jo veidas ne toks jau bjaurus, tik 
jis jo gėdijasi. Nori būti gražus amerikietis. Kažkas nerealaus, 
kaip filmuose. Bet Amerikoj visi elgiasi kaip filmuose. Galbūt 
jam tiesiog nestovi? 


Kokia tai būtų katastrofa - ištekėti už vyro ir tik tada sužinoti, 
jog po antklode jis nieko vertas. Bet kodėl ji apskritai nusprendė 
dar kartą su juo susitikti? Finansiniu požiūriu saunoje jai sekasi 
be galo puikiai ir ji galėtų suvystyti kiek nori pažįstamų azijie- 
čių vyrų iš diplomatinio korpuso, juk jie nuolat skambina ir ją 
supranta nepalyginamai geriau nei farangas. Bet karma yra tikra 

meteorologinė sistema, pernelyg sudėtinga, kad ją būtų galima 
taip paprastai išnagrinėti. 

Sugrįžusi į savo butą, ji numeta neišpakuotą Bibliją ant stalo 
ir čia pat ją pamiršta. 


Taigi kas yra Mičas Turneris? Čanija būtų nustebusi, jei būtų 
sužinojusi, kiek daug Žmonių kėlė sau šitą klausimą. Po pirmosios 
vakarienės ji suvokia, kad jis nepapasakojo ničnieko asmeniško 
apie save. Netgi tajiško Biblijos egzemplioriaus dovanojimas, iš 
pirmo žvilgsnio - žavus ir intymus pamaldaus žmogaus gestas, 
aiškiai yra iš anksto apmąstytas veiksmas, o tai kelia mintis, kad 
jo pamaldumas taip pat gali būti vaidyba. 

Jis ištveria jos netrikdęs ištisas tris savaites, kol pagaliau pa- 
skambina ir pakviečia pavakarieniauti į „Geležinę širdį netoli 
Duponto žiedo. Čia nėra jokių aitriųjų paprikų, tai rafinuota 
romantika su ėrienos kotletais ir iš servetėlių išlankstytomis gy- 
vatėmis ant dailiai serviruotų stalų aplink žioruojantį židinį. Ar 
jis suvokia, kad pats sau paspendė spąstus? Tai ne toks restoranas, 
kad galėtum oriai sėdėti negerdamas vyno. Turneris pasirenka 
teisingai ir gerai - užsisako „Napos raudonojo vyno, kuris vi- 
sai tenkina Čaniją, bet pats gal tik porą kartų vos vos gurkšteli 
iš savo taurės. Prabėgus pusei vakaro, butelis jau apytuštis ir 
Čanija, pastačiusi savo taurę, reikšmingai pažiūri į Turnerį. Ji 
gėrė beveik viena, bet yra tik lengvai apsvaigusi. Susikaupęs jis 
gurkšteli tris ar keturis gurkšnelius, tada vėl pastato taurę ant 
stalo. Ji nenuleidžia nuo jo akių. Jis vėl pakelia taurę ir išgeria 
dar šiek tiek. Čanija atkakliai tebežiūri į jį, kol jis išgeria taurę 
iki dugno. Akivaizdžiai patenkinta, ji leidžia padavėjai supilti 
likusį vyną į jos taurę. 

— Argi ji, velniai griebtų, nėra pats nuostabiausias dalykas, 
kokį tik jums kada nors yra tekę matyti? - sako Mičas Turneris 

išraudusiu veidu staiga atsigręždamas į padavėją, o ši apstulbusi 
susižvalgo su Čanija. 

Juodu neužsisako deserto; visą kelią taksi iki savo namų Čanijai 
tenka gintis nuo jo priekabiavimo. Jo godžios, stiprios, išsiilgu- 
sios rankos prasiskverbia visur. Kai ji pagrasina skelti antausį, jis 
sukikena. 

- Nenugirdau, Mardže, - sukužda jis, šiurpiai tobulai kopijuo- 
damas Homerį. 

Kai juodu atsiduria jos bute, ji, kaip įprasta prostitutėms, ima jį 
į nagą: pirmiausia dušas drauge, tada ji šaltu vandeniu nuplauna jo 
lytinius organus - šaltas vanduo neturi jokios įtakos jo įspūdingai 
erekcijai. Patyliukais niūniuodamas panosėje, jis išmuiluoja jos 
krūtis skystu muilu ir mėgina putose parašyti savo vardą. Lovoje 
jis atgyja taip, kaip Čanija nė nesitikėjo. 

Jis, galima sakyti, nuostabus. Praėjus dvidešimčiai minučių jis 
vis dar pumpuoja, o ji raitosi ir trūkčioja po juo ir tik profesinis 
išdidumas padeda jai susilaikyti nešaukus. Į jo švelnų: „Ar tu pa- 
tyrei, brangioji?“ pasakytą su prancūzišku akcentu, ji, kaip tikra 
budistė, gaudydama kvapą prisipažįsta: „Tris kartus.“ 

- Aš irgi, - sukikena jis ir dulkina ją toliau. 

Per ketvirtąjį orgazmą Čanija prisimena krikščionišką Bibliją. 
Galbūt joje vis dėlto išties yra kas nors verta dėmesio? 

Pagaliau jis pavargsta, ir Čanija vėl nusiveda jį į dušą; paskui 
juodu sugula šalimais. Tačiau tas vienintelis stiklas vyno vis dar 
daro stebuklus. Gulėdamas šalia jos jis lyg mokinukas lieja jai vis- 
ką, kas tik susikaupę jam širdyje ar atmintyje. Po savo gyvenimo 
istorijos (jis lankė griežtai religinės pakraipos mokyklą Arkanzase, 
vėliau studijavo Jeilio universitete ir Japonijoje) Mičas Turneris 
pasineria į pačias bjauriausias Vašingtono apkalbas. 

Pasirodo, jis augo griežtų pažiūrų baptistų šeimoje pietuose, 
o jo tėvas buvo senatorius. Jis turi seserį, su kuria jaučiasi labai 
artimas, ir du brolius, abu klestinčius telekomunikacijų srities 

verslininkus, beveik milijardierius. Bet Čaniją pakeri įspūdingas 
akcentų ir balsų arsenalas, stulbinantis Turnerio sugebėjimas 
pamėgdžioti. Kai jis pasakoja apie įvairiausius asmenis, atrodo, 
kad jie gyvena jo kūne - imitacija tokia šiurpiai tiksli, jog Čanija 
prisidengia burną, kad jis nematytų jos prasižiojusios. Kai jis 
išeina, ji teįstengia stovėti ir purtyti galvą. Tikrai keista Žuvis. 


Savo dienoraštyje Čanija pripažįsta, kad alkoholis Mičą Tur- 
nerį veikia keistai. Ji dar ne kartą matys tą pribloškiančią me- 
tamorfozę. Turneriui trisdešimt dveji ir kiekvieną kartą išgėręs 
jis atjaunėja maždaug perpus. Dėl šio paslaptingo alkoholio 
poveikio jis atrodytų visai niekam tikęs viešumoje, bet privačioje 
aplinkoje tampa dideliu hiperaistringu šešiolikmečiu, turinčiu 
tuziną skirtingų tapatybių ir puikų humoro jausmą. Nuo šiol na- 
muose Čanija visąlaik turi butelį raudonojo vyno. Jos sugalvotas 
ritualas veikia kaip laikrodis. Turneris įeina slegiamas kaltės, 
susikaustęs, rimtas, nekalbus, slogiai paslaptingas, mėtydamas 
užuominas, jog nežino, kaip ilgai dar leis sau su ja nusidėti. Ji 
duoda jam taurę vyno ir per kelias minutes jis praranda visą 
savo asmenybės brandumą ir virsta dideliu niekus veblenančiu 
kūdikiu landžiomis ir grabinėjančiomis rankomis. Po sekso jis 
visuomet psichologiškai išsikrauna leisdamasis į kalbas. Bėda 
ta, kad šis jo išsikrovimas susijęs su vis prieštaringesniais pa- 
sakojimais. Kai kuriose jo gyvenimo istorijos versijose mylima 
sesuo prapuola ir ją pakeičia malonus, bet pasiklydęs gyvenime 
brolis, kurį Mičas nuolat turi traukti iš vienokio ar kitokio liū- 
no. Kartais jo motina būna katalikė iš Čikagos. Gana dažnai jo 
tėvas būna palaidūnas, palikęs šeimą, kai Mičui buvo ketveri. 
(Savo dabartinę padėtį Mičas pasiekęs, nes puikiai mokėsi ir 
gaudavo stipendiją.) Dar kituose variantuose jo tėvas - buvęs 
diplomatas, daugelį metų dirbęs Tokijuje - todėl Mičas puikiai 
kalba japoniškai. 

Kita moteris būtų įžvelgusi tam tikrus pavojaus signalus, bet 
patyrusios prostitutės pripratusios klausytis vyrų tol, kol šie ga- 
lutinai susipainioja. Ji spėja, kad Turneris kažkur turi žmoną ir 
vaikų ir nemano, jog Čanija pakankamai protinga, kad pastebėtų 
jo pasakojimų prieštaravimus. Priblokšta jo nesugebėjimo ją įver- 
tinti, nusprendžia toliau su juo susitikinėti ir stebėti drastiškus 
jo asmenybės pokyčius, mėgautis išskirtiniu seksu, o labiausiai - 
juokingu, nežabotu, vaikišku veblenimu įvairiausiais balsais, dėl 
kurio, jos kuklia nuomone, jį galima laikyti genijumi. Reikia 
pripažinti, ji mačiusi gyvą galybę vyrų, tačiau nė vienas iš jų 
niekuomet nebuvo jos šitaip prajuokinęs. Tiesa, Čanija kvatoja iš 
nuostabos, kvatoja negalėdama patikėti savo ausimis, bet argi ne 
tokių dalykų laukia mergina iš ją įsimylėjusio vyro? Šitaip smagiai 
juokusis Čanija nebuvo nuo pat Tailando laikų. 

Iš šalies žvelgianti budistinė jos esybės dalis pastebi, kad Mičo 
priklausomybė nuo jos darosi šiek tiek bauginanti. Du kartus jis 
jai pripažino, kad jaučiasi kaip naujai atgimęs. Tiksliau, kaip gimęs 
pirmą kartą. Dabar, pažinęs tajiško malonumo skonį, jis matąs, 
kokia sukrušta (jo žodis) buvo jo vaikystė. O gal tai apskritai buvęs 
tiesiog amerikietiškas mėšlas, ir tiek? 

Ją stulbina tai, kaip stipriai jis apsišovė vertindamas jos in- 
telektą, ir jai norisi įvilioti jį į dar akivaizdesnių prieštaravimų 
pinkles. | 

— Mičai, pasakyk man teisybę. Ar tavo tėvas tikrai buvo sena- 
torius“ 

- Tėtis? Žinoma, vienas žymiausių Kapitolijaus kalvoje, gar- 
bingas amerikietis, vienas iš tokių, kuriems galėtum patikėti savo 
palikimą arba savo žmoną. 

Čanija žvelgia į jo taurę. Pastaruoju metu ji nežymiai padidino 
dozę. Ji nupirko dvi baliono dydžio vyno taures, į kurias telpa po 
pusę butelio vyno. Į jo taurę ji supylė apie ketvirtį butelio „Napos“ 
raudonojo, ir jis išgurkšnojo maždaug trečdalį. 

Jis nusišypso. Žino, kad ji laukia, kol jis išgers dar šiek tiek ir 
persimainys. Jau šiek tiek apsvaigęs, jis prunkšteli. Čanija nusi- 
šypso. Jis gurkšteli dar. Žinoma, jis galvoja apie seksą, kuriuo jie 
netrukus mėgausis - be abejo, tai bus dar vienas maratonas, - tuo 
tarpu ji su įprastine nuostaba laukia jo asmenybės pasikeitimo. 
Dar pora gurkšnių, ir štai. Jo veidą užlieja raudonis, o akys su- 
švinta nauja šviesa. 

— Tai koks jis buvo iš tiesų? 

— Visiškas mėšlas, dvidešimt keturių karatų subingalvis, - at- 
sako Homeris Simpsonas. 

Čanija iš juoko susileidžia ant sofos. Toks drastiškas yra jo 
sąmonės virsmas, toks absoliutus ir šiurpinantis, įvykęs be jokio 
perspėjimo ar komentaro. Jai tai be galo puikiai iliustruoja bu- 
distinę doktriną, kuri skelbia, kad nėra tokio dalyko kaip viena 
asmenybė - yra milijonas sąmonės būsenų. Teisingai jas suvokęs 
žmogus gali bet kada pasirinkti vieną iš jų, o štai nušvitusieji 
nesirenka nė vienos. 

— Subingalvis? - ji taip leipsta juokais, kad vargiai prataria 
žodį. 

Jos juokas - juokas gražios moters, kurios žavesys jį mistiškai 
veikia, - yra akivaizdžiai užkrečiantis. (Kad ir ką jis prasimanytų, 
jo priklausomybė nuo jos yra tikra - arba ji prarado sugebėjimą 
perprasti vyrus.) Jis klesteli šalia jos ant sofos - Čanija vis dar 
kreta iš juoko, bergždžiai bandydama susivaldyti. 

- Žinai, kartą jis išjungė televizorių, nes rodė du besikrušančius 
šunis. 

Dabar ji paspringsta iš juoko ir be jėgų ištisoms penkioms mi- 
nutėms susmunka ant grindų. Bet ar tai tiesa? Iš ko jie abu kvato- 
jasi - iš teatro ar iš tikrovės? Galbūt jo pasakojimų prieštaravimai 
yra sąmoningi, norint išsiaiškinti, ar ji priims šį žaidimą pagal jo 
keistas taisykles. Kelias akimirkas Čanija tariasi supratusi, kaip čia 
yra: tai sekso žaidimo variantas, kurį mėgsta kekšių paslaugomis 

besinaudojantys vyrai: jos užduotis yra drauge su juo įžengti į ilgai 
ignoruotą jo vaikystės pasaulį - vienintelę vietą, kur jis jaučiasi 
gyvas. Tarytum patvirtindamas jos spėjimus jis pradeda įspūdingą 
ir linksmą penkių minučių šou ir puikiai pamėgdžioja visus tele- 
vizijos personažus, kokius tik ji geba prisiminti. 

Per patį smagumą jis staiga nuščiūva. Anksčiau šito nebūdavo, 
bet nuo šiol tai atsitiks vis dažniau ir dažniau - tarytum kažkur 
jo sąmonėje būtų atsivėrusi skylė: jis nervingai nuryja seiles, o 
veidą sukausto kažkokie nesuprantami jausmai - gal kaltė, gal 
neapykanta, gal sena baimė - sunku pasakyti, ir jis nepaaiškina 
šios savo metamorfozės. Galbūt jis ir pats nepastebi savo nuotai- 
kos pokyčių? Nuo kavos stalelio Čanija paima jo taurę ir paduoda 
jam. Jis godžiai geria, išmaukia iki dugno. Po kelių sekundžių jo 
linksmumas grįžta. Ji stengiasi išvengti pavojingų temų ir leidžiasi 
nurengiama. Pasižada sau daugiau niekada neklausinėti apie jo 
tėvus. 

Okas gi jį traukia prie jos, be jos juoko priepuolių ir sekso ma- 
ratonų? Ir kodėl ji terliojasi su juo, jei galėtų tuos pačius pinigus 
gauti iš šimto kitų klientų? Bet kuri kekšė ją suprastų: šis keistas 
vyriškis pasidalijo su ja savo kompleksais. Per karjerą, trunkančią 
jau beveik dešimt metų, vienintelis jos žinių apie vyrus šaltinis 
buvo supaprastinti ir komercializuoti santykiai, trumpa ir emo- 
ciškai sterili sueitis, idealiai tinkama šiuolaikiniams Vakarams, 
jei tik jie pakeistų savo šventeiviškus įstatymus. Čanijos akimis, 
Mičas Turneris yra jos tikrieji vartai į Saharat Amerika. Galbūt 
iš tiesų meilė pažadina šypseną jos lūpose, kai ji žiūri į jį besistai- 
pantį prieš veidrodį, besigėrintį savo tricepsais ir nerimaujantį, 
kad pradėjo per retai lankytis treniruoklių salėje. Gražiam vyrui 
tokia tuštybė būtų pasibjaurėtina, bet jam tai tik suteikia žavesio. 
Tarytum moteris jis nuolat trokšta patobulinti savo kūną. Jau se- 
nokai jis ketina ant nugaros pasidaryti įspūdingą tatuiruotę, bet 
Jungtinėse Valstijose niekaip neranda tinkamo specialisto - čia 

visos tatuiruotės tiesiog klaikios. Kai kitą kartą vyks į Japoniją, 
susiras ten patį geriausią meistrą. Japoniškos tatuiruotės - horimo- 
no - yra tikri meno kūriniai ir gali būti tikrai nepaprastos. Galbūt 
kada nors jis išties sukaups drąsos ir mėnesį praleis Japonijoje, 
kad pasidarytų viso kūno horimono. 

Per savo vienintelį apsilankymą Turnerio bute (jis pasižymi 
išskirtiniu asmeninio saugumo instinktu) Čanija pastebi, kad 
jo būstas yra gryniausias jo atspindys. Iš pažiūros viskas atrodo 
tvarkinga, visi daiktai savo vietose, surikiuoti lyg armija, nuolat 
pasirengusi kovai; tačiau netikėtai ji atranda milžinišką terariumą, 
pilną didelių plaukuotų ir egzotiškų vorų, o jo miegamojo sienos, 
pasirodo, išdabintos nuogų meistriškai ištatuiruotų rytiečių mote- 
rų nuotraukomis. Pornografija Čaniją trikdo nepalyginamai ma- 
žiau nei vorai. Argi tai normalus suaugusio farango pomėgis? 

Vieną vakarą, būdama ne itin palankiai nusiteikusi vyrų at- 
žvilgiu (problemos saunoje, dėl kurių ji susilaukė priekaišto iš 
Samsono Ipo), Čanija sulaužo savo nuostatą ir prikiša Turneriui 
kol kas ryškiausią jo pasakojimų prieštaravimą. 

— Mičai, pasikalbėk minutėlę su Čanija. Tavo tėvas buvo sena- 
torius ar paliko šeimą, kai tu buvai mažas, ar žuvo avarijoje, kai 
tau buvo dvylika? 

Nėra pagrindo abejoti jo mąstymo sparta. 

- Viskas yra tiesa. Žmogus, kurį vadinu savo tėvu, senatorius, 
iš tiesų buvo mano įtėvis, už kurio mano motina ištekėjo, kai 
mano tėtis paliko šeimą. Tėtis tikrai mus paliko, kai visi buvome 
maži, ir jis išties žuvo avarijoje, kai man buvo dvylika - bet nė 
vienas iš mūsų jo nematėme daugiau kaip aštuonerius paskutinius 
metus. 

— Na, o tavo mama - ar ji baptistė iš Teksaso, ar katalikė iš 
Čikagos? 

- Mama? Taip pat ir viena, ir kita. Ji gimė Čikagoje katalikų 
šeimoje, tačiau susituokusi su senatoriumi perėjo į kitą konfesiją. 

Tai vienintelis kompromisas, kurio jis iš jos reikalavo - juk ši 
santuoka vis dėlto smarkiai pakylėjo ją socialiniais laiptais. 

— O tavo mylimoji sesutė Alisa? 

Pasikeitus temai Turnerio veidą bemat aptemdo debesis. 

— Nori sužinoti apie mano vaikystę, ar ne? Tai buvo pragaras, 
sakau tau tiesiai šviesiai. Tai buvo sąmoningas, suplanuotas ir 
rafinuotas kankinimas koncentracijos stovykloje. Kodėl apie tai 
klausinėji? Juk žinai, kad tai mane slegia. 

— Gerai, gerai. O kodėl tu giliniesi į japonų kultūrą? 

Išgirdęs šį klausimą jis ir vėl suraukia antakius. Tyli gana ilgai. 
Čanija nusprendžia, kad jis kovoja su dar vienu keistu ir labai 
vakarietiškų savo demonu, ir kantriai laukia. 

— Vienas senas Antrojo pasaulinio karo veteranas mane supa- 
žindino su japonų pornografija. 

Ji žiopteli iš nuostabos. Turneris paaiškina. 

Tada, kaip ir dabar, japai buvo gerokai aplenkę Vakarus šioje 
svarbioje industrijos šakoje; trylikametis Mičas veterano dėka jau 
buvo šio žanro specialistas. Jis ir jo geriausias bičiulis sukaupė visą 
biblioteką pornografinių žurnalų, paštu atsisiųstų iš viso pasau- 
lio. Jiedviem prireikė viso mėnesio intensyvių analitinių tyrimų, 
kad empiriškai patvirtintų, jog japonų kokybės kontrolė yra visų 
geriausia - tiek pornografijos, tiek ir kitose srityse. Vien pažvel- 
gus į žurnalo iliustracijas buvo galima pajusti merginos kūno 
stangrumą, išgirsti jos aimanas. Kai nuo žurnalų jie perėjo prie 
vaizdajuosčių, skirtumas tapo dar akivaizdesnis. Regint itin me- 
niškas tatuiruotes, išradingai surežisuotas situacijas, neįtikėtinai 
pranokstančias banalų tipinį vakarietišką modelį su merginomis 
mokyklinėmis uniformomis, ir didžiulę sadomazochistinių scena- 
rijų įvairovę, buvo nesunku suvokti japų ekonomikos klestėjimo 
priežastis. Būdamas Japonijoje Turneris iki valios prisižiūrėjo 
meistriškai ištatuiruotų nuogų jaunų moterų nuo pat Fukuokos 
iki Saporo. 

— O kodėl tu įstojai į... aaa... į tą organizaciją, kuriai priklausai? 

Mičas Turneris staiga plačiai nusišypso: 

— Jiems reikėjo šnipų, laisvai kalbančių japoniškai. Visą laiką 
baimintasi, kad japai pagal vyriausybės finansuojamą programą 
vagia Amerikos pramonines paslaptis. O aš esu egzaminų laikymo 
genijus, taigi be problemų įveikiau bandomąsias užduotis. - Su 
globėjiška šypsena: - Aš turiu fotografinę atmintį, o mano intelek- 
to koeficientas yra šimtas šešiasdešimt penki - genijaus lygis. 

— Tai tu gali būti bet kuo, kuo tik panorėjęs? 

Čanija žino, koks provokuojantis gali būti šis klausimas, ir 
sąmoningai įremia žvilgsnį jam į akis, taip mesdama savotišką 
iššūkį. Ji atidžiai stebi jo emocijų kaitą, tačiau jis nusprendžia iš 
esmės pakeisti pokalbio temą. 

— Žinai, dabar, kai sutikau tave, nemanau, kad galėčiau be tavęs 
gyventi. Tu vienintelė moteris pasaulyje, kuri mane supranta. 

Bet alkoholio poveikis baigia išsisklaidyti; Mičas Turneris pa- 
mažu grįžta į ankstesnę būseną ir greitai jį vėl užvaldys kaltės ir 
atsakomybės jausmas. Čanija nusprendžia, kad laikas užduoti 
paskutinį nekaltą klausimą. 

— Tai Japonijoje tu tikriausiai dulkinaisi kaip triušis? 

Bet jau per vėlu, cheminė reakcija jau vyksta atgaline linkme, 
Turneris vėl apsigaubia nepermatomu Išoriniu Sluoksniu - kaip 
rūdimis, saugančiomis keistą vidinį branduolį nuo tolesnės ok- 
sidacijos. 

— Ne, nesidulkinau. 

— Kodėl? 

Jis gūžteli pečiais, staiga apimtas paniekos, netgi pasibjaurė- 
jimo. 

— Yra geresnių dalykų, kuriais galima užsiimti per šį trumpą 
žemiškąjį gyvenimą, Čanija. Tikiuosi, kada nors tai suprasi. Aš 
tikrai noriu, kad perskaitytum Bibliją, kurią tau daviau. Kiek aš 
tau skolingas už šios dienos masažą? 

Ji prie to jau priprato. Kiekvieno susitikimo pabaigoje, net jei 
juodu būna drauge praleidę visą naktį, jis staiga apsimeta, kad 
pas ją atėjo paprasto, su seksu nieko bendro neturinčio masažo, 
ir visuomet jai sumoka tiek, kiek ji paprašo. Ji išmoko žaisti šį 
žaidimą. 

— Už masažą? Penkis šimtus dolerių. - Kai jis įteikia naujutė- 
laičius banknotus, kuriuos tikriausiai kiekvieną kartą pasiima iš 
banko specialiai jai, Čanija pasiteirauja: - Kada vėl tave pama- 
tysiu? 

Jis rimtu veidu papurto galvą. 

— Nežinau. Nesu tikras, ar turėtume šitaip tęsti. Tai negerai. 
Tai negerai nė vienam iš mūsų ir man reikia rimtai pagalvoti apie 
savo atsakomybę tavo atžvilgiu, apie tai, ką aš darau tavo sielai. 
Manau, kurį laiką mums būtų geriau nesimatyti. 

Ji sutinka ir nutaiso miną, tarsi apgailestaudama susitaikytų su 
tikrove. Ji žino, kad po dienos kitos jis vėl jai paskambins, bet ar 
žino tai jis? Kiek atitrūkusios viena nuo kitos yra šios dvi Mičo 
Turnerio esybės? 


Tai klausimas, į kurį ji galės atsakyti tik tada, kai jau bus gerokai 
per vėlu. Juk vis dėlto ji yra vienui viena didelėje atšiaurioje šalyje, 
ir nors jaučiasi labai tvirta, kartais ir ją užplūsta baisi ir nyki vienat- 
vės tuštuma. Kartą nieko nesvarstydama ji paskambino Turneriui 
į darbą ir papasakojo epizodą iš „Simpsonų“: Mardžė įsidėjo krūtų 
implantus. Čanija turėjo jo telefono numerį, nes išgėręs Turneris 
su džiaugsmu įteikė jai savo vizitinę kortelę. („Aš noriu, kad man 
skambintum kiekvieną mielą valandą, aš noriu girdėti tavo balsą, 
noriu ištisas valandas kalbėtis su tavimi apie seksą...“ Žinoma, ji 
nebuvo tokia kvaila, kad skambinėtų jam, kai jis darbe ir blaivus.) 
Dabar, staiga suvokusi, ką padarė, ji sulaiko kvapą, nežinodama, 
kaip jis sureaguos. Galbūt ji nuėjo per toli ir šį kartą jis visai rimtai 
nutrauks santykius? Po jos žodžių eina ilga pauzė, tada: 

— Mardžė neketino įsitaisyti implantų - tai buvo ligoninės 
klaida. - Vėl pauzė. - Aš paimsiu tave priešpiečių. Kur norėtum 
pavalgyti? 

- Gal į „Jakes Chili Bowl“? 

— Tai juodukų skylė, nekokia idėja. 

— A, taip, tiesa. 

- Žinai ką? Apsirenk kaip į verslo susitikimą, ir aš nusivešiu tave 
į „Vanagą ir balandį ant Kapitolijaus kalvos. Visiems pasakysiu, 
kad esi Tailando ekologinės delegacijos narė. Jie čionai atvykę 
dviem savaitėms ir stengiasi atgrasyti amerikiečius nuo ketinimų 
pirkti didžiules jų neliestos gamtos teritorijas. Jei kas nors prieis 
pasikalbėti su mumis, gali improvizuoti. 

Nuo pat Tanio išvykimo Čanija neturėjo galimybės jaustis vi- 
saverte žmogiška būtybe. Tik dabar, kai Turneris pamini „Vanagą 
ir balandį , į kurį Tanis dusyk buvo ją nusivedęs, ji pajunta, kaip 
pasiilgo egzotiškos verslo delegatės iš Rytų vaidmens. Tajas diplo- 
matas nupirko jai juodą amerikietiško stiliaus dalykinį kostiumėlį 
(su kelnėmis, o ne sijonu), kurį ji dabar ir apsirengia, užsisega ma- 
syviąją auksinę grandinėlę su Budos pakabučiu - taip ji niekada 
nebuvo peržengusi savo namų slenksčio. Persmeigusi susuktus 
plaukus smeige ir meistriškai, kaip išmokusi grožio salonuose, pa- 
sidažiusi antakius ir blakstienas, apsiavusi juodais aukštakulniais 
bateliais ir nutaisiusi rimtą veido išraišką (Tanis ją kartą pamokė, 
kaip vaidinti Niūriąją Amerikietę, paaiškinęs, kad ši veido išraiška 
yra efektyviausia siekiant išspręsti reikalus Jungtinėse Valstijose), 
su griežtu dalykiniu kostiumėliu ir ekstravagantiškais rytietiško 
aukso papuošalais ji panaši ne tiek į lobistinės grupės narę, kiek 
į Tailando aristokratijos atstovę. 

Aplinka yra pati nuostabiausia iš visų galių. „Vanage ir balandy- 
je, sėdint ant kėdės šalia labai rimto Mičo Turnerio, darbo metu 
niekada nevaidinančio nieko kito, tik Niūrųjį Amerikietį, visai 
akivaizdu, kad restorano personalas, aptarnaujantis Kongreso 

narius, yra įsitikinęs, jog ji - nepaprastai svarbi užsienio parei- 
gūnė, ir apie ją šokinėja su pagarba, kurios, jai pačiai to nežinant, 
taip ilgėjosi jos širdis. Čanija nusprendžia, kad jai be galo patinka 
„Vanagas ir balandis“ ir ji tikrai išsireikalaus, kad Turneris ją kuo 
dažniau čionai atsivestų, - tai bus kaina, kurią jis turės sumokėti 
už vis intymesnius jųdviejų santykius, ir jai visai nesvarbu, kad 
šiuo metu jis patiria kažką panašaus į krizę, nes pats netiki, kad 
jam užteko nutrūktgalviškumo atsivesti ją čionai. Juk tarp resto- 
rano lankytojų tikrai yra jos klientų? 

Įdėmia veido išraiška ji apsidairo aplinkui. Ne, atrodo, nėra nė 
vieno vyro, kurio linksmakotį ji būtų aptarnavusi. Mičo Turnerio 
oda papilkėja, ir jis užsisako butelį vyno. 


Savo dienoraštyje Čanija daugiau nieko nerašo apie šiuos prieš- 
piečius arba kaip juodu po jų atsidūrė jos bute, kur viskas vyko 
pagal įprastą ritualą. Tačiau tie priešpiečiai jam turėjo tokį povei- 
kį, kokio nė vienas iš jų nesitikėjo. Po viskam Turneris, gulėdamas 
lovoje ir dar tebeveikiamas „medikamentų“, balsu mąsto, jog būtų 
išmintinga supažindinti ją su savo tėvais. Čanija neklausia, tikrus 
ar tariamus tėvus jis turi omenyje. Jie žaidžia jų įprasto žaidimo 
variaciją. Jų nuotaika lengva ir nerūpestinga, taigi Čanija pasi- 
junta užklupta netikėtai. 

— Nelabai gera mintis, Mičai. Aš tajė. Tajės turi tam tikrą re- 
putaciją, pats supranti. 

Jis, svajingai: | 

— Bet tu taip puikiai pasirodei šiandien per priešpiečius. Galė- 
čiau jiems drąsiai tvirtinti, kad esi kokios nors verslo delegacijos 
narė. Jie tikrai neatskirs. Anksčiau ar vėliau tau vis tiek teks su 
jais susitikti. 

— Ne. 

Baisoka stebėti, kaip jo galvoje vėl atsiveria juodoji skylė. 

Juk tiktai vaikai gali patirti tokius žaibiškus nuotaikos svyra- 
vimus? Jo veidą staiga ir be perspėjimo iškreipia įniršis. Tačiau 
kuriame konkrečiai pasaulyje jie šiuo metu yra? Apie kuriuos 
tėvus jie kalba? Senatorius ir sesuo išnyko iš akiračio jau prieš 
kelias savaites; pagal naujausią versiją jį užauginusi ekscentriška 
tetulė. 

— Nori pasakyti, kad neketini už manęs tekėti? 

Apstulbimas jo balse iškalbingai byloja apie jo mintis. Ką, tre- 
čiojo pasaulio kekšė atsisako savo gyvenimo šanso? 

— Aš nenoriu apie tai kalbėti. 

— Aš noriu apie tai kalbėti, Čanija. Atsiprašau, kad turiu tai 
pasakyti, bet daugiau šitaip elgtis aš negaliu, tikrai negaliu. Ne- 
manau, kad suvoki, kokius didelius moralinius kompromisus aš 
dabar darau. Tu netgi nepavartei tos Biblijos, kurią tau daviau. 

— Gerai, aš perskaitysiu Bibliją, tada pasikalbėsime, - sako ji, 
norėdama jį užčiaupti. 

Jai neaišku, kodėl Biblijos perskaitymas turėtų būti sietinas su 
pokalbiu apie santuoką - juk vis dėlto jis neparodė nė menkiau- 
sio susidomėjimo budizmu, - tačiau ji bet kuria kaina pasiryžusi 
išsklaidyti jį užvaldžiusią juodą nuotaiką. Tai pirmas kartas, kai 
jai išties tenka pripažinti, jog alkoholis šį farangą gali paveikti ne 
vien teigiamai. 

Jam išėjus, ji prisiverčia ir perskaito keturias evangelijas tajų 
kalba, paskui grįžta į pradžią ir perskaito Pradžios knygą, tačiau 
netrukus pasijunta neįstengianti sutelkti dėmesio. Ji gali tvirtai 
pasakyti, kad gyvenime nebuvo skaičiusi tokių vaikiškų paistalų. 
Krikščionių religija jai panaši į stebuklinę pasaką, kur aklieji 
praregi, luošieji ima vaikščioti, mirusieji prikeliami, o galiausiai 
paslaptingasis veikėjas, kalbėdavęs alegorijomis, sugeba prisikelti 
pats ir vaikščioja su nukryžiavimo skylėmis kūne. O kas pasaky- 
ta apie viską pradėjusį Dievą, kuris, žinoma, yra vyras? Kas per 

pašlemėkas jis turėjo būti, kad pasodino tuos du medžius rojuje, 
o paskui liepė Adomui ir Ievai nevalgyti jų vaisių. Čanijos su- 
pratimu, visa knyga yra Mičo Turnerio fantazijų pasaulio tąsa. 
„Simpsonai“ - kur kas patrauklesnis dalykas. 

Persisotinusi jo globos, ji tiesiai šviesiai, nevyniodama žodžių į 
vatą, išsako jam savo nuomonę apie krikščionių Bibliją ir laukia jo 
reakcijos. Jo veįde viena po kitos keičiasi keistos išraiškos, kakta 
keletą kartų susiraukšlėja ir vėl išsilygina, tada jis taria: 

— Turbūt tu esi teisi, krikščionybė yra visiškas mėšlas. Supranti, 
vieną dieną aš pasukau į politiką, o šioje šalyje, norint padaryti 
karjerą valstybinėje tarnyboje, tau būtinai reikalinga bažnyčia. Tu 
man parodei, kad yra ir kitų kelių. Turėčiau tau už tai padėkoti. 

Suraukusi kaktą, ji užduoda klausimą, kuris nieku gyvu nebūtų 
šovęs jai į galvą iki apsilankymo „Vanage ir balandyje“. 

- Gal ketini kada nors siekti prezidento posto? 

Mičo veidas surimtėja, tarytum ji būtų palietusi pernelyg gilią 
ir jautrią jo asmeninės tikrovės dalelę, kad apie ją būtų galima 
diskutuoti. Jis atlaidžiai nusišypso, bet nieko neatsako. 

Tačiau Čanijos jo šypsena nepralinksmina. Šis žmogus yra 
tikra manevrų raizgalynė, žaibiškai greita, bet konkretaus pa- 
vidalo neturinti sąmonė, besišvaistanti pasiaiškinimais, kurie 
kas akimirką keičiasi. Galbūt politika ir yra ta veikla, kur jis 
suklestėtų? 


Čanijos dienoraštyje atsispindi, kad nuo šio momento jų san- 
tykiai ima šlyti. Ji mato, kad alkoholis jį veikia neigiamai; girtas 
jis darosi vis bjauresnis, ir ji liaujasi davusi jam vyno. O jis (kaip 
pats sako) pirmą kartą gyvenime pradeda gerti namie. Ko gero, 
Čanijai nusibodę jų nuolatiniai kivirčai ir ji nebesistengia apraši- 
nėti jų savo dienoraštyje, išskyrus vieną, per kurį Mičas Turneris 
stoja ginti feminizmo. 

Čanija: 

- Taigi šioje šalyje visos moterys yra vyrai. Čia jūs turite vien 
tiktai vyrus. Pusė turi putes, kita pusė pimpalus, bet visi jūs esate 
vyrai. Moterys čia vaikšto kaip vyrai, kalba kaip vyrai, vadina 
viena kitą šiknėmis ir putėmis, lygiai kaip vyrai. Kitais žodžiais 
tariant, du šimtai aštuoniasdešimt milijonų žmonių čia teieško ko 
nors minkšto, ką būtų galima padulkinti, - ji apdovanoja jį pačia 
žavingiausia savo šypsena. - Nieko nuostabaus, kad aš uždirbu 
tiek daug pinigų. 

Jis pasimuisto, karštligiškai ieškodamas būdo, kaip perimti 
pokalbio iniciatyvą. (Čanija galvoja, kad čia dvelkteli jo būsimasis 
politinis „aš“.) Ramiai ir su įsitikinimu jis sako: 

— Moterys išsikovojo nepriklausomybę. Galbūt jos kiek ir per- 
deda, bet, žvelgiant iš jų varpinės, anksčiau jos buvo beveik vyrų 
vergės. 

— O dabar jos yra jūsų sistemos vergės. Sistema jų nemyli ir 
negerbia, ji tiktai dulkina jas. Jos turi visą dieną vergauti biuruose, 
be paliovos dirbti, dirbti ir dirbti, kad kažką padarytų turtingą. Po 
darbo jos jaučiasi išsekusios, bet vis vien slampinėja po klubus ir 
barus ieškodamos vyrų. Argi tai galima vadinti pažanga? 

— Bet tu pati parsidavinėji vyrams. Taigi ir pati esi pinigų 
vergė. 

— Kai tu sakai „pinigai“, tu suteiki jiems farangišką prasmę. Kai 
aš sakau „pinigai“, aš jiems suteikiu tajišką prasmę. 

— Kokia ta tajiška prasmė? 

- Laisvė. Mano profesinė veikla trunka gal valandą ar dvi, o 
paskui, jei noriu, aš galiu visą savaitę gyventi iš gautų pinigų. 
Manęs nevaldo nei vyras, nei sistema. Aš laisva. 

— Vis dėlto tu parsidavinėji, taigi dirbi. 

— Na, matai, tu prieštarauji patš sau. Aš dirbu lygiai kaip kitos 
moterys, pats ką tik tai pasakei. 

— Bet tu pardavinėji savo kūną. Kaip tai suderinti su buvimu 
gera budiste? 

— Tu nesupranti. Aš pardavinėju tiktai tą kūno dalį, kuri nėra 
svarbi, ir niekas dėl to nenukenčia, išskyrus galbūt šiek tiek mano 
karmą. Aš nedarau didelės žalos. Tu pardavinėji savo sąmonę. 
Sąmonė yra Budos sostas. - Grasindama jam pirštu: - Tai, ką tu 
darai, yra labai labai blogai. Tu neturėtum šitokiu būdu naudoti 
savo sąmonės. 

— Kokiu būdu? Savo smegenis aš naudoju darbui. Tai nėra 
parsidavinėjimas. 

— Tanis man daug kartų sakė, kad Vašingtono politikos veikė- 
jai, tokie kaip tu, dažnai nepritaria prezidentui, jo nuomonei ir 
veiksmams. Šitas prezidentas labai pavojingas, gali visą pasaulį 
nuteikti prieš Ameriką. Tu pats man sakei, kad jam nėra kitos 
išeities kaip tik skirstyti pasaulį į gerąjį ir blogąjį, nes jis temoka 
skaičiuoti tik iki dviejų. Tačiau tu dirbi jo aparate, leidi jam nau- 
dotis tavo smegenimis organizuojant veiksmus, kurie gali sukelti 
pavojų visam pasauliui. Tai yra prostitucija. Tai gali pakreipti tavo 
karmą labai labai bloga linkme. Galbūt kitame gyvenime tau teks 
atgimti tarakonu. 

Mičas Turneris prapliumpa juoku. Jis atrodo susižavėjęs jos 
argumentacijos lankstumu ir išmone. 


Čanija sutrikusi, ji nežino, ką daryti su šiuo vaikinu. 


Ji galvoja, kad jų santykiai toliau pamažu eižės, kaip ir įprasta 
tokiems romanams, juodu pasuks kiekvienas savo keliu, galbūt jai 
teks palikti Vašingtoną, galbūt po kelių mėnesių ji grįš į Tailandą, 
nes čia jai sekėsi nepaprastai gerai ir ji jau turi pakankamai pini- 
gų, kad galėtų baigti savo karjerą Amerikoje. Bet šio paskutinio 
jųdviejų pokalbio data buvo 2001 metų rugsėjo dešimtoji. 

Stebėtina tai, kad tą pačią dieną Čanija, jausdamasi prislėgta ir 
išsekusi po jųdviejų ginčo, užrašo vieną iš tų atradimų, kuriuos 
padaro kiekvienas, ilgai gyvenantis svetimoje šalyje. Pensilvanijos 

ir Devintosios gatvių sankryžoje ją apima tėvynės ilgesys. Įvyksta 
jos pasaulėjautos lūžis. 

Iš pat pradžių ją labai žavėjo viena amerikiečių, netgi neturtin- 
giausių, savybė: būtent jų vaikščiojimo stilius. Netgi valkatos čia 
žingsniuoja tikslingai ir kupini energijos, tvirtai žinodami, kur 
eina, o tai kaip diena nuo nakties skiriasi nuo tajų vaikščiojimo 
stiliaus kur nors Bankoke ar Sarine, kur tikslo ir krypties poreikis 
menkai teprasismelkęs į kolektyvinę sąmonę. Dabar ji gerokai 
artimiau susipažinusi su šia šalimi ir per tą laiką jos požiūris į 
amerikiečių eiseną gerokai pakito. 


Iš tiesų jie nežino, kur eina, tiesiog stengiasi sudaryti tikslingai 
einančio žmogaus įspūdį. Jie taip vaikšto dėl to, kad yra kupini 
baimės. Juos vaiko kažkoks jų viduje gyvenantis demonas. Čanija 
taip niekuomet nevaikščios. 


Akimirką ji pasijunta kiaurai perpratusi Saharat Amerika; šį 
suvokimą lydi jos apsisprendimas kaip galima anksčiau sugrįžti 
namo į Tailandą. Ji nenori ištekėti už baimės kupino vyro, ištobu- 
linusio meną su didžiuliu įkarščiu ir ryžtu eiti niekur. Pripažinti, 
kad esi sutrikęs ir nežinai, kur eiti, jai atrodo kur kas sąžininges- 
nė laikysena - ir kur kas artimesnė nušvitimui. Ir netgi kur kas 
brandesnė. 


Kitą dieną Mičas Turneris jai paskambina apie trečią valandą 
popiet, kai visa šalis jau paskendusi chaose. Jis vaidina neprie- 
kaištingą ir atsakingą profesionalą - tai vaidmuo, kurį atlieka 
darbe. 

— Tau teks iš čia išvykti. - Jis, suprantama, žino, kad ji yra nele- 
gali imigrantė, viską patikrino CŽV duomenų bazėje, galbūt netgi 
susisiekė su savo kontaktiniais asmenimis Tailande. - Nežinau, į 
kokią velniavą visa tai nuves, tačiau galiu lažintis, kad kiekvienas, 

turintis pasą, išduotą į rytus nuo Berlyno, bus skrupulingai tikri- 
namas. Jau kalbama apie suėmimus be teismo leidimo. Gali įsivelti 
į tokią klampynę, kuri iš tavęs atims ne vienus gyvenimo metus. 

Čanijos nereikia dukart raginti. Kai tik oro linijos vėl prade- 
da funkcionuoti, ji sėda į lėktuvą. To paties mėnesio dvidešimt 
antrąją ji atsiduria savo gimtajame kaime netoli Sarino Kambo- 
džos pasienyje. Pirmas prabangos dalykas, kurį ji nusiperka, yra 
plokščiaekranis „Sony“ televizorius, per kurį visais kanalais be 
paliovos kartojama filmuota medžiaga, kaip „Boeingai“ rėžiasi į 
Manhatano bokštus dvynius. 

Tuo, farange, ir baigiasi Čanijos dienoraštis. 

Penkta dalis 


„AL KAIDA“ 


27 


Ankstyvą popietę aš atvykstu į Kaubojų gatvę ir atidarau barą. Ne- 
kantrauju susitikti su Leku ir sužinoti, kaip jam sekėsi su Fatima, 
tačiau visų pirma noriu aptarti Čanijos dienoraštį su Nong. 

Vos uždegęs šviesas, nusilenkiu Budai. Visuomet labai svarbu, 
kad neištuštėtų alaus ir spiritinių gėrimų atsargos. Dauguma 
klientų geria „Kloster“, „Singhos“ ar „Heineken alų, o merginos, 
žinoma, pusę savo pinigų užsidirba per „damų gėrimus“ - mano 
motina niekada nepamiršta šios aplinkybės. Ji man palikusi žinu- 
tę, kad nedelsdamas užsakyčiau iš didmenininkų daugiau „Klos- 
ter“ ir tekilos. Tekilos ištekliai, mano nuomone, dar pakankami, 
blogiausiu atveju bet kada galime nusipirkti keletą butelių parduo- 
tuvėje, bet „Kloster“ atsargos yra pavojingai sumažėjusios. 

Pažvelgęs į Budos statulą, pagaliau suprantu, kodėl jaučiu kan- 
kinančią įtampą. Ant statulėlės visai nebelikę serenčių. Išėjęs į gat- 
vę, susirandu gėlių pardavėją ir nuperku tiek gėlių girliandų, kiek 
tik galiu panešti. (Mano šalyje, kur bepasisuktum, pamatysi gėlių 
pardavėją, kurio prekystalis bus nukrautas Budos girliandomis: 
tai patikimas verslas krašte, kuriame gyvena šešiasdešimt vie- 
nas milijonas lošėjų.) Užvertęs Budą gėlėmis, aš uždegu puokštę 
smilkalų, kuriuos mano motina laiko po prekystaliu, tris kartus 
dėmesingai jam nusilenkiu, įsmeigiu smilkalų lazdeles į mažą 

dubenėlį su smėliu, specialiai laikomą šiam tikslui, ir pasimeldžiu, 
kad jis sugrąžintų mums sėkmę. Tą pačią minutę, kai baigiu mels- 
tis, atvyksta mano motina Nong, nešina glėbiu serenčių. 

— Vakar buvau tokia užsiėmusi, kad pamiršau jas palaistyti, — 
paaiškina ji iš po gėlių kupetos. Nieko nesakau, tik tyliai laukiu, 
kol ji pastebės girliandas, kuriomis aš ką tik apkarsčiau Budos 
statulėlę. - Oi. Na, dabar jis tikrai mums atleis, - jos veidas nu- 
švinta. - Dabar galime tikėtis kokios nors tikrai didelės sėkmės. 
Kaip tau ėjosi Sungai Koloke? 

Nutaisau rimtą veidą ir paprašau ją atsisėsti prie vieno stalelio. 
Papasakoju apie dienoraštį ir atskleidžiu itin svarbią aplinkybę, 
kad Čanija pažinojo Mičą Turnerį Jungtinėse Valstijose. Ir turėjo 
su juo aistringą romaną. Nong tučtuojau supranta, ką aš noriu 
pasakyti. 

- Jie gali rasti įrodymų, kad juodu buvo susiję? Jei amerikiečiai 
gerai pasikapstys, tikrai išsiaiškins, kad Vašingtone jis susitikinėjo 
su mergina iš Tailando. Netgi jei ji keliavo su svetimu pasu, jie 
gali išsiaiškinti, kokia jos tikroji tapatybė, tiesa? 

— Taigi. 

Nutaisęs rimtą veidą žiūriu į Budą. Kiek serenčių prireiks, kad 
jis galų gale mums atleistų, kad jį pamiršome? Nong paseka mano 
žvilgsnį, prieina prie Budos statulėlės, uždega saują smilkalų 
lazdelių ir rūpestingai nusilenkia - su didesniu pamaldumu, nei 
sugebėjau iš savęs išspausti aš. 

- Esu tikra, kad netinkamai nusilenkei, - įgelia ji. - Na, dabar 
jau bus gerai. 

Staiga mano mobiliajame telefone suskamba melodija „Satis- 
faction“. Tai Vikornas - jis nori sužinoti, kaip man sekėsi Sungai 
Koloke. 

— Geriau važiuok čionai, - sako jis ir baigia pokalbį. 

Policijos nuovados laukiamasis pilnas įprastinės publikos: el- 
getų, kekšių, vienuolių, žmonų, besiskundžiančių vyrų smur- 

tu, vyrų, besiskundžiančių vagiliaujančiomis ir meluojančiomis 
žmonomis, pamestų vaikų, sutrikusių, įniršusių ir nuskriaustų 
žmonių. Kiekvienas čia esantis yra savaip nelaimingas. Tačiau 
Vikorno koridorius tuščias, lygiai kaip ir jo kabinetas, kuriame 
laukia tik pats šeimininkas. Jis manęs klauso, o aš pasakoju apie 
Čanijos dienoraštį ir žmones iš CŽV, Hadsoną ir Braitą, pasiro- 
džiusius Sungai Koloke. Jis kurį laiką stovi, paskui ima vaikštinėti 
po kabinetą, susikišęs rankas į kišenes. 

— Siūlau žiūrėti į tai kiek kitaip. Įsivaizduok, kad esi puikus 
specialistas, turintis bent jau daktaro laipsnį, ir užsiimi kaž- 
kokia pasiutiškai sudėtinga veikla. Dar būdamas idealistiškai 
nusiteikęs studentas, tu nusprendi pasitarnauti savo šaliai ir 
nueini į CŽV, o ten tave priima išskėstomis rankomis. Praleidęs 
dešimt metų šioje organizacijoje tu jau nebesi naivus studentas. 
Visi, kuriuos pažinojai koledže, uždirba dvigubai daugiau nei 
tu ir su malonumu leidžia savo pinigus. Vyrai ir moterys, kurie 
mokykloje buvo penktadaliu bukesni už tave, dabar yra verslo 
lyderiai, susikrovę milijardus iš technologijų - galbūt jie jau 
spėjo sėkmingai užbaigti savo pirmąją karjerą. Jiems nereikia 
jaudintis dėl to, ką pasakyti ir ko nepasakyti žmonai ir šeimai, 
jiems nereikia baimintis, kad bet kurią minutę iš aukščiau gali 
sulaukti nurodymo krautis krepšius ir ketverius ar penkerius savo 
gyvenimo metus praleisti kokiame nors Dievo užmirštame už- 
kampyje, tokiame kaip Sungai Kolokas. Jiems nereikia kas šešias 
savaites kęsti melo detektoriaus testų, atsitiktinių narkotikų testų, 
nereikia bijoti elektroninio šnipinėjimo. O tu pakliuvai į organi- 
zacijos žabangas. Paaukštinimas yra vienintelė viltis, vienintelis 
kelias ištrūkti iš šios siaubingos kankynės. Šnipo darbas tam tikra 
prasme prilygsta tarnybai kariuomenėje. Reikia puikaus didelio 
karo, kad tau atsivertų paaukštinimo perspektyva. Po Rugsėjo 
vienuoliktosios CŽV darbuotojui tėra vienintelis būdas pakilti 
karjeros laiptais - reikia sučiupti keletą „Al Kaidos“ veikėjų. 

O kaip jie atrodė, tie vaikinai, kuriuos sutikai šniukštinėdamas 
aplink Mičo Turnerio būstą? 

Kaip visuomet, mano viršininkas be vargo pademonstravo sa- 
vąjį stratego talentą, savojo proto pranašumą, savo neprilygstamą 
sugebėjimą užčiuopti žmogiškąsias silpnybes, kad ir kaip jos būtų 
maskuojamos. 

— Vyresnysis, Hadsonas, buvo lygiai toks, kaip apibūdinote, - 
pripažįstu aš. 

— Pusamžis, kamuojamas įtampos, praradęs ideologinį įkarš- 
tį, nesikenčiantis gauti paaukštinimą, iki kaklo sotus smulkaus 
masto šnipinėjimo nuobodybės, svarstantis, kokį velnią veikia 
šioje trečiojo pasaulio šalyje, kai, sulaukęs tokio amžiaus, tikė- 
josi jau vadovauti skyriui, sėdėdamas už puikaus plataus stalo 
Vašingtone? 

— Taip, - dabar vargu ar dera minėti nežemišką Hadsono kil- 
mę. 

— O tas kitas? 

— Tipiškas socialiai nesubrendęs farangas, kupinas didelių idėjų 
ir linkęs lįsti į spąstus drambliams. 

Neatrodo, kad būtų verta gilintis į to nelaimėlio ankstesniuosius 
įsikūnijimus; žmonės paprastai nė neįsivaizduoja, kokie nuobodūs 
buvo dauguma praėjusių gyvenimų. Kaip ir daugelis mūsų rūšies 
atstovų, Braitas jau daugiau kaip tūkstantį metų yra bandos gyvu- 
lys, garbingai žūvantis didžiuosiuose istorijos mūšiuose. Abejonės 
į jo sielą prasiskverbė tik tada, kai gulėjo mirdamas nukirstomis 
galūnėmis Danange per Vietnamo karą ir jam į galvą atėjo iki tol 
nesuvokiama mintis: „Ar tik aš nebuvau suklaidintas?“ 

- Hmmm, - pulkininkas linksmai pažvelgia į mane. - Pa- 
grindinė Vakarų silpnybė yra ta, kad jie neturi kitų priemonių 
lojalumui užsitikrinti, išskyrus gerovę. Bet kas yra gerovė? Dar 
viena skalbimo mašina, didesnis automobilis, gražesnis namas? 
Visa tai nelabai koks penas sielai. Kas daugiau yra Vakarai, jei ne 

milžiniška universalinė parduotuvė? O kas gi linkęs mirti už pre- 
kybos centrą? - jis vėl dirsteli į mane. Aš gūžteliu pečiais. - Tačiau 
svarbiausia su jais neskubėti, - Vikornas vėl parodo tą nešvankų 
žuvies kutenimo gestą ir plačiai nusišypso. 

Ėmęs ieškoti Leko, sužinau, kad jis dviem dienoms pasiprašė 
atostogų dėl sveikatos. Niekas nežino, kur jis yra. Paskambinu 
Fatimai, bet ji irgi nežino, kur jis. 

— Ar nevertėtų susirūpinti? - klausiu jos. 

— Brangusis, tai buvo jo lemtingoji akimirka. Turėjau išspirti jį 
išjo jaukaus mažo lizdelio. Ar paskrenda, ar ne? Čia nėra taisyklių. 
Jei išgyvens, sugrįš. Dabar jis negali be manęs apsieiti. 

— Tu netgi nesusisiekei su juo? 

— Nebūk vaikas, brangusis. 


Praėjusią naktį vėl sapnavau Čaniją. Sapne buvo tvenkinys, 
kokių galima pamatyti tik Radžasthane - tobulo kvadrato for- 
mos, su šventykla centre, regis, plūduriuojančia ant vandens. Ant 
kranto išsirikiavusi sielvarto apimtų jaunų vyrų eilė. Kiekvienas 
piligrimas atskirai nuplukdomas į salą pasikalbėti su šventykloje 
gyvenančiu vienuoliu. Aš taip pat stoviu toje rikiuotėje ir, kai 
ateina mano eilė, nuplaukęs į salą, negaliu pažvelgti vienuoliui į 
akis. Rankose laikau Čanijos nuotrauką. Atsibundu visas išpiltas 
prakaito. 


Šis sapnas mane sukrėtė. Nemanau, kad iki tol drįsau sau pri- 
pažinti, kaip smarkiai man jos reikia, ir dabar patiriu tą kanki- 
"nančią įtampą, kurią stebėti yra taip smagu, kai ji ištinka ką nors 
kitą. Kandžios Vikorno pastabos apie mano emocinį gyvenimą 
yra vienas dalykas, bet būti apleistam aukščiausiosios esybės yra 
visiškai kitas pragaro katilas. Vis dėlto iškenčiu geras dvi valandas, 
kol ryžtuosi paimti savo mobilųjį ir imu slinkti kontaktų sąrašą, 
kol pasiekiu raidę Č. 

— Sončajau? - pasigirsta jos balsas, tas kiekvieną širdį tirpdan- 
tis tonas, keliantis norą ją nužudyti, kai yra skiriamas kitiems 
vyrams. 

— Tiesiog norėjau sužinoti, kaip tau sekasi. 

— Tikrai? Ar perskaitei mano dienoraštį? 

— Taip, - kimiai sukuždu. 

— Nemanau, kad jis labai įdomus. Tiesiog pagalvojau, kad galbūt 
norėtum žinoti kontekstą, jeigu... 

- Žinoma. Aš suprantu. Tačiau yra pora dalykėlių, apie kuriuos 
norėčiau pasikalbėti. 

— Štai kaip? Kokių? 

— Gal ne telefonu, ką? 

— Manai, mūsų gali klausytis? Ar jau išties taip striuka? 

— Na, gal ir taip, mes paprasčiausiai daug ko nežinome. 

— Ko norėtum? 

— Gal susitikime drauge pavalgyti? 

Užmiršk apie tai, farange. Nepasakosiu tau, kas atsitiko per tą 
vakarienę. Pasakysiu tik tiek, kad pasirodžiau kaip apgailėtinas, 
netašytas, nervinės įtampos iškamuotas šiknius (ne be priežasties 
visose rimtesnėse kosmologijos tradicijose meilė yra moteriškos 
giminės, nes ji paverčia vyrus klounais), bet garuose troškintas 
ešerys su citrina buvo puikus, šaltas australiškas baltasis vynas — 
pasakiškas, o mano beprotiškas bučinys į jos dieviškas lūpas mums 
atsisveikinant - malonesnis nei abu tie dalykai drauge paimti. (Jei 
ji iki šiol nežinojo, kad esu dėl jos pamišęs, tai dabar žino.) Kol 
kas tuo ir baigsiu, jei tu neprieštarauji. Tą faktą, kad ji daugiau 
nebedirba, aš priimu kaip kosminės užuojautos mano atžvilgiu 
apraišką. Ne, žinoma, apie savo sapną aš jai nepasakojau. 

Apie dešimtą vakaro sugrįžtu į „Senių klubą, kurio veiklą dabar 
prižiūri mano motina. Jos niekur nematyti, bet daugelis klientų 
reikšmingai uodžia orą. 

Pagal kvapą atrandu ją sėdint dengtoje kiemo dalyje. Mane 
pamačiusi lyg ir bando kažką paslėpti, bet jau per vėlu. 

— Maniau, kad laikaisi dietos. 

— Laikausi. Dieta vaisius leidžia. 

— Esu tikras, kad ten paminėti ne šiaip vaisiai. Galiu lažintis, kad 
kalbama tik apie citrusinius ar panašiai. Vos prieš kelias dienas 
tu valgei obuolius. 

— Vaisiai yra vaisiai. Koks skirtumas, kokie? 

Nusprendžiu meistriškai išnaudoti šį subtilų momentą ir ar- 
tindamasis nutaisau žavingą šypseną. Nors nusiteikusi įtariai, ji 
atsako į mano švelnų pakštelėjimą į skruostą ir nesuspėja sustab- 
dyti mano kairės, taigi nutveriu keistos išvaizdos geltoną daiktą, 
gulintį jos lėkštėje. 

— Vagilius. 

Aš patenkintas žiaumoju savo laimikį. O nuostabusis durijus, jo 
ypatingas melancholiškas glebumas, jo neatsispiriamas tąsus jus- 
lingumas, jo grynas pirmykštis ir tiesmukas aštrumas, jo trium- 
fališkai mirtinas žavesys - ak, nekreipk dėmesio, farange, jokiu 
būdu tu nesuprasi durijaus, pusės gyvenimo nepraleidęs čia. 

— Tai tikriausiai pats nuostabiausias vaisius pasaulyje. Tas faran- 
gas, kuris sudarė tavo dietą, tikriausiai nėra apie jį nė girdėjęs. 

— Yra elektroninis laiškas, - sako ji su akivaizdžių palengvėjimu 
balse. - Jis nepasirodys dar bent savaitę. Kažkokia byla jį užlaikė 
Jungtinėse Valstijose. 

Tegul Buda man atleidžia, buvau visiškai užmiršęs apie Super- 
meną. Nuskubėjęs prie kompiuterio, peržiūriu elektroninį paštą. 


Mano brangiausieji Nong ir Sončajau, man be galo be krašto 
gaila, bet turiu atidėti savo kelionę. Apeliacinis teismas ką tik 

mane informavo, kad pajudinta viena iš trijų mano pagrindi- 
nių bylų ir per artimiausias kelias dienas numatoma surengti 
klausymus. Aš atstovauju vienam iš svarbiausių firmos klientų 
ir jokiu būdu negaliu atsisakyti atstovauti jam teismo posėdyje. 
Žadu atvykti, kai tik visa tai pasibaigs - nedelsdamas nė dienos. 
Laikau lagaminą sukrautą ir tiesiai iš darbo vyksiu į oro uostą, 
tą pačią minutę, kai tik byla bus baigta. Degu iš nekantrumo 
pamatyti jus abu. Dieve mano, Nong... Dieve mano (aš myliu ir 
tave, Sončajau, nors mudu niekada nebuvome susitikę). 


Aš mintyse gromuliuoju jo žodžius (jis pasakė „aš myliu tave, 
bet pridėjo ir žodelį „ir“). Staiga visi atsigręžia į duris, nes į barą 
įeina du nepažįstamieji. 

Na, negalima sakyti, kad jie yra nepažįstamieji tikrąja to žo- 
džio prasme. Amerika juk gentinė bendruomenė, tiesa? Senius, 
sėdinčius bare, jų pasirodymas paveikia tarsi porą šajenų, einančių 
lenktu miško keliuku ir staiga pamatančių visą būrį užkandžiau- 
jančių savo priešų krou. Hadsonas, Braitas ir visi klientai vienu 
metu trūkteli savo kelnes aukštyn. Hadsonas nusuka rūgštų žvilgs- 
nį nuo susiraukšlėjusių hipių ir pažvelgia man į akis. 

— Sveiki, detektyve. Prisimenate mus? - sako jis, beveik neju- 
dindamas lūpų, toks pat kietas, niūrus ir susirūpinęs kaip visuo- 
met. 

— Sungai Kolokas. Tąsyk jūs buvote verslininkai. 

- Ojūs buvote Amerikos gyventojas su žaliąja korta. Liaukimės 
žaidę slėpynių. Žinote, kodėl mes čia? 

Netaręs nė žodžio, išsivedu juos į kiemą. Hadsonas suraukia 
nosį, o Braitas demonstratyviai uodžia orą. („Tai pats bjauriausias 
trečiojo pasaulio dvokas, kokį tik galima įsivaizduoti“) 

- Mama, čia tuodu CŽV šnipai, kuriuos aš sutikau Sungai 
Koloke ir kurie apsimetė telekomunikacijų srities verslininkais, — 
paaiškinu tajiškai. 

Ar esu minėjęs, kad savo primityvioje visuomenėje mes vis 
dėlto turime tokį dalyką kaip etiketas? Mano motina šitą įžangą 
priima kaip ženklą, kad šiuodu vyrai socialinėje piramidėje yra 
aukščiau nei ji. Ji atsistoja ir rūpestingai jiems nusilenkia. Had- 
sonas, regis, norėtų turėti skrybėlę, kad galėtų ją nukelti. Braitas 
sutrikęs. Iš pradžių jis galvoja atsakyti tokiu pačiu nusilenkimu, 
tačiau galiausiai atsisako šios minties. 

— Nori pasakyti, kad jie tau melavo? - klausia mano motina vis 
dar su mandagia šypsena lūpose. 

— Melas ir yra tai, kuo jie užsiima. Jie šnipai. 

— Kaip bjauru, - ji mandagiai linkteli galva Hadsonui. - Ar jie 
kalba tajiškai? 

— Nė žodžio. 

Ji plačia šypsena atsako į pagarbų Braito linktelėjimą. 

— Ar pulkininkas apie juos žino? Gal turėtume juos išmesti? 

- Ne, mama, nereikia. CŽV labai galinga. 

— Man nepatinka, kaip tas jaunuolis be paliovos uodžia mano 
durijų. Galbūt aš pati jį išmesiu, jei jis ir toliau taip elgsis. - Tada 
angliškai: - Džentelmenai, prašome sėstis, mano namai yra jūsų 
namai. 

Matau, kad Braitas smarkiai abejoja, ar saugu sėdėti tokioje 
kiaurai smelkiančioje smarvėje. Tačiau pasvyravęs jis ryžtasi ir 
prisitraukia kėdę, Hadsonas padaro tą patį. Hadsonui neprasprū- 
do pro akis, kad jis atsidūrė patrauklios maždaug bendraamžės 
tajės draugijoje. (Aš matau baisų kartėlį, kuris, kaip jam rodos, 
galėtų atlėgti ir užleisti vietą kažkokiam šiltesniam jausmui tai 
vienintelei, galbūt moteriškai, mandagiai ir švelniai azijietei? O 
gal tai ji?) 

— Vyresnysis fantazuoja apie tave. 

— Ar nori, kad jį sugundyčiau ir išsiaiškinčiau, kiek daug jis 
žino? 

— Tu lyg ir baigei profesinę karjerą. 

- Jaunesnysis, ko gero, galvoja, kad jis labai kietas, ar ne? Gal 
užsiundykime ant jo vieną iš mūsų merginų? Nemanau, kad jis 
atrodys toks pats, kai pamatys vaizdo įrašą apie savo sugebėjimus 
be kelnių. 

Mano veidas nušvinta nuoširdžiu susižavėjimu. 

— Visai nebloga mintis. Ar dešimtasis kambarys dar su įranga? 

— Taip, nepaisant visų tavo puritoniškų prieštaravimų. 

Paaiškinu: brangioji Nong niekuomet man neatleido už tai, 
kad atsisakiau susidėti su sindikatu, internete „mokėk už minu- 
tę“ principu transliuojančiu pornografinius siužetus iš paslaugų 
kambarių, paprastai be erekcijos savininko žinios ar sutikimo. 
Slapta skaitmeninė kamera buvo visiškai parengta darbui, kai ją 
aptikau ir uždraudžiau naudoti. 

- Kurios iš merginų galėtume paprašyti? Koks jis? 

— Lengvai sujaudinamas, gerai atliekantis pagrindines funkcijas, 
su ribota vaizduote, tikriausiai gali, esant reikalui, darbuotis ištisas 
dvidešimt minučių, paskutiniame etape mėgsta aistringai bučiuo- 
tis, linkęs triumfuoti, nepakenčia, jei moteris nepatiria orgazmo. 
Nuolankiosios šiam reikalui netinka, nes jos sukels tik aroganciją 
ir panieką. Reikia žavios ir subtilios, kuri jį išvestų iš proto. „Ak, 
tikiuosi, tu greit atsigausi, aš taip susinervinu, kai nepatiriu orgaz- 
mo, gal kitą kartą man nupirkti tau šiek tiek „Viagros ? 

— Natė 

— Ji tikra vėjavaikė, bet sutinku, kad turi talentą. Gerai nusi- 
teikusi ji puikiausiai tiktų. Pamėginsiu ją surasti. - Angliškai: — 
Atleiskite man, džentelmenai, turiu grįžti į darbą. 

— Ką gi, mes atverčiame savo kortas, - sako Hadsonas bejaus- 
miu, neutraliu tonu, vos tik mano motina pasišalina. - Jūs turite 
informacijos apie Mičo Turnerio dingimą. Manome, kad jis buvo 
nužudytas viešbutyje netoli nuo čia. Mūsų žiniomis, tuo metu jis 
buvo su viena jūsų darbuotoja, - jis dirsteli į Braitą. - Ar ko nors 
nepraleidau? 

Braitas įdėmiai pažvelgia man į akis. (Jis nori duoti suprasti, 
kad tikrai kalba visu rimtumu.) 

— Klausykite, mes esame amerikiečiai, kariaujantys karą, ir 
nepaliekame savo žuvusiųjų mūšio lauke, kad ir kas atsitiktų. 
Mes paprasčiausiai šitaip nesielgiame, ir tiek. Taigi visiems būtų 
geriausia, jei šioje byloje neliktų viso to mėšlo, visų... taip sakant... 
slapukavimų, konspiracijų ir kolaboravimų, jei viską išsiaiškintu- 
me kartą ir visiems laikams ir atiduotume nusikaltėlį į teisingumo 
rankas, nes mes vis vien prisikasime iki dugno, vienaip ar kitaip. — 
Akies krašteliu pastebiu, kad Hadsonas teikiasi suraukti antakius. — 
Zikiuosi, jūs suprantate, ką aš turiu omenyje, detektyve? | 

Aš privalau parodyti trečiojo pasaulio baimę ir pagarbą, bet čia 
atsiranda besišypsanti Nat ir pasiteirauja, gal kas nors pageidautų 
ko nors išgerti. Braitas nelinkęs blaškyti dėmesio. 

- Vandens, - kaip kirviu nukerta jis, įbesdamas žvilgsnį į Nat. 

Ji vilki baltą medvilninę suknelę iki kelių, palyginti kuklaus 
kirpimo, nors ir su gana gilia iškirpte, ir panašu, kad po suknele 
daugiau nieko neturi. Braitas dar nepradeda akimis jos nurengi- 
nėti, bet malonaus skaisčiai baltos suknelės ir šviesiai rudų kojų ir 
pečių kontrasto nepastebėti sunku. Kontaktas numeris vienas. 

— Paprašyčiau kokakolos, jei jūs nieko prieš? - pabrėžtinai 
mandagiai sako Hadsonas. (Manau, jis tikisi sulaukti sugrįžtan- 
čios Nong.) 

Aš su šypsena papurtau galvą, o Nat dailiai nusilenkia Hadsonui 
ir Braitui. Braitas kovoja su pašalinėmis pagundomis ir laimi. 

— Galbūt detektyvas galėtų patvirtinti, kad pasiekėme susita- 
rimą“ 

— Dėl ko? - šypsodamasis pasiteirauju aš. 

— Iš tiesų, - sako Hadsonas, - stebini. Dėl ko mes čia dera- 
mės? - Kažkodėl man atrodo, kad šiųdviejų partnerių santykiai 
nėra idealūs. 

Braito veidas pasidaro, galima sakyti, ryškiai raudonas. 

— Aš tik mėginau... 

- Aš Žinau, ką mėginai padaryti. Tailandas yra turbūt didžiau- 
sias mūsų sąjungininkas šioje pasaulio dalyje. Jei prezidentas nori 
sugriauti mūsų draugystę su bet kuriuo užsienio sąjungininku, 
tai jo reikalas, bet tu ne prezidentas, - atrodo, jis norėtų dar 
kažką pridurti, bet pasvyravęs apsigalvoja. Tikiuosi, kad Braitas 
pratrūks lyg vulkanas, galbūt trenks Hadsonui dideliu vyno bu- 
teliu, bet ne - jis viso labo nutaiso įžeisto vaiko miną. Hadsonas 
šiek tiek pasvyra į priekį, gan švelniai pažvelgia man į akis, netgi 
suteikia savo žvilgsniui šiek tiek maldaujantį atspalvį. - Detekty- 
ve, klausykite, mes žinome, kas tikriausiai nutiko. Jūs žinote, kas 
mes tokie. Kodėl mes čia? Mes čia todėl, kad organizacija, kurioje 
dirbame, nenusiramins tol, kol Mičo Turnerio žūties kaltininkai 
nebus pelnytai nubausti. Kol kas niekas oficialiai negali pasakyti, 
ar tai buvo tarptautinio terorizmo, ar buitinio smurto atvejis, ar 
mirtimi pasibaigęs apiplėšimas, ar dar kas nors. Suprantate, kur 
link suku? Jei kas nors atsitiko tarp Turnerio ir vienos iš jūsų 
merginų, jei tai viskas ir nėra nieko daugiau, jei yra lengvinančių 
aplinkybių, o jų tikriausiai buvo - šiaip ar taip, jis buvo didelis 
ir stiprus vaikinas... Mes manome, kad jis pradingo šeštadienio 
naktį... tikriausiai išgėręs, o žinome, kad jis buvo labai neatsparus 
alkoholiui... be to, jis apskritai neturėjo būti Bankoke... dabar 
suprantate, ką noriu pasakyti? Jei yra pagrindo sumažinti žudi- 
kui bausmę, o gal netgi įrodyti savigynos faktą, atsižvelgdami 
į aplinkybes galėsime jo teisminį persekiojimą sušvelninti iki 
minimumo, 0 gal ir visai nutrauksime bylą. Mums tiesiog reikia 
vienaip ar kitaip išsiaiškinti situaciją. Amerikiečiai mąsto labai 
tvarkingai. Mes paprasčiausiai negalime palikti bylos su antspau- 
du „Neišaiškinta“, ypač jei tai karo metas... ir ypač jei reikalas 
susijęs su tokiu žmogumi kaip Mičas Turneris. Norėtume, kad 
mums padėtumėt. Prašau. 

Sugrįžta Nat, nešina vandeniu. Pasilenkusi prie Hadsono ir 
pildama į taurę vandenį, ji atskleidžia Braitui nemažai savo viršu- 
tinės kūno dalies - dabar, gavęs pylos nuo Hadsono, Braitas tikrai 
nusiteikęs prasiblaškyti. Nat pastebi, kur link jis žiūri, pakelia 
akis ir jųdviejų žvilgsniai susitinka. Jis vėl išrausta. Kontaktas 
numeris du. 

- Štai kaip, - sakau aš, svarstydamas, ką daryti. Situacija šaukte 
šaukiasi Vikorno strateginių sugebėjimų. Ką gali išmanyti nupezęs 
vienuolis? Ar mes žaidžiame trimačių šachmatų partiją, ar dviejų 
kortų pokerį? - Reikalas tas, kad ne aš sprendžiu. 

Dabar į šalį nukrypsta ir Hadsono dėmesys. Jis ne kvailys, ir Nat 
sugebėjimai nepraslydo jam pro akis. Jis ir aš su nešališku susido- 
mėjimu stebime, kaip ji pasilenkia prie Braito įpilti jam vandens. 
Jos manierose nėra jokio flirto, bet vandenį ji pila neįprastai lėtai. 
Naktis labai karšta, visas mūsų kiemas nušviestas spiginančių 
liuminescencinių lempų. Mes visi suprakaitavę. Grynas, skaidrus 
kaip krištolas vanduo lašas po lašo pamažu pildo taurę, ir ji dėl 
kondensacijos išsyk pasidengia rasos migla. Atrodo, ši akimirka 
tęsis amžinai. Nat negailestinga, o Braitas sutelkia dėmesį į taurę, 
kad nereikėtų žvilgčioti į šalį, į dvi jaunas rudas krūtis, pūpsančias 
jam prie pat veido. Kai ji baigia pilti, jis paskubomis pakelia akis ir 
kimiu balsu padėkoja. Nat grakščiai ir kukliai nusilenkia, o veido 
išraišką išlaiko rimtą. Kontaktas numeris trys. 

Farange. Aš galiu lažintis - tavo Volstritas prieš Tailando man- 
gą, - kad jis sugrįš, bent jau tam, kad jauno vyriškumo korta 
atmuštų aukštesnį Hadsono rangą ir taip atstatytų savo pažeistą 
ego po žeminančių kolegos komentarų. Hadsonas galvoja taip pat. 
Jis nusigręžia, o jo veide atsispindi susidomėj imas ir susierzinimas 
sykiu. (Kodėl CŽV atsiuntė jam į partnerius ne vyrą, o vaikėzą?) 
Dabar jis laukia, kad aš pasakyčiau ką nors daugiau. Aš tyliu, ir 
jis atsidūsta. 

— Gerai, okas sprendžia? Tas pulkininkas. Tas veikėjas Vikornas. 
Jis turi velnišką reputaciją, ir tikrai ne sąžiningo policininko. 

— Sukčius, - sumurma Braitas, vengdamas atkaklaus Hadsono 
žvilgsnio. 

Aš nutaisau nuolankų veidą. 

— Arjam pasakyti, kad norite sudaryti sutartį? 

Braitas akivaizdžiai nesupranta, ar tai mano sarkazmas, ar aš 
paprasčiausiai netinkamai pavartojau anglišką žodį. Jis balansuoja 
tarp pykčio ir paniekos, ir panieka, regis, ima viršų. Hadsonas 
savo reakciją paslepia atsikrenkšdamas. 

- Taip, pasakykite jam, kad norime pasikalbėti. Esu tikras, 
kad drauge galime pasiekti teigiamą rezultatą. Būtų labai gerai, 
jei galėtume pasikalbėti su asmeniu, kuris paskutinis matė Mičą 
Turnerį gyvą. Tai mus įtikintų jūsų geranoriškumu. 

Abu keliais gurkšniais ištuština taures ir atsikelia eiti. Palydžiu 
juos per klubą pagrindinio išėjimo link, nenuleisdamas akių nuo 
Braito. Na, štai, jis jau naršo akimis po kambarį - daro tai, ko buvo 
pasižadėjęs nedaryti. Nat, žinoma, niekur nematyti. 

Kai tik juodu saugiai įsėda į taksi, paskambinu Vikornui ir 
papasakoju naujienas. Jis pratyli ištisą minutę, tada klausia: 

— Ką sako tavo instinktas? 

— Mes esame indėnai, jie yra kaubojai; jie nori sudaryti su mu- 
mis sutartį. Jie nori susitikti su Čanija, pulkininke. 

Jis krenkšteli. 

— Pasakyk jiems, kad rytoj vakare ateitų į barą. Mes jį uždary- 
sime visam susitikimo laikui. 

— Ar Čanija bus? 

— Nežinau. 


Vidury juodos nakties suskamba mano mobilusis telefonas. 
Tai Lekas, galų gale. Tonas desperatiškas, atrodo, tarytum jis būtų 


prie mirties. 

— Jūs turite man padėti. 

Lumpinio parkas (taip pavadintas pagal Budos Sidhartos gimi- 
mo vietą) naktį: meilė savo pigiausiu pavidalu, o infekuotumas 
ŽIV, sakoma, čia didesnis nei šešiasdešimt procentų. Tamsoje 
girdėti slapūs judesiai ant suoliukų ir ant žolės, prislopintos aima- 
nos ir kuždesiai, didelių gyvulių bruzdesys nakties tvankumoje, 
begalinis atominės sekso ir mirties sintezės (sakoma, sukeliančios 
didelę priklausomybę) intensyvumas. Šiame tropiniame sode ver- 
da naktinis gyvenimas. Stovėdamas parko pakraštyje paskambinu 
Lekui į jo mobilųjį, kad išsiaiškinčiau tikslią jo buvimo vietą. Jis 
stypso vienas prie tvenkinio ir žiūri į mėnulio atspindį vandenyje. 
Kai jį paliečiu, jo kūnas atrodo tarsi pusiau sustingęs. 

— Ji liepė man ateiti čionai, - sukužda jis po kurio laiko. - Ji 
primygtinai ragino, kad pamatyčiau visą šlykštybę. 

- Ji teisi. Kaip tik taip ir privalo pasielgti gera Vyresnioji Sesuo. 

- Jaučiuosi klaikiai. Ji mane pribaigė. 

— Ji tave tikrina. Geriau tau pamatyti blogiausia, iki žengiant 
lemtingąjį žingsnį. Turi būti tikras, kad tavasis kelias neatves 
čionai. 

— Pusė iš čia esančių kekšių yra katojai, - burbteli jis. - Jie 
prarado viską, netgi elementarų žmogiškumą. Jie yra tiesiog... 
tiesiog gyviai. Mačiau, kaip jie sėdinėja ant suoliukų ir laukia 
klientų tarytum išbadėję demonai. Kai kurie iš jų aiškiai serga. 
Jie aptarnauja taksi vairuotojus. 

— Ką konkrečiai tau pasakė Fatima? 

- Ji pasakė, kad padės man, jei iki dugno išgersiu kartybės taurę. 
Ji pasakė, kad katojaus kelias yra šventas, tik katojai ir budos iš 
tiesų mato pasaulį tokį, koks jis yra. Ji pasakė, kad aš turiu būti 
tvirtas kaip plienas ir tuo pat metu minkštas kaip pūkas. 

Kai apkabinu jį per pečius, jis puola į ašaras. 

— Nemanau, kad aš turiu pakankamai stiprybės. Aš tik norėjau 
šokti. 

— Manai, šokti lengva? 

Jis pažvelgia į mane savo didelėmis akimis: 

— Ačiū, kad atėjote. Man buvo užėjusi silpnumo akimirka. Dar 
truputį pabūsiu čia. Juk man reikia viską pamatyti, tiesa? 

- Taip. 

Po teisybei, daugiau ir nėra ką sakyti. 

„Senių klubas“ normaliomis aplinkybėmis tikrai nebūtų pasi- 
rinktas tokioms rimtoms deryboms, bet tai geriausia, ką galime 
pasiūlyti. CŽV agentai, kurių čia oficialiai apskritai nėra, neturi 
savo atstovybės, niekas nenori susitikimo rengti viešbučio kam- 
baryje, o Aštuntojo rajono policijos nuovada tam reikalui vargiai 
būtų tinkama vieta. Dalyvauju tik dėl to, kad esu Vikorno vertėjas 
ir mano diskretiškumu galima pasikliauti. Čanija čia tiktai tam, 
kad išnaudotų galimybę įrodyti, jog ji šito nepadarė. (Vakar ji 
visą dieną praleido užsirakinusi su Vikornu jo kabinete.) O mano 
motina čia tik todėl, kad tai jos klubas ir ji jokiu būdu neketina 
praleisti nieko, kas čia vyksta. 

Nors ir Hadsonas, ir Braitas jau daugybę kartų skaitė Čanijos 
liudijimą, jie dar kartą jį perskaito - tai tas pats, kurį Vikornas 
padiktavo, o aš užrašiau, - jie turi ir tajišką originalą, ir anglišką 
vertimą. Juodu vienu metu pakelia akis nuo popieriaus; jaunas ir 
nežaboto ryžto kupinas Braitas prabyla pirmas. Mane nustebina, 
kad jis kreipiasi į mane ne kaip į oficialų vertėją, bet kaip į kuklų 
raštininką. 

— Jūs dalyvavote užrašant šį liudijimą, detektyve? 

- Taip. 

— Jūs ir buvote tas, kuris jį užrašė? 

— Taip. 

— Pulkininkas Vikornas taip pat buvo? 

— Taip. 

- Ir tai yra tikri ponios Čanijos Fongčit žodžiai, kuriuos ji 
tuomet pasakė? 

— Be abejo. 

— Arjos istorijoje jums niekas nepasirodė keista? 

— Ne. Turėkite galvoje... 

Mano žodžius nutraukia kategoriškas rankos mostas. 

- Žinau, žinau, tai Bankokas ir tokie dalykai čia atsitinka nuolat. 
Leiskite man baigti kalbėti aplinkkeliais, detektyve, - jis pasvyra 
į priekį, šlaunys plačiai praskėstos, nes netelpa didingi (akivaiz- 
džiai) pautai. - Detektyve, ar jums teko kada turėti lytinių san- 
tykių? 

Sutrikimo pauzė. 

— Na, kartkartėmis turiu laimės tuo užsiimti... 

— Ir ar kada turėjote laimės tuo užsiimti iš užpakalio? Neturi 
reikšmės, kuri damos anatomijos dalis jus labiausiai domina, 
sutelkime dėmesį į poziciją. 

Čanija nežinia kodėl slapčia nusišypso, mano motina suraukia 
kaktą ir pažvelgia į mane, tada jos žvilgsnis nuo manęs peršoka 
prie pulkininko. Manau, ji anksčiau nei bet kas kitas susigaudė, 
kur link yra sukama. Pulkininkas kol kas nesupranta, apie ką 
kalbama. 

— Taip. Tai nėra mano mėgstamiausia... 

Dar vienas kategoriškas rankos mostas. 

— Pasitaupykite savo komentarus sau, detektyve. Leiskite man 
užduoti jums štai tokį klausimą. Kai jūs naudodavotės savo laime 
mano minėtu būdu, ar pastebėjote, kad jūsų šlaunų priešakinė 
dalis atsiduria ganėtinai arti damos sėdmenų? Tiesiai šviesiai 
pasakius, detektyve, jūsų kūnas, norint palaikyti įvestį, didžiąją 
laiko dalį turi būti prisispaudęs prie jos, nebent jūs turite dviejų 
pėdų ilgio pimpalą, ką? 

Mano širdis smukteli kažkur į pilvo apačią; Nong nusuka vei- 
dą į šalį, mano manymu, iš apmaudo, jog pulkininkas ir aš (jos 
vienintelis sūnus) galėjome padaryti šitokią žioplą klaidą. Tiktai 
Čanija nė kiek neatrodo sutrikusi. Vikorno paliepimu aš išverčiu 
visą iki šiol vykusį pokalbį. Mano nuostabai, Vikornas taip pat nė 
kiek nesutrinka ir tėviškai nusišypso. Reikia pridurti, kad nuo pat 
CŽV agentų atvykimo jis skrupulingai ir nepriekaištingai sten- 
giasi pateisinti tarp farangų paplitusį apsileidusio, korumpuoto, 
nekompetentingo ir ne itin intelektualaus trečiojo pasaulio faro 
įvaizdį - faro, kuris tik miglotai nutuokia, apie ką kalbama, ir jau 
seniai nebesugeba sekti pokalbio, o juo labiau suvokti, kur link šis 
krypsta. Jo kairioji ranka ėmė nežymiai virpėti - subtilus štrichas, 
meistriškai atliktas, - be to, ant stalo prie jo krėslo stovi pusiau 
nugertas „Mekongo“ viskio butelis. Šį rytą jis nenusiskutęs, ir žils- 
telėję šeriai ryškiai spindi baro šviestuvų skleidžiamoje šviesoje. 
Kitais žodžiais tariant, keletas taiklių potėpių - ir meistras perkeitė 
pats save: stulbinantis rezultatas, ypač kai žinai, jog iš tikrųjų 
Vikornas ir yra supuvęs ir suktas trečiojo pasaulio policininkas, 
tačiau visiškai kitokio kalibro nei apsimeta. Kiekvienas kvailys gali 
suvaidinti savo priešingybę, bet suvaidinti veikėją, kuris tik pora 
niuansų skiriasi nuo tavosios asmenybės - štai kas, mano kuklia 
nuomone, parodo tikrą talentą. Braitas jį akivaizdžiai ignoruoja 
ir pabrėžtinai demonstruoja savo panieką. Jis mato kaip tik tai, ko 
ir tikėjosi iš mūsų. Hadsonas kol kas uoliai stengiasi, kad jo kūno 
kalba nieko neišduotų. Braitas toliau negailestingai mala į miltus 
parodymuose išdėstytus teiginius, jo balsas pamažu įveikia visą 
triumfalinės tonacijos gamą ir apsistoja prie emocingo žviegimo. 

- Bet kuri moteris, nusprendusi iškastruoti jus iš tokios padė- 
ties, netgi turėdama olimpinio sunkiaatlečio raumenis, būtų iš 
pradžių turėjusi nukirsti jums šlaunį, tiesa? - Kad jį pakankamai 
aiškiai suprastų tokia riboto intelekto persona kaip aš, jis atsi- 
stoja, kelialinkai sulanksto lapą su Čanijos parodymais, kuris, 

mano supratimu, dabar turi iliustruoti peilį, pasilenkia į priekį 
ir porą kartų mosteli ranka atgalios. - Tai padėtis, kai vyrui nėra 
jokio pagrindo baimintis puolimo, - priduria su triumfuojančia 
šypsena veide. - Netgi jei dama sugriebtų samurajišką kardą, - 
užbaigia jis ir atsisėda. 

Aš viską išverčiu Vikornui, kuris stebi visus su žiburėliais akyse. 
Visų, išskyrus Čaniją, nuostabai, jis puola kvatotis ir netgi keletą 
kartų nevikriai suploja delnais. Braitą tokia reakcija kaip reikiant 
apstulbina. 

— Prašau pasakyti mano amerikiečiams kolegoms, kad jie, mano 
manymu, yra išties įžvalgūs, - paliepia Vikornas, drebančia kai- 
riąja ranka siekdamas viskio butelio. Kai išverčiu jo žodžius, 
pastebiu, kad Hadsonas pagaliau nusprendė atkreipti dėmesį į 
pulkininką ir artimiausias kelias minutes žvelgia daugiausia į 
jį. - Jie tučtuojau pastebėjo šią akivaizdžią parodymų spragą - esu 
tikras, kad skaitydami jau patį pirmąjį kartą. - Jis sriūbteli iš savo 
drebančios taurės. - Ką mes sau galvojome, kad drįsome surašyti 
tokią profanišką parodymų versiją? Nejaugi kuris nors iš mūsų 
galėjo tikėtis tokiu būdu apkvailinti CŽV? 

Aš išverčiu. Braitas dabar atrodo sutrikęs ir įsistebeilija į Had- 
soną, 0 šis nenuleidžia akių nuo Vikorno. 

— Bet ką mums reikėjo daryti, džentelmenai? - Vikornas skės- 
teli rankomis kaip bejėgis senis, susidūręs su problema, gerokai 
pranokstančia jo jėgas. - Čanija, mieloji, papasakok jiems, kaip 
iš tiesų viskas įvyko. 

Čanija droviai pažvelgia į mane. 

— Ar man kalbėti angliškai, ar tajiškai? Mano anglų kalba nėra 
labai gera. 

Aš nebuvau perspėtas apie šią detalę ir nežinau, kaip turėčiau 
reaguoti. | 

— Tavo anglų kalba puiki, - irzlokai atsakau aš. Ji apdovano- 
ja mane viena iš savo žavingųjų šypsenų. Bjaurėdamasis savo 

nesantūrumu sutirpęs jai taip pat plačiai išsišiepiu. Ji kalba 
tajiškai, aš verčiu. 

- Aš visuomet buvau nusiteikusi sakyti tiesą apie tai, kas atsitiko 
Mičui, bet man buvo įsakmiai nurodyta, kad saugumo sumetimais 
verčiau prikąsti liežuvį. 

- Visiškai teisingai, - patvirtina Vikornas. 

- Kai tik tą naktį mes išėjome iš baro, Mičas išsyk suprato, kad 
mus seka. 

— One, - suaimanuoja Braitas, kai išverčiu Čanijos žodžius — 
jis susiima galvą rankomis ir pakraipo ją į šalis. - Tikiuosi, tai 
nebuvo du vyrai ilgomis juodomis barzdomis, ką? 

- Užsičiaupk, - įsako jam Hadsonas ir linkteli Čanijai, kad ši 
kalbėtų toliau. 

- Jų barzdų aš tuomet dar nemačiau - tuomet juos pastebėjo 
tiktai Mičas. Jis sakė, kad buvo sekamas jau Sungai Koloke, kad 
yra įsitikinęs, jog jo priedanga atskleista ir galbūt jam paskelbta 
fatva - musulmoniškas mirties nuosprendis. 

- Tiesiog negaliu patikėti, kad jie bando... 

- Ar tu užsičiaupsi? - vėl sureaguoja Hadsonas. 

„Palauk, atsilyginsiu', - Braitas tulžingai dėbteli į jį. 

- Iš pradžių ketinome bėgti, bet Mičas pasakė, kad tai neduos 
nieko gero. Blogiausia būtų, jei jie pasivytų mus gatvėje. Jis buvo 
tikras, kad jie neturi šaunamųjų ginklų. Mičas manė, kad tame 
viešbučio kambaryje jam galbūt pavyks su jais susidoroti. 

Braitas apstulbusiu žvilgsniu žiūri į ją, dramatiškai kraipydamas 
galvą, suėmęs ją delnais. 

Hadsonas, žiūrėdamas į Čaniją, įkiša savo trigrašį: 

— Gerai, suprantu, ką norite pasakyti. Jūs atsiduriate jo vieš- 
bučio kambaryje, jie įsiveržia į vidų su mažiausiai vienu peiliu, 
paskerdžia jį ir nupjauna jam pimpalą. Jūs įsiveliate į grumtynes, 
bet niekas nenori jūsų skriausti, taigi liekate permirkusi krauju, 

bet nesužeista. Tarkime, kad taip ir buvo. Bet kam, velniai griebtų, 
jums reikėjo sufabrikuoti anuos parodymus? 

Aš išverčiu jų žodžius Vikornui, ir šis perima pasakojimo va- 
džias. 

— Tik pagalvokite, džentelmenai. Ką jūsų vyriausybė teigia apie 
grėsmę, kurią čia, Tailande, saugumui kelia islamo fanatikai? Ir 
kokį poveikį tai jau padarė mūsų turizmo sektoriui? Ir kiek dar 
padėtį pablogintų pranešimas apie teroristų žiaurumus pačiame 
Bankoke? Aš nesijaučiu kompetentingas spręsti tokios problemos. 
Man teko kreiptis į aukščiausius valdžios pareigūnus, konkrečiai - 
į mūsų Gynybos ministerijos šefą. 

Hadsonas atsidūsta. 

— Norite pasakyti, kad jums buvo nurodyta sufabrikuoti „prie- 
dangos istoriją * 

— Taip. Ką kito jie galėjo pasakyti? Juk visa bylos medžiaga 
remiasi tik vienos kekšės liudijimu. 

Pauzė. 

— Tai visa, kuo jūs disponuojate? 

— Na, dar yra peilis. Žmogžudystės įrankis. 

Dabar Braito žandikaulis atkąra, o plonos Hadsono lūpos tik 
Vos vos prasiveria. 

— Ką gi. Ketinome apie tai pasiteirauti. Jūs turite jį čia ir galite 
mums parodyti? 

- Jis šaldytuve, - sako Čanija ir atsistojusi nueina atnešti peilio. 

Peilis rūpestingai įdėtas į plastikinį maišelį, Hadsonas jį paima 
ir iškelia prieš šviesą. Paduodamas jį Braitui, jis, atrodo, tramdo 
šypseną. Braitas paėmęs irgi iškelia maišelį prieš šviesą. Papurtęs 
galvą atiduoda jį atgal. 

— Tai manęs dar neįtikina. Jie surado keletą juodų garbanotų 
plaukų ir prilipdė ant peilio. Ką tai įrodo? 

- Ar turite dar ką nors? - klausia Hadsonas Čanijos. 

— Ką gi, Mičas kovojo labai drąsiai ir vienu metu jam buvo 
pavykę atimti iš jų peilį. 

— Tikrai? 

— Taip, ir kai vienas iš jų bandė jį atimti, Mičas suspėjo nurėžti 
jam du pirštus, bet paskui persvara vėl buvo jų pusėje. 

Hadsono žvilgsnis dabar prikaustytas prie jos, o šypsena pra- 
nykusi nuo lūpų, bet žvilgsnyje atsirado tam tikrų subtilių niu- 
ansų. 

— Tikiuosi, išsaugojote tuos pirštus? Gal atsitiktinai jie irgi yra 
šaldytuve? 

Čanija nužingsniuoja prie šaldytuvo ir grįžusi su kitu plastiki- 
niu maišeliu paduoda jį jam. Braitas mėgina perprasti Hadsono 
mintis, bet Hadsonas niekuo neišsiduoda. Jis patyrinėja maišelyje 
gulinčius užšaldytus pirštus, tada perduoda juos Braitui. 

— Ir kai mes nusiųsime peilį ir pirštus į laboratoriją, laboratori- 
jos tyrimas patvirtins, jog tie pirštai paliko atspaudus ant peilio, 
tiesa? 

— Be mažiausios abejonės. 

— Tai kas, jie rado porą pirštų ir keletą plaukų nuo juodos“ 
barzdos - jums nepavyks... 

Dabar jau Hadsonas žiūri į Braitą ir laukia, ką šis pasakys. Nori 
nenori, reikalai pakrypo netikėta linkme ir Braitas nebėra toks 
tikras savo cinizmo pagrįstumu. Taigi jis užsičiaupia ir prasižergęs 
atsišlieja į savo kėdės atkaltę, bylote bylodamas: „Gerai, gerai, iš- 
minčiau, tai tavo šou, bet tai bus tavo laidotuvės, jei susimausi.“ 

Hadsonas atsistoja ir duoda man ženklą drauge su juo pasi- 
traukti prie baro. Ten jis man sukužda: 

— Paprašykite savo pulkininką prisidėti prie mūsų. 

Aš pamoju pulkininkui, kuris tuo metu kaip tik pilasi dar vieną 
gėrimo porciją. Vikornas prieina prie mūsų, pasilenkęs į priekį ir 
rankomis įsisprendęs į strėnas. Hadsonas sako: 

— Prašau užduoti jam vieną klausimą. Jei jis turėtų galimybę 
statyti lažybose už tai, kad tų plaukų ir pirštų DNR, juos ištyrus, 
pasirodys besanti užregistruota CŽV duomenų bazėje kaip pri- 
klausanti žinomam islamo teroristui, galbūt tokiam, kuris neseniai 
žuvo - jei aš pasiūlyčiau lažybas šiuo klausimu, kiek jis statytų? 

— Tris milijonus dolerių, grynaisiais, - entuziastingai sako 
Vikornas, pamiršęs savo nugaros skausmą. - Norite? 

— Ne, - lėtai atsako.Hadsonas. - Lažyboms mes neturimė tokių 
pinigų. Bent jau ne dėl kažkokio negyvo šikniaus, - jis stebėtinai 
draugiškai man linkteli. 

— Ką ketinate daryti su savo kolega dėl jo linksmybių? - pasi- 
teirauju aš savo mandagiausiu tonu. Jis nieko neatsako, tik matyti, 
kaip šiek tiek įsitempia jo veido raumenys. Aš nesu fizionomikos 
specialistas, bet spėju, kad jo išraiška galėtų reikšti maždaug tai: 
„Braitas nenori dėl profesinių nuobaudų visą gyvenimą likti eili- 
niu.“ Pusbalsiu priduriu: - Gal apsispręsti padėtų vaizdo įrašas? 

Būdamas tikras profesionalas, Hadsonas akimirksniu suvokia 
mano žodžių prasmę ir papurto galvą: 

— Pasilaikykite jį rezerve. 

— Finišo tiesiojoje jis bučiuojasi kaip pamišęs, - pareiškiu aš, 
vis dar tebesižavėdamas precizišku savo motinos išmanymu apie 
vyrų pomėgius glamonių srityje. 

Hadsono lūpas iškreipia trumpas šypsnys, tačiau jį lyg vėjas 
nupučia profesinė disciplina. 

— Ji galėjo tai pasakyti vos jį pamačiusi, ar ne? 

Manęs neapleidžia nuojauta, kad Hadsonas sugrįš. 

— Gerai, - sako Hadsonas garsesniu balsu, kad Braitas išgirstų, 
jog laikas kilti. - Akivaizdu, kad į šiuos įrodymus negalime numoti 
ranka. Suprantama, mūsų vyriausybė suvokia ekonominę žalą, 
kurią Tailandas gali patirti, jei toks dalykas patektų į žiniasklaidą. — 
Jis dirsteli į Braitą. - Nuoširdžiai kalbant, visoms aplinkybėms 

išsiaiškinti, matyt, prireiks laiko. Vyks susitikimai aukščiausiu 
lygiu, į šį reikalą bus įtrauktas Tėvynės saugumo departamentas, aš 
susitiksiu su Gynybos taryba, galbūt ir asmeniškai su prezidentu. 
Bus domimasi visais su tuo susijusiais pareigūnais. - Jis šypteli. 
Tikėkimės, dėmesys jų atžvilgiu bus draugiškas. 

Braitas mąsliai linkteli galvą. Matyt, jis nusipelno savo pa- 
„vardės*, nes jo nuotaika pasikeičia žaibiškai ir labai įtikinamai. 
Jis papurto Čanijai ranką, pavadina ją ir mano motiną maam ir 
apskritai, žingsniuodamas durų link, spinduliuoja mandagumu 
ir netgi dėkingumu. 

Kai jie išeina, aš prikimbu prie Vikorno. 

- Jūs apkaltinote musulmonus. Tai gali sukelti karą. 

„Jis papurto galvą. 

— Suauk, Sončajau. Aš nepamiršau tavo mažos jautrios šir- 
delės ir daviau jiems užuominą apie indoneziečius. Nepaliestas 
nė vienas iš tavo naujųjų draugų Sungai Koloke. Turėtum būti 
patenkintas. 

Paskambinęs Mustafai, aš jam pabrėžiu tai, ką man pasakė 
Vikornas. 

- Bet jis apkaltino musulmonus, - pasako jis ir padeda ragelį. 


30 


Jei dar nesupratai, farange, tai buvo pagrindinio plano etapo 
pabaiga. (Kaip pameni, tai buvo priedangos planas - bet nesijau- 
dink, aš jaučiu, kad ir visos istorijos pabaiga jau netoli.) Žinoma, 
Vikornas nemanė, kad bus patikėta jo išgalvota istorija, bet, kaip 
visi žinome, žvalgyba remiasi ne tikėjimu ar netikėjimu. Tikėji- 
mas skirtas bažnyčios choristams. O šiuo atveju tikriausiai buvo 


* Bright - ryškus. (Angl.) 

reikalingas nepaprastai sudėtingas ir patrauklus siužetas dėmesiui 
atitraukti, kad būtų praktiškai neįmanoma išsyk padaryti kokių 
nors konkrečių išvadų ir tyrimas tęstųsi iki begalybės. (Ko gero, 
nebūtina tau priminti, farange, kad jūs, matyt, ir esate šios strate- 
gijos išradėjai, ką?) Manau, kol jie gromuliuos visą šitą medžiagą, 
Čanija bus saugi kokius porą dešimtmečių. Argi Vikorno talentas 
kartais nėra tiesiog pritrenkiantis? 

Po šio susitikimo šurmulys klube truputį aprimsta, bet tik 
trumpam. Mane žavi jauki šeimyniška atmosfera, tvyranti klube 
šią pastarąją savaitę Hadsono ir Braito dėka. 

Visų pirma apie Braitą. Nat papasakoja mano mamai, 0 ši 
savo ruožtu papasakoja man, kad jis iš tiesų yra labai geras ber- 
niukas. Nat mestas iššūkis jo vyriškumui pramušė didelę dailią 
skylę jo ego, pro kurią plūstelėjęs šviesos srautas mums leido 
susidaryti naujutėlaitį brangiojo Stivo portretą: mat jis prasky- 
do tučtuojau po sueities per trečiąjį susitikimą ir prisipažino, 
kad anaiptol nėra didis kietas patriotas, pasiruošęs už idealus 
atiduoti gyvybę, nors iš šalies toks ir atrodo („Tikrai?“ - sušuko 
Nat su apstulbimo išraiška veide. „Tikrai“, - pripažino jis tonu, 
leidžiančiu suprasti, kad jis suvokia, jog kai kuriems žmonėms 
sunku tuo patikėti); au contraire, kaip mėgdavo sakyti Triuto, 
vargšas jaunuolis yra visiškai sugniuždytas itin bjaurių skyrybų, 
per kurias ji, kaip paprastai, nepagrįstai apkaltinusi jį smurtu, 
kad atimtų namą, automobilį, jo banko sąskaitą ir visas teises į 
jųdviėjų mažametę dukrytę, su kuria jam leidžiama matytis tik 
prižiūrint pareigūnams. 

Mes stebėjome, kaip jis įveikė šizofreninį periodą, kai nežinojo, 
ar jam derėtų palaikyti savo įvaizdį, ar ne (arba kuo jam reikėtų 
apsimesti - prieš mane jis per vieną valandą spėjo pasirodyti kaip 
testosterono prisodrintas eržilas ir liūdnas bei apgailėtinas nevykė- 
lis) - šiaip ar taip, aš jaučiuosi laimingas galėdamas paliudyti, kad 
Tailando terapija vos per savaitę sugrąžino jį į žmonių bendriją, ir 

dabar jis atvyksta kiekvieną vakarą lygiai aštuntą valandą, sumoka 
Nat baro baudą ir nusiveda ją laiptais aukštyn, kur ji atsilygina or- 
gazmu su visais žvangučiais. (Jei prisukame audiosistemos garsą, 
girdime ją bare. Braitas, suprantama, tai žino, nes Hadsonas jį 
dėl to perspėjo, bet, mano šalies ir mano moterų išgydytas nuo 
puikybės, mielasis vaikinas po savo didvyriško akto sugrįžta į barą 
tik su dėkinga šypsena savo paprastame šiaurietiškų bruožų vei- 
de.) Nat, skatinama finansinių interesų, paprašė mane pasiteirauti 
Vikorno, kiek šiuo metu mokama Amerikos šnipams. 

Hadsonas, žinoma, visai kitokio sukirpimo žmogus. Jis - dau- 
giasluoksnė (ir daugiafragmentė) asmenybė. Kalbėdamas apie jį 
turiu būti kuklus ir pripažinti, kad nepažįstu nė vieno azijiečio, 
kuris diena iš dienos žongliruotų slidžiais rutuliais taip, kaip tai 
daro jis, - arba kuris būtų nusiteikęs tai daryti. Mentalinio savęs 
kankinimo požiūriu šiam farangui nėra lygių pasaulyje. Jis visą 
laiką stengiasi atrodyti kietas ir paslaptingas - tai tapo iššūkiu 
mano motinai, kurią jis mergina taip neįkyriai - ir neviešai, - kad 
niekas nežino, ar jie jau suspėjo tai padaryti, ar ne - arba netgi 
ar jis ją apskritai mergina, ar ne. (Kai užvedu kalbą šia tema, ir 
ne šiaip iš smalsumo, o turėdamas omenyje, kad greitai turėtų 
atvykti Supermenas, Nong tampa neįprastai drovi. Aš būčiau 
visai patenkintas, jei ji, pasinaudodama Hadsonu, atgautų formą 
dėl Tėčio - ar atvirkščiai, žiūrint, kokios formos yra Tėtis po visų 
šitų metų. Nong nebesilaiko dietos, o tai tikrai kažką reiškia, nors 
rašydamas šiuos žodžius dar nežinau ką.) Ne, mano motina man 
anaiptol nepadeda tyrinėti Hadsono ir savo išvadas man tenka 
daryti remiantis tomis labai retomis ir trumpomis akimirkomis, 
kai jis užmiršta budrumą. Pasidaryk išvadas pats, farange, jei tau 
ką nors sako mano pastabos. Jis: 

1. nušvito, kai išgirdo Van ir Pat kalbantis jų gimtąja laosiečių 
kalba; 

2. kai vieną vakarą vienas iš mūsų senukų užsimiršęs bare iš- 
sitraukė didelį maišelį narkotikų, jo vogčiomis mestas žvilgsnis 
nebuvo nei priešiškas, nei smerkiantis; 

3. rado reikalą ne kartą pasikalbėti su Vikornu be Braito ar 
vertėjo, ir visi jų asmeniniai kontaktai, atrodo, anaiptol nesuga- 
dindavo nuotaikos nei jam, nei Vikornui; 

4. yra penkiasdešimt šešerių metų amžiaus; 

5. pradėjo dirbti CŽV vos įžengęs į trečią dešimtį ir baigęs Karo 
akademiją buvo pasiųstas į Laosą. 

A, tiesa, dar yra ir šeštasis punktas. Vieną ramų vakarą bare, 
kai aš beviltiškai naršiau po savo elektroninio pašto dėžutę, ieš- 
kodamas Supermeno ženklų, jis palinko man prie peties. 

— Gal nori sudaryti sandėrį? Aš tau pasakysiu kai ką, ką tau ver- 
tėtų Žinoti, jei tu teigiamai pakalbėsi apie mane su savo mama. 

- Atsiknisk. Aš nebūsiu savo motinos sąvadautojas. 

- Atleisk, visai ne tai turėjau galvoje. Aš ja žaviuosi, ją gerbiu. Ji 
man kelia virpulį tose vietose, kurios, galvojau, yra mirusios. Taigi 
aš tau vis viena papasakosiu, ką tau reikia žinoti. Klausyk. Ar tu 
tikrai manai, kad Mičas Turneris per dienas mušė dinderį Sungai 
Koloke neduodamas jokios naudos mūsų šlovingajai Agentūrai? 

— Svarsčiau apie tai. | 

- Žinoma, kad svarstei, tam tikra labai specifine prasme tu esi 
pirmarūšis faras. Taigi dabar pagalvok štai apie ką. Ką visi mes, šio 
slaptojo pasaulio nariai, turime bendro? Mes esame nepataisomi 
liežuvautojai, štai ką. Ir kam mes galime šias paskalas nešioti? 
Tiktai vienas kitam. Gauti leidimą prieiti prie slaptos informacijos 
gali būti velniškai sunku. Bet tu nė neįsivaizduoji, koks grynas 
mėšlas yra didžioji dalis vadinamosios žvalgybos informacijos. 
Turėdamas leidimą ir užkoduotą elektroninį paštą, Turneris savo 
kompiuteryje galėjo matyti visas šūdinas paskalas, kokias tik 
mūsų blakės ir agentai pagauna bet kurioje Azijos šalyje. Nepale 

apiplėšta amerikietė, bukas jankis įsivelia į muštynes Tokijo centre, 
Šanchajuje pagrobtas amerikietis vaikas - visi šie dalykai neturėtų 
būti mūsų darbo dalis, bet jie vis viena šmėžuoja mūsų kompiu- 
terių ekranuose. 

— Turneris tik sėdėjo ir skaitė tą mėšlą? Nepanašu į jį. 

- Jis neturėjo iš ko rinktis. Žvalgybos duomenų atsijojimas 
buvo jo darbo dalis. Jam reikėjo pateikti savo nuomonę apie 
žvalgybinę informaciją: ar ji vertinga, ar ne, o jei vertinga, kiek 
žvaigždučių jai suteikti? Visas žvalgybos žaidimas iš esmės ir yra 
ganėtinai bukas. Dėl aukštų reikalavimų gauti leidimą prieiti prie 
slaptos informacijos daktaro laipsnį turintys darbuotojai užsiima 
veikla, kurią lengvai atliktų ir moksleivis. - Jo plonose lūpose 
ima rastis šypsenėlė. - Mūsų apdorojama informacija, žinoma, 
apima ir narkotikus. Mes vis dar atliekame didelę dalį žvalgybos 
narkotikų prevencijos srityje, nes Kovos su narkotikais tarnyboje 
dirba tikri bukagalviai. 

Aš spoksau į jį, nėmaž nenutuokdamas, kur link jis suka. 

Jis palinksta kiek arčiau prie manęs. 

— Kaip manai, ką ji veikdavo, kol jis būdavo apdujęs nuo opi- 
jaus, kurio ji jam suveikdavo? Visa, kas jai buvo reikalinga, tai jo 
prisijungimo kodas. Tą kodą jis jai tikriausiai pasakė pats, apsvai- 
gęs nuo narkotikų. Toks jau tas opijaus poveikis - pasaulis tau 
atrodo išvirkščias, lyg į viską žiūrėtum iš priešingos pusės. Taip, 
esu patyręs jo poveikį. - Aš liaujuosi stumdęs po ekraną pelės 
žymeklį. - Ji nepaprastai gudri moteris. Čanija pati gudriausia iš 
visų prostitučių, kokias tik man yra tekę sutikti, - jis leidžia savo 
šypsenai prasiskleisti šiek tiek daugiau. - Tark mamai gerą žodį 
apie mane, ir aš tau pasakysiu dar daugiau. 

— Man tai nerūpi. 

Jis sukikena ir vyriškai suspaudžia man petį. 

— Tu bjaurus melagis; už tai aš tave ir myliu. 

Kadangi CŽV akivaizdžiai yra mano pusėje, aš pasinaudoju pro- 
ga ir užduodu klausimą, kuris niekaip nepalieka mano minčių. 

— Ar žodis donburi jums ką nors sako? 

Jo veidas įtikinamai bereikšmis. Jis papurto galvą. 


Vėliau tą vakarą, kai Hadsonas jau išėjęs ir baras pustuštis, 
iš vieno viršutinio kambario nusileidžia Su, kažką laikydama 
rankoje. 

— Gal žinote, kas čia yra? - man jau bekeliant koją pro baro 
duris, pasiteirauja ji, kuisdamasi rankinėje. 

Aš akimirksniu sugrįžtu atgal ir mane išpila džiaugsmo ir pa- 
lengvėjimo prakaitas, nes tai ne kas kita, kaip superslaptas SONY 
MICRO VAULT prietaisėlis. Tau buvo kilęs klausimas, kur jis yra, 
tiesa, farange? Svarstei - kur ta prakeikta atmintinė, dėl kurios 
viename iš ankstesnių skyrių jis buvo sukėlęs tokį triukšmą: juk 
tai tikrai turėtų būti tam tikra užuomina, jei šioje knygoje apskri- 
tai esama užuominų? Na, apmaudi tiesa yra ta, kad aš pamečiau 
tą prakeiktą daiktą ir nuo tos dienos visur jo ieškau. Žinoma, 
Hadsonas ir Braitas kasdien mane dėl jos tarkuoja („Na, ar jau 
radai? - „Nea. - „Kaip tipiška, bukagalvis trečiojo pasaulio faras 
pametė atmintinę. '), bet iš gėdos aš ketinau nutylėti. Aš, galima 
sakyti, apverčiau aukštyn kojomis visą klubą - ir štai dabar pati 
tingiausia mūsų kekšė laiko jį ant delno. | 

— Klientas mane prieš porą valandų taip smarkiai dulkino 
penktajame kambaryje, kad man teko laikytis už čiužinio, ir iš 
plyšio iškrito tas daiktas. Pagalvojau, galbūt jis vibruos, bet jis 
nevibruoja. 

— Ne, - sakau aš, paimdamas prietaisą ir užeidamas už baro 
prekystalio. - Jis nevibruoja. 

— Tai kas čia? 

— Atmintinė. 

— O. 

Ji palinksta prie manęs, o aš tuo tarpu įkišu atmintinę į kom- 
piuterio USB lizdą ir tankiai alsuodamas dukart paspaudžiu pelės 
žymeklį ant jo piktogramos. Su ir aš apstulbę pažvelgiame vienas 
į kitą. 

— Tai vyro nugara, - tarsteli ji, karštligiškai nagrinėdama nuo- 
trauką akimis. 

— Pats matau. 

— Labai raumeninga, galima sakyti, pasiutiškai gražus kūnas. 
Kam tos visos žalios linijos? 

— Tai savotiškas tinklelis. 

Aš maigau ir maigau pelės klavišą, bet nieko daugiau išspausti 
nepavyksta - nuotrauka pasyvi. 

Jau naktis, po antros valandos; baras tuščias, jame sėdime tik 
mudu su Hadsonu. Jis girtesnis, nei man teko matyti anksčiau, 
nors dar daugmaž laikosi. Sėdėdamas ant baro kėdės, jis ima 
kalbėti tarytum tęsdamas pokalbį, tikriausiai su savimi. 

- Laisvė? Kas per idiotiškas vaistas nuo visų ligų? - Žvelgdamas 
į mane maldaujančiomis akimis: - Norėjau pasakyti, o kuo gi 
mes prekiaujame? Pinigai yra valstybinė Vakarų religija. Meldžia- 
mės jiems kiekvieną minutę, kai nemiegame... ir bet kokia kaina 
bandome pasiekti, kad kiekvienas menkiausias žmogelis žemėje 
drauge su mumis parpultų prieš juos ant kelių. Visi mūsų karai 
yra religiniai karai, - jis trumpam nutyla. - Ar žinai, kodėl, ne- 
paisydamas savo amžiaus, aš vis dar čia? Aš esu vos už kelių šimtų 
mylių nuo tos vietos, kur buvau, kai man buvo trisdešimt - Laoso. 
Matai, nei praturtėjau, nei padariau kokią ypatingą profesinę kar- 

jerą, Mano gyvenime nėra nei romantinių, nei netgi geografinių 
poslinkių. Kodėl aš vis dar čia? 

Aš gūžteliu pečiais. 

— Dėl tos pačios priežasties, dėl kurios ir daugelis kitų ne- 
sugrįžo atgal. Visoje Pietryčių Azijoje pilna amerikiečių vyrų, 
kurie niekados neparvyks namo. Mes paprasčiausiai negalime. 
Nes kai pažvelgiame jūsų žmonėms į akis, matome jose kažką 
tokio, galite tai vadinti kaip norite. Sielą? Žmogiškąją sąmonę, 
nepaliestą susidvejinimo? Kažką švento, ką mes, farangai, pa- 
prastai išpjauname lyg tonziles, nes nesuprantame jų paskirties? 
Galbūt tai dėl jūsų prakeikto budizmo. Visgi mes kažką matome. 
Dabar pasakyk man štai ką, detektyve. Ką matai tu, kai pažvelgi 
į akis farangui? 

Aš nesugebu atsakyti, ir jis sukikena. 

— Taip, kaip tik tai aš ir turėjau omenyje. 

Prabėgus trims dienoms po šio pokalbio, viskas pasikeitė. Tą 
vakarą Hadsonas ir Braitas atvyko į klubą lyg žemę pardavę. 
Užsisakė porą bokalų alaus, nusinešė prie kampinio stalelio ir 
kažką pakuždomis aptarinėjo. Galiausiai Hadsonas priėjo prie 
baro pranešti naujienos. 

— Tavo pulkininko žaidimėlis suveikė pernelyg gerai. O gal jis 
ir genijus. Na, pamatysime. Jie atsiunčia čionai Bosę. 


32 


Aš iškviestas į policijos nuovadą ir dabar sėdžiu ant motociklo 
galo, klausydamasis Pisito, kuris skelbia karą kažkokiai Holi- 
vudo žvaigždei, vadovavusiai kampanijai, kuri siekė uždrausti 
vienai šiaurinio Tailando įmonei naudoti nepilnamečių darbą. 
Toji žvaigždė ėmė spausti vieną sportinės avalynės didmenininką, 

kad jis nebeprekiautų šios gamyklos produkcija, ir gamyklą teko 
uždaryti. Dabar bedarbių vaikų tėvai, netekę vaikų uždirbamų 
pajamų, yra priversti pardavinėti savo dukteris į sekso vergiją 
Malaizijoje. 


Jei kas mokate tas anglų kalbos taisykles, suteikiančias tiems, 
kuriems ta kalba gimtoji, tokį teisuoliškumą, ar netgi nusimanote 
apie kryžiaus žygiams būdingą psichopatologiją, skambinkit man 
tuč tuojau, tuč tuojau, tuč tuojau. 


Netoli nuovados išsitraukiu iš ausų ausines. Kažkas neįprasto 
buvo Vikorno tone, kai praėjusį vakarą jis man pranešė, kad 
numatomas šis susitikimas. Esą atvykusi dar viena CŽV agentė, 
matyt, išspardyti užpakalių. Numanoma sąsaja su „Al Kaida“ ją 
kaip reikiant įkaitino. Šiandien situacija neatrodo itin maloni. 

Pareigūnė aukšta, beveik šešių pėdų, liekna ir kariškos laiky- 
senos, treniruota ir daili penktą dešimtį einanti moteris, nors jos 
veido ir kaklo odos būklė nėra gera - tai būdinga tiems, kuriuos 
apsėdo piktoji bėgiojimo manija. Žili plaukai nukirpti ežiuku. 
Man dingteli, ar tik ji ir Hadsonas nesinaudoja to paties kirpėjo 
paslaugomis. Ji nešvaisto laiko ar pinigų kosmetikai, jos higienos 
kvapai artimesni karbolio spektrui. Kostiumėlis pilkas kaip ge- 
ležis, duksliomis kelnėmis. Mes esame Vikorno kabinete, peršasi 
įspūdis, kad kabinetas yra jos. 

Vikornas, visas susigūžęs, leidžia jai dominuoti, bent jau kol 
kas. Moters atvykstant jis tikėjosi mažiausiai. (Bet aš neabejoju, 
kad jis kuria savo strategiją.) Ji laiko rankas sukišusi į kelnių ki- 
šenes ir kalbėdama neskubriai žingsniuoja pirmyn atgal. Atrodo 
santūriai pranaši kaip kokia vyriausioji bibliotekininkė, galinti 
prieiti prie slaptų katalogų. Hadsonas aiškiai jaučiasi nepatogiai, 
gal netgi kenčia apmaudą. Braitas apskritai nepakviestas. Niekas 
nemėgina pertraukinėti. Aš verčiu jos kalbą Vikornui - pa- 

kuždomis, kad neblaškyčiau jos dėmesio. Ji ištreniruota nuolat 
šypsotis - neretai be akivaizdžios priežasties; galbūt šitų dalykų 
mokėsi tuose pačiuose kursuose, kur mokėsi ir kovos menų? 

— Jūs nuveikėte rimtą žvalgybos darbą. Detektyve, noriu pa- 
dėkoti jums ir jūsų pulkininkui už tai, kad pateikėtė mums šiuos 
daiktinius įrodymus. Tai nauja „Al Kaidos“ kryptis, kokios mes 
nesitikėjome. Iki šiol jų veikloje dar nebuvome užfiksavę kastraci- 
jos atvejų, bet ši tema labai reikšminga jų pasaulėjautoje. - Ji pa- 
daro pauzę, išraiškingai suraukia kaktą ir kalba toliau: - Žinoma, 
tai gali būti kerštas už Abu Graibo fiasko. Kaip pasaulis suvokia 
Ameriką, ypač besivystantis musulmonų pasaulis? Kaip tam tikrą 
Supermeno karikatūrą - akcentuojant žmogų kaip vyrg - su- 
pervyrišką visuomenę, apsėstą savo galios ir vyriškumo. Jei jie 
pradės pjaustyti mūsų vyrams lytinius organus, tai bus vienas iš 
tų žiaurių ir veiksmingų signalų, kuriuos netrunka išgirsti jauni 
ir neišprusę fanatikai. Tiesą sakant, lygiai tą pačią įbauginimo 
techniką naudojo Čingų imperatoriai, karo belaisviams visuomet 
nupjaudavę sėklides, o tai neabejotinai neigiamai paveikia priešo 
moralę. Tai gudrus ėjimas. Labai gudrus. Mes negalime leisti, kad 
tai liktų be atsako. 

Hadsonas kažką suniurna. Ji padaro pauzę, atsiremia sėdmeni- 
mis į sieną ir šaltokai, bet kolegiškai linkteli Hadsonui, o paskui 
vėl atsigręžia į mane. 

— Ar viską spėjate išversti? Ar kalbu ne per greitai? Atleiskite, 
nemoku tajiškai. Literatūrinė arabų, ispanų ir rusų yra vienintelės 
mano užsienio kalbos. 

Aš peradresuoju klausimą Vikornui, ir jis pirmą kartą pažvelgia 
jai į akis, o tada kreipiasi į mane. 

— Paklausk jos, koks jos atlyginimas pagal Jungtinių Valstijų 
armijos skalę? 

Išgirdusi šį tipišką trečiojo pasaulio klausimą, ji trumpai glo- 
bėjiškai šypteli. 

— Pasakykite savo pulkininkui, kad aš nepriklausau armijos 
struktūroms. 

— Aš žinau, kad ji nepriklauso suknistai armijai, - atšauna 
Vikornas. - Bet CŽV ir armija turi tą pačią atlyginimų skalę. 
Kokiam laipsniui ji prilyginama? Tai būdavo nuolatinė pokalbių 
tema Laose. Ar ji aukščiau už viršilą? Ar ji yra O skalėje, ar ne? 

Ji lediniu žvilgsniu dirsteli į Hadsoną. 

— Būtų greičiau, jei tiesiog atsakytumėte į klausimą, - pataria 
Hadsonas, žiūrėdamas į grindis. 

— Dabar tas principas nebegalioja, - paaiškina ji man. Tada 
prabyla lėčiau ir dar atidžiau ima rinkti žodžius: - Jūsų pulkinin- 
kas turi omenyje laikus prieš trisdešimt metų, kai Valdyba vykdė 
slaptą karą, todėl atlyginimų skalė daugmaž atitiko armijos atly- 
ginimų skalę. Dabar mums paprastai mokama pagal Federalinės 
vyriausybės Bendrąją lentelę. 

— Aišku, Bendroji lentelė, - sako Vikornas, kažką žvejodamas 
savo stalo stalčiuje. - Bet ja remiasi ir kariškių atlyginimų skalė. 
Koks jos laipsnis? — jis išsitraukia popieriaus lapą ir ima jį stu- 
dijuoti. 

Ji lengvai atremia šį kirtį iš pasalų, kaip profesionalus boksinin- 
kas atlaikytų mėgėjo smūgį, ir kilstelėjusi antakius įsmeigia akis į 
Hadsoną kaip į nuovokų žmogų, suprantantį vietinius valstiečius. 

- Jam nepatiko tai, kaip jūs vaikščiojate po jo kabinetą. Jis nori 
pasitikrinti, ar jums aiškios derybų taisyklės. Geriausia elgtis taip, 
kaip jis tikisi. 

- Štai kaip, - sako ji, ryžtingai linktelėdama galva. Tada kreipia- 
si į mane: - Galite jam pasakyti, kad mano laipsnis vienuoliktas, 
jei ta informacija jam gali būti naudinga. 

Aš išverčiu. Vikornas akimis kažko ieško savo popieriaus lape. 

— Kuri kategorija? 

— Vienuoliktas laipsnis, pirma kategorija, - jai ant kaktos at- 
siranda horizontalių raukšlių, tuo tarpu jis, pirštu vedžiodamas 

po lapą, stengiasi nustatyti jos padėtį hierarchijos skalėje. - Bet 
Bendroji lentelė gali klaidinti, - priduria ji, stengdamasi tariamu 
paslaugumu, kaip nurodoma darbo instrukcijose, vėl suimti va- 
džias į rankas. - Tu gauni priedus už darbą tam tikruose regio- 
nuose, riziką ir panašius dalykus. 

Vikornas, pakėlęs antakius, pažvelgia į Hadsoną. 

— Aštuntas laipsnis, dešimta kategorija, - prisipažįsta Hadsonas. 

- Vadinasi, jos pagrindinis atlyginimas, neskaičiuojant priedų 
už vietą ir riziką, yra 42 976 dolerių, o jo atitinkamai - 41 808. 
Vargu ar galima įžvelgti esminį skirtumą, - švytėdamas praneša 
Vikornas. 

Kai išverčiu, ji papurto galvą ir užmerkia akis, stengdamasi 
neprarasti kantrybės. Lunatikės balsu (šis klausimas jai, ko gero, 
labai aktualus, nors nė per nago juodymą nesusijęs su.pokalbio 
tema) ji sako: 

— Yra iniciatyvų pakeisti visą atlyginimo skaičiavimo sistemą, 
padaryti ją labiau orientuotą į rezultatą, paremtą konkurencija, 
panašiai kaip privačiame sektoriuje. 

— Tačiau siūlomiems pokyčiams smarkiai priešinamasi, - įsi- 
terpia Hadsonas. - VANS* ataskaita nėra labai populiari. 

— Perskaitėte ją nuo pirmo iki paskutinio puslapio? 

- Taip, yra tam tikrų praktinių problemų, pavyzdžiui: kaip ap- 
skaičiuoti rezultatus žvalgybos sektoriuje? Didžiausia žvalgybos 
sėkme galima laikyti situaciją, kai neįvyksta nieko blogo. Kokiu 
būdu būtų galima skatinti už tai? 

— Taip, tai problema, - palinguoja galvą ji. 

— Štai kaip, - sako Vikornas, kai aš išverčiu. - Niekas nepasikei- 
tė. Dėl tų pačių dalykų jie skųsdavosi ir Laose, kol išmoko daryti 
sandėrius su Gomindanu ir hmongais. Už narkotikų gabenimą 


* Verslo administratoriai už nacionalinį saugumą (Business Executives for National Security) - 
1982 m. įkurta JAV ne pelno organizacija. 

Amerikos oro linijų lėktuvais jie atsiriekdavo tik dešimt procen- 
tų - hmongams tai buvo be galo palankios sąlygos lyginant su 
tuo, ką imdavo čiučou, vietnamiečiai ir prancūzai. Kaip tik dėl 
to, kad CŽV dėka uždirbdavo daugiau, hmongai galėjo taip ilgai 
priešintis. Tai buvo viena iš sėkmingiausių CŽV operacijų. Ka- 
pitalizmas geriausiu savo pavidalu. Faktiškai tai buvo vienintelė 
sėkminga operacija šiame karo veiksmų teatre. 

Aš viską išverčiu. 

Ji nusišypso su ledine išraiška veide. 

- Laoso linksmybes laikykime išsemtu klausimu. Grįžkime prie 
reikalo. Ar pulkininkas turi klausimų šia tema? 

— Paklausk jos, ar Mičas Turneris buvo tikrasis mirusiojo var- 
das. 

Ji kurį laiką tyli. 

— Tai buvo vienas iš jo vardų. 

Vikornas nusišypso ir linkteli galvą. 

— Dabar paklausk ją, kas jis buvo. 

Lėtai, apgalvotai ir mandagiai ji atsako: 

- Ši informacija yra įslaptinta. 

Vikornas vėl linkteli galvą. Nesupratusi jo tylėjimo, ji atsigręžia 
į Hadsoną. 

- Žmonės šioje pasaulio dalyje kartais būna subtilūs, - paaiški- 
na Hadsonas. - Jis tik norėjo pabrėžti, kad jo sistemoje, kurią jūs 
galite pavadinti feodaliniu kapitalizmu arba Realpolitik, žiūrint jo 
akimis, mes abu esame elgetišką atlygį gaunantys vergai, kuriems 
jis lengvai galėtų mokėti dvidešimt kartų daugiau; ir mes tiriame 
mirtį asmens, tikriausiai įvažiavusio į šalį svetimu arba apskritai 
pramanytu vardu. Kitais žodžiais tariant, mes, ko gero, turime 
nedaug galimybių juos paspausti. 

Nevalingai žaviuosi jos sugebėjimu žaibiškai prisiderinti prie 
situacijos: ji susiranda kėdę, pristumia ją prie Vikorno stalo ir atsi- 
sėda ant jos. Pasilenkusi į priekį, su nežymia šypsenėle prabyla: 

— Mičas Turneris buvo vienas iš vardų, naudojamų neoficialaus 
slaptojo agento, NSA, rezidavusio šios šalies pietuose ir nužudyto 
viešbučio kambaryje; o mūsų detektyvas jį kažkaip surado. Aš su 
juo niekuomet nebuvau susitikusi, - ji dirsteli į Hadsoną. 

— Aš irgi. Jis buvo visai naujas agentas šiame regione. Man jį 
priskyrė, kai buvau Jungtinėse Valstijose. Turėjau su juo pirmą 
kartą susitikti kaip tik tą savaitę, kai jis žuvo. 

— Tai, ką man pavyko suprasti, rodo, kad jis buvo puikus agen- 
tas, galbūt net per daug puikus. Jo byloje yra užuominų, kad jis 
galbūt būtų geriau tikęs tiriamajam darbui. Jis visiškai neturėjo 
atsparumo alkoholiui - tai galėjo būti rizikos faktorius, - be to, 
buvo linkęs painioti savo priedangos istorijas. Mane čionai at- 
siuntė ne dėl to, kad jis buvo nužudytas, bet dėl įvykio sąsajų su 
„Al Kaida,, kurias jūsų pulkininkas taip efektyviai įrodė su tais 
pirštais ir juodais plaukais. 

— Jis painiojo savo priedangos istorijas? Aš šito nežinojau, — 
tarsteli Hadsonas. 

— Bijau, kad taip, - ji atsigręžia į mane, tarytum aš čia būčiau 
svarbi figūra (na, aš bent jau kalbu angliškai). - Tai profesinės 
rizikos veiksnys, ypač asmenims su sutrikusiu tapatybės pojūčiu. 
Kai ilgą laiką naudoji tą pačią priedangos istoriją, susitapatini su 
ja. Yra atlikta tyrimų šia tema. Kartais buvusi priedangos istori- 
ja susilieja su dabartine - šiaip ar taip, tapatybė tėra kultūrinių 
priežasčių pasikartojimas. Jo asmeninis gyvenimas taip pat buvo 
sutrikęs, bet tai būdinga kiekvienam NSA. Jie ilgisi intymumo, bet 
koks gali būti intymumas, kai pats esi valstybės paslaptis? Kai kurie 
asmeninio gyvenimo dalykai, kurių tenka atsižadėti šiame darbe, 
yra per didelė auka ne itin stabilios nervų sistemos pareigūnams. 
Tarpais jį apimdavo religinis įkarštis, kuris nepadėjo stabilizuoti jo 
intelekto koeficiento. Man buvo pasakyta, kad CŽV jis buvo įdar- 
bintas dėl japonų kalbos mokėjimo ir aukšto intelekto koeficiento, 
bet perspektyvų padaryti karjeros Valdyboje jis neturėjo. Jis buvo 

laikomas tam tikru kliuviniu ir ankstyvu kandidatu į atsargą. Ge- 
riausia jo savybė buvo itin platus mąstymas, jis buvo intelektualas, 
liberalas iš prigimties ir į mūsų organizaciją jį atvedė romantiškos 
savęs paieškos. Tarp mūsų kalbant, jo žūtis nuo „Al Kaidos rankos 
yra svarbesnė už jį patį. Ar galime grįžti prie reikalo? 

- Žinoma, - atsako Vikornas su tėviška šypsenėle lūpose. 

Moteris iš CŽV - ji prisistatė kaip Elizabeta Heč, bet kas žino? - 
linkteli, tuo išreikšdama padėką. 

- „Al Kaida“ nužudė Mičą Turnerį todėl, kad žinojo, kas jis 
toks, bet mes neturime jokių įrodymų, kad jis su jais bendravo. 
Jo keli bandymai užsiimti tenai verbavimo veikla, atrodo, buvo 
nesėkmingi. Ar šis įvykis panašesnis į eilinį „Al Kaidos“ išpuolį, ar 
į nepasisekusį verbavimo bandymą? O gal jis nuoširdžiai mėgino 
prisidėti prie jų organizacijos, bet jie nepatikėjo? Kartkartėmis 
mes užmesdavome akį į jo susirašinėjimą. Pastaruoju metu jis 
išgyveno asmeninę krizę. Mums būtina žinoti, ką jis galvojo, ką 
tiksliai ketino daryti. Jūs esate vienintelis mums žinomas asmuo, 
kuris galbūt galėtų padėti. Ir dar kai kas. 

Su žavingu šaltakraujiškumu ji išsitraukia iš kišenės nuotrauką 
ir paduoda man. Aš smarkiai krūpteliu ir parodau ją Vikornui, 
kuris ją išvydęs taip pat smarkiai krūpteli. Tai Mičo Turnerio 
kūnas, nufotografuotas gulintis kniūbsčias - nuotraukoje aiškiai 
matyti kruvina nugara be odos, kurią kažkas nudyrė. 

Savo kozirį ji išmetė labai rafinuotai, be jokios triumfo gaidelės. 
Lygiu, lediniu tonu ji sako: 

— Neklauskite manęs, kaip aš ją gavau, ir aš jūsų neklausiu, 
kodėl ją slėpėte, - ji smalsiai pažvelgia į nuotrauką. - Nežinau, 
kodėl būtent jūs taip elgėtės. Tai smarkiai komplikuoja visą rei- 
kalą, ar ne? - Linktelėdama galva man: - Kol kas galbūt užteks ir 
šito. Jūs jau patyręs šioje srityje, taigi manau, kad jums gali tekti 
artimiausiu metu vėl vykti į pietus. Ar galėčiau šį kartą tikėtis 

raštiškos ataskaitos? Jei jūsų pulkininkas neprieštaraus, norėčiau, 
kad informaciją teiktumėte tiesiogiai man. | 

— Ar privalau tai daryti? - teiraujuosi Vikorno. 

Jis nenoriai linkteli galvą. 

— Tai sandėris. Jie pažadėjo palikti Čaniją ramybėje, jei mes 
žaisime pagal jų taisykles. 


Tą vakarą prieš eidamas miegoti aš surūkau didelę storą ma- 
rihuanos cigaretę, atsiklaupiu prieš Budos atvaizdą, kurį laikau 
ant lentynos savo lindynėje, ir sugalvojęs intenciją kreipiuosi į 
savo velionį sielos brolį Pičajų. Kiekvienas asmeninius ritualus 
atlieka savaip, pasitelkdamas paties pasirinktus talismanus, tačiau 
aš talismanais neužsiimsiu. Atmetęs visus daugžodžiavimus, krei- 
piuosi tiesiai į neprilygstamas Pičajaus įžvalgos galias: Ką, velniai 
griebtų, man dabar daryti? 

Be abejo, tą naktį jis ateina pas mane, gaubiamas įprastos auk- 
sinės aureolės. Mes drauge stovime ant aukšto kalno, virš kurio 
stebėtinu greičiu skrieja debesys. Fone girdėti kosminis ūžesys, 
kurį sukelia intensyvi šios vietos energija. Pičajus parodo į debesų 
darinį, kuris bematant pavirsta gigantiška pusmėnuliu išsilenku- 
sia žuvimi su snapu, atliekančia šuolį virš bangos. Pičajus bando 
man kažką skubiai pasakyti, bet jo balsą nugramzdina kurtinantis 
visatos ūžesys... 


Kitą rytą viename iš mūsų krušimosi kambarių viršuje aš liepiu 
Čanijai atsistoti priešais mane nusirengus iki juosmens. Neatsi- 
spiriu pagundai paglamonėti jos kairiąją krūtį, virš kurios amžiną 
šuolį atlieka tas itin elegantiškas delfinas. 

— Kur tu jį įsitaisei? 

Ji aikštingai papurto galvą. 

— Nesakysiu. 

Nykščiu ir rodomuoju pirštu patrinu jos spenelį po delfinu, ta- 
rytum tai būtų pinigas - nuo šio mano veiksmo jis sustandėja. 

- Fantastiškas darbas. 

Ji nustumia mane šalin. 

— Dink iš čia. 

- Jei neišsiaiškinsiu, kas iš tiesų nužudė Mičą Turnerį, tie idiotai 
pradės dar vieną karą. 

— Sakiau, dink. 


Na, galbūt Pičajus turėjo omenyje ne Čanijos delfiną. O galbūt 


tai apskritai buvo visai ne delfinas, bet delfinas virš Čanijos krūties 
yra vienintelė mintis, ant kurios mane užvedė sapnas. 

Šešta dalis 


TATUIRUOTĖ 

Šiandien man jau nusibodo Pisitas ir aš įsijungiu valstybinį radijo 
kanalą, per kurį žinomas ir labai gerbiamas jo šviesybė Titapika 
dėsto apie Sąlygotąją kilmę. Sutinku, tema artima ne kiekvienam 
(tai ne pati populiariausia radijo laida Tailande), tačiau ši dok- 
trina slypi pačioje budizmo širdyje. Supranti, brangus skaityto- 
jau (kalbu nuoširdžiai, be jokio noro įžeisti), tu esi chaotiškas 
rinkinys atsitiktinumų, kuriuos tarpusavyje sieja desperatiška ir 
iracionali priklausomybė; šis kratinys neturi centro, kiekvienas 
jo elementas priklauso nuo visų kitų, tavo kūnas priklauso nuo 
aplinkos, tavo mintys priklauso nuo šlamšto, transliuojamo ma- 
sinės informacijos kanalais, už emocijas atsakinga tavosios DNR 
grandinės dalis nepakitusi nuo dinozaurų laikų, tavo intelektas 
yra cheminis kompiuteris, dviejų skaičių sumą apskaičiuojantis 
milijonus kartų lėčiau už kišeninį skaičiuotuvą, ir netgi stipriau- 
sia jo dalis yra paviršutiniškas socialinio programavimo rezul- 
tatas, subyrantis į šipulius, kai tik žmona palieka tave pasiėmusi 
vaikus ir bendroje sąskaitoje laikytus pinigus arba prasideda 
ekonomikos nuosmukis ir tave išmeta iš darbo, arba esi mobili- 
zuojamas į kokio nors idioto sugalvotą karą, arba išgirsti naujie- 
ną, kad tau smegenyse auglys. Šiai beformei savigailos, tuštybės 

ir nevilties pelkei suteikti titulą „aš“ yra ne tik puikybės viršūnė, 
bet ir įrodymas (jei apskritai galima kalbėti apie įrodymus), 
kad pagrindinė mūsų rūšiai būdinga savybė yra iliuzijos. (Nuo 
gimimo iki mirties mes esame transo būsenos.) Bakstelėk adata 
į balioną, ir ką gausi? Tuštumą. Ši radikali doktrina neapsiriboja 
mumis - ji apima visą justi gebantį pasaulį. Štai jos pagrindinė 
mintis: „Baimė pasiduoti neleidžia atsikratyti baime pasiduoti.“ 
Atrodo, jo šviesybė šiandien yra geros formos: „Paimkime kad 
ir sraigę. Pamėginkime įsivaizduoti, ar toks padaras gali jausti 
graužatį, puikybę, egocentrizmą ir aistrą? Ar galite įžvelgti sraigės 
pyktį? Tarakono susierzinimą? Skruzdėlės egoizmą? Jei galite, 
esate arti nušvitimo.“ 

Kaip jau minėjau, tai ne kiekvieno skoniui. Tiesą pasakius, man 
gal labiau patinka Pisitas, bet ir jo šviesybės žodžiai yra reikšmin- 
gi bei įsidėmėtini: ženkite du žingsnius dieviškuoju budistinės 
meditacijos keliu ir atsidursite visiškai nepažįstamoje planetoje. 
Tie poreikiai ir tos baimės, kurie, kaip galvojote, sudaro jūsų eg- 
zistencijos griaučius, pasirodys besą tik jūsų programinės įrangos 
virusai. (Netgi mirties neišvengiamumas įgyja kitų atspalvių.) Tai, 
kuo gyvenote anksčiau, nebeteks bet kokios prasmės. Tai kur ta 
prasmė“ Et! Gal geriau grįžkime prie reikalo. 

„Kur protingam žmogui paslėpti medžio lapą?" - kartą paklau- 
sė didysis Šerlokas Holmsas. Miške, aišku, kur. Kur protingam 
detektyvui ieškoti talentingo tatuiruotojo, žvelgiančio į pasaulį 
dzeno meistro akvarelininko akimis? Tikrai jau ne Sungai Koloke. 
39-oji gatvelė Sukumvite teikia kur kas daugiau vilčių. Čia įsikūrę 
vien japoniški klubai. Kadangi Tailande mes galime džiaugtis 
žodžio laisve, užrašai ant durų atvirai skelbia, jog nejaponams 
įeiti draudžiama. Aš apsirengiu geriausiais išeiginiais drabužiais 
(dabar šeštadienio vakaras, pusė dešimtos) ir leidžiuosi gatve. 
Priėjęs įmantrią budistų šventyklą, išdabintą serenčių žiedais, aš 
suglaudžiu delnus prie kaktos ir tylomis paprašau patarimo. 

Laukdamas, kol aplink pratuštės, vaikštinėju pirmyn ir atgal 
gatve, tada, remdamasis niekuo (tai visuomet pats patikimiau- 
sias informacijos šaltinis), pasibeldžiu į ryškiai raudonas fasadi- 
nes duris. Durys atsidaro; už jų stovinti tajė mamasan pernelyg 
prašmatniais drabužiais žiūrėdama į mane primerkia akis, o aš 
jai paaiškinu, kodėl jai ir jos bosui reikėtų mane įsileisti į vidų. 
Pasvyravusi ji sutinka. 

Po poros minučių aš atsiduriu kambaryje, pilname visokiausio 
šlamšto, kurį taip mėgsta pornografijos industrija: požeminis 
kalėjimas pagal de Sadą, akmenys iš papjė mašė su plastikinėmis 
grandinėmis iš Disnėjaus lobyno, geišų kimono (leiskite man būti 
atviram - mūsų merginos juos ne itin moka dėvėti: jos nemėgsta 
suvaržymų), kekšės iš Isano provincijos. Mane diskretiškai nu- 
veda į klubo gilumą, kur aš diskretiškai stebiu įvairius aistringo 
klientų ir merginų nusirenginėjimo etapus ant visur išstatinėtų 
suolelių. | 

Mergina, prirakinta prie akmens iš papjė mašė (netoliese esan- 
čioje oloje lindi drakonas), yra visiškai nuoga ir stengiasi neat- 
„rodyti nuobodžiaujanti, kol jie čaižo ją botagu ir varvina karštą 
vašką jai ant krūtų. Ji nusišypso man romiu veidu, kuriam visiškai 
svetimas ištvirkėliškas vylius (rytoj su lygiai ta pačia palaiminga 
Šypsena ji turguje už prekystalio pardavinės mangus), ir akimis 
klausia, ar aš jos geidžiu. Jau ketinu papurtyti galvą, kai paste- 
biu ištatuiruotą gyvatę, susivijusią ratu jai aplink bambą. Klube 
pernelyg tamsu, kad būtų galima įvertinti tokio sudėtingo darbo 
kokybę. Neabejodamas, jog nesu pirmasis to pageidaujantis, aš 
paprašau geriau apšviesti patalpą. Mamasan man paslaugiai įteikia 
prožektorių („Hitachi“, su įkraunama baterija). Pažvelgęs iš arti 
ir be didinamojo stiklo matau, kad pasitvirtino giliausios mano, 
kaip tyrėjo, nuojautos: tai aukščiausios prabos tatuiruotė: žali 
kaip smaragdas žvynai, mirguliuojantys įvairiausiais atspalviais, 
mėlynas kaip rašalas dvišakas liežuvis, smeigiantis bambą, puikiai 

suformuoti sparnai. (Ne didelės gremėzdiškos paklodės, su kurių 
turėtojais paveiksluose tradiciškai matome besigalynėjantį šven- 
tąjį Jurgį, bet dailūs ir permatomi, būdingi rytietiškai mitologijai. 
Neabejoju, kad aptikau rimtą pėdsaką.) Pareikalauju, kad panelė 
tučtuojau būtų paleista nuo grandinių. 

Kai patvirtinu, jog esu pasirengęs sumokėti, mergina vardu 
Dao be jokios pagalbos išsilaisvina iš grandinių. Ji nejaučia jokio 
socialinio imperatyvo apsirengti, taigi dabar mudu sėdime ant 
minkštasuolio tolimajame klubo gale, netoli nuo kitų suolų su 
ritmingai judančiais kūnais. Mamasan aiškiai būtų laimingesnė, 
jei savo apklausą paįvairinčiau bent jau gundymo judesiais. Dao 
išvaduoja mane iš profesinių varžtų paimdama mano dešinę ran- 
ką ir ja apglėbdama savo kairę krūtį, aš švelniai nuvalau nuo jos 
prilipusius vaško lašelius. Dao patikrina mano įnagį, siekdama 
išsiaiškinti, ar jos kūnas turi įprastinį komerciškai pageidautiną 
poveikį mano kūnui (be komentarų), o aš tuo tarpu lyriškai kuž- 
du savo klausimą jai į dešinę ausį: Kur Tailande ji pasidarė tokią 
nuostabią tatuiruotę? 

Ji nusišypso dėkinga šypsena, tarytum aš būčiau pagyręs jos 
naują suknelę, ir parodo dar vieną tatuiruotę. Atsiklaupusi ant 
suolo ir atsukusi į mane užpakalį, ji pademonstruoja porą dra- 
konų, besivaržančių dėl tamsiojo prizo (jie lengvų ir žaismingų 
formų, atlikti su nemenka humoro doze, ne ką ryškesni už de- 
besėlius, tikri kūno dailininko šedevrai - jei man tektų rinktis 
drakonus, kovojančius dėl mano lytinių organų, aš neabejotinai 
rinkčiausi šituos). 

- Fantastiška, - patvirtinu aš, o ji palaimingai apžergia mane ir 
uždeda mano kairę ranką tiesiai sau ant vaginos, taip parodydama, 
jei to dar nebūčiau pastebėjęs, kad ji gerokai sudrėkusi. 

— O kaip dėl tatuiruočių? 

- Glostyk mane ir sakyk, ką nori, kad tau daryčiau. Aš dirbu 
daug geriau, kai esu sujaudinta. 


268 


Nėra reikalo neigti, kad visos vyro nervų sistemos dalys, esant 
tokio pobūdžio kontaktui, gauna tam tikrą pirmykštį signalą. 
Tikra kankynė yra pakylėti sąmonę nuo tarpukojo stuburu aukš- 
tyn. 

— Gerai, gali mane dulkinti čia, jeigu nori. Bosas yra turtingas 
japonas - jis moka stogui. Galime daryti, ką tik tu nori. 

— O kaip dėl tatuiruotės? 

— Klausinėk manęs dulkindamasis. Tu mane kaip reikiant su- 
jaudinai. 

— Negaliu - aš drovus. 

— A, tu norėtum mane kur nors nusivesti? 

— Ne, aš... Man nekyla. 

— Juokauji? Jis kietas kaip baslys. 

— Aš tik apsimetu. 

Nusivylusi: 

— A. 

— Judėk toliau. Gerai. 

— Kas tave užveda? 

- Jei papasakotum apie tatuiruotes, būtų puiku. Sumokėsiu tiek 
pat kiek ir už pasidulkinimą. 

— Hm, tatuiruotės? Bet tu gi net ne japonas. Man jas liepė 
pasidaryti vienas klientas, - prisipažįsta ji man į ausį, kaip katė 
dirbdama strėnomis ir tuo teikdama man nemenką malonumą. — 
Žinoma, jis buvo japonas. Jis pasakė, kad jam patinka mano 
kūnas, bet be tatuiruočių jis per daug nuogas. Jis sakė, kad jeigu 
išsitatuiruočiau, jis žymiai labiau manęs geistų ir mokėtų man 
dvigubai daugiau, taigi sutikau. Tikrai padėjo. Be tatuiruočių jis 
vargiai ištempdavo daugiau nei dvi minutes. O su tatuiruotėmis 
galėdavo išlaikyti visą amžinybę. Kai pavargdavo, liepdavo man 
atsistoti, kad galėtų jas vėl apžiūrėti ir susijaudinti. Jis sakė, kad 
tai geriausios tatuiruotės, kokias jis yra matęs už Japonijos ribų - 
vaikinas, kuris jas atliko, buvo tikras meistras. 

— Koks buvo jo vardas? 

— Tau patinka drakonas, kuris laižo mano putę iš užpakalio? 

— Labai. 

— Šitai tatuiruotei prireikė šimtmečių. Jis grįždavo prie jos 
kasdien visą savaitę. Iš pradžių padarė kontūrus, o paskui nu- 
spalvino. Turėjo dirbti labai atsargiai - na, supranti, kad išvengtų 
infekcijos. 

— Ar labai skaudėjo? 

— Ne itin. Jis naudojo kažkokias ilgas japoniškas bambukines 
adatas, kurias vadino kažkokiu ypatingu vardu. Baisiai bijojau, 
bet jis dirbo labai švelniai. Tam tikra prasme jis mane netgi su- 
jaudindavo. 

— Koks buvo jo vardas? 

— Kliento? 

— Ne, tatuiruotojo. 

— Negaliu prisiminti. Lyg ir Iši? O gal Ikiši? Vitakaši? O gal Ja- 
mamoto - tikrai neprisimenu. Gal galėtum dar kiek pablevyzgoti? 
Nebegaliu susitelkti. 

— Koks buvo kliento vardas? 

— Gal Honda. O gal Tošiba. 

— Ką gi, jei nenori sakyti, nereikia. 

— Čia galioja tam tikros taisyklės. Pakalbėk gašliai, gerai? 

Pakalbėti gašliai? Keista, bet dėl savo pašaukimo neturėjau 
ypatingų progų ištobulinti šio meno. Be to, nuo pat mano praeito 
"gyvenimo didžiajame budistiniame Nalandos universitete mano 
santykis su seksu neretai būdavo savotiškas. Su visa derama pagar- 
ba, farange, aš turiu pasakyti, kad per savo keistą polinkį slopinti 
seksualumą jūs veltui iššvaistėte pastaruosius du tūkstančius metų. 
Seksualumo slopinimas niekuomet nebuvo celibato tikslas, ne, 
pone, au contraire, celibato tikslas yra seksualinės energijos subli- 
macija. Pakurstyk tą laužą, sukelk nepakeliamą karštį, padidink 
slėgį katile iki begalybės, o tada perleisk jį aukštyn per visas čakras 

iki pat tūkstantlapio lotoso viršugalvyje. Šioje pakopoje aš visuo- 
met galvoju apie matematiką - budistinę matematiką, žinoma. 
Nalandos universitete man prireikė tik penkių trumpų gyvenimų, 
kad nuo neliečiamojo naktipuodžių nešiotojo vienuolyne pakilčiau 
iki mylimiausio vyriausiojo mokinio. Kai mongolų ordos žvangino 
kardais prie vartų ir skerdė vienuolius visoje Indijoje, mes visi pen- 
ki ramiai dirbome, siekdami grąžinti nuliui, kaip skaitmeniniam 
nirvanos simboliui, jo ikivedišką kilnumą (tai Om skaičius, jei nuo 
šios informacijos jums tapo aiškiau); kaip toks jis ne tik išreiškia 
Nieką (pakankamai akivaizdus pastebėjimas, vargu ar vertas visų 
tų laurų, kurių reikalauja arabai, pavogę jį iš mūsų), bet taip pat 
išreiškia ir Viską - ir, suprantama, bet kurį skaičių ar dalyką tarp 
šių dviejų kraštutinumų. Mano atradimas buvo tas, kad įkalintas 
lygtyje jis, taip sakant, nuolat keičia savo vertę, taip minties greičiu 
išspręsdamas ir vėl atkurdamas problemą. Transcendentinė mate- 
matika gal ir nėra labai naudinga skaičiuojant namų ūkio biudžetą, 
bet ji išlieka pagrindine gyvenimo vyksmo ašimi. 

— Ką čia kuždėjai? - smalsauja Dao. 

— Nieko. Viską. 

- Tu romantikas? Aš jau visą amžinybę neturėjau romantiško 
„ kliento. Gal norėtum turėti mane su kita mergina? Ar turi žmoną? 
Galėtum pasikeisti su manimi ir užimti dominuojančią padėtį. 

— Aš nevedęs. 

— Arba ne vienas, o su kitu vyru - man tai patinka. Galėtumėte 
mane dulkinti abu kartu, kiekvienas su savo pimpalu. Tai nekai- 
nuotų dukart daugiau - sakysime, penkiasdešimčia procentų 
daugiau nei vienam. 

- Arjis turėjo dirbtuvę? 

— Kas? 

— Tatuiruotojas. 

— Ne, jis kaskart ateidavo į mano kliento butą. Jis, supranti, 
buvo kažkoks nepaprastas, bet dirbtuvės jis neturėjo. 

— O kuo jis buvo nepaprastas? 

— Apie ką tu dabar galvojai? 

— Apie Om. 

- Tai tavo žmonos vardas? 

- Jau sakiau, aš nevedęs. Ar jis darė tatuiruotes ir kitoms mer- 
ginoms* 

- Ne. Jį su mano klientu siejo ypatingi santykiai. Visi kiti japo- 
nai net žaliavo iš pavydo, matydami mano tatuiruotes, bet mano 
klientas nė vienam nesakė, kas jas padarė. Jos tikrai užveda, ar 
ne? 

- Aha. 

- Žinai, ką tau pasakysiu? Nunešk mane ant kito suolo, tada 
galėsi matyti jas veidrodyje. 

Kodėl manęs neapleidžia jausmas, kad ji tai darė man jau anks- 
čiau? Su tyrėjo atidumu pastebiu, kad, jai dirbant sėdmenimis, 
du drakonai, dabar puikiai matomi veidrodyje, atlieka savotišką 
šokį, susitraukia ir išsiplečia, taip tarytum perteikdami kosmoso 
alsavimą. | 

Dao uždususi pamažu atsiplėšia nuo manęs. 

— Pažiūrėk į mane, aš visa suprakaitavusi. Aš visai nusiplūkiau, 
o tu netgi neatsisagstei kelnių. 

- Atleisk, sublimavau savo energiją. Pasėdėk man ant kelio, kad 
galėčiau dar kartą įsižiūrėti į drakoną tau ant pilvo. Aš pats labai 
norėčiau tokį turėti. Nuostabu, jis išlaiko formą netgi tuomet, kai 
tu susilenki beveik dvilinka. 

- Nori, kad pamėginčiau jį surasti? 

- Ar galėtum? Ar turi už ko užsikabinti? 

- Klientas turėjo reikalų su kita mergina - jos vardas buvo Du. 
Ji paprastai sėdi „Rožių sode“. Girdėjau, kad jis privertė ją pasida- 
ryti tatuiruotę pas tą patį meistrą. Tačiau ji buvo iki manęs - jis 
metė ją, nes ji sulaukė dvidešimt septynerių. Tie japai nemėgsta 
senų moterų. 

— Bent jau prisimink, kokios buvo jo paties tatuiruotės. 

— Meistro? O, tai nesunku. Jis neturėjo jokių tatuiruočių ant 
plaštakų, veido ar pėdų. Visa kita... na, ištatuiruotas buvo visas 
kūnas, ištisai. Jis buvo tarytum vaikščiojantis komiksas, nė viena 
kūno dalis nebuvo palikta nenuspalvinta. Jis mėgdavo dirbti mū- 
vėdamas tik šortus, taigi aš viską mačiau. Vieną dieną jis paklausė, 
ar aš nieko prieš, jei jis dirbs nuogas, ir nusimovė šortus. Galiu 
tau pasakyti, kad devyniasdešimt procentų jo kūno paviršiaus 
buvo nuspalvinta rašalu. 

— Ir pimpalas? 

— Ypač jis. Jis man sakė, kad kai jis būna kietas, ant jo galima 
matyti kažkokį garsų japonų jūrų mūšį su amerikiečiais, bet aš jį 
temačiau mažą ir susiraukšlėjusį. Jis nebuvo iš didžiųjų. Pasakiau 
jam, kad jis, jei nori, gali mane turėti už du tūkstančius batų ir aš 
apie tai neprasitarsiu savo klientui, bet jis atsakė, kad moterys šia 
prasme jo netraukia. Man tiesiog knietėjo išvysti tą jūrų mūšį. 

— Jis gėjus“ 

— Jis šito nesakė. Tik pasakė, kad nemėgsta užsiimti seksu su 
moterimis, Juk žinai, kokie keisti gali būti tie japai. 

— Ką dar galėtum apie jį pasakyti? 

- Jis baisiai mikčioja. Iš pradžių maniau, kad jis nemoka nė žo- 
džio tajiškai, bet vėliau supratau, kad tajiškai jis moka puikiai, tik 
jam trukdo mikčiojimas. Jis atrodė neįtikėtinai drovus, tarytum 
visą savo gyvenimą būtų dirbęs džiunglėse ir neįpratęs bendrauti 
su žmonėmis. 

„Rožių sodas“: visos čia dirbančios moterys yra laisvai samdo- 
mos. Galima sakyti, jog mažaraščiai tajai baro savininkai parodė 
komercinį toliaregiškumą, kurį taip trokšta įgyti verslo mokyklų 

absolventai: jie nusprendė leisti vienišoms moterims sėdėti prie 
baro ar už stalelių visą dieną ir didžiąją nakties dalį, susimokėjus 
tik už vieną kavos puodelį ar apelsinų sulčių stiklinę. Įprastiniai 
kelionių po Tailandą vadovai uoliai perspėja apie gausybę ne- 
turtingų ir skrupulais nepasižyminčių kekšių - beje, ne vien tik 
jaunų, - kurios neturi darbdavių ir nebendradarbiauja su sute- 
neriais, kurių nesuseksi ir nesugausi, jei klientas, vidury nakties 
atsibudęs savo viešbučio kambaryje, apsižiūrėjęs susigaudys, kad 
nebėra ne tik moters, bet ir piniginės. Suprantama, dėl tokių 
persergėjimų randasi dar daugiau smalsių farangų, kurie išleidžia 
dar daugiau pinigų pirkdami sau ir moteriai gėrimus, nes nuošir- 
džiai trokšta išsiaiškinti, kiek nesąžiningos tos merginos iš tiesų 
yra. Todėl per porą metų pridygo tokių klestinčių kooperatyvų 
kaip šis, įsisteigęs kluoną primenančiame eklektiškame statinių 
komplekse, kurio savininkai nešvaisto lėšų puošybai, nors šiam 
kompleksui priklausanti Budos šventykla yra viena iš didžiausių 
visame pramogų versle. 

Štai matau Selę - ji braunasi manęs link per minioje besigrū- 
dančius vyrus, pradedant keturiasdešimtmečiais ir baigiant ne- 
žinia kokio amžiaus senukais, ir per moteris, nuostabiai puikiai 
atrodančias su tomis garsių dizainerių drabužių kopijomis, dėl 
kurių taip nervinasi jūsų vyriausybės. (Kai karma šūdina, padir- 
binių nuo originalų neatskirsi.) „Creedence Clearwater Revival“ 
atlieka dainą „Have You Ever Seen the Rain, kuri vos girdima 
per didžiulį visur tvyrantį poravimosi triukšmą. Žiūrėdamas į 
šį knibždantį milžinišką turgų, aš pastebiu, kad pro duris į vidų 
plūsta vis daugiau ir daugiau moterų. Spraudžiantis per spūstį jų 
koketiška laikysena nejučia pereina į parengties režimą. Tačiau 
Selė čia jau keletą valandų ir ją jau apėmusi šiokia tokia melan- 
cholija. Ji laisvai samdoma nuo tos dienos, kai mano motina 
išmetė ją už tai, kad kartą, nusigėrusi iki sąmonės netekimo, 

nuoga šoko ant baro, o paskui užmigo ant vieno suolo. Kaip ir 
visiems didiesiems barų savininkams, mano mamai nesvetimos 
puritonizmo apraiškos. 

— Kaip verslas? —- su šypsena pasiteirauju aš, užsakydamas dvi 
taures tekilos. 

Selė, nutaisiusi ne patį linksmiausią veidą, vienu mauku išgeria 
taurę. 

— Aš senstu, Sončajau. Šį mėnesį man sukanka dvidešimt de- 
vyneri. Tos jaunesnės merginos per naktį apsisuka po du, tris, 
kartais keturis kartus. Gauna maždaug apie pusantro šimto JAV 
dolerių už tai, kad keturis kartus per naktį po dvidešimt minučių 
paguli lovoje. Reikalas tas, kad jos kitokios nei mano karta. Užuot 
pasigavusios klientą ir ėjusios nusigerti su juo į tajišką barą, jos ir 
vėl grįžta čionai, taigi kiekviena mergina gali sužvejoti po keturis 
klientus pernakt. Jos nepanašios į kekšes, jos jaunos verslininkės, 
neturinčios finansinių problemų. Kai kurios iš jų turi savo inter- 
neto svetaines, klientai su jomis susirašinėja elektroniniu paštu, 
jos pasitinka juos oro uoste. Jos užgrobė visą verslą ir nepalieka 
erdvės mums, senajai gvardijai. Tai nesąžininga. 

— Ar nori, kad paprašyčiau Nong priimti tave atgal? Priims, jei 
aš paprašysiu. 

Užsakau dar dvi taures tekilos ir ji bematant išgeria savąją. 
Tada papurto galvą: 

- Ne, nuoširdžiai kalbant, ji buvo teisi mane išmesdama. Aš jau 
tokio amžiaus, pats supranti, kai nebegali gerai sutarti su jokia 
mamasan ar papasanu. Iki sulaukdama trisdešimties būtinai turi 
tapti nepriklausoma. Ne dėl atsirandančių raukšlelių apie akis ar 
padribusių krūtų, o dėl pasikeitusios laikysenos. Netgi bukiausias 
klientas užfiksuoja signalą: Tai ne mergina, tai moteris. O jie ieško 
būtent merginų. 

— Kada paskutinį sykį turėjai klientą? 

Ji kvailai nusišypso. 

- Šiandien popiet. - Juokdamasi: — Bet tai tik patvirtina mano 
žodžius. Negaliu varžytis su jaunesnėmis moterimis, todėl turiu 
čia atsidurti apie vidurdienį, kol jos dar tebemiega. 
ne kažin kiek. 

Ji paskubomis dirsteli į mane, bet nusprendžia nesmalsauti. 

— Kartais apsilanko keli korėjiečiai, o visai neseniai buvo užėję 
du vietnamiečiai - dideli vaikinai, tonos raumenų, spėju, kad 
jie pusiau amerikiečiai, nuo karo. Jie buvo ką tik ir pasiėmė dvi 
merginas. Gali būti, kad dar sugrįš. 

— Japonų nebūna? 

— Vos vienas kitas. Paprastai jie eina į japonų klubus 39-ojoje 
gatvelėje... o kodėl klausi? | 

— Ieškau vieno neįprastos išvaizdos japono, maždaug tarp dvi- 
dešimt aštuonerių ir trisdešimt penkerių - tatuiruotojo. - Selė 
gūžteli pečiais. - Jis mikčioja, bet kalba tajiškai. Tikriausiai už- 
kietėjęs vienišius. 

Ji dar kartą gūžteli. 

— Ne kaži ką galiu tau pasakyti. Azijiečiai manęs nemėgsta — 
pats supranti, kaip tajė esu aukšta. Žinai auksinę taisyklę. 

— Visuomet būk mažesnė už klientą. 

- Gal pasiteirauti Tak? Ji smulkutė ir patinka azijiečiams. Ma- 
nau, ji kartkartėmis aptarnauja japonus. Nors dabar gali būti su 
klientu. 

Aš prietaringai paduodu Selei šimto batų banknotą. Ji spusteli 
man ranką ir nuslysta nuo baro kėdės. Užsakau dar vieną dvigubą 
tekilos porciją ir palieku ant prekystalio, laukdamas sugrįžtant 
Selės. Man iš kairės ir dešinės ant baro kėdžių sėdi moterys, bet jos 
su klientais, kuriuos jau pradėjo hipnotizuoti meistrišku tarpkojo 
masažu - lygiai kaip Vikornas, gaudydamas žuvį. 

Minia tokia tiršta, jog Selė akimirksniu joje ištirpsta. Kiek 
palaukęs nusprendžiu, kad jos dėmesį patraukė koks nors klien- 
tas, ir imu dairytis geresnės talkininkės. Tačiau staiga pajuntu, 
kaip man į nugarą pabeldžia dvi rankos: apsisukęs pamatau 
besišypsančią Selę ir jos draugę Tak. Užsakau dar vieną taurę 
tekilos, šįsyk skirtą Tak, kuri, lygiai kaip Selė, ją išmaukia vienu 
gurkšniu. 

— Aš dėl japono tatuiruotojo, - dar kartą paaiškinu. - Meistro, 
kuris mikčioja. Gal tai vienas iš tų technologizuotų japų, kurie 
nebesugeba bendrauti su žmonėmis? 

Tak aiškiai nori man padėti. Ji suraukia kaktą ir susimąsto. 

— Tatuiruotojo? Ar jis pats turi tatuiruočių? 

— Ant viso kūno, išskyrus veidą, plaštakas ir pėdas. 

— Įskaitant pimpalą? 

— Nenoriu nukrypti nuo temos, - paaiškinu ir užsakau dar 
tekilos. 

— Nežinau, ar tai mane užvestų, ar ne, - svarsto Selė. - Bent 
jau tektų jį pastatyti, kad galėtum pamatyti paveikslą. Turėtų būti 
kažkas panašaus į videožaidimą. 

Baigiu savo alų ir užsisakau dar vieną bokalą. Alkoholis, matyt, 
kažką atpalaidavo mano smegenyse, ir jos pagaliau prisimena 
įvairius aplinkkelius. 

— Pažįstate merginą vardu Dao? Jūsų kolegė. 

— Pažįstu gal tuziną. 

- Ji turi labai neįprastas tatuiruotes - drakoną ties bamba ir du 
drakonus ant sėdmenų. 

Tak įsispitrija į mane. 

- Šitą Dao? Aišku, pažįstu. Mudvi gyvenome viename kam- 
baryje - jame buvome penkios, taigi stumdėmės užpakaliais, ir 
kasnakt matydavau ją nusirengiant. Nuostabios tatuiruotės. Kai 
kurios merginos norėjo tokių pačių, bet ji nesakė, kas jas padarė. 

Ji bendravo su vienu japonu klientu, kuris ir privertė ją išsitatui- 
ruoti. Išsitatuiravusi ji pradėjo iš jo imti dvigubai brangiau nei 
prieš tai - po keturis tūkstančius batų už trumpą pasimylėjimą 
ir aštuonis tūkstančius už visą naktį. 

— Ar kada nors matei tą klientą? 

— Ne. Tai buvo labai slaptas reikalas. Manau, jis dirbo čia, 
"Krungtepe, supranti, ir tikriausiai turėjo žmoną ir vaikų. 

Staiga Selė pereina į skubrų Isano dialektą, būdingą šiaurry- 
tiniam šalies pakraščiui, tarmė artimesnė laosiečių kalbai nei 
tajų. Nesugebu sekti jų pokalbio ir kantriai laukiu, kol Tak veidą 
nušviečia šypsena ir abi merginos ima kikenti. 

- Atleisk, - sako Selė. - Nelabai mandagu iš mūsų pusės. Tu 
pažįsti šį verslą, Sončajau, žinai, kad dirbančios merginos kart- 
kartėmis truputį išprotėja - būtent, išprotėja? | 

Ji kalba užuolankomis, o aš stengiuosi suvokti jos žodžių pras- 
mę. 

— Nepastebiu šitų dalykų. 

— Žinoma, kad pastebi. Matei tai tūkstančius kartų. Mergina 
pavargsta būti sekso verge - kartkartėmis ji pati užsimano sekso 
vergo. Per praėjusias Kalėdas Tak ir aš gerai uždirbome iš didelių 
storų vokiečių, kurie buvo bjaurūs ir linkę dominuoti, taigi nu- 
sprendėme išsilieti ant poros dailių tajų, kuriuos nutarėme susi- 
žvejoti už Suravongo esančiuose gėjų baruose. Tai mums turėjo 
būti kaip moralinė kompensacija, pats supranti. 

Pasakojimo giją perima Tak. 

— Mes aplankėme kokius penkis barus, kol radome porą vaiki- 
nų, kokių norėjome. Nusivedėme juos į savo kambarį ir dalijomės 
jais pakaitomis - rūkėme cigaretes su narkotikais, todėl privertė- 
me juos darbuotis visą naktį ir atidirbti už mūsų pinigus, bet tu 
tikriausiai nori žinoti ne apie tai. Slampinėdamos po gėjų barus 
matėme neįsivaizduojamą galybę tatuiruočių... 

— Ir viename bare buvo kelios turtingos japonės, o keisčiausia 
tai, kad joms, matyt, tatuiruotės patinka ne mažiau nei japonams 
vyrams. Turiu omenyje, jie juk labai meniški žmonės, tiesa? Kaip 
ir mes, moterys ten norėjo išsinuomoti pimpalus, bet jos norėjo 
ir tatuiruočių... 

— Ypač ant pimpalų. 

— Taigi tame bare jos stebėjo savotišką tatuiruočių paradą. 

— O nugalėtoju tapo ketvirtą dešimtį įpusėjęs japonas. Jos vis 
kartojo tą žodį - donburi, donburi, kuris, mes galvojome, reiškia 
buri - žinai, cigaretes, bet pasirodė, kad donburi japonų kalba 
reiškia viso kūno tatuiruotę. 

Aš žiūriu į ją, trindamasis smakrą. 

— Tikrai? 

— Taip, ir jis laimėjo varžybas - jo tatuiruotės buvo tikrai įspū- 
dingos. Bet jis atsisakė eiti su kokia nors moterimi. Pareiškė, kad 
nėra samdomas, o atėjo tik pademonstruoti savo tatuiruočių. 

Pavadinkime jį Išiu. Neturi reikšmės, kaip aš jį suradau - taip, aš 
aplankiau daugybę gėjų barų už Suravongo, bet ten, taip sakant, 
rasdavau tik ataušusius pėdsakus. Atrodė, kad japas su pribloš- 
kiančiomis tatuiruotėmis ir dar labiau pribloškiančiu mikčiojimu 
retkarčiais tapdavo ekstravertu, naudojančiu barus darbo rekla- 
mai: jis neparsidavinėjo, o tik demonstravo savo meną. Šiaip ar 
taip, štai ir jis, sėdi japonų restorane 39-ojoje gatvelėje. Juk ne- 
norite, kad pradėčiau vardyti kiekvieną savo paieškų grandinės 
grandį - parduotuvėlių ir barų savininkus, kekšes, apsaugininkus, 
papirktus farus, mamasan, sargybinius - ši grandinė mane ga- 
liausiai ir atvedė čionai. 

Tokių restoranų jūs tikriausiai matėte filmuose apie jakudzas: 
blausus apšvietimas, tamsaus medžio nišos, šilta sakė mažose 
akmeninėse taurelėse, prislopintas šnabždesys ir visuotinio svai- 
gulio atmosfera, kurioje sielų dvyniai dalijasi savo vyriškomis 
tiesomis; patarnautojos puošniomis prijuostėmis, darančios reve- 
ransus (kai šiaip jau tikriausiai turėtų lankstytis, nes yra tajės); čia 
leistina netekti sąmonės padauginus alkoholio, bet tik ne garsiai 
kalbėti. Išis sėdėjo vienas savo nišoje, priešais save pasistatęs vienos 
pintos butelį geriausios sakės iš garsiosios „Koshino Kagiroi“ va- 
ryklos. Stiprus mikčiojimas, būdingas jam esant blaiviam, pavirto 
aistringu iškalbumu, kai šiltas alkoholis prasismelkė į jo smegenis. 
Pagal jakudzų garbės ir bausmių tradicijas paskutinieji abiejų ran- 
kų mažųjų pirštelių sąnariai buvo nupjauti. Kai atsisėdau nišoje 
priešais jį, jis tik nepatenkintas suniurnėjo sau panosėje, tarytum 
mano atvykimas būtų buvęs tam tikra prasme neišvengiamas, ir 
paprašė padavėją atnešti antrą stalo įrankių komplektą, kad iš jo 
bento dėžučių aš galėčiau įsidėti sašimio, geltonuodegės žuvies, 
karšio ir tempuros krevečių. Dar jis man užsakė miso sriubos, su 
beasmenišku priešiškumu pažvelgė man į akis ir tarė: 

— Uždėkite lašišą ant ryžių, užpilkite ant jos šiek tiek žaliosios 
arbatos, miso ir uždėkite pjaustytų jūros dumblių. 

Man gana netikėta, kad jis aukštas, dailus vaikinas, kurio soci- 
alinius įgūdžius neatitaisomai suluošino jo, kaip grafiko, talentas. 
Argi žmogus gali normaliai šnekučiuotis su kitu žmogumi, jei jo 
vidinė akis mato nuostabiausius siužetus ant lygių pašnekovo odos 
paviršių? Kai jis pasiūlė man per visą nugarą nemokamai ištatui- 
ruoti besišypsančio Budos atvaizdą, jei aš atsiduosiu toms pėdos 
ilgumo tebori adatoms, o ne vakarietiškam tatuiravimo pistoletui, 
aš pradėjau suprasti jo kalbos sutrikimo priežastį. Kai jau buvome 
pakankamai įgėrę, persikraustėme iš nišos ant kėdžių prie baro. 

Jei nekalbėdavo apie rašalą ir kūno tatuiravimo meną, Išis 
pasinerdavo į pasakojimus apie jakudzų gaujas Tokijuje ir Kio- 

te, savo žiaurumu ir dydžiu man primenančias ateivių kosmo- 
logiją. Netikėtai dingtelėjo mintis, jog jis man pasakoja savo 
autobiografiją. Čia irgi neabejotinai svarbiausias dalykas buvo 
horimono. Kaip įtikinti banditą arba, tarkime, pralaimėjusį sumo 
imtynininką su intelekto koeficientu, verte prilygstančiu kam- 
bario temperatūrai, kad ant abiejų šlaunų nuo kelio iki šakumo 
jam vertėtų tatuiruotis ne bjaurų indigo spalvos durklą, bet 
verčiau vingrų ir grakštų rožių krūmą, kurio kiekvienas lapelis 
būtų tikras precizikos šedevras? Išio pasakojimuose Japonijos 
miestai tiesiog knibždėte knibžda galvažudžių, kurie sutemose 
pasipila iš Pogrindžio (visi jie neturi bent vieno mažojo pirštelio 
sąnario) - luošinimo, bauginimo ir žudymo meistrai, iš kurių tik 
kelis jam pavyko atkalbėti nuo žeminančių tatuiravimo banaly- 
bių, ir tai rizikuojant savo paties gyvybe. Vis dėlto jo šlovė augo: 
Japonijoje netgi banditai turi kultūrą, Jo paslaugų ėmė reikalauti 
mafijos šulai, jis valgė ir gėrė garsiausiuose ir slapčiausiuose vyrų 
klubuose, kur jį ir jo klientus linksmindavo aukšto lygio geišos; 
kartais jo prašydavo padaryti elegantišką tatuiruotę ant moters 
sėdmenų ar pilvo apačioje. Išgėręs pakankamai daug sakės, jis 
sugebėdavo įveikti drovumą ir mėgindavo apšviesti blausius 
jakudzų krikštatėvių protelius: jo menas nesąs grafičio (kurio 
jis be galo nekenčia) atšaka, bet didžios Hokusajo ir jo pirmtakų 
tapybos rašalu tradicijos tęsinys. 

Vieną karminę naktį jis atkalbėjo didįjį krikštatėvį Cukubą nuo 
minties išsitatuiruoti ant abiejų dilbių po automatą M16 ir įtikino 
pasirinkti Fudžijamos vaizdą su sniegynais ir panašiai. Žinoma, 
ir Cukuba, ir Išis buvo girtut girtutėliai. 

— Daryk tai tučtuojau, - pareikalavo Cukuba. 

— Kurioje vietoje pageidaujate? - pasiteiravo kūno meninin- 
kas. 

— Ant kaktos, - užbliovė vadeiva, savo drąsa sukeldamas svitos 
susižavėjimo šūksnius. 

Kitą dieną išsiblaivęs Išis sužinojo, kad laikas nešti kudašių iš 
tėvynės, nes galingasis gangsteris su nuostabiu Fudžijamos vaizdu 
ant kaktos pareikalavo jo galvos. Natūralios sprukimo kryptys 
jo profesijos žmogui būtų buvusios Honkongas, Singapūras, Los 
Andželas, San Fransiskas - kaip tik todėl jis jų ir nepasirinko, nes 
Cukuba neabejotinai ten jo būtų ieškojęs ir jį suradęs. Bankokas su 
savo maža ir diskretiška japonų bendruomene ir nesuskaičiuojama 
daugybe tatuiruočių trokštančių kekšių buvo gera vieta pasislėpti. 
Išis stengėsi laikytis tyliai, retai kada dirbdavo namie, priimdavo 
atlygį tik iš patikimų klientų (dažniausiai Japonijos verslininkų, 
kurie, atrodo, didžiąją blaivaus gyvenimo dalį praleisdavo svajo- 
dami apie erotiškus horimono ant meilužių kūno, nes ant žmonų 
kūno jau nebeliko laisvos vietos). Visgi jame gyvenantis meninin- 
kas kartkartėmis pasiilgdavo platesnio pripažinimo. Didžiąją kūno 
dalį jis išsitatuiravo pats, bet nuo pat pradžių žinojo, kad jo likimas 
susietas su donburi - viso kūno tatuiruote. Toms vietoms, kur netgi 
jo nepaprastosios tebori adatos negalėjo pasiekti, jis nupiešė smul- 
kius eskizus, pagal kuriuos tatuiruotes atliko patikimas mokinys. 
Galutinis rezultatas buvo puikiai suderinta visuma, kurioje pagrin- 
dinės jo gyvenimo temos buvo susipynusios ir išsiskleidusios kaip 

„Mocarto koncerto melodijos: Fudžijama, nešiojamasis kompiuteris 
„Toshiba“, geiša su visais atributais, pirmasis mopedas „Honda“, 
Kobė jautienos kepsnys, admirolas Jamamotas su visa uniforma, 
penki girti samurajai su tradiciniais šarvais, visos sueities padėtys, 
rekomenduojamos Kamasutroje - ir taip toliau. Siekdamas parek- 
lamuoti savo meną Bankoke jis ėmė pozuoti gėjų baruose. 

Mums drauge išgėrus daugiau sakės butelių, nei pajėgiu su- 
skaičiuoti, Išis galiausiai atsisagstė marškinius ir juos nusivilko. 
Donburi buvo lyg fantastiškos kokybės šilkiniai marškinėliai, o 
subtili jų spalvų simfonija buvo paremta preciziška piramidine 
struktūra, kuri, jei neklystu, buvo aiški užuomina į Sezaną. Pa- 
davėjas apėmė susižavėjimas. 

— Galite nusivilkti ir kitus drabužius, - pasiūlė viena iš jų. - Vis 
tiek neatrodysite nuogas. 

Taip jis ir pasielgė, ir išties tatuiruotės buvo tokios, kaip sakė 
Dao, nors aš ir vengiau jas pernelyg atidžiai studijuoti, kad nebū- 
čiau neteisingai suprastas. Bet merginos gi jautėsi mažiau suvaržy- 
tos, ir viena iš jų ėmė glamonėti jo organą, kad, kaip ji sakė, geriau 
galėtų įvertinti jo meną. Visiškai sustandėjęs jo penis atskleidė 
unikalų ir labai japoniško stiliaus Midvėjaus mūšio vaizdą. 

Akivaizdžiai puikiausiai jausdamasis pasipuošęs vien tik pie- 
šiniais ant kūno, Išis įpylė sakės į taurelę ir atvėrė man savo gy- 
venimo paslaptis. 

- Aš buvau vienas iš tų, supranti? 

Jau spėjau suprasti, kad didelė jo kalbėjimo dalis iš klausytojo 
reikalauja aiškiaregiškų galių. 

— Nuo pat vaikystės turėjote polinkį į techniką? 

— Taip ir neišmokau bendrauti su žmonėmis. Bendraudamas 
ir dabar jaučiuosi labai nejaukiai, todėl taip smarkiai mikčioju. 
Nuo ketverių metų žaisdavau žaidimus kišeniniu skaičiuotuvu. 
Kai pasirodė pirmieji asmeniniai kompiuteriai, supratau, kodėl 
atgimiau kaip tik šiuo metu. Netrukus praktiškai nebeišeidavau 
iš savo miegamojo. Motina padėdavo man maistą prie durų, o 
tėtis palikdavo knygų. Kartą jie pakvietė daktarą, kad tas mane 
apžiūrėtų. Jis pasakė, kad aš beprotis. Ir nėra vaistų, nes pusė mano 
kartos turi tą pačią ydą. Vieną dieną tėtis prie durų paliko knygą 
su horimono iliustracijomis ir Hokusajo estampais - jis iš pas- 
kutiniųjų kovojo už mane, - Išis padarė pauzę, kad nurytų sakės 
gurkšnį. - Susitikimas su šitais dalykais man buvo kaip religinė 
patirtis. Faktiškai tai ir buvo religinė patirtis. Aš paprašiau tėtį 
atnešti daugiau knygų apie meną, o ypač apie horimono. Jis man 
sutempė visą biblioteką. Iškilęs virš visų kitų, mano vaizduotėje 
stovėjo didysis Hokusajis, gaubiamas savo neprilygstamo talento 
aureolės. Netgi šiandien aš galėčiau tobulai nupaišyti kiekvieną iš 

jo ukijo-ė lakštų ir atkartoti kiekvieną „Dūžtančios bangos“ potė- 
pį, lygiai kaip žmonės atsimėna savo mėgstamų dainų žodžius. 

Išis vėl padarė pauzę, kad nurytų dar gurkšnelį sakės, ir kurį 
laiką smalsiai žiūrėjo į vieną iš aptarnaujančių merginų, kuri 
atsivedė draugę iš virtuvės ir atsitūpusi priešais jį vėl stimuliavo 
jo organą. 

— Jaučiausi taip, tarytum atsiminčiau savo praėjusį gyvenimą. 
Tiesiogiai išgyvenau tą menininko džiaugsmą sukūrus pirmuo- 
sius medinius lakštus: juk dabar galėsiu daryti neribotą skaičių 
atspaudų, koks proveržis! Moronobu genijus atranda, kad uki- 
jo-ė yra tobulas sprendimas! Aš nuėjau ukijo-ė keliu nuo pat 
Moronobu per Masanobu, Harunobu, Utamarą, Hirošigę iki pat 
neprilygstamojo Hokusajo. Tačiau, kaip ir kiekvienas geras mo- 
kinys, aš mačiau savo mokytojo silpnąsias vietas. Ne, per stipriai 
pasakyta - na, tarkime, kiekviena karta turi naujai atrasti realybę 
sau tinkamiausia forma. Šis amžius yra skubėjimo ir nekantru- 
mo amžius, tiesa? Kiek vaikų turi pakankamai kantrybės nueiti į 
muziejų ar meno galeriją, jau nekalbant apie meditavimą prie ten 
esančių stebuklų? Bet Hokusajis, neišdildomai įaustas į tavo odos 
audinį - štai kas patraukia dėmesį dvidešimt pirmame amžiuje, 
tai - aš tuo neabejojau - netgi bukiausias japonas, netgi gangs- 
teris sugebės įvertinti. Kaip galėdamas greičiau persikrausčiau į 
mikroskopinį butuką Šimbašyje, sename Tokijo raudonųjų žibintų 
kvartale. Čia jaučiausi tarytum sugrįžęs namo. - Kreipdamasis į 
patarnaujančią merginą: - Tau tereikia sukelti erekciją, mieloji, 
nebūtina pasiekti ejakuliacijos. 

— Tai, ką matau, yra nuostabu. 

— Dėkui. Prašyčiau dar vieną butelį. 

Prisipažįstu, jog ir pats negalėjau atitraukti akių nuo piešinio, 
tačiau staiga paliktas be globos ir dėmesio didysis laivų mūšis su- 
glebo ir susiraukšlėjo. Bet jau buvo keturios valandos penkiolika 
minučių ryto - japonas baro šeimininkas, akivaizdžiai susižavėjęs 

Išiu ir jo tatuiruotėmis, leido mums pasilikti dar ilgai po to, kai 
užrakino pagrindines duris - buvo likusios tik patarnaujančios 
merginos, dabar jau su džinsais ir trumparankoviais marškinė- 
liais. Iki galo išnaudojusios Išio donburi galią ir žavesį, jos buvo 
pasirengusios keliauti namo ir kristi į lovą. Negalėjau mąstyti 
blaiviai, nes kitaip nebūčiau padaręs tos baisios klaidos, kuri ir 
dabar, rašant šiuos žodžius, man kelia šiurpulį. 

— Mičas Turneris, - suvogravau aš, vargiai pajėgdamas išsilai- 
kyti ant kėdės. Šis vardas iš lėto prasiskverbė į girtą Išio galvą, 
galvoje nušvito, ir jis su siaubu pažvelgė į mane, tada nuslydo 
nuo kėdės ant grindų. Norėjau padėti jam atsistoti, bet nuvirtau 
pats. Baro šeimininkas palydėjo mane iki taksi. Paliepiau jam 
pasirūpinti Išiu - jei reikia, išversti jo kišenes ir suieškoti namų 
adresą. Juk visą savaitę laksčiau kaip pamišęs, kol jį suradau - taigi 
nenorėjau vėl jo prarasti. Bet įtariu, jog dėl alkoholio, pančiojusio 
mano liežuvį, mano nurodymai buvo nepakankamai aiškūs. Tai 
buvo nepaprasta naktis. Man būtinai reikėjo pamiegoti. 


Maždaug apie dešimtą ryto aš pabudau iš alkoholinės komos, 
apimtas panikos. Sapne mane vėl buvo aplankęs Pičajus: „Kodėl 
neareštavai donburi?“ 

Plačiai atmerktomis akimis žvelgdamas į kosminę tamsą, mąs- 
čiau: „Jis mane nugirdė. Tikriausiai tai susiję su tatuiruotėmis. Po 
velnių, kas jis toks?“ 

Pičajaus balsas trūkinėjo, tarytum esant prastam ryšiui su pa- 
lydovu. „Išdavikas... gyvatė žmogaus pavidalu... Nalanda... kelias 
atgal... tatuiruotės... galinga magija... pasistenk įvilioti į spąstus... 
policijos pasala...' 

Nesikeldamas iš lovos, plyštančia galva nuo bjauriausių pagi- 
rių, kokias tik galiu prisiminti, paskambinau į japonų restoraną. 
Tačiau jame šiuo metu buvo tik valytojos. Nutaisęs Bauginantį 
Balsą, įtikinau atsiliepusią moterį duoti man boso namų telefono 

numerį. Kai jam paskambinau, jis išsigynė pažįstąs žmogų vardu 
Išis. Ne, jis niekuomet nebuvo matęs taip keistai atrodančio japo- 
no - ar aš tikras, kad paskambinau į tą restoraną? 

Dabar, farange, tu sa manimi bendrauji mano įprastoje aplinko- 
je - a4sėdžiu prie kompiuterio ekrano savo mėgstamoje interneto 
kavinėje ir naršau po internetinę Encyclopaedia Britannica versiją. 
Neturėtum prieš mane jausti menkavertiškumo komplekso, aš irgi 
nė velnio nežinau, ką reiškia ukijo-ė. Tai štai: . 


Juose būdavo vaizduojami Edo (dabartinis Tokijas) ir kitų dides- 
nių miestų pasilinksminimo kvartalai (eufemistiškai vadinami 
„plūduriuojančiu pasauliu“). Įprasti elementai buvo garsios kur- 
tizanės ir prostitutės, kabukio aktoriai, žinomos kabukio pjesių 
scenos ir erotika. Ukijo-ė menininkai pirmieji pradėjo naudoti 
ksilografines klišes vaizdui kopijuoti. 


Toks sutapimas man pasirodo groteskiškai literatūriškas. Bet šią 
akimirką man į mobilųjį paskambina Vikornas. Esu kviečiamas 
į policijos nuovadą, kur mane palydi tiesiai į Vikorno kabinetą. 
Ten jau yra Hadsonas: vaikštinėja po kabinetą ir piktai šaudo 
akimis. Nesunku suprasti, kaip jis nusiteikęs. Paprastai tariant, 
dabar jis tapo tikrų tikriausiu ateiviu. Įtariu, kad iš Andromedos 
galaktikos, tačiau ekspertas šiuo klausimu nesu. 

— Ar yra kokia nors pažanga? - klausia Hadsonas. 

Viską iškloju apie tatuiruotes ir kekšes, girtą naktį su pomir- 
tiniu Hokusajo mokiniu ir poveikį, kurį jam iš pažiūros padarė 
žodžiai „Mičas Turneris“, nors, turint omenyje tuometinį mūsų 
girtumo laipsnį, ką nors tvirtai teigti yra sunku. 

— Man reikia sąsajų su islamu, - amteli Hadsonas, žiūrėdamas į 
Vikorną. - Ta kalė visiems mums nuraus pautus, jei sužinos apie 
jūsų ekskursijėlę į Indoneziją, - jis nuryja seiles. - Beje, noriu 
pamatyti tą suknistą laptopą. 

Vikorną dabar sunku perprasti. Ar jis tikrai įbaugintas Hadso- 
no, ar tik vaizduoja klusnų? Nujaučiu, kad nei viena, nei kita. Čia 
kažkas vyksta, kažkokia ilgai slopinta drama, kurios šaknys siekia 
laikus dar iki mano gimimo. Vietnamas ir Laosas: kokia mano 
karminė jungtis su šiuo regionu? Mano tėvas? Bauginančiai lengva 
matyti Hadsoną kaip tą, kuris davė man pradžią, nors jis ir nėra 
Maikas Smitas. Kai Hadsonas atsigręžia į mane, Vikornas pažvel- 
gia į Hadsoną tokiu žvilgsniu, kokio aš dar nebuvau matęs. 

— Pamiršk tas sušiktas tatuiruotes, - sako Hadsonas. - Pamiršk 
bet kokias sąsajas su japonais. Tai tik akių dūmimas. Sek islamo 
pėdsaku. „Nėra kitos pergalės, tik Alacho.“ 

Jis kurį laiką svyruoja, tada arabiškai pakartoja tai, ką aš suvo- 
kiu kaip citatą iš Korano. Mano nuomone, jo tartis nepriekaištin- 
ga, Hadsonas tiesiog gardžiuojasi gomuriniais garsais. Tarytum 
teisindamasis (stengdamasis perprasti mano veido išraišką) jis 
priduria: | 

— Aš esu geras amerikietis, taigi turiu teisę būti šizofreniku. 

Jis vis nesiliauja žingsniavęs, vėl prieina prie lango, pažvelgia 
į lauką, tada prabyla tuo pasakotojo tonu, kuriuo galėtų kalbėti 
kitas žmogus ar bent jau ankstesnioji šio žmogaus versija. Balse 
skamba sunkusis metalas. 

—- Dauguma žmonių agentūroje ilgai neužsibūna. Tas pat pasa- 
kytina ir apie bet kurį kitą darbą Jungtinėse Valstijose - ameri- 
kiečius ima kankinti nerimas, nuobodulys, pyktis, kad jų talentas 
nėra tinkamai įvertinamas. Taigi mes nuolatos judame. Mes nuo- 
latos judame - kas dešimt minučių keičiame savo pažiūras, ir kurį 
laiką gali įtikinėti save, kad išvengei rutinos ir nuobodybės. Bet tai 
ne amžina. Tam tikru gyvenimo tarpsniu tu pradedi dairytis atgal. 


287 


Pradedi atpažinti savo gyvenimo ir elgsenos schemą. Bjaurią, 
maniakišką, neįveikiamą, kankinančią ir nuolat pasikartojančią. 
Ši schema iš esmės yra tai, ką iš tavęs padarė tavo kultūra. Bet tai 
nėra priežastis liautis ar pasiduoti. Tai ne priežastis tapti Miču 
Turneriu. Tai ne priežastis pereiti į kitą barikadų pusę. Tu privalai 
žygiuoti pirmyn, nesvarbu, teisinga ar neteisinga kryptimi. Ir kaip 
tau suvokti, kaip esi paklydęs, kaip įsisavinti gyvenimo pamoką, 
jei esi tik plunksnelė vėjyje? Privalai visa tai suvirškinti - kito 
kelio tiesiog nėra. 

Jis atsisėda ant kėdės, tarytum nebūtų įvykę nieko neįprasto. 

— Aš noriu, kad vėl važiuotum į pietus. Liaukis krapštinėtis 
su išprotėjusiais japonais ir išprotėjusiomis Bankoko kekšėmis. 
Pasilik tenai mėnesį, jeigu reikia - metus, - jis perbraukia delnu 
per ežiuku kirptus plaukus, tarytum stengdamasis suvaldyti ne- 
kantravimą. - Ir noriu pasiimti tą suknistą laptopą. - Dar viena 
pauzė. - Kol jo nepaėmė ji. 

Aš pakeliu akis į Vikorną, o šis linkteli galvą. 


Tačiau man visai nesinori vykti atgal į pietus vaikytis vėjo lau- 
kuose. Padėtį išgelbsti trumpa malda Budai. Vos spėju įkišti smil- 
kalų lazdelę į smėlio dubenį, kai suskamba mano mobilusis. 

- Būtent tokį aš jį radau atėjusi šį rytą, - sukužda Nat kimtelė- 
jusiu iš siaubo balsu, išsiplėtusiomis kaip ir Leko akimis (su pasta- 
ruoju man teko griežtai pakalbėti, iki iškrapščiau jį iš lovos; taksi 
automobilyje jis skundėsi, kad estrogenas trikdo jo organizmo 
sistemą ir jį kamuoja nuotaikų kaita, nors jo besiformuojančios 
krūtys dar vos pastebimos). - Aš jį lankydavau kiekvieną savait- 
galį. Jis man davė raktą, - Nat man jį parodo. 

Mes stovime išnuomotame dviejų kambarių bute 22-ojoje 
gatvelėje Sukumvite. Stefenas Braitas turėjo puikų kūną, buvo 
jaunas ir tvirtas, nors dabar jo organizmas jau Xra. Kaip tik šiuo 
metu ląstelių sienelės ima trūkinėti, bakterijos veržiasi į lig tol 
nepasiekiamas zonas, visuma praradusi savo vientisumą. Esybė, 
dvidešimt septynerius metus vaidinusi Braitą, neabejotinai jaučia 
palengvėjimą ištrūkusi iš savo cheminio kalėjimo ir, man rašant 
šiuos žodžius, džiaugiasi palaima švelnesnėje ir draugiškesnėje 
galaktikoje nei šioji. Jis padarė viską, ką galėjo, kad išvengtų dar 
vienos ankstyvos smurtinės mirties, bet, atlikęs pareigą taip, kaip 
manė esant reikalinga, dabar galės ilgai ilsėtis. Nepasakysi, kad jis 
būtų visiems laikams palikęs Saulės sistemą, bet kitą kartą tikriau- 
siai atgims Veneroje. Tačiau vertinant situaciją mūsų žemiškomis 
akimis, žiūrint į jo kūną be penio (kuris išmestas į pigią šiukšlia- 
dėžę popieriams), su didžiule žiojinčia anga viduriuose, iš kurios 
lyg vynuogių kekės išvirtusios rožinės spalvos žarnos - na, ką gi 
čia pasakysi? Tai visiškas chaosas. Šį kartą kūną ant pilvo apverčiu 
aš. Taip, regis, viskas lygiai taip pat, kaip ir pirmuoju atveju. 

Lekas prisidengia burną ir susižvalgo su Nat dar vienu labai mo- 
terišku mirtino siaubo kupinu žvilgsniu, tada susiranda kilimėlį 
atsiklaupti ir nusilenkia Budai. Nat tučtuojau paseka jo pavyzdžiu. 
(Mums pilvą suka iš siaubo ne pati mirtis, bet negyvėliai - vienodi 
kaip du vandens lašai. Patikėkite, nieko nėra niūresnio, nei visą 
gyvenimą tave persekiojantis vaiduoklis.) Aš lūkuriuoju, kol Nat 
su Leku, aukštai iškėlę suglaustus delnus, tylomis skendi maldoje, 
kurioje svaiginančiai susipina magija, prietarai ir praktinis budiz- 
mas. Nat atsistoja pirmoji, jai įkandin - ir Lekas. Jis neatsispiria 
pagundai dar kartą dirstelėti į šiukšliadėžę popieriams ir neva- 
lingai pasičiupinėja tarpkojį. (Aš pats atsispyriau šiam refleksui, 
bet tik vos ne vos.) Nat perskaito Leko mintis. 

— Tau viskas bus kitaip - gydytojai naudos anestetikus, ir aps- 
kritai juk tau jo nereikia. 

— Aš visada jo nekenčiau, - sutinka Lekas. - Bet esu prie jo 
pripratęs, supranti? 

Aš atidžiai stebiu Nat. Jos siaubas neapsimestinis. Kaip ir siel- 
vartas. Ji sugauna mano žvilgsnį. 

— Stefenas Braitas prieš porą naktų man pasipiršo. Pamaniau, 
kad gal man pagaliau nusišypsojo sėkmė. Na, jis buvo rimtas 
vaikinas ir, manau, tikrai mane mylėjo. Jis buvo tiek daug iš- 
kentėjęs, supranti, ir su manim pasimylėjęs visuomet jausdavosi 
labai dėkingas. Sakė, kad lovoje aš labai dosni. O aš juk nedariau 
jam nieko, ko nedarau su kitais klientais... bet jis kiekvieną kartą 
būdavo man toks dėkingas, - Nat prapliumpa ašaromis. 

— O kaip jo nugara? 

Ji krūpteli. 

— Tai aš kalta. Man patinka tatuiruotės, žinai, ir aš jam nuolat 
siūliau ką nors išsitatuiruoti ant nugaros. Jis pažadėjo pagalvoti. 
Ir tikrai vieną naktį jis mane nustebino tatuiruote. Ji buvo per 
visą nugarą - nuo pečių iki pat sėdmenų viršaus. Visai ne tai, ko 
aš tikėjausi, bet tatuiruotė buvo nuostabi, na, tikrai nepaprastas 
darbas. 

— Arjis sakė, kas ją padarė? 

- Sakė, kad vienas japonas, žinomas žvalgybos bendruomenei. 
Tai viskas, ką apie jį minėjo. 

Šįsyk nusprendžiu apeiti Hadsoną, ir ne dėl to, kad žiūrėčiau į 
jį kreivai - jis besąlygiškai tiki nesąmonėmis, - bet todėl, kad šiuo 
metu negaliu pakęsti jo arabiškų frazių. CŽV pareigūnė, palyginti 
su juo, atrodo tikra psichinės sveikatos oazė. 

- Klausau? 

— Tai aš, detektyvas Džitpličipas. 

— Taip, detektyve? 

— Būtų gerai, jei atvažiuotumėte čionai. 

Aš nurodau jai adresą, tada liepiu Nat palydėti Leką atgal į 
klubą. Ji seseriškai apkabina jį per liemenį. 

— Nežinau, ar tikrai visam tam ryšiuosi, - rypuoja Lekas, drauge 
su Nat eidamas durų link. - Gal tiesiog naudosiuosi juosta. Taip 
daro daug šokėjų. 

— Tu tikrai nori visą gyvenimą būti pusiau šioks, pusiau toks? - 
švelniai paklausia Nat jau tarpduryje. 

— Ne. 


CŽV pareigūnė atvyksta drauge su Hadsonu. Aš žiūriu į ją, 
o ji keletą minučių tylomis stebeilija į Braito kūną; jei ji nebūtų 
užgrūdinta profesionalė, jos veido išraiškų kaitą apibūdinčiau kaip 
kylančią iš prigimtinio gašlumo. Galiausiai ji suima save į rankas; 
tai savotiškai primena rengimąsi po orgijos. 

— Matote, jie nupjovė jam penį, lygiai kaip mes ir spėjome. Ir 
atkreipkite dėmesį į jo nugarą. 

Hadsonas ir aš padarome, ko paprašyti. Vargu ar šiuo požiūriu 
yra bent menkiausias skirtumas tarp jo ir Mičo Turnerio - visas 
viršutinis odos sluoksnis nuluptas nuo pat pečių iki sėdmenų ir 
į paviršių sunkiasi poodiniai riebalai. 

— Na, mums nereikia žmogžudysčių detektyvo, kad susigau- 
dytume, jog šios mirtys viena su kita susijusios, - ji pažvelgia 
į Hadsoną. - Bet tie, kurie nužudė Mičą Turnerį, žuvo per aną 
sprogimą Indonezijoje, jei neklystu? Taigi čia puikiai koordinuotas 
ir centralizuotai aukštu lygiu suplanuotas „Al Kaidos“ žiaurumas: 
nauji smogikai sąmoningai kopijuoja pirmąją žmogžudystę, kad 
pademonstruotų savo kolektyvinę tapatybę. Jų tikslas - įbauginti 
visus amerikiečius visame pasaulyje, - ji prikanda apatinę lūpą. - 
Užmojai dideli. Daug didesni, nei maniau. Tai terorizmo psicholo- 
gija, ištobulinta ir nepaprastai rafinuota. Jei šie užmojai pasiteisins, 
amerikiečiai labiau nei bet kada baiminsis vykti į užsienį. Jei tokios 
žmogžudystės bus pradėtos vykdyti Jungtinėse Valstijose, o aš 
esu tikra, kad anksčiau ar vėliau taip ir įvyks, visų amerikiečių 
psichologija taps teroristų įkaite. Tai tobulo blogio pasireiškimas, - 

ji atsisuka į mane. - Ar neradote juodų garbanotų plaukų? Aš 
reikalauju mobilizuoti aukščiausio lygio ekspertus. Jei jums reikia 
kokios nors specialios pagalbos - pavyzdžiui, kūno atspaudų pa- 
ėmimo ar mikroskopinių audinių analizės įrangos komplekto — 
praneškite man. Aš užtikrinsiu, kad artimiausiu reisu jums būtų 
atskraidinta viskas, ko reikia, įskaitant patyrusius specialistus. - Ji 
pažvelgia į Hadsoną. - Situacija išties ima priminti karą. 
Hadsonas iškilmingai sustingsta išgirdęs šį šventą žodį. 


Po valandos mudu su Vikornu stovime vienu du Braito bute. Si- 
tuacija, kaip ir čia gulintis kūnas, man jau kelia galvos skausmą. 

— Tiesiog nematau išeities iš šitos padėties, - sakau jam. 

Vikornas keistai ramus. 

- Viskas gerai. Aš dar turiu keletą tų plaukų. Deja, pirštų jau 
nebeliko. 

— Gal išprotėjote? Tie plaukai yra teroristo, kuris, kaip žinoma, 
žuvo prieš šią žmogžudystę. Paaiškės, jog viską suklastojome. 

Pulkininkas papurto galvą stebėdamasis mano bukumu ir išsi- 
traukia iš kišenės oro paštu gautą laišką. Atplėšia jį ir ima kratyti 
jo turinį po kambarį. Iš voko lyg juodas sniegas ant grindų krinta 
juodi garbanoti plaukai. 

- Tu jų niekada nesuprasi. Tu pateiki uoliam farangui įrody- 
mus, priešingus jo įsitikinimui, o jis pasitelkia visą savo nežabotą 
išmonę, kad dar giliau save paklaidintų. 

Elizabeta Heč pakvietė mane asmeniško vakarinio pokalbio, ir 
štai aš vėl sėdžiu ant galinės taksi sėdynės pakeliui į „Sheraton“ 
viešbutį Sukumvite. Įstrigę transporto grūstyje gatvių sankryžoje 
tarp Silomo ir Ramos IV gatvių priešais Lumpinio parką, mudu 

su vairuotoju klausomės Pisito, kuris visą dieną siautėja iš įniršio, 
pagaliau suvokęs baisią neteisybę: mat vyriausybė pavedė polici- 
jai pasirinktinai išžudyti apie du tūkstančius įtariamų narkotikų 
prekiautojų — tiesiog nurodė tam tikrą skaičių. Štai kaip Pisitas 
suvokia problemą: visų pirma, iš kur mes žinome, ar tie žmonės 
išties susiję su narkotikų prekyba? Argi ne teismo reikalas tai 
išsiaiškinti? Ir argi ne keistas sutapimas, kad visi jie yra smulkūs 
narkotikų prekybos tinklą, nederėtų bent jau pamėginti paliesti 
ir karaliukų? Pisitas surado ir pasikvietė pokalbio į atsargą išėjusį 
Nusikalstamumo mažinimo skyriaus pareigūną. 


Pisitas: Kodėl nė vienas iš jao por - narkotikų karaliukų - nebuvo 
įtrauktas į žudytinų asmenų sąrašų? 

Buvęs policininkas: Atleiskite man už šiuos žodžius, bet tai nėra 
labai įžvalgus klausimas. Jei būtų įmanoma taip paprastai nu- 
žudyti jao por, jy priešai jau prieš šimtmečius būtų juos visus 
išžudę. Iš tiesų labai sunku nužudyti jao por. 

Pisitas: Taigi vyriausybė priėmė vykdomąjį sprendimą išžudyti 
smulkmę ir lengviausiu keliu sumažinti nusikalstamumą? 

Buvęs policininkas: Argi tai nėra logiškas sprendimas? 

Pisitas: Tai gal galėtume pastūmėti logiką dar vienu žingsniu į priekį 
ir liepti policininkams žudyti žmones, neturinčius nieko bendro 
su nusikalstamumu? 

Buvęs policininkas: Ar jūs bandote vaizduoti labai protingą? 

Pisitas: Ne. 

Buvęs policininkas, po mąslios tylos: Faktiškai būtent tai tikriausiai ir 
vyksta. Šiaip ar taip, jei viskas, ko tau reikia, yra sudaryti regimybę, 

"kad kažką triuškini, ne taip jau svarbu, kas tau pakliūva po ranka. 

Pisitas: Jūs norite pasakyti, kad tai vyriausybės smūgis tajišku 
stiliumi? 

Buvęs policininkas: Galima pasakyti ir taip. 

Mane stebina, kad CŽV pareigūnė susitikti su manimi pa- 
sirinko devintą valandą vakaro. Dar įdomesnis dalykas yra jos 
apranga: dailus tamsiai mėlynos spalvos „Versace“ kostiumėlis 
ir balti nėriniuoti marškinėliai. Mane šokiruoja, kad jos riešai 
apkarstyti dramblio plaukų apyrankėmis ir ji subtiliai pasidažiusi 
plaukus pora tonų tamsesne spalva. Lūpų dažai - plonu sluoksniu 
"užteptas drėgnas tamsraudonis blizgesys, kaip ir svaiginantys 
„Kenzo“ kvepalai, tikriausiai išduoda jos strategijos pobūdį. Ar 
yra nors vienas CŽV pareigūnas, kuris nemokėtų persimainyti 
kaip chameleonas? | 

- Jaučiu, jog esant čia būtina susipažinti su aplinka, - paaiškina 
ji, sutikdama mane vestibiulyje. - Tiriant tokią bylą, kultūrinė 
izoliacija yra negerai. 

— Gal norėtumėte nueiti į šokius? 

Ji staigiai dirsteli į mane. 

- Rekomenduotumėt? 

— Tradicinius tajiškus? 

— Na, gal ne. 

Aš seku jos užuominų pėdsakais nuo merginų su bikiniais, 
šokančių aplink aliuminio strypus Nanos aikštėje, iki merginų, 
šokančių be liemenėlių „Ugnies namuose“ Kaubojų gatvėje, ir 
merginų, šokančių nuogų „Rožinėje katytėje“ toje pačioje Kaubo- 
jų gatvėje, kol galiausiai atsiduriame Patponge, klube viršutiniame 
viešbučio aukšte. Čia tvyro tamsa, tik šviesos rate šou žvaigždė 
atlieka savo numerį. 

Aš pernelyg daug kartų esu matęs „bananų šou , kad man tai būtų 
įdomu. O štai Elizabeta Heč atrodo sujaudinta. Staiga ji sukužda 
man į ausį, tarytum norėdama užmegzti artimesnį kontaktą su ma- 
nimi, o gal atlyginti už tai, kad šį vakarą suteikiau jai malonumą: 

— Jiems tereikėtų čia susprogdinti vieną vienintelę bombą, ir visi 
suprastų: jei remsite Ameriką, sugriausime jūsų ekonomiką. Jūs 
neturite žvalgybinių ar saugumo pajėgų savo šaliai apsaugoti, o ir 


294 


mes negalime jūsų apginti. Tad kokie iš mūsų sąjungininkai? - Jos 
lūpas iškreipia nežymi apgailestaujanti šypsenėlė, o tada jos balsas 
staiga pasidaro drovus ir kuklus: - Ar tie skustuvo ašmenys tikri? 
Man teko apie tai skaityti viename kelionių vadove, bet nepatikė- 
jau. Kaip ji sugeba šitaip šokti nesusipjausčiusi į griežinėlius? 

— Tai verslo paslaptis. Ar norite, kad pakviesčiau mamasan? 

— Tegu baigia. Jos toks nuostabus kūnas. 

Kol CŽV pareigūnė stebi merginos pasirodymą, aš nežymiai 
pamoju mamasan ir patyliukais šnekteliu su ja tajiškai. Netgi 
Patponge ne kiekviena mergina užsiima dvigubu žaidimu, o aš 
noriu užsitikrinti, kad Elizabeta Heč būtų mano pusėje. Mamasan 
įvardija sumą, kuriai atsispirti pajėgtų reta kuri mergina. Pasakau 
šį skaičių CŽV pareigūnei, o ji linkteli galvą. Kai mergina baigia 
pasirodymą, žiūriu, kaip mamasan kalbasi su ja, ir pastebiu ryš- 
kų susidomėjimo žybsnį bei vylingą šypseną, kurią ji pasiunčia 
Elizabetai. Elizabeta atsako plačiai nusišypsodama. Vos spėjusi 
apsirengti, mergina prieina prie mūsų, atsisėda šalia Elizabetos 
ir padeda galvą CŽV pareigūnei ant peties. 

— Gal man jau eiti? - pasiteirauju aš. 

— Tik dar jos paklausk, ar yra, ko ji nedaro? - paprašo ji geidulio 
apimtu balsu. 

Trumpai šnekteliu su mergina tajiškai. 

— Ne, nėra nieko, ko ji nedarytų. Tik neskriauskite jos. 

Elizabeta staigiai atsigręžia į mane. 

— Ar pasakėte tai dėl to, kad aš amerikietė, ar dėl to, kad aš 
moteris, ar dėl to, kad aš lesbietė? 

— Aš visuomet tai sakau vyrams, - šypsodamasis atsakau aš. 

Mes išeiname trise. Sustabdau Elizabetai taksi ir stebiu, kaip ji 
sėdasi ant galinės sėdynės drauge su savo laimikiu. Automobilis 
pajuda pirmyn, tačiau netikėtai ji liepia vairuotojui stabtelėti, 
atsuka galinį automobilio langą ir pamoja man ranka, kviesdama 
prieiti. Kai prisigretinu prie durelių, ji paima mano ranką: 

— Aš vertinu šią jūsų paslaugą. Prisipažįstu, kad nesididžiuo- 
ju tuo, ką darau, - ji kiek patyli. - Man tiesiog reikia trupučio 
laisvės. | 

— Suprantu, - nusišypsau aš. 

— Tai nėra toks dalykas, kuriuo dažnai užsiimčiau, - pasako ji, 
uždarydama automobilio langą. 

Mergina šalia jos, dabar apsirengusi giliai iškirpta juodo šilko 
palaidinuke ir trumpu baltu sijonėliu, išryškinančiu jos ilgas ru- 
das kojas, susiranda mano akis. „Problema?“ Aš papurtau galvą. 
Jokios problemos, tik eilinė žiopčiojanti nuo oro trūkumo, gyve- 
nimo pasiilgusi farangė. Taksi nuvažiuoja tolyn. 

Dabar penkiolika po pirmos nakties, vadinasi, liko keturiasde- 
šimt penkios minutės iki komendanto valandos. Gatvėje knibžda 
kūnų, jau pusiau susijungusių pakeliui į visur aplinkui esančius 
viešbučius. Matyti kelios vakarietės moterys su vietinėmis mergi- 
nomis, bet absoliuti dauguma porų yra heteroseksualios. Tačiau 
Patpongas vos už poros minučių pėsčiomis nuo gėjų barų kitoje 
Suravongo pusėje. „Didysis finalas“ iš esmės nesiskiria nuo Pat- 
pongo klubų, tik kad ant scenos staiposi vieni vyrai. Dauguma jų, 
mūvintys vien apatines kelnaites, faktiškai yra dar paaugliai, vos 
peržengę dvidešimtmečio slenkstį, tačiau yra keletas vyresnių, 
kietesnių, kampuotesnių. Ir visur pilna tatuiruočių. 

Išėjęs iš šio klubo, aš pereinu į kitą gatvės pusę prie juodų go- 
tiškų durų, apkalinėtų vinimis; tai beveik nepastebimas įėjimas 
į „Bevardį barą, priebėgą, kuri yra tokia garsi ir tokia išskirtinė, 
kad jai nereikia skelbti jokios reklamos apie save. Taip paprastai 
ten nė nepateksi. Tačiau iš gatvės vaikigalio sužinau slaptažodį, 
ir tvirto sudėjimo tatuiruotas durininkas įleidžia mane į vidų. 

Savaime suprantama, krėslai, supantys sceną, užsėsti beveik 
vien moteriškų sėdynių, kurių dauguma yra japonių, nors sėdi 
ir kelios „laisvadienius“ pasiėmusios Tailando prostitutės. Kiti 

klientai - baltaodžiai gėjai. Ant scenos besistaipantys vyrai visi 
nuogi ir nuolatos grabaliojami žiūrovų - gal dėl savo jaunystės 
ir grožio, gal dėl testosterono pritvinkusių pozų, gal dėl įnagių 
dydžio, o gal dėl kūno dekoracijų kokybės. 

Taip jau atsitiko, kad atėjau kaip tik prieš paskutinį veiksmą. 
Šviesos patalpoje prigęsta, per audiosistemą pasigirsta „Nights 
in White Satin“ melodija, o ant scenos užlipa nuogas vyriškis su 
juoda budelio kauke; visi, ypač japonės moterys, aikteli išvydusios 
jo tatuiruočių grožį - ryškioje fokusuotoje šviestuvo šviesoje jos 
atrodo tiesiog fantastiškai. Tada ant scenos užlipa nuogi vaikinas 
ir mergina, atsiklaupia ir ima glamonėti jo organą. Netrukus, kai 
prikaustanti melodija pereina į crescendo, iš geibaus beformiš- 
kumo iškyla Midvėjaus kautynių vaizdas. Nežinau, ar jis mane 
pastebėjo, ar ne, bet net jeigu ir pastebėjo, mes abu žinome, kad 
tai neturi reikšmės. 

Nepraėjus nė dešimčiai minučių, aš palieku klubą. Išėjęs į 
Patpongą patenku į tokią spūstį žmonių, skubančių dingti iki ko- 
mendanto valandos, kad sunku žengti žingsnį. Stabteliu prie vieno 
baro durų ir išsitraukęs mobilųjį paspaudžiu greitąjį numerį. 

— Jeigu atiduosiu tau savo širdį, ar tu man atiduosi savąją? — 
klausiu. 

— Ne, jeigu ketini mirti. 

— Mes turime jį sustabdyti. Juk žinai. 

Ilga pauzė. 

— Tai nelengva. Ką ketini daryti? 

— Gyventi su tavimi. Miegoti su tavimi. 

Su abejone balse: 

— Ar manai, kad taip pasieksi šį tikslą? 

Man, regis, iššoks širdis. 

— Kaip manai, gal verta bent pabandyti? 

Ji suaimanuoja ir išjungia telefoną. 

Aš manau, farange, kad tavo kvailai moralei būdingas įsitikini- 
mas, jog jei vyras ir moteris, dirbantys teisėsaugos institucijose, 
dėl strateginių priežasčių yra priversti apsimesti (sakysime, kai 
yra būtinybė ką nors įvilioti į spąstus) meilužiais, jie turi skru- 
pulingai saugotis, kad jų netikros glamonės neperaugtų į tikrą 
kopuliaciją - tiesa? 

Na, velniai šito nematė. Čanija ir aš mūsų mažyčiame meilės 
lizdelyje 39-ojoje gatvelėje, geriausiame, kokį tik man pagal išga- 
les pavyko išnuomoti šioje brangioje miesto dalyje, kopuliacijos 
atžvilgiu elgiamės kaip triušiai. Ji ne tik labai graži, bet ir dosni. 
Kaip galėčiau jos nemylėti? Jos išskirtinis grožis gal ir nėra jos 
nuopelnas, bet lipšnūs prisilietimai, tas švelnus rūpestis, ku- 
ris pasireiškia saldžiais palytėjimais ir glamonėmis, apgalvotais 
meilumo gestais - visa tai kyla iš jos sielos, ir aš turėčiau būti 
akmeniu, jei būčiau jai abejingas. Vis dėlto mūsų darbo dalis yra 
atvirai demonstruoti aistrą drauge vaikštinėjant pirmyn atgal 
39-ąja gatvele, ypač vakarais, kai japonų klubai atidaryti ir ma- 
masan nuolatos budi iš tarpdurio stebėdamos gatvę. Dieną mūsų 
pareigos yra.kur kas paprastesnės. 

Šis butukas mažas ir tradicinis, o tai reiškia, kad praustis ten- 
ka kieme stovinčiame dideliame vandens kubile. Tame pačiame 
vidiniame kiemelyje stovi dviejų degiklių dujinė viryklė - o taip, 
ir dar išklerusi virtuvinė spintelė. Lovos nėra, taigi aš nupirkau 
porą čiužinių, kuriuos sustūmėme vieną prie kito. Labiausiai ji 
man patinka rytais, kai dar būdama mieguista pasiverčia ant 
šono, priimdama mane iš užpakalio. O gal vėlyvą vakarą, kai 
būna pasiekusi aistros viršūnę? O gal kai prausiasi kieme, sarongu 
prisidengdama nuo kaimynų žvilgsnių? Neklauskite manęs. Meilė 
yra beprotybės forma, prasismelkianti į kiekvieną tavo skaidulą. Ją 
taip pat smarkiai sustiprina žinojimas, kad labai tikėtina, jog per 

artimiausią savaitę mirsi. Mes nuolatos laikome savo mobiliuosius 
įkrautus, o vietinėje interneto kavinėje aš kasdien tikrinu savo 
elektroninį paštą. Bėga diena po dienos ir naktis po nakties, tačiau 
vis dar nėra nei grasinimų, nei atakų. Bijau, kad užsiliūliuosime 
ir nusiraminsime. Kai prisimenu, kad esu policininkas, mėginu 
iš jos išgauti man reikalingą informaciją. Apskritai ji noriai man 
padeda, nors jos pasakojimuose apstu didelių spragų. Jos santykių 
su Miču Turneriu istorijos antra dalis primena Otelo istoriją be 
jokių užuominų apie Jagą. 


Čanija sugrįžo į Tailandą tuo metu, kai pasaulis lyg užhipnoti- 
zuotas stebėjo per televiziją nuolat kartojamus griūvančių bokštų 
dvynių vaizdus. Ji atsivežė šimtą tūkstančių dolerių ir neketino 
daugiau pardavinėti savo kūno. Jai buvo dvidešimt devyneri ir ji 
vis dėlto jau buvo šiek tiek per sena šiam verslui. Ji pastatė naują 
namą savo tėvams, nupirko jiems dvidešimt buivolų, kuriuos 
jie ėmė veisti - taip pelnytis duoną buvo gerokai lengviau nei 
lenkiant nugarą ryžių laukuose, - išsiuntė du jaunesniuosius 
brolius mokytis į pačias geriausias Tailando mokyklas ir jau buvo 
įtaisiusi savo talentingą jaunesniąją seserį studijuoti biologijos 
Čulalonkorno universitete. Už viską sumokėjus Čanijai liko ne 
kažin kiek, bet jai daug ir nereikėjo. Prieš pat grįždama į tėvynę, 
apimta namų ilgesio ir abejonių savimi, ji buvo pasiryžusi atkurti 
nederamo užsiėmimo suardytą savo karminę pusiausvyrą, likusį 
gyvenimą paskirdama Budai. Ji pasiryžo tapti meiči - budistų 
vienuole. Savajame kaime sugrįžusi ji tapo tikra karaliene, dievaite 
savo tėvams, beveik deive kiekvienam ką nors išmanančiam apie 
Tailando provinciją. 

Čanija darė, ką galėjo, kad kompensuotų prarastus metus, sten- 
gėsi kuo daugiau laiko praleisti su tėvais, ypač su tėvu, pamaldžiu 
budistu, su kuriuo ji visuomet buvo dvasiškai artima. „Nieko 
nenorėti yra palaima“, - mėgdavo sakyti jis Čanijai. Ji žinojo, 

kad farangųy vaistai, kurie užtikrintų jam papildomą dešimtmetį 
šioje žemėje, yra labai abejotinas malonumas, teikiantis daugiau 
rūpesčių nei džiaugsmo. Jis nuoširdžiai nesuprato, kodėl reikėtų 
dirbtinai ilginti savo gyvenimą, ir vaistus imdavo iš mandagu- 
mo, kad pradžiugintų dukrą. Ji nusipirko motociklą „Honda“ ir 
rytais veždavo jį į šventyklą pagiedoti, pavydėdama jam tyrumo 
ir žadėdama Budai vienaip ar kitaip susigrąžinti savąją dvasios 
nekaltybę. 

Jei neidavo į šventyklą, Čanija keldavosi prieš aušrą pasigrožėti 
savo pussesere, kurią pažinojo beveik nuo gimimo. Džiap buvo 
bendraamžė su Čanija ir ne mažiau graži, bet jos niekuomet ne- 
gundė pinigai ir gyvenimo nenuodijo ambicijos. Ji gyveno laiko 
nepažįstančiame pasaulyje, kuriame žmonės prasimaitina dirbda- 
mi žemę; Čanija žiūrėdavo, kaip dvidešimt devynerių metų trijų 
vaikų motina ryto migloje veda buivolus per ryžių laukus, tyliai 
dainuodama gyvuliams Isano dialektu, lygiai kaip ir ji, kai jos dar 
buvo mergaitės, kupinos to paties nerūpestingo džiaugsmo. Jas 
skiriantis atstumas dabar buvo ne geografinis, Čaniją nuo Džiap 
skyrė ne laikas ar mylios, bet nematoma stiklo siena. Amerikoje 
Čanija su sutiktais žmonėmis paprastai jausdavosi jaukiai ir drą- 
siai, O čia ūmai pasijuto apsunkusi, supuvusi, sutrikusi. 

Tačiau Čanija nebuvo linkusi pasiduoti niūriai nuotaikai, ir 
likusią dienos dalį jos mintis užimdavo smagesni dalykai. 

Tiesą pasakius, jos kaimas turėjo bėdą, kurios nė vienas vietos 
gyventojas nedrįso įvardyti, taigi vieną popietę pas Čaniją ap- 
silankė delegacija iš gretimo kaimo ir išaiškino jai, kas visiems 
gulėjo ant širdies. Na, faktiškai tai gal ir nebuvo bėda, greičiau 
gana pozityvus dalykas. Akivaizdu, kad delegatai pasižymėjo 
pasaulietiškesne tajiška mąstysena. 

Užuolankomis ir su stebėtinu nenoru eiti tiesiai prie reikalo 
jie šiaip ne taip išaiškino Čanijai, kokia talentinga yra jos sesuo. 
Kiekvienais metais ji yra pirmoji klasės mokinė, o pridėjus prie jos 

talento dar vieną mažą dalykėlį, jos talentas neabejotinai taptų tik- 
ra Budos dovana. Be abejo, esant tam tikrai pagalbai, truputėliui 
finansinės paramos, ji be vargo galėtų baigti Tailando medicinos 
mokyklą. Bet, suprantama, reikia blaiviai vertinti padėtį... 

Pavargusi nuo jų šnekėjimo užuolankomis Čanija užbaigė kal- 
bą: Tailando medicinos mokykla? Geriausi šalies gydytojai laisvai 
kalba angliškai todėl, kad mokslus jie baigė Jungtinėse Valstijose 
ar Jungtinėje Karalystėje. O studijoms tenai prireiks pinigų, gana 
didelės sumos, tačiau nepamirškime, ką tai duos šaliai, jei moteris 
iš skurdaus kaimo glūdumos, puikiai suvokianti vargšų medicini- 
nius poreikius, gaus geriausią pasaulyje medicininį išsilavinimą. 
Tai duos teigiamą postūmį ir moterų statusui šalyje. 

Čanija labai gerai suprato, ką turi omenyje visi šie pasaulie- 
tiškiau nusiteikę kaimo žmonės, nes ir ją pačią kartkartėmis 
aplankydavo tokios mintys: ji dar turi užtaiso porai gerų metelių, 
per kuriuos galėtų uždirbti tokius pinigus, apie kokius dauguma 
tailandiečių gali tik pasvajoti. Vėliau tokių galimybių tikrai ne- 
bebus. Ypač neišsilavinusiai merginai iš Sarino provincijos - ir 
ypač buvusiai kekšei. 

Čanija paskaičiavo. Ji nenorėjo vėl palikti Tailando, bet pama- 
nė, kad jei prie turimų santaupų pridės tai, ką per porą metelių 
uždirbs Bankoke, sugebės sukaupti reikiamą sumą. Ar labai jos 
karmai pakenks dar vieni metai prostitucijos versle, ypač jei 
taip galės atlikti gerą darbą ir seserį padaryti aukščiausios kla- 
sės gydytoja? Čanija įsikalbėjo, kad Buda pritartų jos planui, ir 
buvo įsitikinusi, kad tai galima įrodyti matematiškai. Ji pasiėmė 
skaičiuotuvą: vidutiniškai trys vyrai per savaitę dešimt metų lygu 
1 560, o taikant dviejų pasidulkinimų schemą (vienas vakare, o 
kitas iš ryto, siekiant užtikrinti gerą kliento nuotaiką) lygu 3 120 
negatyvios karmos vienetų. Siekiant juos neutralizuoti, jos sesuo 
turėtų išgydyti tokį patį skaičių vidutinių ar sunkių ligonių, o tai, 
Čanijos spėjimu, būtų lengvai įmanoma per metus ar panašiai. 

Kitais žodžiais tariant, mainais už finansinę paramą seseriai Buda 
ją išlaisvins nuo jos užsiėmimo karminių pasekmių maždaug per 
metus nuo tos dienos, kai jos sesuo gaus gydytojos licenciją. 

Taigi Čanija ryžosi išnaudoti jai likusį laiką, nors Amerika ją 
buvo išsekinusi labiau, nei ji anksčiau manė. Ji ilgėjosi ramaus 
tajiško gyvenimo. 


Mičo Turnerio perspėta, Ameriką ji paliko taip mikliai, kad 
jis nesuskubo nė pasiteirauti jos namų adreso. Neturėjo jis ir jos 
telefono numerio, nes jos amerikietiškas mobilusis už Jungtinių 
Valstijų ribų neveikė. Jei būtų norėjusi, Čanija būtų galėjusi suvis 
atsikratyti Mičo Turnerio. Netgi turėdamas prieigą prie CŽV 
duomenų bazių, jis vargu ar būtų suradęs ją Tailande. Beje, kaip 
tik šito ji ir siekė: visam laikui nutraukti ryšius su juo ir jo bau- 
ginančia (nors sykiu ir intriguojančia) beprotybe. 

Tačiau persikėlus iš Vakarų į Rytus pasikeičia gyvenimo rit- 
mas, ir tai žmogų gali gerokai trikdyti. Popietės Čanijos kaime 
ilgos ir karštos; jų metu niekam neateina į galvą daryti ką nors 
kita nei miegoti, lošti kortomis ar gerti naminukę. (Ne šiaip sau 
jos kaimas vadinamas Miegančio Dramblio kaimeliu.) Netgi jos 
pusseserė Džiap mėgdavo lošti iš smulkių pinigų gurkšnodama 
šaltą alų. Kad sukauptų pinigų, Amerikoje Čanija šiek tiek laikėsi 
tikslingumo religijos principų, kurių ją išmokė rimtasis Mičas 
(„Kiekvieną vakarą sudaryk trumpą sąrašą dalykų, kuriuos turi 
padaryti rytoj. Kitos dienos vakare jį dar kartą peržvelk. Kiek 
pavyko per dieną nužengti savojo tikslo link?'), o tai neišven- 
giamai sukelia nerimą ir įtampą, persikėlus į kitą šalį. Jei ji būtų 
pakentėjusi porą mėnesių, šis nerimas būtų greitai išblėsęs ir ji 
vėl būtų prisiderinusi prie pirmykščių savo numylėtos gimtinės 
ritmų. Tačiau kaimas, iki kurio nuo jos namų buvo ne daugiau 
nei dešimt minučių motociklu, jau galėjo pasigirti interneto 
kavine. 

Tai buvo kiniško tipo prekybos namai, kurių savininkė, senyva 
moteris, be horoskopų, meilės eliksyrų ir astrologija paremtų vers- 
lo patarimų, siekdama sudurti galą su galu, vertėsi ir skalbimu... 
taigi ji iš kažkur gavo keletą stalinių kompiuterių ir prijungė prie 
interneto. Čanija žinojo, kad daugelis elektroninio pašto paslaugų 
teikėjų („Yahoo!“, „Hotmail“, MSN) suteikia galimybę atsidaryti 
nemokamą elektroninio pašto dėžutę. Tačiau Mičas jokiu būdu 
neturėjo galimybės jos pagal tai aptikti. 

Tuo metu ji sau dar to nepripažino, bet vėliau retrospektyviai 
suvokė, kad Mičas, nepaisant visų jo problemų, buvo panašiausias 
į tikrą meilužį, kokį tik ji kada nors buvo turėjusi. (Tanis, žino- 
ma, buvo nuostabus, bet jam ji buvo mia noi, ne deivė.) Čanija 
nežinojo, kiek pati myli Mičą Turnerį, bet jo aistra jai, kaip da- 
bar atrodė, bylojo apie išties didžiulę jo priklausomybę nuo jos. 
Čanija jautėsi taip, tarytum iš jos gyvenimo būtų išrauta kažkas 
esminio. Širdį maudė nuo nepaliaujamos graužaties - jai naujas 
ir ganėtinai keistas jausmas. 

Čanijos pirmasis laiškas į Mičo Turnerio internetinio pašto 
dėžutę buvo tikras maskuotės šedevras: 


Sveikas, kaip laikaisi? 
Jis atsakė po kelių minučių iš savo asmeninės pašto dėžutės: 


Čanija? O mano Dieve, kur tu buvai? Kur tu buvai? Vos neišsi- 
krausčiau iš proto! Tau išvažiavus meldžiuosi kiekvieną dieną, 
vaikštau į bažnyčią kiekvieną rytą ir kiekvieną vakarą, sėdžiu 
galiniuose klauptuose ir, kai nesimeldžiu, verkiu. Čanija, aš pa- 
prasčiausiai negaliu be tavęs. Žinau, kad esu šiknius, brangioji, 
neteisingai suprantu religiją, esu praradęs ryšį su bet kokia rea- 
lybe, savo darbe esu veidmainys, visa suknista čionykštė sistema 
yra mėšlas, aš visa tai žinau, bet man vienintelis kelias iš viso 

to esi tu. Šiomis pastarosiomis savaitėmis aš suvokiu tik vieną 
vienintelį dalyką: tik tu gali mane išgelbėti. Aš tiesiog privalau 
būti su tavimi. Darysiu viską, ko tu nori. Tu gali daryti viską, ko 
užsigeisi. Gali toliau užsiiminėti prostitucija, jei tau šito reikia. 
Mes gyvensime Tailande. Kur tu esi? Klausyk, aš įsitikinęs, kad 
galiu gauti paskyrimą į tą kraštą. Ši Prekybos centro katastrofa 
visai apsuko galvas mūsų politikams. Yra atsakingų pareigūnų, 
kurie pasirengę stverti bet kokį masalą, ypač jei jį pakiša žmo- 
gus, pažįstantis Aziją. Man tereikia jiems pasakyti, kad noriu 
sėdėti kur nors Tailando pakrašty, ten, kur daug musulmonų, 
rinkti žvalgybinius duomenis ir stebėti, į kurią pusę juda juodos 
barzdos... Čia atsidurčiau vėliausiai po mėnesio, bet tikriausiai 
greičiau. Kiekvienas nori užsidirbti balų iš Rugsėjo vienuolik- 
tosios, todėl išsiųsti tokį kaip aš į komandiruotę musulmonų 
krašte labai naudinga karjerai. Duok man savo telefono numerį, 
širdele. Prašau. | 

O galbūt mes galėtume šnekučiuotis per internetą? 


Tu privalai duoti man savo telefono numerį. Aš jau vakar kal- 
bėjausi su savo bosu, pasakiau, kad esu pasirengęs vykti čionai, 
ir jis iš džiaugsmo vos neatsiklaupė ant kelių, dėkodamas man. 
Dabar tavo ėjimas - turi atsiųsti man bent jau savo telefono 
numerį. Prašau, Čanija, čia aš mirštu. PS Praėjusį vakarą dėl 

izotopų“ beisbolo komandos talismanu - buvo puiki serija. 


Lygiai kaip pačioje jų santykių pradžioje, Čanija pajuto, kad 
prie jo traukia kažkokia paslaptinga jėga. Galbūt tai ta legendinė 
energija, kurią tariamai turi amerikiečiai? O galbūt paprasčiausias 
moteriškas narcisizmas - tu tiesiog negali neištirpti prieš vyrą, 
kuris tavęs taip trokšta, kad pasirengęs dėl tavęs iškeisti gyvenimą 

Vašingtone į trečiojo pasaulio chaosą, kad tik būtų kartu su tavimi. 
Ji nusiuntė jam savo tailandietiško mobiliojo telefono numerį. 
Tada prasidėjo nesibaigiantys skambučiai. Sprendžiant pagal jų 
laiką, Mičas Turneris buvo tikra pelėda ir prieš jai skambindamas 
dėl visa ko išgerdavo taurę vyno, kad pokalbio metu neprasiveržtų 
ta jo sunkioji, rimtoji, pamokslaujančioji pusė. Girtas jis netgi per 
telefoną sugebėdavo ją išversti iš koto. Staiga tas ilgas, karštas, 
mieguistas ir nuobodžias popietes paįvairino juoko protrūkiai, 
juoko, smagaus iki ašarų. 

Po kelių savaičių jis jau skambino jai iš miesto, mažai girdėto, 
esančio visiškai priešingame Tailando gale, ties pačia Malaizi- 
jos siena - Sungai Koloke. Čanija ten niekada nebuvo buvusi, 
bet žinojo, kad tai viešnamių miestas, gyvenantis iš musulmonų 
vyrų, tuntais atvykstančių iš puritoniškosios Malaizijos. Į tokius 
vyrus aptarnaujančias moteris Bankoko elitas paprastai žiūri iš 
aukšto. 

Kai jis pirmą kartą paskambino iš Sungai Koloko, Čanija po- 
kalbį baigė gerokai apkvaitusi. Iki šiol jų telefoniniai pašnekesiai 
buvo ištisinis kikenimas, kunkuliuojanti amerikietiško sąmojo, 
aistros, energijos ir optimizmo injekcija; jo kalboje nesijautė jokių 
savininkiškumo, įkyrumo, veidmainystės, pamokslavimo ar neto- 
lerancijos požymių. Jame Čanija matė Jungtines Valstijas tokias, 
kokios jos reklamuojamos, bet abejojo, ar jis sugebės toks išlikti 
bendraudamas akis į akį. Nepaisydama jo maldavimų, ji delsė 
daugiau nei mėnesį, kol pagaliau susiruošė į pietus jo aplankyti. 
Ji nuolat atsisakinėjo duoti jam savo adresą Tailande ir iki šiol 
nesakė savo pavardės. 


Mičas Turneris ją pasitiko Sungai Koloko autobusų stotyje, ir 
Čanija išsyk pamatė, kad kažkas negerai. Buvo ankstyvas rytas (ji 
keliavo naktį), ir jis nebuvo išgėręs. Kai paėmė nešti jos krepšį, jo 
lūpas vis iškreipdavo prislėgta, prieštaringa, pykčio ir apmaudo 

pritvinkusi jo asmenybės pusė, tačiau buvo ir dar kai kas. Jis buvo 
praradęs nemažai svorio ir atrodė liguistas. Sungai Kolokas jam 
aiškiai nepridėjo sveikatos. Važiuojant taksi į jo butą, jis davė su- 
prasti, kad jam čia siaubingai nepatinka. Tiesiai šviesiai pasakius, 
jis kenčiąs nuo didžiulio kultūrinio šoko. Vienintelė Azijos šalis, 
kurią jis buvo aplankęs (ir apskritai vienintelė užsienio šalis, ku- 

rią jis buvo aplankęs) buvo Japonija, sukėlusi savotišką priešingą 
"kultūrinį šoką: kasdienio gyvenimo smulkmenomis japai kelio- 
mis galvomis pranoko amerikiečius, jiems buvo pavykęs beveik 
neįmanomas dalykas - seną kultūrą įsprausti į hipermodernių 
technologijų rėmus. Japonijoje viskas buvo geriau nei Amerikoje - 
maistas, higiena, naktinis gyvenimas, moterys, tatuiruotės - ypač 
tatuiruotės. O Sungai Kolokas buvo... kaip čia pasakius... trečiojo 
pasaulio išvietė. 

Jis parodė pro savo būsto langą į policijos nuovadą - palei visą 
pasienį glaudėsi kekšių lindynės. 

— Matai? Aš žiūriu į jas kiekvieną naktį. - Agresyviai stebeily- 
damasis jai į veidą: - Aš žiūriu į jas kiekvieną naktį. 

Na, tai kas? Galbūt jis nepasitiki savimi? Tačiau Čanijai dilg- 
telėjo širdį, kai jis parodė jai savo teleskopą. 

- Jos visą laiką išsišiepusios, visą laiką juokiasi. Tai man taip... 
Po velnių, nė pats nežinau, kaip. 

— Kas yra, Mičai? Kas negerai“ 

Jis papurtė galvą. 

— Kaip jos šitaip gali? Kodėl jos dar ne pragare? Kaip jos šitaip 
sugeba - palenda po dušu ar panašiai - ir viskas, lyg visiškai nie- 
ko nebūtų įvykę? Tarytum du geri draugai padarė vienas kitam 
paslaugą: pinigai jai, pačiulpimas ir pasidulkinimas jam? Tai kaip, 
kaip... Nežinau. 

Vykdama pas jį iš Sarino Čanija pakeliui stabtelėjo Bankoke, 
miesto centre specialiai dėl jo užbėgo į prekybos centrą, o paskui 
sėdo į kitą autobusą. Taigi dabar ji išsitraukė butelį Kalifornijos 

raudonojo vyno, vieno iš jo mėgstamiausiųjų. Mičas rūsčiai pa- 
žvelgė į butelį, bet vis dėlto padavė kamščiatraukį, kad ji atkimštų. 
Virtuvėje Čanija surado porą taurių, dosniai šliūkštelėjo į jas ir 
žiūrėjo, kaip jis geria. Kai jo taurė ištuštėjo, ji ėmė laukti, ar vyno 
magija dar tebeveikia. Iš pradžių atrodė, kad nebe - Turneris dar 
kurį laiką koneveikė supuvusius ir sugyvulėjusius jaunus žmones, 
kiekvieną vakarą susispiečiančius aplink pašiūres, tačiau pamažė- 
liais jo nuotaika ėmė keistis. Jo akis užliejo šviesa - kiek liguista, 
bet malonesnė nei depresija. Staiga jis nusišypsojo. 

Klūpodamas priešais Čaniją, sėdinčią ant sofos, jis paklausė: 

- Prakeiktas veidmainys, ką? 

— Taip. 

— Mane apima euforija; kaip manai, ko aš dabar trokštu labiau 
už viską pasaulyje? 

- Išdulkinti Tailando kekšę. 

Jis pažvelgė į ją apstulbusiu žvilgsniu, tada nusikvatojo. 

— Dieve mano, Čanija, kas su manim pasidarė? Su kuo aš ne- 
susidoroju? 

Ji norėjo pasakyti: „Su realybe“, - bet nutylėjo. Po teisybei, ji 
pati jautėsi labai įsiaistrinusi. Jau beveik penkis mėnesius nebuvo 
turėjusi lytinių santykių ir gerai atsiminė jo nepaprastą ištvermę 
išgėrus. Taigi daugiau neaušindama burnos ji leidosi nurengia- 
ma. 

Jiedviem mylintis jis, kaip paprastai, dominavo, o paskui puolė 
į ašaras. 

— Aš toks netikęs, mieloji. Atleisk man. Ko gero, padariau bai- 
sią klaidą. Nenoriu ir vėl tavęs kankinti. Tikriausiai esu visiškas 
nevykėlis, suknistas šikšnius? 

Ji sukišo pirštus jam į plaukus ir nieko neatsakė. 


Per tą pirmąjį apsilankymą Čanija su juo praleido tris paras 
ir pradėjo suprasti, kas jam atsitiko. Mičo Turnerio sąmonė 

veikė pagal tokią pačią schemą kaip ir Vašingtone, bet buvo 
vienas svarbus skirtumas. Kolumbijos apygardoje jo darbas mo- 
bilizuodavo jo sugebėjimus, kiekvieną valandą juos apkraudavo 
krūviu; tiesą pasakius, komandiruotei į Rytus ir savo asmenybės 
pokyčiams jis pradėjo rengtis būdamas niūrokos nuotaikos, bet 
vis dėlto jausdamasis, kad kažkur juda, kažką pasiekė, kad tai 
galima pavadinti pažanga. Kitais žodžiais tariant, Vašingtone jis 
turėjo tikslą, o amerikiečiui nėra aukštesnio dievo už šį. O štai 
Sungai Koloke tikslo nebuvo, argumentai, kuriais jis motyvavo 
bosui savo norą vykti čionai, buvo netikri ir tai buvo akivaizdu 
nuo pat pirmos dienos. Turėdamas guvų protą, Turneris greitai 
pastebėjo, kad šis viešnamių miestas ganėtinai atsparus musul- 
moniškam fanatizmui dėl vienos akivaizdžios priežasties: jame 
vyrauja pagedę musulmonai, neleidžiantys įsigalėti grėsmingie- 
siems fundamentalistams. Taigi naktimis jis stebėdavo pašiūrėse 
verdantį gyvenimą. Tai tapo savotišku jo tikslo pakaitalu. Tai, ką 
jis matė, buvo be galo šlykštu. Uniformuoti farai kartkartėmis 
ateidavo pas merginas paplepėti ir pasijuokti, išgerti vieno kito 
bokalo alaus, o klientai čia pat šnekučiuodavosi ir su mergi- 
nomis, ir su policininkais - visos grandys sutartinai dalyvavo 
šioje linksmybėje. Ir neatrodė, kad kas nors dėl to jaustų kokią 
nors kaltę. Musulmonų vaikinai su merginomis elgėsi stebė- 
tinai pagarbiai ir mandagiai - na, buvo sunku patikėti, kad jie 
gyvena apatinėje feodalinės sistemos pakopoje: jie neturėjo nė 
lašo menkavertiškumo. Ir apskritai jie atrodė daug laimingesni 
nei vidutinis statistinis pilietis. Tiesą pasakius, jie atrodė daug 
laimingesni nei bet kuris iš jo pažįstamų Žmonių Jungtinėse 
Valstijose ar Japonijoje. Jų linksmumas neatrodė nei apsimestinis, 
nei paviršutinis. 

Ribotesniam žmogui tai nebūtų išmušę žemės iš po kojų, bet 
Mičas Turneris, jo garbei reikia pripažinti, suvokė šio dalyko 
reikšmingumą. Tie vaikinai buvo musulmonai, pamaldžių krikš- 

čionių ekvivalentai su šlikėmis ir ūsais, tačiau į nuodėmę jie 
leidosi džiugiai, regis, nematydami neigiamos šio poelgio įtakos 
savo nemirtingai sielai. Kas gi čia vyksta? 

Čanija, šio amžino mūšio lauko, vadinamo vakarietiška sąmo- 
ne, žinovė, pateikė atsakymą. 

— Jie nieko nereiškia, Mičai. 

Jis mirkčiodamas įsispoksojo į ją. Velniai griebtų, juk tai tiesa. 
Nė vienam iš šių kavalierių nedingtelėjo mintis, kad jo veiksmai 
galėtų turėti nors menkiausią įtaką gyvenimo vyksmui. Bet, žino- 
ma, kaip tik čia jie daro klaidą, būdingą primityviems žmonėms, 
dar negavusiems didžios Ego dovanos. 

Jo veido išraiška persimainė. Žinoma, su laiku viskas pasikeis, 
netgi Sungai Kolokas ims atrodyti ir elgtis kaip pirmojo pasaulio 
miestas, kai į šį abejingą pasaulį pagaliau ateis šviesa, ir visas 
purvas iš čia bus pašluotas... po kilimu. O dabar visa ši liguista, 
amorali tikrovė atrodė auganti ir tarpstanti. Per savo teleskopą jis 
pastebėjo, kad jam gyvenant čia išdygo penkios naujos pašiūrės. 
Tai tikras klestintis miestas, dėl Dievo meilės. Klestintis dėl sekso, 
dėl musulmonų sekso. Ir niekam dėl to galvos neskauda. 

Čanija stebėjo, kaip jo veide vis atsiranda ir vėl išnyksta siel- 
varto išraiška. Ir pasakė žodžius, kurie tikriausiai atspindėjo visą 
jos suvokimą apie jį, Vakarus ar baltaodžius vyrus. 

— Jei tu nekankintum savęs, juk irgi niekas nepasikeistų, tiesa? 

Šitai priimti jam buvo tikrąja to žodžio prasme per sunku - 
mintį, kad nėra jokio esminio skirtumo tarp jo ir tų jaunų ais- 
tringų musulmonų, kekšių ir netgi farų, jei jau kalbėsime atvirai, 
išskyrus tą beprasmį savęs kankinimą. Vakarai iš esmės yra dūmų 
ir veidrodžių karalystė, bet būtent tiems, kurie joje turi didžiausias 
galimybes - tokiems vyrams kaip Mičas Turneris - yra sunkiausia 
sugromuliuoti šią gana akivaizdžią tiesą. Jis nuo visko atsiribojo 
ir ėmė tyrinėti savo kūną veidrodyje, kažką murmėdamas apie 
tatuiruotę, kurią ketina pasidaryti. 

Taigi po tokių kalbų Čanija atkimšdavo vyno butelį, įteikda- 
vo jam taurę ir laukdavo, kol tas esminis jo asmenybės stabdys 
pamažu atsileis ir Mičas įstengs užmiršti gyvenimo tikslus ir 
pasijuokti pats iš savęs. Tikslo pojūtis buvo taip giliai įsirėžęs jo 
sąmonėje, kad tik alkoholis galėjo jį išvaduoti. Šiaip ar taip, kol 
kas tai buvo vienintelis Čanijai žinomas vaistas. O bėda buvo 
štai kokia: alkoholio poveikiui išgaravus niūri Mičo nuotaika 
dar labiau sugesdavo. Ir dar kai kas. Tai buvo pirmas kartas, kai 
jo kūne vienu metu gyveno Mičas I ir Mičas II, žaidžiantys su 
jo sąmone, lyg mušinėtų vienas kitam kamuoliuką uždarame 
teniso korte. Čanija niekaip negalėjo žinoti, kad tai buvo ryškūs 
progresuojančios psichozės simptomai. Jos tajiška pasaulėjauta 
jai nuolat išryškindavo komiškąją šio dualizmo pusę. Kupina 
geriausių ketinimų, ji manė, kad ganėtinai gerai pažįsta šį didelį, 
raumeningą, talentingą ir be galo susireikšminusį vyrą. Argi ji 
galėjo suvokti, koks jis yra trapus? 

Vis dėlto jos apsilankymas jį paveikė teigiamai - tai buvo aki- 
vaizdu. Netgi tada, kai juodu rimtai atsisveikino autobusų stotyje, 
jo odos spalva ir akių švytėjimas buvo sveikesni. Tačiau Čanija 
negalėjo pasakyti, kada vėl pas jį apsilankys. Ji nieko nepažadėjo, 
o jis bent kartą buvo pakankamai vyriškas, kad tai priimtų ra- 
miai. Tačiau jis tvardėsi tik tol, kol Čanija grįžo namo. Mobilusis 
telefonas jos rankinėje pradėjo skambėti kaip tik tada, kai ji lipo 
iš autobuso. 

Taip viskas ir tęsėsi. Pildėsi jos didžiausi nuogąstavimai. Jis 
skambindavo kiekvieną dieną. Jei ji neatsiliepdavo, ją imdavo 
smaugti kaltės jausmas ir baimė dėl to, kas gali atsitikti jo psi- 
chikai. (Juk tai dėl jos Mičas Turneris atsidūrė tame purviname 
mieste.) Jai atsiliepus jis pradžiugindavo ją savo pokštais, tačiau 
kai tik ji imdavo leipti juokais, jo nuotaika staiga subjurdavo ir 
jis pradėdavo reikalauti, kad ji atvažiuotų jo aplankyti arba duotų 
jam savo adresą, kad jis pats galėtų atvažiuoti pas ją. 

Čanija, savo glėbyje laikiusi tūkstančius vyrų, taip mažai išma- 
nė apie meilės aistras, kad pajuto poreikį pasiremti amžių išminti- 
mi. Senoji interneto kavinės šeimininkė be didesnių paaiškinimų 
suprato, kas jai neduoda ramybės. Čanija paaiškino, kad jai reikia 
ne meilės eliksyro, bet kažko tokio, kas atvėsintų jos gerbėją. Jis 
farangas, pripažino ji, su farangams būdinga jaudria psichika, 
negalinčia priimti gyvenimo tokio, koks jis yra. Kodėl jis toks? 
Akivaizdu, kad jis nori paversti ją amerikiete, taip sakant, koloni- 
zuoti ją, tarytum ji būtų kokia atsilikusi šalis, reikalinga plėtros. Jį 
veda iš proto, kad ji priešinasi jo psichinei invazijai. Dar blogiau 
tai, kad jo sąmonės būklė akivaizdžiai prastesnė nei jos. Žino- 
ma, ji nemokyta, bet gali taip lengvai skaityti jo nuotaikų kaitą, 
tarytum tai būtų knygelė su spalvotais paveiksliukais, o štai jis, 
regis, nieko apie ją nenutuokia. Tiesą pasakius, jis netgi nesidomi 
jos vidiniu pasauliu. Tai suprantama - jis nenori galvoti apie tai, 
kaip ji užsidirba pragyvenimui. Antra vertus, tai absurdas. Jeigu 
jis negali susitaikyti su jos darbu, tai ko atsibeldė į kitą pasaulio 
kraštą, kad būtų arčiau jos? Tai būdinga jo visiškai susidvejinusiai 
sąmonei: jis negali atsispirti traukai prie dalyko, kuriuo bjaurisi 
arba mano, kad bjaurisi, ir tikisi, kad jam pavyks paversti ją tuo, 
ko, jo įsitikinimu, jis trokšta, bet iš tikrųjų nekenčia. Tą pačią 
minutę, kai jis paverstų ją amerikiete, jį, be abejo, apimtų nuo- 
bodulys ir neįveikiamas pasibjaurėjimas jos naujuoju pavidalu. 
„Jis yra krikščionis“, - pridūrė ji. 

Senė nieko nežinojo apie krikščionis, bet žinojo vieną kitą 
dalyką apie išprotėjusius vyrus, farangus ir ne farangus. Jos karta, 
gyvenanti Tailando dalyje, besiribojančioje su Kambodža, turi 
patikimą ir universalų vaistą, kurį farangai dėl savo bukumo 
padarė nelegalų. Jos laikais, jei pasigaudavai gripą, jausdavaisi 
prislėgtas, jei tau reikėdavo vaistų nuo skausmo ar tiesiog norė- 
davai paskaninti sriubą, viskam tikdavo aguonos. Pamėgink jam 
duoti truputį opijaus, patarė ji. Įpilk jam į vyną ar maistą. Kai jis 

supras opijaus naudą, pamokyk, kaip jį rūkyti. Opijus dar niekam 
nepakenkė - nuo jo nebūna nei pagirių, nei bjaurių nuotaikos 
svyravimų, kuriuos sukelia alkoholis. Senė kitados buvo ištekė- 
jusi už mušeikos girtuoklio ir visokį fermentavimo būdu gautą 
alkoholį laikė bjaurastimi, kurią reikėtų uždrausti. Jos kavinėje 
neprekiaujama jokiu alkoholiu, netgi alumi. Ji pardavė Čanijai 
keletą gramų opijaus ir pypkę. Taip pat pamokė Čaniją, kaip 
paruošti pypkę rūkymui ir kaip paruošti opijų prieš jį supilant į 
vyną. Kai Mičas vėl jai paskambino, ji sutiko po savaitės su juo 
pasimatyti. 

Per visą begalinę kelionę autobusu į pietus Čaniją kamavo ner- 
viniai skrandžio spazmai ir dėl to ji nekentė Mičo. Jeigu tai meilė, 
tai jos Čanijai jau gana. Ji baiminosi, su kokia nuotaika jis sutiks 
ją autobusų stotyje, nes ji ir vėl atvyks anksti rytą. 


Sunku pasakyti, ar tai, ką ji išvydo, buvo galima laikyti pagerė- 
jimu - priešais ją stovėjo nesiskutęs vyras, išsekęs ir pavandeniju- 
siomis akimis. Jai sukėlė siaubą jo išvaizda, per tokį trumpą laiką 
įvykęs nuosmukis, tačiau jis bent jau nepuolė prie jos priekabiauti. 
Priešingai, jis buvo nuolankus ir linkęs atsiprašinėti, ir tai buvo 
labai neįprastas dalykas. 

Jis prisipažino, kad praėjusią naktį prarijo porą jabos piliulių. 
Po valandos, tabletėms pradėjus veikti, jis taip išsigando metam- 
fetamino poveikio (nežabotos paranojinės haliucinacijos, stipri 
pagunda šokti pro langą), kad nusipirko butelį pigaus tajiško 
viskio ir jį visą išgėrė. Tikriausiai viskis išgelbėjo jam gyvybę, nes 
jį supykino ir jis išsivėmė. Metamfetamino ir alkoholio negalima 
maišyti, paaiškino jam Čanija. Jis galėjo lengvai pasidaryti sau 
galą. Į tai jis atsakė abejingai gūžtelėdamas pečiais ir kažkaip 
liguistai šyptelėdamas. Neįtikėtina amerikiečiui - šį rytą jis ne- 
išsivalė dantų. Ant jų buvo matyti apnašos ir jo burnos kvapas 
buvo nemalonus. 

— Tai kas? Aš ir taip jaučiuosi kaip miręs žmogus. Tu mane 
naikini. Nežinau, kaip tu tai darai ar kodėl tu tai darai. Ar pati 
bent žinai, kodėl man šitai darai, Čanija? Ar todėl, kad nekenti 
amerikiečių? Ar esi išvien su mūsų priešais? 

Ji užsidengė ranka burną. 

— Mičai! - Po akimirkos pauzės: - Aš išvažiuoju. 

— Ne, prašau, brangioji, aš tuo nieko blogo nenorėjau pasakyti, 
tai tik pokštas, supranti, aš apsimečiau paranoiku, tai amerikietiš- 
kas humoras, tu jo nesuprasi. Pasilik, prašau, pasilik. Jei išvažiuosi, 
aš nusižudysiu, prisiekiu. 

Jis klūpojo ant kelių, tvirtai apkabinęs jai kojas, tarytum ji būtų 
vienintelis jo išsigelbėjimas nuo nelaimės. Čanija prisiminė opijų 
savo rankinėje. 

— Išgerk taurę vyno, Mičai. Nusiramink. Tai beprotybė. Gal 
manai, kad atvažiavau tokį kelią tam, kad būčiau su išprotėjusiu 
vyru? 

Ji žiūrėjo, kaip jis geria vyną, sumaišytą su opijum, ir galvojo, 
jog galbūt ji išties griauna jam gyvenimą. Šiaip ar taip, argi ne ji 
išmokė jį gerti? O dabar alkoholį ji dar papildo ir opijum. Na, 
tebūnie tai trumpalaikis eksperimentas - atmosfera mažame bute 
buvo tokia klaustrofobiška, beprotybė jo akyse tokia bauginanti, 
kad viskas, kad ir ko imtumeisi, turėtų išeiti į naudą. Čanija save 
įtikinėjo, jog paprasčiausiai teikia skubią medicininę pagalbą. Ir, 
ko gero, saugoja savo kailį. Šis farangas galbūt ir girtas, bet vis 
dėlto jis labai stiprus vyras. 

Nagi, farange, prisipažink - tu visuomet svajojai išbandyti mažąją 
o, tiesa? Tik vieną kartą, tik tam, kad pamatytum, ką tai reiškia, ar 
ne? Žinoma, ne su artimiausiais šeimos nariais, tikriausiai netgi 

ne su kolegomis ar bendraamžiais, galinčiais apie tai šnipštelėti 
bosui, kai šis kaip tik svarsto apie tavo paaukštinimą. Bet juk 
būtų visai įdomu paeksperimentuoti (tu žinai, kad tai tik ekspe- 
rimentas) per trumpas asmenines atostogėles, dėl kurių sutarėte 
su partneriu, nes trokšti atrasti save ir įveikti vidutinio amžiaus 
krizę (arba popaauglystės krizę, arba ketvirtojo dešimtmečio kri- 
zę), sakysime, kokioje nors egzotiškoje užsienio šalyje kur nors 
Pietryčių Azijoje. Opijus - jau pats žodis yra kažkoks gundantis, 
argi ne taip? Jis toks viliojantis, toks literatūriškas, toks ypatingas, 
toks retas šiais laikais. 

Yra rengiamos „o išvykos“ į Laoso ir Birmos pasienį, nors, su- 
prantama, jos taip nevadinamos. Tai vadinama nuotykių kelione. 
Ant dramblio keliauji per džiungles, ten ant upės kranto gauni 
bambukinį plaustą, visą rūkomąjį arsenalą - ir praleidi porą 
nepamirštamų naktų vienoje iš tų vėjo perpučiamų bambukinių 
pašiūrių, kurių galima iki valios prisižiūrėti vietnamietiškuose 
kino filmuose, rūkai vieną pypkę arba dešimt pypkių su tais 
spalvingais abiejų lyčių kalniečiais (kurių vaikai dėl praeitin nu- 
grimzdusios istorijos žino visus dainos „Broli Žakai“ žodžius ir 
linkę juos Žerti pasitaikius mažiausiam pretekstui). Ir kodėl tokio 
dalyko nepabandžius? Tai nesukelia tokios priklausomybės kaip 
televizorius, teršiantis sąmonę labiau už viską pasaulyje. Ištisus 
amžius baltaodžiai buvo aistringi verteivos, netgi kariaudami 
teisuoliškus karus už savo šventą teisę palengvinti milijardiniam 
Azijos knibždėlynui egzistencijos naštą preparatais, jau pripažinus 
jų kenksmingumą baltajam žmogui. (Ar prisimeni „Philip Mor- 
ris“?) Šiandien daug pelningesni yra receptiniai trankvilizatoriai 
ir pasismaginimai namuose... Taigi pamąstykite. 

Mičo reakciją į opijų Čanija sutiko su savotišku tajišku abe- 
jingumu (tau, farange, tai gali atrodyti bjauru, bet aš čia matau 
tam tikrą žavesį). Iš pradžių jo smegenis pasiekė alkoholis. Mičo 
Turnerio nuotaika pasikeitė, jis ėmė juokauti su Čanija ir pamažu 

ją nurengė. Tada - ritualinis jųdviejų dušas (jis tai vadino kekšių 
higiena), ir jos kūnas, kaip visada, stebuklingai paveikė jo kūną. 
Čanija neleido sau to ciniškai įvardyti kaip paprasčiausio geismo — 
pernelyg daug pagarbos, dėkingumo ir susižavėjimo jos grožiu 
buvo jo meilės kuždesiuose, ypač kai ji šypsojosi, o jų susiliejimas 
atnešė tokį palengvėjimą jo sudirgusiai sąmonei. Kuriai moteriai 
tai nepadarytų įspūdžio? Tai buvo svaiginantis dalykas, kur kas 
geresnis nei filmuose ir, be to, neabejotinai tikras. 

Kai jis savo raumeninga koja apkabino jos kūną, rengdamasis 
su nuostabos atspalviu - tarytum žmogaus, ką tik įveikusio viso 
savo gyvenimo prakeiksmą. Jo dešinė koja visu svoriu gulėjo ant 
josios, ir Čanija jautė, kaip kas akimirką vis labiau atsipalaiduoja 
jo raumenys. Vienas po kito jie skleidėsi kaip žiedai, atiduodami 
savo liguistą energiją, tą beprotišką kibumą, kurį Buda apibūdino 
kaip visos karmos, taigi ir visokio kentėjimo šaltinį. Čanija buvo 
taip nustebinta ir sukrėsta (senė išties šį bei tą nutuokė apie gyve- 
nimą), kad dabar nenorėjo nieko daugiau, tik gulėti ir mėgautis šia 
akimirka, tarytum pati būtų išgėrusi opijaus. Buvo tokia palaima 
jausti, kaip ta didžioji vyriška sumaištis galiausiai slopsta - juo- 
du abu patyrė katarsį. Jie taip gulėjo ištisas dešimt minučių - jis 
žvelgė į jos dešinės ausies kriauklės vingius, o ji klausėsi jo lygaus, 
ramaus alsavimo, bylojančio, kad jo sąmonė laikinai užsigydė 
savo baisiąsias žaizdas. Užplūdusi ramybė sušvelnino paprastai 
kankinamai aštrias jo veido linijas. 

Šios akimirkos jai padarė didžiulį įspūdį: staiga jo veido išraiška 
tapo normali, žmogiška. Daugiau nei metus Čanija buvo įsitiki- 
nusi, kad šis keistas milžinas farangas yra visai kitokio sukirpimo 
būtybė nei bet kuris iš jos kada nors pažinotų žmonių. Dabar ji 
išvydo permainą, kai Mičas Turneris vėl tapo žmogumi, o tai neiš- 
vengiamai reiškė, kad visa, kas vyko iki tol, buvo tam tikra liguista 
būsena, niekur nevedantis farangiškas paklydimas, vaikščiojantis 

visos farangų visuomenės nesugebėjimo subręsti įrodymas. Ča- 
nija patyrė tikrą sukrėtimą. Pagaliau ji pajėgė švelniai nustumti 
jo koją nuo savęs ir paguldyti jį ant nugaros. Jis kurį laiką laikė ją 
apkabinęs, nereginčiu žvilgsniu žiūrėdamas jai į akis. 

— Mardže, - sušnibždėjo jis. 

- Taip, Homeri, - atsiliepė ji, stengdamasi kaip galėdama geriau 
pamėgdžioti animacinį personažą, tegu ir su tajišku akcentu. 

Turneris patyliukais sukikeno, mintimis pasinerdamas į kaž- 
kokį komišką siužetą, kur ji, suprantama, negalėjo jo sekti. Ča- 
nija pakišo pagalvę jam po galva, pati apsijuosė rankšluosčiu ir 
palikusi jį išėjo į kitą kambarį. Po aštuonių valandų jis atėjo pas 
ją nuostabiai pailsėjęs ir kupinas šviesios ramybės. 

— Tai opijus, - pasakė ji jam. - Aš tau į vyną įpyliau opijaus. 

Ši naujiena nėmaž nesutrikdė jo dvasios ramybės. Lygiai kaip 
senė ir pranašavo, Mičas Turneris paprašė dar. 


41 


Kaip tai būdinga farangui - aptikti malonų dalykėlį ir tada juo 
naudotis be saiko ir atvangos! Auksiniais opijaus laikais džentel- 
menas opijaus mėgėjas apsiribodavo dviem pypkėmis kas vakarą 
ir galėdavo išgyventi iki šimto metų tvarkingai dirbdamas savo 
kasdienius darbus ir gerai žinodamas, kad vakare ant sofos jo 
laukia egzotiškos atostogos nuo nuobodžios kasdienybės. (Vie- 
nas Buda težino, iš kur jūs ištraukėte, kad plika skaičiavimo ir 
analizavimo manijos apimtos sąmonės monotonija yra normalus 
ir sveikas dalykas, farange.) Niekas, aišku, nemanė, kad aguonos 
yra atsakas į visas gyvenimo problemas, visi suprato, kad tai tik 
pertraukėlė tarp nesibaigiančių sąmonės darbymečių, ir niekas 
nemėgino skendėti ekstazėje visą dieną. 

Supažindinusi Mičą su opijum, Čanija pas jį apsilankė dar kele- 
tą kartų. Galima sakyti, opijus išstūmė ją iš jo dėmesio centro; jis 
vis prašydavo, kad ji atvežtų daugiau kvaišalų. Mičas tapo pypkės 
naudojimo virtuozu, o Čanija priprato prie jo pavandenijusių akių 
ir tuščio žvilgsnio į erdvę. Geroji reikalo pusė buvo jo begalinis 
švelnumas ir dėkingumas. Skendėdamas ramybės ir palaimos 
gelmėse, jis tebebuvo puikus meilužis ir vyras, nors jų lytinis 
gyvenimas kiek prigeso. Turbūt tai irgi nebuvo blogai. Čanijai 
patiko ilga ir palaiminga tyla, nes farangy maniją užpildyti erdvę 
triukšmu išstūmė nuostabi tuštuma. 


Atvažiuodama ji kaskart atveždavo vis daugiau opijaus, bet tai 
darydavo sunkia širdimi. Senę ėmė gąsdinti farango suvartojamo 
opijaus kiekiai. Ji nieku gyvu nelaikė savęs narkotikų prekeive - pa- 
prasčiausiai duodavo žmonėms, kuriems to reikėdavo, tradicinio 
žolinio vaisto, kuris buvo jos kultūros dalis. Tai atitiko jos, kaip 
kaimo žiniuonės, vaidmenį. Galiausiai ji perspėjo Čaniją, kad dau- 
giau opijaus jai nebeparduos. Ji anaiptol netroško, kad ją pradėtų 
medžioti kokia nors farangų Kovos su narkotikais tarnyba arba vie- 
tiniai farai pareikalautų užraukti prekybą. Čanija ryžosi pasakyti 
Mičui, kad jam teks atprasti nuo opijaus, nes ji daugiau nebegalinti 
jo gauti. Tačiau šį sykį, matyt, likimas stojo jos pusėn. 

Kai ji vėl apsilankė pas Mičą, jis papasakojo jai keistą istoriją, 
kuri, kaip Čanija suprato, jį labai smarkiai paveikė, nors neįma- 
noma buvo pasakyti, kiek toje istorijoje tiesos, o kiek pramano - 
tačiau bent jau Mičas, atrodo, tikėjo tuo, ką pasakoja. 

Vieną vakarą, maždaug prieš savaitę, kaip paprastai paslam- 
pinėjęs po mažą miestelį, kurį dabar pažinojo kaip savo kišenę, 
Mičas grįžo namo ir įkišęs raktą į spyną nustebo, kad durys 
neužrakintos. Tiesą pasakius, vartodamas įvairius kvaišalus, jis 
darėsi vis labiau išsiblaškęs ir negalėjo būti tikras, jog išeidamas 

jas užrakino. Tačiau, jam žengiant per slenkstį, jį nutvėrė dvi poros 
rankų, įtraukė į prieškambarį ir tyliai uždarė duris jam už nugaros. 

Jam prieš akis atsivėrusi scena taip tiksliai priminė jo baisiau- 
sius košmarus, kad kurį laiką jis stovėjo sustingęs iš siaubo. Du 
jauni vyrai su šlikėmis, laikantys jo rankas, panėšėjo į stambaus 
sudėjimo malajiečius. Ant grindų sėdėjo kažkoks imamas ilga 
žilstelėjusia barzda, musulmoniškais rūbais ir puošniai siuvinėta 
šlike. Aplink jį buvo susėdę gal penkiolika vyrų, dauguma pusam- 
žiai, visi su šlikėmis - akivaizdu, kad tai buvo šventojo imamo 
mokiniai. Mičą laikantys du jauni vyrai privertė jį atsisėsti ant 
grindų veidu į imamą. 

Po pirmos gniuždančios paranojos bangos, taip užkandusios 
žadą, kad buvo sunku kvėpuoti, jo psichologinis pasirengimas 
paėmė viršų ir jis ėmė tyrinėti grupę, akimis ieškodamas ginklų. 
Tačiau jokių ginklų nepastebėjo - netgi jį laikantys du jauni sar- 
gybiniai buvo neginkluoti. Dešimtmečius kilojant svarmenis Mičo 
raumenys buvo taip ištreniruoti, kad jis galvojo, jog jam tikriausiai 
pavyktų įveikti jaunuosius sargybinius ir pabėgti. Akivaizdu, kad 
ši jo mintis neliko nepastebėta - imamas ir jo palydovai gestais 
ėmė rodyti, kad jis nemėgintų keltis. Mičas greitosiomis įvertino 
padėtį. Jei ši grupė nusiteikusi jį nužudyti, jie tai gali padaryti 
kada panorėję. Jei jam pavyktų pabėgti iš šio kambario, jie lengvai 
galėtų jį nužudyti iki jam pasiekiant Hatjajaus oro uostą - taigi iki 
paliekant musulmoniškąją Tailando dalį. Jo nervų sistemai buvo 
labai pakenkęs opijus ir spidas, tačiau jis visgi sugebėjo susivaldyti 
ir liko sėdėti. Netgi pamėgino psichologiškai pasirengti mirčiai. 
Vienas švenčiausių jo įsipareigojimų sau pačiam buvo bent jau 
mirti kaip drąsiam amerikiečiui, nors jo gyvenimas ir nebuvo 
tobulas. „Tu gali padaryti bent jau tai, - kartojo jis sau mintyse 
beprotiškai besidaužančia širdimi. 

Bet jo savivertę žlugdė imamas, kuris, regis, matė Mičo baimės 
gelmę ir jam truputį tėviškai šypsojosi lyg įsibauginusiam vaikui. 

Kiti pusamžiai vyrai - kai kuriuos Mičas atpažino esant gerbiamus 
ir įtakingus Sungai Koloko piliečius, turinčius klestintį viešbučių 
verslą, - rankomis taip pat rodė raminančius gestus. Kai tapo aiš- 
ku, kad Mičas neketina bėgti prie durų, vienas iš jaunų malajiečių 
sargybinių pagarbiai pasodino jį šalia imamo. 

— Prašau mums atleisti, pone Turneri, - prabilo imamas. - Bi- 
jau, kad jei būtume su jumis susisiekę kokiu nors kitu būdu, tam 
tikros suinteresuotos grupės būtų atkreipusios į tai dėmesį ir jūsų 
gyvybei būtų iškilęs pavojus, jau nekalbant apie mūsų gyvybę. 
Pone Turneri, mes čia esame tam, kad jus apsaugotume. Nepa- 
darysime jums nieko blogo, bet, kaip pamatysite, perspėdami jus 
turime savų sumetimų. - Jis krenkštelėjo ir padarė keistą gestą, 
kuris įsirėžė Mičui Turneriui į atmintį: imamas turėjo papratimą 
judinti ranką horizontaliais sukamaisiais judesiais, tarytum glos- 
tydamas katę. - Pone Turneri, mes žinome, kad jūs dirbate CŽV 
ir kad čia atvykote šnipinėti musulmonų, ypač fanatikų iš Indo- 
nezijos ir Malaizijos, kurie galėtų būti „Al Kaidos“ arba kurios 
nors kitos teroristinės organizacijos nariai. Patikėkite manimi, 
pone Turneri, aplankėme jus anaiptol ne iš prielankumo jūsų 
reikalui, bet susirūpinę tuo, kaip jūsų šalis jį vykdo, - imamas 
raminamai kilstelėjo ranką. - Tačiau nesvarbu, mes čia atėjome 
ne jūsų atversti, o pamėginti jums padėti. Pone Turneri, nejaugi 
tikrai manote, kad jūsų buvimas čia liko nepastebėtas Pietryčių 
Azijos musulmonų pasaulyje? Žinoma, niekas netiki jūsų prie- 
dangos istorija, kad dirbate telekomunikacijų kompanijoje, ir, 
žinoma, jūsų asmens duomenys, netgi jūsų nuotrauka, jau seniai 
atsidūrę musulmonų informacijos tinkluose. Kaip manote, kiek 
jaunų fanatikų jaustųsi labai laimingi, galėdami susisprogdinti su 
jumis ir taip pasiųsti jus į aną pasaulį? Su mumis susisiekė trys 
skirtingos grupės iš Indonezijos, dvi grupės iš Malaizijos ir pora 
jaunų Tailando musulmonų, kuriems kelia įniršį jūsų provokuo- 
jantis buvimas čia. Jūs protingas žmogus, pone Turneri, netgi 

talentingas, taigi man nėra ko jums aiškinti apie naudą, kurią 
jūsų valdantysis elitas turi iš nuolatinio karo su islamu. Nafta ir 
ginklai, pone Turneri. Ameriką nepalyginamai lengviau valdyti ir 
eksploatuoti, kai vyksta karas, argi ne taip? Galima sakyti, per karą 
nepalyginamai lengviau eksploatuoti visą pasaulį, - jis vėl truputį 
patylėjo. - Leiskite man pacituoti-vieną labai protingą amerikietį: 
„Amerika yra milžinė, bet paliegusi milžinė.“ Taip, pone Turneri, 
jūs nesate vieninteliai, kurie gali šnipinėti elektroninėje erdvėje - 
nepamirškite, kad dauguma jūsų kompiuterių komponentų yra 
sukurta Malaizijoje, čia pat už sienos. 

Po jo žodžių stojo ilga pauzė. Mičas Turneris stengėsi susivok- 
ti - kas, po velnių, čia vyksta? Ta citata buvo paimta iš elektro- 
ninio pašto, kurį jis pasiuntė į Jungtines Valstijas savo artimam 
bičiuliui. 

Imamas kalbėjo toliau: 

— Mes nenorime karo, pone Turneri. Mes esame Tailando pilie- 
čiai ir esame laimingi jais būdami. Tačiau tuo pat metu mes esame 
ir musulmonai, ir man tikriausiai nebūtina jums aiškinti, kokie 
negailestingi gali būti Tailando budistai, kai pajunta, jog karalystės 
vientisumui iškilęs pavojus. Jei būsite nužudytas čia, pietuose, 
pone Turneri, Vašingtono klyksmai bus girdėti visame pasaulyje. 
Tailando vyriausybei bus daromas didžiulis spaudimas - ji jau da- 
bar turi specialiuosius planus perkelti musulmonus į stovyklas, jei 
saugumo padėtis pablogėtų. Tai, žinoma, būtų pabaigos pradžia, 
ne tik mums, bet ir taikai Pietryčių Azijoje. Bet aš nemanau, kad 
jūsų vyriausybei tai labai rūpėtų, - jis kiek patyli. - Mes norime, 
kad jūs išvyktumėte iš Sungai Koloko, pone Turneri. Jei nenorite 
išvažiuoti saugodamas savo kailį, padarykite tai dėl mūsų. Manau, 
jūs esate krikščionis, ar ne? Tikriausiai žinote, kaip labai islamas 
gerbia Kristų? Vardan Kristaus, išvažiuokite iš čia. - Žvelgdamas 
Mičui Turneriui giliai į akis: - Savąjį mirties troškimą verčiau 

puoselėkite kuriame nors kitame krašte, pone Turneri. Tada auka 
būsite tik jūs vienas, o ne pusė pasaulio. 

Sulig šiais žodžiais imamas atsikėlė ir su didžiu orumu perėjo 
kambarį, išsivesdamas kitus paskui save. Prie durų jis stabtelėjo: 

— Pone Turneri, Vakarų visuomenę kamuoja labai daug prob- 
lemų, bet viena jų, galimas daiktas, yra svarbesnė už kitas ir gali 
sugriauti pačią civilizaciją. Turiu omenyje jūsų nesugebėjimą 
suvokti, jog galite būti neteisūs. 

Dabar Mičas Turneris liko vienas. Apačioje, pašiūrėse, supan- 
čiose policijos nuovadą, nakties linksmybės pasiekė viršūnę. Mi- 
čas Turneris visas drebėjo dėl patirto sukrėtimo. Vaikštinėdamas 
po savo butą nuo įtampos svaigstančia galva, jis tik daugiau nei po 
penkių minučių pastebėjo ant kavos stalelio gulintį gražaus žalio 
ir auksaspalvio popieriaus ryšulėlį, perrištą auksaspalviu kaspinu. 
Šiomis aplinkybėmis neatrodė, jog tai būtų kokia nors provokaci- 
ja, bet Mičo nervinė būklė buvo tokia prasta, kad išpakuodamas 
ryšulėlį jis niekaip negalėjo sugrabalioti raištelio. Viduje buvo 
tankaus ir tąsaus juodo opijaus rutulys, nepalyginamai didesnis 
nei bet kurios Čanijos atvežtos lauktuvės. 

— Jis žino, kad aš trokštu mirties, jis tai pamatė, - sumurmėjo 
Mičas Turneris, ruošdamas savo pypkę. 

Čanija pati negalėjo patikėti, kokia bloga linkme pakrypo rei- 
kalai. Mičas Turneris tapo priklausomas nuo opijaus, ir tai buvo 
jos kaltė. 

Ji, kaip tikra tajė, gūžtelėjo pečiais. Karma yra karma. Galbūt ji 
turėjo apskritai nesupažindinti jo su šiuo narkotiku, bet manijos 
tendencijos jo elgsenoje, kurios vystėsi į pavojingą priklausomybę, 

kilo iš tolimos jo gyvenimo praeities - ji vargu ar turėjo pagrindo 
jaustis už tai atsakinga. Ji veikė skatinama geriausių ketinimų, 
tačiau, kaip sako budistai, vienintelė tikra paslauga, kurią galima 
padaryti kitai būtybei, yra padėti jai žengti žingsnį į priekį kelyje į 
nirvaną. Visa kita yra tik pataikavimas. Ji jautė, kad laikas liautis 
pataikavus. Vis dėlto ji jau buvo nusprendusi dirbti pas mus. 

Su tajišku lengvumu ji pakeitė savo telefono SIM kortelę ir lio- 
vėsi atsakinėjusi į jo elektroninio pašto žinutes. Tačiau su manijos 
apsėsto amerikiečio atkaklumu jis po kelių mėnesių paieškų ją 
susirado „Senių klube“. 


Čanija neturėjo nieko prieš mano motinos barą, bet, atvirai 
kalbant, jai buvo nelengva sugrįžti į tą niekingą psichoemocinę 
būseną, iš kurios tikėjosi visam laikui ištrūkusi. Ji taip pat neturėjo 
nieko prieš klientus - per visą savo ilgą karjerą susidūrė su vos 
penkiais ar šešiais, kurie jai sukėlė problemų, o be to, ji mokėjo 
apsieiti ir su tokiais. Skaudžiausias iš neigiamų dalykų buvo po- 
jūtis, kad esi pažeminta. Būti dvidešimt devynerių yra visai kas 
kita, nei būti aštuoniolikos. Jau nebegali į lytinius santykius žiūrėti 
lengvabūdiškai, tarsi žaistum kokį paauglišką žaidimą. Kada tik 
galėdama Čanija stengdavosi išvengti felacijos. Svarbiausia yra 
neparodyti baimės. Liūdna ir susigūžusi kekšė yra bankrutavusi 
kekšė. Klientai ateina pataisyti savo nuotaikos, paprastai turėdami 
asmeninių problemų - dėl kokios dar priežasties jiems reikėtų 
nuomotis moters kūną? Po paviršiumi šis pasaulis yra liūdnas ir 
pagedęs, lygiai kaip sakė Buda: gyvenimas yra kentėjimas. Čanija 
vargiai galėjo patikėti savo akimis, kai tą vakarą pamatė Mičą, 
sėdintį „Senių klube“. 

Tą vakarą ji jau buvo aptarnavusi vieną klientą ir turėjo teisę, jei 
norėjo, eiti namo, bet stengėsi dirbti visu pajėgumu. Tik panūdo 
valandėlę atsikvėpti ir kaip tik leidosi žemyn iš vieno viršutinio 

kambario, kuriame pusę valandos ilsėjosi, o prislėgtas farangas 
tuo tarpu sėdėjo savo kampe, ignoruojamas visų kitų merginų. 
Pasiekusi laiptų apačią, ji sugavo mano žvilgsnį ir apsimetė, neva 
vykdo mano nurodymą eiti ir atsisėsti prie jo. Čanija sukaupė 
visą savikontrolę - ne todėl, kad šis klientas buvo jos meilužis, 
bet todėl, kad ji, kaip ir visi tajai, nekenčia santykių aiškinimosi 
viešumoje. Ačiū Dievui, Mičas pakankamai išmanė apie Aziją, kad 
gerbtų šį principą. Beje, jo išvaizda jai padarė įspūdį. Jis atrodė 
daug sveikesnis - ir fiziškai, ir psichiškai - nei per paskutinį jos 
apsilankymą. 

Jo santykis su ja tą vakarą buvo visiškai kitoks. Jis nebesikliovė 
ekscentrišku humoru siekdamas ją emociškai palenkti savo pu- 
sėn, tačiau buvo akivaizdžiai nusiteikęs padaryti jai įspūdį savo 
solidumu. Netgi sugebėjo išgerti porą bokalų alaus ir neprarasti 
savikontrolės. Vaidino kietuolį ir darė tai gana sėkmingai. Prisi- 
pažino, kad jaučiasi vienišas ir labai jos ilgisi, bet tai darė griežtai 
laikydamasis sveiko proto kriterijų. Jis norįs pabandyti dar kartą, 
įrodyti jai, kad nėra pamišėlis ir kad jų santykiai gali turėti pers- 
pektyvą. Jo kuklūs ir santūrūs komplimentai, prisipažinimai, kaip 
stipriai jis ją įsimylėjęs, ir pasisiūlymas sumokėti jos baro baudą 
ją išties sužavėjo. 

Jis buvo išsinuomojęs kambarį palyginti tvarkingame viešbu- 
tyje vos už kelių minučių pėsčiomis. Juodu išėjo iš baro susikibę 
rankomis. Pakeliui į viešbutį Čanija pasiteiravo, kaip jam sekasi 
dorotis su kultūriniu šoku, nuoboduliu ir betiksle būtimi tokiame 
mieste kaip Sungai Kolokas, kur, atvirai kalbant, netgi ji jaustųsi 
vieniša. 


— Liaukis, - įsakau aš jai. - Daugiau nebegaliu pakelti tavo 
melų. 

— Kokių melų? 

Ji pastebimai susijaudinusi. Jai atrodo, kad savo istoriją pasa- 
koja labai sklandžiai. 

Galbūt netgi pati pradėjo ja tikėti. 

- Tavo slapukavimo. Turiu omenyje tatuiruotę, brangioji. Turi 
"man papasakoti ir apie ją. 

Čanija giliai atsidūsta. 

— Turiu? - ji pažvelgia man į veidą ir jos akyse galima įskaityti 
seną kaip pasaulis klausimą: „Ar jis pajėgs tai suprasti? - Gerai. 


Sunku pasakyti, kas radosi anksčiau - Mičo susidomėjimas 
islamu ar jo apsisprendimas pagaliau pasidaryti didelę tatuiruotę. 
Tam tikra prasme šiuodu dalykai, atrodo, buvo vieno ir to paties 
desperatiško impulso pasekmė. Jau tada jo kalba ėmė darytis 
nerišli. Pasistengus visa tai apibendrinti, galima numanyti, kad 
CŽV agentas susidraugavo su pačiu imamu, tą vakarą atėjusiu pas 
jį perspėti apie grėsmę, kurią jo gyvybei kelia radikalūs fanatikai. 
Čanijos prisiminimuose tuometiniai jo pasakojimai yra ryškūs, 
bet fragmentiški, tarytum intensyvūs, bet nepaaiškinami opijaus 
sužadinti vaizdiniai, kurie, labai tikėtina, Mičą lydėjo nuolatos, 
nes šiuo savo gyvenimo tarpsniu jis vargiai išeidavo iš namų ne- 
surūkęs bent vienos pypkės. 

Imamas gyvena už miesto, kukliame mediniame name ant 
statramsčių, stovinčiame vešlioje žalioje laukymėje, panašioje į 
rojų, kokį jį įsivaizduoja jo broliai arabai. Tik artezinis šulinys su 
ilga senovine svirtimi jungia dangų su žeme. Čia nėra jokių elekt- 
ros ar telefono laidų; tai oazė, nesuteršta prietaisų ir aparatūros. 
Dar giliau tyruose, tačiau vos už penkių minučių pėsčiomis nuo 
dvasininko namų, stūkso mečetė, tokia žavi, lyg būtų paimta iš 
animacinio filmuko. Kupolas savo skersmeniu vargiai lenkia dide- 
lį namą, o minaretas atrodo ne ką grėsmingiau nei radijo antena. 

Pirmą kartą lankydamasis ten Mičas atsidūrė apsaugininkų pul- 
kelio centre. Vienas jų šnektelėjo su patarnautoja, ir ši atsakė, kad 
garbusis dvasininkas dabar meldžiasi, bet, atėjus laikui, jį priims. 
Mičas sėdėjo sukryžiavęs kojas ant iš vikšrių nupinto kilimėlio, 
gėrė saldžią pipirmėčių arbatą ir tarpais persimesdavo vienu kitu 
žodžiu su apsaugininkais, kurie, matyt, intuityviai nujausdami, 
kad jis nepavojingas, jo neapieškojo. Paskui pradėjo rinktis visiš- 
kai kitokie vyrai. Jie buvo su barzdomis, dėvėjo ilgus drabužius ir 
musulmonų dvasininkų šlikes ir nekreipė į jį jokio dėmesio. 

Galiausiai atvyko keletas senyvų vyrų su žilstelėjusiomis barz- 
domis ir didinga išminčių laikysena; vienas už kitą labiau pasi- 
tempę, jie visi su nušvitusiesiems būdingu grakštumu švelniai 
nusileido ant grindų ir sukryžiavo kojas po ilgais drabužiais, 
susikaupdami išleido po ilgą atodūsį ir užmerkė akis. Jie bendravo 
trumpais nesuprantamais murmtelėjimais ir taip pat nekreipė į 
Mičą jokio dėmesio. Pagaliau pasirodė ir pats šeimininkas. Jis 
atrodė kaip tikrų tikriausias estetas, įskaitant asketiškus veido 
bruožus, ilgą pražilusią barzdą, tiesią nugarą ir maldingą laikyse- 
ną, bet jo gestuose buvo justi slypinti energija, o anglies juodumo 
akys spindėjo. Vienas iš jaunųjų vyrų ėmė versti Mičui imamo 
žodžius: 

- Ar mes kalbėjome, ar nekalbėjome apie didįjį Abu'! Validą 
Muhamedą ibn Rušdą? - imamas grakščiai pasitaisė drabužį. Jo 
balsas buvo ne daugiau nei galios prisotintas kuždesys. - Galbūt 
pratęskime savo studijas? 

— Dievui pageidaujant, - sumurmėjo visi kiti. 

Mičas suvokė, kad jam pasitaikė atvykti į pašvęstųjų susirinki- 
mą, kuriame aptariami ir nagrinėjami senovės dvasinio autoriteto 
žodžiai, ir pasijuto sužavėtas. Vis dėlto jis nusprendė palaukti už 
namo, kol susirinkimas pasibaigs. Pasitelkęs visą įmanomą tak- 
tą, jis atsistojo, suglaudė prie kaktos delnus, nusilenkė ir paliko 
kambarį. Jis baiminosi, kad jo žingsnių garsas, lipant mediniais 

laiptais iki takelio, vedančio šulinio link, yra didžiausias triukšmas 
šiame ramybės slėnyje. 

Mičas laukė prie šulinio. Jau temo, taigi imamas, prieš susi- 
tikdamas su juo, eis į mečetę pasimelsti. Jis stebėjo, kaip jie visi 
išėjo iš imamo namelio, įveikė neilgą kelią iki mečetės ir pranyko 
joje kaip tik tuomet, kai muedzino giesmė, regis, pakilo nuo žolės 
tiesiai į dangų. Nusileido saulė ir patekėjo mėnuo: neįtikėtinai 
didelis ir skaistus pjautuvas nerūpestingai pakibo virš palmės. 
Mičo nenustebino magiška imamo galia be garso pritykinti iš 
už nugaros. Išgirdęs krenkštelėjimą jis atsigręžė ir išvydo senį, 
atsišliejusį į priešingą šulinio kraštą. 

Imamas tyliai prašneko taisyklinga, akcentuota anglų kalba, 
nevaržoma konteksto: 

— Taika žemėje įsivyraus tik tada, kai Holivudas pradės kurti 
filmus, kurių didvyriai bus ne amerikiečiai. Kaip teigia vienas 
žmogus vardu Ibn Kutaiba, Indostano soduose buvo išvesta ir 
auginama rožių veislė su skaisčiai raudonos spalvos žiedlapiais, 
ant kurių arabų kalba užrašyta garsioji Korano eilutė: „Nėra kito 
Dievo, išskyrus Alachą, o jo pranašas yra Mahometas.“ 

- Štai kaip, - lėtai numykė pakerėtas Mičas. 


— Tai štai kokie buvo jo santykiai su islamu? - pratariu aš. 

Mudu nuogi gulime vienas šalia kito savo kukliame lizdelyje ir 
klausomės nakties garsų. 

— Tai viskas, ką prisimenu. Tuo metu jis kalbėdavo labai ne- 
nuosekliai. 

— O tatuiruotė? 


Horimono buvo visai kitokia sritis, reikalaujanti labai konkrečių 
sprendimų. Čanija ją laiko vyrišku krūtų implantų atitikmeniu: 
tai revoliucingas kūno pakeitimas, neabejotinai turintis įtakos 
žmogaus likimui. Apie tatuiruotoją ji žino tik tiek, kad Mičas 

Turneris jį susirado per savo pažįstamus Japonijoje. Tokijuje 
dirbdamas kaip neoficialus slaptasis agentas, Tūrneris sukūrė 
platų kontaktų tinklą ir su tais asmenimis nuolat palaikė ryšius. 
Kaip dažnai atsitinka šnipinėjimo srityje, nemaža dalis šių asmenų 
buvo susiję su pogrindiniu pasauliu, kalbant tiesiai šviesiai - su 
jakudzomis. Kartkartėmis elektroninio pašto korespondencijoje 
dar šmėkšteli prisiminimai apie plačiai nuskambėjusį maniako 
tatuiruočių meistro pabėgimą - meistro, kuris vieną naktį pasi- 
gėrė su jakudzų krikštatėviu ir gangsteriui ant kaktos ištatuiravo 
Fudžijamą. Jakudzų sluoksniuose buvo manoma, kad meistras 
slapstosi Bankoke. Anot gandų, tatuiruotojas buvo nepaprastas 
savojo darbo meistras, genijus, besilaikantis šlovingųjų senovės 
meistrų ksilografijos tradicijų, bet užsispyręs, negalintis iškęsti 
be darbo ir kaip reikiant kvanktelėjęs. Naudodamasis visiems 
šnipams žinomais metodais, Mičas be vargo jį susirado. 

Japonas tatuiruotojas savaitei apsistojo laisvame Mičo kam- 
baryje Sungai Koloke. Iš pirmo žvilgsnio juodu su Čanija vienas 
kitam nepatiko. Jai kėlė pasibjaurėjimą suluošintas jo kairės ran- 
kos mažasis pirštas. Kai prieš pradėdamas darbą jis nusirengė iki 
šortų, ji suvokė, kad gyvena viename bute su pabaisa. 

Iš pradžių jis visiškai su ja nesikalbėjo, ir tai jai atrodė kaip 
storžieviškumo viršūnė ir paniekos jos profesijai išraiška. Vėliau 
Čanija suprato, kad jis liguistai drovisi savo mikčiojimo. Kalbė- 
damiesi skubria japonų kalba meistras su Miču drauge pervertė 
storą šūsnį piešinių, kuriuos tatuiruotojas nupiešė specialiai ame- 
rikiečių šnipui. Akivaizdu, kad Mičo pageidavimai buvo labai 
smulkmeniški. Horimono turėjo būti vienas milžiniškas darbas, 
dengiantis visą jo nugarą nuo pečių iki strėnų. Išio dešinė dirbo 
taip greitai, net akyse mirgėjo. Jis galėjo žaibo greičiu nupiešti 
dailius eskizus. Čanija anksčiau niekada nebuvo mačiusi žmo- 
gaus, taip apsėsto meno aistros. Jos nepykdė tai, kad japonas 
nė skersomis nedirstelėdavo į jos kūną. Nors buvo nusprendusi 

jo nekęsti, ji vis dėlto jautė pagarbą jo fanatiškam susitelkimui. 
Čanija pakerėta stebėjo, kaip jis atidaro ilgą juodą lakuotą dėžę, 
maždaug tokio dydžio, kokiose laikomos fleitos. Ji svarstė, ar šis 
vyras yra kada nors rodęs tokią pagarbą moters kūnui, kokią rodo 
savosioms tebori, toms trisdešimties centimetrų ilgio tatuiravimo 
adatoms iš poliruoto bambuko. 

Po popierinių eskizų etapo prasidėjo kankinantis kompiuterinis 
darbas. Išis atsinešė skaitmeninį fotoaparatą ir „Sony“ atmintinę. 
Pasitelkęs savo programinę įrangą, ant Mičo Turnerio nugaros 
nuotraukos jis perkėlė tinklelį, kuris leido tiksliau suplanuoti 
kiekvieną adatos dūrį. Paskui tinklelis buvo kruopščiai perkeltas 
amerikiečiui ant nugaros, tada vakarietišku tatuiravimo įrankiu 
pažymėti bendrieji kontūrai. Kai viskas galiausiai buvo paruošta, 
Išis suplakė rašalą savo keistai vibruojančiame aparate. Butas pri- 
sipildė nenusakomo suni rašalo kvapo, kuris, Čanijos nuomone, 
nėra nei malonus, nei nemalonus, bet itin japoniškas. Mičas, 
gulėdamas ant lovos, stojiškai iškentė pirmą gilų adatos dūrį, o 
Išis sėdėjo ant jo, visu kūno svoriu darbuodamasis tebori adata 
nelyginant ilgu kaltu. 

Dabar iškilo problema. Rimtajam Mičui sunkiai sekėsi ra- 
miai išgulėti ilgėlesnį laiką. Jis galėjo pakelti skausmą, bet ne 
nuobodulį. Išį tai pradėjo erzinti. Jis anaiptol nenorėjo, kad jo 
šedevrą sugadintų amerikietiškas nekantrumas. Tačiau problema 
išsisprendė savaime. Prieš kiekvieną seansą Mičas surūkydavo 
po kelias pypkes opijaus, o tada beveik aštuonioms valandoms 
nugrimzdavo į ramią ir palaimingą būseną. Tatuiruotojas buvo 
sužavėtas. Jis taip susitelkdavo, kad ištisas aštuonias valandas 
lengvai galėdavo dirbti beveik nesustodamas. Tai, ką jis manė 
atliksiąs per dvi savaites, dabar galės įveikti per vieną, jei Mičas 
ir toliau bus toks ramus. 

Kol Išis dirbdavo, Čanija nebūdavo įleidžiama į miegamąjį, 
dabar paverstą meno studija. Jos pareiga buvo nuolat laikyti šiltą 

vieną butelį sakės - menininkas dirbdamas stiprindavosi tik ši- 
taip. Dar ją stebino, kad tatuiruotojas kas porą valandų išlįsdavo 
iš miegamojo, prieidavo prie sakės butelio ir vėl sugrįždavo atgal, 
jos tarytum nė nepastebėjęs. Čanija ėmė suprasti, kad čia ne tiek 
prastos manieros, kiek laukinio elektroninių džiunglių gyventojo, 
niekada neturėjusio progos įsilieti į visuomenę, elgesys. Vieną 
dieną, siekdama patikrinti savo teoriją, ji atsistojo virtuvėje be 
liemenėlės ir sulaukė, kol jis pasirodė iš miegamojo, gurkštelėjo 
šiek tiek sakės ir sugrįžo prie darbo, prie durų stabtelėjęs tiktai 
tam, kad pareikštų, jog jos nuogybę pagražintų horimono - galbūt 
mėlynas delfinas virš kairiosios krūties? 

— Delfinai senamadiški, - nusišaipė Čanija, kai jis kitąsyk pa- 
sirodė tarpduryje. 

Išis nepatenkintas suniurnėjo, bet kitą kartą išlindo iš mie- 
gamojo nešinas pačiu nuostabiausiu delfino eskizu, kokį tik ji 
buvo mačiusi. Delfino proporcijos be galo harmoningai derėjo 
prie jos grožybių. Dabar pertraukose tarp ilgų darbo seansų su 
Miču Išis sodindavo Čaniją į krėslą ir dirbdavo prie jos krūtinės. 
Ji stebėjosi jo prisilytėjimų švelnumu, drovėjosi sustandėjančių 
spenelių ir pakerėta stebėjo, su kokia absoliučia koncentracija 
jis valdo adatą. Ji nė neįsivaizdavo, kokia erotiška gali būti vyro 
aistra, kai ji pakylėjama aukščiau seksualinio lygmens. Ir kaip 
sunkiai pastebima. Čanija pajuto, jog nevalingai truputį perdeda 
patiriamą skausmą. Išis liepė jai ranka prilaikyti kairiąją krūtį, 
kad ji būtų standesnė: 

— Tau iš tiesų ne taip jau ir skauda. Krūtys nėra tokios jautrios, 
išskyrus zonas palei spenelius. Juk tai daugiausia riebalinis au- 
dinys. 

Iki savaitės pabaigos Mičo tatuiruotė buvo baigta, o ji ir Išis 
tapo meilužiais. Ką galima pasakyti? Prostitučių seksualiniai po- 
linkiai gali būti ekscentriški - kas jau kas, o aš tai turėčiau žinoti. 
Jai buvo gėda savęs, nemalonu, kad šitaip išduoda Mičą, tačiau 

ką ji galėjo padaryti? Mičas buvo milijono taisyklių ir nuostatų 
kalinys - dauguma jų prieštaravo viena kitai; o štai Išis buvo lau- 
kinis padaras, nežinantis jokių taisyklių, netgi bendravimo normų. 
Grynai seksualinio patrauklumo prasme Mičas jam buvo ne kon- 
kurentas. O dar buvo donburi, tas siaubingas ir nenuplaunamas 
iššūkis visatai. Sužalota ir subjaurota oda, kuri savaitės pradžioje 
jai kėlė siaubą, savaitės pabaigoje įgijo kerintį žavesį. Kaip meilužis 
Išis buvo itin švelnus; o prieš akis sušmėžuojančios sodrios spalvos, 
kai jis tylomis garbindavo jos kūną, išliko Čanijos atmintyje dar 
ilgai po to, kai jis ją paliko. Kiekvieną naktį Čanija sapnuodavo 
milžiniškas be galo ryškias nagas, gyvatės pavidalo dievybes, pa- 
sižyminčias beveik nepakeliamu juslingumu. Kiekvieną dieną, kai 
jie mylėdavosi, ji galvodavo apie transo apimtą amerikietį, gulintį 
kitame miegamajame, tarytum ji ir Išis būtų įsikūniję opijaus su- 
keltų jo erotinių fantazijų veikėjai. 

Pirmą kartą Čanijos širdyje įsišėlo aistra. Kai Išis sugrįžo į 
Bankoką, ji ėmė jo ilgėtis. Įtikino save, kad ji jam reikalinga, kad 
tik ji viena su savo gatvės išmintimi ir neįveikiama tvirtybe gali 
išgelbėti šį paklydėlį vyrą-vaiką, kuris klupinėja per gyvenimo 
duobes, slegiamas savo gigantiško talento naštos. Tačiau Išis ne- 
atsakinėjo nei į jos telefonines žinutes, nei į elektroninius laiškus. 
Tai buvo kažkas naujo. Čanijai dar niekuomet nebuvo taip nutikę, 
kad vyras, kurį ji šitaip įsimylėtų, būtų jai abejingas. Ji išgyveno 
visus banalius šio proceso etapus - pragarišką ilgesį, įniršį, virpulį 
viduriuose, prarastos galios pojūtį, galiausiai - įsitikinimą, kad šis 
abejingumas susijęs su tuo, jog ji baigia trečią dešimtį, ir / arba 
su panieka jos profesijai. 

Jos paskutinis bandymas susisiekti sa mylimuoju buvo jo mėgs- 
tamo stiliaus telefoninė žinutė: „Ko, bl, neskambini?“ Elektroninio 
atsakymo ji nesulaukė, bet po kelių dienų savo pašto dėžutėje rado 
voką su popieriaus lapeliu, kuriame pačiu elegantiškiausiu tajiškos 
kaligrafijos stiliumi buvo užrašytas vienintelis sakinys: 

„Nes esu tavęs nevertas.“ 

Kartu su popieriaus lapeliu Išis į voką įdėjo ir antrą savo ma- 
žojo piršto sąnarį. Šios subtilios užuominos į vieną olandų im- 
„presionistą ji nesuprato, bet žinutę suprato puikiausiai. Dabar ji 
pajuto apmaudą dėl kitos priežasties: ji suvokė, kad jos aistra yra 
mažmožis, palyginti su jo. Šis didis menininkas dėl jos pasirengęs 
paaukoti savo rankas. O ji tik ilgisi ir aimanuoja. Karštligiškai 
sumaigiusi savo mobiliojo mygtukus, ji išliejo širdį, Rytų stiliumi 
ekstravagantiškai pareikšdama: „Aš atiduočiau abu savo rodo- 
muosius pirštus, kad vėl tave pamatyčiau.“ 

Išis: „Tu nežinai, ko prašai.“ 

Čanija: „Man nesvarbu, aš noriu tavęs.“ 

Akivaizdžiai nenoromis Išis sutiko pasimatyti su ja Bankoke, 
tačiau ne savo namuose - jie taip ir liko paslaptingi ir nežinomi, — 
bet viename Sukumvito bare. Kadangi jo elgesys Čanijai atrodė 
nesuvokiamas ir todėl dar labiau gundantis, ji atvyko anksti, išgėrė 
tris tekilos kokteilius nervams nuraminti ir nežinojo, kaip numal- 
dyti pašėlusį virpulį pilve, kai drovusis genijus nevikriai įėjo į barą, 
užsisakė sakės ir atsisėdo šalia jos. Kodėl jis taip keistai elgiasi? 
Jo akys liepsnote liepsnojo iš geismo, bet jis nesutiko vestis jos į 
savo namus. Mėgino jai kažką paaiškinti, bet mikčiojo smarkiau 
nei paprastai, ir Čanija nieko nepajėgė suprasti. Tik kai jis išgėrė 
tris butelius sakės, jo kalba tapo aiškesnė, tačiau tuomet jie jau 
buvo per daug įsiaistrinę, kad galėtų šnekėtis. 

- Žinau trumpalaikės nuomos viešbutuką čia pat už kampo, — 
prisipažino ji. 

— Aš visiškai neturiu pinigų. 

— Nesijaudink, aš sumokėsiu, - nekantriai pertarė ji. 

Kambario sienos buvo nukabinėtos veidrodžiais, o papildomo 
gašlumo aplinkai teikė ginekologinis krėslas, naudojamas toms 
perversijoms, kurioms jis būtinas. Čanija paguldė Išį ant lovos 
ir uždengė jį ir jo stulbinančias tatuiruotes savo nepriekaištingu 

kūnu, padarė jį savo dalimi taip, kaip jai buvo darę - ar mėgino 
padaryti - tokia daugybė vyrų. Dabar pirmą kartą gyvenime ji 
suprato vyrus ir per lytinį aktą išreiškiamą jų poreikį nežabotai 
valdyti. (Taigi ji galiausiai suprato ir Mičą.) 

Čanija negalėjo prisiminti, kaip ilgai juodu mylėjosi - jai atrodė, 
kad tai tęsėsi visą popietę. Kartkartėmis ji užsakydavo jam sakės, 
o sau - šalto alaus. Atrodė, kad juodu malšina alkį, susikaupusį 
per kelis gyvenimus. Kai aistra pagaliau ėmė silpti, jie įsijungė 
televizorių, ir šis automatiškai pradėjo rodyti juodą pornografiją. 
Galiausiai jie pasisotino iki valios, o jis išgėrė tiek, kad liovėsi 
mikčiojęs. Tada jis pradėjo kalbėti; juodu gulėjo greta, žiūrėdami į 
savo kūnus veidrodyje ant lubų. Čanija matė nuogą moterį, gulin- 
čią šalia ne šios žemės gyventojo. Ji negalėjo pasakyti kodėl, bet jai 
patiko šitaip būti - gal todėl, kad jis atrodė kaip vyriška jos išraiška; 
juk neijis, nei ji netroško priklausyti jokiai konkrečiai visuomenės 
grupei - jiems abiem labiausiai rūpėjo išvengti veidmainystės. 

Išis jai paaiškino savo problemą: tik dirbdamas jis gali trumpam 
pabėgti nuo gniuždančio menkavertiškumo jausmo, kylančio dėl 
visą gyvenimą besitęsiančio nesugebėjimo bendrauti. Kas nutinka, 
kai nėra darbo, - o taip būna dažnai? Jei nedirba ilgiau kaip parą, 
jis ima kentėti nežmoniškas sąmonės kančias, jam atrodo, kad jis 
dūsta - dar blogiau, jaučiasi sunaikintas, sutriuškintas. Žmonės, 
nerūpestingai šnekučiuojantys. tarpusavyje ir besidžiaugiantys 
maloniu bendravimu, kurį taip mėgsta tajai - ypač moterys, - iš 
esmės paneigia pačią jo egzistenciją. Dvi senos plepančios damos 
jam gali sukelti pavydo ir įniršio priepuolį. (Pavydo priepuolį jos 
gali sukelti netgi drauge tylomis glostydamos katę.) Tokio izolia- 
cijos pojūčio, kokį patiria jis, nenusipelno nė vienas žmogus. Jis 
jaučia liguistą poreikį ištatuiruoti kiekvieną jo akiratyje atsidū- 
rusį žmogų, kad ant jų kūno iki mirties išliktų jo egzistencijos 
įrodymas. Praėjus dviem paroms be darbo, jo sąmonę užvaldo 
smurtinės fantazijos. Po kiaušu, šiek tiek virš akių, ima siautėti 

siaubingos sadizmo, žudynių ir mirties scenos. Yra vienintelė 
veikla, kuri, jei ja užsiimi pakankamai intensyviai, gali atstoti 
kūrybos teikiamą užsimiršimą. 

— Kokia? - paklausė Čanija, baimindamasi atsakymo. 

— Azartiniai lošimai. 

— Azartiniai lošimai? — Čanija vos nesukikeno. Ji tikėjosi ko 
nors žymiai blogesnio. 

Tačiau kai Išis paaiškino plačiau, Čanija suvokė, kad tai nėra 
vienas iš tų žalingų įpročių, į kuriuos galima žiūrėti lengvabū- 
diškai. Priežastis, dėl kurios jis taip gerai kalba tajiškai, ypač kai 
pasigeria, yra ta, kad didžiąją laiko dalį ir visus pinigus jis išeikvoja 
statydamas bokso varžybose, gaidžių kautynėse, žirgų lenktynėse 
ir netgi tarakonų lenktynėse - kartoninėse pašiūrėse po tiltais, 
tarp miesto atstumtųjų. Kad gautų pinigų savo žalingam polinkiui 
tenkinti, jis prisiskolino iš paskolų ryklių, susijusių su čiučou ma- 
fija, ypač iš Šantou rajono į pietus nuo Šanchajaus, - tą kraštą jau 
prieš tūkstantį metų pamėgo galingiausi Ramiojo vandenyno pa- 
krantės finansininkai ir galvažudžiai. Jo gyvenimas nuolatos kabo 
ant plauko, nes gerklę vienam kraujo ištroškusiam gangsteriui jis 
užkemša skolindamasis iš kito. Šiuo metu jis skolingas ne mažiau 
kaip milijoną Amerikos dolerių, didžiąją dalį - tokiems japonams, 
kurie ištraukė jį iš čiučou nagų ir išgelbėjo nuo suluošinimo, bet 
už tai sudarė su juo jam be galo nepalankią sutartį. 

— Ir kas parašyta toje sutartyje? 

— Neklausk, - atsakė jis. - Šito geriau neklausk. 

Netgi nuo aistros aptemusia sąmone Čanija suprato, ką jis nori 
pasakyti. Kiekvienas tajas žino apie čiučou paskolų ryklius, ir ji 
abejojo, ar japonai kuo nors geresni. Jei jie suuos, kad Išis turi 
meilužę, ji taps svertu, už kurio nutvėrę, jie galės daryti viską, 
kas tik jiems šaus į galvą, kad išspaustų iš Išio daugiau pinigų. 
Iš paskutiniųjų stengdamasis apsaugoti savo protą, Išis užstatė 
savo gyvybę. 

— Ne vien savo gyvybę, - atsakė Išis su lengva ironiška šypsena. 

Čanija iš nevilties ėmė įkalbinėti kaip vyras. 

- Bet juk galėtume kartkartėmis susitikti kokioje saugioje vie- 
telėje, nueiti į viešbutį ir pabūti tenai kelias valandas vienu du? 

Išis papurtė galvą. Žmonės, primynę jam uodegą, yra negai- 
lestingi ir itin gerai išmano savo darbą. Jis neturi teisės rizikuoti. 
Jam būtų nepakeliama kasdien galvoti apie tai, ką jie gali padaryti 
jai. Kad susitiktų su ja, mėtydamas pėdas jis šiandien pasiekė 
tikrą išmoningumo viršūnę, tačiau vis viena nesijaučia saugus. 
Tai esanti paskutinė jų akimirka drauge. Išis buvo ryžtingas ir 
nepermaldaujamas. Jis nueis į kapą džiaugdamasis bent jau tuo, 
kad pavyko apsaugoti ją. 


Čanija dirsteli į mane gudriomis akimis kaip moteris, patyrusi 
visus įmanomus vyriško pavydo atspalvius. Apsilaižau lūpas ir 
nuryju seiles, stengdamasis sudrėkinti išdžiūvusią gerklę. 

- Viskas gerai, - krankteliu. - Man viskas gerai. 

— Apie ką galvoji? Ką dabar jauti? 

- Tiesą pasakius, aš galvoju apie Mičą Turnerį. 

Mane ir patį stebina, kaip dažnai aš galvoju apie jį (kad ir kas jis 
buvo). Jis nebuvo blogio įsikūnijimas, nė sykio piktam nepanau- 
dojo savo galingų raumenų - ir netgi pikti žodžiai, kai niršo ant 
moters, kurią mylėjo, greičiau buvo nuostabos išraiška: kaip jis 
galėjo įsimylėti tokią merginą? Tačiau daugiausia aš galvoju apie jį 
todėl, kad jis nori, kad apie jį galvočiau. Praėjusią naktį sapnavau 
jį kaip Supermeną, įkalintą mirtino kriptonito kube, negalintį 
panaudoti savo jėgos, nes nedrįsta paliesti kubo sienelių. Bet tai, 
matyt, tėra mano paties išankstinių nuostatų atspindys. Po akimir- 

kos jis virto kukliu vaikinu su trumparankoviais marškinėliais ir 
džinsais ir švelniai šypsojosi iš mano žioplumo. „Parodyk man savo 
nugarą!“ - sušukau aš. Jis pasikėlė marškinėlius, ir aš pamačiau sta- 
čiakampį, tarytum paveikslo rėmą, kuriame man nesuprantamais 
rašmenimis buvo užrašyti kažkokie žodžiai. Jis gūžtelėjo pečiais: 
tai jam nebesvarbu, jis tiesiog norėjo man padėti tiriant šią bylą. 


Aš vėl sėdžiu ant motociklo galo ir per ausines klausausi Pisito 
pokalbių laidos. Mūsų motociklas nardo po sustingusią žmones 
iš darbo vežančio transporto srovę. (Automobiliai, autobusai 
ir sunkvežimiai yra vieninteliai dalykai, šiame budistiniame 
mieste nepaklūstantys nuolatinio judėjimo dėsniui.) Čanija kie- 
tai miegojo mūsų meilės lizdelyje, kai palikau ją dėl Vikorno 
skambučio: dar vienas T808 atvejis. Atrodo, senis bent kartą 
tikrai susirūpinęs. 

Pisitas yra „įvykio vietoje“ ir transliuoja reportažą apie praėju- 
sią savaitę nušautą Nonthaburio vienuolyno vyresnįjį, kuris savo 
banko sąskaitoje turėjo daugiau nei šimtą milijonų batų. Pisitas 
perskaito iš The Nation paimtą trumpą velionio vienuolio bio- 
grafiją: „Dėl savo išminties ir magijos išmanymo jis sparčiai kilo 
karjeros laiptais ir sulaukęs trisdešimt septynerių buvo paskirtas 
vienuolyno vyresniuoju.“ 


Pisitas sanghos atstovui: Ar ambicingiems vienuoliams įprasta 
naudotis magija siekiant paaukštinimo? 

Atstovas: Dėja, meditacija atveria daug galių ir atsiranda galimybių 
jomis piktnaudžiauti. 

Pisitas: Jūs turite omenyje purpurinį lietų? Ar staiga atsirandančius 
šimtus milijonų baty? 

Atstovas: Budizmas jau daugiau kaip pustrečio tūkstančio metų 
kovoja su raganavimu. Apskritai ši kova labai sėkminga, bet 
vienas kitas piktavalis vis dar praslysta. 

Pisitas: Šiuo atveju, regis, magija reiškėsi pasaulietiškomis priemo- 
nėmis - narkotikais ir seksu. Sklinda gandai, jog vyresnysis buvo 
nužudytas dėl to, kad apgavo vieną armijos generolą. 

Atstovas: Raganavimas užtraukia sunkias karmines pasekmes. 

Pisitas: Beveik kiekvienas tajas, pradėjęs trečią dešimtį, moka 
medituoti. Kaip manote, kokie raganavimo mastai mūsų kara- 
lystėje? Turiu galvoje, koks procentas svarbiausių mūsų verslo 
ir politikos figūrų savo postus užėmė pasitelkdamos tamsiąsias 
jėgas? 

Atstovas: Mes neturime statistinių duomenų. 

Pisitas: O jeigu reikėtų spėti? 

Atstovas: Šimtas procentų. 


Šio palaimingo rytmečio kelionės tikslas yra didingas dvaras 
22-ojoje gatvelėje. Sukumvite. Vikornas sėdi virtuvėje ir flirtuoja 
su patrauklia taje, įpusėjusia trečią dešimtį, o negyvėlio kūnas guli 
svetainėje. Pulkininko veido kapiliarai pritvinkę kraujo, ir veide 
atsiradusi gašli šypsena. Jis pristato savo kompanionę kaip Nok 
ir iš jos lūpų formos, jai sveikinantis su manimi, galiu pasakyti, 
kad jie jau sutarė dėl pasimatymo. 

— Gal papasakok jam pati, - sako jai šleikščiai išsiviepęs Vikor- 
nas. - Nenoriu įdėti žodžių tau į lūpas. 

— Aš čia esu kambarinė, - prisistato Nok, atsistoja ir išsiveda 
mane iš virtuvės. - Kai šįryt atvažiavau, radau jį tokį. Suprantama, 
paskambinau policijai, ir atvyko pats pulkininkas Vikornas. 

Pusamžis japonas nuogas guli ant poliruotų pušinių grindų 
ryškiai raudoname kraujo ežere, lėtu potvyniu apsėmusiame la- 
kuotas grindlentes. Man paviršutiniškai apžiūrint kūną, į kambarį 
įsliūkina Vikornas. Japono kairės rankos mažajam pirštui trūksta 
paskutinio sąnario, žaizda labai sena. Apversdamas jį ant nugaros, 
pagaunu Vikorno žvilgsnį. | 

Vikornas papurto galvą. 

- Turi visa tai nutraukti. Daryk viską, kas atrodys reikalinga. 
Nesuimk jo - nušauk, kai mėgins bėgti. Tai turi liautis, - jis gūžteli 
pečiais. - Bent jau šįsyk nužudytas ne amerikietis, taigi nereikės 
kviesti CŽV. 

— Neketinate jiems pranešti? 

— Nebeturiu plaukų. 

Aš atsigręžiu į Nok. 

— Prašau man papasakoti, ką žinote. 

— Aš čia pradėjau dirbti prieš metus, - paaiškina Nok. - Mane 
pasamdė jo žmona, japonė, turinti asmenybės problemų. Supranta- 
te, ji niekuomet nesiliaudavo priekaištavusi. Ji buvo tarytum apsėsta 
namų manijos, - Nok mosteli ranka. - Visa tai, ką matote, yra ji. 

Paaukoju keletą akimirkų ir apsidairau. Interjeras nė negali 
būti labiau japoniškas: stumdomosios peršviečiamo popieriaus 
širmos, mažas asimetriškas baseinėlis kambario viduryje (jame 
plūduriuoja nupjautas penis), supamas akmenėlių juostos, bonsai 
rusvai gelsvuose glazūruotuose vazonuose ir rūpestingai suraukš- 
lėtas natūralių spalvų popierius ant sienų. 

— Turėjau išmokti japoniškus visų daiktų pavadinimus. Tai man 
gerokai sugadino nervus, nes ji visą laiką prie manęs kabinėjo- 
si - tvarka turėjo būti nepriekaištinga. O tada, sukūrusi tobulą 
tvarką, ji metė savo vyrą ir išskrido atgal į Japoniją, pareiškusi, 
"kad negali pakęsti Tailando, kad visi mes primityvūs, šlykštūs ir 
purvini. Japai didesni rasistai nei mes. 

- Kada ji išvyko? 

— Maždaug prieš du mėnesius. Neatrodo, kad tai jį būtų labai 
paveikę. Jis kartkartėmis čionai atsivesdavo kekšių. 

— Ar jūs su juo miegojote? 

— Ne, - nuskambėjo tvirtas atsakymas. - Jis man siūlė porą 
kartų, bet aš pasakiau, kad esu ne tokia. 

— O jei jis būtų pasiūlęs ką nors solidesnio, pavyzdžiui, mia 
noi statusą“ 

— Na, šito jis nepasiūlė. Jis tiesiog norėjo pigiai pasidulkinti ir 
neketino man mokėti daugiau, nei mokėdavo kitoms savo mote- 
rims, todėl atsisakiau. 

— Jūs niekada nematėte jo nuogo? 

- Ne. 

— Ir niekada nematėte jo nepridengtos nugaros? 

— Ne. 

— Gal žinote, ar jis turėjo kokių nors priešų? 

Vikornas, suraukęs kaktą, stovi prie lavono. 

— Nebūk naivus, - sako jis man. - Tas žmogus buvo Tailan- 
do-Japonijos Isano provincijos apželdinimo ir aplinkotvarkos 
korporacijos generalinis direktorius. 

Buvau pasilenkęs prie kūno, bet dabar atsitiesiu ir pažvelgiu į 
jį. Jis gūžteli pečiais. 

— Manęs neklausk, aš ničnieko nesuprantu. 

- Zina tikrai pagalvos, kad tai jūsų darbas. 

- Tai jau taip. Tai vienas iš tų pribloškiančių sutapimų, kurių 
pasitaiko, - jis neatrodo pernelyg susirūpinęs dėl Zinos. - Neži- 
nau, koks ryšys tarp šių nusikaltimų, tikrai nežinau. Bet tai neturi 
nieko bendro su manimi. Apskritai, koks skirtumas, kodėl, kai 
mes žinome, kas? 

Mudu su Vikornu linktelime vienas kitam. 

— Teismo ekspertų komanda po minutės bus čia. Aš turiu 
skubių reikalų kitoje miesto pusėje, - paaiškinu kambarinei ir 
pasuku durų link. 

Gatvėje susistabdau taksi motociklą ir liepiu vežti mane atgal 
pas Čaniją. Pakeliui išgirstu pyptelint savo mobilųjį - gavau 
žinutę. 


Ją pagrobė. Jie nori jos tatuiruotės. 

Mūsų meilės lizdelyje dar tebesivaidena meilės šnabždesiai. 
Jaučiuosi per daug sugniuždytas, kad galėčiau pajudėti. Taigi 
stoviu lyg įkastas ir jaučiu, kaip krūtinėje plečiasi tuštuma ir 
darosi sunku kvėpuoti. Be paliovos įsivaizduoju, kaip ją kankina 
ir luošina. Mylėjau ją dar gerokai iki išvysdamas jos veidą ar 
sužinodamas vardą. Aš esu vamzdyje įkalinta sąmonė. Ar dar 
reikia aiškinti? Aš niekada nieko iš tikryjy nenorėjau, kol ji ap- 
švietė mano gyvenimą. Dabar jau negaliu sugrįžti į tą iki Čanijos 
buvusią pilkumą, tą šešėliuotą nuobodybę. (Netgi Buda man 
nespindi taip, kaip ji.) Nieko daugiau pasaulyje nebijau, tik jos 
netekti. Vargiai prisiverčiu pažvelgti į dar vieną tekstinę žinutę 
savo mobiliajame telefone. „Atvyk vienas ir atsivežk milijoną 
JAV dolerių ne iš eilės numeruotais banknotais. Padėk man ją 
išgelbėti.“ Žinutė baigiasi adresu kitoje miesto pusėje, prie pat 
Kaošano gatvės. Paskambinu Vikornui. Milijonas JAV dolerių 
yra keistai maža suma tokiomis aplinkybėmis - jis pažada tuč- 
tuojau atsiųsti Žmogų su pinigais. 

— Gal atsiųsti komandą? Galėtume tiesiog susprogdinti pas- 
tatą. 

— Ir ją kartu? 

Vikornas krenkšteli. 

— Daryk, kaip išmanai. Jei pralaimėsi, aš įsiveršiu su smogiamą- 
ja grupe ir ji turės pasinaudoti galimybe. Suknista čiučou. 

Pinigus, atsainiai sukimštus į plastikinį maišelį, atneša jaunas 
konsteblis, sprendžiant iš jo veido išraiškos, kaip reikiant Vikorno 
įbaugintas. 

Tačiau gatvėse įprastinės transporto grūstys, kurios tęsiasi iki 
pat Sukumvito, užkimštos net šalutinės gatvelės, ir automobiliai 
negali įsilieti į pagrindinį srautą. Apie ramybę nėra ko kalbėti. 
Nerandu jėgų medituoti. Esu viena iš begalės bejėgių būtybių, 


339 


čaižomų karmos botagu, - pradedant skruzdėlėmis ir baigiant 
einšteinais. Kol pasiekiame kitą miesto pakraštį, mano nervai 
virpa nuo įtampos, akys šaudo į visas puses, o ranka, laikanti pi- 
nigus, nevalingai dreba. Galva pilna visiškai nebudistinių minčių: 
vaizduojuosi, ką aš jiems padarysiu, jei jie bus pradėję ją luošinti. 
Tuo pat metu, kaip ir kiekvienas neišmanėlis, aš mėginu palenkti 

Budą į savo pusę. Kai pasukame į Kaošano gatvę, jau esu jam 
| pažadėjęs tris kiaulės galvas ir tūkstantį kiaušinių. Kiek pamenu, 
netgi gimimas man nesukėlė tokio streso. 

Na, niekas nesumažins įtampos geriau už Budą. Atvykstame 
prie tradicinio tajiško namo - jis senas, pastatytas iš tikmedžio, 
ant statramsčių. Tokių dar esama Kaošano rajone, dauguma iš 
jų paversti svečių namais romantikos ieškantiems farangams. Šis 
nėra labai geros būklės, atrodo beveik apleistas, o aplinkui, kur 
turėtų žaliuoti tropinis sodas, veša piktžolės ir kiti nelepūs auga- 
lai. Ant sienos prie pagrindinių vartų kaba aptriušusi iškaba tajų, 
anglų ir japonų kalbomis: „Tatuiruotės“. Visos langinės uždary- 
tos. Šalikelėje prie namo laukia metališkai pilkos spalvos BMW 
su vairuotoju. Kai pasibeldžiu į duris, jos bemat atsidaro; gerai 
apsirengęs kinas, turbūt neseniai pradėjęs ketvirtą dešimtį, kurį 
laiką tyrinėja mane akimis, žvilgsniu apsistoja ties plastikiniu 
krepšiu, tada nežymiai linkteli ir leidžia man įeiti. Jis rūpestingai 
uždaro lauko duris ir parodo man vidines duris, kurios atsiveria 
į didžiulį kambarį, užimantį visą pirmąjį aukštą. 

Šviesa į vidų sklinda tik pro tikmedžio langinių plyšius ir il- 
gomis dailiomis juostomis krinta ant grindų ir baldų. Dalis išsi- 
sklaidžiusios šviesos pasiekia ir sienas, kurios, kaip dabar matau 
išsiplėtusiais vyzdžiais, yra išvien nukabinėtos paveikslais, geo- 
metrinių figūrų atvaizdais ir groteskiškai išdidintomis tatuiruotų 
kūnų nuotraukomis, tiek vyrų, tiek moterų - daugumos nuogybę 
dengia tik rašalo raštai. Sienos yra tokios išskirtinės, kad beveik 

užgožia tarp jų sėdinčius žmones. Manau, panašiai turėjo atro- 
dyti Gogeno trobelė Taityje. Čia, šioje didelėje senoje erdvėje, 
tatuiruotojas leido savo vaizduotei siautėti į valias. Ir kokia tai 
vaizduotė! Galima pastebėti ir didžiojo Hokusajo, ir Hieronimo 
Boscho, ir Varholo, ir Van Gogo, ir Pikaso, ir Tokijo metro grafičių 
įtaką: Išio menas margas kaip šarka, bet kažkokiu būdu į vieną 
didžiulę visumą suversdamas spalvas ir pavidalus jis sugebėjo 
pasiekti stulbinantį vientisumą. Sienos yra savotiška jo tatuiruo- 
čių tąsa: nepaprastos, sodrios, prikaustančios dėmesį, iki galo 
neperprantamos - sukurtos pašėlusio genijaus, balansuojančio 
ant beprotybės ribos vien tam, kad galėtų pasakyti: „Aš esu.“ 

Kai mano žvilgsnis nusileidžia prie į grindis įleisto stalo, su- 
abejoju, ar teisingai supratau situaciją ir ar per savo žioplumą 
nebūsiu atsidūręs verslininkų susitikime. Visi septyni kinai vilki 
dalykiniais kostiumais ir ryši kaklaraiščius, išskyrus vieną — 
penktą dešimtį einantį vyrą, tikriausiai vyriausiąjį derybininką: 
šis ant atvirakaklių marškinių užsimetęs kašmyro švarką. Grindys 
po stalu senoviniu stiliumi pažemintos, kad sutilptų sėdinčiųjų 
kojos, tačiau žvelgiant iš kito kambario galo atrodo, kad ant 
grindų apie ilgą pietų stalą iš tikmedžio tarp išprotėjusio dievo 
ištapytų sienų sėdi nykštukų kompanija. Ilgas šviesos pluoštas 
krinta tiesiai ant Išio - jis sėdi stalo gale, priešais save pasistatęs 
neišvengiamąjį sakės butelį, apsivilkęs puikiais atvirakakliais 
balto lino marškiniais, atskleidžiančiais jo tatuiruotės pleištą ant 
krūtinės. Čanija, apsigaubusi seno aukso spalvos šilkiniu šaliu, 
sėdi šalia jo beveik visiškoje tamsoje. Kai prieinu, ji žemu ir niūriu 
balsu man paaiškina: 

— Jie suleido man vaistų nuo skausmo. Nejaučiu krūtų. 

Kad pabrėžtų savo žodžius, ji abiem rankomis jas pamasažuoja. 
Netaręs nė žodžio, žengiu prie Išio su plastikiniu krepšiu ranko- 
se ir numetu krepšį priešais jį. Visi žiūri į krepšį, bet nė vienas 

neskuba stverti pinigų. Kokią procedūrą aš čia nutraukiau? Ga- 
liausiai Išis atsikrenkščia. Manau, turėjo daug išgerti, nes kalba 
visai nemikčiodamas. | 

— Deja, dabar viskas jau ne taip paprasta. 

- Atleistinas nesusipratimas, niekas dėl to nekaltas, - sumurma 
kinas atvirakakliais marškiniais, vaiduokliškai man išsiviepda- 
mas. - Bet šį nesusipratimą vienaip ar kitaip reikės pašalinti. 

Išis pagauna mano žvilgsnį. 

- Atrodo, milijono verta vien tik Čanijos tatuiruotė. Jie ketino 
ją išpjauti ir apdoroti. Įsivaizduojate, milijonas tik už mažą delfiną. 
Galėjau būti turtingas, jei būčiau turėjęs daugiau laiko. 

— Tai kokia bėda? 

— Jie labai norėtų paimti ir kitas tatuiruotes ir parduoti jas 
juodojoje rinkoje. Dabar mano darbai turi didžiulę paklausą, 
daugiausia Japonijoje tarp jakudzų, kuriems jos atstoja statuso 
simbolius - lygiai kaip anksčiau Japonijos verslininkai seifuose 
laikydavo Van Gogo paveikslus ir ištraukdavo tik tuomet, kai 
pasitaikydavo proga pasipuikuoti. Nelabai maloni perspektyva 
menininkui, kuris trokšta išgarsėti. Šiaip ar taip, finansinės prob- 
lemos Van Gogo nebekamuoja. 

— Kur kitos tatuiruotės? 

— Viršuje. Naujausios tebėra apdorojamos. Ar žinote, kad pro- 
cesas niekuo nesiskiria nuo kiaulės odos apdorojimo? 

— Kaip seniai vyksta ši... taip sakant... prekyba? 

- Ilgas pasakojimas. Galima sakyti, Mičas Turneris buvo pirma- 
sis. Niekada nemaniau, kad procesas taps nevaldomas. Neketinau 
žudyti nieko kito, išskyrus jį, - Išis dalykiškai mosteli ranka į Ca- 
niją. - Aš pats negalėjau jos turėti, bet negalėjau pakelti ir minties, 
kad ją turės kas nors kitas. Dabar būtų buvusi tavo eilė. Bet jei jau 
ketini žudyti, kodėl nepasinaudojus galimybe užsidirbti? Nuo pat 
tos nakties, kai susitikome, mane labai gundė ta šviesiai kreminė 
tavo oda, ypač ant nugaros. 

Žinoma, aš visa tai įtariau. Visai ramiai stovėdamas per šešias 
pėdas nuo stalo sušunku lyg kalbindamas žmogų kitoje slėnio 
pusėje, o mano balsas aidu atsimuša į erdvaus kambario sienas: 

— Tai kodėl jie negali paimti tų kitų tatuiruočių, apdorotų ir 
neapdorotų? 

Išis papurto galvą, stebėdamasis mano bukumu. 

— Todėl, kad jas jau užstačiau japams. Jakudzoms paskolų ryk- 
liams. Jie atsiunčia čionai savo komandą su teisininku. Turi atvykti 
bet kurią minutę. Su italu. - Atsakydamas į mano sutrikusį žvilgs- 
nį: - Mielasis, jūs tikriausiai nemanote, kad šiais laikais galėtų kilti 
karas, tiesa? Šis japų vizitas visiškai suderintas su ponu Ču. 

— Teisingai, - bejausmiu balsu patvirtina kinas atvirakakliais 
marškiniais. - Mes esame pasaulinės verslo bendruomenės dalis. 
Būtų labai nemalonu, jei imtume ginčytis dėl sutarties kaip tik 
tuo metu, kai turime tiek daug prekybinių reikalų su mūsų kole- 
gomis japonais. Neįsivaizduojame, kaip galėtume paimti darbus, 
žinodami, jog jų atžvilgiu yra pareikšta ankstesnė ir labiau teisėta 
pretenzija. Bijau, kad ponas Išis yra pernelyg didelis menininkas, 
kad gerai orientuotųsi teisinėse plonybėse. Jis viską užstatė ma- 
žiausiai du kartus. - Skausminga šypsenėlė. - Štai kokia bėda. 

Išis bejėgiškai skėsteli rankomis ir nutaiso kaltą veidą. Staiga 
nekantriai pasiūlo: 

— Gal norėtumėte jas pamatyti? 

Jis nuveda mus laiptais aukštyn. Užlipę atsiduriame siaurame 
koridoriuje su dvejomis durimis. Pirmosios atsiveria į miegamąjį, 
kurio sienos apkarstytos intymiausio - ir pornografinio - turinio 
tatuiruočių eskizais. Jis parodo į blyškią odą, džiūstančią ant vie- 
nišos medinės plokštės. 

— Pamaniau, kad jei jau ketinu žudyti žmones dėl jų kailio, 
galėčiau tai savotiškai suderinti su tarnavimu bendruomenei. 
Jis iš esmės buvo jakudza, tegu ir užimantis aukštas pareigas 
verslininkas, tos sukčių korporacijos, kuri Isano provincijoje 

varo valstiečius iš jų Žemės, kad galėtų auginti savo sumautas 
valgomąsias lazdeles, generalinis direktorius. Jis užsakė nužudyti 
tą žurnalistą, mano draugą - jo drugelio tatuiruotė buvo vienas 
geriausių mano darbų. Po teisybei, šis krikštatėvis buvo vienas iš 
mano pirmųjų čionykščių klientų. Žinoma, jis norėjo šikniaus sa- 
murajaus sau ant nugaros - mano tautiečiai tikrai prastai išmano 
mitologiją. Samurajai dažniausiai buvo girtuokliai homoseksualai 
su polinkiu į psichozes, tik garsiai nesakykite šito Japonijoje. Tu- 
rėjau būti subtilus. Laimė, jis buvo per kvailas, kad suprastų, kas 
iš tikrųjų ištatuiruota jam ant odos. Neblogai, ką? 

Galima sakyti, kad tatuiruotė, užtempta ant lentos, yra ra- 
finuotos satyros šedevras. Iš pirmo žvilgsnio samurajus su 
didinga ginkluote ir šalmu, sėdintis ant puikaus juodo eržilo 
ir įmantriai nusilenkiantis, atrodo tikras karys. Tačiau atidžiau 
pažvelgus matyti, kad keliais subtiliais štrichais Išis pabrėžė 
visai kitus dalykus: samurajus girtas ir homoseksualus, dėl to 
nėra jokios abejonės - tai pasipūtęs narcizas, apsirengęs nei 
šiaip, nei taip. 

— Ar galėčiau paklausti, kodėl nupjovėte jiems pimpalus? 

Išis suraukia kaktą ir pasikrapšto galvą, tada baksteli nykščiu 
į Čaniją. 

- Taijos karma. Mičui Turneriui tai padariau apimtas pavydaus 
įniršio, bet paskui suvokiau, kad ją gali turėti bet kuris vyras. Bet 
koks gatvės subingalvis. Tereikia sumokėti, tiesa? - Čanija suvirpa 
ir pažvelgia į grindis. - Dėl jos būčiau iškastravęs visą miestą. 
Tokia jau yra meilė. 

- Bet vyrai, kuriuos kastravote, buvo jau negyvi. 

— Sakiau - meilė, ne logika. Meilė yra simbolių kalba - turė- 
tumėte tai žinoti. | 

— O kodėl žudėte žmones, kuriems buvote padaręs tatuiruotes? 
Kodėl nenužudžius ko nors gatvėje, o paskui neištatuiravus? 

Išis rimtu veidu papurto galvą. 

— Tai tiktų vidutinybei. Visų pirma, rašalas turi įsigerti į gero- 
kai gilesnius sluoksnius, jei nori gauti tikrai kokybiškas spalvas 
ir pustonius. Antra, jūs taip ir nesupratote šios rinkos esmės. Aš 
parduodu ne tik tatuiruotes, aš kartu parduodu ir žmogžudystę. 
Žmonės nori to virpulio, to išskirtinumo pojūčio, kai turi deko- 
ruotą nužudyto žmogaus odą, tą pačią odą, su kuria jis gyveno, 
kol buvo nukirstas kaip medis meno tikslais. Tai civilizuotas 
džiovintų galvų kolekcionavimo atitikmuo, - jis gurkšteli iš sakės 
butelio, kurį pasiėmė nuo stalo. - Žinoma, aš parduodu ir šlovę. 
Kai viskas pasibaigs, mano darbų kainos išaugs šimteriopai. — 
Susimąstęs: - Kas yra žmogžudystė, jei ne išorinė savižudybė? 
Juk visi mes esame žmonių giminės dalelės, ir tik žmogžudžiai 
patiria tą nepakeliamą tikros meilės aistrą. 

Žmogus atvirakakliais marškiniais pritardamas linkteli galva. 

Kitame kambaryje ant sienų kaba tik du objektai, abu pridengti 
šilkiniu audiniu. Išis nudengia pirmąjį. 

- Liūdnas atvejis. Tai jaunas CŽV šnipas. Viskas tatuiruotėje 
atlikta taip, kaip jis norėjo - jis buvo labai patenkintas rezultatu. 
Manau, kad tai buvo viskas, ko jis troško iš gyvenimo, tačiau 
gyvenimą baigė su Tailando kekše. 

Tatuiruotės scena be galo nuliūdintų visus, pažinojusius Stefeną 
Braitą: jauna baltaodė moteris ilgais šviesiais plaukais, madonos 
ir kūdikio stiliumi glaudžianti kūdikį sau prie krūtinės. Begalinis 
linijų paprastumas (tikriausiai Išis tai darė sąmoningai, steng- 
damasis pabrėžti mintį - viskas per daug paprasta) tik padidina 
scenos aitrumą. 

— Nuostabu, - pasakau aš, rydamas seiles. 

— Bet šita nėra tokia gera kaip štai toji, - pareiškia Išis, nudeng- 
damas audeklą nuo kito, didesnio darbo. Čanija aikteli išvydusi 
pažįstamą piešinį nepažįstamame kontekste. Aš irgi aikteliu; tą 
patį padaro ir žmogus atvirakakliais marškiniais. Netgi jo gangs- 
teriai yra priblokšti. 

— Mičas Turneris, - paaiškina Išis. - Tai buvo jo idėja, kažkas 
tokio, ką jis pamatė knygoje arba savosiose opijaus ar ko nors 
kito sukeltose fantazijose. Žinoma, aš stengiausi primesti savo 
interpretaciją. 

Bent jau kol kas Išis stebėtinai tvardosi, o tai labai sustiprina 
jo mistiškumo aurą. Visą tatuiruotės plotą užpildo nuostabiai 
sodrios ir intensyvios žalios spalvos vijoklis, apraizgęs sieną, ant 
kurios jis kybo. Tarp jo lapų įsiterpę rožės žiedai yra nežymūs, 
galima sakyti, tik raudoni priedai, išryškinantys lapus, kiekvienas 
iš kurių, netgi mažiausias, yra paženklintas kruvinu užrašu: „Nėra 
kito Dievo, išskyrus Alachą, o jo pranašas yra Mahometas.“ 

Čanija puola isteriškai raudoti - kaip tik tuo metu išgirstame 
mandagų beldimą į duris. 

Mes vėl esame didžiajame kambaryje apačioje. Prabėgo kelios va- 
landos. Vyras atvirakakliais marškiniais laisvai kalba japoniškai, ir 
derybos su atvykėliais vyksta šia kalba. Tai itin raumeningų japonų 
grupė; visi apsivilkę juodais dalykiniais kostiumais; kiekvienam 
trūksta bent vieno mažojo piršto. Jie išsirikiavę palei vieną kam- 
bario sieną, o čiučou gangsteriai palei kitą. Tradiciškai kiekvienas 
karys visam laikui įsidėmi savo priešininką. Čanija ir aš sėdime 
ant pagalvėlių ant grindų. Išis, vyriausiasis japonų derybininkas, 
ir žmogus atvirakakliais marškiniais sėdi prie ilgojo stalo ir geria 
sakę. Išis, jau smarkiai girtas, atsisagstęs beveik visas marškinių sa- 
gas, galbūt sąmoningai demonstruoja savo didvyrį admirolą Jama- 
motą, kuris griežtu žvilgsniu žvelgia iš po lininio audinio klosčių. 
Italas, lieknas ir ištįsęs vyriškis su kupeta tamsių garbanotų plaukų 
ant galvos, dėvi džinsus ir juodus trumparankovius marškinėlius; 
basnirčia įsispyręs į basutes, jis tupi kambario kampe, nugara at- 

sirėmęs į sieną. Išis su tam tikra panieka paaiškino, kad tai meno 
restauratorius, atskridęs iš Romos. („Jis gali paimti mikroną dažų 
nuo penkių šimtų metų senumo šedevro, - paaiškino man Išis.) 
Japonai, regis, laikosi kietai. Matyt, vienas iš jų yra ir chirurgas. To- 
kiomis aplinkybėmis Išio humoras yra nesuvokiamas. Kas minutę 
jis darosi vis linksmesnis. Galiausiai karšti ginčai baigiasi. 

— Dėl pagrindinio dalyko sutarta, - sako Išis, kreipdamasis 
į mane. - Dabar aptarinėjamos tik detalės. Kopijavimo teisės, 
prekyba ir panašūs dalykėliai. 

Sulig šiais jo žodžiais Čanija, kuri suprato daugiau nei galėjau 
suprasti aš, nes dirbdama spėjo šiek tiek pramokti japoniškai, vėl 
puola isteriškai raudoti, apstulbusiomis ir siaubo kupinomis aki- 
mis nuolat dirsčiodama į Išį. Kai italas ir japonų chirurgas pasuka 
mūsų link, ji savininkiškai užsidengia rankomis krūtis. 

Tačiau jie praeina pro šalį, o Išis tuo tarpu nusirengia marški- 
nius, paskui ir likusius drabužius. 

— Jakudzos labai humaniški, - paaiškina jis. Chirurgas per tą 
laiką iš vienos kišenės išsitraukia švirkštą, o iš kitos - nedidelį bu- 
teliuką. Nulupa nuo švirkšto apsauginę popieriaus juostelę, nuima 
apsauginį adatos dangtelį ir panardina adatą į skystį. - Jie pasiūlė 
man pirmiausia mirti. Bet aš atsisakiau, kadangi noriu vadovauti 
paimant mano šedevrą. Vienas klaidingas to žioplio italo judesys, 
ir prakeiksiu jį amžių amžiams. - Purtydamas galvą Išis pažvelgia 
į Čaniją: - Nesijaudink, mano meile - tuo bus apmokėta už viską. 
Nėra daugiau dėl ko jaudintis. Išsaugosi savo krūtis. - Jis nutyla; 
vienas iš jo tautiečių pagal kamikadzių tradiciją apsijuosia-kaktą 
balta medžiagos juosta su juodais japoniškais rašmenimis. Išis 
tylėdamas stebi, kaip chirurgas leidžia preparatą jam į veną. - 
Tai vienas iš naujos kartos centrinę nervų sistemą veikiančių 
vaistų. Galėsiu neskausmingai viską sekti, tarytum jau būčiau 
dvasios migla, iš viršaus stebinti, kaip lupama mano oda. Žiūriu 
į tai kaip į savo asmeninį triumfą - kaip gyvatė išsineriu iš savo 

odos, savo ego ir savo gyvenimo, šlovindamas Budą ir skatinamas 
meilės žmogui. Pa viso to, ką man teko išgyventi, manau, kad tai 
didvyriškas poelgis. Beje, gal jūs nenorite viso to matyti. Galite 
eiti. Pasakiau jiems, kad niekam neprasitarsite. 

Aš liepiu Čanijai greičiau dingti iš čia, kol ji dar gali, nors tie 
žmonės iš pažiūros nekelia jai grėsmės, o nuo tos akimirkos, kai 
buvo sudarytas sandėris, iš esmės nekreipia į ją jokio dėmesio. Ar 
taip elgiuosi dėl to, kad stengiuosi ją apsaugoti, ar yra koks kitas 
motyvas? Galbūt tiesiog gėdijuosi prieš ją savo liguisto smalsumo. 
Galbūt nenoriu, kad ji matytų, kaip mane jaudina ir žavi tai, kas 
netrukus įvyks. (O galbūt nenoriu matyti galimo jos susižavėjimo.) 
Nuvedu ją prie durų, pabučiuoju ir išstumiu į lauką. Kai sugrįžtu, 
medikamentas jau pradėjęs veikti - Išis ima nebevaldyti savo kojų. 
Chirurgas japonų kalba amteli nurodymus, ir penki-vyrai tučtuojau 
apsupa menininką ir švelniai paguldo jį ant ilgo stalo. Jis jau nejaučia 
viso kūno, tarp sąmonės ir nervų nebėra ryšio, bet tose nemirksin- 
čiose akyse išlieka šviesa. Labai norėčiau žinoti, ką jis galvoja. 

Vadovaujamas italo chirurgas skalpeliu atlieka keletą miklių 
pjūvių nuo pažastų iki strėnų ir išilgai vidinės rankų pusės. Tada 
padaro lengvus žiedinius įrėžius ties kulkšnimis ir riešais ir atlieka 
pjūvį išilgai penio. Stulbinančiu greičiu, padedamas italo ir dar 
vieno vyro, jis nulupa Išiui odą. Kaip ir kiekvieną šedevrą, italas 
ją rūpestingai suvynioja ir nuneša aukštyn apdoroti. Visi kiti nu- 
seka jam įkandin, palikę mane vieną šiame erdviame kambaryje 
su nuostabių spalvų darbais, kabančiais ant sienų, ir pačiu Išiu, 
nepastebimai vadovaujančiu savo paties lėtai mirčiai. | 

Septinta dalis 


PLANAS C 

— Ką gi, mes gavome galutinius oficialių laboratorinių tyrimų 
rezultatus, - pareiškia Elizabeta Heč savo lygiu, tobulai valdomu 
balsu, vis dėlto mestelėdama kvailoką žvilgsnį mano pusėn. (Aš 
turiu savų šnipų: prie vyno butelio girdėjau, kad praėjusią naktį 
ji vėl buvo išsiruošusi į „medžioklę“ ir vėl baigė ją su ta pačia 
mergina. Galbūt tai meilė - manęs neapleidžia jausmas, kad ji 
sugrįš.) — Atrodo, Stefeno Braito ir Mičo Turnerio žudiko DNR 
sutampa. Tėra vienintelė problema: DNR, kaip byloja mūsų duo- 
menų bazė, yra teroristo Achmedo Jonos, kuris žuvo sprogus 
bombai Samalangoje, Indonezijoje, likus kelioms savaitėms iki 
Braito mirties. 

- Vadinasi, jis nužudė Mičą Turnerį, mirė sprogus bombai ir 
sugrįžo nužudyti Stefeno, - sako Hadsonas. 

Nesu tvirtai įsitikinęs, kad jis kalba ironiškai. Pokalbis CŽV 
būstinėje „Sheraton“ viešbutyje panašus į siurrealistišką pasi- 
kartojimą. Šiuodu pareigūnai, žinoma, pildys kiekvienas savo 
ataskaitą; taigi čia pratybos, praktinis užsiėmimas. 

- Taigi galimybių aibę galima susiaurinti iki dviejų. Pirmoji — 
Achmedas Jona visai nesusijęs su abiem žmogžudystėmis. Jis davė 
bendrams plaukų iš savo barzdos ir du savo pirštus, kad apdumtų 

akis ir pakeltų savo vertę. Antroji - Jona atliko abi žmogžudystes, o 
DNR, rasta Indonezijoje bombos sprogimo vietoje, buvo pakišta. 

— Būdas tai išspręsti, - pareiškia išsitempdamas Hadsonas 
(jis stebuklingai mutavo į Paklusnų Popierinį Kareivėlį), - yra 
ignoruoti įvykį Indonezijoje. Na, tos bombos sprogimo vietoje 
rasta jo DNR - ir kas iš to? Visa kita, kas liko, buvo sudeginta iki 
mums tenai nuvykstant, taigi tvirtai nežinome, ką būtent jie rado, 
jei apskritai ką nors rado. Nereikia manyti, kad indoneziečiai su 
mumis žaidžia sąžiningai. Vis dėlto jie musulmonai - ir širdies 
gilumoje, ko gero, palaiko radikalųjį islamą. 

— Ką gi, - sutinka Elizabeta, - Indonezijos įvykį nustumiame 
į paraštę. 

— Taip galėsime sužaisti šį žaidimą iki galo, - pakomentuoja 
Hadsonas. | 

Staiga juodu prisimena, jog susitikime dalyvauju ir aš. 

— Oi, mes pasikvietėme jus todėl, kad norėjome užsitikrinti, jog 
pučiame vieną dūdą. - Elizabeta nusišypso. - Ar kas nors, ką iki 
šiol kalbėjome, prieštarauja jūsiškei įvykių versijai? 

Pavargęs meluoti už Vikorną ir staiga prisiminęs Mustafą ir jo 
tėvą, aš pajuntu nežabotą, išlaisvinantį ir grynai budistinį poreikį 
sakyti tiesą. 

— Iš tiesų Mičą Turnerį ir Stefeną Braitą nužudė pamišęs ja- 
ponas, tatuiruotojas, turėjęs sunkių asmenybės problemų. Prieš 
mirtį jis prisipažino. Šios žmogžudystės neturi nieko bendro su 
„Al Kaida“. | 

Gerokai apstulbstu, kad mano žodžiai paveikia šiuodu profe- 
sionalus kaip bombos sprogimas. Tai dar kartą parodo, kad esu 
nepakankamai įžvalgus; privalėjau iš anksto turėti omenyje, kad 
farangai gyvena lygiagrečioje visatoje. Po mano žodžių juos abu 
ištinka kolektyvinio kurtumo priepuolis. O gal jie tiesiog pasibai- 
sėję? Trečiojo pasaulio faras pačioje tyrimo pabaigoje išlenda su 
pačiu absurdiškiausiu mėšlu, kokį tik įmanoma įsivaizduoti. 

— Ką gi, puiku, - sako Elizabeta po ilgos tylos, kai nė vienas 
nežiūri man į akis. - Mes galime pranešti, kad vietinės teisėsau- 
gos institucijos sutinka su mūsų preliminarine ataskaita. - Kai 
pasuku durų link, ji dėbteli į mane vienu iš tų totalinį pranašumą 
demonstruojančių žvilgsnių. - Kaip Žinau, ir pulkininkas pritaria 
mūsų išvadoms. 

Kai nuo durų dirsteliu atgal, Hadsonas lyg atsiprašydamas 
išlemena: 

— Bendroji lentelė, vienuolikta... 


„Sheraton“ viešbutis yra vos už kelių minučių pėsčiomis nuo 
mūsų primityvaus meilės lizdelio. Šiuo metu mudu, Čanija ir aš, 
turbūt jau turėjome būti iš jo išsikraustę, bet abu pripratome būti 
tuo, kuo iš tikrųjų ir esame: porelė trečiojo pasaulio valstiečių, 
kurie stengiasi išnaudoti kiekvieną malonumo akimirką ir tei- 
kia pirmenybę gyvenimo kokybei, o ne gyvenimo lygiui. Mudu 
itin džiaugiamės didžiule vandens gelda vidiniame kieme, kur 
prausiame vienas kitą nelyginant drambliai. Jai tenka ir virti kie- 
me, o aš didžiuodamasis žiūriu, kaip ji grūstuve trina aitriąsias 
paprikas, apsivilkusi tik sarongu ir niekuo daugiau. Pora butelių 
alaus, viena kita marihuanos cigaretė, vakariniai gatvės garsai, 
kai sėdime apsikabinę po ventiliatoriumi, - ko daugiau sveikas 
vyras galėtų norėti? 

Na, vis dėlto man ramybės neduoda vienas vienintelis nesu- 
rištas siūlo galas. Aš tykau tinkamo momento - mudu ką tik 
pasimylėjome ir Čanija, pavirtusi į tradicinę taję žmoną, nueina 
atnešti alaus iš šaldytuvo. Aš atsikrenkščiu. Ji dirsteli į mane. Pa- 
kreipiu galvą, vaidindamas klaustuką. Ji per daug gudri, kad to 
nepastebėtų. Pastačiusi butelį man po ranka, nuėjusi pasirausia 
viename iš savo krepšių, sukrautų kambario kampe, ir grįžta su 
naujo modelio „IBM Think Pad“ nešiojamuoju kompiuteriu. Iš- 
pučiu akis, o ji patyrusio žmogaus judesiais įjungia kompiuterį, 

prijungia modemą prie mūsų laidinio telefono linijos ir surenka 
kodą. 

Tada meiliai pasiteirauja: 

— Tai ko norėjai paklausti? 

Žvelgiu į ekrane šviečiantį mėlyną „Windows XP“ foną, kuriam 
užgesus lyg virusai pasipila tos kvailos „Windows piktogramos. 

— Klausimas apie Vikorną. Kodėl jis taip uoliai tave saugojo po 
"Mičo mirties? Dar niekada nemačiau, kad šitaip stengtųsi. Netgi 
nuskrido į Indoneziją. Miegojai su juo? 

Ji susiraukia. 

- Žinoma, ne. Jis paprasčiausiai bijojo, kad jei CŽV pradės 
mane tardyti, aš kai ką išplepėsiu ir Zina privers jį sprukti iš 
miesto. 

- Iš kur gavai šitą? - pabarbenu pirštu į IBM. 

— Mičas jį buvo palikęs seife - tame viešbutyje, kuriame apsi- 
stojo ir kuriame Išis jį nužudė. Išeidama iš kambario aš paėmiau 
seifo raktą, nes žinojau, kad ten jis tikrai bus pasidėjęs ir opijaus. 
Kartu pasičiupau ir „Think Pad.. 

— Verčiau papasakok, kas iš tikrųjų atsitiko, kad viską žinočiau, 
jei reikėtų aiškintis su CŽV. 

— Be abejo, - atsako ji, maigydama klavišus. 

Dabar mes jau palikome „Windows“ aplinką ir ekrane matyti 
grėsmingas perspėjimas, kad Jungtinių Valstijų vadovybė meto- 
diškai suseks ir nubaus kiekvieną, kas be leidimo prisijungs prie 
superslaptų duomenų bazių. 

— Buvo štai kaip, - sako Čanija. 


Veiksmo vieta yra Mičo Turnerio butas Sungai Koloke, netru- 
kus po to, kai čionai atvyko Išis ir sukomplikavo jų gyvenimą. 
nugrimzta į opijaus rojų - nuo to jai gerokai palengvėjo, kadangi 
per tą jos apsilankymą jį kamavo itin didelė įtampa, - Čanija pa- 

tenkinta krapštinėjosi aplinkui. Jų santykiai jai atrodė ganėtinai 
keisti, ypač kai Baltasis Viesulas būdavo smarkiai apdujęs nuo 
opijaus. Dabar jis gulėjo ant lovos visiškai nuogas - Čanijai tai 
patiko, nes galėjo iš arti stebėti jo nuostabų kūną. Ji trumpam 
uždengė jo galvą medvilniniu rankšluosčiu ir pamėgino įsivaiz- 
duoti, kaip atrodytų jo veidas, jei būtų toks pat gražus kaip ir 
kūnas. Viename Mičo stalčiuje ji surado mažą Amerikos vėliavėlę 
ir įkišo jam į delną, šiek tiek pasistengdama, kad jis sugniaužtų 
pirštus. Iš smalsumo pamėgino stimuliuoti penį, tačiau erekcinis 
audinys buvo narkotinėse atostogose. 

Po kiek laiko Čanijai pasidarė nuobodu - jai būtų visai patikę, 
jei jis būtų pasakęs vieną kitą žodį ar tiesiog pajudinęs pirštą, - tai- 
giji išsliūkino į kitą kambarį, kuriame Mičas paprastai dirbdavo. 
Tą sykį jai atvykus jis buvo itin išalkęs opijaus ir užsirūkė pypkę, 
vos tik ji padavė jam juodos tąsios masės gumulą. Per skubėjimą 
jis buvo pamiršęs uždaryti savo nešiojamąjį kompiuterį ir jo ekra- 
ne dabar mirgėjo itin banali užsklanda. Tačiau vos pajudinusi pelę 
Čanija atsidūrė išliaupsintame slaptajame pasaulyje, nes Mičas 
buvo pamiršęs išjungti ir savo interneto prieigą. 

Tačiau tas pasaulis pasirodė toks pat nuobodus kaip ir ekrano 
užsklanda. Akivaizdžiai lėkštas tarptautinių paskalų srautas, plūs- 
tantis į jo elektroninio pašto dėžutę: Darbaro aikštėje Katmandu vos 
neišprievartauta Amerikos pilietė; Singapūre susemta amerikiečių 
paauglių, prekiavusių kanapėmis, gauja; Kinija ėmėsi priemonių 
prieš amerikietį verslininką, gaunantį didesnį nei leistiną pelną, 
ir apkaltino jį šnipinėjimu (faktiškai jis iš tiesų šnipinėjo, buvo 
pripažįstama elektroniniame laiške); Valstybės departamentui re- 
komenduojama įsikišti. Kovos su narkotikais tarnybos įspėjimas: 
manoma, kad didelė heroino siunta pajudėjo iš Auksinio Trikampio 
Udontanio link. Siuntos tikslas tikriausiai yra Bankokas. 

Dabar jai pasidarė įdomu ir ji išdėstė žinutes atgaline tvarka. 
CŽV, FTB, JAV kovos su narkotikais tarnyba, Tailando muitinė 

ir Tailando policijos Kovos su narkotikais skyrius patyliukais 
kikendami slapčia sekė krovinio judėjimą iš šiaurinio Laoso per 
sieną į Tailandą; kaip sniego kamuolys riedėdamas jis lipdė aplink 
save vis storesnį paskalų sluoksnį. Buvo planuojama palaukti, 
kol krovinys pasieks Bankoką, kad būtų galima pričiupti su juo 
susijusį narkotikų karaliuką. Tačiau Čanijai besekant situaciją 
krovinys staiga dingo visiems iš akiračio. Kažkokiu būdu Krung- 
tepo priemiesčiuose furgonas, nepastebimai lydimas didžiulio 
automobilių eskorto (japoniškų visureigių, kuriuos taip mėgsta 
užsienio vyriausybių agentūros), ėmė ir išnyko. Internete pasipylė 
nusivylimo atodūsiai ir aimanos. Amerikiečiai ėmė įtarinėti tai- 
landiečius suktybe. Taip pat manė ir dauguma tailandiečių, kurie 
taškėsi seilėmis svarstydami, kokio dydžio galėjo būti kažkieno 
duotas kyšis. 

„Panašu, kad čia vėl įsikišo generolas Zina, - buvo rašoma 
vienoje pokalbių svetainėje. 


„Tikrai?“ 

„Taip, tikrai.“ 

„Tikrai manai, kad čia buvo jis?“ 

„Taip, aš taip manau, čia buvo jis, taip.“ 

„Bet nežinai, kad čia jis?“ 

„Ne, nežinau.“ 

„Čia galėjo būti ir kas nors kitas.“ 

„Taip, galėjo. Bet nebuvo.“ 

„Iš kur žinai?“ 

„Nežinau. Tiesiog žinau.“ 

„Nuojauta ar kas?“ 

„Panašu į nuojautą, bet iš tiesų ne nuojauta. Kažkas pana- 
šaus į...“ 

„Kg?“ 

„Į savotišką dirbtinę nuojautą.“ 

„Kas yra dirbtinė nuojauta?“ 

„Kaip nuojauta, bet ne nuojauta. Kartais ji mane aplanko.“ 

„Niekada nesu girdėjęs apie dirbtinę nuojautą. Nesuprantu, apie 
ką kalbi.“ 

„Suprantu.“ 

„Bet, nevyniojant į vatą, dabar tą dirbtinę nuojautą turi?“ 

„Taip. Kaip tik dabar. Kad čia jis, taip.“ 

„Zina?“ 

„Taip, Zina.“ 

„Taip nuobodu, kad baigiu išprotėti. O tu?“ 

„Jei nebūčiau kuoktelėjęs iš nuobodulio, su tavimi taip nekal- 
bėčiau. Tu paskutinė grandis, siejanti mane su žmonija. Tarytum 
būčiau kosminio laivo kapitonas, prisimeni tą seną seną Deivido 
Bouvio dainą? Prieš tūkstančius metų jie išskraidino mane į kiber- 
netinę erdvę ir tai viskas, ką nuo tada žinau - jei ne šis blausus, 
silpnas ryšys su tavimi, aš dabar jau būčiau visiškas nulis, šešėlis. 
Bet apskritai tai toks turbūt ir esu. Panašus į tuos japonų vaikus, 
kurie moka bendrauti tik per kompiuterį.“ 

„Tau reikia pasidulkinti.“ 

„Arba ko nors parūkyti.“ 

„Taip. Būtų visai neblogai.“ 


Čanija pasijuto atradusi amžiną vaistą nuo ateities nuobodulio: 
šiame beveidžiame amerikiečių pokalbyje buvo kažkas jaukaus 
ir šilto — jis priminė tuos žmones Jungtinėse Valstijose, kurie jai 
buvo geri. Taip jau atsitiko, kad Mičas tuo metu pradėjo pamažu 
busti iš transo, nors iki blaivios būsenos dar buvo toli. Čanija 
įėjo į jo kambarį. Jis pažiūrėjo į ją, bet jo žvilgsnis tučtuojau vėl 
prilipo prie kambario lubų. 

— Mardže, aš tai pamačiau, Mardže. 

Čanija pasistengė kaip įmanoma tobuliau apsimesti Mardže 
Simpson. 

— Ką pamatei, Homeri? 

Su ekstaze balse: 

— Aš pamačiau pasaulio pradžią, Mardže. 

— Tikrai? 

— Taip. - Prislėgtu balsu: - O paskui pamačiau jo pabaigą. 

— Ar kompanija vėl siunčia pranešimus? 

— Taip. Taip aš ir pamačiau pasaulio pradžią ir pabaigą, Mardže. 
Kompanija žino viską. 

- Homeri, brangusis, primink man dar kartą slaptą interneto 
prieigos prie užšifruotų kompanijos pranešimų kodą. 

— A082860136574X-Halifaksas devyniolika [mažosios raidės) 
Oklahoma dvidešimt-2 MĖLYNASIS BANGINIS [visos didžio- 
sios raidės] Amerika stop 783. 

Tą dieną, išvažiavusi namo, Čanija mąstė apie pradingusią heroino 
siuntą ir apie Ziną. Staiga jai kilo fantastiška idėja. Ji nusipirko 
didžiulį skaičiuotuvą, kurio ekrane tilpo daugiau nei dvidešimt 
skaitmenų, bet ir jo nė iš tolo neužteko, kad išreikštų, kiek daug 
kartų bus pagerinta jos karma. 


Visame pasaulyje nepakanka nulių. Šį kartą Čanija eis tiesiai 
į Žvaigždes. 


Ji vargiai galėjo patikėti, kad tokia nuostabi idėja galėjo šauti jai 
į galvą. Čaniją užplūdo didžiulis palengvėjimas. Jau dabar ji tarėsi 
apvaliusi savo karmą, o per visą kelionę jautė malonius pasikar- 
tojančius kūno virpulius, tuos pačius, kurie literatūroje aprašomi 
kaip ženklinantys pirmą autentišką samadhi patirtį - tavo protas 
dar negali suvokti palengvėjimo esmės: iš pradžių be galo sunku 

patikėti, kad gyvenimas iš tiesų yra nuolatinė ekstazė, nepaisant 
visos ligšiolinės patirties. 

Ji prisidengė burną, kad nuslopintų bangomis užplūstantį norą 
kvatotis iš džiaugsmo, o tarpais negalėdavo sulaikyti ašarų. Tai 
buvo išsigelbėjimas, atpirkimas. Kaip tik tai, ko mokė Buda: tu 
gyveni visiškai atsisakęs savojo ego, netgi statydamas į pavojų savo 
gyvybę, tvirtai įsitikinęs, jog eini neišklysdamas iš Kelio, kuris 
nužymėtas tavajame karmos žemėlapyje, stengdamasis išnaudoti 
visas galimybes išlaisvinti kiekvieną gyvą būtybę iš egzistencijos 
pančių. Ji suprato įžymųjį epizodą iš Budos gyvenimo taip, tary- 
tum pati jį šią akimirką išgyventų: laukinės žemuogės dar niekada 
nebuvo tokios skanios. Čanija davė įžadus, kad nors dar nėra 
vienuolė, ji gyvenimas po gyvenimo, iki pat laikų pabaigos, grįš 
į žemę, kad padėtų gyvoms būtybėms ir jas gydytų. Ypač kad gy- 
dytų. Panašiai kaip Žana d'Ark, ji pasijuto mergina, turinčia tvirtą 
ryšį su Aukštybėmis. Liko vienintelė problema: surasti tinkamą 
jao por, kuriam būtų galima parduoti savo planą. 

Tačiau kaip neretai atsitinka su grandioziniais planais, turin- 
čiais iš esmės pagerinti karmą, idėja jos mintyse greitai pradėjo 
bliūkšti. Ji ėmė galvoti, ar ne per daug laiko praleido vienu du su 
tuo bepročiu Miču: argi nereikšminga mergina, kekšė, gali tikėtis 
gyvenime nuveikti kažką nepaprasto? 

Tačiau sielvartas dėl Mičo nužudymo iš esmės pakeitė jos mąs- 
tymą. Ji ir Mičas jau buvo nuogi ir pasirengę mylėtis, kai į kambarį 
įsiveržė Išis su didžiuliu karišku peiliu, liguisto pavydo perkreiptu 
veidu. Viskas įvyko labai greitai. Jai tebegulint šalia amerikiečio, Išis 
užšoko ant jo, smeigė peilį jam į pilvą ir prarėžė aukštyn iki pat krū- 
tinės, tada privertė Čaniją žiūrėti, kaip nurėžia Mičui penį, pakėlė jį 
jai prie veido ir numetė ant stalelio prie lovos. Išį menininką buvo 
visiškai užvaldęs Išis pabaisa. Jo įniršis turėjo netgi teisuoliškumo 
atspalvį: veide, kai priešais ją laikė nupjautą organą, nebuvo nė lašo 
kaltės. Tai buvo kančios užtemdyta sąmonė, visiškai pasidavusi ją 

valdančiam demonui. Tiesą sakant, tai ir buvo įsikūnijęs demonas. 
Išio veidas bylojo visišką panieką viskam ir visiems, įskaitant ir 
mirtį. Akivaizdu, kad jis viską suprato ne taip. Tokio poelgio Čanija 
jokiu būdu negalėjo priimti kaip meilės įrodymo. Nesitverdamas 
įniršiu jis griebė telefoną ir tempė laidą tol, kol pasiekė ją ir ištiesė 
jai ragelį. „Nagi, skambink, skambink farams“, - bylote bylojo jo 
išraiška. 

“Bet Čanija nusuko veidą į šalį. Ji neišdrįso priimti iššūkio ir tai 
buvo pats baisiausias pažeminimas. Ji būtų nesiskųsdama leidusi 
Išiui ją nužudyti, bet mintis apie perspektyvą praleisti likusį gy- 
venimą Tailando kalėjime jai buvo nepakeliama. (Ji buvo kekšė 
ir buvusi Išio meilužė, taigi farai, be abejonės, būtų apkaltinę 
juos abu.) 

Su neapykantos išraiška veide Išis apvertė amerikietį kniūbsčią ir 
peiliu ėmė meistriškai lupti jo tatuiruotę. Gulėdamas ant lovos šalia 
jos, Mičas leido paskutines dejones, - Čanija žiūrėjo, kaip šviesa 
palieka jo akis, įsmeigtas į ją dabar jau su.amžinu liūdesiu. 

Išio veidas priminė baisią karikatūrą, panašią į japonų demo- 
nologijos personažą. Jis abiem rankomis rūpestingai suvyniojo 
tatuiruotę, įdėjo į plastikinį maišelį ir numetė ant stalo. Paskui vėl 
čiupo peilį, suėmė delnu jos kairiąją krūtį ir akylai stebeilydamas 
ašmenų viršūne patikrino delfino kontūrus, tada ūmai metė peilį 
ant lovos ir pasiėmęs maišelį su nulupta oda išėjo. 

Tada Čaniją apėmė šokas ir kūną ėmė purtyti spazmiškas dre- 
bulys. Ji prisivertė atsikelti iš lovos, kurį laiką lyg girta svirduliavo 
po kambarį, kol surado Mičo pypkę ir surūkė šiek tiek opijaus - 
tik tuomet pajėgė susitvardyti tiek, kad galėtų išeiti. Šiek tiek 
apkvaitusi nuo narkotikų (įžengusi į narkotinės euforijos simbolių 
pasaulį), ji pakėlė rožę, kurią pasidėjo įėjusi į kambarį, paėmė 
plastikinę stiklinę, vonioje prileido į ją vandens, pamerkė gėlę ir 
pastatė ant kito naktinio stalelio krašto priešais penį. Kažkokiu 
būdu šiuodu simboliai atsvėrė vienas kitą. 

Čanija neturėjo kur daugiau eiti, taigi nusprendė sugrįžti į barą. 
Išeidama iš kambario pastebėjo raktą nuo viešbučio seifo, kuriame, 
kaip spėjo, Mičas laikė savo opijaus atsargas. IBM kompiuterį prisi- 
minė tik tuomet, kai pamatė jį gulintį seife. Pasiėmė jį ir, kyštelėjusi 
registratoriui pinigėlių, paprašė laikyti liežuvį už dantų. 

Kai opijaus sukeltos vizijos pradėjo blankti, jų vietą užėmė 
juodas kaltės debesis; siaubas dėl to, kokią karmą jai gali užtraukti 
dalyvavimas šiame baisiame nusikaltime (juk buvo akivaizdu, 
kad šią žmogžudystę tiesiogiai nulėmė jos aistra Išiui?), sukėlė 
didžiules dvasines konvulsijas, kurių centras, atrodo, buvo jos 
pilve. Vis dėlto pamažu ji vėl ėmė logiškai mąstyti. 

Čanija užsidėjo nerūpestingumo kaukę, bet jos vidinis gyve- 
nimas iš esmės pasikeitė: susidūrusi su pragaru, ji rado jėgų su- 
siimti ir pamėginti pataisyti padėtį. Ji buvo pasirengusi rizikuoti 
bet kuo. Atgaivinusi savąjį karmos pagerinimo planą, ji nuėjo 
su juo pas Vikorną. Čanija įtikinėjo labai įtaigiai, o Vikornas jos 
idėjoje įžvelgė politinių dividendų sau ir galimybę kovoje su Zina 
pagaliau persverti rezultatą savo naudai - taigi senis šiaip ne taip 
įveikė savo gobšumą. Gerai, jis atsisakytų pelno, jeigu Čanija taip, 
kaip siūlo, panaudotų CŽV nešiojamąjį kompiuterį. Kadangi kitos 
generolo Zinos siuntos koordinatės bus žinomos, Vikornas pats 
organizuos jos perėmimą. Vienintelė jo sąlyga: jam turi priklau- 
syti teisė suteikti jos didžiajam projektui pavadinimą. 

Visas planas buvo tiesiog stebuklingai paprastas. Čanija stebėjo 
elektroninio pašto paskalų srautą koduotoje CŽV susirašinėjimo 
terpėje, kol jame pasirodė Zinos pavardė, o kartu ir informacija 
apie jo naujos siuntos dydį, judėjimo kryptį ir tikėtiną tikslą. 
Čanija paskambino Vikornui, pranešė jam, kur dabar, pagal CŽV 
informatorių pateikiamus duomenis, yra narkotikų siunta, ir sekė 
susirašinėjimą, kol Vikornas rengė pasalą. Paties Vikorno vado- 
vaujamas neuniformuotų policininkų būrys veikė kaip laikrodis. 


. ve . 

iš aukščiausios kokybės Birmos opijaus, profesionaliai išgryninto 
šiaurės vakaruose, „niekieno žemėje“ esančiose laboratorijose, 
kur kajinų gentis jau daugiau nei penkiasdešimt metų kariauja 
su Birmos gentimis. (Remiantis gandais, Zina daugiau nebeprasi- 
deda su morfinu.) Pasinaudodamas savais kanalais, Vikornas per 
keletą dienų didmeniniu būdu sugebėjo parduoti visą siuntą ir 
gautas lėšas skyrė Čanijos projektui, nes dabar jam entuziastingai 
pritarė. Suprantama, Zina nedrįso garsiai piktintis —. kol kas jis 
galėjo tik tyliai niršti ir sielvartauti. Žinoma, kai Čanijos planas 
bus įgyvendintas, visiems bus aišku, kas pavogė kvaišalus ir ką su 
jais padarė. Ši perspektyva patiko Vikornui, pasiryžusiam vienaip 
ar kitaip pasiekti akiplėšišką revanšą. 

- Žiūrėk, - sako Čanija, rodydama ekrane slenkančius susira- 
šinėjimo tekstus. 


„Naujausi gandai apie Zinos siuntinį - jį pagrobė farai.“ 

„Tikrai?“ 

„Taip, kalbama, kad pagrobimą organizavo jo mirtinas priešas 
pulkininkas Vikornas.“ 

„Juokauji?“ 

„Ne, yra daug tai patvirtinančių netiesioginių įrodymų.“ 

„Pavyzdžiui, kokių?“ | 

„Antai jau kasama žemė pamatams didelėje statybų aikštelėje 
netoli Sarino, kur bus statoma didžiulė ligoninė.“ 

„Nesuprantu.“ 

„Ji bus vadinama Pulkininko Vikorno memorialine ligonine.“ 

„Aišku. Dabar suprantu.“ 


Aš nustebęs žiūriu į Čaniją. 

— Ligoninė? 

Ji išsiima didelį skaičiuotuvą ir man pademonstruoja, kaip greitai 
jos negatyvi karma bus panaikinta gyvybę gelbstinčiomis operacijo- 

mis, kurios bus atliekamos šioje ligoninėje. Mažiau nei per mėnesį 
nuo ligoninės veiklos pradžios jos karmoje neliks jokių taršalų. 

Man atkąra žandikaulis. | 

— Tai tu sukūrei planą C, ne.Menė? 

— Kas? 

— Ne leitenantė Manhatsirikit? - Čanija žiūri į mane nesupran- 
tančiu žvilgsniu. - Ar Vikornas davė tau šimto tūkstančių dolerių 
atlygį, kurį buvo pažadėjęs kiekvienam, kas sėkmingai pakirps 
Zinai sparnus? - Klausiu ne šiaip sau, mat jau daugiau kaip savaitę 
mes nenaudojame kontraceptinių priemonių. 

— Tuos pinigus atidaviau globos įstaigai, užsiimančiai prostitu- 
čių reabilitacija. Aš noriu švarios karmos. Nenoriu jokių nešvarių 
pinigų. 

Tai ji netgi geresnė budistė nei aš? Na, bent jau sugebu pamatyti 
juokingąją šio reikalo pusę. 

— Iš ko juokiesi? - niūkteli ji man, pasistengdama, kad niūkte- 
lėjimas nebūtų per silpnas. - Manai, kad esu tik buka mažaraštė 
prietaringa kekšė, taip? 

Juokiuosi per smarkiai, kad galėčiau atsakyti. 

Mudu, Čanija ir aš, krauname kiaušinius ir kitas aukas ant galinės 
taksi sėdynės. Nors ir pamaloninta, kad įvertinau ją penkiomis 
kiaulės galvomis (tai buvo mano galutinis pasiūlymas), ji visai neap- 
sidžiaugė virimo procedūra, kuri, turint omenyje įvairiausius kliuvi- 
nius, užtruko visą naktį. (Ar kada nors teko virti tūkstantį kiaušinių 
ant dviejų dujinių degiklių? Jums labai pasisekė, jei jūsų prikaistuvis 
talpina jų daugiau nei porą tuzinų - pagalvokite apie tai.) 
Dalydamiesi galine sėdyne su penktąja galva, netelpančia į 
bagažinę, liepiame vairuotojui vežti mus į Satono šventyklą. Tai 

didinga šventykla maždaug už keturiasdešimties mylių nuo Ban- 
koko, paprastai lankoma tik tajų (kukli šventa vieta, garsėjanti 
sugebėjimu apvaisinti bergždžiąsias, prikelti impotentus, išgydyti 
palūžusiuosius ir užtikrinti laimingus loterijos bilietus tikriems 
tikintiesiems - jau nekalbant apie ją supančius puikaus karšto 
maisto prekystalius). Vairuotojas per automagnetolą paleidžia 
kažkokį žvalų tajišką popsą. 

Atvykę į vietą, nunešame į šventyklą kiaušinius ir kiaulių 
galvas, serenčius, lotosų girliandas, vaisius ir daržoves. Čia 
knibžda daugybė į mus panašių patenkintų klientų, nesikenčian- 
čių atiduoti savo duoklę. (Manau, kad iš viso čia sunešta kokių 
pusantro šimto kiaulių galvų, o virtus kiaušinius skaičiuoti tektų 
dešimtimis tūkstančių.) Išdėstome aukas priešais Stovinčio, 
Žengiančio ir Sėdinčio Budos statulas, įkurdintas ant pakylos, 
kad jas įvertintų. Čanija ir aš uždegame smilkalus, pakeliame su- 
glaustus delnus prie kaktos, uoliai nusilenkiame ir padėkojame 
už tai, kad šią akimirką esame gyvi ir įsimylėję (dera branginti 
kiekvieną minutę). Galiausiai atplėšiame aukso lapų paketus. 
Čia turi būti mitrus. Menkiau įgudę aukotojai sugurina trapius 
lapelius tarp pirštų ir išbarsto sau patiems ant veido, bet mudu 
su Čanija mokame priklijuoti juos ten, kur reikia. Jai labiau- 
siai patinka didysis storasis Besijuokiantis Buda, o mane žavi 
Žengiantis Buda pakelta kairiąja ranka (reikšmė: „Nebijokite“). 
Pamažu mes praeiname pro juos visus, aplipdydami kiekvieno 
galvą ir galūnes auksu, ir žiūrime, kad nė vienas neliktų pamirš- 
tas. Tada priklaupiame ant šventyklos grindų, nusilenkiame 
ir pasimeldžiame. (Aš manau, ji maldoje prašo dukters; o aš 
meldžiuosi, kad ji nepaliktų manęs - kaip apgailėtina!) Dabar 
laikas eiti prie karšto maisto prekystalių ir užsisakyti midijomis 
įdarytų aitriųjų paprikų (čia jos tikrai gaminamos skaniau nei 
bet kur kitur), įvairių vieno kąsnio užkandžių, /aap pet (antienos 
salotų) ir keletą bokalų alaus. 

Važiuodami taksi atgalios, Krungtepo prieigose mes vėl pa- 
kliūvame į transporto grūstį. Paprašau vairuotoją įjungti „Kietojo 
Papo FM“. Pisito pašnekovas šį sykį yra pagarsėjęs vieno miškuose 
esančio vienuolyno abatas. 


Pisitas abatui: Kuo daugiau aš galvoju apie Tailandą, tuo labiau jis 
mane veda iš proto - aš pakvaišiu, susirgsiu, pasiusiu. 

Abatas: Ar tai dėl mūsų begalinių problemų? 

Pisitas: Taigi, dėl mūsų begalinių problemų, taip. 

Abatas: Kokios problemos jus labiausiai slegia? 

Pisitas: Visos kartu. 

Abatas: Atleiskite, bet ar pakankamai tiksliai reiškiate savo mintis? 
Ar ne tiksliau būtų pasakyti, kad jus slegia ne problemos - juk 
vis dėlto jos yra tik problemos kažkur tolumoje, - bet sunkumai 
sprendžiant tas problemas? 

Pisitas, nuolankiai: Jei norite, tebūnie. Taip, sunkumai jas spren- 
džiant. 

Abatas (su pasitenkinimu): Ak, tada budizmas išties gali jums 
padėti. Iš pradžių maniau, kad negali, bet dabar su malonumu 
pranešu, kad gali. 

Pisitas: Tikrai? 

Abatas: Taip, viskas labai paprasta. Jus slegia ne šalies problemos, 
bet jūsų egoistinis įsitikinimas, kad jūs galite prisidėti jas spren- 
džiant. 


Pisito klyksmas, paskui - tyla. 


Kalpa, farange (jeigu dar nežinai), yra štai kas. Įsivaizduok 
milžinišką akmeninį kubą, penkių kilometrų aukščio, tokio pat 
pločio ir tokio pat storio. Jei kiekvieno šimtmečio pabaigoje jį po 
kartą patrintume skudurėliu, kalpa apytikriai būtų laikas, per kurį 
sutrintume į dulkes tokį akmens kalną. 

Pičajus: Praėjusią naktį jis galiausiai pripažino, jog visas šis 
reikalas buvo Visagalio manevras, kad jis galėtų įsikūnyti Čanijos 
įsčiose, pasinaudodamas mano sėkla. „Tai geriausia terpė visoje 
planetoje“, - paaiškino jis. „Ar norėtum iš manęs ko nors konkre- 
taus?“ - paklausiau aš, bet jis tik spragtelėjo ir dingo. 


Sensacija: Po dviejų dienų turi atvykti Supermenas. (Man kart- 
kartėmis sugniaužia pilvą, o Nong vėl laikosi dietos; dėl viso pikto 
mes nupirkome dar puskilogramį žolės ir šiek tiek opijaus. tam 
atvejui, jei jis tebegyventų Vietnamo režimu. Nong sako, kad 
niekada nežinai, ko gali tikėtis iš atostogaujančio farango. 

Lekas vis dar leidžiasi estrogeną ir kasdien man praneša apie 
savo krūtų dydį (šiuo metu jos dar tokios menkos, kad po drabu- 
žiais sunku ir pastebėti). Jis vis dar negali nuspręsti, darytis visą 
operaciją ar ne: galbūt pusė ir pusė nėra taip blogai? 


Vamzdyje įkalinta sąmonė: žmogaus būklė; vamzdis yra kūnas. 

Nirvana: Mes žvelgiame į pasaulį ir matome tik apdulkėjusių 
simbolių kolekciją. Tuos, kurie atitinka mūsų nuostatas tą aki- 
mirką, pasiliekame, o kitus nustumiame šalin. Vienas blaškantis 
faktorius mus atplėšia nuo kito ir bloškia prie trečio. O iš tiesų 
niekas nevyksta. Niekas niekada nevyko. Niekas nevyks. Tuštu- 
ma yra aukščiausias tikslas; tapatybė yra skirta tik žindukliams. 
Buda sako: „Visa prasmė yra tik įsivaizduotas dalykas; visata yra 
nirvanos būvio.“ 

Būkite kilniaširdžiai ir kupini padėkos (ir dori, jei tokie nesate); 
žmonija gyvuoja judriausioje sankryžoje tarp septynių tūkstančių 
visatų. Esu visuomet jūsų dharmoje, Sončajus Džitpličipas (pa- 
baigos nėra, taigi nėra ir taško) 

Autoriaus komentaras 


Bankokas yra vienas didžiųjų pasaulio miestų; visi jie turi savo 
raudonųjų žibintų kvartalus, kartkartėmis surandančius kelią į ro- 
manų puslapius. Sekso industrijos apimtis Tailande, skaičiuojant 
vienam žmogui, yra mažesnė nei daugelyje kitų šalių. Tailandas 
šioje srityje pagarsėjęs tikriausiai dėl to, kad tajai apie ją kalba 
mažiau drovėdamiesi nei kitų šalių žmonės. Dauguma karalys- 
tės svečių čia praleidžia nuostabias atostogas nesusidurdami su 
jokiomis laisvo elgesio apraiškomis. Didžioji dalis tajų laikosi 
ganėtinai griežto budistinio elgesio kodekso. 

Kalbėdamas šia tema, jaučiu pareigą pasakyti, kad asmeniškai 
Tailande nesu susidūręs su policijos korupcija jokiu jos pavidalu, 
nors vietos žiniasklaidoje beveik kasdien mirga pranešimai apie 
policijos tarnybinius nusikaltimus. 

